
परम स्नेही सुहृद्वर 


श्री सोमेश्वरनाथ जी सुकूल एम०ए० 
को 
सस्नेह 


है| 


विशाल जन-समूह को पार कर अफ्नी सुरक्षित कुसियों पर बैठने के पश्चात 
गायत्री पुछा--“भाभी, लामाओं का बड़ा समूह एकत्रित हुआ है ?” 

मणिमाला ने उत्तर दिया-''हाँ दीदी भगवान बुद्ध की ढ़ाई हजारवीं जयंती का 
आयोजन है। बौद्ध भिक्षु और लामा लोग तो एकत्रित होंगे ही, इसमें आश्चये 
की क्‍या बात है । ? 

गायत्री मुग्ध दृष्टि से उनको देखती हुई बोली-“'ये लोग कितने शान्त 
हैं, और देखो सभी दत्तचित्त होकर मालाएं फेर रहे हैं । मण्डप की दूसरी ओर 
नारंगी परिधानों से अलंक॒त युवतियाँ कौन हैं ? 

“ये चीनी नवयुवतियाँ हैं, जो आज भिक्षणी बनेंगी ।” 

“इतनी छोटी उम्र में ये भिक्षणी बनेंगी ? '' 

“बुद्ध धर्म में इनके लिए विधान है । 

“किन्तु क्या ये कोमलांगियाँ धामिक अनुशासन की कठोरताएं सहन करने 
में समर्थ होंगी ! सहसा विश्वास नहीं होता । 

“बौद्ध धर्म में नारी जाति की “वही प्रतिष्ठा है जो पुरुषों को प्राप्त है । 
अतीत में अशोक महान की पुत्री भी भिक्षुणी हुई थी । वह क्या इन युवतियों 
की अपेक्षा कम कोमलांगी होगी ? परिस्थितियाँ, और लगन मानव को कठोर से 
कठोर अनुशासन में रहने की क्षमता प्रदान करती हैं।'' 


“परन्तु-वरन्तु कुछ नहीं । परिस्थितियाँ मनुष्य से सब करवा लेती हैं । 
मेरा ही उदाहरण लो । नारी होते हुए भी मैंने ब्रिटिश साम्राज्य से टक्कर ली 
थी। क्रान्तिकारियों के साथ माता-पिता का प्यार और घर की सुविधाओं को 

त्याग कर ज़ंगलों-जंगलों फिरती रही । उन कष्टों को मैंने हंसते-खेलते झेला था। 

“तुममें देश को आजाद करने की लगन थी ।” 

“और इन में निर्वाण प्राप्त करने की लगन होगी ।” 

“निर्वाण प्राप्त करने तथा देश की आजादी प्राप्त करने में बड़ा अन्तर है ।” 

“दोनों ही स्वतंत्रतायें हैं, एक से आत्मा आवागमन के चक्र से मुक्त होती 
है, दूसरी से देश विदेशियों के पंजे से मुक्त होता है । पहली को तुम आध्यात्मिक 
कह सकती हो, और दूसरी को भौतिक !” 

“मालम होता है कि तुम अब भौतिक स्वतंत्रता प्राप्त करने के पश्चात 
आध्यात्मिक स्वतंत्रता प्राप्त करने का विचार कर रही हो ।”-- गायत्री हंसने 
लगी । 

“कुछ ऐसे ही विचार आजकल मन में उठते हैं ।' 

“ठीक है, तब आज ही तुम भी इन चीनी नवयुवतियों के साथ दीक्षा ले लो ।” 

“यदि मैं दीक्षा नहीं लेती, तो शायद कोई और दीक्षा ले सकता है। 

“वह दूसरा कौन ? क्‍या अविनाश भेया । ? - 

“नहीं वह किसी धर्म पर विश्वास नहीं करते ।” 

“और तुम क्या बौद्ध धर्म पर विश्वास करती हो ।” 

“बौद्ध धर्म ही क्यों, मैं सभी धर्मों पर विश्वास करती हूँ।” 

“उधर देखो, मंच पर चीनी नवय॒वतियाँ सभा-मंत्र पर प्रधान लामा के सामने 

खड़ी हो रही है ।” । 

इसी समय सभा-मंच पर एकत्रित लामाओं ने एक स्वर में उच्चार किया-- 

बुद्धं शरणं गच्छामि । 
धम्मं दरणं गच्छामि।: 
संघं शरणं गच्छामि । 

इसके पश्चात्‌ चीनी नवयुवतियों को मन्त्रोपदेश देते हुए दीक्षा संस्कार आरम्भ 
हो गया । 

दीक्षा समाप्त होने पर गायत्री ने कहा--“ये भिक्षुणियाँ अब कहाँ जाएगी ? ” 

“यहीं सारनाथ अथवा अन्य बौद्ध-संघों में रहकर धर्म प्रचार करेंगी ।” 

_+. «“भकिन्‍्त अब संघ तो नहीं रहे । इनके केवल ऐतिहासिक चिह्नै मात्र 
मिलते हैं | ढ़ाई हजार वर्षों में इतिहास ने अनेक मोड़ बदले हैं । क्‍या हमारी 
बीसवीं शताव्दी ढ़ाई हजार वर्ष पीछे जाना स्वीकार करेगी ? मुझे तो इसमें 
संदेह है । 
“समय की पुकार के अनुकल इस परिपाटी में भी कोई परिवतंन किया 
_ जायगा । महात्मा गान्धी ने जिस प्रकार भगवांनाब्रुद्ध की अहिसा शक्ति को 
पुनः जाग्रत किया है, उसी प्रकार उस सिद्धान्त को विश्व-व्यापी बनाने के लिए 
कोई सूत्र तो ढ़ निकाला ही जायगा | भगवान बुद्ध की यह ढाई हजारवीं 
_जयन्ती विश्व के इतिहास को एक नया मोड़ देगी, इसमें मैं रठचमात्र सन्देह 
नहीं करती ।” 
_.._ “अथवा दूसरे शब्दों में तुम विश्वास करती हो कि संसार हिंसात्मक विचारों 
से अपने को मुक्त करेगा, और वह अटूट शान्ति तथा धर्म का पालन करेगा ?” 
“मेरा अनुमान तो यही है। संसार के सभी राष्ट्‌ हिसात्मक प्रवृत्तियों से 
_ ऊब गये हैं । उनका कल्याण अब पारस्परिक द्रोह, ईष्पया और युद्ध में नहीं है, यह 
सत्य सबको भासित हो गया है, और इसी उद्देश्य से राष्ट्‌ संघ का निर्माण हुआ, 
तथा शुद्ध शान्‍्त शक्तियाँ सर्वत्र बलवती हो रही हैं ।” 

“किन्तु जब तुम अहिंसा का इतना बखान करती हो, तब मनुष्य की पाश- 
विक प्रवृत्ति को भूल जाती हो । पाशविक जीवन के उत्तरोत्तरुँविकास से मानव 
अवतीर्ण हुआ है। उसमें पाशविक शक्तियाँ सर्देव रहेंगी । सम्यता के आवरण 
में वह थोड़ी देर के लिये मच्छित तथा अचेतन अवश्य रहे, परन्तु कभी वंह 
मत हो जाएगी, इसमें संदेह है यह बात बिल्कल क्ल्पनातीत भी है ।” 

“इतना तो तुम स्वीकार करती हो कि इस युम मेंध्बोद्धिक प्रवृत्तियाँ मूच्छित 
तथा अचेत हैं ? ” 

“हाँ ऐसी स्थिति प्राय: सभी युद्धों के पश्चात्‌ प्रकट होती देखी गई है, 
परन्तु वह कभी स्थायी न॑ हुई है, और न होगी। मातव एक संचर्षयूर्ण प्राणी 
_है। संघर्ष उसके जीवन की क्रिया है, उसके जीवन का तत्व है । संघर्ष समाप्त 
होते ही उसके जीवन की समाप्ति हो जाती है। लगभग यही बात राष्ट्रों के 

लिये भी लागू होती है । संघर्ष मनुष्य इसलिये करता है, क्योंकि उसमें स्वार्थ 
की भावना जन्मजात है। संसार के प्रायः सभी विचारकों, धर्म-संस्थापकों ने 
पड़ोसी को प्यार करने का उपदेश दिया है, परन्तु क्या यह कभी कार्य में परि- 
णित हुआ है ? बुद्ध, मूसा, ईसा आदि सबों ने शान्ति का पाठ पढ़ाने की चेष्टा 
की है, परन्तु संसार में युद्ध बन्द तो नहीं हुए ।” 

“उस समय संसार की स्थिति ऐसी नहीं थी। यातायात के साधनों का 
इतना विकास नहीं हुआ था, जितना आजकल है, इस समय सारा संसार सिमट 
कर एक मुट्ठी में आ गया है । आवागमन की सुविधा से समस्त संसार के प्राणी 
एक सूत्र में बँध गये हैं, इसलिये एकसूत्री शासन की व्यवस्था की बात भी सोची 
जा रही है ।” 

“परन्तु यह एक अलभ्य आदर्श” बन कर रहेगा। इन शक्‍्कर-लिपटी बातों 
की चर्चा केवल उस समय तक है, जब तक कोई राष्ट्र बलवान होकर संसार 
को अपने अधीन करने की चुनौती नहीं देता ।” 


“क्या मतलब ?” 
“बह तो स्पष्ट ही है। अहिसा का वातावरण केवल आगामी हिंसा अर्थात्‌ 
युद्ध की भूमिका मात्र हैं ।” 


“तब तुम भी उन्नीसवीं शताब्दी के जमंन युद्ध-संचालक' “िस्मार्क' की 
भांति युद्धों को अनिवायं समझती हो ?” 

“हाँ मेरा विचार वैसा ही है । स्वार्थ के लिए संघष॑ं', 'जीवन के लिए 
संघर्ष" जब तक इनमें परिवर्तन नहीं होता, तब तक युद्ध कभी समाप्त नहीं हो 
सकते । अविराम शान्ति की कल्पना जब मनुष्य ने की तब उसने “बेकुन्ठ” अथवा 
स्वर्ग) को धरातल के ऊपर ही बनाया है-पृथ्बी पर नहीं ।” 

“किन्तु हम उस कल्पित स्वर्ग को धरती पर बनाने का प्रयत्न करेंगे-नहीं, 
कर रहे हैं ।” 

“तब तुमको 'कामधेनु”' और 'कल्पतरु' की भी रचना करनी पड़ेगी, जिससे 
सब प्रकार के अभाव पूर्ण हों, और प्रत्येक मनुष्य की मनचाही वस्तुएँ बिना श्रम 
और उद्योग के प्राप्त होती रहें, जिनसे ईर्ष्या तथा द्व ष उत्पन्न ही न हो सके ।” 

मणिमाला उत्तर देने जा रही थी कि सभाभूमि पुनः भगवान बुद्ध के जय- 
घोष से प्रतिध्वनित होने लगी रंगमञ्व पर चीन देश के बौद्ध धर्माध्यक्ष अपनी 
भाषा में भाषण देने के लिए आए। उन्होंने जो कुछ अपनी भाषा में कहा- 
उसका अनुवाद संक्षेप में दुभाषिए द्वारा इस प्रकार किया गया :- 

“इस एशिया महाद्वीप का दक्षिणी और पूर्वीय भू-भाग एक ऐसे देवदूत की 
वाणी का अनुयायी है जो शाइवत शान्ति और अहिसा का प्रचार करता है । 
चीन, तिब्बत और भारत ऐसे देश हैं, जिन्होंने कभी अपनी स्वार्थे-पूति के लिए 
युद्ध नहीं किया है और जो स्वयं के जीने तथा दूसरों को जीने देने में विश्वास 
करते हैं । संसार के शान्तिप्रेमी इन्हीं देशों की ओर ताकते हैं, और यहीं से वे 
प्रेरणा प्राप्त करते हैं । भारतवर्ष ही एक ऐसा देश है, जहाँ अधिक से अधिक 
विचारक, मनीषी, और तत्वज्ञानी उत्पन्न हुए हैं, और वह सुष्टि के आदि से 
भगवान के अवतरों की क्रीड़ा भूमि रही है। इसी पवित्र भूमि पर आज से ढाई 
हजार वर्ष पूर्व भगवान बुद्ध का जन्म हुआ था, और जहां आप लोग आज 
विराजमान हैं, वहाँ पर उनका पहला मन्त्रोपदेश हुआ था। जब वह दीपक जो 
ढाई हजार वर्षों से निरन्तर जलता हुआ दिव्य प्रकाश दे रहा था, वह मानवों 
की सहज ईर्ष्या, द्व ष मत्सर के भावों से कुछ क्षीण तथा धूमिल-सा होगया, 
तब महात्मा गाँधी ने इसी पुण्यभूमि में जन्म लेकर पुत: अहिसा को नवचेतना 
प्रदान की । उन्होंने शान्तिपूर्ण उपायों से अपने देश को सशक्त साम्राज्यवादी 
राष्ट्र से मुक्त कर एक ऐसा अभूतपूर्व उदाहरण रखा है, जो सभ्य संसार के 
लिये अनुकरणीय है । चीन हृदय से भगवान बुद्ध के इस द्वितीय अवतार का 
अनुयायी बनना चाहता है । वह भी हिसा पर विश्वास नहीं करता, और भारत 
के कदम-ब-कदम चल कर संसार से युद्ध , कलह, और वैमनस्य को नष्ट करता 
चाहता है । आज उसी प्रेरणा के वशीभूत होकर चीन ने अपनी कई कुमारियों 
को भिक्षुणी की दीक्षा दिलाई है। ये भिक्षुणियाँ संसार के कोने-कोने में पहुंच 
कर शान्ति तथा अहिसा का मन्त्र सुनाएँगी, और इस प्रकार हम पुनः: भगवान 
बुद्ध की प्रतिपादित प्रणाली, भिक्षु-भिक्षुणी प्रथा को पुनर्जनन्म दे रहे हैं। ये 
 भिक्षुणियाँ अखण्ड ब्रह्मच्य का पालन करती हुई अपना जीवन भगवान बुद्ध 

और महात्मा गांधी के विचारों को विश्वव्यापी बनाने में उत्सग करेंगी ।” 

जनता ने हंषंघ्वति की, और तालियों की गड़गड़ाहट से पंडाल गूंज उठा । 

चीती धर्माध्यक्ष प्रसन्न होकर पुन: कहने लगे--“चीन और भारत संसार 
के महाराष्ट्र हैं । इन दोनों देशों की जनसंख्या लगभग एक अरब से ऊपर है, 
और वह संसार की जनसंख्या का अर्धाश है। सहअस्तित्व और पंचशील के 
सिद्धान्तों को प्रतिपादित कर इन दोनों देशों ने संसार के राष्ट्रों के सामने एक 
अभूतपूर्व उदाहरण रखा है, और यदि इन दोनों देशों की आवाज जो* दुनिया 
की आधी आवाज है, सुनी जायगी, तव हमें विश्वास है कि संसार युद्धों की 
विभीबिका से मुक्त हो सकेगा । भगवान बुद्ध और महात्मा गांधी ने मानव-प्रेम 
की पाठ पढ़ाया है और हमारा १रम कत्तंथ्य है कि हम उनके सन्देश को घर घर 
पहुंचावें ।” 

जनता ने पुन: हष॑ध्वनि कर उनके प्रस्ताव का स्वागत किया । 

मणिमाला ने हर्षविभोर होकर कहा--'देखा, कैसी उच्च भावनायें चीनी 
धर्माध्यक्ष ने व्यक्त की हैं । गायत्री, यह युग अंब शान्ति-युग है। मानव अब 
पल्ु-प्रवृ त्तियों को छेड़ने का विचार कर चुका है--वह सच्चे अर्थो' में मानव 
बनेगा, और सम्यता उसे वेसा बनलेंल्‍में सहायता देगी ।” ल्‍ः 

गायत्री ने कोई उत्तर नहीं दिया । के श्र 

मणिमाला पुनः कहने लगी-- तुम्हें विश्वास नहीं होता ! विश्वास करो 
या न करो, परन्तु इतना जान लो कि बीसवीं शताब्दी में अब युद्ध नहीं होंगे ।” 

“ठीक है, मैं भी यही मानती हूँ कि मनुष्य शान्ति से रहना सीखे परन्तु...।” 

“वह सीख नहीं सकता ।” मणिमाला ने उसके वाक्य को पूरा करते हुए 
कहा, और उसकी व्यंग्य से ओतप्रोत हँसी ने अन्य दर्शकों का भी ध्यान आकर्षित 
किया । $ 

समीप बैठी एक दर्शिका ने क़ुछ खिन्न होकर कहा-“बहस-मुबहिसा येदि 
अपने धर में करें तो अधिक उपयुक्त होंगा ।” मणिमाला और गायत्री ने तिरछी 
भ्रकूटियों से उस दर्शिका की ओर देखा । दर्शिका बिना ध्यान दिए मंच की 
ओर:देख रही थी । 

तालियों की गड़गड़ाहट के बीच मंच पर एक तिव्बती लामा उठे, और 

वह तिव्बती भाषा में बोलने लगे | उन्हों ने भारत और तिब्बत के हजारों वर्षो 

के सम्बन्धों की प्रशंसा की, और बताया कि लामाओं के देश ने कभी किसी 
युद्ध का सूत्रयात नहीं किया है, और बौद्धिक ज्ञान का सदा दोनों देशों में विनि- 
मय हुआ है । भारठ के अनेक प्राचीन ग्रन्थों का भण्डार अ।/ज दिन भी तिब्बत 
में सुरक्षित है, जब भारत में वह नष्ट हो गया है | इसके पश्चात्‌ चीन के साथ 
अपने देश के नव सम्बन्धों की चर्चा कर आशा प्रकट क्री कि चीन की कुमारियों 
को भिक्षुणी बना कर जो धर्म-प्रम का उदाहरण उसने रखा है वह सर्वथा 
इलाघनीय और अनुकरणीय है ।” 

मणिमाला पुत्र: कुछ गायत्री से कहने जा रही थी कि उसने उस दर्शिका 
की ओर संकेत किया, जिसने कुछ देर पहले उन्हें बातें करने के लिए मना 
क्रिया था । मणिमाल रुष्ट होकर उसकी ओर देखने लगी । 

दशिका अपनी झिड़की से स्वयं दुखी थी। वह कनखियों से बार बार 
उन दोनों की ओर देख रही थी । 

अन्त में उससे न रहा गया, और वह धीमे स्वर में मणिमाला से बोली--- 
“क्षमा कीजियेगा बहिन, शायद मैंने अभद्रता की है। मैंने आपको पहले पहि- 
चाना नहीं था । ४ 

मणिमाला ने म्लान हँसी के साथ कहा -- “पहिचान जाने से क्या आपकी 
वह खिन्नता मिट गई, जो हम दोंनों की बातों से उत्पन्न हुई थी (” 

“ठीक है, परन्तु अपनी व्यथा को कुछ दूसरे बाब्दों में व्यक्त करना था। 
मैंने आपके चित्र तो बहुत बार देखे हैं, किन्तु आप को नहीं देखा था, इसलिए 
पहली दृष्टि में मैं पहचान नहीं सकी । क्षमा कीजिएगा ।” 

. मणिमाला की खिन्नता को उसके प्रशंसात्मक शब्दों ने गला कर बहा दिया। 
उसने मुस्कराते हुए कहा-“इसमें क्षमा माँगने की कोई आवश्यकता नहीं है । 
आपने उपयुक्त ही बात कही थी । मुझ को स्वयं इसका ध्यान रखना था कि 
श्रोताओं को मेरे कारण कोई कष्ट सुनने में न हो ।” 

दर्शिका ने बड़े विनयपूर्ण स्वर में कहा-“मैं बहुत दिलों से आप से मिलने 

का विचार कर रही थी, किन्तु साहस न होता था । आज अनायास वह अवसर 
आ गया है कि मैं आपकी सेवा में उपस्थित होने का आपका कुछ बहुमूल्य 
समय माँगू। क्‍या आप कोई समय बताएगी, जब सेवा में उपस्थित हो सकती 
हूँ?” 

“आप अपनी सुविधानुसार कभी आ सकती हैं । मुझे हर समय अवकाश 
है क्या आप मेरा घर जानती हैं ? 

“हाँ, अच्छी तरह | कई बार आप के घर के दरवाजे तक गई हूँ, किन्तु 
आगे जाने को साहस न हुआ ।” ह 

“अरे, ऐसी क्‍या बात थी ? मैं इतनी भयंकर तो नहीं हूँ कि आप को मेरे 
सामने आने में भय लगता हो ।” 

“भय नहीं आतंक था । वैसा आतंक जो किसी महापुरुष के सामने आने 
में हुआ करता है । कहाँ आप पव॑तश्रद्भ की भाँति उच्च हैं, और कहाँ मैं रज की 
एक कण ।॥” 

मणिमांला हँसने लगी और बोली -“कण तो सदा उच्च है, क्‍योंकि वही 
पव॑त-शिखर पर वायु के साथ उड़कर आसीन होता है। इन औपचारिक बातों 
को छोड़िये । आप कल प्रात:काल चाय हमारे साथ पीजिए ।” 

.. दर्शिका ने नतमस्तक होकर निमन्त्रण स्वीकार किया । 
इसी समय भगवान बुद्ध की जयध्वनि के साथ सभा विसर्जित हुई । 


२ 


मणिमाला अपने पति अविनाश बाबू के प्याले में चाय भरने जा रही थी कि 
उसके नौकर ने आकर कहा-“दो महिलाएँ आप से मिलने आई हैं ।”” 
मणिमाला ने श्रूकुड्चित करते हुए पूछा-“'दो महिलाएँ ! 

“जी हाँ, एक तो अपने देश की मालम होती है, और दूसरी देखने में चीनी 
लगती है ।” 

मणिमाला को सहसा याद आया कि उसने उस दर्शिका को, जिसने उसे कल 
सभा पंडाल में गायत्री के साथ बात करने से रोका था, आज चाय पीने के 
लिए निमन्त्रित किया है । अपनी इस भूल से उसे अपने ऊपर क्षोभ हुआ, और 
. उसने कहा--'“जाओ उन दोनों को यहीं ले आओ ।” 

४ नौकर के चले जाने के पश्चात्‌ अविनाश बाबू ने पूछा--“कल जललसे में 
. तुमने इन चीनियों से क्या जान-पहचान कर ली ?” 

ह “किसी चीनी महिला से मेरा आलाप नहीं हुआ, किन्तु एक भारतीय नव- 
. युवती को अवश्य मैंने आज चाय पर आमन्त्रित किया था | संभव है वह किसी 
चीनी महिला को अपने साथ लाई हो । आजकल बनारस चीनी, तिब्बतियों और 
जापानियों के आगमन से उतरा-सा रहा है ।” 

“भारत बुद्ध की ढाई हजारवीं जयन्ती मनाकर अपने पड़ोसियों को अपने 
समीप ला, उनको संगठित करने का प्रयत्न कर रहा है। हमारे राजनीतिक 
. नेताओं ने इस साहसपूर्ण कदम को उठाकर गहरी दूरदर्शिता का परिचय दिया 
है । यदि इसमें सफलता मिल गई तो दक्षिण-पूर्वीय एशिया के देशों का शान्ति. 
. संघ संसार के अन्य राजनीतिक संघों-जसे 'नाटो' तथा 'सीयटो' से अधिक 
. प्रभावशाली होगा ।” 

“हाँ, आथी दुनियाँ की आबादी से अधिक जनता इस नव संगठन में होगी, 
. और तब उसकी बात आदर के साथ सुनी जाएगी ।” 

| “विदेशी सत्ताएँ जो हमें लड़ाकर अपने स्वार्थ सिद्ध करना चाहती हैं, उन्हें 
निराशा होगी, और मेरा तो यह अनुमान है कि इससे संसार का कल्याण ही 
. होगा । इस महान संगठन में शान्ति को बल मिलेगा, और यदि इसी भाँति 
पश्चिमीय एशिया भी संगठित हो जाय तो फ़िर संसार की राजनीति का नकशा 
. ही बदल जाएगा । यद्यपि यूद्ध अभी तक योरप की भूमि पर ही लड़े गए हैं, 
किन्तु वे एशिया पर अपना प्रभुत्व जमाने के लिए लड़े गए हैं । संगठित एशिया 
सभी प्रकार के युद्धों के लिए चुनौती साबित होगा ।” 

“पश्चिमी एशिया भी संगठित हो रहा है। उस अंचल के सब राष्ट्र इस- 
लामी हैं । पाकिस्तान से लेकर अरब तथां मिश्र आदि देशों का यदि एक संग- 
ठन बन जाय त्तो »३० ००० ००० । 

इसी समय नौकर के साथ आमन्त्रित दर्शिका के साथ एक चीनी महिला ने 
प्रवेश किया । पति-पत्नी ने उठकर उनका स्वागत कर, बैठने के लिये आम- 
न्त्रित किया । ; 

मणिमाला ने अपने पति का परिचय देते हुये कहा-“यह मेरे पति हैं, और 
खेद है, कि मैं आप दोनों का परिचय इनसे नहीं करवा सकती,क्योंकि मैं स्वयं 
इस सौभाग्य से बंचित हूँ ।” 

कल की दर्शिका ने बैठकर कहा-“मैं स्वयं अपना और अपनी सखी का 
परिचय दूगी। यह कौन मेरे लिये कम सौभाग्य की बात है, जो आपने एक 
भपरिचित को चाय के लिये आमन्त्रित किया है । मैं इसके लिए अंभारी हूँ ।” 

“कल जो मेरे कारण आपको सभा पण्डाल में खिन्नता हुई थी, उसी की 
क्षमा-याचना का यह उद्योग है ।” 

अविनाश बाबू प्रइत भरी दृष्टि से मणिमाला की ओर देखने लगे । 

मणिमाला ने उनका आशय समझ कर कहा-“कल मुझसे एक बड़ा अपराध 
हो गया था। दीक्षा-समारोह के अवसर पर मैं गायत्री दीदी के साथ बातें कर 
रही थी जिससे इनको कष्ट पहुँचा और'''“*। 

आंगुन्तका ने उन्हें आगे बोलने नहीं दिया । वह शर्माई हुई वाणी में बोली- 
“उस बात का उल्लेख कर मुझे बड़े भैया' के सामने लज्जित न करें। मैं धष्टता 
के लिए पहले ही क्षमा माँग चुकी हूँ ।” 

अविनाश बाबू वाराणासी में बड़े भेया' के नाम से विख्यात थे, और 
मणिमाला भाभी के नाम से । 

अविनाश बाबू ने मुस्कराते हुए कहा-/ठीक किया आपने, जो इनकी मरम्मत 
की । इन्हें बात करने का मर्ज है। जब देखो तब बकवास किया करती हैं ।” 

नवागन्तुका ने शर्माएं हुए स्वर में कहा-“आपको यह कहने का अधिकार 
है, पर मुझ तो अपने से बड़ों का सन्‍्मान करना चाहिए। हाँ, मेरा नाम चन्द्र- 


के जज ता 

. कला है, और मैं स्थानीय कन्या कालिज में अध्यापिका हूँ, और मेरी यह साथिन 


चीनी छात्रा है, जो मेरे कालिज में हिन्दी भाषा का ज्ञान प्राप्त कर रही हैं । 


. इनका नाम श्री चिनचुन है। चीन में एक धाभिक संस्था है, 'चीनी महिला संघ, 


उसी संस्था ने इनको यहाँ धर्म-प्रचार के उद्देश्य से भारत भेजा है। कल के 
समारोह में इन्होंने भी भिक्षुणी की दीक्षा ली है ।” न्‍ ः 

मणिमाला की सुप्त उत्सुकता जांग उठी । उसने हंषे से कहा-“बहिन चन्द्र- 
कलः£मैं४ंबड़ी कतज्ञ है, जो/आपने कुमारी चिनचुन को अंपने साथ लाकर इनको 
अधिक निकट से जानने का अवसर दिया है । मेरी पूर्ण सहानुभूति है, इस धामिक 
आन्दोलन से, और मैं इसके उत्थान में अपनी सेवाएँ अपित करती हूँ ।” 

चन्द्रकला ने हर्ष से ताली बजाते हुये कहा-“मैं कृतकृत्य हो गई । जिस 
याचना को अपने मन में लिए आई थी, उसको बिना कहे हुए आपने पूरा 
कर दिया । कमारी चिनचुन से मैंने आज प्रात:काल चलने के पहले कहा था 
कि "मैं आज आपको एक ऐसो नारीरत्न से मिलाने लिए चलती हूं, जहाँ 
आपको प्रत्येक प्रकार की सहायताबिना प्रयास के मिलेगी ।” मेरा वह विश्वास 
फलीभूत हुआ ।” डे 

“आपको मेरे प्रति इतना विश्वास है, इसके लिये धन्यवाद ! हाँ, कुमारी 
चिनचुन जी, मैं किस प्रकार आपकी सेवा करुं सकती हूँ। आपकी सेवा का अर्थ 
है चीन की सेवा, जो हमारा सहस्त्राब्दियों का पड़ोसी मित्र है, और इतिहास 
जिसका साक्षी है। आजकल हमारे दोनों देशों के नेतागण इंस पुरानी मित्रता 
को - अधिकाधिक दृढ़ बनाना चाहते हैं, और यदि यह 'मित्रता जनता के स्तर 


. पर आ जावे, तो मंत्री-बन्धनों में अभूतपूर्व मजबूती आ जायगी, जिसका विच्छिन्न 


. करना कठिन ही नहीं वरन्‌ असम्भव होगा । मुझे आपसे मिलकर बड़ी प्रसन्नता 


हुई है ।” 


कुमारी चिनचुन ने उन्हें नमस्कार करते हुए कहा-“हाँ, हमारी “महिला- 


संघ! का भी ऐसा ही विचार है। आपके शब्दों में मुझे उन उद्देश्यों की प्रीति- 


है 
्ः 
हा 
्ः 


ध्वनि मिलती है, जिनसे अनु प्राणित होकर आपकी सेवा में उपस्थित हुई हूँ । 


है हमे यहाँ पर बिल्कुल अपरिचित हैं, और जब तक आप जैसी नेत्रियों का सहयोग 

हमें प्राप्त नहीं होगा, तब तक हम अपने उद्देश्य में सफल नहीं हो सकतीं ।” 

इस देश में आप अपरिचित क्‍यों हैं-ऐसा अनुभव आप न कीजिए । चीन 
और भारत की विभाजन रेखा हिमालय, अब वैज्ञानिक साधनों के द्वारा केवल 
पत्थर. की एक दीवालमात्र रह गया है, जिसको अतिक्रमण करना कोई कठिन कार्य 
नहीं है। रेडियो और टेलीविजन जैसे आविष्कारों से वह दूरी सिमिट कर 
केवल एक रेखामात्र रह गई और वामुयानों ने तो आवागमन की वह सुविधा 
प्रदान कर दी है, कि हम कुछ घपण्टों में एक देश से दूसरे देश में आ-जा 
सकते हैं ।' 

“आपका कथन सत्य है, तभी हम चाहते हैं कि भारत और चीन की 
जनता में वह मैत्री उत्पन्न हो सके जो विदेशियों के षड़यन्त्रों से कभी विच्छिन्न 
न हो । यह तो आप जानती हैं कि विदेशी हमारी इस मित्रता को सुदृष्टि से 
नहीं देखते । वे अनेकानेक प्रयत्न हमारी मैत्री को भंग करने के लिए करेंगे । 
यह प्रचार का युग है-प्रचार के द्वारा सभी कुछ संभव है । राष्ट्रों में शत्रुता 
के भाव भरना अति सुगम है । किन्तु वह सुगमता नष्ठ हो जाती है, यदि हम 
एक दूसरे को अधिकाधिक निकट से जानने लगते हैं, और उनके प्रचार का 
परदाफाश करते रहें । 

“आप जितनी आयु में कम हैं, उतनी ही अधिक दूर-दर्शी भी हैं। आपसे 
मिलकर वास्तव में मुझे प्रसन्नता हुई है ।” 

कुमारी चिनचुन ने सलज्ज दृष्टि से देखते हुए कहा--“आप बड़ी भाभी 
होकर अन्याय करती हैं । मैं आपके चरणों में बेंठकर कुछ सीखने आई हूँ । 
हमारी “गुराणी जी” ने आपके सम्बन्ध में बे सब बातें बताई हैं जो आपने अपने 
देश को स्वतन्त्र करने में की हैं। आपके सामने मेरा मस्तक श्रद्धा से अपने 
आप नत हो जाता है ।” 

चन्द्रकला ने सन्‍्तोष भरी मुस्कान के साथ कहा--'“'मुझे “गुराणी' कहकर 
क्यों भाभी के सामने अपदस्थ करती हो। मैं तो वयस में लगभग तुम्हारे ही 
समान हूँ ।”” 

“जो शिक्षा देते हैं, वे गुर की पदबी से विभूषित होते हैं। यहीं हमारे 

दोनों देशों की परम्परा है। आपने जिस लगन और स्नेह से मुझे देवभाषा 
संस्कृत तथा हिन्दी का ज्ञान कराया है, उसके लिए मैं अनेकानेक जन्मों तक 
आभारी रहूँगी। क्‍यों भाभी, मैं ठीक कहती हूँ न ?” 

“भाभी' सम्बोधन की आत्मीय्रता ने मणिमाला की हृतंत्री को झंकरित कर 
दिया । वह और उनके समीप आ गई । उन्होंने सरसता के साथ मुस्कराते 
हुए कहा--“तुम्हारे दोनों के कथनों में सत्यतां है। कार्य से गुरु शिष्य और 
वयस से मित्र हो | 

चन्द्रकला और चिनचुन दोनों इस -निर्णय से प्रसन्न होकर हँसने लगीं । 
अविनाश बाबू भी मुस्कराए। 

चन्द्रकला ने कहा--'भाभी, वस्तुत: आप उससे कहीं अधिक महान और 
उच्च निकलीं, जितने ऊँचे महल आपके सम्बन्ध में मैंने अपनी कल्पना में बनाए 
थे ।” 

अविनाश बाबू ने मुस्कराते हुए कहा--“इनके निकट और अधिक आप न 
आइयेगा, नहीं तो इनकी बकवास से वे हवाई महल ढह जाएँगे ।” 

“अथवा वे केवल हवाई न रहकर सत्य में परिणित हो जाँयगे ।” चन्द्रकला 
ने सोत्साह कहा । हँसी का फौव्बारा उन सबको सिक्त करने छगा। 

अविनाश बाबू ने फिर कहा--'दूर से बोल सुहावने लगते हैं, नजदीक आने 
पर वे कर्णकटु हो जाते हैं |” 

“जो सुहावना है वह दूरी अथवा समीपता की अपेक्षा नहीं करता ।” 
चन्द्रकला ने अविलम्ब कहा । मुक्त हास्य पुनः वातावरण को झंकरित करने 
लगा । 

मणिमाला ने अविनाश बाबू को लक्ष्य कर कहा-'क्यों क्‍या कुछ और 
सुनना चाहते हो ? अभी तक तुम पुरुषणण नारी को अबला ही समझते हो ।” 

“नहीं मैं इतनी घृणा नहीं कर सकता ! नारी तो इस युग की संचालिका 
है । आगामी इकक्‍्कीसवीं शताब्दि नारी-शक्ति की शताब्दि होगी। संसार का 


शासन-सूत्र उन्हीं के द्वारा संचालित होगा ।” 


“आर बीसवीं शताब्दि का अर्घाश ? ” 


हैंह | | वंचना 


“इसमें पुरुषों की शक्ति क्षय होगी । एक ऐसा महासमर इस शताब्दि के 
अर्धाश में होगा, जिससे पुरुष! कीः शक्ति विनाश को प्राप्त होगी और उसके 
पश्चात्‌ नारी-शक्ति का उदय होंगा । समर स्देव किसी की बढ़ी हुई शक्ति का 
नाश कर अन्य क्षीण को सबल बनाते हैं।'' 

“तब क्‍या आप भी किसी आगामी यद्ध की कल्थना करते हैं ?” चिनचन 
ने पूछा । + 598:9 (हे 

“युद्ध और शान्ति का चक्र सदेव चलता रहता है। कभी कोई ऊंपर आता 
है, ओर कभी कोई +त+कभी शाश्वत शान्त्रि रह सकती है, और न कभी युद्ध, 
युद्ध के बाद शान्ति और श्ान्ति के बाद युद्ध--यही प्राकृतिक नियम है । प्राकृ- 
तिक नियमों को उल्कंधत मानव शक्ति: की परिधि के बाहर है ।” अविनाश 
बाबू ने भ्भविष्यवक्ता की गंभीरता के साथ कहा । 

“हमारे और इनके विवाद का यही मूलधार है, बहिन चन्द्रकका। मैं समझतीं 
हूँ कि अब संसार युद्धों से त्राण पा जाएगा, किन्तु इनकी बकवास केवल यूुद्धों 
की रहती है । कम्मारी चिनचुन जी, आपका क्‍या विचार है।”' 

“आप लोगों के सामने मेरे विचारों का क्‍या मूल्य है ? मैं राजनीति से दूर 
रहना चाहती हूँ, क्योंकि मेरा क्षेत्र धामिक है । 

“किन्तु वर्तमान युग राजनीतिक चेतना का है, और मुझे ऐसा प्रतीत होता 
है कि राजनीति हमारे प्रत्येक विचार तथा कार्य में प्रविष्ट हो *ई है। हम 
उसके बिता कुछ सोच हीं नहीं सकते । 

“भाभी जी, रॉजनीति साँसारिक हैं, और धर्म दैविक । इंन दोनों में मिलान 
कहाँ होता है ? जब राजनीति धर्म में प्रवेश पा जाएगा, तब मन॒ष्य जाति का 
विनाश हो जाएगा ।” |» हक है ॥तक्रा/आर 

“यही तो मैं भी कहता हूँ । आजकल राजनीति नहीं वरन कूटनीति हमारे 
सभी कायं-क्षेत्रों में छा-ली गई है, और यही आंगामी युद्ध की भूमिका बन 
रही हैं। सबल राष्ट्र मरात्मक अस्त्र-शस्त्रों के निर्माण में संलग्न है, इनका 
एक न एक दित ब्यवहार होगा ही, और उस समय इस धरातल के निरीह 
प्राणियों का भविष्य क्या होगा, हमारे अनुमान के बाहर नहीं है ?' अविनाश 


] | शा 
बाबू ने कहा । 


“परन्तु यदि धर्म के ऊपर आस्था मानव जाति में उत्पन्न हों जाय, तब 
| का भय मिट सकता है। धार्मिक बन्धन मनुष्य को लड़ने के लिए उत्सा- 
नहीं करते ।” चन्द्रकछा ने चिनचुन के समर्थन में क 

“चन्द्रकला जी, ? आपके कथन की पुष्टि इतिहास नहीं करता । संसार का 
ध्ययग धामिंक यद्धों का यग रहा है। " 

“तब क्‍या निरस्त्रीकरण की योजनाएँ, केवल कल्पनाएऐं हैं ? 

“ये मानव के आन्तरिक दन्द्र को समाधान करने का प्रयत्न करती हैं। 
नर्बल राष्ट्र ही ऐसी योजनाएऐं बनाते हैं; और सबल राष्ट्र अपने को अधिक 
सबल बनाने के लिए उनका समर्थन करते हैं ।” चिनचुत अपनी तटस्थता छोड़ 
कर बोल उठी । 

| अविनाश बाबू आइचये से उसकी ओर देखने लगे । 

|. चिनचुन को अपनी भूल मालूम हुई, उसको सुधारने के लिए वह बोली-- 
5 मैं रांजनीति में कोई भाग नहीं लेती, आप लोगों से जो सनती हूँ, वही मैंने 
भी कह दिया ।” 

कर “नहीं आपंका विचार बिल्कूल ठीक है। आप अपनी राजनीतिक सूझ- 
ब्ञ्म को छिपाने की चेष्टा क्‍यों करठी हैं ? आज का कोई व्यक्ति राजनीति से 
ग्पने क्रो अलग नहीं कर सकता ।” अविनाश बाबू ने उसकी ग्लानि को दूर 
$ रने का प्रयत्न किया । के 

._ “क्या करूँ, पुराने जीबन के सम्बन्ध एकदम से नहीं मिठाये जा सकते । 
नि भिक्षणी की दीक्षा ली है, मेरा अब साँसारिक बातों से कोई सम्बन्ध नहीं 
चाहिए ।” 

“क्यो मैं पूछ रुकती हूं कि आपने भिक्षणी की दीक्षा स्वेच्छा से ली है?” 
णिमाला ने प्रश्न किया । 

_ “मनुष्य प्राय: स्वेच्छा से ही काम किया करता है ?” . “* 

+ “मेरी शंका थी कि शायद आपको किसी मजबूरी ने इस कंठिन मार्ग को 
हण कराया है ।” 

“नहीं, नहीं ऐसी कोई बात नहीं है। चीन की कम्यून व्यवस्था में यद्यपि 
धर्म का कोई स्थान नहीं है, तथापि वह हमारी अन्‍्तरात्मा की प्रेरणा को नष्ट 
नहीं कर सका है। मैं उस राज़नीतिक व्यवस्था से ऊब कर भिक्षूणी बनी हूँ । 
धर्म में मेरी जन्मजात आस्था हैं, और उसकी भूख भौतिक भूख से सर्व॑था भिन्न 
है। मेरा विचार है कि मनुष्य केवल साँसारिक आवश्यकताओं की पूर्ति के लिए 
नहीं बनाया गया । उसकी रचना का ध्येय कुछ और है । निर्वाण प्राप्त करने 
का माध्यम मनुष्य-जन्म है, और जो इस ध्येय को भूलकर अन्य लक्ष्य को प्राप्त 
करने कीं चेष्टा करता है, वह गेंद की भाँति इधर-उधर लुढ़कता रहता है ।* 

चन्द्रकला ने चिनचुन की प्रशंसा में कहा-“भाभी जी, मैंने अत्यन्त निकट 
से साथ रहकर देखा है कि चिनचुन जी का अधिकांश समय बौद्ध धर्म से सम्ब- 
न्धित ग्रंथों के पठन-पाठन में व्यतीत होता है । ये प्राय: कहीं आती-जाती नहीं, 
केवल आपके दर्शनों का मोंह इन्हें यहाँ घसीट लाया है ।” 

“आप यहाँ रहती कहाँ हैं ? 

“ज्ञानवापी पर आपके धर्म पिता की दूकान है, उन्हीं के साथ रहती हैं ।” 

“धर्म पिता ? ” 

“जी हाँ इनके जन्मदाता माता-पिता चीन में रहते हैं । जैसा यह अभी कह 
चुकी हैं कि इनको बाल्यकाल से ही बौद्ध धर्म से प्रेम था, इसलिए यह बोद्ध 
तीर्थों को देखने के लिये एक चीनी शिष्ट-मण्डल के साथ आई थीं, और फिर 
इन्होंने भारत में रहने का संकल्प कर लिया ।” 

“क्या शिष्टमण्डल के अध्यक्ष ने यहाँ रहने की स्वीकृति दे दी थीं ? ” 

चिनचुन ने उत्तर दिया-“यद्यपि मेरा हठ नियमों के विपरीत था, तथापि 
अध्यक्ष की सहृदयता से मुझे किसी प्रकार आज्ञा मिल गई ।” 

“यह भेद अपने मुख से नहीं बताती कि इनको इस आज्ञा प्राप्ति के लिए 
एक सप्ताह का अनशन करना पड़ा था। इन्होंने स्पष्ठ कह दिया कि मेरा मृत 
हारीर ही अब चीन वापस जा सक्रता है। इनकी इस प्रतिज्ञा से वे लोग बहुत 
हैरान हुए, और चीन सरकार के साथ परामर्श करने के पश्चात्‌ इनकों भारत 
में रहने की आज्ञा मिल गई और चाऊचुंग की संरक्षता में इनके रहने का प्रबन्ध 

कर दिया ।” चन्द्रकला ने कनखियों से चिनचुन की ओर देखते हुए कहा । 

“चाऊचुंग क्या कोई प्रतिष्ठित व्यक्ति है ?” 

“जी हाँ, 'चाऊ' शब्द का प्रयोग वही करते हैं, जिनका सम्बन्ध चीन के 
अभिजात वंशों से होता है। इनके पूर्वज चीन के प्राचीन जागीरदारों में थे 
परन्तु समय के उलठ-फेर से जागीर निकल गई, किन्तु कुलीतता का चिन्ह लगाए 
रखने का मोह वह नहीं त्याग सके । उनके पूर्वज चीन की राज्यक्रान्ति में भाग 
कर भारत आए और फिर वे यहीं बस गये । अब महाशय चाऊचुंग अपने दिन 
हे भगवान बुद्ध की आराधना में बिताते हैं; जीविका उपार्जन के लिए जूते बनाने 
का छोटा सा कारखाना खोल रखा हैं ।” 


। “उनके परिवार में आजकल कितने व्यक्ति हैं ? 
हु “उनकी पत्नी का देहान्त गतवर्ष हो गया । वह केवल एक पोष्य पुत्री छोड़ 
गई है, और उसने भी कल हमारे साथ भिक्षणी की दीक्षा ली है ।” 

“आप उनको अपने साथ क्‍यों नहीं लाई ?” 

“वह तो आना चाहती थी, किन्तु मैं ही उसे नहीं लाई ।” 

“पहले आप स्वयं मेरे घर का वातावरण देखना-समझना चाहती थीं, 
क्यों ? 

“ नहीं, यह अनुमान आपका गलत है। आपकी सदाशयता के सम्बन्ध में 
बहुत कुछ सुन चुकी थी, इससे कोई भय नहीं होता था, परन्तु फिर भी लोका- 
चार का विचार तो करना ही पड़ता है ।”! 

। “अब आप जब कभी आवें, तब लोकाचार को विसर्जितं करके ही आवें । 
हमारा घर तो सदैव से प्रत्येक देशभक्त के लिए खुला रहा है और जब तक 
हम दोनों जीवित हैं, तब तक खुला ही रहेगा । हाँ, लड़कों के समय में क्या 
होगा, नहीं कह सकती ।” 

“आपके जीवन की छाप उन पर भी पड़ी होगी। वे भी आपका अनुकरण 
ः करेंगे-।”' 

ह “विनोद के सम्बन्ध में मेरा भी यही अनुमान है। हाँ, दूसरा यशोधर 
अवश्य दूसरे विचारों का है। वह राजनीतिक प्रसंगों से दूर रहकर अपना समय 

अध्ययन तथा पठन-पाठन में व्यतीत करता है। उसे पुरातात्बिक विषयों में 
रुचि है और आपको यह जानकर प्रसन्नता होगी कि बौद्ध-धर्म उसका प्रिय 
विषय है ।” 

“तब क्या उनके दर्शनों का सौभाग्य प्राप्त हो सकेगा ?” 

“मैं नहीं कह सकती कि वह अभी घर में है या नहीं । जब से भगवान 
बुद्ध की ढ़ाई हजारवीं जयन्ती की चर्चा चली है और तिब्बती लामा आए हैं, 
तबसे उनके पीछे-पीछे घूमता है । समय मिला तो खा गया; नहीं तो प्रायः वह 
रात्रि में ही आया करता हैं । बहुत सम्भव है कि वह इस समय किसी तिब्बती 
लामा से धाभिक ज्ञान प्राप्त कर रहा हो ।” 

“उनसे मिल कर मुझे हार्दिक आनन्द होगा । जिन पर भगवान बुद्ध की 
विशेष क॒पा होती है, उनके ही ऐसे संस्कार बनते हैं । चिनचुन कहते-कहते 
हर्ष-विभोर हो उठी ।” 

“मुझे भय है कि वह कहीं लामाओं के साथ तिब्बत न चल देवे ।”” 

“आपको यह भय न करना चाहिए । यदि कदाचित्‌ ऐसा हो जाय, तो भी 
आपको घबड़ाना न चाहिए । निर्वाण-लाभ का तो यही एक मार्ग है ।”? 

“परन्तु मैं निर्वाण में विश्वास नहीं करता ।” अविनाश बाबू बोले । 

“यह आप क्‍या कहते हैं ? शायद आप मज़ाक़ में ऐसा कह रहे हैं ।” 

“नहीं, मैंने सत्य ही अपना विश्वास प्रकट किया है।” 

“क्या आपकी बुद्ध धर्म पर आस्था नहीं है ?” 

“मैं सभी धर्मों पर आस्था रखता हूँ । मेरा विश्वास है कि धर्म सामाजिक 
व्यवस्था को सुगठित रखने के लिए बनाया गया है । उसका सम्बन्ध केवल इस 
लोक तक है । मरण के उपरान्त जिन बातों का वर्णन बे करते हैं, वे सब प्रलो- 
भन हैं, आडम्बर हैं, जो अपने अनुयाइयों को सदाचार एवं व्यवस्थित रूप से 
चलने की प्रेरणा देते हैं । मुत्यु के पश्चात्‌ जीव का क्‍या होता है, आज तक 
कोई नहीं जान सका है। जितने धर्म हैं, उन सबों में जहां तक लौकिक आचार- 
विचार का प्रश्न है, प्राय: एकरूपता है, क्योंकि सत्य के विभिन्न रूप नहीं हुआ 
करते, परन्तु जब हम मर॒णोपरान्त उनके बताये प्रसंगों पर ध्यान देते हैं, तब 

हम उनमें भिन्नता पाते हैं। कोई कुछ कहता है और कोई कुछ । यह विभिन्नता 
._ क्यों है ? इसलिए कि मृत्यु के पश्चात्‌ की बातें सभी अस्पष्ट हैं, अनजान हैं । 
. जिसने जो सर्वोत्तम वैभव तथा ऐश्वर्य अपने सामाजिक विचारों के अनुसार 
. समझा, वही उसने अपने अनुयायियों के समक्ष रखा ।” 

ह “किन्तु बुद्ध भगवान तत्वज्ञानी थे, क्या उन्होंने जो कुछ कहा, वह भी झूठ 
. हैं ? क्‍या आत्मा का आवागमन नहीं होता ? क्‍या वह कर्म के बंधनों से बद्ध 
नहीं है ? क्‍या पूर्व जन्म की सत्यता के प्रमाण आज दिन भी यदा-कदा नहीं 
मिलते ?” चिनचुन ने किड्चित तेजी के साथ कहा । 

“हमें धामिक विषयों पर कभी बहस नहीं करना चाहिये, क्योंकि इससे 
केवल कटुता उत्पन्न होती है, धामिक विश्वास बिल्कुल व्यक्तिगत प्रश्न है ।” 

“परन्तु सत्य को प्रतिपादित करना चाहिए ।” 

“सत्य और असत्य क्या है, इसका निरूपण नहीं हो संकता, और विशेष- 
कर विश्वास में । प्रत्येक धर्म पहले विश्वास की मांग करता है, इसलिये उसको 
वही सत्य मानना पड़ता है, जो उस धर्म के संस्थापक कहते हैं, शेष मिथ्या है । 
मनुष्य विश्वास के वशीभूत होकर कभी-कभी वह करता है, जो अन्य दृष्टि से 
सर्वंथा अनुचित होता है। जसे एक शाक्त पशुओं के बलिदान में मोक्ष अथवा 
निर्वाण को प्राप्त करने पर विश्वास करता है, किन्तु बौद्ध इसके विपरीत 
विश्वास करते हैं ।” 

“किन्तु हिसा का परिणाम कभी सुखद नहीं हो सकता ।/' 

“वैसे ही आत्म-दमन भी सुखद नहीं माना जा सकता ।” 

“मेरा भी यही मत है कि धाभिक विश्वासों पर कभी बहस म करना 
चाहिये । अच्छा भाभी, अब आज्ञा दीजिये | आपका बहुमूल्य समय हम लोगों 
ने नष्ट किया. इसके लिये मैं क्षमा प्रार्थी हूँ ।” चन्द्रकला ने कहा । चिनचुन ने 
भी उठते हुए कहा--“मेरी धृष्टता के लिए क्षमा कीजिएगा, मेरे शब्दों से जो 
आप लोगों को चोट पहुँची हो, उसके लिये मैं अनुतप्त हूँ । अब मैं भी स्वीकार 
करती हूँ कि धामिक प्रश्नों पर कभी बहस न करना चाहिये ।” 

मणिमाला ने उठकर सहास्य कहा-“'किसी के विश्वास को जब ठेस पहुंचती 

: है, तब क्रोध उत्पन्न होना स्वाभाविक है। आप किसी दिन फिर कृपा कीजियेगा ।”” 

“मुझे तो आपकी सेवा में बार-बार उपस्थित होना पड़ेगा। अनेक सामा- 
जिक काये, आपकी सहायता के बिना सम्पन्न नहीं हो सकते, और मैं स्वंथा इस 
देश से अपरिचित हूँ ।” 

“मैं सदेव यथाशक्ति आपकी सहायता करूँगी, आप निस्संकोच आइएगा । *? 

“इसी विश्वास से मैं आपके पास इनको लाई हूँ । इनको बड़ी चिन्ता .थी 
कि कंसे वह इस अपरिचित देश में अपने विचारों का प्रसार कर सकेंगी ! आपके 
आश्वासन से हमारी वह चिन्ता दूर हुई ।”” 

यह कह कर उन दोनों ने विदा ली ।” 

उनके जाने के पश्चात्‌ अविनाश बाबू ने कहा--“मुझे तो यह बड़ी रहस्य- 
पूर्ण रमणी जान पड़ती है । समझ में नहीं आता कि क्‍यों इतनी कभ आयु में 
इसने दीक्षा ली है ।” 

“तुम्हारा शकक्‍्की स्वभाव हर बात में रहस्य देखता है ।” यह कह कर 
मणिमाला अन्यत्र चली गई। 

अविनाश बाबू विचारों में मग्न बंठे रहे । 

अविनाश बाबू का विश्वास महात्मा गाँधी की अहिसात्मक क्राति पर नहीं 
था, इसलिए हिन्दू विश्वविद्यालय में शिक्षा प्राप्त करते हुये वह क्रांतिकारियों 
की खोज में संलग्न रहते थे । वाराणसी अथवा बनारस क्रान्तिकारी दल का 
एक प्रमुख केन्द्र था, और अपनी लगन से उनका प्रवेश उस दल में हो गया । 
उनमें अपूर्व साहस और क्रान्ति की पद्धति पर अटूट विश्वास था। अपने साहस 
और शौये के कारण वह शीघ्र उस दल के नेता हो गए, और क्रान्ति का संचा- 
लन अत्यन्त सीमित साधनों से करने लगे । प्रकृति ने जहाँ उन्हें विलक्षण 

. अस्तिष्क प्रदान किया था, बहाँ उन्हें बलिष्ट शरीर भी दिया था। उनकी लंबाई 
छगभग ६ फुट थी, और स्नायू निरन्तर व्यायाम से दृढ़ तथा पुष्ट थे । उनकी 
शारीरिक शक्ति साधारण मनुष्यों को अपेक्षा चौग्रुती या पंचगुनी थी। बचपन 


_ से ही उन्हें कुश्ती लड़ने का शौक था, और कालिज में प्रवेश करने के साथ 


उन्होंने लाठी और बन्दूक चलाने की विद्या में भी अपूबे निपुणता प्राप्त की । 
तैरने में उनका कोई प्रतिद्वन्दी बनारस में नहीं था । सावन भादों की गंगा को 
पार करना उनके लिये हँसी खेल था, और तैराकी की सभी कलाओं के वह 


. मश्शाक थे । दौड़ने में भी वह कम नहीं थे, पाँच-छ: मील तक अविराम रूप से 
. दोड़ते जाना उनका देनिक व्यायाम था | घुड़सवारी में भी वह दक्ष थे। वह 
: घोड़े की नंगी पीठ पर उछल कर बेठ जाते, तथा बिना लगाम के उसे अपनी 


इच्छानुसार चलाना जानते थे । उच्छुल्लल से उच्छ्लल घोड़े उनकी रानके नीचे 
दब कर सीधे तथा सरल हो जाते, और जब वह उसकी गदेत पर झुक कर 
उसके कानों को उमेठते तब वह उसे मनचाही दिशा में दौड़ने के लिए मजबूर 
कर देते । एक बार एक बनारसी रईस ने उनकी क्षमता सुन कर उन्हें अपना 
एक कुटिल घोड़ा सीधा करने के लिए बुला भेजा । वह किसी भाँति अपनी पीठ 
पर ज्ञीन नहीं कसवाता था, और लगाम लगवाने में वह कई जीवट साईसों की 
उँगलियाँ चबा चुका था । अविनाश बाबू उसकी बदमाशी की कथा सुन कर 
तनिक भी नहीं शंकित हुए, और तबेले में जाकर उसे देखा । घोड़े से उनकी 
आँखें मिलीं, और दोनों एक दूसरे की शक्ति का अनुमान लगाने छगे। गले में 
रस्सी बाँध कर धोड़ा मंदान में लाया गया, किन्तु वह भी चौकन्ना था। किसी 
एक स्थान,पर ठहरता न थां, और इतनी उछल-कद मचाये था, कि दोनों 
ओर से उसके गले को बाँघे दो-दो साईस घबड़ा रहे थे । अविनाश बाबू ने उसे 
_ डाँटा, और जहाँ वह क्षण भर के लिए स्तब्ध हुआ कि वह एक छुडाँग में उसकी 
नंगी पीठ पर बेठ गये, तथा उसके पेट को अपनी लम्बी टाँगों से दबा कर ऐंठ 
दिया । यह सब पलक मारते हो गया । जब वह उसकी पीठ पर जम गये, तब 
उस बेचारे को महसूस हुआ कि कोई उसकी पीठ पर बैठ गया है । घोड़ा भया- 
नक स्वर॒में हिंनहिनाता हुआ अपने पिछले पैरों पर खड़ा हो गया, किन्तु 

अविनाश बाबू की दोनों रानें सेंड़्सी की भाँति उनके पेट को जकड़े थीं, जो उत्तरो- 
त्तर शक्ति से देबाती उसकी साँस घोटने लगीं । घोड़ा पागल-सा होकर साईसों को 
घसीटता हुआ एक ओर जी छोड़ कर भागा । कुछ दूर तक साईस घिसटे, किन्तु 
रस्सियाँ उनके हाथ से छूट गई, और उनसे मुक्त होकर वह हवा से बातें करने 
लगा । अविनाश बाबू इस समय उसकी ग्देत पर भी गोफा डाले हुए उसे दबा 
रहे थे । दुतरफी दबाव को घोड़ा सहन नहीं कर सका, वह कुछ -दौड़ कर खड़ा 
हो गया, और उसके मूह से झाग निकलने लगा। उसने एक-दो बार पुनः 
अपने पिछले पैरों पर खड़ा होकर उनको गिराने की चेष्टा की, परन्तु जब उस 
में कृतकार्य नहीं हुआ तो भीगी बिल्ली सा खड़ा होकर हाँफने लगा, अविनाश 
बाबू ने आगे हाथ बढ़ा कर उसकी दोनों कनौतियाँ पकड़ लीं। गले का दबाव 
ढीला होने पर वह फिर उछलने लगा, किन्तु वह उसके कान ऐंठते ही गये। 
वह इस प्रहार से और घबराया । थोड़ीं देर की उछल कद के बाद वह फिर 
स्थिर हो गया, मानो उसने हार मान ली हो । अविनाश बाबू तुरन्त उसकी 
पीठ से नीचे उतर पड़े तथा गर्दन पकड़ कर उसे थपथपाने लगे । घोड़ा तनिक 
भी नहीं बिचका और उनका प्यार पाकर वह हितहिनाने लगा, मानो उसने 
उनका आधिपत्य स्वीकार कर लिया हो । 
अविनाश बाबू का मस्तिष्क भी उनके शरीर की भाँति पुष्ट था। वह बड़े 
दूरदर्शी थे । अपनी क्रान्तिकारी योजनाओं को बड़ी चतुरता से बनाते, तथा 
उनको इस प्रकार संचालित करते थे कि कोई निष्फल नहीं जाती थी । वह स्वयं 
घर के धनी थे, और प्राय: पार्टी का व्यय वही उठाते थे । उनका घर प्रत्येक 
राष्ट्रसेवी के लिए, चाहे वह गाँधीवादी हो, और चाहे क्रान्तिकारी, खुला हुआ 
था । अपनी क्रान्तिकारी चेष्टाओं को छिपाने के लिये उन्होंने अहिसक आन्दो- 
लन में भी भाग लेना आरम्भ किया, तथा धीरे-धीरे वह नगर काँग्रेस के प्रधान 
मन्‍्त्री हो गये । ब्रिटिश सरकार उनकी दोरुखी चाल को कई वर्षो तक नहीं 
जान सकी, परन्तु एक दिन पर्दाफाश होगया, और उन्होंने घर त्याग कर जंगलों 
का रास्ता लिया | सरकार के दबाव से उनके पिता ने उन्हें उत्तराधिकार से 
वबँचित कर दिया, तथा उस विषय की एक बिज्ञप्ति भी पत्रों में प्रकाशित कर 

दी । इससे उनकी सम्पत्ति जब्त होने से बच गई, तथा रायबहादुर की 
है पदवी पर भी कोई आँच नहीं पहुँची । यह सब अविनाश बाबू के परामर्श से 
. हुआ था, और इसमें सन्देह नहीं कि उनकी दूरदशिता से उनकी सम्पत्ति सुरक्षित 
. रही। 
५; अविनाश बाबू अपने पिता की अकेली सन्‍्तान थे। उन्तकी माता का देहांत 
. उनके बाल्यकाल में हो गया था, और पिता ने अपना दूसरा विवाह नहीं क्रिया 
. था । उनकी एक फुफेरी बहिन गायत्री अनाथ हो जाने से उनके परिवार में 
. पली थी, जिसके प्रति उनका अटूठ स्नेह था । उनके क्रान्तिकारी विचारों से वह 
भी प्रभावित हुई थी, किन्तु सक्रिय आन्दोलन में भाग नहीं लेती थी | उसी के 
द्वारा अविनाश बाबू के समाचार उनके पिता को मिला करते थे। उनके पिता 
गंगाप्रसाद की इच्छा नहीं थी कि उनका एकमात्र पुत्र राष्ट्रीय आन्दोलन में 
फेंसे, परन्तु अविनाश बाबू की ज़िद से वह लाचार होगए थे । सी, आई, डी. 
की दृष्टि हमेशा उनके मकान पर रहती थी, परन्तु वह कभी अविनाश बाबू को 
वहाँ आते जाते पकड़ नहीं सकी । 

अविनाश बाबू का चारित्रिक स्तर भी बहुत ऊंचा था। ब्रह्मचारी और 
संयमी थे । अनुशासन के कट्टर पक्षपाती होने से वह छोटी-सी-छोटी भूछ भी 
क्षमा नहीं करते थे । उनके साथी उनको हृदय से प्यार करते हुए भी उनसे 
शंकित रहते थे । उनके दल में कुछ लड़कियाँ भी थीं, जो उनके शिक्षित होने से 
पहले काम कर रही थीं । इन्हीं में एक मणिमाला भी थी । वह प्राय: लड़कियों 
से आलाप नहीं करते थे और उनको दल से पृथक कर देना चाहते थे, परन्तु 
उनकी कार्य-तत्परता उन्हें ऐसा करने से बार-बार रोकती थी । मणिमाला 
उनका स्देव मजाक उड़ाती थी, और वही उनको मुह तोड़ उत्तर दिया 
करती थी । वह भी प्रायः दुस्साहसी कार्यों में उनसे पीछे नहीं रहती थी। 
उसका निशाना भी उतना ही अचूक था, जितना अविनाश बाबू का । उसकी 
बुद्धि भी उतनी कुशाग्र थी और वह उतनीं ही कुशलता से कार सम्पादित 
करती थी । उसको अविनाश बाबू के अतिरिक्त दल के सभी सदस्य दीदी कह 
कर पुकारते थे, केवल वही उनका नाम लेते थे | उनके स्वर में न आत्मीयता 

होती और न होता आदर । सेनापति के समान उनका स्वर कठोर और रूक्ष 
होता था। किन्तु वह कभी उससे आँख मिला नहीं सके । उससे बातें करते 
समय उतकी दृष्टि या तो नीचे रहती, या उसकी दृष्टि के विपरीत दूसरी 
ओर । उसकी शान्‍्त वाणी के सम्मुख वह अपने को पराजितसा अनुभव करते 
और जब यह विचार उनके मस्तिष्क में सजग होता, तब वह अधिक कठोर हो 
जाते । उनका यह परिवर्तन यद्यपि दल के दूसरे सदस्य लक्ष्य नहीं कर पाते थे, 
तथापि मणिमाला की तीक्र दृष्टि से वह ओझल नहीं होता । वह भी अधिक 
कठोर और तन जाती थी । ः 

एक बार अविनाश बाबू ने उसे एक अंग्रेज पुलिस अधिकारी की हत्या की आज्ञा 
दी। यद्यपि दल के दूसरे सदस्य यह भार अपने ऊपर उठाने के लिए तैयार थे, 
और उन्होंने अपनी अपनी इच्छाये जाहिर की थीं, तथापि उन्होंने अपने विचार 
को परिवर्तित नहीं किया । मणिमाला भी पीछे नहीं हटी, और उसने अकेले 
ही उसको सम्पादित कर उन्हें निष्प्रभ कर दिया । अविनाश बाबू पर इसका 
बड़ा प्रभाव पड़ा, और धीरे-धीरे उनक्री कठोरता मलिन होने लगी, परन्तु 
मणिमाला के स्वभाव में कोई परिवतेन नहीं हुआ । वह बसी ही हँसमुख किन्तु 
कठोर बनी रही । 

एक बार पुलिस ने जंगल में इनके दल को घेर लिया । दोनों ओर से गोलियों 
की बौछार होने लगी । पेंड़ों कीं आड़ से गोलियाँ चलाई जा रही थीं | मणि- 
माला उस बौछार की तनिक परवाह न करती हुई रोछ की छिप्रता से एक पेड़ 
पर चढ़ गई तथा वहाँ एक मोटी डाल की आड़ से वह गोलियाँ चलाने लगी । 
उसने अकेले पुलिस के एक दर्जन जवानों को धराशायी किया । पुलिस दल को 
प्राणरक्षा के लिये मैदान छोड़ना पड़ा। अविनाश बाबू के दल की विजय हुई 
उनका एक भी साथी नहीं मरा-चार पाँच घायल अवश्य हुए। वह अपने 
साथियों के साथ चम्बल घाटी के गुद्य स्थानों में छिपने के लिये चले गये । 
साथियों ने मणिमाला की प्रशंसा के पुल बाँध दिये, किन्तु अविनाश बाब्‌ ने 
उसकी प्रशंसा में एक शब्द नहीं कहा । वह केवल गम्भीर तथा मौन रहे । 

एक बार अविनाश बाब, एक दूसरी मुठभेड़ में घायछ हो गये । गोली 

उनकी दाहिनी भुजा में लगी, वह बाएं हाथ से पिस्तौछ चलाने लगे । दुश्मन 
_ ते उनके इस दूसरे हाथ पर तिशाना साधा, तथा उसे भी बेकार कर दिया। 
ही वह भूमि पर गिर पड़े, किन्तु मणिमाला ने उनका स्थान ग्रहण कर अपनी 
अचूक गोलियों से उन्हें यमलोक भेजने लगी । क्षणमात्र में पुलिस के जवान 
. भागते नजर आये, परन्तु मणिमाला ने उनका पीछा किया, तथा किसी को भी 
| जीवित नहीं जाने दिया | उसने वापस आकर अविनाश बाब को संभाला । वह 
बेहोश पड़े थे। उनको उठा कर ले भागने की समस्या थी, क्योंकि वह किसी 
. एक व्यक्ति के द्वारा उठाकर ले जाए नहीं जा सकते थे । मणिमाला ने उनके 
कान के समीप अपना मुँह ले जाकर कहा-““उठिये, जल्दी उठिये । पुलिस आ 
रही है।” न-माल्म कंसे इसका प्रभाव पड़ा । अविनाश बाब ने आँखें खोल 
दीं और मणिमाला को अपने ऊपर झुके हुए देख कर पुन: बन्द कर लीं । 
मणिमाला ने उठते हुए कहा-'यह होश में आ गये हैं, अब आप लोग इन्हें 
परिस्थिति से परिचित करें । मेरा समीष्य इन्हें पसन्द नहीं ।”” उसका कंठस्वर 
यद्यपि शान्‍्त था, तथापि वेदना उमस्रके नेत्रों से झांक रही थी । अविनाश बाब 
थोड़ी देर बाद उठ खड़े हुए और अपने साथियों के साथ भाग निकले । वे सब 
एक दूसरे सुरक्षित स्थान पर चले गये । 

वहाँ पहुँच कर अविनाश बाबू की चिकित्सा का प्रश्न उपस्थित हुआ। 
. चिकित्सा का भार मणिमाला पर था, क्‍योंकि वह उस दल की डाक्टर थी। 
. उसने उनकी गोलियाँ निकालीं और सेवा करने लगी । चिकित्सा-काल में कोई 
किसी से बोलता नहीं था, और अविनाश बाबू सेव दूसरी ओर देखा करते थे। 
एक दिन घाव धोते हुए मणिमाला ने कहा --' नायक, घाव आपका लगभग 
भर गया है, और यदि ऐसी ही गति रही, तो दो-तीन दिन में आप बिल्कुल 
अच्छे हो जायँंगे । किन्तु शायद आपका हाथ अपनी पुरानी शक्ति प्राप्त नहीं 
कर सकेगा |” अविनाश ने कोई उत्तर नहीं दिया । थोड़ी देर बाद सहसा 
अविनाश बाबू ने कहा--“'मेरी रक्षा तुमने की है, मैं इसके लिए सर्देव तुम्हारा 
क॒तज्ञ रहँगा ।” मणिमाला ने शुष्क स्वर में उत्तर दिया--“मैंने केवल अपना 
फ्र्च्ब्य पालन किया है, आपकी कृतज्ञता प्राप्त करने के लिये नहीं किया ।” 

भ्रविनाश बाबू ने उसकी ओर देखा । मणिमाला दूसरी ओर देख रही थी, किन्तु 
उसके नेत्र घृचघुचाये हुये थे । अविनाश बाबू ने दूसरे हाथ से उसका हाथ 
पकड़ने की चेष्ठा की, परन्तु मणिमाला ने उसे झिड़क दिया, तथा उठकर 
चली गई। उसने एक दूसरे साथी को पट॒टी बाँधने के लिए भेज दिया । 

उस दिन से अविनाश बाबू चिन्तित रहने लगे, और मणिमाला उनसे दूर- 
दूर भागने लगी | एक दिन अध॑ रात्रि में जब सब सो गये थे और अविनाश 
बाबू करवटें बदल रहे थे कि मणिमाला पहरा देती हुई उनके समीप से निकली । 
अविनाश बाबू ने उसे धीमे कंठ से बुलाया | उसने समझा कि शायद उन्हें किसी 
बात की आवश्यकता है । वह आकर उनके समीप खड़ी हो गई | अविनाश 
बाबू ने कुछ कहने के लिये संकेत किया | वह झुक कर उनके मुख के समीप 
अपना कान ले गई । ऐसा करने में उसके शुष्क बालों की एक लट उनके मुख 
पर गिर पड़ी । अविनाश बाबू ने उसे अपने दाँतों से दवा लिया | मणिमाला ने 
झिड़कते हुए कहा--“यह क्या बदतमीजी है, नायक ! 

अविनाश बाबू ने उसकी साड़ी का पल्‍ला पकड़ते हुये कहा - -“जब तक 
तुम मुझे क्षमा नहीं करती, तब तक मुझे आन्तरिक शान्ति नहीं मिलेगी ।” 

“मैं नहीं जानती कि आपको किस बात के लिए क्षमा कखूँ। आपने मेरे 
साथ कोई अन्याय नहीं किया है। 

“तुम नहीं जानती, किन्तु मैंने किया है। मैं अपने को तुम्हारे मोहजाल से 
मुक्त होने के लिये जितनी तुम्हारी प्रतारणा करता था, उतना ही तुम मेरे समीप 
आती रहीं । मैं समझता था कि मैं अजेय हूँ, परन्तु वह मेरा गव॑ भंग हुआ, 
और #००००००० । 7 

“नायक, अपना निजत्व न भूलें, और मुझे अपना कत्तंव्य करने दें ।” 
मणिमाला ने कुछ रुष्ट होते हुये कन्ठ से कहा । 

“देवी, तुम भी अपने को छलने का प्रयत्न मेरी भाँति न करो। मैं जानता 
हूँ कि तुम मुझे अपने प्राणों से अधिक चाहती हो । 

“दल की सदस्या होने के नाते, मैंने सदेव वही किया, जो मुझे करना 
आवश्यक था । मैं न किसी को छलती हूँ, और न अपने को ही धोखा देती हूँ। 


4४ 


22592 200०: 


0: हट 


बचना ] [ २७ 


दल के सदस्यों को प्रेम करना वर्जित है, वया आपही इस नियम को भंग करेंगे ! ” 

“हाँ, मैं इस दल की सदस्यता त्याग दूँगा । मेरा यहाँ से अन्यत्र चले जाना 
उचित है, यदि तुम मुझे ' “““।” 

मणिमाला इस प्रकार यकायक बंठ गई, जेसे वह किसी भार को संभालने 
में असमर्थ हो । उसने कुछ देर तक सोचने के पश्चात्‌ कहा--“आप क्‍यों जांय, 
मैं ही चली जाऊंगी । आपके जाने से दल निर्वार्य हो जायगा, और देश की 
हानि होगी ।” 

“नहीं मुझे ही त्यागना चाहिए, क्योंकि मैं अपने मन पर काबू नहीं रख 
सका ।” 

“किन्तु आपके जाने के पश्चात्‌ शायद मैं भी इस दल में नहीं रह सकूंगी । 
अभी आपकी शासन दृढ़ता मेरी नारी भावनाओं को रोके हुए है। आपके जाने 
के पश्चात्‌ वे किस ओर प्रवाहित होंगी, नहीं जानती ! ” 

“तब कया हम तुम दोनों साथ नहीं रह सकते ?” 

“केवल विवाहित होकर, परन्तु दल में रहते यह असम्भव है ।” 

“यदि तुम्हारी सम्मति हो तो मैं दल के समक्ष इस प्रश्न को उपस्थित 
करूँ ।” 

“की जियेगा, किन्तु मेरे सामने नहीं ।” यह कह कर वह अपना हाथ छड़ा 
कर भाग गई। दूसरे दिन मणिमाला से विवाह करने का प्रश्न अविनाश बाबू 
ने दल के समक्ष उपस्थित किया । सदस्यों ने इसे एकमत से स्वीकार किया, 
और एक दिन उनका विवाह हो गया । मणिमाला उत्त दिन से दीदी के स्थान 
पर भाभी बन गई ।” 

उसी प्रवासकाल में मणिमाला के दो यमज पुत्र-सन्तानें हुईं, जिनके क्रमश: 
नाम विनोद तथा यश्योधर रक्‍्खे गये । वह उनका पालन पोषण करने के लिए 
बनारस चली गई, जहाँ उसके रहने का प्रबन्ध एक अत्यन्त गोपनीय स्थान में 
अविनाश बाबू के पिता ने गायत्री के माध्यम से कर दिया । 

इसी प्रकार दिन बीतते गये, और सन्‌ १६४२ की क्रान्ति आई । देश में 
ब्रिटिश शासन के विरुद्ध आयोजन तथा आन्दोलन होने लगे । अविनाश बाबू के 

दल ने खुल कर उसमें भाग लिया, परन्तु जब वह सरकार की तत्परता से कुछ 
काल के लिए दब गया, तब अबिनाश बाबू पुनः जंगलों में छिप गये । 

घटनायें समय के पदें पर बड़ी तेजी से बदक रही थीं, और अन्त में 
१६४७ में स्वतन्त्रता हस्तगत होने पर अविनाश बाबू प्रकट होकर अपने परि- 
बार के साथ वाराणसी में रहने लगे । उध्त समय मणिमाला के दोनों पुत्रों की 
आयु बारह-बा रह वर्ष थी । स्वतन्त्रता प्राप्त होने के एक साल पश्चात्‌ उनके 
पिता का देहान्त हो गया, और गृहस्थी संचालन का भार उस पर आ गया । 


है 


अविनाश बाबू की फुफेरी बहिन गायत्री का बिवाह वाराणसी में हुआ 
था, और उनके भूम्यंतगगंत हो जाने के पश्चात्‌ वही रायबहादुर गयाप्रसाद 
की गृहस्थी का संचालन करती थी । रायबहादुर का स्वभाव बड़ा स्नेहपूर्ण 
ओर सरल था, जिससे वह अपने माता पिता का अभाव कभी अनुभव नहीं 
-कर सक्री । व्यापारी होने के कारण उन्हें द्वितीय महायुद्ध में बहुत लाभ हुआ 
था, और संटोरिया होने से उनकी सम्पत्ति में आशातीत वृद्धि हुई थी | चाँदी 
के सट॒टे का बाजार उनको खरीद फरोख्त से प्रभावित होता था, और प्राय: 
साधारण बाजार भाव में चार आने की बढोत्तरी घटोत्तरी उनके क्रय-विक्रय 
में होती थी । वह नंगर के भाग्यवान पुरुषों में गिने जाते थे, क्योंकि सट्‌ठा 
बाजार में जहाँ लोग हानि उठाते देखे जाते, वहाँ रायबहादुर बहुत कम हारते 
पाये गये, अधिकतर वह जीतते ही थे। जनश्रुति थी कि रायबहादुर ने लड़का 
खो कर लक्ष्मी पाई है, और गायत्री उसी का अवतार है । गायत्री का रूप-रंग 
भी देवी के अनुरूप था, तथा ग्रुणों में भी बह उन्हीं के सदुश थी । गायत्री की 
सेवा के सम्मुख रायबहादुर बहुत कुछ अविनाश बाबू का अभाव भूल-से गए थे । 

विवाह हो जाने के बाद भी गायत्री अधिकतर रायबहादुर के यहाँ रहती 
थी, क्योंकि वह उसे अपने से दूर नहीं रख सकते थे । आने-जाने की सुगमता 
के विचार से उसका विवाह अपने ही नगर में किया था। गायत्री के पति 
शयामस॒न्दर भी एक घनी पिता की सन्तान थे, और वह रायबहादुर को पिता 
तुल्य मान कर उनकी इच्छा का यथारीति पालन करते थे । मणिमाला ने 
विवाह के पश्चात्‌ सन्‍्तान प्रसव के लिये इन्हीं श्याम सुन्दर के यहाँ आकर 
$ आश्रय लिया था, यद्यपि अविनाश बाबू की इच्छा थी कि उसके रहने का 
_ प्रबन्ध अन्यत्र हो । गायत्री ने इस विचार को तनिक भी पसन्द न किया, और 
बहुत बड़ा खतरा उठाते हुए भी वह अपने विचारों से नहीं डिगी । मणिमाला 
का परिचय बंगाल प्रवासी रिश्तेदार के रूप में दिया गया, और उसके पति के 
सम्बन्ध में यह प्रचारित किया गया कि वह शिक्षा-प्राप्ति के लिये विदेश गए हैं । 
गायत्री उस समय निस्सन्‍्तान थी । मणिमाला के दो पुत्र होने से उनके 
 पालन-पोषण में उसे कुछ असुविधा होती थी, इसलिए उसने एक का भार 
स्वयं उठा लिया । वह उसे अपने साथ रायबहादुर के घर ले आई। पोत्र को 
_ पाकर रायबहादुर के हृदय की रफूति कुछ जाग्रत्‌ हुई। सदेव उसको अपने 
पास रखने के लिए उन्होंने उसके गोद लेने की घोषणा की, और इस सम्बन्ध : 
| का एक बड़ा समारोह भी किया, जिसमें मणिमाला भी सम्मिलित हुई थी । 
जिस पृत्र को उन्होंने गोद लिया था उसका नाम उन्होंने विनोद रखा, वह कुछ 
घंटे दूसरे पुत्र यशोधर से बड़ा था। यशोधर का पालन-पोषण मणिमाला 
लगी । 
अविनाश बाज़ू के दोनों पृत्र आकृति में अपने पिता के समान हुष्ड-पुष्ट 
ओर तेजस्वी थे, जो रायबहादुर को अविनाश बाबू के बचपन की याद दिलाते 
थे। वह विनोद को कभी आँखों से ओझल नहीं होने देते थे, यहाँ तक कि वह 
उसे अपने सांथ सुलाते थे, इससे विनोद भी उनके इतना तव-लगा बन गया था 
के वह पल भर की जुदाई सहन नहीं करता था। पितामह और पोत्र की 
घनिष्टता को देख कर जब गायत्री कहती कि इस प्रकार के लाड़ प्यार से 
पढ़-लिख नहीं सक्रेगा, तब वह कहते कि इसके बाप को जो इंतना पढ़ाया 

लिखाया उसी का नतीजा है कि वह जंगलों की खाक छानता फिरता है | 

किन्तु गायत्री इस ओर से उदासीन न रही। उसने यथ्रारूप विनोद का 
शिक्षा-प्रबन्ध मणिमाला की सम्मति से किया और जो शिक्षक मणिमाला के 
दूसरे पुत्र यशोधर को पढ़ाने जाते थे वही विनोद को भी पढ़ाने लगे । 
शिक्षक महाशय अपने दोनों छात्रों की अनुरूपता देखकर आश्चये करते, किन्तु 
वास्तविकता वह कभी न जान पाये । एक दिन बातों ही बातों में शिक्षक महा- 
शय ने गायत्रीं से इस विचित्र अनुरूपता की बात चलाई, और कहा कि उनके 
दोनों छात्रों में इतना सादृश्य है, जितना जुड़वाँ लड़कों में हुआ करता है। 
गायत्री जोर से हँस पड़ी और बोली “मास्टर साहब, यह काशी है --बाबा 
विश्वनाथ की नगरी, यहाँ ऐसी विचित्रतायें हुआ ही करती हैं ।” नहीं ऋह 
सकते कि शिक्षक को गायत्री के इस उत्तर से सन्‍्तोष हुआ या नहीं, परन्तु फिर 
कभी उन्होंने इस विषय पर चर्चा नहीं चलाई। 

ब्रिटिश राज्य काल में रायबहादुर गंगाप्रसाद ने अपनी सब सम्पत्ति- 
अचल तथा चल-विनोद के नाम लिख दी थी और उनकी नाबालगी तक 
गायत्री को पूर्ण अधिकारों से युक्त कर उसका अभिभावक बताया था, परन्तु 
स्वतन्त्रता-प्राप्ति के पश्चात्‌ जब अविनाश बाबू प्रकट रूप से उनके साथ रहने 
लगे, उन्होंने उस दान-पत्र को खडिण्त कर दिया तथा सब अधिकार उनको पुन: 
प्रदान कर दिया | यह परिवतंन उन्होंने गायत्री के परामर्श से किया था, यद्यपि 
अविनाश बाबू इसकी कोई आवश्यकता अनुभव नहीं करते थे । 

जिस वर्ष रायबहादुर गंगाप्रसाद की मुत्यु हुई, उसके दो वर्ष बाद 
गायत्री के एक पुत्र पंदा हुआ। लोगों ने कहा कि रायबहादुर ने पुनर्जन्म 
लिया है । सारताथ के बिहार में रहने वाले एक बौद्ध भिक्षु का आना-जाना 
रायबहादुर के परिवार में था। वह उसका बहुत आदर तथा सत्कार करते 
थे, क्योंकि उसने कई बार अपनी भविष्यवाणियों से चाँदी के भावों की 
चढ़ा-उतरी की सूचतायें दी थीं, और संयोग से वे इतवी खरी उतरी थी कि 
रायबहादुर को आशातीत लाभ हुआ था। इन बौद्ध भिक्षुक का नाम था 
भदंत नागार्जुन | गायत्री का भी अविचल विश्वास उन पर था । उन्होंने ही 

ग्रह घोषणा की थी कि गायत्री की कोख़ से रायबहादुर ने पुनर्जन्म लिया है, 
और चाहे किसी को विश्वास हुआ हो या न हुआ हो किन्तु गायत्री ने इसे 
कुछ धूमिल सत्य माना । अविनाश बाबू कभी धामिक पचड़ों में न पड़ते थे, 
और वह ॒ धर्म को पँजीपतियों का प्रचार-अस्त्र मानते थे | जब गायत्री के 
पुत्र के विषय में सुना कि वह उनके पिता का दूसरा अवतार घोषित हुआ है 
तब वह उसे गोद में उठा कर हँसते हुए बोले-“कहिये पिताजी, आप की सेवा 
किस प्रकार की जाय ?” फिर गायत्री को देते हुए कहा -'तेरा पालन-पोषण 
तो बाबू जी ने किया था, अब बदले में तू उनका कर । मैं तो इसे अपना 
 भांजा ही मानूगा, पिता नहीं ।”! 
मणिमाला ने मुस्कराते हुए कहा था-- “मुझे अपने इवसुर की सेवा का 
अवसर नहीं मिला, इससे वह अपना प्राप्य लेने के लिए भांजे के रूप में आये 
हैं । मैं तो इस को उसी रूप में देखूँगी ।”' 
भदंत नागार्जुन ने इस बालक का नाम रखा -आनन्द, जो भगवान बुद्ध 
के पट्‌ट शिष्य का नाम था । आनन्द की चेष्टायें भी ऐसी थीं, जिससे हृदय में 
स्वत: आनन्द का स्रोत उमड़ता था। उसके नेत्रों से अपूर्व ज्योति निकलती 
थी, जो अन्य बालकों से उसे स्पष्टत: पुथक करती थी। उसका विश्ञाल- 
भाल, उसके भगवान होने की सूचना देता था । उसकी पीठ पर गर्दन के नीचे 
एक त्रिशूल के आकार का चिन्ह था, जिसको देख कर बडे-बड़े शरीर-वेज्ञानिक 
चकित होते और उनको आकस्मिक घटना कह कर टाल देते थे, परंतु भदंत 
नागार्जुन उसको देवी कारण बताते थे । उनका कहना था कि यह बालक दैवी 
प्रतिभा से सम्पन्न होगा, और अपने जीवन में अनेक चमत्कारिक कृत्य करेगा । 
किसी अन्य को विश्वास भले न हुआ हो, परन्तु गायत्री माँ थी, उसको 
_ अवश्य विश्वास हुआ और वह बड़ी उत्कण्ठा से उस दिन की प्रतीक्षा करने. 
लगी, जब उसकी भविष्यवाणी सट्टा बाजार के भावों की घटा बढ़ी की भाँति 
सत्य प्रमाणित होगी । 
आनन्द में एक विशेषता तो बहुत शीघ्र देखी गई--वह यह कि वह कभी 
रोता न था। वह सदेव प्रसन्नचित्त रहता, यहाँ तक कि नहलाने-घधुलाने में 

भी वह रोता न था, जहाँ दूसरे बालक प्राय: रोते हैं। वह हमेशा अपने हाथ 
पैरों को चलाते हुए खेला करता था, केवल उस समय उसका यह व्यायाम 
बन्द होता जब वह निद्रा में निमग्न होता। उसकी हँसी बड़ी मन लभाने 
वाली थी, और जब वह॒किलकता हुआ अपने हाथों में गायत्री की एक लट 
पकड़ लेता, तब यह हएष विभोर हो जाती, तथा उसके अरुण कपोलों पर 
वात्सल्य से स्निग्ध अनेक चुम्बन बार-बार अंकित करने लगती थी। 

गायत्री के कारण भदन्‍्त नागार्जुन का आना जाना बन्द नहीं हुआ था । 
वह प्रत्येक पूणिमा को अवश्य उसके हाथ का बना भोजन करने आते थे । 
यह दस्तूर रायबहादुर के समय से चला आ रहा था तथा अविनाश बाबू ने 
धामिक भावनाओं से दूर रहते हुये भी इसको बन्द नहीं किया था। वह प्राय: 
धर्म का उपहास करने के लिए उनसे बहस करते तथा धार्मिक विश्वासों का 
खंडन करते थे । भदंत नागार्जुन उनकी कटु आलोचनाओं का बड़ी सरल 
भाषा में उत्तर देते तथा कभी रुष्ट नहीं होते थे । उन दोनों के धामिक वाद- 
विधाद को यशोधर प्राय: सुतरा करता था, इससे बौद्ध धर्म की ओर उसका 
रुझान होने लगा । वह कभी-कभी सारनाथ जाकर बौद्ध भदंतों के साथ धामिक 
चर्चाओं में भाग लेने लगा | भदंत नागार्जून का वह शीघ्र हो कृपा-भाजन 
बन गया । वह भी उसे बौद्ध धर्म की पुस्तकों का अध्ययन कराने लगे । 

अविनाश बाबू के दोनों पृत्र अत्यन्त मेधावी, और कुशांग्रबुद्धि वाले थे । 
विनोद ने अपने पिता के ग्रुणों को अपनाया था, और यशोधर पर मणिमाला 
की छाप थी । विनोद के स्वभाव पर अविनाश बाबू के राजनीतिक विचारों का 
प्रभाव पड़ा था और यशोधर ने अपने पिता की घुमक्कड़ वृत्ति पाई थी | वह 
सर्देव देशाटन के स्वप्न देखा करता था । जब भदंत नागार्जुत उससे धाभिक 
चर्चायें करते हुए तिब्बत के लामाओं का वर्णन करते, तब उसके मन में वहाँ 
जाकर उनका सत्संग करने की कामना वलवती हो उठती । भदंत नागार्जुन 
सेव उसके इस विचार को प्रोत्साहित करते थे, यद्यपि इसकी कानोकान खबर 
उसके माता-पिता को न हुई और न गायत्री ही इस विषय में कुछ जात सक्री । 
भदंत की यह चेष्टा थी कि यशोधर बौद्ध धर्म की दीक्षा लेकर बौद्ध भिक्षु 


कि 

. बने। तिब्बत के लामाओं की कथायें, उस रहस्मय देश की जनश्रुतियाँ, बह 


तमक मिर्च लगाकर उसे सुनाते थे, जिससे वहाँ जाने की उसकी अभिलाषा 
उत्तरोत्तर बढ़ती जाती थी। 

विनोद का अनुराग राजनीति की ओर था। हिन्दू विश्वविद्यालय में शिक्षा 
प्राप्त करते हुए वह राजनीतिक आन्दोलनों में भाग लेता था और उसकी अभि- 
रुचि साम्यवाद की ओर थी । लेनिन तथा ऐन्जिल के सिद्धान्तों से वह बहुत 
प्रभावित हुआ था, तथा वह शर्ने: श्नं: एक उग्र कम्युनिस्ट बन रहा था। 
नगर को कम्यूनिस्ट पार्टी में उसने सक्रिय भाग लेना आरम्भ किया और धीरे- 
धीरे उसने उसका नेतुत्व भी प्राप्त कर लिया । चींन में जिस प्रकार कम्यूनिज्म 
विजयी हुआ था, वह उसी प्रणाली का अनुकरण भारत में भी करना चाहता 
था । वह प्रजातंत्र प्रणाली को पूँजीवाद का ही एक बदला स्वरूप मानता था, 
तथा उसकी कटु आलोचना समय-असमय किया ही करता था । वह किसी धर्म 
को नहीं मानतां था, और अपने पिता की भाँति उन्हें पूँजीवादियों का एक परम 
शक्तिशाली अस्द्र घोषित करता था । उसका मत था कि धार्मिक विचार केवल 
पुरुषों को जड़ तथा निर्जीव बनाकर परमुखापेक्षी बनाते हैं और मानव की 
क्रियाशीलता को पँगू तथा उसकी साहस-शक्ति पर क॒ठाराघात करते हैं । 
, गायत्री आजकल अपने घर में विशेष रूप से रहने लगी थी, क्योंकि उसके 
सास-श्वसुर की मृत्यु हो जाने से गृहस्थी के संचालन का भार उसी पर आ 
गया था। किन्तु शायद ही ऐसा कोई दिन जाता हो, जब मणिमाला और 
गायत्री एक दूसरे के घर जाकर न मिलती हों । इन दोनों पुत्रों के जन्म के 
पश्चात्‌ मणिमाला के कोई दूसरी संतान न हुई थी, इसलिए उसके वात्सल्य 


. की सरस धारां आनन्द की ओर प्रवाहित होने लगी थी। मणिमाला और 


गायत्री दोनों एक दूसरे से अटूट स्नेह-बन्धनों में बँधी हुई थीं, और दोनों एक 
दूसरे को देखे बिना नहीं रह सकती थीं । आनन्द उनके बीच जोड़ने वाली 


एक कड़ी के सदृश था, और वह दोनों का प्यार-दुलार पाकर उत्तरोत्तर बढ़ 


रहा था | वह कभी गायत्री के पास रहता, तो कभी मणिमालछा के पाप्त । उसको 


भी दोनों समान रूप से प्यारी थीं, और किसी की भी अनुपस्थिति से उसे 


३४ ] [ वंचना 


अनख नहीं होती थी । 

अविनाश बाबू ने राजनीति से एक प्रकार से अवकाश ले लिया था। 
काँग्रेस की रीति-नीति से न उन्हें कभी आस्था थी, और न अब उत्पन्न हुई । 
उनके बहुत साथी अन्यान्य दलों में सम्मिलित हो गये थे, उनमें से अधिकाँश 
कम्यूनिस्ट विचारधारा के अनुयायी थे । उनकी पटरी कभी काँग्रेस दल से न 
घेठी, और उसकी शासन-प्रगाली में उन्हें कोई स्थान नहीं मिला । उनका मंत 
था कि ब्रिटेन के सत्ता-हस्तान्तरण से देश को कोई वास्तविक लाभ नहीं पहुँचा। 
जनता क्रान्ति का मर्म ही न जान पाई, और न कभी उसको उसके मूल्य को 
समझने का अवसर मिला । सत्ता के हस्तान्तरण से शासन के ढाँचे में कोई 
परिवर्तन नहीं हुआ, और यदि कोई बात हुई हैं तो वह यह कि गोरों के स्थान 
पर काले, विदेशियों के स्थान पर स्वदेशी, जम गये जो अधिक निरंकुश तथा 
स्थार्थी हैं। उनका मत था कि जब तक शासन में आमूल परिवतंन नहीं होगा, 
तंब तक देश में कोई उन्नति नहीं हो सकती । वह केवल निहित स्वाथों की 
. लड़ाई का अखाड़ा बना रहेगा। वह रूस और चीन की भाँति भुृष्टाचार को 
तलवार के जोर से मिटाने के पक्षपाती थे और छने: शरने: हृदय-परिवर्तन की 
प्रणाली पर उनका विश्वान नहीं था। उनका कहना था कि शासन को एक 
व्यवस्थित क्रान्तिकारी योजना के अनुसार जमाने के लिए आवश्यक है कि 
अवॉछनीय तत्व उसमें न घुसने पायें, तथा उनको किसी प्रकार न पनपने दिया 
जाए । 

इसके विपरीत मणिमाला काँग्रेसी विचारधारा की थी । जब उसे पालिया- 
मेंट की ध्दस्यता के लिए काँग्रेस ने टिकट दिया, तब अबिनाश बाबू की इच्छा 
थी कि वह उसे उसी भाँति अस्वीकार कर देवे, जिस भाँति उन्होंने इनकार 
कर दिया था, परन्तु मणिमाला सहमत नहीं हुई । अविनाश बाबू ने फिर कोई 
अड़ंगा नहीं लगाया तथा उस ओर से उदासीन हो गये । मणिमाला अपने 
विरोधी प्रत्याशियों को बहुमत से पराजित कर संसत्सदस्या निर्वाचित हो गई । 
नहीं जानते कि उसकी इस विजय से अविनाश बाबू को सनन्‍्तोष हुआ या नहीं । 
परन्तु उसकी विजय उनके बीच कोई कटुता नहीं उत्पन्न कर सकी, इतना 

तो प्रत्यक्ष ही था | उनका दाम्पत्य जीवन पारस्परिक सरसता और सहयोग 
._ से उत्तरोत्तर मधुर बन रहा था । दोनों कभी राजनीतिक समस्याओं पर आलाप 
. नहीं करते थे। वे अपने मनोनीत मार्गों पर पृथक-पृथक चले जा रहे थे । 
. उनका घर उस पर्वत की भाँति था जहाँ से नदियाँ निकल कर भिन्न-भिन्न 
दिशाओं में बहती हैं, किन्तु उसे उनकी दिशाओं की भिन्नता से मतलब न होते 
. हुए समान रूप से सबको अपना जलदान कर उन्हें सम्पन्न बनाता है। 


रे 


मणिमाला अपने कमरे में बैठी एक पुस्तक पढ़ रही थी । गायत्री ने बड़ी 
' घबड़ाहट के साथ प्रवेझ करते हुए कहा--'भाभी, तुम यहाँ निश्चिन्त बेठी 
पुस्तक पढ़ रही हो और जानती हो, सारनाथ में क्या हो रहा है ? ” 

मणिमाला ने अपने सहज स्वर में उत्तर दिया-“'हाँ जानती क्‍यों नहीं ? 
बहाँ भगवान बुद्ध की ढाई हजारबीं जयन्ती मनाई जा रही है। इसमें न जानने 
की क्‍या बात है ? ” 

“बह तो दुनियाँ जानती है, परन्तु कया जानती हो कि यशोधर बौद्ध-धर्म 
की दीक्षा ले रहा है ।” 

“हाँ, यह भी जानती हूँ । वह मेरी अनुमति लेकर गया है । 

गायत्री अवाक्‌ होकर उसका मुख निहारने लगी। उसने अत्यन्त विस्मित 
स्वर में पूछा--“वह तुम से अनुमति लेकर गया है, और तुमने अनुमति देदी?”” 

हा दीदी । 

“तुम कसी माँ हो । तुम्हारा कलेजा वया पत्थर का है ? 
| “पत्थर का नहीं, मनुष्य का है, परन्तु कत्तंव्य की कठोरता ने उसे ऐसा 
. बना दिया है १” 

“क्या तुम्हारा यह कत्तंव्य था कि तुम उसे क्राह जाने दो ? ” 

“दीदी, बोद्ध भिक्षु होना क्‍या क्राह में जाना है ?” 

“हमारे लिए तो यह उससे भी अधिक भयंकर है । कंसे कोई माँ अपनी 
सन्‍्तान को अग्नि में प्रवेश करने की आंज्ञां दे सकती है ! ” 

“अग्नि में प्रवेश करना और बौद्ध-सन्‍्यासी होना एक समान तो नहीं है, 
उन दोनों में वस्तुत: भाकाश-पाताल का अन्तर है ?” 

“कैसे ?” 

“एक नाश करता है, और दूसरा निर्वाण प्राप्त कराता हैं ?” 

“परन्तु क्या उसकी यह अवस्था निर्वाण प्राप्त करने की है ?” 

“अवस्था से कोई अन्तर नहीं पड़ता । भगवान बुद्ध भी तो अपने यौवन 
में ही संसार-विरागी हुए थे। उन्होंने तो स्त्री-पुत्र, राज्य-ऐश्वयं, सब त्याग 
दिया था ! मोह हो जाने से त्याग करना कठिन होता है, परन्तु साँसारिक 
प्रलोभनों में फंसे बिना उनको त्याग देना आसान हैं ।”' 

“क्या भेया ने भी अनुमति दे दी है ? ” 

“वह धर्म पर विश्वास नहीं करते ।” 

“किन्तु मैं पूछती हूँ कि क्‍या उन्होंने यशोधर को बौद्ध भिक्षु हो जाने की 
आज्ञा प्रदान कर दी है ?” गायत्री के कंठ-स्वर में खिन्नता और क्रोध का 
आभास था। 

“मैं नहीं जानती । यशोधर से पूछने पर मांलम होगा, या फिर तुम ही 
अपने भैया से पूछ आओ ।” 

“तुमने क्या यह बात भैया से नहीं कही ? 

“मैं क्यों कहती ! आज्ञा लेना यशोधर का काम था । उसने मुझसे कहा- 
'माँ, मैं बोद्ध-सन्यासी होना चाहता हूँ // मैंने उससे पूछा--'क्या तुम उस 
जीवन की कठोरता से अवगत हो ।' उसने उत्तर दिया--हाँ ।' मैंने फिर पूछो- 
'क्या तुम अपनी आन्तरिक प्रेरणा से ऐसा कठोर ब्रत लेने जा रहे हो ।” उसने 
उत्तर दिया--हाँ । मैंने इस प्रश्न पर महीनों विचार किया है। मेरा अन्तः 
करण मुझे बार-बार प्रेरित कर रहा है कि मैं बौद्ध-भिक्षु बन कर संसार में 

शान्ति स्थापित कराने का प्रयत्न करूँ । मैं शान्ति का दूत बनकर उसका सन्देश 
घर-घर प्रचारित करना चाहता हूँ । भगवान बुद्ध की वाणी व्यापक बनाने से 
संसार युद्धों की कलुष-छाया से मुक्त हो सकता है ।' मेरे पास कोई तर्क उसको 
रोकने को नहीं था । मैंने उसे अनुमति दे दीं। दीदी, इस जमाने में यही बहुत 
हुआ जो उसने मुझसे आज्ञा माँगी। भला आजकल की सत्तानें क्‍या आज्ञा 
._ आँगती हैं-मैंने कौन अपने माता-पिता से क्रान्तिकारियों में दीक्षित होने की 
+ आज्ञा माँगी थी, और तुम्हारे भेया ही कब अपने पिता से पूछ कर उस दल 
_ में सम्मिलित हुएं थे ! दीदी सभी अपनी आन्तरिक प्रेरणा से संचालित 
होते है ।'' 
गायत्री विस्मय से उसंका मुख निहारने छूगी । उसे कोई उत्तर न सूझा । 
मणिमाला पुतः कहने लगी--“पुत्र जब तक वयस्क नहीं हो जाता, तब 
तक माता-पिता का दायित्व रहता है, परन्तु वह जब वयस्कता प्राप्त कर लेता 
है, तब वह अपना मार्ग ढूढ़ने के लिए स्वतन्त्र है। मनृष्य एक स्वतन्त्र प्राणी 
है, उस पर किसी प्रकार का दबाव डालना अनुचित है। हाँ, सुमार्ग और कमार्ग 
. का अवश्य ध्यान रखना चाहिए। यदि वह वयस्क होने पर कुमार्ग की ओर 
जाता है, तब नियन्त्रण का श्रश्न॑ं उपस्थित होता है, अन्यथा नहीं । 
“तुम्हारे विचार से इस अल्प अवस्था में सन्‍्यासी होना सुमार्ग है ” 
“उसका उद्देश्य, जिसके लिए वह इस कठिन मार्ग को अपना रहा हैं, 
अवश्य सत्‌ है, अतएव उसमें अपनी ओर से रुकावट पैदा करना अनुचित है । 
पशु-पक्षी, अर्थात्‌ मनुष्य के अतिरिक्त प्रकृति के सभी प्राणी, अपनी सन्‍्तान के 
कांयों का संचालन तभी तक करते हैं, जब तक वे अपने पेरों पर खड़े नहीं 
होते । जहाँ वे भात्म-निर्भर हो गए, वहाँ उनके माता-पिता स्वेच्छा से विचरने 
देते हैं ।॥ ममत्व और मोह का अतिरेक ही मनुष्य को सहज प्रकृति के विरुद्ध कार्य 
. के लिये उद्यत करता है।” 
“भाभी, अन्य प्राणियों और मनुष्यों में बड़ा भेद है। उनमें बुद्धि और 
ज्ञान अन्य प्राणियों से अधिक होता है | मनुष्य एक सामाजिक प्राणी है। किन्तु 
: दूसरे प्राणियों का कोई समाज नहीं होता । समाज मनुष्य को स्वेच्छाचारी 

होने की आज्ञा नहीं देता, उसे वह कर्त्तव्यों के बन्धनों से बाँधघता है। उसका 
एकाकी अस्तित्व न होने से वह स्वतन्त्र नहीं है ।”' 

'मै इसके विपरीत कब उसकी स्वतन्त्रता का समर्थन करता हूँ । तुम 
बताओ कि यशोधर के सन्यासी हो जाने से किस सामाजिक बन्धन की उपेक्षा 
हुई ? वह तो समाज की सेवा के लिए इस कठोर दुष्कर मार्ग में जा रहा है । 
समाज इस समय विश्व खल है, युद्ध की लिप्सा से पागल-युद्ध समाज की 
श्र खछा को छिन्न-भिन्न करते हैं, उनको मिटाने के प्रयास में ही उसने यह 
कठोर ब्रत लिया हैं। उसका यह ब्रत किस प्रकार समाज-विरोधी है, दीदी ! ” 

“परन्तु ““ ।? 

“तुम्हारे विचार से सांसारिक सुखों का भोग ही समाज सेवा है । विवाह 
करना, सन्‍्तान उत्पन्न करना, और रोते-खीझते मर जाना ही यथेष्ट है । क्‍या 
इतना ही उसका कत्तंव्य समाज के प्रति है ? परन्तु दीदी, यह सत्य नहीं है । 
समाज में शान्ति और सुव्यवस्था देना, उसकी युयुत्सिक भावनाओं को उपदेश 
और आग्रह से नष्ट करना क्या समाज के सिद्धान्तों के विपरीत है ? तुम्हीं 
बताओ, समाज का हित इसमें है या उसमें ? ” 

“मैं तुमसे बहस नहीं करती--कर भी नहीं सकती, क्योंकि मुझमें तुम्हारी 
जैसी योग्यता नहीं है, परन्तु इतना कह सकती हूँ कि यशोधर का यह कार 
सामाजिक प्रथा के विपरीत है । माता-पिता के प्रति अन्याय है ।” 

“जहाँ तक उसकी माता का प्रश्न हैं, वह इसे अन्याय नहीं समझती, और 
उसके पिता इस ओर से सर्वथा उदासीन हैं । उसने हम दोनों के जीवन से 
प्रेरणा ग्रहण की हैं। हम दोनों देश की स्वतन्त्रता के लिए गृह-त्यागी हुए थे, 
और वह संसार की स्वतन्त्रता के लिए गृह-त्यागी हो रहा है। यदि वह कोई 
अन्य मां ग्रहण करता तो मुझे कुछ वेदना होती, परन्तु उसने मेरे पदाँकों पर 
चल कर मुझे परम सन्‍्तोष दिया है ।” 

इसी समय अविनाश बाबू ने प्रवेश किया। गायत्री ने उनको देखते ही 
कहा--“भैया, क्या तुमको मालूम है कि यशोधर सनन्‍्यासी हो रहा है ? ” 

“हाँ गायत्री, वह बौद्ध-भिक्षु हो गया है ।” 

“तुमने उसको आज्ञा दे दी ?” 

“पिता की अपेक्षा माता को सन्‍्तान पर अधिक अधिकार है । जब उसको 
माँ ने उसे अनुमति दे दी, तब पिता को देना ही पड़ेगा ? ” 

“तुम उसको आँखों से सन्‍्यासी देख सकोगे ? ” 

“'क्थों नहीं गायत्री ? उसको भिक्षु वेष में देखने के लिए किसी दूसरे की 
आँखें माँगने नहीं जाऊँगा ।” यह कह कर वह हंसने लगे । 

“भैया, तुम तो हँसते हो, और मेरा कलेजा विदीणं होता है। न मालूम 
तुम दोंनों हाड़-माँस के बने आदमी हो, या पत्थर से बने हो । मेरा यशोधर 
सन्‍यासी बने, मैं यह बरदाश्त नहीं कर सकती ।”! 

“इसी डर से उसने तुमसे आज्ञा नहीं ली । वह जानता था कि तुम बवंडर 
खड़ा करोगी, इसलिए वह तुम्हारे यहाँ नहीं गया ।” 

“इससे कया हुआ, मैं अभी जाकर उसे लिबाए लाती हूँ ।” 

“गायत्री, उसको छेड़ना व्यर्थ है। उसको इस जीवन का परीक्षण करने 
दो । तुम्हारे लिए विनोद और आनन्द काफी हैं ।” 

“यहाँ कौन खाने की कमी थी, जिससे मेरा बेटा सन्‍्यासी हो जाय । इस 
भदंत नागार्जुन को घर में घुसाकर हमारा बड़ा अहित हुआ है । इस झूठे 
सन्‍्यासी ने मेरी पीठ में छुरा भोंका है। उसी के साथ यशोधर की घनिष्टता 
थी । उसी ने मेरे बेटे का दिमाग फिरा दिया है। लोग सच कहते हैं कि घर 
में सन्‍्यासियों को न आने देना चाहिए । मैंने गुरुजनों का कहना नहीं माना, 
उसी का प्रतिफल मुझे मिला है।” 

“गायत्री, धैयें से काम लो । नागार्जुन नहीं भी आता, तब भी यशोधर बोद्ध- 
भिक्षु होता ; यह सब किसी खास उद्देश्य से हो हो रहा है । वह कया हैं, यह 
अभी नहीं बताया जा सकता । अपना अपना रास्ता खोज कर उस पर चलने के 
लिए प्रत्येक व्यक्ति स्वतन्त्र है। उसने स्वेच्छा से इस मार्ग को वरण किया है। 
हम क्यों उसमें अड़चनें उपस्थित करें ? जब उसका जी ऊब जायगा, तब अपने 
आप आ जायेगा । मैं भी इसी भाँति इस घर से पिता को त्याग कर निकल 
गया थां, और जब वह काये पूर्ण हो गया, मैं वापस घर आ गया । उसी 

प्रकार वह भी एक दिन आं जायेगा । अंभी वह अन्य बौद्धों के साथ तिब्बत 
और चीन जायगा । समाजवादी देशों के भ्रमण से उसको ज्ञान-लाभ होगा, 
और सम्भव है कि वहाँ की प्रणाली से शिक्षित होकर अपने देश में उसकी 
प्रतिष्ठा करे ।” 

“तुम दोनों निर्मेम हो । मामा जी को, और मुझको तुमने जन्म भर 
कृढ़ाया, अब तुम्हारा यह लड़का भी उसी मार्ग पर चलकर मुझे कढ़ायेगा ।” 
यह कह कर गायत्री शीघ्रता से कमरे के बाहर चली गई। अविनाश बाबू 
उसे पुकारते ही रहे । 

मणिमाला और अविनाश बाबू हँसने लगे । 

मणिमाला बोली--“दीदी, अब कभी नागार्जुन जी को घर में नहीं घुसने 
देंगी |”! हर 
अविनाश बाबू नेभी जाते-जाते कहा- “गायत्री तो स्नेह, ममता, और 
अंपन॑त्व की साकार प्रतिमा है। उसके हृदय को बड़ी ठेस छगी है । हम लोगों 
ने जीवन को एक खेल समझ कर खेला है, और इसने उसमें चिपक कर रहना 
जानां है।” 

कहते-कहते वह उसके पीछे-पीछे चले गये । मणिमाला केवल अकेली उन 


समस्याओं पर विचार करने लगी । 
$ 


६्‌ 


चाऊ चिन की दूकान जयन्ती के उपलक्ष में चीनी कला के अनुसार सजाई 
गई थी । वहाँ कई दिन्गें से बड़ी धूम-धाम रहती थी, और जिस दिन उसकी 
कथित पुत्री ली-सूंग बौद्ध धर्म की दीक्षा लेकर भिक्षुणी बनी, उस दिन एक 
विशेष समारोह का प्रबन्ध किया गया । उसमें भारत-चीन मेत्री संघ के सदस्य 

भी आमन्त्रित थे, और प्राय: सभी उसमें सम्मिलित हुए। वे बीच-बीच में 

हिन्दी-ची नी भाई-भाई' का भी नारा लगा कर पंचशील की शिला पर आधा- 

रित मंत्री के बन्धनों को दृढ़ता प्रदान कर रहे थे । बौद्व भिक्षु तथा भिक्षुणियाँ 

भी भोज में आमन्त्रित थीं। 

._. अधेरात्रि के लगभग समारोह समाप्त हुआ । आमन्त्रित भिक्षु आदि सार 

+ ई थ वापस चले गए थे । उस समय दूकान बन्द करते हुए चाऊचिन ने चिनचुन 

से, उस आयोजन की मुख्य संचालिका थी, पुछा-'क्यों, आज का आयोजन 

हवा रहा ?” 

._चिन्रचुन ने दूकान के भीतरी भाग की ओर जाते हुए उत्तर दिया-“ठीक 
है | दूकान बन्द करके आइये, फिर हम भविष्य का कार्य-क्रम बनाए । मैं तब 

_ तकली के पास बेठती हूँ ।” 
.._ लीं-सँग अपने कक्ष में बौद्ध सनन्‍्यासी 'हो-चीन' के साथ आलाय कर रही 
थी । चिनचन को देख कर ली-सँग ने कहा-“आओ बहिन, आज का समारोह 

तो बड़ा सफल रहा । लगभग दो हंजार भारतीय इस छोटे आयोजन में आ 

द जा 

बौद्ध सन्‍यासी होचीन ने कहा-- 'हम लोग तुम्हारी सहायता से अवश्य 

उद्द श्य में सफल होंगे ।” 

. चिनचन ने चाय के लिए पानी की केटली बिजली के स्टोव पर चढ़ाते 

हुए कहा-“आज तो अभी यशोधर ही फँसा है । जब उसकी भाँति अन्य भार- 
तीय युवक हमारे जाल में फँस जाय, तब सफलता का छाब्द व्यवहार में लाना 
उचित है । एक प्रकार से यह श्री गणेश है, और यह सन्‍्तोष की बात हैं कि 
वह निविध्न हुआ है ।” 

.__ ली-सूंग ने मुस्कराते हुये कहा--''भारतीयों को परास्त करना हमारे बाएँ 

. खेल है । तुम उसकी माँ-जगत-भाभी से मिली थी ! उसको कैसा 

्ा है 9 

. “शुद्ध हृदय की भोली रमणी हैं । यद्यपि उनका जीवन भारत के क्रान्ति 

कारियों में बीता है, तथापि उनमें वह दूरदर्शिता नहीं है, जिसका मुझे भय 

था । वह भी अन्य भारतीय रमणियों की भाँति गावदी हैं । मैंने लक्ष्य किया 
कि वह “भाभी' सम्बोधन से बहुत प्रसन्न होती है ।' 

ली-सूंग ने हँसते हुए कहा -“उसी प्रकार उनका यश्ोधर भी बुद्ध है । 
इससे हमारा बड़ा काम निकलेगा । इसकी आड़ में हम अथना खेल बड़ी सुग- 
मता से खेल सकेंगी । उसकी माँ यानी जगत-भाभी से हमें हमारी योजना को 
आगे बढ़ाने में बड़ी सहायता मिलेगी ।” 

“हाँ भारतीय पवार्ल्यामेंट की वह सदस्य हैं, और शीघ्र ही वह मन्त्रि- 
मण्डल में ले ली जायगी। इसकी सूचना एक विश्वस्त सूत्र से हमें मिल गई 
है ।”” होचिन ने कहा । 

“तब तो हमारा कार्य और सुगम हो जायगा ।” ली-सूँग ने आज्ञा प्रकट 
की । 

इसी समय चाऊचिन दूकान बन्द कर वहाँ आ गया । लीं-सूँग के कथन को 
उसने सुन लिया था । उसने आते ही पूछा-"किस कार्य की सुगमता की बात हो 
रही है ।” 

“बैठिये । पहले चाय पी ली जाय तब आगे की योजना बनाई जावे ।॥” 
चिनचुन ने कहा । और वह काली चाय प्यालों में उड़ेलने लगी । 

“धन्यवाद ! शरीर थक कर अकड़ गया है। चाय से स्फूर्ति आएगी, और 
हम साफ मस्तिष्क से विचार करने में सक्षम होंगे । 

चाय के प्याले उन सबों को देते हुए चिनचुन बोली--“यह ढाई हजारवीं 
बुद्ध जयन्ती ने हमारे कार्य को बड़ा सुगम बना दिया है ।” 

“यह क्‍यों नहीं कहती कि हम लोगों की यह योजना भी सफल हुई । 
भारत की शान्ति नीति से ही हमें यह सुयोग मिला है । वह पुन: संसार को 
बौद्ध बनाना चाहता है, और सम्राट अशोक महान की भाँति शान्ति का संदेश 
संसार में प्रचारित करने का स्वप्न देखता है ।” 

“तभी तो उसने उसी के राज्य चिन्ह को अपनाया है | वह सम्राट अशोक 
की भाँति मानवों के हृदयों पर अपना आधिपत्य जमाने की सोचता है।” 

“हमारे शिष्ट मंडलों ने भी भाई-चारे को दृढ़ता प्रदान की है ।” 

“हाँ, आज हिन्द-चीनी मेत्री संघ के प्राय: सभी सदस्य उपस्थित थे। 
हमारा अनुमान हैं कि चीनी कुमारियों के भिक्षुणी होने से भारत बहुत प्रभा- 
वित हुआ हैं । स्थानीय समाचार पत्रों ने बड़ी प्रशंसा की है ।' 
“हमने चाल ही ऐसी चली है, जो कभी चूक नहीं सकती ।” होचिन 
. परम सन्‍्तोप के साथ चाय पीते हुये बुदबुदाया ।” 
४ “भारत शान्ति का अनुयायी है, हम भी शान्ति पूर्ण उपायों से उसे परा- 
| जित करेंगे ।”” चिनचुन ने कहा । 
ः “कैसा सुन्दर, हरा-भरा देश है । संसार का सबसे अधिक स्वादिष्ट फल 
 आमों की यह जन्मभूमि है। यहाँ शाश्वत वसंत खेलता है । उपजाऊ इतना है 
. कि दुष्काल यहाँ आने से भयभीत होता है । चीन को इस प्रदेश की आवश्य- 
. कता है। छल, छदम और कटनीति से हमें इस देश को चीन में सम्मिलित 
करना है ।” चाऊचिन ने कहा । 
“देश के निवासियों के मन जब काबू में आ जाते हैं, तब भूमि पर कब्जा 
करना कठिन नहीं होता ।” चिनचुन बोली । 
“दोनों देशों के शिष्ट मण्डलों के आवागमन से हमारी मैत्री बहुत बढ़ गई 
है। इस देश में एक चीनी, विदेशी नहीं, स्वदेशी माना जाता है, और यह 
. विश्वास हमारी जीत का सबसे बड़ा कारण बनेगी । जितना चीनी भारतीयों 
. के निकट होते जायेंगे, उतनी ही हमारी योजना आगे बढ़ेगी ।” 
“यह समीपता अधिकाधिक हमारी चीनी कुमारियाँ लायेंगी जिनको हमने 
बौद्ध भिक्षुणियों के रूप में यहां स्थापित किया है ।” होचिन ने कहा । 
। “हम लोग तो अपना कारें करेंगी ही । हमारे पाश में बँधा हुआ व्यक्ति 
कभी मुक्त नहीं होगा, यह मैं आपको विश्वास दिलाती हूँ ।” चिनचुन ने जोश 
. में ऑकर कहा । 
। चाऊचिन ने मुस्कराते हुए कहा--“'हमें इसमें तनिक भी सन्देह नहीं है । 
. एक नई बात यह सुनने में आई है कि यशोधर तिब्बत जाने का विचार कर 
हे रहा है ।! 
होचिन ने शंकित कंटु से पूछा-““वह तिब्बत क्यों जा रहा है ?”' 

“इसलिग्रे कि उस मू्खे नागार्जुन ने उसके दिल में लामाओं के प्रति भक्ति 
जाग्रत कर दी है। वह उसके मठों में जाकर उनका सत्संग करना चाहता है।' 
“परन्तु वहाँ हमारी योजना अब शीघ्र कार्य-परिणत होने वाली है ।”' 
“उससे क्‍या हानि होगी ? वह बेचारा किसी मंठ में पड़ा रहेगा ।” 

परन्तु हम लोग तो शीघ्र ही मठों का विनाश करना चाहते हैं | वहाँ के 
मठों पर अधिकार किए बिना तिब्बत पर अधिकार नहीं हो सक्रता ।” 

“जब मठों का विनाश आरंभ हो, तब उसे उत्तरी तिब्बत के किसी दुर्गम 
स्थान में भेज दीजिएगा, नहीं तो चीन ले जाइयेगा । 

“तिब्बत पर अधिकार करने के लिये चीन की सरकार लड़ेगी, हमसे क्‍या 
मतलब ! ” ली-सूग ने कहा । 

चाऊ बोल :--“यह ठीक है, परन्तु सफरमेना पलटने में हम लोग आते 
हैं, जो उनके अधिकार करने का रास्ता साफ करते हैं । परन्तु यदि चिन को 
यशोधर के सांथ भेजा जाय, और यहाँ का कार्य ली-सँग तथा चाऊ चलाए, तो 
कसा रहेगा ।” होचिन ने पूछा । 

“मुझे तो कोई आपत्ति नहीं है । चिनचुन ने उत्तरं दिया । 

“बशोधर की नकंल तुम्हारे हाथ में होने से वह बहुत शीघ्र पंच मांगी 
बनाया जा सकता है । जब एक तरुण हृदय को तरुणी संचालित करती है 
तक कार में अधिक सुगमता रहती है ।” होचिन कह कर हँसने लगा । फिर 
हँसते-हँसते कहा-“कहीं सचम्‌च तुम उनके प्रेम में न फेस जाओ, इसका 
ध्यान रखना । यह प्रेम दो धारी तलवार है ! ” ै 

चिनचुन ने कहा-- “इसंकी आप चिन्ता ने कीजिए । मैंने अपना जीवन 
चीन की सेवा के लिए समर्पित किया है, उसमें कोई दूसरा रंग नहीं चढ़ेगा । 
किन्तु महाध्यक्ष की आज्ञा इसी देश में काम करने की है। आप उनका आदेश 
मेगा लीजिए । यदि वह कहेंगे तो मैं यशोधर के साथ तिब्बत चली जाऊँगी ।” 

“मैं चिन के दृष्टिकोणों से सर्वंथा सहमत हूँ ।” चांऊ ने समर्थत किया । 
फिर जम्हाई लेते हुये कहा -- “मैं तो थक गया हूँ इसलिये सोऊँंगा ! ” 
इस प्रस्ताव को सबने स्वीकार किया, और वे सब सोने के लिये चले गए । 


कक 


यशोधर के भिक्ष॒ वेष को देखकर गायत्री रोने लगी, और उसका दण्ड 

कमडल छीनती हुई बोली--'यह क्या सूझा, तुमको इस उम्र में बेटा ! छोड़ो 

_ इस वेष को ।” 

..._यशोधर ने बड़ीं शान्ति के साथ कहा-“बुद्धं शरणं गच्छामि ।” 

..._ “हटाओ इस बुद्ध-उद्ध को । हम बौद्ध नहीं वैष्णव हैं ।” 

क्‍ “प्रन्तु बुआजी, मैं तो अब बौद्ध भिक्षु हूँ । मैं तीथे यात्रा के लिए तिब्बत 
जा रहा हूँ ।, इसलिए बिदा माँगने आया हूँ ।” 

“मैं कहती हूँ कि तुम कहीं नहीं जा सकते। यदि तुम तिब्बत जाओगे, तो 
हम लोग भी तुम्हारे साथ चलेंगे । भाभी, जरा देखो तो इसका पागलपन ? ” 
मणिमाला ने आकर कहा-“क्या है दीदी, किसका पागलपन देखूँ ? 

“अपने इस लाड़ले का । कहता है कि मैं तिब्बत जा रहा हूँ ।” 

“दीदी, बौद्ध झिक्षु संघ का आप्श मानने के लिए बाध्य है।” 
“तो सचमुच तुम इसे सन्‍्यासी हो जाने दोगी ।” 
.. »हो जाने का अब प्रश्न कहाँ उठता है। उसने दीक्षा ले ली है, अब पुरा- 
बर्तन कंसे हो सकता है ?”' 
+  ऐसे-ऐसे न-मालूम कितने खेल लड़के खेला करते हैं, उनसे कुछ बनता 
_ बिगड़ता हता है ? तृम तो पत्थर बन चुकी हो, परन्तु मैं अभी जीवित हूँ । इस घर 


“दीदी, तुम्हें इस अधिकार से वंचित कौन करता है ? ” 

“तब फिर मुझसे बिना पूछे कैसे इसने दीक्षा छी ?” 

. “सामने खड़ा है, आप पूछिये ।” 

“ बोल, तूने कैसे यह अपकर्म किया । किससे पूछ कर तू बौद्ध सन्‍्यासी हुआ। 

उस बोद्ध सन्‍्यासी नागाजुंन को मैं समझ हूगीं। मेरे भोले-भाले बच्चे को 
बहकाने का मजा चखा दंगी ।” 

“बुआजी मैंने स्वेच्छा से इस पंथ को वरण किया है। भदंत जी का कोई 
अपराध नहीं है।” 

“हमारे रहते तेरी कैसी इच्छा, बड़ा इच्छावाला बना है ! उतार इस वेष 
को, चल अन्दर कपड़े बदल !”! 

यशोधर पृथ्वी की ओर देखने लगा । गायत्री ने झिड़कते हुए कहा-“'मेरी 
आज्ञा नहीं मानेगा ! मैं कहती हूँ कि तू बौद्ध सन्‍्यासी नहीं हो सकता ! 

इसी समय विदोद ने प्रत्रेश करते हुए कहा- “अच्छा, भिक्षु जी महाराज 
पधारे हैं । कहते हैं कि महत्मा बुद्ध प्रथम भिक्षा अपने परिवार से माँगने गये थे । 
शायद उसी विचार से प्रेरित होकर भदंत राहुल भी आये हैं | बुआ जी, इन्हें 
भिक्षा दीजिए ।” 

भिक्षु होने के पश्चात्‌ यशोधर का नाम राहुल रखा गया था । 

गायत्री की क्रोधाग्नि पर घी की धार पड़ी । वह सरोष बोली--'“अब तू 
भी जलाने आया है । अच्छा, आ गया तो ठीक है । इसकी पकड़ कर अन्दर ले 
जा, और यह पीली वर्दी उतार कर फेंक दे |” 

“बुआ जीं, मैं यह न कर सकूगा, क्योंकि मैं भी इसके साथ तिब्बत जाने 
का विचार कर रहा हूँ ।” 

“क्या कहा तू भी बौद्ध सुन्‍्यासी होगा क्या ? भगवान, यह क्‍या हो रहा 
है. 

“बुआ मैं सन्‍्यासी-वन्यासी नहीं होने का । मैं तो केवल घूमने-फिरने जाऊँगा। 
तिब्बत एक दुर्गंम स्थान है, वहाँ अद्भुत वस्तुएँ हैं। यह सद्दा से प्रवेश-निषिद्ध 
देश रहा है, किन्तु इस बौद्ध जयन्ती से हमारा मार्ग खुल गया है। हमें इससे 
लाभ उठाना चाहिए । बौद्धसंघ जा रहा है, मुझे इनके साथ जाने में सुविश्रा 
रहेगी इसलिये जा रहा हूँ ।” 

“भाभी बोलती क्‍यों नहीं, यह सब कया खेल करवा रही हो । गायत्री ने 
खीझ कर कहा ।/” 

. ज्णिमाला अपनी मुस्कराहट छिपाती हुई बोली-“मैं क्या करूं, ये लड़के 
अब बालिग हो गएऐ हैं।” 
“अच्छा, बालिगियत का बहाना ले बैठी । मारो दो थप्पड़, ठीक हो 
“मैं क्या मना करती हूँ, आप ही क्‍यों नहीं मारतीं ।' 
“बुआजी कमजोर होने से आपको आदेश देती हैं, क्योंकि यह चाहे जितना 
से मारें, हम लोगों को चोट नहीं लग सकती ।” यह कह कर विनोद 
लगा। 
«गायत्री छोभ और क्रोध के काँप रही थी । उसने विनोद की ओर रोष- 
पूर्ण नेत्रों से देखा । मणिमाला ने चुप रहने का संकेत किया । 

शोरगल सनकर अविनाश बाव भी वहाँ आ गये । उनको देखकर गायत्री 
का क्रोध गल कर नेत्रों से बहने लगा । 

अविनाश बाबू ने पूछा--“गायत्री क्‍यों रो रही हो ? ” 

गायत्री ने यशोधर को संकेत करते हुए कहा--“'इसके वेष को देखकर क्या 
हँस ? हम लोगों के रहते, यह सनन्‍्यास ले ! कंसी विडम्बना है भगवान ! यह 
सब देखने के लिये मुझे क्‍यों जिन्दा रखा !?” 

अविनाश बाब्‌ ने धीर कण्ठ से कहा--गायत्री प्रत्येक मनुष्य अपनी इच्छा- 
नुसार कार्य करता है।यशोधर ने सब कुछ सो च-समझ, आगा-पीछा विचार कर 
इस वेष को लिया है। मैं जानता हूँ, यह सब अस्थाई है । योवन की एक बहक 
किया है, उसका एक स्वप्न है। थोड़े दिनों में यह पागल पन स्वत: नष्ट हो जायगा, 
ओर जब इसे इन बौद्ध भिक्षुओं का खोखलापन मालूम हो जायगा, तब वह पुन: 
_लौटेगा, इसके पहले नहीं । हमने इंन दोनो को शिक्षित कर अपना कतेव्य पूर्ण 
कर दिया है। आगे का मार्ग ढढ़ना इनका काम है ।” 
पं; “तुम्हारी ऐसी बातों से ही आज का दिन सामने आया है। विनोद भी 
_ य्रशोधर के साथ जाने का विचार कर रहा है ।” 
हि ५ “उसको अपने भाई के साथ जाने का अधिकार है ।”' 
.. “किन्तु यह घर सूना हो जायगा ।” 

“इसी भय ने तो भारतीयों की साहसिक प्रवृत्ति का नाश किया हैं । 
भारतीय आज संसार का सबसे विछड़ा प्राणी है । किन्तु अब परिस्थितियाँ बदल 
गई हैं । हमारी सनन्‍्तान को साहसी, उद्यमी, और कठिनाइयों से जूझने की क्षमता 
रखने वाला होना चहिए। क्िताबी ज्ञन प्राप्त करने के पश्चात इनको क्रिया- 
त्मक ज्ञान भी प्राप्त करना आवश्यक है और इसका सबसे सुलभ साधन भ्रमण 
है । 

“भ्रमण करें मैं, उसमें बाधक नहीं हूँ, परन्तु उसके लिए आवश्यक है कि 
वे सन्‍्यासी बनें ? हमारे पास रुपयों की कौन कमी है । भले मानुसों की भाँति 
जाएं ।” 

“वह भी एक तरीका है, किन्तु उसमें मनुष्य आत्म-निर्भर नहीं होता । 
अपने ही ऊपर निर्भर रहते हुये जो ज्ञान प्राप्त होता है, वही शुद्ध ज्ञान है । 
यशोधर अपने इस वेष में रह कर जो ज्ञान प्राप्त करेगा, बह उसको कहीं अधिक 
उपयोगी होगा, जो धन की सहायता से किए गए भ्रमण से प्राप्त होता है । मैं 
अपने अनु भव से यह बात जानता हूँ ।” 

“बह तुम्हारा ज्ञान तुम्हारे किस काम आया ? जब तक मामाजी जीवित 
रहे, वह क॒ढ़ते रहे और मैं आज तक कढ़ रही हूँ । 

“यही हमारी कमजोरी है गायत्री ! हम लोग मोह में अपने को इतना 
फंसा लेते हैं कि व्यर्थ दूसरों के लिए दुख उठाते हैं ।” 

“दुख दूसरों के लिए नहीं, अपनों के लिए उठाया जाता है । मामाजी के 
लिए तुम दूसरे थे ! यदि ये बच्चे दूसरे हैं तो फिर अपना कौन हो सकता है? 

“ठीक है किन्तु यह मोह और ममता ही तो है । 

“मोह ओर मभता तो मनष्यत्व के चिन्ह हैं। इनसे रहित प्राणी केवल 
पशु है । 

“यह भी स्वीकार करता हूँ, परन्तु उसकी भी सीमा होती है । मोह की 
उत्पत्ति स्वार्थ से होती है । प्रत्येक मनुष्य संसार में कोई बिशेष कार्य के लिए 
जन्म लेता है। वह कार्य उसके अतिरिक्त दूसरा व्यक्ति नहीं कर सकता । उसको 
कराने के - लिए उसके चारो ओर ऐसी स्थिति बन जायगी कि वह उसी 

निर्दिष्ट दिशा में चलने के लिग्रे बाध्य होगा । यशोधरं के मन में जो बौद्ध-भिक्षु 
होने की इच्छा जागृत हुई है, उसका कोई उद्देश्य अवश्य है ।” 

“तुम्हारी इन थोथी बातों से मेरे मनन को सन्तोष नहीं हो सकता ।”' गायत्री 
ने आंसुओं को पोछते हुए कहा ।.... 

“अच्छा मैं एक दूसरा प्रस्ताव रखता हँ। वह यह कि हम लोग क्‍यों न 
यशोधर के साथ भ्रमण के लिये चलें । 

“यदि वह इस वेष को त्याग दे, तब मैं चछ सकती हूँ । 

“जानती हो, तिब्बत में रेलगाड़ियाँ, नहीं; हैं, यहाँ तक कि सड़कें तक नहीं 
हैं । पेंदल चलना पड़ता है, वह भी दुर्गम मार्गों से ।” 

“बदरीनाथ के मार्ग को लोग झापानों में पार करते हैं, ऐसी वहाँ भी कोई 
व्यवस्था अवश्य होगी ।' 

“हाँ, टटूटू, याक आदि जानवर जरूर पम्िलते हैं, परन्तु जिस प्रकार हम यहाँ 
मनों सामान लेकर चलते हैं, वैसा वहाँ सम्भव नहीं है । बहिन तुम वहाँ किसी 
प्रकार नहीं चल्न सकतीं । वहाँ केवल इसी रूप में जात्ने|से सुब्रिश्ना रहती है, जैसे 
यशोघर जा रहा है । ; 

“तब क्या इसने सचमुच दीक्षा नहीं लो, केवल घूमने के लिए; ब्रेष् धारण 
किया है ।” 

“हाँ ।” । के 

“क्यों यशोधर, भैया क्‍या ठीक कहते हैं ? 

“यशोंघर को अपने बचने का मार्य दिखाई दिया उसने स्वीकारात्मक रूप 
में अपना सिर हिलाते हुए कद्ा-“हाँ, बुआ मैंने इसी विचार से इस वेष को 
लिया है ।' 

“तब ठीक है घृप आओ, किन्तु मुझसे प्रतिज्ञा करो कि तृम घूम कर वापस 
आओगे और मेरी इच्छानुसार विवाह कर संसारी बनोगे । 

“हाँ, बुआ, मैं प्रतिज्ञा करता हूँ कि आप की आज्ञा का पाछन होगा ।” 

“तब ठीक है । जाओ, परन्तु इस वेष से यदि न जाते तो अति उत्तम 


होता ।” 


५० ] [ वंचना 


“बुआ जी, किन्तु इसी वेष में जाने से तिब्बत के महन्त हमारा विश्वास 
करेंगे। प्राचीन भारतीय सभ्यता की अमूल्य सामग्री, अप्राप्य पुस्तकें वहाँ सुर- 
क्षित हैं, मैं उन्हें वहाँ से लाना चाहता हूँ। बौद्ध होने के नाते वे हमको सब 
दिखाएँगे, अन्यथा हम किसी भाँति अपनी प्राचीन संस्कृति के उस प्रच्छन्न भंडार 
तक नहीं पहुँच सकते ।” 

“तब यह सब क्‍यों नहीं बताया ? 

“बताऊ कंसे, आप तो कुछ सुनने को तंयार नहीं थीं । 

“क्यों भेया, यशो क्या ठीक कहता है ? 

“गायत्री, यदि यह न होता तो मैं उसे भिक्षु होने की अनुमति कैसे देता । 
तुम्हारी भाभी ने भी यही सोच-समझ कर आज्ञा दी है। हमें तिब्बत से उन पुस्तकों 
को प्राप्त करना है, जिनका नाम-निशान तक भारत में नहीं है। किन्तु यह 
भेद हम किसी को बताना नहीं चाहते थे; क्‍योंकि प्रकट हो जाने से बौद्ध, 
लामा उन्हें देने से इनकार कर सकते हैं । नागार्जुन को यह भेद किसी भाँति 
न मालम होने पावे, क्योंकि वह हमारी भारतीय संस्कृति का कट्टर विरोधी 
है, जिस प्रकार प्रत्येक बौद्ध होता है । तुमको अपने इस भेद में न लेने का 
कारण केवल यही था कि तुम्हारी भक्ति विशेष रूप से नागार्जुन पर है और 
यदि बातों-बातों में उसको यह मालूम हो गया, तो फिर वह हमारे रास्ते में 
रोड़े अटकायेगा ।” 

“तब इसमें नागार्जुन का हाथ नहीं है ? ” 

“नहीं, उसे यही विश्वास है कि यशोधर अपने माता-पिता की इच्छा के 
विपरीत बौद्ध धर्म की दीक्षा ले रहा है । परन्तु तुम सावधान रहना । हमलोग 
चाहते थे कि इस चाल से तुम नागार्जुन के मोह से मुक्त हो जाओगी, और 
उसका आना-जाना बन्द कर दोगी ।”! 

“यदि पहले ही साफ-सांफ बता दिया होता तो दो दिनों से जो दुख मैं 
भोग रही हूँ, वह न भोगती । नागार्जुन पर केवल इसीलिए श्रद्धा है कि मामा 
जी उसे अपना हितंषी समझते थे ।” 

“ठीक है, बिल्ली के भाग्य से छींका टूट पड़ा था । किसी आकस्मिक प्रसंग 

से उसके बताए हुए चाँदी के भांव सही-सही उतरैं, किन्तु कितने झूठ उतरे 
होंगे, इसकीं कोई गिनती नहीं रखी गई । वह पुरानी परिपाटी में ठीक बैठता 
था, परन्तु इस नवीन पद्धति में उसका कोई स्थान नहीं है। इन संन्यासियों के 
प्रभाव से हमें देश को मुक्त करना है, क्‍योंकि ये लोग देश की क्रियात्मक शक्ति 
को पंगु बनाते हैं । 

“और विनोद के बारे में तुम्हारा क्या विचार है ? ” 

. “विनोद अभी यहीं रहेगा । उसे किसी शिष्ट-मंडल में भेजने का प्रबन्ध 
किया जायगा । आजकल चीन और भारत में अनेकानेक शिष्ट-मंडलों का 
आवागमन हो रहा है, वह उसके सदस्य के रूप में जायगा । वह दूसरे रूप में 
राजनीति का अध्ययन करेगा । 

|. “तुम लोगों की योजनाएं बड़ी विचित्र हैं ।” 

.._ “गायत्री, अभी तक हम लोग क्रान्तिकारी वत्ति के हैं । हमारी वह क्रिया- 
शक्ति अभी तक जीवित है। हम दूसरी रीति से देश-सेवा कर रहे हैं। इस 
समय भारत का संक्रान्ति काल है। सरकार जो कर रही हैं, उसके अतिरिक्त 
भी कई अन्य काम हैं, जिन पर उसकी दृष्टि नहीं गई है । हम उसी उद्देश्य से 
अपने पुत्रों की इन पड़ोसी देझ्षों में भेज रहे हैं। सावधान, इस सम्बन्ध में 
कोई बात किसी से न करना । हम लोग तुमको कुछ न बताते, परन्तु तुम्हारे 

मोह तथा स्नेह ने हमें यह भेद खोलने के लिए मजबूर कर दिया ।” 

. मणिमाला ने यशोधर को अपने पीछे आने का संकेत किया । गायत्री ने 
जाते हुए कहां--“तुम लोगों की सारी बातें मेरी समझ के बाहर है । आओ, 
विनोद बेटा, हम तुम चलें ।” 

विनोद ने उसके सांथ जाते हुए कहा-“लेकिन बुआजी, मैं भी तिब्बत 
जाऊंगा ।” 

.._ “अरे जाना भई जाना, तुम लोगों के पंख निकल आए हैं, उड़ीगे ही । 
मेरे कहने से क्या मानोगे ? ” 

“लेकिन मैं अकेले नहीं, आनन्द को भी लेकर जाऊँगो | 
. आनन्द गायत्री के पुत्र का नाम था । 

“भाई को तो ले जाओगे, लेकिन क्‍या बुआ को छोड़ जाओगे ।” दोनों 
हँसते हुए चले गये । अविनाश बाबू यशोधर से बात करने के लिए मणिमाला 
के कमरे में चले गये । 


बी 
७० हु 

विनोद को सार्थ लेकर गायत्री अपने शयन कक्ष में आई और उसको बैठने 
को कह, आनन्द को ढूंढ़ने चली गई । वह चारों ओर उसे ढूँढ़ती हुई पूजागृह 
में गई, जहाँ वह भगवान विष्णु की प्रतिमा के पास बैठा था । इस समय उसकी 
आयू लगभग चार-पाँच वंष की थी, आनन्द को उसने पुकारा, किन्तु उसने 
कोई ध्यान नहीं दिया । वह उसके मोहक रूप को मुग्घ दृष्टि से देखने लगी । 
इसी समय आनन्द  बंड़बड़ाने लगा । उसका स्वर उत्तरोत्तर तीब्र हो रहा था, 
किन्तु जो कुछ वह कह रहा था, वह गायत्री की समझ में नहीं आ रहा था । 
माता को अपने पृत्र की वाणी सुनने से अद्भुत प्रसन्नता होती है, और वह 
उसे निरन्तर सुनने के लिए स्वयं तो लालायित रहती ही है और दूसरे प्रिय 
जनों को भी सुनाने के लिये सर्देव व्यग्र देखी जाती है। आनत्द इस समय 
धारा-प्रवाह बोल रहा था। उसकी वाणी बड़ी गंम्भीर थी, जैसे वह किसी को 
उपदेश दे रहा हो । गायत्री उसके शब्दों के अर्थ लगाने लगी, किन्तु वह कुछ 
न समझ सकी । वह दौड़ती हुई विनोद के पास गई, जो उसके शयनकक्ष में 
बैठा उस दिन का समाचार पत्र पढ़ रहा था। उसने उसका हाथ पकड़ कर 
अपनी ओर घसीटते हुए कहा-“विनू , विनू देख तो आनन्द क्‍या बक रहा हैं।” 

विनोद का ध्यान उस दिन के समाचार पढ़ने में लगा था, इसलिये उसने 
न गायत्री के शब्द ही पूरी तरह सुने और न उसकी ब्यग्रता को ही लक्ष्य 
किया । गायत्री ने उसे झकझोरते हुए कहा--“अरे बिनू, सुन तो, चलकर । 
आज आनन्द बोल रहा है।” 

.. विनोद ने हँसते हुए कहा--'वह तो बोलता ही, इसमें ताज्जुब की क्‍या 
बात है ? 
.. “उठता नहीं ! चल कर पहले सुन तो । ताज्जुब की बात न होती, तो 
मैं क्यों दौड़ कर आती | वह तो भदंत की भाँति भाषण दे रहा है। उसके 
मुँह से अभी साफ-शुद्ध शब्द निकलते नहीं, न-मालूम कहाँ से उसमें प्रवाह आ 
गया ? ” | 

“क्या कहा बुआजी ', आनन्द भाषण दे रहा है ? विनोद का ध्यान भंग 
हुआ । 
.. “चलो मेरे साथ पूजागृह में, वह भगवान की मूर्ति के सामने पद्मासव 
लगाए बेठा है, मैंने आज तक उसको इस रूप में कभी नहीं देखा ।*' 
... विनोद पूजागृह की ओर दौड़ा, गायत्री भी उसके पीछे-पीछे गई । आनन्द 
अपने नेत्रों को बन्द किए-ध्यान से मग्न धाराप्रवाह बोल रहा था। विनोद 
उस अटपटी वाणी को समझने का प्रयत्न करने लगा, किन्तु उसका वह एक 
शब्द भी न समझ सका । 
.. उसने धीमे स्वर में गायत्री से कहा-“मेरी समझ में कुछ नहीं आता कि 
यह वया बक रहा है, परन्तु कुछ कह अवश्य रहा है । तुम माँ और बाबू को 
बुला लाओ । सम्भव है कि यशोधघर अभी वहाँ हो, उसको भी बुला लाना । 
यह बड़े आश्चर्य की घटना है ।”” 

गायत्री शीघ्रता से उन सबको यह विचित्र बात बताने के लिए चली गई , 
ओर विनोद वहीं दरवाजे पर खड़ा सुनने लगा। कुछ पलों में गायत्री के साथ 
वे तीनों वहाँ आगये । मणिमाला ने आते ही पूछा-''बिनू, क्या बात है ? 

“देखिये जरा आनन्द की. मुद्रा को । वह कंसा पद्मासन छगाये बंठा 
धाराप्रवाह बोल रहा है | मेरी समझ में कुछ नहीं आता ।* 

मणिमाला, अविनाश बाबू और भिक्षु बेष-धारी यशोधर कान धगा कर 
सुत्ने लगे । यशोधर ने बड़े आश्चर्य के साथ कहा-“यह तो त्रि-पिटक का 
विनय भाग बोल रहा है ।” 

“ब्रि-पिटक का विनय भाग क्‍या है ?” अविनाश बाबू ने पूछा । 

“त्रि-पिटक बौद्धों का मूल ग्रन्थ है, जो विनय, सुत्त और अभिधम्म-तीन 
भागो में विभक्त है, इसी से इसका नाम “त्रिपिटिक' अर्थात्‌ 'तीन भाग! हैं।” | 

-मणिमाला ने पुछा--“इस अबोध को इन बौद्ध ग्रन्थों का ज्ञान कंसे 
हुआ ?” 

यशोधर ने विश्वास भरी वाणी में कहा--“इसको अपने पूर्व जन्म का ज्ञान 
हुआ है। मालम होता है कि हमारा आनन्द अपने पूर्व जन्म में कोई सिद्ध बौद्ध 
मठाधीश था | उसकी भाव भंगी और वाणी से मालम होता है कि वह अपने 
शिष्य वर्ग को उदबोधन कर रहा है। यद्यपि मुझको इसका विशेष ज्ञान नहीं 
है, क्योंकि मैंने अभी इसका अध्ययन शुरू ही किया है, तथापि कुछ शब्दों को 
मैं स्पष्ट रूप से जानता हूँ । यह शुद्ध पाली भाषा भी नहीं है । मालूम होता 
है कि वह जिस भाषा में बोल रहा है वह तिब्बती और पाली मिश्रित है। 
सुनिये, यह स्पष्ट पाली है। और अब, यह कोई दूसरी भाषा बोलने लगा जो 
यहाँ आये हुए तिब्बती लामाओं की बोली से मिलती-जुलती है ।” 

“यह तो बड़े आश्चर्य की बात है ?” मणिमाला बोली । 

“मालम होता है कि हमारे घर पर जीवित तथा मृत बौद्धों ने एक साथ 
आक्रमण कर दिया है। जीवित नागार्जुन हैं, और मृत किन्तु पुनः अवतरित 
हमारे भदंत आनन्द स्वामी हैं ।/” अविनाश बाबू ने सहास्य कहा । 

गायत्री ने आशंक्रित स्वर में पूछा--“इससे इसका अशुभ तो नहीं होगा ? 

“अशुभ कुछ नहीं होगा, इसको केवल पर्वजन्म की याद हो आई है ।” 

“कहीं यह भी बौद्ध सन्‍्यासी न हो जाय ?” गायत्री के स्वर से भय प्रकट 
हो रहा था। 

:., “अभी तो यह केवल चार-पांच वर्षो का है, सन्‍्यासी कंसे होगा ? ” 

“श्रीमद्भागवत में लिखा है कि शुक्देव मुनि को वेराग्य उनके वाल्यकाल 
में हों गया .था । कहीं उसी प्रकार इसको भी वेराग्य उत्पन्न न हो जावे ।” 

अविनाश बाबू हँसने लगे । उन्होंने उपहासपूर्ण स्वर में कहा --““श्री मद्‌- 
भागवत के दिन अब पुन: वापस नहीं आवेंगे, विश्वास रखो गायत्री । यश्ञों का 
कथन सत्य है तो यह अपने पूर्व जन्म में कोई बौद्ध सन्‍्यासी अथवा कोई लामा 

मठाधीश था । इसके मस्तिष्क का यह कोष्ट जाग्रत हुआ है, जहाँ पूर्व जन्मों 
की क्रियायें संचित रहती हैं । उस प्रकोष्ट के जाग्रत होने से इस जन्म का ज्ञान 
विस्मरण होजाता है, और पर्व जन्म की चेतना क्रिया शक्ति से संचालित होने लगती 
है । उस समय वह वही कहता, करता है जिसका अभ्यास पर्व जन्म में होता है। 
मणिमाला ने कहा-- नागार्जुन को बुलाना चाहिए। वह इस पर अवश्य 
प्रकाश डालेंगे, क्योंकि उन्होंने बौद्ध ग्रंथों का पारायण किया है। 
“हाँ, तुम्हारा सुझाव ठीक है ! विनोद तुम जाकर नागार्जुन को ले आओ 
“जब तक वह आवेंगे, तव तक क्या आनन्द इसी मुद्रा में रहेगा ? ” विनोद 


यह पूछ कर मणिमाला की ओर देखने लगा। 


“संभव है कि उसकी ऐसी दशा उस सनय ठक न रहे । अच्छा विनोद 
तम अपना टेप-रिकार्डर ले आओ । उसमें इसकी वाणी भर लो । जाओ जल्दी 
जाओ ।” मणिमाला विनोद को आदेश देकर पन: सनने में लीन हो गई । 

बिनोद टेप रिकार्डर लेने चला गया। 

यशोधर ने कहा-- देखिए अब तो आप भी समझ जायेंगे, वह बौद्ध धर्म _ 
का मल मन्त्र कह रहा है। ु 

आनन्द उस समय कह रहा था --' बुद्धं शरणं गच्छामि, धम्मं शरणं 


गच्छामि संघं ४रणं गच्छामि ।? यह कहते हुए उसने हाथ जोड़ कर प्रणाम 


किया, और चुप हो गया । मानो उसने अयना भाषण समाप्त कर दिया हो । 
जब विनोद अपना टेप रिकाडेर लेकर वहाँ आया तब आनन्द शान्‍्त मुद्रा 


में बैठा था । 


मणिमाला हताश होकर बोली--“टेप रिकार्डर लाना व्यर्थ हुआ | अब 


जब इसकी पूर्व जन्म की चेतना जाग्रत होगी तब कुछ मालूम हो सकेगा । दीदी 
सावधान रहता, अब जब यह पुन: बोले, तब तुरन्त इसकी आवाज़ इस टेप- 
रिकार्डर में भर लेना । 


गायत्री ने शिर हिला कर सम्मति प्रकट की, और कहा- “देखो वह अभी 
तक ध्यात्र में मग्न है । भाभी, मुझे डर है कि मेरा आनन्द बड़ा हो कर कहीं 
बोद्ध संयासी न हो जाय ! 

मणिमाला हँसने लगी, फिर सान्त्वना देती हुई बोली-- “दीदी, यह संशय 
अपने मन से निकाल दो । यह एक चमत्कार था, जो इसके मस्तिष्क के तंतुओं 
में उथल-पुथल होने से घटित हुआ है। जिस प्रकार भूकम्प से कुछ विघटन, 
अथवा परिवतंन पृथ्वीतल पर होते हैं, परन्तु वे स्थायी नहीं होते, उसी प्रकार 
आनन्द के मस्तिष्क में अकस्मात कोई उथल-पुथल हुई है, जिससे उसको पूबं 
जन्म का स्मरण हो आया, तथा उस जन्म में जिन बातों के करने का उसे अभ्यास 
था, वह वही आचरण करने लगा । संभव है कि ऐसी अवस्था कुछ घंटों अथवा 
दिनों तक रहें, किन्तु यह स्थायी कभी नहीं रह सकती । जहां मस्तिष्क का 
भूचाल समाप्त हुआ, प्रकृति उसे नवीन वातावरण से परिवेष्ठित कर लेगी, 
और यह अप्राकृतिक अवस्था नष्ट हो जायगी ।” 

“मेरी समझ में यह कुछ नहीं आता । भैया और तुम दोनों ही मुझे बह- 
लाने की कोशिश करते हो । तुम भी सीधी, सच बात नहीं कहती । वर्षो की 
तपस्या के पश्चात्‌ तो एक सन्‍्तान का मुख देखा और वह यदि सन्‍्यास ले लेगी, 
तो बताओ, मैं किसके सहारे जीवित रहूँगी ।” कहते-कहते उसके नेत्र घुचघुचा 
आये, और वह उसके कन्धे पर लुढ़क गई। 

इसी समय आनन्द पुत्र: बोलने लगा । मणिमाला ने विनोद को संकेत किया 
कि वह उसके स्वर टेपरिका्डर में भर लेवे । विनोद दबे पेरों ध्यानस्थ आनन्द 
के समीप जाकर स्वर-ग्राहक यन्त्र उसके सामने रखे आया । टेप पर उसके स्वर 
अंकित होने लगे । सभी मूक तथा स्तब्ध होकर उसके शब्दों को सुनने तथा 
समझने का प्रयत्न करने लगे । 

लगभग १५ मिनट तक आनन्द बराबर बोलता रहा, और फिर वह खड़ा 
होकर प्रतिमा के सामने वार-बार नमस्कार करने लगा। इसके बाद वह प्रतिमा 
के चारों ओर प्रदक्षिणा करते लगा । पहली परिक्रमा अभी पूर्ण नहीं हुई थी कि 
उसके पेर रास्ते में पड़ी एक चौकी से भिड़े, और वह उस पर गिर कर अचेत 
'हो गया ।* 

प्यायत्री बिहल्नल मन से उसका कृत्य देख रही थी। उसका मन अनेक संशयों 
का घर बना हुआ था । आनन्द को गिरते देख कर वह अपना आपा खोकर 

शैड़ी और उसे उठा कर अपने अंक में भर लिया । आनन्द बिल्कुल निश्चेष्ट 
था । उसके मुख का वर्ण श्वेत था, तथा पलकें बन्द थीं । 
|. अविनाश बाबू उसकी नाड़ी की परीक्षा करने लगे, वह बहुत घीमी गति 
से चल रही थी । गायत्री ने रोते हुए पूछा --'भैया, मेरा आनन्द “*।” 
उसका कंठ अवरुद्ध हो गया, आँखों में अजस्प्र अश्रुधार बहने लगी । 
._ अविनाश बाबू ने घेये बँधाते हुए कहा--“गायज्रो, धैयें से काम लो | घब- 
| ड्राओ नहीं । अभी यह होश में आ जायगा । जरा पानी के छींटे डालो, और 
| बंखा करो, अभी-अभी ठीक हुआ जाता है ।” 
._ मणिमाला और विनोद उसके उपचार में लग गये । थोड़ी देर पश्चात्‌ 
आनन्द ने अपनी आँखें खोली, और पुकारा -“अम्माँ । 

विह्नला गायत्री ने उसे झपट कर अपने हृदय से चिपका लिया, और बार- 
बार उसका मुख चूमती हुई, हाँ, बेटा ।” कहने लगी । 

अविनाश बाबू ने जाते हुए कहा --'अब यह प्रकृतिस्थ हो गया । शायद 

अब पुन: इसको अपने पूर्व जन्म की याद न आवे ।” 


मणिमाला और विनोद, वहीं गायत्री के समीप बेठे एक? दूसरे का मुख 
देखने लगे । (रे 


€्‌ 


भदंत नागार्जुन तिब्बत की राजधानी ल्‍्हासा के जोरवाँग मन्दिर के अधि- 
कारी लामा बासबा के चरणों के पास बैठे धर्म-चर्चा कर रहे थे | उनको घेरे । 
हुए अनेक शिष्य रंग-विरंगी मणियों की माला फेरते हुए बौद्ध धर्म के बीज मंत्र 
_ओरेस मणे पदमेहुँ” का जाप कर रहे थे । उनसे कुछ दूर हट कर कई चीनी 
'भिक्षृणियाँ जिन्होंने कतिपय दिलों पूर्व संघ में प्रवेश-दीक्षा ली थी, धर्म चर्चा 


मु क 

सुन रही थीं। इसी बीच यशोधर अर्थात्‌ राहुल अपना टेप रिकार्डर लिए हुए 
उस सभा मंडप में आया । उसके भव्य रूप के आकर्षण से सभी के नेत्र उसकी 
ओर उठ गये । चीनी सुन्दरियाँ मुग्ध हो कर देखने लगीं, तथा नागार्जुन ने 
उसको अपने समीप आने का संकेत किया । वह गयंद की चाल से बिना क्रिसी 
ओर दृष्टिपात किए प्रधान पुजारी बासबा को प्रणाम कर उ नके समीप बैठ 
गया । 

नागार्जुत ने टेपरिकारडंर की ओर संकेत करते हुए कहा --'वत्स यह क्‍या 
है । बोद्ध मिक्षु के हाथ में मांला और कोरलो के स्थात पर यह नवीन वस्तु. 
क्या है ?'' 
(तिब्बत के लामा अपने साथ माला और कोरलो अर्थात्‌ धर्मचक्र रखते हैं ।) 

यशोधर ने उत्तर में कहा --“आचार्य भदन्‍त, यह एक जमंनी का बनाया 
हुआ यंत्र है, जिसमें शब्द भरे जाते है, और वे इच्छानुसार सुने जा सकते हैं ।” 

“इसको यहाँ सभा मण्डप में लाने का कारण क्‍या है ? ” 

“आचार्य, आज एक अद्भुत घटना हमारे घर में घटित हुई है ।” 

“वत्स वह अब तुम्हारा घर कहाँ रहा ? यह मत भूलो कि तुम श्रमण हो । 
समग्र संसार तुम्हारा घर है, और तुमने उसके निवासियों के उद्धार का ब्रत 
लिया है।'' 

“हाँ, मैं अपनी प्रतिज्ञा नहीं भूला, और आज तो आपकी आज्ञा से ही 
गया था ।” 

“ठीक है, तुम गृहस्थ अविनाश के घर गये थे । वहाँ कौन अद्भुत घटना 
घटित हुई है ?” 

“भदन्त जी, आप आनन्द से परिचित हैं ?” 

“हाँ वह श्राविका गायत्री का पत्र है 

“आज प्रातःकाल जब मैं विदा लेने गया था, तब वह विष्णु की मूर्ति के 
सामने बैठ कर पाली तथा एक अन्य भाषा में, जिसे कोई समझ नहीं सका 
भगवान वृद्ध के स्तवनों का पाठ करने लगा । 

“अभी तो वह नितान्त बालक है, शब्दों का उच्चारण भीं नही कर _ 

सकता ?” - 

“हाँ आचार, यही तो आश्चयंजनक घटना है । वह त्रिपिटक का विनय 
भाग जिसमें भिक्षुकों के नियमों का वर्णन है, शान्त भाव से समझा रहा था ।/! 

“त्रिपिटक के विनय भाग का ज्ञान उसे कैसे हुआ ? मैं चलकर देखूंगा ! ” 

“उसके पहले वक्तव्य को हम केवल सुन सके, क्‍योंकि यह शब्द संग्रहक 
यन्त्र हमारे पास नहीं था । किचित कालोपरान्त जब वह पुनः बोला तब उसके 
शब्दों को इस यं& में भर लिया है। वही आप को सुनाने के लिए आया हूँ ।” 

“सत्य ही यह आइ्चयंजनक घटना है।” 

प्रधान पुजारी बासबा उनके कथोपकथन को सुन और प्रश्न भरी दृष्टि से 
टेपरिकार्डर को देख रहे थे । भदंत नागार्जुन ने तिब्बती भाषा में यशोंधर से 
प्राप्त समाचार उनको सुनाकर पूछा --'क्या आप भी सुनेंगे ? ”? 

प्रधान पुजारी ने उत्सुकता प्रकट की । नागार्जुन ने यशोधर को सुनाने का 
संकेत किया । उसने टेपरिकार्डर खोला, और यन्त्र संचालित किया । उससे 
शब्द निकलने लगे । भदंत नागार्जुन तथा अन्य लामा ध्यान से सुनने लगे। 
किन्तु पुजारी बासबा पर उन शब्दों का बिशेष प्रभाव पड़ा । वह मन्त्र मुग्ध 
की भाँति स्थिर, अचल तथा निनिमेष होकर ध्यान-मग्न हो गए। इस समय 
उनके नेत्रों से अश्रुधार बह रही थी । 

वक्तव्य समाप्त होते ही पुजारी बासबा ने अवरुद्ध कंठ से कहा --“यह तो 
मेरे गुरु की बाणी है।यह उनका उपदेश है जो शरीर त्याग करने के पूर्व 
उन्होंने हम सब को सुनाया था । इसमें कुछ शब्द मुझको सम्बोधित करते हुए 
कहे गये हैं, जो आज भी मुझें अक्ष रश: याद हैं । अभी तक उनका शरीर जोरवाँग 
के मन्दिर में सुरक्षित है। मृत्यु के समय वह कह गये थे कि उनका पुनर्जन्म 
किसी भद्गकुल में होगा । हम उसकी प्रतीक्षा कर रहे थे । नीचंग मठ के अध्यक्ष 
ने जिन पर भगवान बुद्ध की छाया पड़ती है, और जो अचेत होकर योग शक्ति 
द्वारा मृतात्माओं के गन्‍्तव्य स्थान का पता छूगा लेते हैं, कहा था कि "तुम्हारे 
गुरू की आत्मा दक्षिण दिशा में प्रस्थान करती जा रही है, अभी नहीं बता सकता 
कि वह कहाँ रुकेगी ?” इसके पश्चात वहू उनकी आत्मा का अनुसरण नहीं कर 


६० ] [ बंचना 


सके-उस अन्धकार में आत्मा की ज्योति विलीन-सी हो गई थी । अब मालूम 
होता है कि वह हिमालय श्यू ग-माला को पार कर भगवान अवलोकितेश्वर 
( भगवान बुद्ध का एक नाम, जिसका तिव्बत में महत्व है ) के आदि उपदेश 
की भूमि में अवतीण्ण हुई है।” 
+., घ्रेमाश्रुओं से उनका पीताम्ब् भीग गया सभास्थ्ल पर बेठे हुए सभी 
शिष्य उद ग्रीव हो गये। नागार्जुन चकित होकर कभी टेपरिकार्डर की ओर 
देखते, कभी पुजारी बासबा की ओर | सभास्थल निस्तव्ध था । चोनी भिक्षुणियाँ 
कुछ गर्देत नीची किए, और कुछ यशोधर के बिपुल सौंदये को उत्सुकता से देख 
रही थीं। 

पुजारी बासबा बोलने लगे--“निश्चय . ही मेरे गुरु नें इस बालक के रूप 
में अवतार लिया है । भदंत जी मैं उस बालक को देखने की अभिलाषा 
रखता हूँ ।” 

“यह कोई कठिन नहीं है आचाय्े । बालक की माता श्राविका है। वह 
आचार्य का दर्शन कर अपने को कृतार्थ समझेगी ।” ? 

“आप इस “गीनयेन!*को आदेश दें कि वह पुनः इन यन्त्र को चालित 
करे । मैं पुनः अपने गृरू की वाणी सुनना चाहता हूँ ।” । 

नागार्जुन ने यशोधर को पुन: यन्त्र चालित करने का संकेत किया । 
यशोधर यन्त्र को चालित कर टेप को अपनी पूर्वावस्था पर ले आकर उसमें 
भरे आनन्द के शब्दों को सुनाने लगा । 


+तिब्बत में बौद्ध महन्तों को तीन: श्रृंणियाँ पारित करना पड़ता है-- 
(१) प्रथम श्रंणी नवदीक्षितों की होती है, जो 'गीनयेन' कहलाते हैं । दूसरी 
श्रेणी के “गेतईसूल' और तीसरी श्रेणी की संज्ञा *गीलांग” है । इंन तीनों 
अवस्थाओं में उनको लगभग २५६ नियमों का पालन करना होता है, तथा 
पन्द्रह प्रकार की विधियाँ हैं जिनके पालन से निर्वाण प्राप्त होता है । चूँकि 
'य्रशोधर नवदीक्षित था इसीलिये पुजारी बासबा ने उसे “गीनयेन' नाम से 
सम्ब्रीधघित किया । 

उसके शब्दों को सुनने के पश्चात्‌ पुजारी बासबा नागार्जुन तथा अपने 
शिष्यों से तिब्बती भाषा में बोले जिसको नागार्जुत ने इस प्रकार समझा-“ हमारे 
गुरू की आयू १०८ वर्षो की जब हुई तब उन्होंने एक दिन अपने प्रधान 'शष्यों 
को एकत्रित कर कहा कि उनकी जीवन-माला की मणियाँ समाप्त हो गई हैं । 
अब इस शरीर को त्थागने का समय आ गया है। अभी मुझे निर्वाण प्राप्त 
करने में एक और जीवन की तपस्या की कमी रह गई है । चौदह विधियाँ 
मेरे इस जीवन से समाप्त होती हैं, अन्तिम पन्द्रहवीं विधि मैं अगगामी जीवन 
में पूर्ण करूँगा । अतएवं आज रात्रि के चतुर्थ प्रहर के आरम्भ होते ही अपना 
यह कलेवर त्याग कहूँगा.॥ मेरा. शरीर उस विधि से सुरक्षित 7रखा जाग, 
जिसको हमारे पूर्वज त्रिकालदर्शी गूंरुजन बता गए हैं, और ज़ो ।इस /त्िर्वाण को 
प्राप्त कर आनन्द भोग कर रहे हैं। कछ वर्षो पश्चात्‌ मैं पुन: यहां आने का 
प्रयत्न करूँगा, यद्यपि भगवान अवलोकितेश्वर और भगवान अभताभ की 
किसी दूसरी इच्छा का आभास मुझे मिल रहा है। जिसमें मुझे इस जीवन 
का भान हो जावे, तथा इस ट्टती हुई तपस्या का सूत्र पुनः प्राप्त कर सक्‌, 
इसीलिए मैं अपने इस शरीर को सुरक्षित रखने का आदेश तुमको दिए जाता 
हैँ । वत्स बासबा, तुम मेरे पश्वात्‌ ज़ोरवाँग मन्दिर की पूजा का भार अहण 
करना । ऐसा प्रतीत होता है कि तुम्हारे द्वारा मेरा कल्याण होगा ।” 

नागार्जुन चकित होकर सुन रहे थे । उन्होंने क्हा--''आप अवह्य उनके 
दर्शन करिए । श्राविका गायत्री बड़ी भाग्यशालिनी है, जिसकी कोख से :उत्ेमन्नः 
होने के लिए आपके गुरू ने उसको वरण किंया है। हमारे धर्म ग्रन्थों पर 
उसे पूरी आस्था है। भगवान बुद्धवेव की माता के समान ही वह पृण्य- 
शालिनी - है ।” 

“अवश्य उस पर भगवान अवलोकितेश्वर की पूर्ण कृपा है। आप कब 
उनके तथा मेरे गुरु के दर्शन कराएंगे । मैं बड़ी उत्कंठा से उस पुण्य घड़ी की 
प्रतीक्षा कर रहा हूं ।' 

“अभी अपने इस शिष्य से बात कर के बताऊगगा । मेरे इस शिष्य की 
इच्छा है कि वह कुछ दिनों तक आपके चरणों में रह कर धर्म॑-ज्ञान प्राप्त करें। 

क्या आप इसे अपने साथ तिब्बत ले जाना स्वीकार करेंगे ? ” 

नागार्जुन ने उनको उत्कंठा से लाभ उठाने का प्रयत्न किया, और वह 
उसमें सफल भी हुए । वह उस अवसर की ताक में थे जब वह यशोधर को 
उसकी इच्छानुसार तिव्बत भेजने में कृतकार्य हों । 

प्रधान पुजारी बासबा ने तुरन्त उत्तर दिया-“अवश्य मैं इस गीनयेन' 
को अपने साथ ले जाकर धर्म का ज्ञान कराऊँगा। इसी की कृपा से तो मेरे 
गुरुदेव मिल रहे हैं। यह स्वयं पुण्यात्मा हैं। संभव है कि यह भी हमारे देश 
के किसी मठ के लामा का अवतार हों, नहीं तो इस भूमि में उत्पन्न होकर केसे 
हमारे लामाओं के देश में जाने की इच्छा इसमें जाग्रत होती ?” 

क्या तिब्बत के सभी लामाओं का पुनर्जन्म होता है ?” नागार्जुन ने 
आइचये के साथ पूछा-- 

#/जागार्जुन, तिब्बत लामाओं का देश हैं। वहाँ लगभग ३००० गोम्पा 
अर्थात्‌ मठ हैं। उनमें तीन गोम्पा सर्वेश्र॑ष्ठ हैं; जिनके नाम हैं, द्वेपैग, सेरा 
तथा गन्देन । ये तीनों ल्हासा के समीप स्थित हैं। ल्हासा से पश्चिम ६ मील 
की दूरी पर द्रेपूँग है, जो विश्व भर के बिहार संघों में सबसे बड़ा है, जिसमें 
१० हजार से अधिक धर्मार्थी रहते हैं | दूसरा सेरा, ल्हागा से तीन मोल उत्तर 
स्थित हैं जहाँ वद्रधारा या “दोरजे चाँग” का मन्दिर है, तीसरा गन्देन, ल्हासा 
से पूर्व दिशा में लगभग पच्चीस मील की दूरी पर बना है। यह मठ सबसे 
प्राचीन है और “त्साँगे पा” नामक प्रथम मठाघीश जो भगवान अवलोकि- 
तेश्वर के पार्षद थे द्वारा निर्मित हुआ था। इन्हीं तीनों मठों के शिष्यों से 
ही तिब्बत का राजतंत्र चलता है। दलाईलामा को शिक्षा इन्हीं तीनों मढठों में 
दी जाती हैं । इनके अतिरिक्त अनेकों गोम्पा हैं और प्रत्येक में हजारों लामा 
रहते हैं ।” | 

नागार्जुन ने आश्चर्य के साथ कहा--“तब तो धमंकाय से अवकाश ही न 
मिलता होगा, और राजतंत्र का संचालन फिर कंसे होता है ?” 

बासबा ने मुस्कराते हुए कहा-“राजतन्त्र लामा ही चलाते हैं। दलाई 
लामा सर्वश्रेष्ठ हैं, और उनमें भगवान अवलोकितेश्वर की शक्ति सन्निहित 

छत ती है । दूसरी श्रंणी में पंचनलामा हैं, जिनमें भगवान अमिताभ की शक्ति 
जाग्रत है । दलाईल।मा देश के राज्याधिकारी हैं, और उनका अधिकार समस्त 
तिब्बत पर है । पंचनलामा का अधिकार क्षेत्र सीमित है। वह 'शीगत्सी' नगर 
के 'ताशील्हुम्पो” मठ के अधिष्ठाता हैं और उनका अधिकार क्षेत्र लगभग सवा 
+ आई में है । 

_ नागार्जन ने पूछा--“दलाईलामा जब मृत्यु के उपरान्त दूसरा शरीर धारण 
हैं, तब उनको किस प्रकार ढढ़ा जाता है, और कैसे विश्वास हो जाता है 
कि अमुक बालक के रूप में दछाईलामा ने जन्म लिया है।” 
 बासबा ने उत्तर दिया--““मत्य के पश्चात दलाईलामा की आत्मा उन्चास 
दिनों तक दक्षिणी तिब्बत में 'चोर कोर गाई' नामक झील में निवास करती 
हैं । इसके पश्चात्‌ वह किसी उपयुक्त गर्भस्थ बालक में प्रवेश करती है । मृत्यु 
तिथि के पश्चात लगभग तीन-चार वर्षों तक प्रतीक्षा की जाती है, और फिर 
उस बालक को ढूंढ़ा जाता है । 

__ जागार्जुन-“समसस्‍्त देश में उस विशिष्ट बालक को ढँढ़ निकालना अवश्य 
क कठिन कार्य होता होगा ।” 

 बासबा-' “हां, कभी-कभी अनेक जटिलतायें उत्पन्न हो जाती हैं, किन्तु 
उन्हें हम किसी न किसी प्रकार हल कर लेते हैं। हमारे तिब्बत में कुछ मठों 

: अब सिद्ध पुरुष होते हैं । वे समाधिस्थ होकर दलाई लामा के पुनर्जन्म 


क्षाः के पश्चात्‌ यह निश्चित होता है कि अमुक शिशु में दलाई लामा की 
आत्मा निवास करती है ।” 
_जागार्जुन-'वह किस प्रकार आप लोग निइचय करते हैं ? ” 
बा-“हमारे पूर्व पुरुषों ने, जो सिद्धता प्राप्त कर चुके हैं, कुछ लक्षण 
बताए हैं, जिनके द्वारा यह प्रकट होता है कि अमुक बालक के शरीर में दलाई 
लामा की आत्मा निवास करने लगी है। उनके अनुसार उस बालक के कान 
| के कानों की भाँति चौड़े और बड़े होते हैं, उसका वृषम कंध होता है, 

पैरों में चीते के धब्बों की भाँति धब्ब्रे होते हैं, उप्तती एक हथेली में-और 
प्राय: दाहिनी हथेली में शंख का चिन्ह होता है, और उसकी भौहें धनुषाकार 
टेढ़ी होती हैं ।' 

नागार्जुन-“परनन्‍्तु ऐसे चिह्न तो कभी कदाचित्‌ अन्य बालकों में भी प्राप्त 
हो सकते हैं ।'' 

बासबा-- “प्राय: सब चिह्न एक साथ एक ही बालक में नहीं मिलते, यदि 
मिल भी जाँय तो दूसरे प्रकार की भी परीक्षायें होती हैं, उनसे फिर कोई सन्देह 
नहीं रहता ।” 

नागार्जुन-“वे कौन परीक्षाएँ हैं, कृपा कर बताइए, यदि कोई धाभिक 
रुकावट न हो ।”' 

बासबा-“हम लोग विदेशियों से पर्दा अवश्य रखते हैं, किन्तु आप हमारे 
धर्मानुयायी हैं, इसलिए आपक्रो बताने में कोई हर्ज नहीं है | ,ज़ब किसी 
विशिष्ट बालक में हमें उपर्यक्त लक्षण मिल जाते हैं, तब हम उसके समक्ष उन 
वस्तुओं को, जो गत लामा के निजी व्यवहार में आती थी, जैसे जाप करने 
वाली माला, पूजा में काम आने वाली वस्तुयें, जैसे आरती पात्र तथा घंटिका 
रूमाल तथा चाय के प्याले आदि उसी प्रकार की अन्य वस्तओं के .साथ मिला 
कर रख देते हैं। वह उनमें से वही वस्तुयें उठाता है या छता है, जो गत 
लामा की होती हैं ।”' ै 

नागार्जुन-' “और यदि वह उन वस्तुओं को न उठावे या न छुए तब कक्‍्य 
होता है.” 

बासबा-“प्रथम तो ऐसा होता ही नहीं, क्योंकि गत लामा की आत्मा को 
प्रकाशित होना अनिवाय है। कारण, वह यदि गत लामा की वस्तुओं के 
अलावा अन्य की बस्तुयें ग्रहण करता है. तब ढूंढ़ाई पुन: होती है । इस 
कभी-कभी तीन-चार वर्षों से अधिक समय बीत जाता है। एक न एक 
पता लग ही जाता है । परम्परा तो यही सिद्ध करती आ रही है ।! । 

नागार्जुन-'घालक प्राप्त होने के पश्चात्‌ आप क्या करते हैं ?” | | 

बासबा-“उस बालक को हम दलाई छामा का अवतार घोषित कर डर 

स्वर्ण सिंहासन पर आसीन करते हैं। जब उसकी उम्र अट्टारह वर्ष की हो 
जाती हैं, तब वह पूर्ण राज्याधिकार प्राप्त कर लेता है । इसके पूर्व उसको 
उन्हीं तीन मठों-अर्थात्‌ द्रेपूँग, सेरा और गन्देन में  क्रश: रहकर लामा धर्मं 

की शिक्षा प्राप्त करना होता है । 

नागार्जुन-“क्या दलाई लामा सदैव किसी उच्च कूल में जन्म लेते हैं ? ” 

बासबा-“लामाओं का ब्रह्मचारी होना अनिवायें है, अतएव उनके यहाँ 
जन्म लेने का कोई प्रश्न नहीं उठता । मृत्यु के पश्चात्‌ “चोर कोर गाई' झील 
में बिहार करते हुए उन्हें भगवान अवलोकितेश्वर प्रेरणा प्रदान करते हैं, और 
उसी के अनुसार वह किसी किसान के घर में अथवा अन्य जाति में जन्म 
लेते हैं ।”' 
... नागार्जन-“यह बंड़ी विचित्र बात है। ऐसा अन्यत्र नहीं होता । 

बासबा सुन कर हँसने लगे, फिर बोले--“'हमारा देश भी तो विचित्र है 
नागार्जुन ! भगवान अवलोकजितेश्वर हमारे देश के अतिरिक्त और कहाँ प्रकट 
होते हैं । हमारा देश, हमारा धंर्म, भगवान अवलोकितेश्वर का है ।” 
... नागार्जुन-आपके साथ मैं भी तिब्बत की यात्रा करना चाहता हूँ ।” 
बासबा--' किन्तु आप पहले वहाँ हो आये हैं, नहीं तो तिब्बती भांषा कंसे 
जानते ?” 
नागार्जुन-“'तिब्बत नहीं गया, किन्तु दारजिलिंग के बौद्ध मन्दिर में लामाओं 
- का सत्संग वर्षों किया है, इसी से तिब्बती भाषा जानता हूँ ।” 
*  - बासबा-“'तब फिर आप अंवरंय चलिए । 'गीनयेन' जा रहा है, उसके साथ- 
साथ आप भी चलें । उसका मन नहीं ऊबेगा, और आपको अभ्यन्तर तिब्बत 
देखने का अवसर मिलेगा । हमारां तिब्बत देश संसार के सब देशों से ऊंचा है, 
वहाँ देवता निवास करते हैं । हिन्दू ग्रन्थों में वणित स्वर्ग वही हैं । 

नागार्जुन--““अवश्य चलंगा । अच्छा अब आज्ञा दीजिए, मैं जाकर श्राविका 
. गायत्री को आपके स्वागत के लिए तैयार करता हूँ । 

बासबा-“शी घ्र हीं इसका प्रबन्ध होना चाहिए। मैं अपने गुरु का दर्शन 
करने के लिए अत्यन्त उत्सुक हूँ”. ; 2 

यह कह कर नागार्जुन अपने साथ यशोधर को अनुसरण करने का संकेत 
'देकर संभा मंडप से चले गये। बासबा पुनः धर्मंचर्चा में लग गये। 


१०७० 


विनोद को अपने सामने देख कर चिनचुन कुछ अस्थिर-सी होगई | वह आज 
लीसुंग का परिचय कराने के लिए मणिमाला के घर आई थी और बरामदे में 
प्रवेश करते समय उसकी मुठभेड़ विनोद से हो गई, जो घर के बाहर शीघ्रता 
से जा रहा था । दोनों टकराते-टकराते बचे । दोनों की आँखें चार हुई, और 
वेपुन: नत हो गई । ' | 

विनोद ने पूछा--“आप किससे मिलना चाहती हैं ।” 

चिनचुन के कपोल युगल रक्ताभ हो रहे थे । उसका हृदय धड़क रहा था। 
बह विनोद के प्रश्न का उत्तर नहीं दे सकी । 

विनोद ने पुन: पूछा-''“आप तो कोई बौद्ध भिक्षुणी मालम देती हैं, क्या 
आप राहुल जी से मिलने आई हैं।” 

“राहुल तो आप ही हैं, आपने यह वेष कंसे धारण किया ? ”” 

“मैं राहुल नहीं हूँ । उसका बड़ा भाई हूँ । मैंने भिक्षु धर्म की दीक्षा नहीं 
लीहै।” 

“आप राहुल नहीं हैं, यह मैं कैसे मान लँ ! आपकी सूरत वही है, जो 
राहुल जी की है । शायद आपकी आस्था बौद्ध धर्म पर नहीं रही ।” 

“श्रांविके, मैं सत्य ही राहुल अथवा यशोधर नहीं हूँ । मेरा नाम विनोद हैं।'' 

“आप क्‍यों धोखा देते हैं ? ” 

“किस प्रकार आपको विश्वास दिलाऊुँ कि मैं यशोधर नहीं, विनोद हूँ ।”' 

इसी समय मणिमाला किसी का्यंवश उधर से निकली । चिनचुन को 
देखते ही कहा--“आइए चिनचन जी ! / ; 

चिनचुन ने कहा--' पहले आप हमारा विवाद तय कीजिए । यद्यपि कभी 
निकट से नहीं देखा, किन्तु राहुल जी को मैं भली भाँति पहचानती हूँ । देखती 
हैं कि इन्होंने अपने वेष के साथ अपना नाम भी बदल दिया है ।* 

मणिमाला समझ गई कि विनोद को देख कर उसे यशोघर का भ्रम हुआ 
है । हँसते हुए कहा --“यह मेरा बड़ा पुत्र विनोद है । मेरे छोटे पुत्र यशोधर 
ने दीक्षा ली है। दोनों जुड़वाँ भाई हैं । प्राय: सबको पहले-पहल भ्रम हो जाता 
है । दोनों की शकक्‍्ल-शू्रत एक है, केवल इतना अन्तर है कि विनोद के दाहिने 
कपोल पर एक छोटा सा तिल है ।” 

“अच्छा, यह मुझे मालूम नहीं था ।”' 

विनोंद ने सहास्य कहा--“अब तो आपको विश्वास हो गया कि मैं राहुल 
नहीं विनोद हूँ । अच्छा, नमस्कार ।” 

यह कह कर विनोद वायुवेग से चला गया । 

मणिमाला ने चिनचुन को अन्दर आने के लिए आमन्त्रित किया । 

अन्दर के एक कमरे में दोनों को बैठाने के पश्चात्‌ मणिमाला ने कहा-- 
“चिनचुन जी, क्या आप पुनर्जन्म में विश्वास करती हैं ?” 

“यों नहीं, बौद्ध धर्म आत्मा के आवागमन सिद्धाँत को प्रतिपादित करता 
है । यह क्रिया उस समय तक बराबर जारी रहेगी, जब तक आत्मा निर्वाण 
पद को प्राप्त नहीं करती है। आपका क्‍या विचार है ?” 

“हिन्दू होने के नाते मैं भी इस पर विश्वास करती हूँ । प्रत्येक मानव जीवन 
एक श्ृट्डुला की भांति है जो जन्मों की कड़ियों से जुड़ कर बनी है ।” 

“जी हाँ, यहीं पर हिन्दू तथा बौद्ध धर्म में साम्य है ।* 

“किन्तु मेरा ऐसा विचार है कि हिन्दू धर्म की प्रतिक्रिया रूप में बौद्ध धर्मे 
का जन्म हुआ है ।” 

“यह कैसे ! शायद आप सोचती हैं कि बौद्ध धर्म का उद्गम स्थान भारत 
* है, इसीलिये वह इसकी एक शाखा है ; परन्तु तथ्य यह नहीं है ।” 

। “इसके लिए ऐतिहासिक प्रमांण हैं, केवल॑ कल्पना नहीं है । जब जनता 
ब्राह्मणों के वैंदिक क॒त्यों से ऊब उठी, जब नगरों तथा ग्रामों के चौराहे पशुओं 

की बलि के रक्त से प्रतिदित रंजित होने लगे, तब.इनके विरुद्ध प्रतिक्रिया होना 
स्वाभाविक था, और वही बौद्ध-धर्म के रूप में प्रकढ़ हुई ।/” सकी 

संभव है कि ऐसा ही हो, मैं. इस विषय. में कुछ -नहीं जानती 4 आज्ने 
सहसा पुनजन्म का प्रश्त केसे क्रिया... -.. - 

: “मेरे यहाँ तिब्बत के एंक मठ के पुजारी का पुनर्जन्म हुआ है । 
शज्राप्ःजया ह्कहली/हैं। ११8 75 । | " न 
“हाँ, मैं जो कुछ कहती हूँ, बह. त्रितान्त सत्य .है.। मेरी ननंद. का लड़का 

आनन्द पहले जन्म में एक मठ का पजारो लामा था । यह आज . प्रमाणित हो 
गया है ।” * 

.. मणिमाला त़े प्रातःक़ाल की घटना का साँगोपाँग वर्णन किया । फिर नागा- 
जुन के आने तथा आनन्द के पूर्व जीवन पंर प्रकाश डालवे की बात भी .बताई । 
कथा सुनकर चिनचुन तथा ली सूंग दोनों चकित हो गई.॥.. 

चिनच्ुन ने.कहा--''आज तक ऐसी घटना सुनने में नहीं आई । मनुष्य पूर्व 
जन्म भूल ज़ाता है, फिर कैसे इस बालक को यह याद आया [7 

मणिमाला ने उत्तर दिया-- “यह एक असाधारण घटना अवश्य है; किन्तु 
,असम्भव नहीं । मानव . मस्तिष्क ब्ाह्यांड. का संक्षिप्तीकरण है, जिनमें अनन्त 
'शिरायें. अनन्त कोष्ठों में व्याप्त हैं । इन कोष्ठों की शक्ति का ज्ञान अभी तक 
मनुष्य नहीं पा सका है। संभव है कि इन्हीं कोष्छों में कोई कोष्ठ ऐस। हो, जिनमें 
“पूर्व जन्म-की क्रियायें सन्निहित रहती हों । जब किसी आकस्मिक घटना- से उस 
कोष्ठ की शिरा चैतन्य हो जाती है, तब मन॒ष्य को. पर्व जन्म का. स्मरणः हो 
आता है । हि के हि री 

“किन्तु प्रत्येक मानव का मस्तिष्क प्राय: एक ही. प्रक्रार . का होता है, तब 
किसी व्यक्ति विशेष को क्‍यों पुनर्जन्म याद पड़ता है । सबको अपने-अप्ते पूर्व 
जन्मों का ज्ञान होना चाहिए ! [ है 

“जहाँ तक मस्तिष्क की बनावट का सवाल है, वहाँ -.एकरूपता है । शक्ति 
में अवश्य भेद होगा, क्योंकि जेसे सभी शरीर से बलवान उत्प्न्न-नहीं होते, वेसे 
ही मस्तिष्क की शक्ति भी एक समान नहीं होती ।!. .. एड ऋ 

“किन्तु कोष्ठ और शिरायें तो एक समान होती होंगी । 

. _ ४हाँ, वह तो मैं पहले स्वीकार कर चुकी हूँ कि उमकी प्राकृतिक बनावट 
समान होती है; अन्तरः केवल शक्ति में होंता हैं ॥ यह भी विचारणीय है कि पूर्व 
जन्मों का ज्ञान यदि कहीं: प्रकट हुआः तों वह बालकों में: ही हुआ है, अर्थात्‌ 
जिनकी ज्ञानशक्ति वर्तमान समय के वातावरण से पुष्ट नहीं हुई है । वर्तमान 
_ जंगंत की छाया पुराने जीवन कें ज्ञान कों आछन्न कर लेती है, इसलिये बड़ी 
उम्र के बालक अथवा मनष्थ - उसको नहीं जान पाते। प्रकति ने यह नियम 
 बतोकर॑ मनृष्य को वर्तमान जीवन सुख से भोगने के लिए छूट दे दी है। पुराने 
जीवन की स्मतियां सखद भी हां संक्रेती हैं, और दुखद भी । उनके पचड़े में 
फँसने से वेतेमार्न जीवन स्देव विका रग्रस्त हीं होंगा। इंसीलिएं प्रकति ने पर्व 
जन्म जानने की व्यव॑स्थां साधारण रूप॑ में नहीं की हैं । ह हक 
6 “क्या आप'विश्वोस करती हैं कि यह बालक अपते पहले जन्म में जो रवाँग 
मठ का पुजारी था ?” ४ 
“हाँ, यह तो सौभाग्य से प्रमाणित भी हो गया है । जोरवाँग मठ के वर्ते- 

मोन पूजारी बासबा इत्तिफाक़ से यहाँ आये हुए हैं। वह कल आनन्द को देखने 
आयेंगे । हमने, आनन्द के उन शब्दों कों जो वह वर्तमान जगत के वातावरण 
से अलग होकर एक प्रकार की समाधि की अवस्था में, कह रहा था टेप- 
रिकार्डर में भर लिए हैं। जब उनको सुनाया गया, तब उन्होंने बखबी पहिचारने 
लिया क्रि वे शब्द उनके गुरू के हैं । उन्हींने यहाँ तंक बताया कि यह उनके उस 
अंतिम व्यांख्यावं अंधवा उपदेश का खंड है, जो उन्होंने शरीर त्यागने के पर्व 
जुतैको सम्बोधित करते हुए कहा था।” । 
“आनन्द तिब्बती भाषा में बोलता होगा । 
“हाँ बह तिंब्बती भाषा में बोल रहा था। बासबा उसको तुरन्त ही समझ 
गये थे । तुमको मालूम है कि मेरा एक लड़का बोद्ध मिक्षु हो गया है।” ._ # 
# 5 «जी हाँ जानती हूँ। उनसे मिलाने के लिए मैं अपनी सखी ली-सूँग को; 
लाई थी ! यहं उनके दर्शन करना चाहती थी । | 
“आपके आने के कुछ देर पहले वह भदंत नागार्जुन को लेकर आया था, 

और आनन्द की माता को बहुत शमझा-बुझाकर उन्होंने आनन्द को दिखाने के 
लिए राजी किया है। वह पहले किसी श्रकार उसको बासबा को नहीं दिखाना 
चाहती थीं, क्‍योंकि उन्हें भय है कि वह कहीं उसे उनसे छीन न लेवे ।” 

“भय उनका अनुचित नहीं है | तिब्बती लामा विश्वास योग्य नहीं होते ।” 

“आप ऐसा कहती हैं ? '' 

“हाँ मैं इसलिएं कहती हूँ कि मैं आप लोगों को प्यार करती हूँ । हम लोग 
चीती हैं, इन तिब्बती लामाओं की हम भली- भाँति समझती हैं इन लोगों ने 
तिब्बत की प्राकृतिक सम्पत्ति पर अधिकार जमाकर अन्य सभी निवासियों को 
वंचित कर दिया है। चूंकि लामा लोग सब प्रकार के अधिकार तथा सम्पत्ति 
अपने हाथ में रखे हैं, इसी लिए तिब्बत के निवासी अधिकतर लामा धर्म स्वीकार 
कर सुख से जीवत व्यतीत करने का लाइसेन्स प्राप्त करते हैं ।” 

“क्या तिब्बत में लामाओं के अतिरिक्त कोई अन्य जैसे व्यापारी, किसान 
आदि नहीं हैं ?” 

“व्यापारी मात्र लामा हैं, क्योंकि उनके फास सम्पत्ति होती है। किसान 
और चरव है, हैं जो लामाओं के दास होते, हैं। लामा उनसे खेती करवा कर उपज 
स्वयं लेते है, भेड़ों को चरवाहे चराते हैं लेकिन वे होती हैं लामाओं की । इन 
लोगों ने जिस प्रक़ार उस देश के भोले निवासियों का शोषण किया है वह इति- 
हास में अद्वितीय है ।” 

“आप स्वयं बौद्ध होती हुई, लामाओं के विरुद्ध हैं ?” 

“हाँ मनुष्य के नाते होना ही पड़ता है। हम बौद्ध हैं, किन्तु लामाओं की 
संस्कृति उनके अत्याचार का विरोध भी करती हैं, जो अहिसा के सिद्धान्तों के 
धविपरीत है । 

“यशोधर तिब्बत जाने का बिचार कर रहा है, क्या उसको वहाँ न जानें 
, पा दे 

“मैं तो यही राय दूँगी। तिब्बती लामाओं को यन्त्र, तन्‍्त्र, मन्त्र का ज्ञान 

विशेष रूप से होता है । वह अपनी शक्ति से मनुष्य को अपना दास बना लेते 


हैं" 

४५ “क्या यह सत्य हैं? ” *& हे 
“सत्य या असत्य का निर्णय नहीं कर सकती, क्योंकि मुझे व्यक्तिगत. अनुभव 
कभी नहीं हुआ । जो उनके विषय में सुना है, वह मैंने आप से बयान किया । 
“इसी समय गायत्री ने आनन्द के साथ प्रवेश किया । वह भिक्षुणियों को 


देखकर चौंकी, और उलटे पर आनन्द को लेकर भागी । मणिमाला उसकी 


भीरुता देख कर हँस पड़ी ।” 

“चिनचुन ने पूछा--“आप हँस क्‍यों रही हैं ? क्या.मेरी बात-पर विश्वास 
नहीं होता ?” 

“नहीं, यह बात नहीं है। जिस बालक आनन्द का जिक्र मैंने किया है, 
उसी को लेकर उसकी माँ यहाँ आ रही थी, किन्तु तुम लोगों को देख कर वह 
भंयभीत होकर भाग गयी । उसकी भीरुता देखकर मुझे हंसी आ गई।” 

“मुझसे उन्हें क्यों भय हुआ ?” 

“आपसे नहीं, आपके भिक्षुणी वेष से भय हुआ है । उन्होंने समझा होगा 
कि आप लोग शायद उस बालक को लेने आई हैं ।” 

“चिनचुन और लीसूंग भी हँसने लगी। 

इसी समय विनोद ने आकर कहा--''बुआजी अपने घर चली गई हैं । वह 
आपसे विदा माँगने आ रही थीं किन्‍्त इन लोगों को देख कर वह एक क्षण नहीं 
रुकी, और आनन्द को लेकर चली गई।” 

यह कहकर, विनोद हँसने लगा, चिनचुन आदि भी उसके साथ हंसने 
लगीं ।” 


११. 


बासबा के मन की इच्छा पूर्ण न हो सकी । गायत्री अपने पति तथा पूुंत्र 
के साथ किसी अनजानी जगह जाकर अज्ञातवास करने लगी । मणिमाला तथा 

अविनाश बाबू भी उसकी छिपने की जगह को न जान सके | पूछ-ताछ से केवल 
इतना ज्ञात हुआ कि अविनाश बाबूं के घर से आंने के पश्चातं वह अपने पति 
श्यामसुन्दर के साथ उसी संमये किसी को बिता कुछ बताएं चली गई। यकां- 
यक इस प्रकार चले जाने से सभी चिन्तित हुए, किन्तु मणिमाला और अविनाश 
बाबू ने अधिक खोज खबर नहीं ली । 

एक दिन मणिमाला ने हँसते-हँसते कहा-- “अभी तक उन लोगों का कोई 
पत्र नहीं आया, इससे मालम होता हैं कि उनका विश्वास हमारे ऊपर से भी 
उठ गया है । शायद गायत्री दीदी हमको भी इन बौद्ध लामाओं के षडयन्त्र में 
शामिल समझती हैं । 

अविनाश बाबू मुस्कराये लेकिन उत्तर कुछ नहीं दिया। 

मणिमाला ने फिर कहा--“उस दिन चिनचुन लामाओं की बहुत बुराई 
कर रही थी । क्‍या उसके कथन में कछ सत्यता हो सकती है ? ” 

. अविनछ् वाबु ने उत्तर दिया-“हाँ, इंसके कथन में बहुत कुछ सत्यता है। 
तिब्बत केवल मध्य-युगीन ही नहीं, वरन प्राचीनतम रूढ़ि का पोषक है ॥ संभर्व॑ 
है कि इनकी धाभिक चेतना में कुछ तत्व हो, परन्तु यह निरविवाद है कि उस 
देश में मनुष्यों को शोषण बुरी तरह से होता है। शोषण कभी शाश्वत नहीं चल 
संकता, उसकी भी एक आयु होती है । संसार हमेशा करवट बंदलता है । मेरा 
ऐसा अनुमान है कि शीघ्र ही तिब्बत में कोई क्रान्ति होने वाली है ॥ जिक्षमें 
पुरातन शोषण कां अन्त होकर रहेगा ।” 

“चीन के अतिरिक्त और कौन देश उस ओर देखेगा ?” 

“हाँ तुम्हारा अनुमान ठीक है । तिब्बत सदेव तीन राष्ट्रों के साथ पैंतरे 
बदलता रहा है--चीन, रूस, और भारत से । रूस और भारत तो बहुत पीछे 
कभी चीन उस पर अपना आधिपत्य जमा लेता और कभी वह उसके शिकंजे 
से निकल जाता। किन्तु चीन ने अपनी प्रभु-सत्ता का दाथा हमेशा बनाये 
रखा। ' ॒ ४ 
 “अभी-अभी भारत ने भी चीन की प्रभु-संत्ता तिब्बत पर स्वीकार कर ली 


[ ७२ 
- यद्यपि उसकी भीतरी शासन स्वतन्त्रता को दोनों रोष्ट्रों ने समान रूप से 
माना है।” फ्ह्ड ! 

._ “परन्तु मेरी समझ में भारत ने यह बहुत बड़ी गलती की है। भारत की 
सरक्षा की दृष्टि से यह आवश्यक था कि तिब्बत को पूर्ण स्वंतन्त्र मान कर उसे 
राष्ट्रसं3 , का सदस्य बनवा देता । 

“इससे चीन रुष्ट हो जाता और पंचशील के सिद्धांत न प्रंतिपादित होते । 
चौने को प्रसन्न रखने के लिए यह आवश्यक था कि भारंत॑ तिब्बत पर चीन की 
प्रभसत्ता स्वीकार करें । इसके अतिरिक्त यह भारंत कीं घोषित नीति के विरुद्ध 
होता ।” 

. “मझें तो ऐसा प्रतीत होता है कि एक दिन इससे भारत की सुरक्षा ख़तरें 
में पड जायंगी । चीन की जनसंख्या जों बराबर बढ़ रहीं है, संसार के लियें 
खतरा होकर एक दिन रहेगी । नवोदिंत राष्ट्र की उमंगें उसी भाँति बहती हैं 
जैसे पहाड़ों में बरसात के बाद नालों-नदियों कां जल बहता है. उनका बह वेग 
कितना खतरनाक़ होता हैं !” ः 

“इस दृष्टि से क्‍यों नहीं देखतें कि चीन और भारत सम्बद्ध होकर शान्ति 
को स्थायिंत्व दे संकते हैं ।' ै 

“परन्तु क्या अहिसा और हिसा में गठबन्धन हो सेकता है ? जल और 
अग्नि में क्या मित्रता हो सकती है ?” 

 “पंचशील का आधार क्‍या दोनों को मित्रता में नहीं बाँध सकता ? 


“मुझे तो इसमें कोई तत्व नहीं दीखता | लोहे को' लोहा ही काटता है 
लवनीत नहीं “ 
“तुम्हारा रुख तो हमेशा उंलटी दिंशा में रहता है ।” 
. इसी समय यशोधर ने आकर कहा--“बुआ जी का पता ज्ञग गया.महन्त 
_ब्ासबा ने दिव्य दृष्टि से पता लगा लिया कि वह कलकत्ता में हैं ।” 
._ मणिमाला और अंविनाश बाबू ने एक साथ कहा--''क्या कहते हो ?” 
यशोधर ने गम्भीरता के साथ कहा --“मैं सत्य कहँ रहा हूँ । आज प्रातः- 


ई काले महन्त बासबा समाधिस्थ हुए, और जब॑ उनकी समाधि भंग हुई तो उन्होंने 

बताया कि श्रवाविक्रा गायत्री अपने पति तथा पुत्र के साथ कलकत्ता के एक होटल 
में ठहरी है ।” 

“इसका निर्णय कंसे हो ? ” 

“भैया विनोद ने निर्णय भी कर लिया । उन्होंने उस होटल में टूंककाल 
कर बुआ जी से वार्त्तालाप भी कर लिया है ।” 

“यह तो बड़े आश्चयं की बात है |” अविनाश बाबू ने कहा । 

“अवश्य महन्त बासबा कोई सिद्ध पुरुष मालूम होता है । आज प्रात:काल 
जब भदंत जी ने कहा कि श्राविका गायत्री का कोई समाचार नहीं मिल रहा 
है, तब बासबा मुस्कराते हुए बोले -““मैं उसके रहने का पता बता सकता हूँ ।” 
भदंत जीं ने पुछा-“यदि आप बता सकते हैं तो बताइये, मैं उनको समझा-बुझा 
कर ले आऊं ।”” बासबा ने स्वीकार किया, और वह तुरन्त समाधिस्थ हो गए । 
थोड़ी देर बाद समाधि भंग होने पर उन्होंने बता दिया ।” 

“उस समय विनोद कहाँ था ?” 

“बह भी मेरे साथ वहीं बंठे थे । बासबा से उन्होंने पूछा था कि होटल का 
क्या नाम है। उसने वह भी बता दिया । विनोद भैया वहाँ से उठ कर अपने 
एक मित्र के यहाँ गये, तथा वहाँ से ट्रंककाल किया । बासबा का कथन सत्य 
निकला, वह वहीं ठहरी हुई हैं ।” 

“विनोद कहाँ है ? 

“रास्ते में उनकी भेंट एक चीनी से होगई, और वह उन्हें अपने साथ ले गया।” 

“बह चीनी कौन था ?” ध् 

“हम लोग उसको जानते हैं, ज्ञानगापी पर उसकी जूतों की दूकान है । 
उसका नाम चाउचिन है। उसकी लड़की ली-सूंग ने अपनी सखी चिनचुन के 
साथ दीक्षा ली है ।' 

“हाँ वह उस दिन चिनचुन के साथ आई थी, जिस दिन गायत्री दीदी 
आनन्द को लेकर चली गई' थी । दीदी उनको देख कर इतनी भयभीत हो गई' 
थी, कि मुझसे बिना मिले चली गई ।” 

“चाउचिन क्‍यों विनोद को बुला कर ले गया ?” अविनाश बाबू ने पूछा । 

“मैं नहीं बता सकता । मैंने केवल इतना सुना कि उसके घर पर कोई 
राजनीतिक संगठन की बैठक होने वाली है, उसमें भाग लेने के लिए वह उन्हें 
ले गया है। 

“विनोद कम्यूनिस्ट हो रहा है । मणिमाला ने बीच में कहा । 

“इसमें क्या दोष है । यह तो अपनी-अप्रनी विचारधारा है, और अपना- 
अपना विश्वास ।” 

“तुम तो उसका पक्ष लोगे ही, क्योंकि तुम्हारे विचार भी वैसे ही हैं।” 

“जिस प्रकार तुम काँग्रेसी विचार की हो, उसी प्रकार मैं कम्युनिस्ट विचारों 
का हूं । तुम हृदय परिवर्तन से सामाजिक बुराइयों का नाश करना विचारती 
हो, और मैं उनके विधटन से । हमारा मत है कि बुराई को जड़मूल से नाश 
करने के लिए आवद्यक है कि जिन-जिन में वह बुराई हो, उनका नाम निशान 
मिटा दिया जाय । जब वृक्ष का उन्मूलन हो जायगा, तब विषफल कहाँ लगेंगे ? 
तुमे सोचती हो कि बुराई के वृक्ष को पनपने दिया जाय, तथा वाह्िक उपचारों 
से विषफलों का लगना बन्द किया जाय [” 

: “वक्ष की मिसाल जीवित मनुष्यों से देना असंगत है । वृक्ष की अपनी कोई 
क्रिया नहीं है। उसके विचार शक्ति नहीं होती, किन्तु मनृष्य में भलाई-बुराई 
जानने की शक्ति है, उसमें ज्ञान है, कत्तंव्य की चेतना है; इसलिए जो विचार- 
धारा बुराई की ओर प्रवाहित हो रही है, वह समझाने-बुझाने से, दायित्व का 
भार डालने से भलाई की ओर मोड़ी जा सकती है । वृक्ष, अचेतन है, और 
मनुष्य चेतन ! ” 

“परन्तु कत्तंव्य का सम्यक ज्ञान बिना शिक्षा के नहीं होता, और दायित्व 
का ज्ञान बिना भय के नहीं होता । मानव को भय ही सन्‍्माग्ग पर चलाता है। 
यदि मनुष्य के अपराधों की रोक थाम के लिये कठोर दण्डों की व्यवस्था न हो, 
तब अपराधों का उन्मूलन नहीं हो सकता । पुराने समय में चोरों के हाथ काट 
लिये जाते थे, इसलिए चोरियाँ नहीं होती थीं । आज दण्ड व्यवस्था में शिथि- 
लता है, इसलिए अपराध चारों ओर घास की भाँति पनप रहे हैं ।” 

“आपका विश्वास मानव की प्रकृत सद्भावनाओं पर नहीं है ।” 

“सद्भावनाओं का प्रस्फुटन परिस्थितियों से होता है। मानव में सत्‌ तथा 
असंत्‌ भावनाएँ अनुकूल अवसर तथा योग पाकर पनपती, फलती, फलतीं हैं । 
इसीलिए समाज ने नियम बनाये हैं, और उन नियमों के उल्लंघन पर दंड 
व्यवस्था नियत की है । नियमों तथा दंडों के अभावत्र में मनष्य मनमाना करने 
लगता है-- और वह मनमानापन उसकी स्वार्थ-वत्ति से परिचालित होता है । 
प्रत्येक मनुष्य के स्वार्थ भिन्न-भिन्न हैं । जब तक मनुष्य अपने निजी स्वार्थ की 
समाज के स्वार्थ में समाविष्ट नहीं करेगा, तब तंक एंकरूपता नहीं आवेगी 
और समाज विश्वद्धुलित रहेगा। विश्वद्धुलित समाज में किसी कार्य के पूर्ण होने 
की संभावना कम है- लगभग नहीं के बराबर है।” ह 

“तुमसे बात करने के अर्थ है, बहस करनां। विनोद कम्यूनिस्ट हो रहो है, 
और तुम उसको बढ़ावा देते हो, यह मुझे पसन्द नहीं है ।? । द 

. “मैं तुम्हारे किसी काम में बाधा नहीं डालता; तुम क्‍यों नहीं विनोद में 
कांग्रेसी विचार भर कर उसको अपना अनुयायी बनाती हो ।” 

“तुम ही तो मेरे पुत्र यशोधर को तिब्बत भेज रहे हो । क्‍्यों-? भारतीय 
ग्रन्थों को लाने के लिए ! उसे बालक को भेर की माँद में प्रवेश करा रहे हो ।””. 

“मैंने तुम्हारी अनुमति पहले ले ली थी । मैं पुरानी संस्कृति का उतना 
प्रेमी नहीं है, जितनी तुम हो । अब जब सब प्रबन्ध च हो गया, तब तुम उसके 
भेजने का भार मेरे ऊपर डाल रही हो ।” 

“मैं क्या जानती थी कि तिब्बती लामाओं में असाधारण शक्ति होती है । 
वे काशी में बेउ-बठ कलकत्ता का हाल जान लेते हैं । यशोधर जब यहाँ से उन 
पसतकों को लेकर भारत के लिए प्रस्थान करेगा, तब वह भेद उनसे छिपा नहीं 
रह सकता । 

“मैं चोरी करने को नहीं कहता । मैंने उसे बौद्ध भिक्ष की दीक्षा इसीलिए 

लाई है कि जिसमें यह उनका विश्वास प्राप्त कर उन पुस्तकों के भंडार तक 
पहुँच कर उनका अध्ययन कर सके । शिष्य हो कर जो वस्त प्राप्त की जाती 
है, वह चोरी नहीं है | 

“किन्तु इसमें देश की और हमारी क्या भलाई होगी ? ” 

“भारत ने अतीत में कितनी. उन्नति की थी, इसका पता नहीं चलता 
क्योंकि कई हजार वर्षों का साहित्य यहाँ नष्ट कर दिया गया है । तिब्बत में 
बुछ सुरक्षित है क्योंकि वहाँ पर परदेशियों के बहुत आक्रमण नहीं हुए और यदि 
कुछ हुए भी तो आक्रामकों ने धन लटा, किन्‍्त्‌ साहित्य नष्ट नहीं किया । मुझे 
उस प्रांचीन साहित्य के जानने की अभिलांषा अवश्य है; क्योंकि पुरातत्व मेरा 
प्रिय विषय है । एक समय तुमको भी उससे प्रेम था, तथा उसके जानने की 

जिज्ञासा थी, इसीलिये हमने यह रास्तं- अखरूत्यार किया था| अब यैदि तुम्हारी 
इच्छा नहीं है तो उसे मत भेजो । अभी क्‍या बिगड़ा है !” ' ०४ ४4०४ 

“अब यशोधर कब इसे स्वीकार करेगा | उसके मन में जब एक विचार 
. भर गया है, तब उसको निकालना, अथवा तिब्बत जाने से विरत करना दुष्कर है | 

“तब क्‍यों व्यर्थ का प्रपंच करती हो ?” 

« £#एक गायत्री दीदी हैं, जो अपनी सन्‍्तान को बचाने के लिए छिपती 
फिरती हैं, और एक मैं हूँ, जो इन मूर्खों की टोली में कष्ट सहने के लिए उसे 
भेज रही हूँ ।” 

.._ “'म्हारी क्रांतिकारी वत्ति कंटित हो गई है, जो स्वतंत्र भारत की महिला 
का प्रथंम कत्तंव्य होना चाहिए । तुम ईश्वर पर विश्वास करती हो, वह अवश्य 
उसकी सहायता करेगा । ः 

“बासबा अब कोई नया उत्पात न खड़ा करे [” _ 

“वह क्‍या ? ” हे आज कह 

कि छू बद मन्त्र बल से गायत्री दीदी को मुग्ध कर आनन्द को छीन ले ।” 
*. “यह कुछ नहीं होगा । राजशक्ति के सन्मुख मंत्र बल नहीं चलता यंदि वह 
ऐसा करेगा तो वह जोरवाँग मठ वापस नहीं जा सकेगा--वह भारत :की किसी 
 'जैल में दिखाई देगा | यौगिक शक्तियों से दूर की वस्तुयें देखी जा सकती हैं, 
“उसी का भौतिक रूप टेलीविजन है, जो यन्त्रों द्वारा चालित होता है। यौगिक 
. शक्तियाँ कुछ ही मनुष्यों पर और वह भी अल्प काल: के लिए हावीं हो सकती 
_ हैं, मनुष्यों के समूह पर उनका कोई असर नहीं होता । राजतंत्र सामूहिक शक्ति 
._ का रूप है, इसलिए वह उसंसे पराजित नहीं हो संकता ।” 

ईः 

“विनोद आवे तो मैं भी गायत्री दीदी से ट्रंककाल कर के बातें करूँ ।” 


“यशोधर तो अभी यहीं था, उसको भी होटल का नाम पता मालूम होगा। 
उससे पूछ कर बातें कर लो |” 


“हम लोगों कीं बहस से ऊबकर वह कहीं चला गया, देखूँ शायद बाहर 
हो ।” 

यह कह कर वह यशोधर को ढूँढ़ने के लिए चली गई । अविनाश बाबू 
ध्यानमग्न हो गए । 


3२ 


चाउचिन की दूकान का ऊपर वाला कमरा कम्यूनिस्ट पार्टी की गुप्त 
बेठकों के लिए नियत था। उसमें वही सदस्य बुलाए जाते थे, जिन पर चाउ- 
चिन तथा हो-चीन का विश्वास होता था और चीन की कम्यूनिस्ट पार्टी का 
जो समर्थत करते थे । दिल्ली, कलिम्पोंग, बनारस, कलकत्ता उनके प्रमुख क्षेत्र 
थे, और वह अपना संगठन देशव्यारी बनाना चाहते थे । 


चाउचिन ने जब विनोद के साथ उस कमरे में प्रवेश किया, उस समय॑ 
वहाँ केवल चिनचुन और ली-सूँग थी । रास्ते में चाउचिन ने विनोद से कहा 
था कि कई प्रतिष्ठित चीनी कम्युनिस्ट आए हुए हैं, और वे विनोद से मिलना 
चाहते हैं, परन्तु जब विनोद ने देखा कि कमरे में चिनचुन तथा ली-सूँग के 
अतिरिक्त कोई दूसरा नहीं है, उसने प्रश्त भरी दृष्टि से उसकी ओर देखा । 
चाउचित ने आशय समझ कर लछी-सूंग से पृछा-''हो चीत तथा दूसरे सदस्य 
कहाँ हैं 2” 

ली-सूंग और चिनचुन मुग्ध दृष्टि से विनोद को देख रही थीं। लीसूंग 

ने कहा-“होचीन किसी अत्यन्त आवश्यक कार्य से काँगेकुंग के साथ कहीं गए 
हैं । थोड़ी देर में आने को कह गए हैं ।” 
फिर वह बिना संकोच के विनोद का हाथ पकड़ते हुए बोली--'“आइए, 
आप तो बैठिए, वे लोग आते ही होंगे ।” इसी बीच चिनचुन उसके दूसरी 
ओर आ गई और सोफा पर बैठने का संकेत किया । चाउचिन ने मानों अपना 
कत्तंव्य पूरा कर दिया हो, इसलिये उनकी तरफ देखता हुआ वह बोला-- 
_ “विनोद बाबू आप बैठिए, मैं उन लोगों कों ढूँढ़ कर अपने साथ लाता हूँ ।* 
फिर लीसूँंग से कहा-““तब तक तुम दोनों इनका मनोरंजन करो ।” 
यह कह कर चाउचिन चला गया । उसके जाते ही लीसूंग भी विनोद के 
बगल में बैठ गई । हे 
इस समय विनोद की वही दशा थी, 'जिमि दशनन महूँ जीभ विचारी ।! 
दो सुन्दरियों से घिरा हुआ वह संकु चित बठा था। 
चिनचुन ने उसके संकोच को दूर करने के प्रयत्न में कहा-““वाह विनोद 
बाबू, आप बिल्कूल कैदी को तरह धरे-बाँधे हुए बंठ हैं ।” 
विनोद ने अपनी झेंप मिटाते हुए कहा--'नहीं, नहीं, मैं ठीक हूँ ।” 
. उसका उत्तर सुनकर चिनचुन हँस पड़ी, मानों उसकी वेबसीं से उसे 
प्रसन्नता हुई हो । 
लीसूँग ने मुस्कराते हुए कहा--'उस दिन आपके घर पर हम दोनों बड़ी 
हैरत में पड़ गई थीं। हमें नहीं मालूम था कि आप और राहुल जी यमज 
भाई हैं ।” । 
. चिनचुन ने आँखों के संकेत से लीसूँग को किसी बात की याद दिलाई, 
और उसके उठ जाने पर वह कुछ और विनोद के समीप सरक कर बैठ गई । 
लीसूंग के दूसरे कमरे में जाते ही, उसने विनोद को धक्का देकर सोफा की 
पीठ से सटा दिया, और सहास्य बोली--“आराम से बैंठिए आप संकोच क्‍यों 
करते हैं ! हम लोग कम्यनिस्ट हैं। कम्यूनिस्टों के बीच आपस से कोई भेद- 
_ भाव नहीं होता, किसी तरह का परदा भी नहीं होठा । स्त्री-पुरुष में कोई 
_ अन्तर नहीं माना जाता ।” 


॥७०० ७०! 

“मैं कम्यूनिस्ट अवश्य हूँ, लेकिन आप तो बौद्ध भिक्षणी हो गई हैं ! 


“उससे क्या मेरे विचारों में कोई अन्तर आता हैं ! गृहस्थ की. पोशाक 


न प्रहनी, भिक्षुणी की पोशाक पहनी । ! 
. “तब आपने क्‍या सचमुच दीक्षा नहीं ली ?” 


. “दीक्षा तो अवश्य ली है, किन्तु उससे क्या हुआ | स्व धर्म में एक क्रान्ति ] 


उत्पन्न करना. चाहती हैं । उसको कम्यनिस्टी रूप देना चाहती हैं ।” | 
- “यह कसे संभव है । बौद्ध धर्म कर्म की प्रणाली पर विश्वास करता है 
जीव का आवागमन मानता है, परन्त्‌ कम्यनिस्ट किसी धर्म को नहीं मानते । 


: “ब्ोद्ध धर्म भी महायान, हीनयान आदि शाखाओं में विभक्त है । लामा 
बौद्ध मतावलम्बी होते हुएं उससे बिल्कुल भिन्न है, इसी प्रकार हम बौद्ध धर्म 
में कस्यूनिस्टी बिचारों का प्रवेश कराना चाहती हैं । इसीलिए मैंने अपने केश 


नहीं मड़ाये । 
“भर्ता यह कैसे संभव है ? संसार के कम्यनिस्ट कब इसे स्वीकार करेंगे। 
“संसार के कम्यनिस्टों से हमें; मैज्ञलंब नहीं है, हम तो चीनी कम्यूनिस्ट हैं। 
“ इससे क्‍या मूल सिद्धान्तों में परिवतंन हो सकता हैं ? 
“मूल सिद्धान्तों को अक्षुण्ण रखते हुए भी हम उसकी प्रणाली में अपने 
विचारों के अनसार परिवतंन कर सकते हैं।! 
“कम्य नी सिद्धान्त अटल हैं, अपरिवतंनीय है । 


“बस्तुत: कम्यूती सिद्धान्त पूँजीवादी सिद्धान्तों के विरोध में बने हैं । 
उनका वह रूप कायम रखते हुए हम उनकी काय॑ प्रणाली में देश, काल पात्र 
के अनसार परिवतंव कर सकते हैं। यदि किसी विचारधारा में लचक नहीं 
होगी, तो वह टट जायगी । परिस्थितियों के अनुसार उसमें आवश्यक परिवतंन- 


करने पड़ते हैं, नहीं तो उनकी व्यापकता नष्ट होती है +” 
“माक्संवादी इस विचार को प्रश्नय नहीं देते । 


“मार्क्स ने जो सिद्धान्त उन्नीसवीं शताब्दी में बनाए थे, वह उस समय 
के समाज के अनुसार थे और विशेष रूप से यूरोप में प्रचलित पूंजीवादी 
व्यवस्था को लक्ष्य कर बनायें गये थे, किन्तु संसार यूरोप से कहीं बड़ा है । 

_ जब उसको विश्वव्यापी बनाना है, तो उपमें परिवर्तन वाँछतीय है ।” 


“क़िन्त जहाँ हमने एक बार परिवतंन करने की बात मानी, वहाँ एक 


दिन ऐसा आवेगा जब उनका असली रूप नष्ट हो जायगा | 


“यह भय निराधार है। देखिए रूस को भी अपने सिद्धान्तों में विवश 


होकर परिवरतंन करना पड़ा ॥7/. 


#६ .: थे 

“इस प्रकार कि कम्यती विचारधारा के अनुसार युद्ध अनिवार्य है; परन्तु 
रूस आज कह रहा है कि युद्धों की कोई आवश्यकता नहीं है साम्यवादी सिद्धाँतों 
के प्रसार के लिए ! 

“किन्तु चीन ऐसा नहीं कह रहा है। यहीं. पर तो रूसियों से उसका 
मतभेद है ।”' 

“यह मतभेद इसलिए है कि चीन के सामने उसकी बेतरह बढ़ी हुई 
आबादी के बसाने का प्रश्न है जबकि रूस के सामने ऐसी परिस्थिति नहीं है । 
युद्ध के बिना चीन की समस्या हल नहीं हो सकती । उसको अपनी आबादी 
कहीं न कहीं इस भू-खण्ड पर बसाना है । पूँजीवादो राष्ट्रों का आधिपत्य तमाम 
दुनियाँ पर है। दक्षिणी अमेरिका, आस्ट्रेलिया, इन्डोनेशिया ऐसे भू-खण्ड हैं, 
जहाँ चींन की आबादी बस सकती है, परन्तु पूंजीवादी देश उन्हें बहाँ प्रवेश 
तक नहीं करने देते, बल्कि जो कुछ बस गये हैं-उनको भी निकालने के प्रयत्न 
होते रहते हैं । हम लोग पीतांग हैं, जैसे प्रकृति ने हमें उनकी दासता के लिए 
ही बनाया है । रवेताँग हमसे घृणा करते हैं, यहाँ तक कि हमारी छाया से 
भागते हैं । इन्हीं कई-एक कारणों से चीन को युद्ध करना अपने अस्तित्व को 
कायम रखने के तुल्य है । 

“तुम्हारे इस कथन में कुछ सत्यता अवश्य है 

विनोद की सहानभूतिक वाणी सुनकर चिनचुन के नेत्र चमकने लगे । उसने 


विनोद का हाथ इस प्रकार पकड़ लिया, जैसे कोई ड्बता हुआ व्यक्ति सहारा 
देने वाले के हाथ को पकड़ लेता है। विनोद उसके स्पर्श से रोमाडिचत होने 
लगा । 

चिनचुन उसके मुख के सामने अपना मुख ले जाकर छलछलाये हुए नेत्रों 
से उसकी आँखों के अन्दर झाँकती हुई बोली---'यह सत्य है पड़ोसी के दुख 
से पड़ोसी ही कातर होता -है। चीन और भारत पड़ोसी हैं । दोनों यूरोप 
अथवा श्वेताँगों की दासता में बँधे हुए थे। समान स्थिति में रहने वाले एक 
दूसरों के दुख को यथार्थ रूप में समझते हैं । भारत के सामने भी आबादी का 
प्रश्न है। उसके निवासियों के लिए भी बडखेताँगों के देशों में प्रवेश निषिद्ध है । 
यहाँ तक कि उनको लंका से भी निकाला जा रहा है। मजदूरों के रूप में ले 
जाए गये भारतीय अफ्रीका आदि देशों से निकाले जा रहे हैं । दक्षिणी अफ्रीका 
यद्यपि वह “कालों का महादेश”” कहलाता है, परन्तु वहाँ श्वेताँगों का एका- 
घिपत्य है । ये विषमतायें क्या बिना युद्ध के दूर हो सकती हैं ? कया श्वेताँगों 
के पराभव के बिना पीताँग या क्ृष्णाण पनप सकते हैं ?” कहते कहते वह 
भाव विभोर होकर विनोद के ऊपर गिर-सी पड़ी। मोहक तैल से स्निग्ध 
उसकी वेणी उसकी ठोढ़ी छने लगी । विनोद के शरीर में एक तड़ित्प्रवाह वेग 
से प्रवाहित होने लगा । उसकी दृष्टि सहसा उस कमरे के द्वार पर गई, जहाँ 
ली-संग कुछ देर पहले गई थी । द्वार पर पड़ा हुआ परदा उस पार उसको 
देखने की अनुमति नहीं दे रहा था । 

* उसने उसका शिर उठाते हुए कहा-“यह क्या कर रही हैं आप ! कहीं 

कोई आ जाय तो न मालूम क्‍या अर्थ लगावे ?” ; 

चिनचुन ने उठते हुए कहा-'क्या करू विनोद बाबू । अपनी आँतरिक 
पीड़ा का आप में प्रतिबिम्ब देखकर मेरा हृदय छलकने लगा और” ।” 

इसके आगे वह बोल न सकी | उसकी बड़ी-बड़ी आंखें अश्र्‌-बिन्दुओं में 
उतराने लगीं । 

उच्छवास का वेग कुछ धीमा पड़ने पर वह पुन: बोली-“चीनी का यदि 
कोई सच्चा साथी, उसके दुख में हाथ बटाने वाला, उसकी पीड़ा को अपनी 
पीड़ा समझने वाला है, तो वह भारतीय है । चीन और भारत की मैत्री कई 
हजार वर्ष पुरानी है, और यह इतनी उत्तरोत्तर दृढ़ होती गई कि कालचक्र 
के कितने बवंडरों के आधात सहने पर भी वह्‌ आज दिन तक अचल और अडिग 

है । दोनों देशों की संस्क्ृतियाँ अपने-अपने रूप में प्रकटीं, पनपीं और फली हैं, 
और उनका आदान-प्रदान भी बराबर होता रहा, किन्तु दोनों नि:स्वार्थ प्रेमी 
थे, इसीलिये कँभी कोई संधर्ष नहीं हुआ। चीन का आज दिन संसार बेैरीं है 
यदि कहीं किसी से उसे सहायता को आशा है तो वह केवल भारत से है ।” 

कहते-कहते वह पूनः विभोर होकर उसके कन्धे पर लढ़क गई। उसके 
अश्व बुन्दों से विनोद का कंठ भीयने लगा । 

विनोद ने उसको अलग करते हुए कहा--“चिनचुन जी, आप अपने को 
संभाले । सब्र से काम लें। यह आपकी वैयक्तिक वेदना नहीं है। “ है. 

“व्यक्ति क्‍या राष्ट्र से भिन्न है विनोद बाबू ! राष्ट्र की शक्ति से ही व्यक्ति 
शक्त होता है। चीन यदि श्वेताँगों के राष्ट्रों की भाँति शक्त राष्ट्‌ होता तो 
क्या उसके निवासियों को अपमान, लाँछना के घूंट पीने पड़ते । क्या आप 
किसी श्वेताँग रमणी को मेरे समान कातर पा सकते हैं ? ब्वेताँगिनी सत्ता के 
अहंकार से मदमत्त है। एक चीनी नारी के प्रति उनके व्यवहार देखकर आप 
विस्मित हो जायेंगे । क॒त्तों के लिए उनमें प्यार है, सहानुभूति है किन्तु चीनी 
और भारतीय नारी के प्रति उनमें असीम घृणा है, अनन्त निरादर है; उसका 
शतांश भी आदर नहीं जितना उनके पालतू जानवरों के लिए होता है । एक 
श्वेताँग टामी, जो बवेरता का प्रतीक हैं, अपने समक्ष कुलीन, सुसंस्क्ृत चीनी 
या भारतीय को कीट से भी अधम समझ कर उस पर पदप्रहार करता है क्‍यों 
इसलिए कि उसका राष्ट शक्त है, जो उसके जघन्य तथा अमान षिक कामों के 
लिये उसकी वकालत करेगा य। उसकी रक्षा करेगा । 

चितचुन के अश्न ओं, उसकी कातर वाणी ने विनोद को द्रवित कर दिया 
उसका हृदय उसके शब्दों की सत्यता परखने लगा। उसे उनमें कोई अति- 
शयोक्ति प्रतीत नहीं हुईं। उसने उसको सान्त्वना देने के लिए उसका हाथ जो 
अब उसके स्कन्ध पर आ गया था, पकड़ते हुए कहा--“चिनचुन जी मैं आप 
की पीड़ा से उतना ही व्यथित हूँ, जितना आप हैं। वास्तव में चीन और 
भारत दोनों संसार के प्रताड़ित राष्टू हैं । श्बेताँगों ने इनका इतना खून चूसा 
है कि अब वे कंकाल मात्र रह गये हैं ।” 

चिनचुत्र ते.उत्तका हाथ दबाते हुए. कहा-“किस्तु मैं निराश नहीं-होतीं 
हूँ । हमारे दोनों देशों की. आबादी संसार की जनसंख्या के अर्धांश से अधिक 
है । इसी आबादी के.कारण वे हमारा अस्तित्व मिटा: नहीं सके, नहीं तो वे 
पृथ्वी प्रर हमारा नाम-निश्ञान न:रहते देते। देख लीजिए उनके देझ्ञों के आप्र- 
वासिक कानूनों को । वे विशेषकर चीनियों तथा भारतीयों को अपने देश में 
आने नहीं देते । वे हमसे इतना डरते.हैं जितना महामारियों से. डरा जाता है 
क्षनेकों बहाने बताकर . हमारे. उत्त. प्रवासी भाइयों को जो कभी वहाँ मजदूर 
बना कर जबरिया भेजे ग़ये थे, जब उनकी वहाँ -जरूरत थी; आज वे बाहर 
खदेड़े जा रहे हैं. 'क्यू क्लक्स कलेन' जैसे संगठन उनकी हस्ती मिटाने के लिए 
बनाये गये हैं.। क्यों विनोद बाबू, जो कुछ मैं कह रही हूँ, क्या वह सत्य नहीं 
है ” कहते-कहते उसने एक गहरी साँस ली । तप्त श्वास उसके: कपोछों पर 
थिरकने लगी । 

विनत्तोद को कहना पड़ा--“'सत्य है, निताँत सत्य है।” 

. चिनचुन ने. :उसके कानों के समीप अप्रना मुख ले जाकर धीमे स्वर में 
कृहा <' “विनोद बाबू, अब भी हम दोनों राष्ट्र अपना अस्तित्व- बनाए रख सकते 
हैं, यदि.-चीन और भारत दो शरीर एक प्राण हो जाँय। हमारी सम्मिलित 
शक्ति को न हाइडोजन बम परास्त कर सकते हैं, और न ऐटम बम ! हमारी 
शक्ति अजेय होगी । 

.. . “इसमें क्‍या सन्देह है !”” विनोद को कहना ही पड़ा । 

चिनचुन ने पुन: अपना शिर उसके स्कंध पर डाल दिया । उसकी आँखों 
की बरोनियाँ उसके कपोलों को ग्रुदगुदाने लगीं । उसने तिरछी चितबत् से उसे 
देखते हुए कहा-“यदि चीन और भारत एकता में बँघ जाँय तो हमारी सम्मि- 
लित . शक्ति की कोई अवहेलना नहीं कर सकता | हमारे सेंतिक जिस ओर 
प्रस्थान करेंगे. उधर हमें विजय प्राप्त होगी ।' 

विनोद के ऊपर रमणी-मोह का मादक नशा छा रहा था। उसने उसके 
शिर को सहलाते .हुए- कहा-“ऐसा ही होगा, चिनचुन ! मैं अपने सीमित 
साधनों से तुम्हारी सेवा करने को तैयार हूँ । 

विनचुन ने हुं के साथ लखा कि वह “आपकी” के स्थान पंर तुम्हारी” 
शब्द का प्रयोग कर रहा है। उसे आगे बढ़ने का साहस हुआ । वह उसके 


जानुओं पर अपना शिर रखती हुई बोली “मनुष्य के साधन कभी सीमित नहीं 
होते, बढ़ाये जाने से बढ़ते हैं । हम चीन के धनं-जन से भारंत्र के साधने बढ़ा 


सकते हैं। भारत की कम्यूनिस्ट पार्टो को चीन से सहानुभूति है । उनमें से 
छाँट-छाँट कर हम अपने सहायकों की संख्या बढ़ावें। जिन कम्यूनिस्टों को 


हमारी विचारधारा से सहान्‌ भूति नहीं है, उन्हें हम अपने गुप्त दल में सम्मि- 


लित न करें । तमाम भारत में हम लगभग कई हजार ऐसे कम्यूनिस्ट पा सकते 
हैं जो हमारे विचारों के अनुसार काम करने को तैयार हों।” 
“ठीक है । मेत्री-संघ अपना कार्य कर रहा है, यदि उम्तकीं प्रचार शक्ति 


-बढ़ जाय तो निस्संदेह जनरुचि पर हम काबू पा लेंगे । 


“हम उसके समारोह देश के कोने-कोने में करेंगे । आजकल की यूंद्धं 


“प्रणाली में प्रचार का विशेष महत्व है। प्राय: आधी विजय तो प्रचार से प्राप्त 


होजाती है । इसके आगे हमारा एक विशेष कार्यक्रम है। यदि वह पूरा हो 


“जाता है तो फिर भारत तथा. चीन में कोई भेद नहीं रह जावेगा ।” 


कहते हुए उसने अपनी विशाल भुजाओं में विनोंद की गर्देन भर ली | 
विनोद पर नशा पूर्णरूप से छा गया था । उसकी विचार शक्ति लोप हो गई । 
विनोद ने अस्फूट कंठ से कहा--“यदि ऐसा है तो हम अवश्य उसे पूरा, 


: करेंगे । बताओ अपना कायंक्रम मैं जी-जान से उसमें सहायता दूंगा ।” 


चितचुन ने अर्ध निमीलित नेत्रों से उसे देखते हुए कहा--“यदि हम 
प्रत्येक क्षेत्र से पार्ल्यामेंट की सदस्यता के लिये अपने विशिष्ट दल वालों को 
खड़ा करें, और मुक्त हस्त होकर धन व्यय करें तथा धुआँधार प्रचार करें तो 


हमें विश्वाध्ष है कि यदि पाल्यमिंट की समस्त सीटें नहीं तो अर्धांश से अधिक 


अवश्य प्राप्त करने में समर्थ होंगे । उस समय हम चीन के अनुकल सरकार 
' "बनाने में सफल हो सकते हैं । इसी प्रकार प्राँतों के चुनावों में भी हम अपना 


बहुमत बना सकते है । सरकार जब हमारी होगी तब चीन और भारत एक 
हों जायगा । दोनों देशों की सरकारें सम्मिलित होकर कार्य करेंगी, फिर उनका 

चिनचुत ने.उ.्तका हाथ दबाते हुए. कहा-“किन्तु मैं निराश नहीं होतीं 
हूँ । हमारे दोनों देशों की.: आबादी संसार की जनसंख्या के अर्धांश से अधिक 
है ।इसी आब्रादी के. कारण वे हमारा अस्तित्व मिटा: बहीं सके, नहीं तो वे 
पृथ्वी प्र हमारा नाम-निशान न:रहते देते। देख लीजिए उनके देशों के आप्र- 
वासिक काननों को ।+ वे विशेषकर चीनियों तथा भारतीयों को अपने देश में 
आने नहीं देते । वे हमसे इतना डरते.हैं जितना महामारियों से डरा जाता है 
क्षनेकों बहाने. बताकर . हमारे. उत्त. प्रवासी भाइयों को जो कभी वहाँ मजदूर 
बना कर जबरिया भेजे ग़ये थे, जब उनकी वहाँ -जरूरत थी; आज वे बाहर 
खबेड़े .जा रहे हैं-॥ 'क्यू क्लक्स कलेन' जैसे संगठन उनकी हस्ती मिटाने के लिए 
बनाये गये हैं.। क्यों विनोद बाबू, जो कुछ मैं कह रही हूँ, क्या वह सत्य नहीं 
है / ” कहते-कहते उसने एक गहरी साँस ली । तप्त़ श्वास उसके: कपोछों पर 
थिरकने. लगी । 

विनोद को कहना पड़ा--'सत्य है, निताँत सत्य है।” 

चिनचुन ने. :उसके कानों के समीप अपना मुख ले जाकर धीमे स्वर में 
कृहा -' “विनोद बाबू, अब भी हम दोनों राष्ट्र अपना -अस्तित्व- बनाए रख सकते 
हैं, यदि. चीन और भारत दो शरीर एक प्राण हो जाँय। हमारी सम्मिलित 
शक्ति को न हाइडोजन बम परास्त कर सकते हैं, और न ऐटम बम ! हमारी 
शक्ति अजेय होगी ।' । 
.. . “इसमें क्या सन्देह है !”” विनोद को कहना ही पड़ा । 

चिनचुन ने पुन: अपना शिर उसके स्कंध पर डाल दिया । उसकी आँखों 
की बरौनियाँ उसके कपोलों को ग्रुदगुदाने लगीं । उसने तिरछी चितवन्न से उसे 
देखते हुए कहा-“यदि चीन और भारत एकता में बँध जाँय तो हमारी सम्मि- 
लित . शक्ति की कोई अवहेलना नहीं कर सकता । हमारे सेतिक जिस ओर 
प्रस्थान करेंगे. उधर हमें विजय प्राप्त होगी ।” 
: बिनोद के ऊपर रमणी-मोह का मादक नशा छा रहा था। उसने उसके 
शिर को सहलाते .हुए- कहा-“'ऐसा ही होगा, चिनचुन ! मैं अपने सीमित 
साधनों से तुम्हारी सेवा करने को तैयार हूँ ।” 


हमें विश्वात है कि यदि पार्ल्यामेंट की समस्त सीटें नहीं तो अर्धाश से अधिक 
अवश्य प्राप्त करने में समर्थ होंगे । उस समय हम चीन के अनुकल सरकार 
*बनाने में सफल हो सकते हैं । इसी प्रकार प्राँतों के चुनावों में भी हम अपना 
. बहुमत बना सकते है । सरकार जब हमारी होगी तब चीन और भारत एक 
| हों जायगा । दोनों देशों की सरकारें सम्मिलित होकर कार्य करेंगी, फिर उनका 

विनचुन ने हर्ष के साथ लखा कि वह “आपंकी” के स्थान पर 'तुम्हारी' 
शब्द का प्रयोग कर रहा है। उसे आगे बढ़ने का साहस हुआ । वह उसके 


जानुओं पर अपना शिर रखती हुई बोली “मनुष्य के साधन कभी सीमित नहीं 


होते, बढ़ाये जाने से बढ़ते हैं । हम चीन के धनं-जन से भारंत्र के साधंन बढ़ा 
सकते हैं। भारत की कम्यूनिस्ट पार्टो को चीन से सहानुभूति है । उनमें से 
छाँट-छाँट कर हम अपने सहायकों की' संख्या बढ़ावें। जिन कम्यूनिस्टों को 


हमारी विचारधारा से सहान्‌ भूति नहीं है, उन्हें हम अपने गुप्त दल में सम्मि- 


लित न करें | तमाम भारत में हम लगभग कई हजार ऐसे कम्यूनिस्ट पा सकते 
हैं जो हमारे विचारों के अनुसार काम करने को तैयार हों।” 
“ठीक है । मंत्री-संच अपना काये कर रहा है, यदि उसकीं प्रचार शक्ति 


-बढ़ जाय तो निस्संदेह जनरुचि पर हम काबू पा लेंगे 4 


: “हम उसके समारोह देश के कोने-कोने में करेंगे । आजकल की यूंद्धं 


प्रणाली में प्रचार का विशेष महत्व हैं। प्राय: आधी विजय तो प्रचार से प्राप्त 


होजाती है । इसके आगे हमारा एक विशेष कार्यक्रम है। यदि वह पूरा हो 


“जाता है तो फिर भारत तथा चीन में कोई भेद नहीं रह जावेगा ।”? 


यह कहते हुए उसने अपनी विशाल भुजाओं में विनोंद की गर्देन भर ली ॥ 
विनोद पर नशा पूर्णरूप से छा गया था । उसकी विचार शक्ति लोप हो गई । 

विनोद ने अस्फूट कंठ से कहा--“यदि ऐसा है तो हम अवश्य उसे पूरा, 
करेंगे । बताओ अपना कारयंक्रम मैं जी-जान से उसमें सहायता दूंगा ।” 

चितचुन ने अध॑ निमीलित नेत्रों से उसे देखते हुए कहा--“यदि हम 
प्रत्येक क्षेत्र से पार्ल्यमेंट की सदस्यता के लिये अपने विशिष्ट दल वालों को 
खड़ा करें, और मुक्त हस्त होकर धन व्यय करें तथा धुआँधार प्रचार करें तो 

मुकाबला करने वाला धूल चाटेगा ।” 

विनोद ने नशे में झूमते हुए कहा-योजना तो बड़ी सुन्दर तथा सहज है 
केवल इसके लिए अटूट धन राशि चाहिए । अभी तक यहाँ के निवासी “बोटा 
धिकार'” का महत्व नहीं समझ सके हैं। वे उसको पाँच-दस रुपयों के मूल्य 
का एक नोट समझते हैं और वे _उसका नकद करने के लिये तैयार रहते हैं । 
यदि उनकी इस मूर्खता से लाभ उठाया जाय तो उद्देश्य प्राप्ति सुलभ है ।* 

“ठीक है । हमारे पास द्रव्य की कभी कमी नहीं होगी, यह मैं आपको 
विश्वास दिलाती हूँ ।” 

इसी समय परदे के पीछे ली-संग ने खखारा, और इस प्रकार अएने आने 
की सूचना दी । चिनचुन क्रोध का नाट्य करती हुई उठ बेठी और विनोद से 
सरक कर अलग बेठ गई । विनोद का हृदय बड़े वेग से घड़क रहा था । रमणी- 
मोह के प्रथम प्रह्मर से वह व्यथित था, उसका मस्तिष्क घूमने लगा । ली- 
सूंग ने आकर उसके सामने एक गिलास पेश किया, जिससे भीती सुगन्ध निकल 
कर वातावरण को सुगन्धित बना रही थी । 

विनोद ने बिना सोचे-विचारे अपने मन की ऊष्मा को शान्त करने के 
लिये उस्ते पी लिया । 


3३ 


विनोद लालसा के नशे में ड्बता-उतराता चलने को उद्यत हुआ। चिन- 
चुन उसे जीने तक पहुँचाने आई, उस समय ली-सूंग पुनः: वहाँ से चली गई 
थी । दो तीन-सीढ़ियाँ नीचे उतरने के पश्चात्‌ विनोद ठहर गया, और लालसा- 
भरी चितवन से उसे निरखने लगा । चिनचुन का वह हाथ पकड़े था। दोनों 
एक दूसरे के पंजे को दबा रहे थे। विनोद को आगे बढ़ने का साहस न होता 

._ था । संकोच उसकी प्रवृत्तियों को लगाम लगाए था। चिनचुन भी उसे प्रोत्सा- 
हित नहीं कर रही थी, वह जीने की पहली सीढ़ी पर खड़ी थी। विनोद के 
जीवन में यह पहला अवसर था, जब किसी मायाविनी ने उसे इस प्रकार 
. लब्ध किया हो । वह अनेकानेक संशयों के भार से दबा जा रहा था। उसने 
साहस कर चिनचुन का हाथ पकड़ कर घसीटा । झटका लगने से वह डगमगाई, 
किन्तु जीने के जंगले को पकड़ लेने से वह वहीं खड़ी रही । विनोद असफल होकर 
कुछ खीझ उठा । चिनचुन उसके मन के भाव को ताड़ गई। उसने मुस्कराते 
हुए कहा--“अधीर न हो, विनोद बाबू, मैं तुमसे प्रेम करती हूँ । आज से नहीं, 
उस दिन से जब तुमसे तुम्हारे घर पर मुठभेड़ हुई थी । उसी क्षण अपना दिल 
तुम्हें दे बंठी थी। प्रथम दर्शन में प्रेम केवल कवियों की कल्पना तक सीमित 
नहीं है । इस सत्य के जगत में भी उसका अस्तित्व है। अभी समय नहीं है । 
उपयुक्त अवसर आने दीजिये ।” यह कह कर उसका शिर सहलाने लगी । 

विनोद ने उसकी हाथ की उँगलियों को अपने अधरों से रूगा लिया । 
चिनचुन ने उसे गृुदगुदा कर अपना हाथ खींच लिया, और झूठमूठ बोली-- 
“हां ली-सूंग, मैं अभी आई, विनोद बाबू को बिदा कर अभी एक सेकन्ड में 
आती हूँ । तब तक तुम गिलास साफ कर डालो ।” 

जीने पर दो-तीन सीढ़ियाँ नीचे खड़ा हुआ विनोद कमरे को देख नहीं 
सकता था। उसे चिनचुन के कथन पर विश्वास कर अनुमान करना पड़ा कि 
ली-सूंग उसकी प्रतीक्षा कर रही हैं। अब अधिक देर तक खड़ा रहना असंभव 
हो गया । वह एक ही झतपाटे में जीने के नीचे उतर आया, किन्तु वेग वहाँ 
पहुँचकर समाप्त हो गया, और वह खड़ा होकर चिनचुन को देखने लगा । 
वह आमन्त्रक दृष्टि से देखती हुई मन्द-मन्द मुस्करा रही थी। वह दो-तीन 
सीढ़ियाँ नीचे उतर कर वहाँ ठहर गई जहाँ पहले विनोद खड़ा था विनोद के 


मन में आया कि वह पुन: ऊपर चढ़ जावे, किन्तु प्रेम का प्रथम अध्याय 
आशांकाओं से सराबोर होता है । 


चिनचुन ने कहा-“कल कब आओगे ।” 
विनोद कुछ उत्तर न दे सका। वह उसकी रूप-माधुरी पान करने में 

व्यस्त था । 

चिनचुन ने पूछा--“क्या नाराज हो गए, जो बोलते नहीं ।” 

विनोद ने अनुभव किया कि नाराजी शायद उसकी सहायता करे । उसने 
गम्भीर होकर कहा--“इतनी मेरी शक्ति कहाँ कि मैं नाराज हो सकँ ।” कहते- 
कहते उसने अपना मुंह फिरा लिया | विनोद को आशा थी कि वह नीचे उतर 
कर आएगी, और वह एक सीढ़ी नीचे उतरी भी, विन्तु चिनचुन ने पुनः माया 
का सहारा लिया । 

उसने ली-सूँग की काल्पनिक बुलाहंट का उत्तर देते हुए कहा--“भरे अभी 
आती हूँ । इतनी जल्दी क्‍या पड़ी है।” यह कहकर वह आगे न उतरी । 

विनोद को कंहना पड़ा-“अच्छा जाइये आपकी सखी घबड़ा रही है (” 

“इसके मारे नाक में दम है ! मैं तो तंग आ गईं। दूसरा कोई बन्दोवस्त 
करना पड़ेगा, और वह भी बहुत शीघ्र । 

विनोद को म्लान आशा में कुछ ताजगी आई । उसने दूसरा प्रहार किया- 
“आपके बिना वह क्षण भर नहीं रह सकती । जाइए, जाइए ।”! 

“बोलो कल आओगे ?” चिनचुन ने ब्यग्रता दिखलाते हुए पूछा । 

“ मेरे आने की सम्भावना कम है, क्योंकि आपको अपनी सखियों से कब 
फू्सत मिलती है, जो मेरे लिएं समय दे सकें ? ” 

“तुम सचमुच नाराज हो गए। कल दोपहर को आता, मैं इस पुछल्ले से 
किसी न किसी उपाय से छुटकारा पा लूंगो। तुम्हें मेरे प्यार की सौगन्ध है, 
नाराज न होना । तुम नहीं जानते मेरे प्रेम की गहराई को । प्रुरुष ने पाई है 
कभी नारी के प्रेम की थाह !” कहते-कहते उसने भी मानलीला का प्रसार 
किया । उसकी आँखों के किनारे अश्रुओं से भर गए । 

विनोद का मन कसक उठा । उसने हँसते हुए कहा-''मैं तो मजाक कर 
रहा था। मैं क्या अब तमसे दूर रह सकता हूँ ? मुझमें अंब वह ताकत 
नहीं है ।” 

चिनचुन ने व्यग्रवाणी में पुन: पुछा-“'तो कल तुम आओगे न ! दोपहर 
-को मैं तुम्हारी प्रतीक्षा करूँगी ।”' 


क्‍ 

“जरूर आऊंँगा, मैं तो तुम्हारे पास से एक क्षण भर के लिये टलना नहीं 


! चाहता । पहले ही दिन तुमने मुझे मोल ले लिया ।” 


“देखना, यह सौदा स्थायी है।” यह कहकर वह जितनी सीढ़ियाँ नीचे 


उतरी थी, उतनी चढ़ कर ऊपर पहुँच गई, किन्तु वह जंगला पकड़ कर नीचे 


_ झाँक कर विनोद को देखने लगी, फिर मुस्कराते हुए कहा-“देखो भूलना नहीं, 


कल दोपहर को जरूर आना, नहीं तो रो-रो कर मैं अपनी जान खो दूंगी |” 
यह कहते हुए उसने वायु-तरंगों द्वारा अपना प्रेम सन्देश भेजा और कटाक्ष 
करती हुई अदृश्य हो गई । 

विनोद के हृदय में एक झटका-सा लगा, वह क्षण भर के लिये अस्थिर 
हुआ, और फिर वह भी सड़क पर आ गया । छज्जे पर खड़ी चिनचुन उसके 
सड़क पर आने की प्रतीक्षा कर रही थी। जाते-जाते विनोद की आँखे ऊपर 
उठ गई । चिनचुन मुस्कराई, और रूमाल हिला कर पुन: आने का निमन्त्रण 
देने लगी । विनोद ने वहाँ अधिक देर ठहरना अनुचित समझा । वह पिछले 
दो घन्टों की मधुरिमा पर विचार करता हुआ जाने लगा । किन्तु जहां तक 
चिनचुन दिखाई पड़ती रही, वह जरा-जरा देर में ठहर कर उसे देख लेता 
था । जब जब विनोद देखता, तब तब वह रूमाल हिला कर पु]नः आने का 
निमन्त्रण देती रही । जब सड़क दूसरी दिशा में मुड़गई तब वह कमरे के अन्दर 
चली आई, और उसकी विजयोन्मत्त हँसी से कमरा गूँज उठा । 

ली-सूँग ने आकर कहा--“बधाई, अब तो मुँह मीठा करो ।” 

चिनचुन बराबर हँसती रही । ली-सग ने अधीर होकर कहा- अब तो 
हँसना बन्द करो । 

चिनचु न हँसी रोक कर बोली--“मैं तो समझती थी कि यह बादाम है 
जिसको तोड़ना कुछ कठिन होगा, और प्रयास भी बार-बार करना पड़ेगा 


; किन्तु यह तो निरा हलुआ निकला | प्रथम प्रहार में ही चारों खाने चित्त 


हो गया । 


: “अल्हड़ नवयुयक है । तुम्हारी जसी जादूगरनी के सामने बड़े-बड़े सूरमाओं 


'का ठहरना मुश्किल है, फिर यह्‌ तो नया रंगरूट है ।” 

“रंगरूट तो अब हुआ है। अब इसको चाहे जेसा नचाओ, बड़े शौक से 
नाचेगा ।” 

“हाँ, तुमने नाथ तो डाल दी है, अब करो “उठ बे बन्दर, बैठ बे बन्दर; ” 

“तुम्हें भी तो कोई ऐसा ही बन्दर ढंढना पड़ेगा | यदि मैं सफल न होती, 
तब तम्हारी बारी होती । 

मैं अपना बन्दर ढंडढ़ लगी, परन्तु तुम्हारी जेसी चातुरी मुझमें नहीं है।”' 

“इन मामलों में नारी हमेशा पुरुष से चतुर होती है। परिस्थितयाँ उसे 
चातुरी सिखा देती हैं। देखो आज जहाँ तुम हटीं, मैंने अपने बाण छोड़ते आरंभ 
किये और मजा तो यह है कि एक भी वार खाली नहीं गया ।” 

“मैं परदे के पीछे से सब देख रही थी । एक बार तो मुझे भय हुआ कि 
वह तुम्हें झिड़क कर उठ खड़ा होगा, किन्तु वह तो जैसे पत्थर का बुत बन गया 
था । एक बार भी न हिला न डुला ।” 

“जिस प्रकार मबखी को मकड़ी अपने जालों से बाँधती है, उसी प्रकार 
मैं उसे बाँधती गई । वह बेचारा मेरे जाल मैं फेंसता चला गया ।” 

“अब तो काँगकुग तुम्हारी विजय से बड़े प्रभावित होंगे। हमारे हाथ में 
तुरुप का पत्ता आ गया है ।” ः 

“निस्संदेह यह तुरुप का साधारण पत्ता नहीं, बल्कि जोकर है.। यह कह 
कर चिनचुन पुनः हँसने लगी । 

“विनोद श्ाब्दिक अर्थों में भी सचमुच जोकर निकला । इसके भेजे में 
तनिक भी बुद्धि नहीं है ।”” 

“तुम मेरी तारीफ तो करोगी नहीं उसकी बेवक्‌फी की प्रशंसा करती हो ।” 

“उसको बेवकफ बनाने में सारा कौशल तुम्हारा है। मैं क्या, सभी तुम्हारी 
प्रशंसा करेंगे। 

“इस बेवकफ के माता-पिता राजनीतिक क्षेत्र के प्रधान व्यक्तियों में है । 
यद्यपि इसकी माँ काँग्रेसी है ।, किन्तु पिता कम्युनिस्ट विचारों का है । दोनों 
क्रान्तिकारी रहे हैं और आज कल पिछले क्रान्तिकारियों की अधिक संख्या 
कम्युनिस्ट है । हम चुन चुन कर अपने दल में अल्हड़ नवयुवकों को भरती करेंगे 

. और उनके द्वारा अपने संगठन को शक्तिशाली बनायेंगे । 

“हाँ क्षेत्र तो अब खुल ही गया है । किन्तु उस दिन जब तुम उनके घर 
गई थी, मैंने लक्ष्य किया था कि विनोद की माँ वड़ी क॒शाग्र बुद्धि की हैं। उनसे 
सतक रहना पड़ेगा ।” 

“मैं अब उधर जाऊँगी ही नहीं । नारी बड़ी जल्दी नारी को पहिचान लेती 
है दरअसल उनकी ओर से मुझे शंका होती है । विनोद यहीं आया करेगा मेरी 
क्रिया शक्ति का माध्यम वह बनेगा मैं उसके द्वारा ही सब काम करवाऊँगी ।”? 

“किन्तु उसके यहाँ बार-बार आने से हमारा भंडा-फोड़ हो सकता है ।” 

“ उसका प्रबंध मैंने सोच लिया है। कल मैं किसी दूसरे मकात में चली 
जाऊँगी । यह मकान मैं काशी की किसी सूनसान गली में रूंगी, और उसको 
अपना अड्डा बनाऊँगी । 

“बेशक तुम्हारी सूझ भी अनोखी है ।” 

“मैंने विनोद से कहा भी है कि हम लोग किसी एकान्‍्त स्थान में मिला 
करेंगे । 

“हाँ, तुमने कहा था कि “'मैं इस पुछलले से किसी न किसी उपाय से छुट- 
कारा पा लं गी, वह पुछलला तो मैं ही हूँ ।” 

चिनचुन. हँसने छगी । ली-सूंग बोली--''कहीं ऐसा न हो कि तुम सचमुच 

हम लोगों को छोड़कर इस विनोद से विवाह कर लो ।” 

“क्या बकती हो ? चिनचुन ऐसी मूख॑ नहीं है, जो इस महामूखे की गुलामी 
का दस्तावेज लिखे ।” 

“मूर्ख पति ही काम के होते हैं । उनको चाहे ज॑से जोतो ।” 

“पति न कहकर प्रेमी कहो, तो अधिक उपयुक्त होगा । जब बिना विवाह 
किए काम स्धे, तब उसके चक्कर में फँस कर अपनी आजादी खोना महामूखेता 
है। हाँ, यदि देखती कि बिना विवाह किये काम नहीं बनेगा, तब वह भी 
खतरा मोल लेती ।” 


“हाँ अभी तो तुम दूर से शिकार करोगी, जगद्‌-भाभी की तेज निगाह से 
भी बची रहोगी ।” 

“बेशक, दूसरे के घर में आग लगाकर तापने में ही मजा आता है। जंब 
विनोद स्वयं घर छोड़कर पीछे-पीछे घमें, तब मंजा आयेगा।” 

“किन्तु क्या यह हमारे उद्देश्य के अनुकूल रहेगा ९” 

“ली सूँग तुम बड़ी मूर्ख हो । मेरा मतकूब उसको गले में मढ़नें का नहीं 
है, उस पर केवल आधिपत्य करने का है। वह अपनी माँ के साथ रहे, और 
काम करे हमारी संस्था का । नौकर रखा जाता है, तो उच्चे काम के विनिमय 
में वेतन मिलता है उसी प्रकार उसके काम के बदले में मेरा प्यार मिलेगा ।” 

“यदि वह कहीं तुम्हारे प्रेम से ऊब गया, तब तो बड़ी कठिन समस्या 
होगी ।' 

“ऊंबने देना या न देना नारी की कुशलता पर निर्भर है। मूर्ख नारियों 
की गलत चालों से पुरुष ऊबा करते हैं। चत्र खिलाड़ी नारियों की अन्तभे;दी 
दृष्टि होती है। वह पृरुषों को कभी- ऊबने नहीं देती । परुंष निंत्यं नवीनता 
चाहता है, और वाहता है नित्य नव श्यूंगार ।” 

“इन बातों में तुम चतुर हो ही ।” 

“यह तो वाह्य उपचार हैं ।” 

“और आन्तरिक उपचार कया है?” 

“आन्तरिक उपचार है, आत्म नियंत्रण । चतुर नारी कभी अपना आपा 
नहीं खोती । वह अभिनेत्रियों की भाँति प्रेम का अभिनय करती है, किन्तु प्रेम 
जाल में फसती नहीं। प्रेम का अभिनय करती हुई भी वह अपनी इच्छाओं तथा 
इन्द्रियों पर नियंत्रण रखती है। आत्महारा होना हीं अपने अस्तित्व को खो 

देना है । आत्मसर्मपण उसकी मौत है ।” 

“तब तुम हाड़-माँस की नहीं पत्थर की बनी हो।” 

“किसी उद्देश्य की सिद्धि के लिए पंत्थर का ही बना जाता है। हम किसी 
उद्देश्य से यहाँ आई हैं । येन केन प्रकारेण' हमें उसे पूरा करना है । हम तो 
अपना निजत्व अपनी संपघ्या के कामों के लिये उत्सर्ग कर चुकी हैं। हमारी 
इन्द्रियाँ हमारे उद्देश्य की प्राप्ति में साधन मात्र हैं। हमारा मन अब अपना नहीं 
है। जानती हो, हमने भिक्षु धर्म की दीक्षा ली है। संसार की दृष्टि में हम 

' बौद्ध भिक्षणीं बनी हैं, किन्‍्त -दरअसलछ हम /“चीनी अजदहे” की भिक्षणीं हैं; 
जिसका मल मन्त्र अहिसा नहीं हिल्ला है, संसार त्याग नहीं, नया संसार बसाना 
है, चीन के लिए नये उपनिवेश्य खोजना है ।” 
“इसमें क्‍या. संदेह है ? हमारा उद्देश्य तो-यही है । 

. “भफ़र हमारे लिए सच्चा प्रेम नहीं है:। . प्रेम का स्वाँग रचकर हमें. मू्खों 
| को अनुयायी बनाना है.। जो रुपये से जीते जा सकेंगे, उनको रुपयों से जीता 
जायगा,. और जो. प्रेम क्री मदिरा से ,आधीत, पंग्रु और निष्क्रिय. बनाये जा 
सकते हैं. उनको उस मदिरा का पान. कराना हमारा कतंव्य है- उसी के लिए. 
_ हमारी भरती इस संस्था में हुई है । यदि हम अपने कतंव्य से विमुख हुयी, तो 
_ चीनी -अजदहा . हमारा अस्तित्व मिटाने में न विल्म्ब करेगा, और न रू- 

रियायत । । 
ली-संग ने समर्थन.में क हा-- इसमें क्या संदेह, हमे पग-पग पर सावधान 

रहना है । अच्छा मैं जरा तिब्बती लामाओं का हाल नाल लेने सारनाथ 

जाती हु 7. - | 

यह कह कर वह चली गई, और चिनचन भविष्य का कार्यक्रम. बनाने 

लगी। 


_ तिब्बती लामाओं के अधिकाँश दल बौद्ध धर्म के तीर्थ स्थानों, कपिल वस्तु, 
 राजगृह, गया, कुशीनगर आदि क्षेत्रों के भ्रमण के लिए चले गए थे, किन्तु 
बासबा का दल अभी सारनाथ में ठहरा था । अपने मृत गुरु की आत्मा का 


नव कलेवर देखने की लालसा बासबा को अस्थिर बनाए थी, किन्तु ग्रायत्री के 
भ्राकस्मिक तिरोधान से उसकी इच्छा पूर्ण न हो सकी, और उससे वह कु: 

हो गया । उसकी कुंठा उसे उत्तरोत्तर क्रुद्ध करने लगी। वह अपना यौगिक 
चमत्कार दिखाने की सोचने लगा। उसका प्रथम आभास उसने कराया गायत्री 
का पता बता कर, जहाँ वह अपने पति और पुत्र के साथ छिपी थी । भदंत 
नागाजुन साधारण स्थिति के बौद्ध-भिक्षु थे। उसकी अपनी कोई साधना नहीं 
थी, इसलिए वह उसके उस चमत्कारिक प्रदर्शन से बड़े प्रभावित हुए, तथा 
उसके अनन्य भक्त हो गये । वह उससे मन ही मन डरने भी लगे | उनको आशंका 
होने लगी कि कहीं बासबा क्रुदढ् होकर गायत्री का कोई अपकार न कर बेठे, 
इसलिए वह उसकी खुशामद में बराबर लगे रहते । गायत्री पर उसका सहज 
स्नेह था, जो वर्षों के संसर्ग तथा उसकी निष्ठा एवं भक्ति से पल्‍लबित हुआ 
था । बासबा से उसका कोई अहित हो, वह यह स्वप्न में भी नहीं चाहते थे । 
उसकी कल्पना तक से उनका मन सिहर उठता था। 

एक दिन बासबा ने सहसा पूछा-“'क्यों भदंत जी, आपकी वह श्राविका अभी 
तक नहीं आई ?” 

“नहीं रिमपोचे* अभी तक वह नहीं आई हैं ?” नागार्जुन ने डरते-डरते 
उत्तर दिया । 

“उसको तार द्वारा सूचना दे दी गई है ? ” 

“तार देने की आवश्यकता ही नहीं रही, उसके सम्बंधियों ने टेलीफोन से 
बात कर ली हैं ।” 

“क्या उतनी दूर से बात की जा सकती है ? 

“हाँ, रिमपोचे, आधुनिक विज्ञान से यह सम्भव हो गया है ।” 

बासबा कुछ देर मौन सोचता रहा, मानो विज्ञान-शक्ति से उसके अहंकार 
को धक्का लगा हो । वह शीघ्रता से अपनी माला फिराने रूगा। नागार्जुन 
उसको कनखियों से देखते हुए मन ही मन काँप रहे थे । 

सहसा उन्होंने म।ला एक ओर रख दी और कोरलों को पकड़ कर हुं! 


शब्द का उच्चारण किया । उसकी आकृति भयांवनी हो गई । उसकी ह मुद्रा 
अत्मिपोचे का शाब्दिक अर्थ है-भास्त्रान अथवा दीप्तमान तिब्बत में यह 


महर्षियों के लिए प्रयोग किया जाता है । 

देख कर नागार्गुन ऊपर से नीचे तक काँप उठे । 

. बासबा ने नागार्जुन को तींक्षण दृष्टि से देखतें हुए कहा--“उसको आना ही 

। पड़ेगा । मेरी इच्छा है कि वह आवे । उसको बाध्य हो कर कलंकत्ता छोड़ना 

जिपडगा। 

. “'रिमपोचे, वह अबोध है उस पर दया कीजिए । उसका कोई अनिष्ट न 
ही! 

“बासबा किसी का अनिष्ट नहीं करता भदंत, तुम निश्चिन्त रहो । किन्तु 
उसको यहाँ लाने के लिए मैं अपनी इच्छा का प्रयोग करूँगा । शर्ठ श्रति शाठयं 
समाचरेत्‌ ।” 

._ “रिमपोचे, इस नीति का प्रयोग बराबरी वालों के लिए है, निरीह, अन- 
जान और अबोध के लिए नहीं । जिस प्रकार गुरुनन बालक को अबोध जानकर 

उसके अपराधों पर ध्यान नहीं देते, और क्षमा करते हैं, उसी प्रकार श्राविका 
गायत्री भी है। वह मोह ममता से सनी हुई है, उसकी बुद्धिमत से आच्छादित 
हैं। उसे भय है कि कहीं उसका बालक छिन न जावे, इससे वह भाग गई । 
उसका अपराध क्षमा कीजिए रिमपोचे ।” 

यह कहते हुए उन्होंने उसके चरण पकड़ लिये। 

बासबा कछ शान्‍्त हुए | उसने माला पुन: उठा ली, और “ओश्म मणे 
पद्म हूं” का जाप प्रारम्भ कर दिया | वातावरण पुन: शान्‍्त हुआ । नागार्जुन 
शिरनत किये बठे रहे ।” ह 

“नागार्जुन को सम्बोधित करते हुए बासबा फिर थोड़ी देर बाद बोले-- 
“श्राविका का कोई अनिष्ट नहीं होगा । किस्तु उसके बालक का हो सकता है ।” 

. नागार्जुन पुन: घबरा गये । कंपित कंठ से पूछा--“उस बाहूक का अनिष्ट 
होगा ? रिमपोचे, वह तो आपके गुरुदेव हैं ! '' 

“बालक से मेरा मतलब है उस कलेवर से, जिसमें वह आजकल निवास 
कर रहे हैं । संसार को प्रयोजन होता है केवल पंच भौतिक शरीर से । उसके 
नाश होने की क्रिया को वह मृत्यु की संज्ञा देता है। आत्मा से उसका कोई 

प्रयोजन नहीं है। । 

नागार्जुद उनका आशय समझ कर आपाद-मस्तक काँपने छगे | उसकी 


घिग्घी बँध गई । वह बड़ी कातर दृष्टि से उसकी ओर निहारने लगे । 

बासबा पुनः ध्यान मग्न हो गये । नागर्जुन पद-नखों से पृथ्वी खुरचने 
लगे । “389 
माला का चक्र समाप्त होने पर सुमेरु पकड़े हुए बासबा बोले --““गुरू की 
आत्मा को इस बन्धन से मुक्त कराना ही होगा । यह मायावियों के जाल में 
फेंस गई है ।” 

नागार्जुन को प्रतिवाद करने का साहस हुआ । वह बोले --रिमपोचे क्षमा 
कीजिएगा, आप का अनुमान शायद सही नहीं है कि आपके गुरुदेव की आत्मा 
मायावियों के जाल में फेस गई हैं । वह अब भी सचेत है, जाग्रत है । यदि ऐसा 
न होता तो वह अपने पूर्व जन्म के अभ्यास का परिचय अपने इस नवीन कले- 
बर में न देते । उनका अन्त:करण तथा उनकी अन्‍्तर्चेतना में कोई मलीनता 
नहीं आई है । मेरा विश्वास है कि उपयुक्त अवसर पर उनको वैपी प्रेरणा प्राप्त 
होगी जैसी भगवान बुद्धदेव को प्राप्त हुई थी । साँसारिक मायाजाल क्‍या बहुत 
काल तक महषियों को पथ भ्रष्ट रखः सकता है ? 

बासबा क्र॒द्व नहीं हुए, किन्तु उत्तर भी नहीं दिया । नागार्जुन ने आगे बात 
नहीं चलाई । 

माला का दूसरा वृत्त समाप्त होने पर वह पुन: बोले -“किन्तु इस प्रकार 


की प्रतीक्षा में बहुत समय भी लग सकता है, नागार्जुन ! जब मुझे मालूम हो 


गया कि वह अमुक स्थान में अमुक कलेबर में निवास कर रहे हैं, तब कुछ 
दायित्व मेरे ऊपर भी आ जाता है। उनकी आत्मा को इस कलेवर से मुक्त 
करना ही परम गुरुदक्षिणा होगी | 

नागार्जुन का हृदय थरथराने लगा । उसने पुनः प्रतिवाद क्रिया-“रिमपोचे 
क्या यह हिसा नहीं होगी ? 

“हिसा अहिसा का तत्व तुम नहीं समझ सकते नागार्जुन । तुम्हारा ज्ञान 
इतना विराट नहीं हुआ । साँसारिक प्राणियों के लिए इनके भेद बताये गये हैं। 
जो मानवीय धरातल से ऊँचे उठ जाते हैं वे मृत्यु को प्रकृति का साधारण कृत्य 

मान कर लक्ष्य की ओर ध्यान देते हैं, सात्रनों की ओर नहीं । किसी पथ अष्ट 
प्रथिक को ठीक पथ पर लाने का प्रयास क्‍या असंगत काये है ? ” 

+ “रिमपोचे, जब वह पथ पर स्वयमेय न आवे, तब प्रयास करना चाहिए।” 
अभी उनको बाल क्रीड़ा का सुख भोगने दीजिए । प्रकृति अपने समय के अनु- 
सार नव शरीर को पुष्ट करेगी, अतएवं यदि उनकी आत्मा को इस व्तेमान 
शरीर से मुक्त किया गया तो न मालूम फिर कितना समय लग जाय । आप के 
कथनानुसार आपके गुरुदेव को शरीर त्यागे हुए लगभग दस वर्ष व्यत्ञीत हो 
क्‍ गये । गणना से चार वर्ष का समय उनके इस नव कलेवर में बीत जाता है, शेष 
वर्षों का समय अन्बकार में है । सम्भव है कि यह समय उनको उपयुक्त पात्र 
ढंढने में व्यतीत हुआ हो । जब उनको गायत्री ज॑सा पुण्य शरीर प्राप्त हुआ तब 
उसकी कुक्षि में अवतार धारण किया । अब यदि उनको यह शरीर त्यागना 
पड़ा, तो पुत: उनकी आत्मा को अपने नव जन्म के लिए कोई दूसरा पात्र ढूढ़ना 
पड़ेगा । निश्चित कार्यक्रम में बाधा अवश्य पड़ेगी ।”' 

बासबा इस अकाट्य तक के सामने चुप हो गये । वह जल्दी-जल्दी माला 
फेरने लगे । 

थोड़ी देर बाद फिर बोले-- “किन्तु. नागार्जुन मैं उनके दर्शनों के लिए 
छालायित हूँ । इसी लोभ से मैं अन्य लामाओं के साथ तीर्थाटन के लिए नहीं 
गया ।” 

“रिमपोचे, धेय॑ घरिये । श्राविक्रा गायत्री निश्चित रूप से आवेगी ।” 

. “यदि यह सीधे-सीधे नहीं आती, तब फिर मैं मन्त्र प्रयोग करूँगा, जिसके 
बल से वह घसिटती हुई दौड़ी चली आवेगीं। लामाओं की शक्ति का अभी उसे 
ज्ञान नहीं है ।” 

_« “ज्ञान न होता तो वह भागती क्‍यों ? ” 

_ “वह समझती है कि दूर भाग जाने से वह मेरी इच्छा का निरादर कर 
प्रकती है ।” 

. “'रिमपोचे, मैं पहले ही कह चुका हूँ कि वह अबोध है । बहुत तपस्या के 
उश्चात्‌ उसने सन्‍्तान का मुख देखा है | वह संसारी जीव हैं। मोह और ममता 

सें'आवंत्त है ।" 
“क्या मेरे गुरुदेव के जन्म के पहले उसके कोई सन्‍्तान नहीं हुई थी ?” 
“नहीं रिमपोचे ! मैंने उसके लिए अनेक तंत्र-मंत्र, जप तथा पुरश्चरण 
किए हैं । उसने भी कई वृत्त उपवास किए, तब उसके यह सन्‍्तान उत्पन्न 
हुई है।% : 
* “ठीक है, तभी गुरुदेव ने इंस पृष्यात्मा को अपने नव-जन्म के लिए वरण 
किया है | तुम्हारे तर्क में सत्यता है। उनके निश्चित मार्ग में बाधा डालना 
उचित नहीं है। अब श्राविका गायत्री को शीघ्र बुलाने का प्रबन्ध करो | मैं 
ग्रुदर्शन कर तीर्थाटन के लिए जाना चाहता हूँ ।” | 

“मैं स्वयं उसको बुलाने के लिए कलकत्ता जाऊंगा, और उसको " 
'दिलाकर अपने साथ ले आऊँगा।”? : 

“तुम मेरी ओर से उसे निर्भय करना । उसका कोई अनिष्ट मेरे द्वारा नहीं 
होगा । वह मरे गुरुदेव की माँ है। उसको कल्याण के अतिरिक्त अकल्याण 
होगा ।” 

नागार्जन ने उन्हें साष्टाँग प्रणाम किया, और चरण-धलि मस्तक पर 
कर प्रहृष्ट मन से वह चले गयें। बासबा अपने धर्म ध्यान में लग गये । 


कलकत्ता महानगरी का 'शिमला हाईट्स” उन होटलों में था, जहाँ केवल 
लक्ष्मी पुत्रों के ठहरने की क्षमता थी, जो पैसे को पैसा नहीं समझदे थे। उसः | 
प्रबन्ध इंगलेण्ड की एक होटल कम्पनी करती थी, जिसकी शाखायें यूरोप तथा 
: अमेरिका के बड़े-बड़े नगरों में थी । उसकी व्यवस्था बिल्कुल पश्चिमीय थी| 
और उन्तके निवासियों को संसार की सब सुविधायें सुलभ थीं जो पैसा ख॑| 

करने में संकोच न करते थे । बाहर सशस्त्र संतरियों की गारद उसके निवा- 
सियों के जान-माल की रक्षा करती थी, और उसका ऐसा रोब-रुआब था, 
जहाँ साधारण व्यक्तियों को जाने का साहस नहीं होता था । 

गायत्री जब अपने पति श्यामसुन्दर के साथ अपने पुत्र आनन्द की रक्षा 
के लिए, बनारस से कलकत्ता आई, तब उसको एक ऐसे स्थान की आवश्यकता 
प्रतीत हुई, जहां सब भाँति निरापद रह सके । श्यामथुन्दर 'शिमला हाइट्स' 
होटल से परिचित थे । उन्हें वही स्थान सबसे अधिक निरापद जान पड़ा, और 
स्टेशन से सीधे (शिमला हाइट्स' होटल में सपरिवार चले गये । गायत्री ने जब 
उसका प्रबन्ध देखा, तब उसे भी विश्वास हो गया कि वहाँ उसका आनन्द बोद्ध 
लामाओं से सुरक्षित रहेगा, क्योंकि वहाँ उनका प्रवेश लगभग असंभव था। वह 
निश्चिन्त होकर रहने लगी । 

कलकत्ता आने के दूसरे दिन दोपहर को जब होटल के कर्मचारियों ने उसे 
सूचित किया कि बनारंस के किसी विनोद नामक व्यक्ति ने द्रंककाल किया है 
और वह उससे बात करना चाहते हैं, तब वह विस्मय विमुग्ध हो अवाक्‌ रह 
गई । वह अनुमान न कर सकी कि कंसे विनोद को उसके रहने का पता मालूम 
हुआ क्योंकि उसने अपनी गति-विधि बिल्कुल छिपाई थी, और अपने बनारस 
छोड़ने की सूचना किसी को नहीं दी थी । इसके पश्चात्‌ बनारस के किसी 
व्यक्ति का इस होटल में ठहरने की बात जानना एक प्रकार से असंभव था । 
इ्यामसुन्दर पास बैठे आनन्द को खेला रहें थे, वह भी होटल कर्मचारी की 
सूचना सुनकर कुछ कम चकित नहीं हुए । दोनों एक दूसरे को देखने लगे । 

श्यामसुन्दर ने आनन्द को गायत्री की गोद में देते हुए कहा- तुम ठहरो 
मैं बात करता हूँ ।” > 

गायत्री भीत कंठ से बोली--“तुम ही क्‍यों बात करो ।” फिर होटल कर्म- 


. चारी से कहा-“आप इनकार कर दीजिये कि आपके होटल में इस नाम का 


८] 


'> 


है 


छः 
रे 


कोई व्यक्ति नहीं ठहरा है ।”' |; 


कर्मचारी ने उत्तर दिया-- बे उनको दे दी गई है, अब 
कैसे इनकार किया जा सकता हैं ? ँ द 

“आपने बिना हमसे पूछे किसी प्रकार का उत्तर क्यों दिया ??! 

“यदि वह पूछ-ताछ करते तो हम कोई स्वीकारात्मक उत्तर देने के पहले 
अवश्य आपसे पूछते, किन्तु उन्होंने तो इस प्रकार आप को टेलीफोन पर बुलाने 
का आदेश दिया जैसे उनको पूरी जानकारी पहले से प्राप्त हो ।” 

“यह कंसे सम्भव है। अभी कल हम लोग बनारस से यहाँ पहुँचे हैं । घर 
के किसी व्यक्ति को हमारा आना मालूम नहीं, और न हमने यहाँ से उतको कोई 
सूचना दी है, तब भला उनको इस होटल में ठहरने का पता कैसे चला ? 

“मैं आपके इस प्रश्न का उत्तर नहीं दे सकता ! टेलीफोन करने वाले ने 
स्पष्ट बताया कि “आपके होटल के कमरा नं० ५५७ में गायत्री देवी तथा श्री 
श्यामसुन्दर जी ठहरे हैं, उनको बता दीजिये कि उनका भतीजा विनोद बनारस 
से बात करना चाहता है । यदि टेलीफोन उनके कमरे तक न जा सकता हो तो 
उनको यहीं बुलाने की कृपा कीजिये ।' अब बताइय्रे हम लोग क्या कर सकते हैं। 

श्यामसुन्दर ने कहा- “कोई बात नहीं है | हमारे कमरे की टेलीफोन 
लाइन उससे जोड़ दीजिये । हम उनसे बात कर लेंगे ।” 

कमंचारी उनका आदेश पालन करने के लिये चला गया । 

उनके जाने के पश्चात्‌ गायत्री ने सभीत कंठ से कहा- “बड़े ताज्जुब की 
बात है कि विनोद को हमारे कमरे का नम्बर तक मालूम है | इसमें अवश्य 
बड़ा रहस्य है ।” 

“जो भी रहस्य हो वह अभी प्रकट होने वाला है । घबड़ाओ नहीं, यहाँ 
हमारा कोई अनिष्ट नहीं कर सकता । मैं मैनेजर को सूचित कर दूँगा कि कोई 
तिब्बती लामा इस होटल में प्रवेश न करने पावे और हमारे सम्बन्ध में कोई 
सूचना किसी को न दे । यदि कोई दुबारा ट्रंककाल करे अथवा शहर से ही कोई 
हमारे सम्बन्ध में पूछे तो मेरी अनुपस्थिति बताई जावे ।” 

“अवश्य ऐसा प्रबन्ध किया जाय।” 

इसी समय प्छग लगा कर क़मंचारी ने टेलीफोन सम्बंध स्थापित कर दिया। 
श्यामसुन्दर बात करने लगे- बनोद ? ” । 
गायत्री भी फोन के र उनकी बातचीत सुनने छगी | 


दा श्र 
ब्ड 


| 


दा 


हि 

। उत्तर मिला--“हाँ फूफा जी मैं विनोद बोल रहा हूँ । बुआ जी और आनन्द 
. सकशल हैं ! " 

। “हाँ दोनों सकृशल हैं, और मेरे पास बैठे हैं । यह बताओ कि तुम्हें हमारा 
इतना सही-सही पता कसे मालम हुआ ? ” 

“तिब्बती लामा बासबा ने अभी कुछ देर पहले बताया कि आप लोग 
कलकत्ता के 'शिमला हाइट्स' नामक होटल के ५५७ नम्बर के कमरे में ठहरे 
हुए हैं, उसी की सच्चाई जानने के लिए मैंने आपको ट्रंककाल किया है ।” 

गायत्री ने भी इस उत्तर को सुना | बासबा का नाम सुन कर वह काँपने 
. लगी । 

। “क्या बांसबा ने होटल तथा कमरे का नम्बर तक बता दिया ?”” 

५. है; 

“किस प्रकार ?” 

“जब उसे मालूम हुआ कि आप लोग गायब हो गये हैं, तब वह बहुत ऋद्ध 
_ हुआ । दूसरें दिन अर्थात्‌ आज एक घंटा पहले उसने ध्यान लगा कर बताया 
कि आप लोग कलकत्ता में हैं, और अमुक होटल में ठहरे हुए हैं ।”” 

“उसने कुछ और नहीं कहा ?”? 

“नागार्जुन से वह तिब्बती भाषा में बकता-झकता था, जिसका मतलब मेरी 
समझ में नहीं आया।” 

“वह कोई यौगिक शक्ति हमारे विरुद्ध इस्तेमाल तो नहीं करेगा ?” 

“मुझे क्या मालूम ?” 

“नागार्जन से पूछना ।” 

“पछंगा । किन्तु वह अपनी शक्ति भर प्रयत्न करेंगे कि बासबा कोई 
ककृत्य न करने पावे ।” 

“भाई साहब से सलाह कर बासबा को पुलिस के हवाले क्‍यों न कर दो ।” 
“उसके विरुद्ध कोई जुर्म बनता नहीं । योग शक्ति में आपका पता बताने 
से किसी की हाति नहीं हुईं, फिर अभियोग किस बात का लगाया जाय ।” 
“यही कि वह अवैज्ञानिक प्रयोगों से जनता में भय संचार करता है ।” 


> 
3! 

“फूफा जी आप क्‍या कह रहे हैं, इसका भी ध्यान है आपको ? दंडसंग्रह 
की किसी धारा की परिभाषा में उसका कोई कार्य नहीं आ सकता । इसके 
अतिरिक्त ये लोग भारत सरकार के निमन्त्रण पर आये हुये हमारे अतिथि हैं । 
जब तक कोई स्पष्ट रूप से जघन्य अपराध उनके विरुद्ध प्रमाणित न हो, तब 
तक उन्हें कोई स्पर्श तक नहीं कर सकता ।* 

“क्या हम लोग यहाँ से चले जाँय ? / 

“यदि मुझे मालूम हो जाता, तब आपको मैं जाने ही न देता । आप लोग 
न-मालू म॒ क्यों भाग गये ! बासबां केवल आनन्द को देखना चाहता था। क्योंकि 
उसे विश्वास है कि उसके गुरू की आत्मा आनन्द में अवतरित हुई है ।' 

“तुम्हारी बुआ को यह भय हुआ कि किसी छल-छद्म से बासबा आनन्द 
को छीन न ले, अथवा उसको भी बौद्ध-भिक्षु न बना ले । लामाओं की योग- 
दक्ति का परिचय तुम्हें मिल ही गया, वह कोई मोहनी डाल कर आनन्द की 
सब चेष्टाओं को परिवर्तित भी कर सकता है । 

“योगशक्ति से किसी की हानि करना कठिन नहीं असम्भव है। दूर तथा 
अदृश्य बातों को जान लेना कोई अधिक आइचयय की बात नहीं है । किसी पर 
मोहनी आदि डालना अल्प काल के लिये भले ही संभव हो, किन्तु सब काल 
के लिये नहीं ।” 

“क्या तुमने हिपनाठिस्टों को नहीं देखा कि वे अपनी इच्छा शक्ति से मनुष्यों 
की विचार शक्ति को नष्ट कर देते हैं, तथा उनसे वही काम करवाते हैं, जो वे 
चाहते हैं ।”' 

“परन्तु फूफा जी वह प्रदर्शन अस्थाई होता है। 

“किन्तु जिनकी इच्छा शक्ति साधना से बलवान हो जाती है, अस्थाई को 
स्थायी बना सकते है ।” 

“वे ईश्वर नहीं हैं, हमारी भाँति मनुष्य ही हैं ।” 

“साधना के द्वारा वे बलवान हो जाते है। यदि यह नहीं, तो वह कोई 
दूसरा अनिष्ट कर सकता है ।” 

“यदि वह कुछ ऐसा करेगा, तब कानून प्रयोग करने का कारण निकन्न 

आयेगा । " 

“यदि इच्छाशक्ति से वह तुम्हारी बुआ की, और मेरी मति नष्ट कर दे 
तथा आनन्द को अपने साथ ले जावे, तब कानन का. प्रयोग कंसे होगा -? 

“हम सब को वह वशीभूत नहीं कर सकता । कमजोर व्यक्तियों पर ही. 
उसका प्रभाव पड़ता है। बलवान. इच्छाशक्ति वालों के सामने वह सफल नहीं . 
होते । अप लोग बनिस्बत वहाँ के हमारे घर में अधिक निरापद हैं ॥*' 

“इसका यह मतलब है कि हम छोग पुन: बनारस चले आवें ।/ 

“जी हाँ बुआ जी को जरा फोन दे दीजिए ।” ' 

श्याम सुन्दर ने गायत्री को फोन देते हुए कहा--“विनोद तुमसे बात करना 
चाहता है ।” ५ 

“गायत्री ने फोन लेकर कहा--“हाँ विनोद, तुम क्या कहना चाहते हो?” . 

“बुआ जी आप न-मालम क्‍यों इतना डरती हैं। ? बासबा आपका कोई 
अनिष्ट नहीं कर सकता, और न आनन्द को ले जा सकता है । बाबू और अम्मा 
आपके जाने से बहुत दुखी हुए हैं । आप विश्वास कीजिए, हम लोगों के- रहते 
आपको कोई कष्ट नहीं पहुँचा सकता ।” > 

“यह मैं जानती हूँ, विनोद ! किन्तु आग से दूर रहना ही श्रेयस्कर है. 
इस होटल का. इन्तजाम बहुत श्रेष्ठ है.। बाहर का कोई पक्षी भी पर नहीं. मर... 
: सकता । * न 

“नागार्जुन ने छामाओं की अद्भुत शक्ति की कहानियाँ सुनसुनाकर, आपको , 
कमजोर बना दिया है | आप विश्वास कीजिए कि जेसे हम लोग मनुष्य हैं बसे 
ही वे भी हैं। हाँ योग की साधना अवश्य करते हैं, वेसे ही हमारे देश में सन्धासी' 
योगी भी करते हैं । जेसी उनमें अलौकिक शर्शक्ति. होती है, वंसी हमांरे योगियों .. « 
को भी होती है ।” 

“लेकिन हमारे यहाँ तो कोई योगी नहीं है भेया, जी 'उसका मुकाबला 


करे । मानलो, यदि कोई दुघंटता वहाँ हो जाय तो फिर सिवाय पछताते के... 


कुछ लाभ न होगा, इसलिए मैं अभी वहाँ नहीं आऊँगी ।”' ; 
इसी समय आपरेटर ने सचना दी कि तीन मिनट,बीत गये। बिनोद ने 

बातचीत आगे जारी रखने का संकेत दिया । फिर कहा-यदि आपको अधिक 
डर लगता हो, तो मैं वहां चला आऊँ ।” 

“तुम आ संकते हो, तुम्हारे आने से हमारा अकेलापन बहुत कुछ दूर हो 
जायगा । विन्‌, तू इस होटल का प्रबन्ध देखकर खुश हो जायगा। भाभी को 
लेकर तू चला आ ।”! 

“अन्मा शावद कल परसों दिल्‍ली जा रही हैं। बाबू खाली हैं, कहो तो 
उनको लेकर अःऊँ। यशोवर अथवा राहुल जी तो आ नहीं सकते, क्योंकि वह 
बासबा की शा। गिदी में तिब्व॒त प्रस्थान करेगे ।” 

“यशोधर को मत जाने दो, मैं तो शुरू से इनका विरोध कर रही हूँ। 
हमारी सात पीढ़ियों में कोई बौद्ध-भिक्ष नही हुआ हमने कभी बौद्ध धर्म स्वीकार 
नहीं किया, फिर न-माल्म यह कहाँ की छत घर में घुस आई ?” 

“बुआ जी, यह छत नागार्जुन से आई है । आप तो उस पर बहुत विश्वास 
करती थीं ।” 

“मैंने जों विश्वास किया, उसका प्रत्यक्ष फल पा गईं | अब यशोधर को इन 
धर्तों के चक्कर में मत फेसने दो । भया और भाभी कहते थे कि वह भारत के 
प्राचीन ग्रन्थों को लेने के लिए तिब्बत जा रहा है। यह सब प्रवञ्चना है। 
यशोधर उनके चक्कर में ऐसा फेस जायगा कि देश लौटने का नाम नहीं लेगा । 
तिब्बत दर असल यक्षों और किन्नरों का देश है, जो अनन्त काल से मायावी 
प्रसिद्ध रहे है। 

“बुआ जी, आपके सिवाय कोई दूसरा उसे रोक नहीं सकता । आपके आने 
से सब सुधर जायगा । अकेला मैं क्या कर सकता हूँ । अम्मा और बाबू जब उसे 
नहीं रोक रहे हैं, तब मेरे अकेले रोकने से क्या होगा ? एक और एक ग्यारह 
होते हैं ।'' 

“बिन, मैं तो अभी वहाँ नहीं आ सक्रती । कहीं आनन्द भी हाथ से निकल 
गया, तो फिर मैं कहीं की न रहूँगी ।” 

“तब ऑप चाहती हैं क्रि यशोघर बासबा के साथ तिब्बत चला जाय ?” 

“नहीं मैं यह हरमिज नहीं चाहती ।” 

.._ “तब फिर उसको बचाइये। आप यदि जिद पकड़ छेंगी, तो फिर वह नहीं 
जा सकेगा । आपकी बात वह कभी टाल नहीं सकता ।॥/ 

“मैं तो उसक्रा वेश उतार कर फेंक रही थी, किन्तु भैया और भाभी की 
शह पाकर उसने मेरी बात नहीं मानी । अब भी वही होगा, जब तक वे दोनों 
रोंकेगे नहीं तब तक मेरे किए धरे कुछ नहीं होगा ।” 

“पम्रतलब यह कि आप कलकत्ता से तब तक नहीं आएगी, जब तक बासबा 
का दल यहाँ सारनाथ में रहेगा ।”” 

“हाँ अभी तो यही इरादा है ।” 

“क्या कहीं दूसरी जगह जाने का विचार कर रहीं हैं ? ” है 

“जब बासबा को यहाँ का पता चल गया तब दूसरी जगह जाने में अधिक 
सुरक्षा रहेगी ।” । 

“किन्तु बासबा योगबल से आपका स्थान पुन: जान लेगा। इतना तो 
मानना ही पड़ेगा कि उसमें इतनी शक्ति है ।” 

“जान भले ही ले, किन्तु वह यहाँ घुस नहीं सकता ।” 

“मेरे बारे में क्या कहती हो, मैं क्या वहाँ जाऊं ? ” 

“हाँ तुम अवश्य जाओ, तुम्हारे आने से मेरा आधा डर दूर हो जायगा । 

“अच्छा मैं आने का प्रयत्न करूँगा । 

“आपरेटर ने पुतः समय समाप्त होने की सूचना दी। विनोद ने विदा 
माँग कर बातचीत बन्द करदी । 

“ श्यामसुन्दर ने कहा--““अब क्या करना चाहिए । यहाँ रहें, कि कहीं किसी 
अन्य स्थान पर चलें ?” 

“जहाँ हम चलेंगे, वहीं का पता बासबा अपने योग बल से लगा लेगा । 

“इससे कहीं दूसरी जगह जाने से यहाँ रहना अधिक निरापद हैं। यहाँ वह 
घस नहीं सकता ।”' ः ः 

“मैं जाकर मंनेजर से कहता हूँ कि किसी को हमारे बारे में कोई खबर न॑ 
दे । यदि दुबारा ट्रंक काल भी आवे तो हमारी अनुपस्थिति बता देवे यदि कोई 

हमसे मिलने की इच्छा से आवे तो उसको भी नकारात्मक उत्तर दिया जावे ।” 

. गायत्री की सहमति पाकर श्यामसुन्दर वैसा प्रबन्ध करने के लिए चले 
गए । 

शिमला हाइट्स' में रहते गायत्री को कई दिन बीत गये | इस बीच कोई 
उल्लेखनीय घटना नहीं हुई। सब भाँति निरापद होते हुए भी गायत्री के दिन 
शान्ति से नहीं बीत रहे थे । उसें नीद आती ही न थी । कभी-कभी निरन्तर 
जागते रहने के अवसाद से उषा काल में उसकी आँखें झपक जाती थी, किन्तु 


उस तन्द्रा में भी वह सुचित्त तथा सुखी नहीं रहती थी । भयंकर स्वप्न उसकी _ 


मानसिक शान्ति भंग किये रहते थे । आनन्द को वह किसी समंय भी अपने 
से दूर नहीं करती थी । वह श्यामसुन्दर का भी विश्वास नहीं करती थी, और 
स्वयं सतकंता से उस पर पहरा देती थी। उसका स्वास्थ्य निरन्तर मानसिक 
भय और स्वच्छ वायु के अभाव में गिरता जा रहा था, किन्तु वह उस ओर 
से. उदासीन थी । चौबीसों घन्टों की कद से आनन्द भी कुछ दुखित और म्लान 
रहने लगा था । उसका हँसमुख चेहरा अब कभी-कभो विषादाकुल रहता था 
गांयत्री का शंकालुमन उसे सहज रूप से बोलने-हँसने नहीं देता था । यद्यपि 


आनन्द बालक था, तथापि वह वातावरण की शुष्कता से उदासीन न रह सका। _ 


हयामसुंन्दर अवश्य उसकी [दश्शा-परिवतेन लक्ष्य कर दुखी हो रहे थे, परन्तु 
गायत्री कहीं अन्यत्र जाने को तेयार नहीं होती थी । विनोद के आने की प्रतीक्षा 
नित्य की जाती थी, परन्तु न उसका कोई पत्र आता था और न वह ! 

एक दिन श्यामसुन्दर ने ऊब कर कहा-- “तुम नहीं देखती कि आनन्द 
का स्वास्थ्य दिन प” दिन गिर रहा है । तुम भी पीली पड़ गई हो, भला बताओ 
इस प्रकार यहाँ किंतने दिन रहा जा सकेगा । मुझे तो जितना बासबा से डर 
नहीं मांलूम होता, उतना तुमसे मालूम होने लगा है| तुम अपने मन के भय 
को दूर करो ।” 

|. “तुम ठीक कहते हो । आनन्द इस कद से सचमुच ऊब. गया है, मैं भी 
| कोई सुख नहीं भोग रही हूँ परन्तु क्या करूँ ? - रात-दिन यही चिन्ता रहती 
है कि बनारस वापस जाने से कहीं किसी कुचक्र में फंस हम आनन्द को खो 
जिन दें ।' 

“वहाँ तो शायद वह बच भी जाय--नहीं अवश्य बच जायगा, परन्तु यहाँ 
_ के कंदी जीवन से वह अवश्य बीमार हो जायगा ।”! 

“तब फिर क्‍या हम लोग बनारस वापस चले ??” 

“बनारस से यदि तुम्हें भय है तब दिल्‍ली चलो, बम्बई चलो, गर्ज कि 
कहीं चलो । प्राकृतिक स्वच्छ वायु तो सेवन करने को मिले ।” 

“विनोद आने को कहता था, परन्तु वह भी नहीं आया ।” 

“सम्भव हैं कि उसने दुबारा ट्रंकक/ल किया हो, किन्तु हमारे प्रबन्ध के 
अनुसार उसे हमारी अनुपस्थिति की सूचना दे दी गई हो, तब उसने समझा 
होगा कि हम लोग अन्‍्यत्र चले गये हैं, इसलिये नहीं आया ।” 

“तुम भैया को ट्रंककाल करो |” 

“मैं तो कई दिनों से सोच रहा था कि बनारस के हालचाल दरयाफ्त 
करूँ, किन्तु तुम्हारी वजह से ट्रंककाल नहीं करता था। 

“मैं क्या तुमको रोकती हूँ ?”' 

“मुख से नहीं रोक़ती किन्तु तुम बनारस नाम से इतना घबराती हो कि. 
उसका नाम लेने की हिम्मत नहीं पड़ती 4 

छा आज बात करो । होटल के किसी कर्मचारी को बुला कर पूछो 
कि क्‍या कभी कोई ट्रंककाल आया था। 

“जाकर मनेजर से बात करता हूँ, और बनारस के लिये काल बुक कर- 
वाता हूं ।” 

“टेलीफोन तो यहाँ है, नोचे जाकर क्या करोगे ?”? 

“मुझे भी तो एक कदम इधर-उधर हिलने नहीं देती ।” 

“क्या करूँ अकेले डर मालूम होता है ।/' 

“घबल दिनमें भी डरती हो, कैसी तुम हो गई हो ? ” 

गायत्री अपनी माननिक बेबसी से तंग आकर रोने लगी । श्यामसुन्दर ने 
अधीर होकर कहा “वाह तुम रोने लगीं ।” 

मैंने इस बासबा का क्‍या बिगाड़ा है जो वह मेरे पीछे पड़ा है ।” 

“बासबा नहीं, उसका भूत तुम्हारे मन में समा गया है ।”' 

“ठीक कहते हो, उसका भूत ही मुझे सता रहा है । यद्यपि मैंने उसे देखा 
नहीं हैं किन्तु मैं एक लामा को सदेव अपने आस-पास पाती हूँ । जब जरा भी 
एकान्त हुआ, मुझे मालूम होता है कि कोई मुझे मेरे पास खड़ा देख रहा है। 
जहाँ उसे देखने का यत्न करती हूँ, वह हवा में विलींन हो जाता है, और जहाँ 
शिर झुका कर, अथवा आँखें बन्द कर कुछ सोचने लगती हूँ, वहां उसकी 
छाया भुझे पुन: घेर लेती है। रात में इसी भय से सोती नहीं, और जब कभी 
आँख झिपी, वह छाया मेरे पास आकर मुझे जगा देती है। यह सांसत मुझे 
जीने देगी या नहीं, नहीं जानती ।” 

यह कह वह पुन: रोने लगी । श्यामसुन्दर उसे सान्त्वना देने लगे । 

गायत्री पुन: बोली--“कल रात भर मैं सो नहीं सकी । आज सबेरे जरा 
आँख लग गई, न मालम कब । एक भयंकर स्वप्न ने मुझे तुरन्त जगा दिया ।” 

“वह कसा स्वप्न था ?” 

“मुझे ऐसा प्रतीत हुआ कि भयंकर आक्ृति का एक दानव मेरे आनन्द 
को पकड़े लिए जा रहा हैं । मैं रोती हुई उसका पीछा कर रही हूँ । थोड़ी दूर 
गई कि नागार्जुन अकस्मात प्रकट हो गए और मैंने उनसे आनन्द को छुड़ाने 
की प्रार्थना की । मेरी प्रार्थना सुन कर वह पहले हँसे और बोले-- “तुमने मेरा 
कहना नहीं माना, इसीलिये वह देत्य आनन्द. को पकड़ कर लिये जा रहा है, 
अब भी यदि तुम मेरी बात मानो तो मैं उसे जाकर छुड़ा लाऊँ। मैंने स्वीकार 
किया, और वह तुरन्त उस देत्य के पीछे दौड़ा। उसके पास पहुंचते ही दैत्य 
की शक्ल लामा में बदल गई, और दोनों में युद्ध होने लगा । मैं उनको लड़ते 
देखकर चिल्ला उठी । उसी समय मेरी आँख खुले गई । शरीर पसीने-पसीने 
था, जबान ताल ले चिपकी हुई थी। मेरी चिल्लाहट से आनन्द भी जाग 
पड़ा । उसे कसकर अपनी छाती से चिपटा लिया । तुम्हीं बताओ, इस कश- 

मक॒श में मैं कितने दिन जिन्दा रह सकती हूँ ।” 

.._ “यही तो मेरा कहना है। जब तक हम लोग डर के पास नहीं जायेंगे, 

तब तक वह हमें डराता रहेगा । उसके समीप जाने से ही डर छूटेगा ।” 

“तब चलो, वहाँ भैया हैं, भाभी हैं वे हमारी रक्षा करेंगे ।” 

. “उन पर तुम्हारा विश्वास कहाँ है। उनकी कौन कहे, तुम्हारा विश्वास 
मेरे ऊपर भी नहीं है ।” 
“क्यों जली को जलछाते हो !” 
यह कहकर वह पुन: रोने लगी । श्यामसुन्दर चुपचाप उसका मुख निहारने 
_लगे। मां को योते देख कर आनन्द भी रोने लगा । गायत्री ने अश्रपूर्ण नेत्रों 
को पोछते हुए कहा--'सब तेरे ही कारण हो रहा है | न-मालम तू क्‍यों उस 
दिन क्‍या बड़बड़ाया ? टेपरिकार्डर में तेरी आवाज़ न भरी गई होती, तब यह 

बवंडर वयों उठता ? लेकिन यह सब मेरी बेबकफी से हुआ है । यदि मैं विनोद 

_ को बुलाकार न ले गई होती, तो कोई बात ही न उठती । किस्तु 37 - 

“पुरानी बातों को याद करने से क्या हांसिल होगा ?”' “गतं न शोचामि' 

के अनुसार उनका त्याग करो, और आगे का कार्यक्रम बनाओ ।” 

“मेरी बुद्धि काम नहीं देती, तुम जेसा चाहो करो ।” 

“मेरी राय बनारस चलने की है ।* 

“तब फिर बत्तारस ही चलो | जो होगा देखा जायगा ? ” 
“बेशक, हम लोग भी हलुआ नहीं हैं, जो बासबा खा जायेगा । उसकी 
कया मजाल जो आनन्द को छुल-छद्म या जबरदस्ती ले जा सके ।” 
“इतना मैं भी जानती हूँ कि बह हमारे आनन्द को छीन कर नहीं ले जा 
सकता ।” 

“फिर क्‍यों इतना डर रही हो ? ” 
.. ०» मैं उसके मन्त्र बलसे डरती हूँ। कहीं वह हमारी सबकी बुद्धि नष्ट 
क्र आनन्द को अपना अनुगामी न बनावे । उसमें कुछ शक्ति तो है ही, इसका 

. परिचय भी हमें मिल गया है | इन लामाओं में अद्भुत शक्तियाँ होती हैं, 

इनकी क्षमता की कई कहानियाँ नागार्जुन मुझे सुना चुके हैं ।' 

“अब भेद खुला। नागार्जुन पहले हीं उन मिथ्या कहानियों से तुम्हें 
आतंकित कर चुका है, और वही आतंक तुम्हारे मंन में समाया हुआ है । 
तुमने भीरुता की हद कर दी। जंसे बच्चे भूतों की कहानियाँ सुनकर भीरु 
हृदय हो जाते हैं, वेसे ही तुम हो गई हो । तुमने तिल का ताड़ बनाकर स्वयं 
अपने को, मुझको, और आनन्द को परेशान किया है। धन्य हो तुम ! ” द 

“मैंने माँ का हृदय पाया है ! ” 

“एक तुम ही अनोखी माँ हो ?”” 

“मैंने बर्षों तपस्या की है, अनेक ब्रत-पूजन किए । चन्द्रायण ब्रत किया, 
तब कहीं आनन्द का मुख देखने को मिला है ।” 

“ठीक है, जो तुमने किया, उसका फल पाया। इन पुराने पचड़ों से क्या 
लाभ ? मैं जाकर ट्रंककाल से भाई साहब से बात कर बनारस का हाल-चाल 
दरयाफ्त करता हूँ ।” | क्‍ 

“गहां से बात करते तो मैं भी उनकी बातें सुनती, और अपनी ओर से _ 
कुछ कहती ।” 

“अभी काल ब॒क करा आऊँ, बातचीत यहीं से करेंगे ।” द 

यह कहकर श्यामसन्दर लिफ्ट से नीचे उतर गए। गायत्री विचारों के _ 
उधेड़-बन में लग गई । द 

थोड़ी देर पश्चात्‌ श्यामसुन्दर ने मणिमाला और अविनाश बाबू के साथ 
प्रवेश किया । उन्हें देख कर गायत्री क्षणभर के लिए स्तंभित रह गई, और ह 
फिर दूसरे क्षण दौड़ कर मणिमाला से लिपट कर रोने लगी। 
मणिमाला ने उसकी पीठ सहलाते हुए कहा--“दीदी तुम इतनी डरपोक 
निकलीं ! अरे बनारस छोड़ने से पहले हम लोगों से सलाह तो लेली होती ।” 

“भाभी, अगर ऐसा किये होती, तो फिर क्‍यों इतने दिन परेशान होती ।” 

“ विनोद ने कई बार ट्रंककाल से बात करना चाहा, किन्तु उत्तर मिलता _ 
कि आप लोग कहीं अन्यत्र चले गये हैं ।” । 

श्यामसुन्दर ने बताया-“यह भी श्रीमती जी के आदेशानुसार हुआ था।” 

“मैं कब कहती हूँ कि आप इसमें शामिल थे । जो कांड घटित हुआ है, 

मेरे ही कारण हुआ है । भाभी , मैं ही अपराधिनी हूँ । 

“हम लोग अंपराध का निरूपण करने नहीं आए हैं। त॒मको बनारस ले 
चलने के लिए आये हैं । बासबा बड़ी आक्‌ुलता से तुम्हारे आगमन की प्रतीक्षा 
कर रहा है ।” | 

बासबा का नाम सुनते ही गायत्री का चेहरा फक हो गया । 

श्यामसुन्दर ने हँसते हुए कहा-“भाभी देखिये, बासबा का नाम सुनते 
ही यह कितना डर गई ।”? 

अविनाश बाबू बोले-“गायत्री, क्या तुम पुराने जमाने की वह गायत्री 
नहीं रहीं, जो मेरे और अपनी भाभी के लिए अपनी जान हथेली पर लिए 
घूमती थी। तुममें तो अदुभूत साहस था, अद्भुत प्रत्युत्पन्न बुद्धि थी, और 
मृत्यु से भी टक्कर लेने की शक्ति थी। अपनी जान पर खेल कर तुमने मुझे 
कई बार बचाया, सब प्रकार के खतरों को मोल लेकर तुम वर्षों अपनीं भाभी 
को छिपाये रहीं। जहाँ जरा भी आशंका होती वहाँ सबसे पहले तुम मना 
करते हुए भी दौड़ पड़ती थीं। वह साहस, शौय॑ कहां गया ? आज एक भिक्षुक 
के भय से अधमरी हुई जा रही हो, घर द्वार छोड़कर होटल में पड़ी हो, मानो 
यह तुम्हारे घर से अधिक सुरक्षित है। तुम बासबा के नाम से चौँक़ पड़ती 
हो, क्‍यों भय से तुम्हारा मुख विवर्ण हो जाता है ! यह कसा परिवतन है ? 
तुम समझती हो कि बासबा, आनन्द को छीन लेगा ? उसकी क्‍या मजाल जो 
वह आनन्द को हाथ भी लगा सके ![” 

गायत्री उत्तर न दे सकी । वह फट-फट कर रोने लगी । मणिमाला ने 
अविनाश बाब को चुप रहने का संकेत किया और, कहा-“इस लानत-मलामत 
से क्या फायदा ? दीदी में असीम स्नेह है, अनन्त प्यार है, और अगांध वात्सल्य 
है । स्नेह काना, प्यार अन्धा और वात्सल्य पागल होता है। दीदी अन्धी और 
पगली दोनों हो गई है । 

यह कह कर वह हँसने लगी, और उसको हृदय से चिपटाती हुई बोली-- 
मेरी प्यारी अन्धी-पगली दीदी, मेरी प्यारी पगली दीदी ! 

बातावरण की गम्भीरता तिरोहित होकर हास्य में परिणत होने लगी । 

फिर श्थामसुन्दर से कहा-“अंग्रेजी में एक शब्द 'हेत पेक्ड' है. जिस्रका हिन्दी | 
रूपान्तर 'स्त्रण' है, किन्तु वह उसके समस्त भाव को प्रकट नहीं करता, इस- 
लिये मैं आज आपको उस पदवी से विभूषित करती हूँ। दीदी का पागलपन _ 


नारी होने के नाते क्षम्य है, परन्तु आपकी भीरुता पुरुष नाम को कलूंकित 
करती है । बीबी की हाँ में हाँ मिलाना कबसे सीख लिया ? 

“अरे आप तो मुझ पर बरस पड़ीं। यदि आप मेरी जगह इनकी पति 
होतीं, तो आप भी वही करतीं जो मुझे करना पड़ा है ।” 

“ठीक है, सफाई देना बेकार है ।” 

“अब मालूम हुआ, पुरुष होना भी फजीहत है ।” 

अविनाश बाबू तुरन्त बोल उठे--“भाई श्यामसुन्दर जी, आप प्रुरुष जाति 
का प्रतिनिधित्व नहीं करते । आपका पुरुष होना अवश्य फजीहत का कारण 
हो सकता है, परन्तु समस्त प्‌ृरुषजाति पर आप यह लाँच्छत नहीं लगा सकते । 
आपकी यह अनधिकार चेष्टा है। श्रीमती जी आप मेरा विरोध नोट कर 
लीजिये ।” 

यह कह कर उनके साथ सब हँसने लगे । 

इसी समय होटल के दो कर्मचारी सबके लिए चाय ले आए | 

अविनाश बाबू ने चाय देख कर कहा--“छोड़ो यह बकवास, आओ चाय 
पी जाय। 

सब लोग यथा स्थान बंठ कर चाय पीने लगे । 

चाय पीते हुए अविनाश बाबू बोले-'कहिये श्यामसुन्दर जी आपका 
इरादा बनारस लौटने का कब है ?” 

“भाई साहब, जहां तक मेरा कलकत्ता छोड़ने का प्रश्न हैं, उसके लिए 
मैं अभी इसी क्षण तंयार हूँ ।” 

“बस ठीक है, तैयारी कीजिए ।” 

“किन्तु पहले अपनी बह्विन जी से पूछिये, वह कब चलेंगी ? 

“गायत्री को लेने के लिये हम लोग तो आए ही हैं, वह हमारे साथ 
जायगी | हमें तो आपकी चिन्ता है। 

+ “मेरे लिए आप कोई चिन्ता न॑ कीजिये । आप यदि साथ न ले जायेंगे 
तो में खुद-बखुद चला आऊंगा । 

«न ले जाने के कया अर्थ है ? आप अभी तक कंद भुगतते रहे हैं। कल- 
कत्ता घमने का अवसर नहीं मिला, इसलिए मैंने आपसे पूछा था ।” 

“कलकत्ता घमने की अब ख्वाहिश नहीं है । 

“हब फिर हम लोगं कल प्रात:काल चल दें। 
“मझे कोई आपत्ति नहीं है 

.. “गायत्री, तुम बनारस चलोगी, या अभी कुछ दित और भटकने का 
इरादा है ? 

“नहीं भया, अब कहीं नहीं भटकंगी। आपके साथ चल कर बासबा से 
मोर्चा लगी । 

“ठीक है। बासबा आनन्द को देखने के लिए अभी तक ठहरा है, नहीं 
तो वह अब तक चला जाता । उसके साथी चले गये हैं । आनन्द उसका गुरु 
है, इसलिए गृरुदेव के दर्शनों की प्रतीक्षा में बठां है । 

मंणिमाला बोली -- “नागार्जुन हमारे पास आया था; और कहता था कि 
वह आनन्द का कोई अनिष्ट नहीं होने देगा ।” 

“सब उसी का जाल फैलाया हुआ है। उसने न मालूम किस अधिकार 
से आनन्द को दिखाने का भार उठा लिया ।” 

.. “तुम्हारा गुरु होने के नाते ।' अविनाश बाबू बोल उठे । 

“भैया, क्या यशोधर को अब भी तिब्बत भेजने की इच्छा है ?” 

“क्यों ? अभी उस योजना में कोई परिवर्तन नहीं हुआ ।”! 

“तिब्बत लामाओं का देश है, बे मन्त्र-तन्त्र के ज्ञाता हैं। यदि यशोबर 
को कुछ हो गया तो मुश्किल होगी ।” 

.. “गायत्री, न मैं और न यशोधर उनके तलन्‍त्र-मन्त्र पर विश्वास करते हैं । 
थोड़े ही दिनों में तिब्बत में ऐसी घटनाएँ घटेंगी, जिनसे लामाओं का माया« 
जाल छिलन्न-भिन्न हो जायेगा । कम्यूनिस्ट विचार-धारा जहाँ तिब्बत में फली, 

वहाँ लामाओं का परदा-फ़ाश हुआ । मैं चाहता हूँ कि तिब्बत पर कम्यूनिस्टों 

का अधिकार होने के पहले; हमारे प्राचीन: साहित्य का उद्धार हो जावे, नहीं 
तो जिस प्रकार यहां का साहित्य विदेशियों द्वारा नष्ट कर दिया गया है, उसी 
प्रकार वहाँ का भी नष्ट हो जायगा ।” | 

गायत्री चुप होगई । थोड़ी देर बाद मणिमाला ने कहा--“आज रात 
बंगाली नाटक देखा जाय । आप लोगों की क्या राय है ?” 

“तुम तो बंगालिन हो, सब समझोगी, लेकिन हम लोग बुद्ध बने बेंठे 
रहेंगे । सिनेमा चलने की मेरी राय है ।”' 


“शाम अच्छीं तरह कट जायगी, और रात में सो भी सकोगे । सफर की 


थकावट मिटा लेना ठीक है ।” अविनाश बाबू ने अपना विचार प्रकट किया। 


संब लोग इस पर सहमत हो गये । 


१७ 


 ज्ञान-बापी की एक गली में एक गेरुए रंग का मकान वर्षों से खाली पड़ा 
था । वह मुहल्ले में 'भुतहा मकान” के नाम से विख्यात था । वह इस समय 


एक मारवाड़ी सेठ का था जिसने स्वल्प मूल्य में उसे खरीदा था । जब वह 


उसमें आकर रहने लगा, तबः- कुछ ऐसी आकस्मिक घटनाएँ घटीं, जिससे 


उसके “भतहा” होने में किसी को सन्देह नहीं रह गयां। जिस दिन मकान 
बिक्री की रजिस्ट्री हुई उसी दिन शाम को उसके भोई का लड़का जो अरसे 


से बीमार था, फौत हुआ। घर में जाने के दी महीने पश्चात्‌ उस सेठ की . ः 
भावज मरी, जो यक्ष्मा से पीड़ित थी । आठ मंहींने पश्चात्‌ उसका एक नव- _ 


जात शिशु मरा तथा उसकी स्त्री मरते-मरते बंचीं, किन्तु उसकी कृक्षि ऐसी 
विकृत होगई कि फिर उसके दूसरी सन्‍्तांने उत्पन्न नहीं हुईं, और सबसे अन्त 


में उसके पिता की भी मृत्यु वहीं हुई। सेठ ने मकान छोड़ दिया, और सिक- _ 

रौल में जाकर वह रहने लगा । मकान कुछ ऐसा बदनाम हुआ कि उसमें न 
कोई किराएदार आंकर बसा और न कोई उसे खरीदना चाहता । यदि कभी 
कदांचित्‌ कोई प१रदेशी उसे किरायें पर लेने को तेयार होता तो मुहल्ले वाले 
उसे सेठ पर बीती सुनाकर भड़का देते । सेठ जी उसे बहुत कम किराए पर 
देने को तैयार थे, किन्तु कोई उसमें रहकर अपनी तथा अपने परिवार को 
जाने जोखिम में डालने को तेयार न होता था। मकान अन्धी गली के कोने 
में स्थित होने से बिल्कुल एकान्त पड़ता था। उधर लोग प्राय: दिन को भी 
न॑ जाते थे, और शाम से तो वह गली बिल्कुल सुनसान हो जाती थी । 
चाऊचिन ने इस मकान की शोहरत सुनी । उसने उसे जाकर देखा । वह 
एक भउ्य भवन था, जिसमें पच्चीस-तीस आदमी बड़े आराम से रह सकते थे । 
उसके अन्दर दो चौक थे, और वह ऐसा बना था कि उसे जनाने और मरदाने 
भागों में विभक्त किया जा सकता था । शाही जमाने के किसी रईस ने बन- 
वाया था, किन्तु उसके निर्वेश हो जाने से, उसके एक दूर के रिदतेदार ने 
बेंच दिया था । कहते हैं कि उसका खरीदने वाला कभी सरसब्ज नहीं हुआ । 
सबसे अन्तिम खरीदार सेठ जी भी वहाँ न रह सके थे । 

चाऊचिन मकान देखकर मुग्ध रह गया। अपने काये के लिये बहुत उप- 
युक्त समझकर उसने उसी दिन सिकरौल जाकर सेठ से मकान किराए पर ले 
लिया । सेठ जी ने बातों ही बातों में उसे बता दिया कि वह उसे नाम-मात्र 
के मूल्य वर बेंच भी सकते हैं। चाउचिन इस प्रस्ताव पर विचार करने का 
आश्वासन देकर चला आया। 

महल्‍्ले के कुछ लोगों ने चाउचिन को उसके “भुतहा' होने की सूचना दी । 
उत्तर में वह उपेक्षा-पूर्ण हंसी हँसा और कहा-'हम चीनी भी जिसी भूत से 
कम नहीं हैं। जिसके लग जाते हैं, उसकी जान लेकर छोड़ते हैं। तुम लोग 
म्रदा और जिन्दा भूतों को लड़ाई दूर से देखना, कभी नजदीक न आना, 
नहीं तो हारा खिसियाया भूत तुम्हारे चिपट जायगा, फिर जान के लाले पड़ 
जायेंगे ।” यह चेतावनी देकर वह हँसता हुआ निशंक चला गया । 

मकान की पोताई-सफाई होने के बाद चाउचिन ने उन सब चीनियों को 

वहाँ बसा दिया, जो उसके _ दल की ओर :से भारत में गृप्तचरी करते थे । 
यद्यपि चाउचिन के गुप्त दल का कोई सम्बन्ध सरकार से न था, तथापि वह 
उस संगटत से सम्बद्ध था जिसे “वबृहत्तर चीन संघ की संज्ञा दी गई थी 
और उसमें 'क्यू-क्लक्स क्लेन” अमरीकी निग्रो विरोधी संगठन की भाँति 
सरकारी तथा गैर सरकारी किन्तु प्रभावशाली व्यक्ति थे । उसका अपना कोष 
था, और उसके धनागम का द्वार क्‍या था, यह भेद केवल उस सस्था के शीषं- 
स्थानीय व्यक्ति ही जानते थे। भयानक विस्फोटक शस्त्रास्त्र उनके पास थे, 
और वे मेत्री द्वारा जन-साधारण में अपना प्रभाव जमाते थे । पिस्तौल आदि 
चलाने में वे पदु तो थे ही, किन्तु छुरे का प्रयोग वे सर्वोत्तम समझते थे, 
क्योंक्रि, उससे कोई शोर-गुल नहीं . होता था । मरने वाला व्यक्ति निर्वाक्‌ 
होकर कुछ पल तड़पता भर था । वे प्राय: एक ही बार में बलवान से बलवांन 
व्यक्ति को मौत के घाट उतार दिया करते थे । उनका ढीला, लम्बा, चोगा, 
उनके अनेक प्रकार के शस्त्रास्त्रों को छिपाये रहता था। हंसते-बोलते हुए 
कब उनका मरात्मक आघात होगा, चौकन्ना व्यक्ति भी लखने में असमर्थ था । 

उस दिन “वृहत्तर चीन संघ” की भारतीय शाखा की विशेष बेठक थी । 
चीन से उसका एक प्रमुख्व संचालक काँग-कुंग उसका निरीक्षण करने आया 
था । उस बेठक में चाउचिन, ली-सूंग, चिनचुन, और हो-चिन निमंत्रित थे । 
ये लोग भारतीय शाखा के प्रमुख गुप्तचर थे और समस्त कार्यं-कलाप इनके 
द्वारा संचालित होता था । काँग-कुंग को इसी भुतहे मकान में ठहराया गया 
था । 

रात्रि के नौ बज चुके थे | चिन-चुन के अतिरिक्त शेष सभी प्रमुख सदस्य 
आ गये थे, और वे उसकी राह बड़ी उत्कंठा से देख रहे थे । चावलों की चीनी 
शराब का दौर चल रहा था । जब दीबाल घड़ी ने घण्टा बजा कर साढ़े नौ 
बजने की सूचना दी, तब कांगकंग ने. अऊबकर कहा-“चिन अभी तक नहीं 
आई । क्‍या बात है ? ” 

ली-सूंग ने मुस्कराते हुए उत्तर दिया--“वह अपने प्रेमी विनोद के साथ 
गुलछरें उड़ा रही होगी | वह जोंक़ की भाति उससे चिपका रहता है, उससे 

जब म॒क्ति मिले, तब तो आवे । 

काँग-क ग के माथे पर बल पड़ गये । बह बुदबुदाया--/हु' । क्या वह भी 
उससे प्रेम करने लगी है ? 

यह कह कर कठोर दृष्टि से उसने ली-सूग की ओर देखा। ली-्सू ग 
भयभीत हो गई । उसने सोचा कि चिनचुन का शायद उसने अनजाने में अहित 
कर दिया है| वह चुप रही । 

काँगक ग शराब के नशे से विभोर हो रहा था। उसने हुंकार के साथ 
पुनः पूछा--“चिन क्या अपना ककत्त व्य भूल कर स्वयं प्रेम की रसधार में बहने 
8 35 किक 

चांउचिन को उसके बचाव में कहना पड़ा--“चिन उस बन्‍्द॑र को खेलांती 
है, वह स्वयं प्र म-बन्धन में नहीं फँस सकती ।” 

'पफर मेरे आदेश की अवहेलना क्‍यों हो रही है ?” ः 

“बन्दर किसी बात पर उलझ गया होगा, उस हो फूसला रही होगी ।” 

“किन्तु देर भी काफी हो गई है।” कहते हुए उसने मदिरा की चुस्की ली। 

थोड़ी देर बाद उसने कहा--“ली-सू ग, तूने अभी तक कोई बन्दर नहीं 
पकड़ा ?” 

“कोशिश में हूँ ।” ली-सू ग ने छोटा-सा उत्तर देकर अपनी जान बचाई। 

“इस विनोद के सम्बन्ध में आप की जानकारी क्‍या है ?” कांग-कुग 
उसके विषय में सब सुन चुका था, किन्तु नशे के झोंक में बह पूछ बैठा । 

चाउचिन ने उत्तर दिया--“उसके सम्बन्ध में पहले भी अपनी रिपोर्ट भेज 
चुका हूँ, और आज सुबह विस्तार से सब हाल बता दिया था। आज्ञा हो तो 
पुन: अर्ज करूँ ? ” 

कांग क्‌ ग ने कहा--“क्या वही जो बनारस के प्रसिद्ध कम्यूनिस्ट नेता का 
पुत्र है, जिसकी माँ पाल्यमिन्ट की सदस्या है ? ” 

“जी हां, वही । विनोद भी कम्यूनिस्ट है, और वह उनमें है, जो चीन के 
हिमायती हैं। हालाँकि विनोद के पिता कम्यूनिस्ट विचारों के मानने वाले, 
और पोषक हैं, लेकिन वह रूस तथा चीन के समर्थक नहीं हैं। उनका अपना 

मत है। वह कम्यूनिस्टी विचारधारा को भारतीय रंग देने की कल्पना करते हैं। 

“अजीब बेवकफ हैं । कम्यूनिस्टों में वह विभाजन चाहते हैं । यदि पू जी 
वाद, देशों की विभिन्नता से भिन्न-भिन्न रूप का हो सके, तो साम्यवाद में भी 
भिन्नता हो सकती है! पूजीवाद सवंत्र एक है। उससे लोहा लेने वाला कम्यू- 
निज्म भी एक रूप होगा । भारतीय हमेशा अनोखे होते हैं, तभी इतका कोई 
स्थान नहीं हैं ।/” यह कह कर वह हँसने लगा । 

उसके हँसने में किसी ने योग नहीं दिया । इससे वह कुछ रुष्ट हुआ, और 
बोला--' भारत में मूर्खों की कम्ती नहीं है, इनमें कोई संगठन भी नहीं है, दूर 
तक देखने की शक्ति नहीं है, इनमें हर एक बात को ले उड़ने की आदत है । 
प्रदर्शन करने में बड़े पटु हैं। हमारा हिन्दी-चीनी मैत्री संध कितनी सफलता 
से काम कर रहा है । किसी अन्य देश में हमें क्या ऐसा सुयोग मिला है ? दूसरे 
देशों में चीनी संदिग्ध दृष्टि से देखे जाते हैं, यहाँ वे भाई-भाई हैं। हाँ, भाई- 
भाई हैं । यह कहकर नशे की झोंक में वह पुन: हँसने छगा । 

इस बार उसकी हँसी में सबने सहयोग दिया । सुनसान गलो का एकान्त 
भुतहा मकान सत्य ही भूतों की हँसी से कम्पित होने लगा । सभी भारी गले 
से चिल्लाने लगे--“हिन्दी चीनी भाई, भाई ! ” 

शराब की उष्ण मादकता से उनका मस्तिष्क घूम रहा था, विचारधारा 
असन्तुलित थी, और आवाज भर्राई तथा फटी-फटी थी । यदि कोई बाहर से 
इस शोर गुल को सुनता, तो उस मकान के भुतहा होने में कट्टर से कट्टर भूत 
विरोधी को भी सन्देह न रहता । 

उनके कोलाहाल में सदर दरवाजे की कुन्डी खटकाने का क्षीण शब्द डूब 
गया । | 

हंसी का वेग जब कुछ कम हुआ, तब सबसे पहले ली-सू'ग ने कुन्डी की 
खटखटाहट सुनी । उसने सबको चुप रहने का संकेत करते हुए कहा--“कोई 
क्‌ डी खटखटा रहा है, शायद चिन आ गई है ।” यह कह कर वह॒ दरवाजा 
खोलने के लिए नीचे दौड़ी । 

कांगकु ग॒ कमरे के द्वार की ओर तीक्ष्ण दृष्टि से देख रहा था। दरबाजा 

खोलने के बाद लो-सू ग चिन को काँकक्‌ ग का रोष बता कर उसे संतर्क कर 
रही थी। चिनचुन ने बड़ी लापरवाही से उसे उत्तर दिया कि वह किसी से 
। नहीं डरती है, यह कह कर वह ऊपर आई । उसको देख कर काँगकं ग ने 
हा--“चिन, न मालम हम लोंग कबसे तुम्हारी प्रतीक्षा कर रहे हैं। तुमकों 

मालम है कि संघ किसी की प्रतीक्षा नहीं करता ।” 

चिन ने बठते हुए उत्तर दिया-“'संघ का काम सर्वोपरि है। उसको करते 
हुए यदि कुछ देर हो जाय तो वह देर नहीं है:।7 | 

कांग की भ्र्‌ कुचित हुई--“प्रेमालाप संघ का काम नहीं है ।” 

“संघ के स्पष्ट आदेश से मुझे प्रेमालाप की छट है । हमें इसी शस्त्र के. 
प्रयोग करने का आदेश है ।” 

“किन्तु स्वयं प्रेम में फंस कर संघ के उद्देश्य को नष्ट करने का नहीं ! ”” 

“मैं स्वयं न किसी के प्रेम में फँसी हुं और न फँसू गी ।” 

“क्या यह सत्य नहीं है कि तुम विनोद से प्रेम करने लगी हो ?” 

चिन हँस पड़ी ! “मैं उस मूखे से प्रेम करूंगी ?” जो मेरे तल॒वे चाटता 
है, उससे चिन प्रेम करेगी ? 

“फिर तुम कैसे भूल गई कि गुप्त बेठक का समय-न्नौं बजे नियत था ।', 

“यदि भूल जात्ती, तब आती ही नहीं ।” 

“फिर देर क्यों हुई ?” " 

“इस धीधे प्रश्न को न पूछकर व्यर्थ घुमाव की बातें क्‍यों की जाती हैं ।॥” 

“अच्छा इश्न विलम्ब का कारण बताओ । क्‍या तम विनोंद के साथ 
सिनेमा देखने नहीं गई ? 

“वहीं जाने से इतना विलम्ब हुआ है ।”? 

क्या तुमको मेरे आदेश के समक्ष वहाँ जाना उचित था ?” : 

“काम साधने के लिए सिनेमा क्‍या, कहीं भी जाना पड़ेगा ।?! 

“क्या काम साधा ?” 

“विनोद मन, बचन, कर्म से मेरा गुलाम है। उससे सब कुछ करवाया 
जा सकता है । 

“तुम्हें विश्वास है ?” 
“बेशक !” 
“वह कया तुम्हारे कहने से अपने देश के साथ गह्वारी कर सकता है ? 
क्या वह हमारी ओर से जासूसी कर सकता है । ' 
““निस्सन्देह ।! 
:' कया तुमने उसकी परीक्षा ली हैं ? ” 
“अभी ऐसा सुयोग नहीं आया, किन्तु वह मोहान्ध है। उससे जो कहा 
जायगा, बिना उज्‌ करेगा ।” 
: क्या तुम हमारी उस औषधि को बराबर खिलाती हो, जिससे मनुष्य 
बेबस हो जाता है ।”” 
“हाँ, उसका प्रयोग मैं बराबर करती हूं। आज उसी के खिलाने में कुछ 
देर हो गई ।” 
“उसका प्रयोग तुम क्रिस प्रकार करती हो ।” 
“प्रायः मदिरा में और कभी २ किस्ती दूसरे पेय में ।”” 
“सन्तरे का प्रयोग करती हो ? ” 
“अभी उसका अवसर नहीं आया ।” 
“इस समय वह क्‍या कर रहा है ?” 
“उसे सुला कर आई हू । नित्य उसे औषधि के प्रयोग से जबरन सुलाना 
पड़ता है।/' 
“क्यों ? 
“इसलिए कि मैं अपनी रक्षा कर सक्‌ ।” 
“तब ठीक है । कल तुम्हारी डाक्टरी परीक्षा की जायगी ।” 
“अवश्य होनी चाहिए, क्योंकि सत्य--असत्य का निर्णय उसी से हो 
सकता हैं ।” 
“क्या तुमने कोई कार्यक्रम बनाया है ?” 
“अभी नहीं । संघ के आदेश को सामने रखकर कार्य-क्रम बनेगा । हेड 
क्वार्टर को सूचना भेज दी है । जो आदेश्ष वहां से प्राप्त होंगे उन्हें पालन किया 

“क्या कभी तुम विनोद के घर गई हो ? क्‍या उसकी माँ से मिली हो ?” 
“अभी कई दिनों से अथवा यों कहिए कि जबसे विनोद मेरे मोहपाश में 


फंसा है, तबसे उसके यहाँ नहीं गई । उसके पहले दो-तीन बार जा चुकी हूँ ।” 


“उसके विषय में त॒म्हारा क्या विचार है ? 

“विनोद की माँ, बहुत चतुर महिला है। उनकी आँखों में धूल झोंकना 
कठिन है ।” 

“फिर बिनोद पर तम कैसे अपना प्रभाव जमा सकती हो । तुमने अभी 
कहा कि तुम विनोद से अपनी इच्छानुसार काम करवा सकती हो, शायद यह 
कथन वस्तुस्थिति से दूर है ।” 

“मैंने जो कहा है वही यथार्थ है । विनोद एक प्रकार से अपने घर में नहीं 
रहता ।? : 

“फिर वह कहाँ रहता है ? 

चिन ने चाऊ की ओर देखा । चाऊ ने उसकां आशय समझ कर कहा-- 
“मैं विस्तार से सब हाल निवेदन कर चुका हूँ । चिन हम लोगों के साथ नहीं 
रहती, बह बंगाली टोले में एक मकान लेकर पृथक रहती है। इस उद्देश्य से 
जिसमें विनोद के आवागमन तथा वहाँ रात्रि बिताने में कोई अड़चन न हो । 
चिन वहाँ बंगालिन बन कर रहती है। विनोद का परिचय उसने उसे अपना 
प्रति बताकर दिया है ।” 

“ब्या यह चाल गलत नहीं हुई । विनोद काशी के संभ्रान्‍्त परिवार का 
युवक है, उसे सहज ही पहचाना जा सकता है। परंदाफाश होने में देर नहीं 
लगेगी ।” 

“इसका कोई भय नहीं है। काशी के कुछ रईसजादे अपनी रखेलें रखते 
हैं । यह प्रथा प्रचीन है और यहाँ के सपाज में जायज है ।” 

“यह कहो कि चिन उसकी रखल बनकर रहती है ।” 

“हाँ, यथार्थ यही है ।” 

. “उसका व्यय भार कौन उठाता है ? ” 

“संघ के आदेश के अनुसार हम आर्थिक सहायता देने के लिए बाध्य हैं, 
परन्तु एकमास के अग्रिम भाड़ के अतिरिक्त हमने कोई रकम नहीं दी । विनोद 
स्वयं सब भार उठाता है ।” 

“क्या उसकी अपनी कोई निजी सम्पत्ति है ? अथवा वह व्यय के लिए 
अपने माता-पिता पर अवलम्बित है ।” 

चाउ ने चिन को उत्तर देने का संकेत किया । 

“विनोद के पास निजी सम्पत्ति कुछ नहीं है। अभी तक उसने अपनी 
बचाई हुई रकम से खर्च किया है। यों वह एक श्रीमन्‍्त का पुत्र है, वह अपने 
घर से इच्छानुसार द्रव्य प्राप्त कर सकता है ।! 

“क्या साधारण रूप से अधिक लेने में उसके माता-पिता को सन्देह नहीं 
उत्पन्न हो सकता ? ” 

“अभी कोई सन्देह नहीं हुआ, सम्भव है कि भविष्य में हो जाय ।” 

“क्या संदेह उत्पन्न होने पर संघ का काम नहीं बिगड़ सकता ?” 

“इस प्रश्न पर विचार नहीं किया ।” 

“तब तुम कसी संघ की सेविका हो ? तुम कत्त॑व्यच्युत हो गई न ?” 

इतनी जिरह के पश्चात्‌ काँग उसे निरुत्तर कर सका । उसने विजय भरी 
दृष्टि से अन्य सदस्यों की ओर देखा । वह अन्य चीनियों की भांति सत्ता-प्रमीं 
था । अपने आधीन कमंचारियों को वह सदा दबाए रहने का आदी था । आरंभ 
से ही चिन बिना आतंकित हुए निर्भीकता से उत्तर प्रत्युत्तर दे रही थी, जो 
काँगकु ग को सहन नहीं हो रहा था । वह किसी समय शंघाई में बकालत करता 
था। “वृहत्तर चीन संघ” में वह कोमिटाँग के पतन के पद्चात्‌ प्रविष्टि हुआ 
था । वह देश भक्ति के लिए प्रसिद्ध था, और अपनी अर्जित सम्पत्ति संघ को 
सौंप चुका था । इसका बहुत प्रभाव पड़ा, और वह शीघ्र ही उशके शीष॑स्थ संचा- 
लकों में हो गया । अपनी तीक्ष्ण बुद्धि के कारण वह संघ के नीति-तिर्धा रकों में 
था, और वस्तुत: संघ उसके निर्देशन सें सशक्त और प्रभावशाली बना था । 

काँगकु ग ने मदिरा का एक पेय पुनः सन्‍्तोष के साथ पिया । फिर कहा - 
“चिन, जितना अपने को चतुर समझती हो, वस्तुत: तुम उतनी हो नहीं । संघ 

की सेविका प्रत्येक पहल पर चाहे वह जितना दूर का हो अथवा नजदीक का 
विचार करती है । उसकी योजना में कोई छिद्र नहीं होना चाहिए । अभी जो 
बिल्कल मामूली अथवा नगंण्य प्रतीत होता है, किसी समय वही सारी योजना 
को उलट-पलट करने वाला साबित होता है । सावधानी हमारी प्रथम 
आवश्यकता है । 

यह कहते हुए उसने पुनः अपने साथियों पर उड़ती दृष्टि डाछ कर अपनी 
सत्ता, एवं बुद्धिमता प्रतिपादित की ॥ चिन के अतिरिक्त कोई उससे दृष्टि मिला 
नहीं सका । सब को बारी-बारी से देखते हुए जब चित्र पर उसकी दृष्टि आकर 
ठहरी, तब भी चिन के नेत्र नत नहीं हुए । वह भी एक टक उसकी ओर देखती 
रही । उसने पराजय नहीं स्वीकार की । 

: काँग की क्षत्धता बढ़ गई । वह कुछ कहने ही जा रहा था कि सदर दर- 
वाजे की कुंडी किसी ने फिर खटखटाई । सबका ध्यान उस ओर चला गया । 
. गुप्त बैठक के सभी सदस्य उपस्थित थे, किसी अन्य के आने की सम्भावना नहीं 
थी । शंका करने का कोई कारण नहीं, परन्तु उनका अपराधी मन आशंकित 
हो गया । कांग का हाथ तुरन्त अपने चोगे के भीतर छिंपाये हुए शस्त्रों पर 
चला गया । चिन उठी, और धीरे पदों से वह आगन्‍्तुक का पता छगाँने के 
लिए चली गई । शेष सब वहीं स्तब्ध बैठे रहे । 


हल 


आगन्‍्तुक “बृहत्तर चीन संघ” के कलिम्पोंग तथा कलकत्ता शाखाओं के 
मुख्य संचालक थे, जो अपने-अपने क्षेत्रों के कार्य-कलाप की रिपोर्ट काँगकुंग को 
देने के लिए उसी की आदेशानुसार आये थे । वे पहले चाउ की दूकान पर गए, 
वहाँ उनको मालूम हुआ कि अत्यन्त गुप्त बेठक हो रही है, तब उसके एक 

कर्मचारी के साथ भुतहे मकान में आये । चिन उनसे परिचित थी। वह उन्हें 
लेकर बेठक के कमरे में गई । कांग ने उन्हें देख कर पूछा-- “'तुम लोगों को 
कल यहाँ आ जाना था, फिर चौबीस घन्टों की देर कंसे हुई ?” । 

उनमें से एक, जिसका नाम था हेनचाउ और कलिम्पोंग की शाखा का ह 
अधिकारी था बोला--“मैं आपका आदेश पाकर कलिम्पोंग से कलकत्ता गया, 
और वहाँ से को-च्यांग को लेकर आ रहा हूँ । 

“मैं पूछता हूँ कि एक दिन की देर क्यों हुई ?” 

“को-च्यांग की तबियत खराब होने से एक दिन रुक जाना पड़ा ।” 

“रेडियो से सूचना क्‍यों नहीं दी ? ” 

“संघ का आदेश्ञ है कि रेडियो ट्ान्‍न्समीटर का व्यवह।र खास-खोस जरूरतों 
पर ही किया जाय, क्योंकि उससे हमारी कार्यवाहियों के प्रकट होने का भय 
रहता है । जहाँ तक याद है, आप ही ने चु गकिंग से इस सम्बन्ध में आदेश 
प्रसारित किए थे ।” 

“ठीक है, किन्तु तार से सूचना दे सकते थे ।”” 

“हम लोग चलने को बिल्कुल तैयार थे, इसलिए सूचना नहीं दी । इथकें 
अतिरिक्त इस सम्बन्ध में भी मनाही है। संघ के नियमों में से एक यह भी है 
कि सदस्य अपनी गतिविधि की सूचना उस समय तक न दें, जब तक उसकी 
अत्यन्त आवश्यकता न हो ।” 

काँग हँसने लगा । फिर मदिरा का एक पेग पीते हुए कहा-- “ठीक है, 
आप नियमों का पालन करने हैं, यह जान कर प्रश्नन्नता हुई । कलिम्पोंग में क्या 
हो रहा है, विस्तार से बताइये ।” 

“हेनचाउ ने कागज का एक पुलिन्दा उसे देते हुए कहा-- “इममें मेरी 
विस्तत रिपोर्ट है ।” 

“उसको पीछे पढ़ें गा, अभी जबानी हाल बता जाइए ।” 

“नई बात कोई नहीं है । कुछ विदेशी जासूसों ने वहाँ डेरा डाल दिया है, 
ओर वे चीन की गतिविधि जानना चाहते हैं। उन विदेशियों के नाम मैंने 
अपनी रिपोर्ट में लिखे हैं। वे तिब्बत पर अपना प्रभुत्व जमाने की घात में हैं । 


मल अल सनक 


तौः 
॥ 
ट। 


शंचना ] [ १२५ 


। “डेपुंग', सेरा और गन्देन के लामाओं के साथ उनकी साजिश शुरू हो गई है । 
उन्हें शस्त्रास्त्रों तथा धन की सहायता का बचन दिया गया है । चीन पर आकर- 
अण करने के लिए बें तिब्बत को अपना सामरिक अड्डा बनाने के लिये प्रयत्न- 
शील हैं ।” 
“ठीक, इन सब हलचलों की विस्तृत रिपोर्ट तुमने लिखी है ? ”” 
“हाँ, और जो जो उपाय हम कर रहे हैं, उनका भी वर्णन सम्मिलित है।” 

उसने को-च्यांग की ओर मुखातिब होकर पूछा--“मैं समझता हूँ कि अब 
तुम्हारा स्वास्थ्य ठीक है । कलकत्ते में क्या हो रहा है ?” 
. ौको-च्यांग ने चीनी कायदे स॒ उसे प्रणाम कर उत्तर दिया--“विदेशी एजेन्ट 
बहाँ भी हलूचल मचाए हैं । हमारा 'हिन्द चीन मेत्री संघ' का कार्य योजना के 
अनुसार शने: शर्न: आगे बढ़ रहा हैं । उसके सदस्यों की संख्या में आशातीत 
वृद्धि हुई है । हम प्रत्येक सप्ताह उसके जलसे किया करते हैं । हमारे कलात्मक 
प्रदर्शनों से जनता आकृष्ट हो रही है, और कलकत्ता हमारी कार्यवाहियों का 
सुदृढ़ गढ़ बन गया है ।” 

“विदेशियों का उन जलसों में हस्तक्षेप नहीं होता ? ” 

“उनमें से कितने ही अड़चनें डालते हैं, किन्तु भारतीय जनता उनसे प्रभा- 
वित नहीं होती । वह चीन की मंत्री के लिये अत्यन्त उत्सुक हैं ।” 

“भारतीयों का क्‍या रुख है ?” 

“उनमें से अधिकांश चीन रूस के पक्षपाती हैं, किन्त्‌ कोई-कोई विरोध भी 
करते हैं । कुछ लोग कम्यनिज्म को भारतीय रूप से गढ़ना चाहते हैं ।” 

कांग पुन: जोर से हँस पड़ा । फिर बोला--“वे मूर्ख हैं, उनका बलाबल 
कंसा है ? ” 

“से व्यक्तियों की संख्या अत्यन्त अल्प है, और उनका प्रभाव नहीं है । वे 
अपना राग अलापतें हैं, किन्तु सुनता कोई नहीं ।” 

“ठीक है इसमें हमारा हित है, किन्तु क्या वे हिन्द-चीन की मेत्री का 
विरोध करते हैं ? 

“ज्हीं, वे हमारे साथ मेत्री-सम्बन्ध रखने के पक्ष में हैं ।'' 

“चीनी कुमारियाँ क्‍या कर रहीं हैं ?” 
“कलकत्ता में उनको बड़ी सबिधा है, और उसमें प्रत्येक किसी न॑ किसी 
' चीनी परिवार से सम्बद्ध कर दी गई है वे मैत्री संघ के सदस्यों से अपनी 
घनिष्टता बराबर बढ़ा रही हैं ।” 

“बुद्ध की ढाई सहस्रवीं जयन्ती पर हमने कुछ चीनी क॒मारियों को भिक्षुणी 
बनाया है, क्‍या उनके काम के लिए वहाँ क्षेत्र मिलेगा ।? 

“जी हाँ, बौद्ध धर्म का प्रसार वहाँ हो रहा है। उनके सहयोग से उस 
धर्म का विस्तार अधिकाधिक होगा ।” 

“उसके द्वारा हम भारत में एक सुदृढ़ पचमाँग बनाने को योजना बना रहे 
हैं । क्या कलकत्ता का क्षेत्र इस उद्देश्य की पूर्ति के लिए सहायक होगा ?” 

“हमें आशा करना चाहिए। जो धर्म कभी भारत में मृत हो गया था, 
वह अब पुनर्जीवित हो रहा है । आज का युग केवल प्रचार का युग है। जितना 
हम प्रचार करेंगे उतनी ही संफलता हमें मिलेगी ।”” 

“यह मैं जानता हूं, तुम्हारे उपदेश की जरूरत नहीं है ।”” कांग का स्वर 
रक्ष था । 

को-च्यांग के उत्साह पर ठंडा पानी पड़ा | वह चुप हो कर नीचे देखने 
लगा । 

काँग ने पुछा--“आज कल बंगाल में मंत्री संघकी कितनी शाखायें काम 
कर रही हैं ? 

ठीक संख्या नहीं बता सकता, किन्तु उसके प्रत्येक नगर और कस्बों में 

शाखाए स्थापित हों गई हैं ।”' 

,दिहाती क्षेत्रों में क्या कोई काम नहीं हो रहा है ?”! 

“अभी उसके लिए कार्यकर्त्ता नहीं मिले ।” 

“कार्यकर्त्ताओं को उत्पन्न करना तुम्हारा काम है। वे सीधे आसंमान से 
नहीं उतर सकते ।” 

“उस दिशा में प्रयत्न हो रहा है। भारतीय देहाती क्षेत्रों में राजनीतिक 
हलचल प्राय: नहीं हुआ करती । विदेशी मामलों पर उनकी कोई दिलचस्पी 

._ नहीं होती ।” 
डे “दिलचस्पी पैदा की जाती है, स्वतः उत्पन्न नहीं होती ।” 

“हम लोग जी-जान से कोशिश कर रहे हैं ? ” 

“देहाती क्षेत्रों में तुमने मेत्री संघ के जलसे करवाए ?” 

“अभी तक एक भी नहीं । 

“फिर तुम लोग क्या कोशिश कर रहे हो ? ! 

को-च्यांग निरुत्तर हो कर पृथ्वी की जोर देखने लगा । 

किसी को निरुत्तर करने में कांग को हादिक आनन्द होता था। उसने 
बेठे हुए संदस्यों की ओर बड़े गव॑ से देखा । कमरे में सन्नाटा छाया था। 
दीवाल पर टंगी हुई घड़ी ने ग्यारह घन्टे बजाये । कांग का नशा कम हो चज्ा 
था, उसने उसको यथावत्‌ बनाए रखने के लिए पुन: एक पेग पिया । 

थोड़ी देर बाद जब मस्तिष्क उंष्ण हुआ, तब बोला-- ““को-च्यांग तुम्हारे 
काम में शिथिलता प्रत्यक्ष है | तुम बंगाल का कार्यक्षेत्र संभाल नहीं सकते ।” : 

“क्षेत्र भी तो बहुत बड़ा है। केवल कलकत्ते की हलचलों में मुझे व्यस्त- 
रहना पड़ता है । दो सहायकों के पाने के लिए मैं पहले ही प्रार्थना-पत्र भेज 
चुका हूँ, किन्तु उन पर कोई ध्यान नहीं दिया गया ।” 

“वह विचाराधीन है । तुमको किसी छोटे क्षेत्र में क्यों न भेजा जाए?” 

“मुझे कोई आपत्ति नहीं है। मेरा स्वास्थ्य भी कलकत्ता में खराब रहता 
है । मलेरिया से सेव पीड़ित रहता हूँ ।” 

“तब तुमको सदा के लिये क्‍यों न मुक्ति दे दी जाय ।” 

उसके शब्दों ने सब को चौंका दिया । कोच्यांग का मुख विवर्ण हो गया । 
और दूसरे सदस्यों के मुख पीले पड़े गये । 

कांग ने गंभीर वाणी में कहा--“हमारे संघ में कमजोरों को जीवित रहने 
का अधिकार नहीं है । निर्बलों से राष्ट्‌ का निर्माण नहीं होता । इस समय 
चीन को बलवान, दृढ़ और शरक्तिशाली व्यक्तियों की आवश्यकता है | निबंल 
व्यक्ति राष्ट्‌ के लिए भारस्व॒रूप होते हैं । उस भार को नष्ट करने में ही राष्ट्‌ 
का कल्याण है । ' " 

कमरे के सन्नाटे में उसके शब्द बज्रघोष के समान सब को प्रतीत हुए । 

चिन चुन ने उठ कर कहा-उपाध्यक्ष महोदय, को-च्यांग का अपराध 
गुरुतर नहीं है, कि उसे मृत्युदण्ड दिया जाय । आशा है कि आप अपने निर्णय 
पर पुनविचार करेंगे |” 

चिन क्रे प्रस्ताव का सब ने दबी जबान में अनुमोदन किया । 

कांग सोचने लगा । कमरे में सन्नाटा छा गया । 

थोड़ी देर बाद काँग बोला-- “आप लोगों ने मेंरे शब्दों का गलत अर्थ 
लगाया है । मैं को-च्याँग को मृत्युदण्ड नहीं दे रहा हूँ, बल्कि उसे निर्वासत 
दर रहा हूँ । संघ कीं सेवा से उसे मुक्त कर वापंस चीन भेज रहा है ।” 

“यह मृत्युदण्ड से भी भयंकर हे । हम लोगों को जितनी कठिनाइयां झेलनी 
पड़ती हैं, वे हम ही जानती हैं । को-च्याँग कलककत्ते में ठीक काम कर रहा है । 
प्रान्‍्त को विभाजित कर अनेक केन्द्र बनाइए, और प्रत्येक का भार विश्वस्त 
कर्मचारी को दीजिए ।” 

“यही तो मेरी योजना है, जिसको कार्यान्वित करने के लिये मैं आया हूँ । 
को-च्यांग के स्थान पर मैं तुमको कलकत्ता भेजना चाहता हूँ ।” 

“मुझे कलकत्ता जाने में कोई आपत्ति नहीं है । कितु यहाँ का कार्य जो 
मैंने आरम्भ किया है, अधूरा रह जायगा । 

“अधूरे को पूरा करने के लिए ही तुम्हें कलकत्ता भेज रहा हूँ । यहाँ से 
विनोद को ले जाने से हमारा काये आगे बढ़ंगा, क्योंकि हमें उसे उसकी माँ के 
प्रभाव से दूर रखना है ।” 

“किन्तु विनोद यदि इसे स्वीकार न करे ?/' 

“तब तुम्हारा दावा गलत । विनोद तुम्हारा गुलाम नहीं, बल्कि तुम उस 
की गुलाम बनी हो ।” 

“मेरा दावा गलत नहीं है । वह मेरी इच्छानुपार कार्य अवश्य करेगा, कितु 
उसको कलकत्ता ले जाने में लाभ कया है ? 

“पंचमाँगी होकर वहाँ काम करे ।” 

“बनारस उसका कार्यं-क्षेत्र है यहाँ उसका अधिक प्रभाव है, और हम उस 

के द्वारा पंचमागियों की संख्या में वृद्धि अधिक सुगमता से कर सकेंगे ।”' 

चाउ और हो-चिन ने चिन का समर्थत किया । 

थोड़ी देर विचारने के पश्चात्‌ काँग कहने लगा-“अच्छा को-च्यांग अभी 
कलकत्ते में रहे । तुम भी यहीं रहो, चाउ यहाँ से जो नहीं सकता, ली-ओऔर 
होचिन बाहर भेजे जा सकते हैं। । 

ली ने चिन की ओर देखा । चिन मुस्कराई । 

कांग अपनी आँखें बन्द कर कहने लगा--' हमें अपनी योजना को भारत- 
व्यापी बनाता है। प्रत्येक नगर, प्रत्येक कस्बे और प्रत्येक गांव में हिन्द-चीन- 
मैत्री संघ की शाखायें खोलना है । यहाँ के निवासियों में ऐसे भाव भरना है, 
जिनसे वे हमें विदेशी न समझें । हमें हर तरह से उनका विश्वास प्राप्त करना 
है । यह एक बहुत बिराट आयोजन है ।” 

चिन-“वह तो हम कर रहे हैं ।' 

कांग-“कितु इतना पर्याप्त नहीं है । यह तो भविष्य के गर्भ में निहित एक 
बृहत्कार्य की भूमिका मात्र है। हमें भारतीय पार्ल्यामेंट पर अपना कब्जा करना 
है। भारत में प्रजातन्त्र है, और देश में कई पार्टियाँ होने से शक्ति छिन्न-भिन्न 
है । यदि हम अपनी एक पार्टी खड़ी करें और चुनाव लड़ तों हमारे कई सद- 
स्य चुनाव जीतकर संसत्सदस्य हो सकते हैं । प्रजातन्त्र में चुनाव लड़ने के लिए 
पैसे की जरूरत होती है। बिना पैसा खर्च क्यि, योग्य से योग्य व्यक्ति भी 
चुनाव नहीं जीत सकता ।” | 

चिन के साथ प्राय: सबों ने सिर हिलाकर स्वीकारात्मक संकेत किया । 

कांग कहने लगा--““आजकल के युद्धों में प्रत्येक दिन का युद्ध-व्यय छाखों 
रुपया होता है, जिनमें लाख़ों व्यक्तियों की जानें जाती हैं, और करोड़ों की 
सम्पत्ति स्वाहा होती है । अजकल संसार की विचार-धारा उष्ण-युद्धों के विरुद्ध 

है । सवंत्र निरस्त्रीकरण की हवा बह रही है । विज्ञान ने ऐसे मरणात्मक अस्त्र- 

शास्त्रों का निर्माण कर दिया है, जिनसे सामूहिक संहार कुछ ही क्षणों में हो 
सकता है और वस्तुत: इन्हीं भयानक अस्त्रों के कारण तीसरा महायुद्ध रुका हुआ 
है । चीन के पास अभी ऐसे मारात्मक अस्त्र नहीं हैं, इसीलिये .हम उ"ण, युद्ध 


१३० ] '[ बंचना 


छेड़ने की स्थिति में नहीं है ।” 

चाउ ने उसके समर्थन में कहा-“सचम्‌ृच चीन के पास श्तस्त्रास्त्रों का 
बहुत अभाव है। 

कांग गंभीर वाणी मैं वोला-“'तब इस अभाव को दूर करने के लिए हमें 
अपनी नीति में परिवतंव करना उचित है ।”' 

चाउ बीच में बोल उठा- “अर्थात्‌ शीत-युद्ध हमें आरम्भ करना चाहिए ।” 

कांग ने कद्ध होकर कहा-“मूखंता मत करो चाउ । नीति-निर्धारण मेरा 
काम है। मेरी बात ध्यान से सुनो । हाँ, मैं कह रहा था कि जब संसार में निः- 
शस्त्रीकरण की चर्चा हो रही है, तब उसी के अनूसार हमें अपनी नीति में 
परिवर्तन करना चाहिये । न हम उष्णयुद्ध लड़ेंगे और न शीत-युद्ध। हमें लड़ना 
है शान्ति-युद्ध ! 

यह कह कर वंह उनकी थाह लेने के लिए अन्य सदस्थों की ओर देखने 
लगा । वे लोग भी आइचर्य के साथ उसके शब्दों का अर्थ लगाने लगे। 

कांग चक्षुओं को सिकोड़ हुए बोला-“शान्त युद्ध आप नहीं समझेंगे ? 
देखिए , दोनो विरोधी शब्द हैं, किन्तु नई परिस्थितियों ने युद्ध को एक नया 
जामा पहनाया है। यह युद्ध हम शान्त वातावरण में बिना जन-हानि किए 
लड़ते हैं । हम प्रवेश करते हैं मित्र बन कर, उनके भाई बनकर, उनके सहा- 
यक बनकर और हम उनका विश्वास, प्रेम तथा' मित्रता, छल, कौशल तथा 
युक्ति से प्राप्त करते हैं । इसके पश्चात्‌ हमारा दूसरा प्रयत्न होता है, पंचमाँगी 
दल बनाना। उनमें ऐसे-ऐसे व्यक्ति छांटकर इकट्ठा करते हैं जिनको केवल 
अपने-स्वार्थ साधन की चिता होती है ; देश, जाति, और धर्म से जिन्हें प्रेम 
नहीं होता । अर्थात्‌, जिनमें कामिनी और कांचन के_लिए इतना मोह होता है, 
कि वे देश जाति, और धर्म को करर्वान करने में नहीं हिचकते । जब ऐसे व्यक्ति 
हमें मिल जाते हैं, तब हम शान्ति-युद्ध में प्रवृत्त होते हैं। वह शान्त-युद्ध है 
चुनाव-संघर्ष । चूंकि वे यहाँ के मूल निवासी होदे हैं इसलिए वे सहज ही सीटों 
के प्रत्याशी बिना किसी शंका-शुबहा के बनाये जा सकते हैं। उनको चुनाव लड़ने 
के लिए हम आर्थिक सहायता देंगे और प्रचार से उन्हें सर्वोत्तम प्रत्याशी प्रमा- 

णित करेंगे । उष्ण तथा शीत युद्धों में भी महा-धनराशि व्यय होती है, किन्तु 
उनका परिणाम सदा संदिग्ध रहता है। शान्‍्त-युद्ध में खर्चे होने वाले घन का 
व्यय उन दोनों प्रकार के युद्धों के व्यय से कहीं कम होता है, और परिणाम यदि 
शतप्रतिशत नहीं तो पचास से साठ प्रतिशत अवश्य निश्चित रहता है। अथवा 
दूसरे शब्दों में हमारे खड़े किये हुए उम्मीदवार चुनाव में पचांस से साठ प्रतिशत 
तक अवश्य कामयाब होंगे, जो हमारा बहुमत बनाने के लिए पर्याप्त है। जब 
एकबार सन्‍्सद में हमारा बहुमत बन गया, तब शासन-सूत्र हमारे अधिकार में 
आ गया और हम मनचाहा करवाने के योग्य हो जायेंगे |” 

मदिरा का उत्ताप कुछ कम होने लगा था । उसको यथावत्‌ बनाये रखने 
के लिए कांग ने पुन: एक पेग पिया । । 

मस्तिष्क गरम होने पर वह पुनः: कहने लगा -“यह है नवीन पद्धति का 
शान्त-यूद्ध / अभी तक हम इस देश के साथ मैत्री स्थापित करने में सफल 
हो गए हैं । यहाँ की जनता हमें अपना मित्र मानने लगी है। हमारे मैत्री 
समारोहों में इस देश क्री जनता रुचि लेती है, और इस प्रकार हम उसके 
विश्वास-भाजन हो रहे हैं। आगे का कदम है पंचमांगियों का दल बनाना । 
चिन, ली आदि तथा हमारी बौद्ध भिक्षुणियाँ उस कार्य को करेंगी । जहाँ यह 
उद्योग सफल हुआ, वहाँ हमारा चौथा अभियान आरम्भ होगा । आगामी चुनाव 
में हमें ऐसे प्रत्याशी खड़े करना है, जो हमारी नीति के अनुसार काम करेंगे ।” 

चाउ बोल उठा--““यदि हमें उसमें सफलता मिल गई, तब” । 

कांग ने रुष्ट होकर कहा-“ चाउ बीच में बोलने की तुम्हारी आदत बुरी 
हैं । यह काम इतना सहज नहीं है, जितना तुम समझ बेठे । इसमें अपार बुद्धि- 
युक्ति और धैय की आवश्यकता है। हमारा प्रतिपक्षी हलुआ नहीं है, जो हम 
बिना प्रयास के खा जायेंगे। कछए की भाँति हम अपनी चालों को छिपाये 
रखना है, क्योंकि मित्र बनकर उसकी पीठ में छुरा घुसेड़ना है। ललकांर कर 
लड़ना सरल है, किन्तु मित्रता कीं लिबास ओढ़े शत्रुता करना कठिन है। चिन, 
तुम्हारा क्या विचार है ?” 

चिन ने उत्तर दिया-“मैं आप के विचारों से शत-प्रतिशत सहमत हूँ ।” 

कांग-- “मुझे इस बात से संतोष है कि तुमने विनोद पर विजय प्राप्त 
कर ली हैं । मैं तुम्हारा तबादला नहीं करूँगा । तुम विनोद के साथियों पर भी 
अपनी मोहनी डालो । ली-सूंग से भी काम लो, और जो चीनी भिक्षुणियाँः हुई 
हैं, उनको उत्तरी भारत के प्रधान-प्रधान नगरों में जाल की - भाँति फैला दो-। 
चिन, इसका भार मैं तुम्हारे ऊपर डालता हूँ । 

चिन-“मैं यथाशक्ति अपना कत्तंव्य पालन करूँगी ।” 

कांगं-“ठीक, और चाउ तुम क्या करोगे ?' 

चाऊ--“जो आदेश आप देंगे उसका पाछन करूँगा ।” 

कांग-“तुम स्वयं कुछ सोच कर कोई कार्यक्रम नहीं बना सकते ? ” 

चाऊ--“आप ही निर्देश कीजिए ।” 

कांग--“तुम बड़े-बड़े जलसे कर जन सम्पर्क स्थापित करो, और उनमें 
ऐसे व्यक्तियों को ढुँढ़ निकालो, जो अर्थ -पिशाच हो सकते हों, उन्हें आथिक 
सहायता देकर अपना अनुयायी बनाओ । उनके सत्कार में हमारी बनाई हुई 
औषधियों का प्रयोग कर उनकी बुद्धि भ्रष्ट करो । किसी चीनी भिक्षुणी से 
उसका संम्बन्ध करा दो, और फिर उसको अपने मत का अनुयायी बनाओ ॥” 

चाऊ-“यही काम मैं कर रहा हूँ । विनोद को मैं ही अपने घर बुलाकर 
लाया था, और तब चिन को अवसर दिया, उसको फंसाने के लिए ।”! 

कांग-“ठीक है, अब आगे भी अपनी हलचल बनाये रखो । को-च्यांग, 
तुम कलकत्ता जाकर इसी नीति के अनुसार काम करो-। तुम अपने साथ दस द 
अथवा बारह चीनी भिक्षुणियों को ले जाओ । बौद्ध धर्म का धुआँ-धार प्रचार द 
करो, यहे देश अहिसा के सिद्धान्तों का अनुयायी है। बौद्ध धर्म अहिंसा का 
प्रचार करता हैं । तुम यहां के निवासियों को जितनी अधिक संख्या में बौद्ध 
बना सकोगे, उतनी ही हमारी योजना सफलता के समीप होती जायगी। 
बौद्ध-धरं के प्रचार के बहाने तुम हमारी नीति का प्रचार करो ।" 

को-च्याँग ने शिरनत होकर स्वीकार किया । 

काँग-“हेन चाउ, तुम कलिम्पोंग वापस जाओ । शत्रुओं की गति-विधि 
पर अधिक सूक्ष्मता से निरीक्षण करो । तिब्बत में हम शीघ्र कोई कार्यवाही 

“करने जा रहे हैं । , विदेशी एजेन्टों के पीछे अपने गुप्तचर लगा दो | यदि 
उनसे कोई हानि की आशंका हो तो तुम उनको पार छगा दो, लेकिन हाथ- 
पैर बचाए हुए यदि तुम्हारा कोई गृप्तचर पकड़ा जावे तो तुम उसको भी 
मौत के घाट उतार दो, यंदि वह स्वयं आत्महत्या नहीं कर लेता ।” 

हैनचाउ ने नतमस्तक हो आदेश पालन करने की स्वीकृति दी । 

कांग ने जम्हाई लेने के पश्चात कहा--“अब रात्रि अधिक हो गई है। 
कल प्रात:काल मैं दिल्‍ली जा रहा हूँ । वह भी हमारा प्रमुख केन्द्र है। वहाँ 
निरीक्षण कर मैं स्वदेशं लौट जाऊँगा । तम सब अत्यन्त सावधानी से काम 
करना । यदि हमारी योजना सफल होगई तो चीन का पुनरुद्धार बहुत शीष्र 
होगा । तुम लोगों के परिश्रम लगन और क्षमता पर चीन का भविष्य निर्भर 
हैं। जय वहत्तर चीन !” 

उसके साथ वहत्तर चीन का जयघोष सभी सदस्यों ने किया । अर्धरात्रि 
की निस्तब्धता मुखरित होकर सुंप्त भारत को जगाने कों व्यग्र हो उठी । 


१६ 


भूतहे मकांन के एक सर्वोत्तम कमरे में कांगकुंग प्रात:कालीन कलेवा कर 

रहा था । इस समय वह अकेला था, और उसके दूसरे साथी अन्यत्र गए हुए 

थे | खुमार से, उसका मस्तिष्क असंतुलित हो रहा था । खुमार को दूर करने 

के लिए उसने अलमारी से मदिरा की बोतल निकाली, और एक गिलास में 

लगभग दो पेग डालकर वह बिना सोडा मिलांए पी गया। कुछ ही क्षणों में 
उसका मस्तिष्क गरम होने लगा और खुमार की बेचेनी दूर हो गई । 

वह कमरे में टहलने लगा। कमरे में अनेक चित्र ठँंगे हुए थे, और वे सब 

उन व्यक्तियों के थे, जिन्होंने कभी संसार को विजित बनाकर अपना साका 

चलाया था। उनमें से दो व्यक्तियों के तैल चित्र आमने-सामने लगे थे । 
काँग टहलता हुआ एक तेल चित्र के सामने खड़ा होकर मुग्ध दृष्टि से उसको 
निहारने लगा । थोड़ी देर उसको अपलक देखने के पश्चात्‌ स्वत: बोला- 
“यह चित्र उस पीताँग चंगेज खां का है जिसने अपने समय में संसार को 
पराजित कर विजय-बैजयन्ती पृथ्वीतल पर फहराई थी। बड़े-बड़े सूरमाओं ने 
हार मान कर इसको अपना नेता स्वीकार किया था। पीताँग सेनिकों ने 
अपनी शक्ति से एशिया के भारत, फ्रारस, अरब और यूरोप के श्वेताँगों को 
पदाक्रान्त कर पीताँग जाति की श्रंष्ठता का सिक्‍क्रा जमाया था ।” 
वह कुछ आगे कहने जा रहा था कि द्वार पर किसी की परछाई पड़ी, 
जिससे प्रकाश किरणों का प्रवेश रुद्ध हो गया । उसने घूमकर द्वार की ओर 
देखा, कि चिनचुन वहाँ खड़ीं हैं। चिन ने उसे चींनी संस्कृति के अनुसार 
प्रणाम किया, और पूछा-“क्या मैं आ सकती हूँ ? ” 
इस समय भिक्षणी-वेश में नहीं थी। भारतीय रीति से वह गृलाबी 


रेशमी साड़ी पहने बड़ी मनोहर दिखाई पड़ती थी। उसकी रूप छटा चारो 
ओर प्रकाश पुज्जों की भाँति फैली हुई थीं। उसके आयत लोचनों से सजीव 


मादकता और मधुरता प्रस्फुटित हो रही थी और उनकी सहज चञज्चलता 
आकरषंण सूत्रों का जाल गूंथ कर प्रेक्षकों को पुनः: पुनः देखने के लिए आमंत्रित 
करती थी । सूक्ष्म पीताभा से अनुरंजित गुलाबी कपोलयुगल उसकी साड़ी के 


रंग के साथ होड़ लगा रहे थे। यत्र-तत्र विशाल भाल पर बिखरे घुंघराले 
बाल वायु तरंगों से उद्वं लित होकर कभी-कभी कानों के समीप कुछ सन्देश 
सुनाने आते, और कभी भ्रक्रुटियों की वंकिमता को चुनौती देते थे । अधरों की _ 
सहजारुणता के मध्य श्वेत दंत-पंक्ति मुक्तावलि की आभा से अनु रड्जित थी । 


चिबुक के मध्य भाग में स्थित एक छोटा-वृत्ताकार गढ़ा उसके सौन्दर्य को 
द्विगुणित कर रहा था । 

काँग उसके अनुपम रूप को देखकर चकित रह गया । वह एक टक सब _ 


कुछ भूलकर उसको निहारने लगा। वह चिन को कई बार देख और घण्टों 


वार्तालाप कर चुका था, किन्तु आज के समान वह इतनी आकषंक कभी नहीं _ 

दिखाई दी थी । मदिरा ने उसके व्यस्त जीवन के सुप्त नेत्रों को उसका रूप 
लखने के लिये खोल दिया था । प्रात:काल का मन्द-मन्द पवन उसकी मदिर 
वासना को चेतन्य करने लगा । वह इतनी सुध-बुध खो चुका था कि चिन के 
प्रशनवाचक वाक्य-अनुमति माँगने का उत्तर नहीं दे सका। महिलाएँ सहज 
लज्जाल्‌ होती हैं यद्यपि चिन गुप्तचर थी, तथापि उसका स्त्रीत्व अभी शेष 
था । वह कांग की चाह भरी चितवन से अपनी आँखें नहीं मिला सकी, और 
भूमि की ओर आदेश की प्रतीक्षा में देखने छगी । 

नशे का वेग जब मस्तिष्क की धमनियों से नीचे उतरा; तब उसकी प्रज्ञा 
जाग्रत हुई। उसने उसको भीतर आने का संकेत किया । चिन कुछ लजाती 
और कुछ डरती हुई अन्दर आई । 

काँग ने उसे बठने को आमंत्रित कर, उसके समीप अपनी क्रसी खींचते 
हुए कहा --“'चिन, वास्तव में तुम बड़ी सुन्दर हो, और इस भारतीय वेष में 
तो तुम एक अप्सरा प्रतीत होती हो ।” 

चिन सकचा गई । उसने प्रसंग बदलने के प्रयत्न में कहा-“'में आपसे 
कई प्रमुख बिषयों पर परामर्श लेने आई हूँ ।” 

“क्या वे विषय हमारे काम-काज से सम्बन्ध रखते हैं ? ”” 

“जी हाँ, और इसके अतिरिक्त हो ही क्या सकता है ?” 

“क्यों, क्‍या प्रेम की बातें नहीं हो सकतीं ?” 

चिन अवाक होकर उसको, देखने लगी। 

काँग ने उसकी रूप-माधुरी पान करते हुए कहा--“अवाक्‌ होकर क्या देख 
रही हो ?” 

चिन ने साहस बटोरते हुए कहा--“क्या यह अनुचित ही नहीं बल्कि संघ 
के नियमों के प्रतिकूल नहीं होगा ? संघ के सदस्यों को प्रेमपाश में फेसने की 
मनाही है; यहां तक कि उसके लिये प्राण-दंड की व्यवस्था है ।” 

“संघ के उच्च पदस्थ संचालकों के लिये कोई बन्धन नहीं है ? 

“किन्तु हमारे जैसे निम्न वर्ग के कमंचारियों के लिये तो मनाही है ।” 

“मैं अपने विशेषाधिकार से तुमको उस बंधन से मुक्त कर दूंगा ।” 

“आपकी शक्ति का अनमान मुझे है, क्योंकि नियमों के अनुसार उपाध्यक्ष 
ही समस्त शक्ति का केन्द्र है।' “ 

“फिर भी तुम मेरी प्रेयसी होना स्वीकार नहीं करती । 

“प्रेम का अंकुर हृदय में उगता है, वह भी स्वयमेव ।” 

“किन्तु हमारी राजनीतिक व्यवस्था में न प्रेम और न हृदय का कोई 
स्थान है ?” 

“तो क्या प्रेम ही आदेश-अपेक्षित है ?” 

“ निश्चय ही प्रेम का आश्रय वासना है । यदि ऐसा न होता तो वासना 
की तृप्ति के पश्चात्‌ तथोक्त प्रेम का नाश क्‍यों होता है ।”! 

“वासना पाशविक है और प्रेम देविक ।”? 

“ न कुछ पाशविक है, और न कुछ देविक है, सब प्राकृतिक है । अफसोस, 
भ्रभी तक तुममें पुराने संस्क्रार भरे हुए हैं। उद्भ्रान्‍्त कवियों तथा मस्तिष्क- 
विही न धर्माचायों ने ऐसी विकृत भावनाएँ समाज में चलाई हैं । कम्यूनिज्म 
ने इन मिथ्या संस्कारों को नष्ट करने का बीड़ा उठाया है। जिम्न प्रकार भूख 
एक प्राकृतिक माँग है उसी प्रकार प्रेम भी है। भूख भोजन से शान्त होती है, 
प्रेम वासना की पूर्ति से शान्त होता है ।॥” 

“मन का संयोग न होने से क्या वासना की तृप्ति बलात्कार नहीं है ? 

“कम्यूनों में जिस प्रकार सब काम सामूहिक रूष में होते हैं, तथा उनकी 
समस्त चेष्टाएँ पार्टी संचालकों के 'नियन्त्रण में चलती हैं, उसी प्रकार प्रेम 
अथवा वासना की भावना है। व्यक्तित्व को समाज में समाविष्ट करना ही 
सच्चा साम्यवाद है। समाजवाद का अन्यतम रूप कम्यूनिज्म है, जहां व्यक्ति 
की इच्छा लोप हो जाती है ।” 

“आपकी यह फिलासफी मेरी समझ में नहीं आती ।” 

“अभी नहीं धीरे-धीरे समझोगी.। इस प्रकार सोचो कि जो- कुछ तुम 
अपना क्रहती हो, वह दरअसल तुम्हारा नहीं है, वह सब का है। उस पर 
अधिकार तुम्हारा नहीं समाज का है । तुम्हारा रूप, तुम्हारा शरीर, तुम्हारी 
चेतना, तुम्हारी भावना, सब समाज की है ।” 

“इसका अर्थ यह कि मेरा शरीर कोई भी इस्तेमाल कर सकता है ।” 
“निस्सन्देह, जेसे समाज को जरूरत हो सेनिकों की, तब प्रत्येक व्यक्ति से 
सैनिक का काम लेने का अधिकार समाज को हैं। वह सैनिक बनने से इनकार 
_ज्ञहीं कर सकता । इसी प्रकार से अन्य बातों के लिये भी ऐसी ही व्यवस्था 
समझना चाहिये । 
.. “समाज के अधिकार का निरूपण कौन करता है।” 
.. “समाज की कर्णंधार पार्टी है, अतएव पार्टी के व्यक्ति ही समाज की 
आवश्यकता के अनसार उसके अधिकार का निरूपण करते हैं ? ” 
* मैंने भी कम्यूनिज्म के सिद्धान्तों का अध्ययन किया है, परन्तु/'“।/! 
“तुम रूसी कम्यूनिज्म की बात सोचती होगी, जो अधूरा है। कम्यून 
व्यवस्था चलाने में वे असमर्थ रहे, और इसीलिये उनका कम्यूनिज्म खिचड़ी 
बन गया । चीनी कम्यूनिज्म वास्तविक अथों में कम्यूनिज्म है जो कम्यून 
व्यवस्था पर आधारित है। खाने-पीने-रहने की व्यवस्था सब सामाजिक है। 
किसी प्रकार के व्यक्तिवाद की उसमें गंजायश नहीं है |? 
“परन्तु 
परन्तु वरन्तु कछ नहीं । यदि तम मेरी प्रेयसी बनना स्वीकार करोगी 
तो तुम्हारे अधिकारों में वृद्धि होगी । तुम साधारण गुप्तचर से पार्टी की एक 
नेत्री हो सकती हो । नेत्री का मार्ग में तुम्हारे लिये प्रशस्त करूँगा ।”? 
“और यदि मैं स्वीकार न करूँ तो ।” 
|. “तब मृत्यु-दंड निश्चित है। पार्टी के प्रमुख संचालक की आज्ञा न मांनने 
की सजा प्राण-दंड है । इतना तो तुमको अवश्य मालम होगा ।”! 
चिन को कोई उत्तर न सूझा। वह अपने सामने टेगे हुए तैल-चित्र को 
शल्य दृष्टि से देखने लगी। 
. “काँग ने उसकी दृष्टि का अनुसरण कर कहा--“जो चित्र तुम अपने 
सामने देख रही हो, जानती हो वह किसका है ?”! । 
..._काँग कहने लगा-“यह चित्र उस महान विजेता का है जो एक महान 
| प्रीताँग था । इस महान व्यक्ति का नाम लेते हुए आज भी लोग भय से पीले 

पड़ जाते हैं । उसने समस्त ज्ञात संसार को अपने परों के तले रौंद डाला था। 
इसने चीन से लेकर यूरोप तक, तथा रूस से लेकर भारत तक फैले समस्त 
देशों पर अपना साम्राज्य स्थापित किया था। इसने श्वेताँगों का मान-मर्दन 
कर उन्हें बकरों की भांति मौत के घाट उतारा था। उनके बड़े-बड़े नगरों को 
अक्ष रश: भूमिसात किया था। उनके समस्त निवासियों को, जिनमें बाल, वृद्ध 
तथा नारियां सम्मिलित थीं, चने की तरह आग में भूज डालां था। इसकी 
सेनायें श्वेताँगों के समृद्ध देशों के नगरों में प्रवेश करती थीं, उस समय वे हरे- 
भरे खाते पीते होते थे और जब वहां से वे कच करतीं तब शहर राख के. 
“स्तूप बन जाते, और निवासियों को प्रथ्वी खा जाती । इस महान पराक्रमी 
पुरुष के समक्ष नारी की “अपनी इच्छा” करके कोई वस्तु नहीं थी | इसकी 
आज्ञा को उल्लंघन करने का साहस किसी में नहीं था। सोचो, इस पृथ्वी पर : 
ऐसा कोन व्यक्ति उत्पन्न हुआ है, जिसका सानी आज तक न पैदा हुआ है. 
और भविष्य में होगा, यह भी सन्देहात्मक है |” 

काँग चिन के उत्तर की प्रतीक्षा करने लगा । वह भय से काँप रही थी । 

उसने उसका हाथ पकड़ कर उठाया, और घसीटता हुआ उस चित्र के 
सन्मुख ले गया, जिसकी प्रशंवा के वह पुल बाँध रहा था । इस समय चिन की 
विचार-शक्ति लुप्त हो गई थी, और शरीर पीपल के पत्ते के समान काँप 
रहा था । 

कांग उसका हाथ झझको रता हुआ बोला--“इसने अपने जीवन में असंख्य 
नारियों का मान भंग किया था, और अनेकों रूपसियों ने स्वेच्छा से इसकी 
अंकशायिनी होने में गौरव समझा था । जो दिग्विजय करता है, वही सववे- 
शक्तिमान होता है, और शक्तिमान अपनी इच्छानुसार सभी वस्तुओं को भोगता 
हैं । यह चित्र तैमूर का है। देखो इसका ललाट ठीक वैसा ही है, जैसा मेरा 
है । उसके नेत्रों से वही श्रेष्ठता, स्थिरता, और दूृढ़ता प्रस्फूटित हो रही है, ' 
जो तुम मेरे नेत्रों में देख सकती हो । उसकी अ्रकटियाँ उतनीं ही कुटिल हैं, | 
जितनी मेरी । उसके कानों पर जरा दृष्टि डालों, वे वैसे ही चौड़े, बड़े, तथा 
पंखे की तरह फैले हुए हैं, ज॑से मेरे हैं । पीतांगों की मूछें कुछ छोटी, तथा | 

पतली, एवं बिखरे बालों की होती हैं, दाढ़ी के बाल केवल ठुडिडयों तक सीमित 
. रहते हैं, वेसे ही इस महान व्यक्ति की मूछें और दाढ़ो हैं । इन दो बातों में 
मुझसे समानता इसलिए नहीं है क्‍योंकि मैं इनको मुड़वा देता हूँ । देखो मेरी 
भुजाए, मेरा चोड़ा सीना, मेरी माँस-पेशियाँ वे सब तेमूर के अनुरूप हैं ।” 

चिन सहसा बोल उठी-- “किन्तु उसकी एक टठाँग टूटी थी, इसीलिए वह 
तैमूर लंग कहलाता था ।” 

काँग बोला--' उसकी एक टाँग टूटी नहीं थी । अपने रुदिनों में उसे कुछ 
दिनों तक निरुद्देश्य घृमना पड़ा था, और उन्हीं दिनों उसके पैर में चोट लग 
गई । बिना इलाज की सुविधा के चोट बढ़ती गई, उसी के प्रभाव से उसे कुछ 
दिनों तक लंगड़ा कर चलना पड़ा था | चोट अच्छी हो जाने पर भी उसका 
लेगड़ाना दूर नहीं हुआ । उसके श्वेतांग शत्रुओं ने उसे 'लंग! की उपाधि से 
विभूषित किया, तथा इतिहास में भी वह इसी नाम से प्रसिद्ध किया गया, 
क्योंकि उस समय के इतिहासकार अधिकतर श्वेतांग थे ।” 

“लेकिन आप तो लगड़ा कर नहीं चलते । 

“लेँगड़ाना कोई उसका विशेष गृण नहीं था, जिससे उसके जीवन पर कोई 
प्रभाव पड़ता । मेरे मन में वह विचार सतत्‌ उठता रहता है कि नवचीन में 
मुझे तमूंर की भूमिका अदा करना है, पीतांग जाति को उसी प्रक्रार स्व-शक्ति- 
मान बना कर दरुवेतांगों के संसार को पदाकान्त करना है ।” 

“ठीक है, उसी के प्रयत्न में हम सब संलग्न हैं ।” 

“यही हमारी योजना है। पहले चीन की सीमा को हिमालय तक लाकर 
उसे दृढ़ करना है, फिर हमें आगे बढ़ना है | तंमूर तलवार की शक्ति इस्तेमाल 
करता था, और कूटनीति का भी वह सहारा लिया करता था । जिस देश को 
उसे जीतना होता, वहाँ वह पहले अपने गुप्तचरों को भेजता था, जो तेमूर की 
ख्याति तथा विरुद गाते थे, जिनसे वे हतोत्साहित हो जाते थे। आधी से ज्यादा 
विजय उसके गुप्तचर कर लिया करते थे, शेष को पूर्ण उसकी विशाल सेनाएँ 
करती थीं । संसार का वह प्रथम सेनापति था, जिसने अपने सैनिकों को एकसी 
वर्दी पहनाई थी । संसार का वह प्रथम वैज्ञानिक था, जिसने बन्दुक और बारूद 

का आविष्कार लगभग पूरा कर लिया था, किन्तु उसी अवसर पर उसकी 
मृत्यु हो जाने से, वह आविष्कार संसार में प्रकट होने से कुछ वर्षों के लिए ठल 
गया । उत्को पूर्ण कर संसार में लाने का श्रेय हम चीनियों, अर्थात्‌ पीतांगों को 
है । कागज भी हमने बनाया, और मुंद्रणकला का आविष्कार भी पीताँगां का 
है । पीतांग जाति संसार की सर्वश्रेष्ठ जाति है ।” 

यह कहते-कहते उसने चित्र कों अपने अंक में भर लिया | आक्रमण इतना 
आकस्मिक हुआ था, कि चिन अवश हो गई, और वह उसका प्रतिकार नहीं 
कर सकी । स्थिति का भान होने पर वह अपने को छड़ाने का प्रयत्न करने 
लगी, किन्तु कांग की बलिष्ट भुजाओं के पाश से वह अपने को मुक्त नहीं कर 
सकी । वह बिल्ली के मुंह में दबे हुए चूहे की भाँति छटपटाने लगी। 

उसने अपना पाश दृढ़ करते हुये कहा--“चिन, अब तुम मेरे पाश से निकल 
नहीं सकती, और न कोई तुम्हें सहायता दे सकता है । यदि तुम मुझे स्वेच्छा से 
वरण नहीं करती, तब तुम्हारा मान भंग करने के पश्चात्‌ तलवार की धार से 
तुम्हारा आलिगन कराया जायगा । इसी नीति का पालन तैमूर मेरा राजनीतिक 
गुरू भी करता था । और यदि तुम मेरी प्रेयसी स्वेच्छा से बनोगी तो तुम एक 
दिन विश्व-विंजेता की प्रेयसी बन कर चीनी साम्राज्य की सम्राज्ञी हो सकती 
हो । बोलो, तुम कौन मार्ग पसन्द करती हो ।” 

यह कहते हुए उसने उसे छोड़ दिया । वह हाँफती हुईं एक कुर्सी के सहारे 
खड़ी हो गई । उसका मन और शरीर बेंत की तरह कांप रहा था । 

कांग उसको इस भाँति देख रहा था, ज़से शिकारों उस हिरणी को देखता 
है, जिसे उसके कत्तों ने हिला डाला हो | ह हि! 

अपनी छोटी आँखों कों सिकोड़ते हुए वह बोला-- “तुमको बिचारने के 
लिए मैं एक दिन का अंवसर देता हूँ । मेंरे दोनों प्रस्तावों पर विचार कर लो। 
जो तुम्हें अधिक रुचिकर हो उसी के अनुसार मैं अपना कार्ये-क्रम बनाऊँगा | 
तुम अब इसी कमरे में कंद रहोगी । मैं इसका प्रबन्ध किये देता हूँ ।” 

चिन॑ का मन अस्थिर था । वह कोई उत्तर देने, अथवा स्थिति पर विचार 
करने में सर्वंथा अशक्त थी । 

कांग उसको देखता हुआ, कमरे से बाहर चला गया। जिस प्रकार शेर को 
सम्मुख देख कर उसके शिकार की धिग्घी बँव जाती है, बसे ही दशा चिन की 
थी । उसे मालम भी न हुआ कि कांग अब कमरे के बाहर चला गया है। 

जब, कांग की आज्ञानुसार उस कमरे के दरवाजे बन्द किये जाने लग्रे,.तब 
उसको होश आया-। वह कमरे के बाहर निकलने का उद्योग करने लगी, किन्तु 
कांग के परिचारकों ने” जो उसके साथ चीन से आये थे उसका मार्ग रोकते हुए 
कहा--''कमरे के बाहर निकलने का आदेश नहीं है । 

चिन चोंक पड़ी । उसते रु थे स्वर से पूछा-“किसका ?” 

एक परिचारक ने &र बन्द करते हुये कहा--“उपाध्यक्ष, कांग का । 

चिन जड़वत्‌ वहीं खड़ी रह गई । द्वार बन्द होते ही कमरे में अन्धकार 
छा गया, केवल दो घुमावदार बनाये हुये मोखों से बयार और हल्का प्रकाश 
आ रहा था । मानसिक उत्तेजना से चिन एक कर्सी पर बैठ कर रोने लगी । 


चिन कई घन्टों तक बंठी रोती रही । इस प्रकार का प्रश्न कभी उसके 
जीवन में नहीं आया था । उसने कभी नहीं सोचा था कि कम्यून प्रथा में प्रेम 
भी समाज के नियन्त्रण में है। उसका मन कह रहा था कि यह सब काँग का 
गढ़ा हुआ कम्यूनिज्म है, और उसकी युक्ति है, उस पर अधिकार करने के लिए । 
उसे गुप्तचरी की शिक्षा दी गई थी, उसी प्रसंग में उसे प्रेम का अभिनय करना 
भी. सिखाया गया था, किन्तु इन्द्रियों के वशीभूत न होने के लिये उसे अनेका- 
नेक दण्डों का भय भी दिखाया गया था । आज सहसा ऐसी स्थिति उत्पन्न हो 


._ गई कि स्वयं उपाध्यक्ष, जों संघ का सर्वोच्च अधिकारी है, उन्हीं नियमों को 

किसी प्रकार तैयार न होता था । 

वह सर्वेधा उसके चँगुल में फँसी हुई थी। उसके निकल कर भागने का 
कोई रास्ता न था । उसके साथी चाउ आदि उसकी रक्षा करने में असमर्थ थे । 
कांग का विरोध करने की क्षमता किसी में नहीं थी । नितान्त एकॉकी जानकर 
उसको बार-बार रुलाई आने लगी, किन्तु रोया भी कहाँ तक जाय ! 

दिन उत्तरोत्तर चढ़ रहा था । प्रकाश के प्रवेश के मार्ग यद्यपि अवरुद्ध थे, 
किन्तु कमरे में हलका चाँदना था । उसकी वस्तुएं धुंधली अवश्य दिखाई पड़ती 
थीं, किन्तु भली भाँति देखी जा सकती थीं। आज के पहले उस कमरे में उसे 
आने का अवसर नहीं मिला था, क्‍योंकि यह उस भतहे मकान के दूसरे चौक में 
पड़ता था, जो किसी समय अन्तःपुर की भाँति इस्तेमाल होता रहा होग़ा । 
“बृहत्तर चीन संघ” के सदस्यों का आवागमन अधिकतर उसके आगे वाले 
हिस्से में होता था, और जो लोग स्थायी रूप से रहते थे, वे उसी अग्रभांग में 
रहते थे । अन्त:पुर प्राय: खाली पड़ा रहता था । कांग के आने से वह भाग 
आवाद हुआ था । 

चाउ-चिन बनारस शाखा का संचालक था। उसने कांग को प्रसन्न करने 
के लिए उस कमरे को आधुनिक सुविधाओं के अनुसार सजाया था। उसमें 
विद्युत शक्ति उत्पन्न करने के लिये उसने निजी डायनेमों लगाया था, जिससे 
प्रकाश होता और पंखे चलते थे। अभी तक चिन का ध्यान उस कमरे में छटके 
हुये बल्व पर नहीं गया था । कमरे का निरीक्षण करते हुए देखा, और बटन 
दबाया, कमरा प्रकाश से जगमगा उठा । अन्धकार उसका गला घोट-सा रहा _ 
था, अब श्रकाश से उसे कुछ राहत मिली । 

चित्त कुछ स्वस्थ होने पर वह उस कमरे की प्रत्येक वस्तु का निरीक्षण 
करने के इरादे से उस अलमारी के पास गई, जहाँ से कांग ने मदिरा निकाल 
कर पी थी । अलमारी में उत्तमोत्तम मदिरा की बोतलें सजाई हुई थीं। उसने 
एक बोतल उठा कर देखा, जिस पर लिखा हुआ था, “ पच्चीस वर्षो तक यह 
भूमि में गर्भस्थ रही ।/ चिन मदिरा नहीं पीती थी । ग्रुप्तचरों के लिए उसका 
पीना वर्जित था | उसने उसे यथास्‍स्थान रख दिया । बारी-बारी से उसने प्रत्येक 

बोतल को देखा, और उनको एक से एक बढ़िया पाया । मदिरा के अतिरिक्त 
उस अलमारी में कुछ नहीं था । 
घूमती हुई वह दूसरी अलमारी के पास गई। उसके कपाट खोल कर 
देखने स मालूम हुआ कि वह बिल्कुल खाली है। उत्सुकता उसे तीसरी अल- 
मारी के पास ले गई। वह भी दूसरी की भाँति खाली निकली । चौथी अलमारी 
की ओर वह जा रही थी कि उसे बाहर आहट माल्म हुई | उसने ताले में 
चाभी डालने का स्वर स्पष्ट रूप से सुना । वह तत्काल स्विच के पास गई, 
और विद्य त-दीप बुझा दिया । कमरे में पुन: अन्धकार ने प्रवेश किया, किन्तु 
उसी समय द्वार खुल गया, और उस बेचारे को भागना पड़ा । 

चीनी रीति से बनाए हुए भोजन की टू लिए कांग के परिचारक ने प्रवेश 
किया । चिन क्रसी के सहारे खड़ी थी । सेवक ने उसकी ओर दृष्टिपात तक 
नहीं किया, ओर खुपचाप टे मेज पर रख कर चलने लगा.। जब वह कमरे के 
बाहर जा रहा था कि कांग ने प्रवेश किया । चिन उसको देखकर सहम गई । 
काँग नोकर को जाने का संक्रेत कर मुस्कराता हुआ क्रसी पर बैठ गया। 
चिन खड़ी काँपती रही । 
|. कांग ने उसको देखते हुए कहा--”चिन, वहाँ क्‍यों खड़ी हो ? आओ, यहाँ 
| बेठो ।” 
द चिन कोई उत्तर नहीं दे सकी, और न वह वहाँ से टली । 
| कांग उठ कर उसके समीप आया, और उसका कन्धा पकड़ते हु: कहा -- 
| “चिन, तुमको मैं वृहत्तर चीन की साम्राज्ञी बनाऊंगा।” 
| चिन न अपना कन्‍्धा ही छूड़ा सकी, और न वह वहाँ से हटी। 
|  कांग ने उसका कन्धा छोड़ कर उसका हाथ पकड़ा, और खींचेते हुए 
कहा--“ तुमको क्या मुझसे भय लगता है ? मैं कोई अजदहा नहीं हूं, जो खा 
जाऊंगा ।” 
|. उसने चिन की कलाई की एक नस दबाई, वह हाय कर जमोन पर बैठ 
गई । कांग हँसने लगा । उसकी हँसी में पौशाचिकता झाँक रही थी । 
|. उसने फिर कहा-“'तुम पर विजय पाना, मेरे लिए कितना आसान है, 

इसका एक छोटा-सा प्रदर्शन मैने किया है ।” 
चिन असहाय दृष्टि से उसे देखने लगी। | 
कांग ने उसे उठाते हुए कहा--“उठो, मेरे साथ भोजन करो । शायद तुम 
प्रात:काल कलेवा भी नहीं किया था, क्‍योंकि तुम्हा । मुख सूख गया है । म 
का एक पेग पियो, नई स्फूर्ति तुममें प्रवेश करेगी ।”” 
यह कह कर करसी पर बंठ कर उसने मदिरा की बोतल निकाली और 
एक पेग ढाल तथा सोडा मिला कर उसको देते हुए कहा--“पी जाओ । तुम्हारे 
मन का अवसाद दूर हो जायगा ।7 
चिन ने गिलाप्त लेकर मेज पर रख दिया. और कहा--“मदिरा पीना मे 
लिए संघ के नियमों के अनुसार वजित | 
“अब तुम संघ की गुप्तचर नहीं बल्कि उसकी अधीश्वरी हो । नियम 
निम्नवर्ग के कर्मचारियों के लिए बनाए जाते हैं, उनके अधीश्वरों के लिये नहीं 
मेरी प्रेयसी होने के कारण तुम उन नियमों के बंधन से ऊपर उठ गई हो, और 
अब तुम्हें वह क्षमता प्राप्त हो गई है कि तुम दूसरों के लिए मनमाने निय 
बना सकती हो ।” । 
चिन ने न उत्तर दिया, और न मदिरा ही पी। वह नखों से मेज की 
पालिश खुरचने लगी । कांग उसको तीक्ष्ण दृष्टि से देख रहा था । 
कांग ने कहा--''अच्छा, अःओ हम तुम एक ही गिलास में पिए । 
उसने उस गिलास को उठा कर दो चुसकियाँ लीं, और शेष चिन को पीर 
के लिए दी । यु 
चिन ने अपने जीवन में कभी मदिरापान नहीं किया था। उसे पीने का 
साहस म हुआ ! ह]। 
कांगू ने साहस बंधाते हुए कह्ा--' घबराओ नहीं । एक घूंट पीने के बा॥ 
तुम स्वयं. अधिक पीना चाहोगी । यह धरातल का अमृत है । इसे पींकर बुद्धि 
के कपाट| खुल जाते हैं । मुरझाई जिन्दगी में नई जान आती है । एक घूट पीकर 
देखो तो ।”' | 
कांगे ने गिलास उसके अधरों से लगा दिया । मदिरा की तीक्षणता अधरो 

का चुम्बन लेने लगीं, चिन ने घबरा कर अपना मुख खींच लिया । वह अधरों 
को चाट कर उसकी कड॒वाहट मिटाने लगी । पक] 

कांग ने कहा--' यदि इस बदमजगी को दूर करना चाहती हो, तो एक 
घूंट आँख बन्द कर पी जाओ ।” 

उसने पुन: मदिरा का गिलास उसके अधरों से लगाया, और उसकी ग्रीवा 
कस कर पकड़ ली, तथा मदिरा जबरन उसके गले उतार दी । चिन को बड़े 
जोर की खांसी आइ, तथा आँखों-नथुनों से पानी बहने लगा । मदिरा के दो 
घंट छोड़ शेष सब उसके पेट में चली गई । 

कांग बड़े आदर तथा प्रेम के साथ अपनेरु माल से उसके नथुनों और आँखों 
को पोंछने लगा । 

मदिरा बड़ी तीब्र थी। उसके गले से लेकर पेट तक अग्नि की एक लीक 
बन गई, जो उसे जलाने लगी। वह अपना पेट पकड़ कर क्रसी पर बेहाल बेठ 
गई । 

कांग ने भुने हुए मांस का एक टुकड़ा, उसको खिलाते हुए कहा -“चिन, 
इसके खाने से तुम्हारे पेट की जलन मिट जायगी । , 

जलन की तड़फड़ाहट से वह अधीर हो रही थी, उसके नथुनों और आँख 
से जल बराबर निकल रहा था। उसने काँग के उपदेश पर कर्णपात नहीं किया 
साड़ी के एक छोर से बह उसे पोंछने में लगी थी । 

काँग ने पुनः उसका मुख पकड़ा, और माँस उसमें घुसेड़ते हुए कहा-- “मैं 
कहता हूँ इसे खा जाओ, तुम सीधीं तरह नहीं मानोगी। लो खाओ, इसे निगल 
जाओ ।” | 

यह कहते हुए उसने उसकी गरदन की एक नस पुन: दबाई । उसके प्रैझ्राव 
से उसका मुख डिबिया की भांति खुल गया,” और उससें'माँस की बोटी उसमें 
डाल कर उसका मुंह दवा दिया । चिन उसे निगल जाने के लिए बाध्य हुईं मे, 

इस समय तक सुरूर चढ़ने लंगाँ थां। माँस की बोटी की चरफराहट 
उसकी जलन शान्त कैरनें।लगी | मदिरा की गर्मी से उसकी आँखें लाल होने 
और मस्तक घूमने लैंगे। ; ॥हहं/ हि है 

इसी समय कांग का विश्वासपात्र भुत्य कमरे के बाहर दिखाई दिया। उसको 
देख कर उसकी भ्र्‌ कूटियां चढ़ गई । 

उसने डरते-डरते वहीं से कहा-“चाउ, हो-चिन तथा लीं-सूंग आदि आपसे 
किसी आवश्यक काये के लिए मिलना चाहते हैं । मैंने उनको टालने की बहुत 
कोशिश की, और बताया कि उपाध्यक्ष भोजन कर रहे हैं, उसके बाद दायन 
करेंगे, और मुलाकात शाम को पाँच बजे होगी, किन्‍्तू वे मानते नहीं और 
आपके भोजन हो जाने तक प्रतीक्षा करने को कहते हैं। उन सबके चेहरे 
घबड़ाए हुए हैं, और बड़े परेशान देख पड़ते हैं। उनकी बातचीत से माल्म 
होता है कि कोई आपत्ति या तो आई है, अथवा आने वाली है ।” 

काँग यह सुन कर सोच-विचार में पड़ गया, और चिन की ओर देखते 
हुए पूछा-“इसके यहाँ होने की सूचना तो नहीं दी ।” 

नौकर ने शिर हिला कर संकेत किया कि 5सने चिन के सम्बन्ध में कोई 
बात नहीं बताई । 

काँग ने कहा--“अच्छा उनको प्रतीक्षा करने को कहो । मैं भोजन करके 
आता हूँ । खबरदार, इधर किसी को मत आने देना ।” 

भृत्य के चले जाने के बाद काँग भोजन करने बैठ गया । चिन की घबराहट 
तथा ग्लानि दूर हो गई थी । अपनी इच्छा के विपरीत सुरूर उसे मुखर बनने 
की उत्तेजना दे रहा था। काँग ने लक्ष्य किया कि शिकार फँस गया है । 

उसने उसे साथ खाने के लिए आमन्त्रित किया, और विविध व्यंजनों के 
लुकमें उसे देने लगा । चिन बिना कोई प्रतिरोध किये खाने लगी | भोजन के 
ग्रास ज्यों-ज्यों उसके पेट में जाते, त्यों-त्यों वह उत्फुल्ल होने छंगी। उसकी 
आँखों में काँग एक सुन्दर बलिष्ठ व्यक्ति जँचने लगा । 

कांग ने उसका परिवर्तत देख कर कहा-- ““चिन तुम विश्वास करो, मैं 
तुमसे प्रेम करता हूँ ।” 

चिन रलूजा गई, और उसने आँखें नीची करली । 

काँग ने अनुभव किया कि औषधि अपना काम कर रही है। उसने अपनी 
कुरसी उसकी कुरसी से सटाते हुए कहा-“मैं तुमको वृहत्तर चीन की साम्नाज्ञी 

वनाऊँगा । सम्राट बनने के ध्येय से ही मैं इस संघ में आता हूँ । मेरे सामने 
चंगेज और तेम्र के उदाहरण हैं जिन्होंने अपनी शक्ति से ससागरा पृथ्वी को 
अपने अधिकार में कर विश्व पर अपनी विजय बेंजयन्ती फहराई थी । अस्सी 

करोड़ पीतांग जिधर अभियान करेंगे, उधर उनकी गति को कोई रोक नहीं 
सकेगा । यदि कोई देश या राष्ट्‌ रुकावट डालेगा, तो चंगेज और तंमूर की 
भाँति मैं उनके सभी निवासियों को पृथ्वी में गड़वा दूंगा, उनके श्री सम्पन्न 
विश्ञाल नगरों को धूलिपुञ्ज में परिणत करूँगा, और श्वेताँगों का नाम-निशान 
मिटा कर पीताँगों का साम्राज्य पुन: स्थापित करूँगा। जिस प्रकार आज संसार 
उनके नामोच्चारण के साथ आतंकित होता है, उसी प्रकार मेरे नाम से भी 
होगा । इतिहास में उन्हीं को प्रधानता मिलती है, उनके ही गुणों का वह 
बखान करता है, जो संसांर में खून की नदियां बहाते हैं, आबादियों को घ्वस्त 
करते हैं, और मनुष्य को कीट से अधिक नहीं समझते, तथा इन्हे मसल डालने 
में नहीं हिचकिचाते । भविष्य में वह दिन शीघ्र आने वाला है, जब श्वेताँग 
मेरे नाम से थर्रायेंगे, उनकी स्त्रियों के गर्भपात होंगे, और वे त्राहि-त्राहि करते 
बिललाते ध्रूमेंगे । पीताँगों का उदयास्त साम्राज्य स्थापित होने पर मैं तुमको 
उसकी साम्राज्ञी बनाऊगा । बोलो स्वीकार है ?” 

उसके शब्दों का कोई अर्थ चिन नहीं लगा पां रही थी । उसकी विचार 
तरंगें अस्थिरता के साथ, तूफान की गति से उद्वेलित हो रही थीं । 

कांग ने उसके शिर को सूँघते हुए पुन: पूछा- “बोली चिन, तुम मेरी 
प्रेयसी बनाकर संसार पर शासन करोगी ।' और यह कह कर उसने उसकी 
पीठ सहलाना आरम्भ किया । चिन की नाड़ियों में वेग से संचालित रक्त 
फड़कने छूगा | 

उसने भर्राए हुए कण्ठ से कहा --“आप जो कहेंगे, वह सब मुझे स्वीकार 
है ।” 

काँग ने सन्तुष्ट हो कर कहा--“ठीक है, अब मैं बाहर जा रहा हूँ । चाउ 
आदि शायद तुम्हारे बारे में ही पूछने आये हैं। मैं उनका समाधान करने जाता 
हूं । आज रात्रि भर तुमको बन्दी जीवन और व्यतीत करना पड़ेगा | कल 

तुमको अपनी प्रेयसी घोषित करूँगा । 


यह कह कर वह चला गया, और चिन भोजन करने लगी । काँग जाते हुए 
बाहर से द्वार बन्द करता गया । 


२१ 


चिन की जब नींद टूटी, वह हकबका कर चारों ओर देखने लगी। भोजन 
करते-करते कब उसे नींद नें धर दबाया था, यह जानने में वह असमर्थ थी । 
सुरूर उतर जाने से उसका शरीर पीड़ित था, और उसे बार-बार जम्हाइयाँ 
आ रही थीं । वह अपनी स्थिति विचारने लगी । नशे की हालत में उसने जो 
कुछ काँग से कहा था, उसकी धुंधली याद उसे सताने लगी | वह स्वयं अपने 
से घृणा करने लगी। यदि काँग न चला गया होता आकस्मिक परिस्थितियों के 
कारण, तो उसका सर्वनाश अवश्य हो गया होता, और वह भी उसकी इच्छा के 
सहयोग से । वह अपनी असहाय दशा पर पुन: रोने लगी । रुदन ने उसके हृदय 
के वृश्चिक दंशन को कुछ कम किया । 

दिवस का अपराह्न था। मकान पूर्वाभिमुखी था, इसलिए सूर्य की किरणें 
कमरे के पश्चिमीय भाग पर पड़ रही थी । पूर्वाह्न में जो कुछ प्रकाश का 
चाँदना कपाट की सांसों से छुन कर आता था, अब बन्द हो गया था, इसलिये 
कमरे में अन्धकार छाया था । चिन को सहसा याद आया क्रि कमरे में बिजली 
के प्रकाश की व्यवस्था है। उसने उठ कर बत्ती जलाई | वह धीरे-धीरे कपाटों 
के पास आ, सांसों में कान लगा कर बाहर की आहट लेने लगी । सर्वत्र घोर 
निस्तब्धता छाई थी । वह टहलती-टहलती, उस अलमारी के पास आकर खड़ी 
हो गई, जिसे वह मध्याह्न में काँग के आने के पहले देख रही थी। 

यह अलमारी भी अन्य!'दो की भाँति खाली थी। उसे शून्य दृष्टि से देख 
रही थी कि उसके भीतर कुतरन कौ*शंब्द सुनाई दिया । वह ध्यान पूर्वक उसके 

. भीतर देखने लगी । उसे कहीं कुछ दिखाई तो नहीं दिया, किन्तु स्पष्ट मालम 
. हो रहा था कि चहा, या कोई अन्य विविर-निवासी जीव लोहे को कृतरने का 
. प्रयत्न कर रहा है । उसने अलमारी के खानों में छगी लकड़ी थपथपाई । शब्द 
तुरन्त बन्द हो गया । कुछ क्षणों पश्चात्‌ पुन: कृतरना आरम्भ हुआ । चिन ने 
. पुन: तख्ते थपथपाये । शब्द पुन: बन्द हो गया । चिन को गुप्तचरी की शिक्षा 
देते समय तहखानों के विषय में भी बताया गया था । उसे अनेक प्रकार के तह- 
खानों के खोलने-बन्द करने के तरीके बताये गए थे, तथा उनको खोज निकालने 
के कुछ उपाय भी समझाये गए थे । उसे सन्देह हुआ कि इस अलमारी के पीछे 
अवश्य पोलापन है । वह नीचे के खाने से आरम्भ कर ऊपर तीन खानों तक 
की पुश्त तथा बगली दीवाल की परीक्षा करने लगी । वह सवंत्र ठोस मालूम 
हुई । चौथा खाना उनके हाथों की पहुँच के बाहर था | इसी समय पुन: शब्द 
हुआ, और अब उसे स्पष्ट प्रतीत हुआ कि आवाज चोथे खाने से आ रही है । 
वहाँ तक पहुँचने के लिए वह एक कुरसी घसीट लाई, और उस पर खड़ी हो 
कर उसकी परीक्षा करने लगी । 
चौथे खाने का तख्ता साफ था, पुश्त की दीवाल भी साफ थी, किन्तु बगल 
की दीवाल में दोनों तरफ इतने बड़े छेद थे कि हाथ उनमें आसानी से जा 
सकता था । साधारण रूप से यही जाहिर होता था कि चुहों ने अपने आने 
जाने के लिए मार्ग बृत्राएं, है;। चिन तख्ते पर शिर रख कर सुनने छगी, अब 
उसे स्पष्ट मालम हुआ कि आवाज दाहिने हाथ की बगली से आ रही है। 
तख्तें को खटखटा कर उसने अपना हाथ उसमें डाछा । कृहनी तक वह उसके 
अन्दर चला गया, और उँगलियाँ टटोलती हुई एक छोटे पहिए तक पहुँची । 
वह उसे दाहिनी ओर घुमाने का प्रयत्त करने लगी। वह जरा भी न हिला, 
किन्तु उसकी विपरीत दिशा में घुमाने से वह घूमने लगा। चिन बड़ी उत्सुकता 
से घुमाने लगी । कुछ फेरों के पश्चात्‌ वह रुक गया । चिन ने उसको आगे 
घुमाने में अपनी सम्पूर्ण शक्ति लगा दी। उसे ऐसा प्रतीत हुआ कि वर्षो तक 
| इस्तेमाल न होने और जंग लग जाने से गति अवरुद्ध हो गई है। जोर लगाते 
. ही एक धक्के के साथ सबसे नीचे का तख्ता पीछे की दीवाल में घुस जाने से 

एक मनुष्य के प्रवेश करने योग्य गढ़ा निकल आया । 

चिन क्रसी से नीचे उतर आई, और उस गढ़े को देखने लगी। शीतल 
वायू के मन्द-मन्द झोंके उसके बाहर आ रहे थे, जिससे उसने अनुमान किया कि 
नीचे की सुरंग में स्वच्छ वायु के आवागमन की सुविधा है। उसने उसके अन्दर 
हाथ डाल कर टटोला । आठ-नौ इन्च की दूरी पर उसकी उँगलियों ने एक 
तख्ते को स्पर्श किया । आगे जब उसने हाथ बढ़ाया, तो पूरा हाथ चला जाने 
पर उसे दूसरा [तख्ता छुलाई दिया । उसने अनुमान लगाया कि नीचे उतरने के 
लिए सीढ़ियाँ बनी हुई हैं । अब उसे सन्देह नहीं रह गथा कि इस कमरे से कहीं 
अन्यत्र जाने का गुप्त मार्ग है । उसका मन-मयूर नाचने लगा। उसके मन ने 
कहा कि अब तू काँग की पकड़ के बाहर जा सकेगी । जीवन में प्र थम बार उसे 
महसूस हुआ कि मनुष्य की शक्ति के ऊपर भी कोई शक्ति है। मन ही मन वह 
उसे धन्यवाद देने लगी । अब उसके सामने यह प्रश्न उपस्थित हुआ कि वह इस 
देवी सहायता का इपयोग किस प्रकार करे। वह अनुमान नहीं कर पाती थी 
कि यह सुरंग उसे कहाँ ले जायगी । यदि वह इस मार्ग को इसी प्रकार खुला 
छोड़ जाती है तो बड़ी आसानी से उसका अनुसरण किया जा सकता है। उसे 
यह विश्वास तो था कि इस गुप्त द्वार के दूंसरी ओर अवश्य कोई प्रबन्ध 
इसके बन्द करने का होगा, परन्तु इसका भेद जानने के लिए उसे उसके भीतर 
प्रवेश करना जरूरी था| अन्धकार को दूर किए बिना वह नीचे की व्यवस्था 
नहीं जान सकती थी । बिजली का प्रकाश यहां तक पहुँचाने का कोई सांधन 
नहीं था । लालटेन या टार्च आदि प्रकाशक वस्तुएँ भी वहाँ प्राप्त नहीं हो 
सकती थीं। अन्त में उसने अन्धकार में ही प्रवेश करने का निश्चय किया । 
काँग के वशीभूत होने की अपेक्षा मृत्यु-मुख में प्रवेश करना, श्रेयस्क्र समझ कर 
वह उस गद्नर में प्रविष्ट हुई । वह सीढ़ी के डंडों से नीचे उतरती हुई दोनों 
बगलों की दीवाल टटोलती जाती थी । सबसे अन्तिम छठवाँ डंडा था, और 
उसके नीचे पत्थर की शीतल शिला थी। इधर-उधर टटोलते हुए उसका दाहिना 
हाथ एक ताक पर पड़ा । उसमें टटोलने पर मालम हुआ कि वहाँ कुछ लम्बी 
गोल मोटी सलाइयाँ खड़ी रखी हैं, और उमप्तके नीचे पत्थर और लोहे के टुकड़े 

तथा सूत के गुच्छे रखे हैं। उसके मन ने तुरन्त कहा कि इसमें चकमक पत्थर 
और मोमबत्तियाँ रखी गई हैं, जिनसे प्रकाश उपत्प् किया जा सकता है। 
उसकी एक दूसरी विकट समस्या हल हो गई । उसका मन पुत्र: किसी आज्ञत 
शक्ति की ओर आकर्षित हुआ तथा वह उसे धन्यावाद देने छगीं । 

उसे चकमक पत्थर से अग्नि बनाने की क्रिया मारूम थी, जो उसको 
शिक्षाकाल में सिखायी गथी थी । उसने लोहे से पत्थर को ठोंक ठोंक कर, अग्नि 
स्फुलिग उत्पन्न किए और उनको सूत पुंज में ग्रहण कर लिया। छोटा सा 
स्फूलिंग सूत का आश्रय पाकर सुलगने लगा, और मुख से फूक-फूंक कर उसने 
उसे लो में परिवर्तित किया । उसके प्रकाश में उसने देखा कि लम्बी सलाइयां 
दरअसल पुराने जमाने की बनी हुई मोमबत्तियां हैं । उसने उनमें से एक को 
उठाकर जलाया, और सूत तथा चकमके पत्थर उसी भांति ताक में रख दिया । 
उजाला होने पर वह स्थिति तथा स्थान की परीक्षा करने लगी । 

सबसे पहले उसकी दुष्टि दीवाछ से चिपके हुए दो पहियों पर पड़ी । 
उनंमें से उसने बाई ओर का पहिया घुमाने का प्रयत्न किया । बह ज्यों-ज्यों 
घूमने लगा, त्यों-त्यों ऊपर की अलमारी का तख्ता अपने स्थान पर बेठने लगे। 
जब पहिये का घूमना बन्द हो गया, तब उसने शिर उठाकर देखा कि तख्ता 
अपनी जगह पर बैठ गया है । उसकी चिन्ता दूर हुई । उसे विश्वास होगया 
कि जब तक इस गुप्त भागे के द्वार का पता नहीं चलता, तब तक उसका कोई 
अनुसरण नहीं कर सकेगा । 

उसने झिलमिलातें प्रकाश में देखा कि एक लम्बी सुरंग सामने चली 

गई है । उसमें सीलन की दुर्गन्‍्ध अवश्य थी, किन्तु स्वच्छ वायु के आगमन की 
व्यवस्था से वातावरण शुद्ध था । फर्श पत्थर के टुकड़ों से बना अति शीतल 
था, और छत तथा दोनों तरफ की दीवालें भी पत्थरों से जड़ी थीं । उसे वायु 
के आवागमन के मार्ग जानने की उत्कंठा हुई । जब उसकी- दृष्टि सुरंग कीं 
छत से लगे हुए पत्थर के टुकड़ों पर गई, तब उसे मालूम हुआ कि उन सबसमें 
छुलनी की भाँति असंख्य छिद्ग हैं, जिनसे वायु छन-छन कर आ रही है । 

वह धीरे-धीरे आगे बढ़ने लगी । बीस कदम के लगभग जाने पर उसे बसी 

ही व्यवस्था दिखाई दी जैसी इस सुरंग में प्रवेश करने पर देख चुकी थी। 
उसी प्रकार दो पहिए दीवाल में लगे हुए थे तथा ताक में मोमबत्तियाँ और 
चकमक था और उसके नीचे ४ का अंक बना हुआ था । इससे उसने अनुमान 
लगाया कि दूसरे आँगन के पूर्व दिशा में स्थित कमरे से उसका सम्बन्ध है,तथा 
वहा से भी इस सुरंग में आवागमन हो सकता है। वह पुनः आगे बढ़ी, कुछ 
दूर पर उसे ३ का अंक और इसी प्रकार का प्रबन्ध दिखाई दिया । इस प्रकार 
वह सबसे अन्त में १ अंक पर पहुँची । उसके आगे कुछ दूर जाकर सुरंग बन्द 
होगई थी । उसे अब स्पष्ट होगया कि मकान के कुछ खास कमरों में गुप्त 
रूप से आने जाने में यह सुरंग सहायक है, तथा इस मकान के बाहर निकलने 
में यह कोई सहायता नहीं कर सकती । 

अब उसके सामने यह प्रश्न था कि वह किस कमरे से बाहर निकले उसे 
मालूम था कि बाहर वाले सब कमरों में कांग के सेवक तथा उसके दल के 
साथीं रहते हैं, जिनसे बचकर बाहर निकल जाना असम्भव है| यदि किसी की 
दृष्टि उस पर पड़ गई तो फिर कांग के चंगुल से किसी भाँति निकल नहीं 
सकेगी, और जहां से वह किसी प्रकार निकल भागी है, वहीं पुन: कैद करदी 
जायगी । सोचते-सोंचते वह पसीने-पसीने हो गई | जलती हुई मोमबत्ती उसके 
साथ सहानुभूति दिखाती हुई आँसू गिरा रही थी । 

साहस संचित कर वह पहले अँक का पहिया घुमाने लगी । पहिले की 
भांति ज्यों-ज्यों पहिया घूमता गया, त्यों-त्यों ऊपर का तख्ता छत में प्रविष्ट 
होने लगा, और जब वह समा गया तो दो लम्बे छूरे उसके पैरों के पास गिर पड़े । 
पत्थर पर गिरने से झनझनाहट हुई, और उस शब्द से वह भयभीत हो गई । 
उसे आशंका हुई कि कमरे के निवांसी ने कहीं उनकी खनखनाहट न सुनी हो । 
उसने दूसरी ओर के पहिये को जल्दी-जल्दी घुमाकर द्वार बन्द कर दिया। 
थर-थर काँपती हुई वह सीढ़ी पर चढ़कर ऊपर की-आहट लेने लगी | कमरे 
में सन्नाटा था । वह आश्वस्त होकर नीचे उतरी, और छूरों को उठाकर उनका 
परीक्षण करने लगी । उनको देखकर वह पहचानने का _ प्रयत्न करने लगी कि 
बे उसके किस साथी के हो सकते हैं । उसे याद न पड़ा कि उसने उन्हें किसी 

के पास देखा है। वे सवंथा नये मालूम हुए। उसने अनुमान किया कि इस 


कमरे में कांग का कोई सेवक रहता है । वहाँ से बाहर निकलने का उसे साहस 


नहीं हुआ । उसने उन छूरों को अपनी कमर में खोंस लिया । उसे अब यह 
ढाढ़स हुआ कि आत्मरक्षा का उसे साधन प्राप्त हो गया है, और यदि वह 
आततायी का प्राण हरण नहीं कर सकती, तो अपने जीवन का अन्त तो कर 
ही सकती है । 

वह सोचने छगी कि यदि ऊपर के कमरे में वह सूना जानकर चली भी 
जाये, तो मकान के सदर दरवाजे से कसे बाहर निकलेगी । वहाँ पर पहरे का 
बन्दोवस्त रहता है। कांग तथा उसके दल के साथियों से छिपकर जाने में ही 
उसका कल्याण था, ओर सरेदस्त वह संभव नहीं दिखाई देता था । वह सीढ़ी 
के तख्ते पर बेठंकर सोचने लगी । 

उसके मन ने कहा कि सुरंग के अन्त तक पहुँच कर देखो, अवश्य बाहर 
निकलने का कोई मार्ग होगा । वह क्षीण आशा लिए हुए उठी और मोमबत्ती 
लेकर सुरंग की आखिरी दीवार के पास पहुँचकर उसका परीक्षण करने लगी । 
यहाँ पहिये न थे, और न बसी सीढ़ी ही थी जैसी अन्य कमरों के नीचे थी । 
एक छोटा सा लगभग डेढ़ फुट ऊंचा चबूतरा अवश्य बना हुआ था, जिसपर चढ़ने 
से सुरंग की छत स्पर्श की जा सकती थी। उसने अनुमान लगाया कि वहाँ 
चबूतरा अवश्य किसी खास मकसद से बनाया गया है । कौतूृहलवश वह ऊपर 
चढ़ कर छत टटोलने लगी । टटोलते-टटोलते उसे दो छिद्र दिखाई दिए, जिसमें 
तर्जनी और मध्यमा उंगली जा सकती थी । छिद्रों के ऊपर पीतल या किसी 
धातु का पत्थर था | उसने जोर लगाकर जहां उसके ऊपर ठेला दीवार मे एक 
पटिया सरक गई । उसने जल्दी से अपना हाथ हटा लिया । हटाते ही पटिया 
पुन: अपनी जगह पर चली गई । पटिया बिल्कुल चौकी के पास थी, और एक हाथ 
से ऊपर छत के पत्थर को दबाते हुए उस पटिया को दूसरे हाथ से आसानी से 
पकड़ा जा सकता था । उसने मोमबत्ती नीचे फर्श पर जमा दी, और चौकी पर 
खड़ी होकर पुन: उँगलियों से पत्थर दबाया । पटिया पुन: खिसकी । इसबार 
उसने उसे दाहिने हाथ से पकड़ लिया । छत से उसने अपना हाथ हटा लिया, 

और पटिया को दोनों हाथों से पकड़ लिया । पटिया वैसी ही ठहरी रही । 
वह उसे दाहिने-बाएँ जोर देकर हटाने छगी । वह जरा भी टस से मस नहीं 


हुई । उसने जब उसे नीचे घसीटा तो वह कुछ हिलती हुई मालूम हुई | उसने 
दोनों हाथों से अपने शरीर का बल देकर नीचे हटाना आरम्भ किया | दीवाल 
के पत्थरों की जोड़ से पटिया नीचे जाने लगी, और छत का हिस्सा, जहाँ छिद्र थे. 
नीचे उतरने लगा । वह प्रसन्नता से फ्लने लगी । उसने अनुमान किया कि अब _ 
कोई रास्ता अवश्य निकलेगा । ऊपर की पटिया जो दो जजीरों से बंधी थी, 
नीचे के चबूतरे पर आकर ठहर गई । चिन जिस पटिया को कपड़े थी, बह 
एंक शब्द के साथ, दीवाल के भीतर अटक गई, ठीक उस तंरह जंसे द 
कोई खटका यथा स्थान बंठ जाने से होता है। मोमबत्ती लेकर वह खुशी-खुञ्ी 
उसके अन्दर झांककर देखने लगी। उसे केवल अन्धकार पूर्ण एक कोठरी 


दिखाई दी । ऊपर की पटिया जब नीचे आई थी, तो उसके साथ जंजीर से 
बनी एक सीढ़ी थी । उसके सहारे वह मोमबत्ती लेकर भीतर गई, और उस 
कोठरी का निरीक्षण करने लगी। 


ै 


कोठरी के भीतर आकर उसने देखा कि जैसा प्रबन्ध नीचे था, लगभग _ 


वैसा ही ऊपर भी है, अन्तर केवल इतता है कि उसमें डेढ़ फुट ऊँची चौकी 
नहीं थी । पत्थर की वैसी ही पटिया नीचे तल पर सटी हुई थी, और जैसे ही 


उसने उसे बाहर कीं तरफ खींचा वह उसके हाथ से झटके के साथ छूट गई, 
तथा नीचे की पटिया संरसराती हुई ऊपर कोठरी की छत पर बेठ गई । वह 
प्रकाश में इस यन्त्र को देखने लगी । ध्यान देने पर उसे माल्म हुआ कि जब 
नीचे की पटिया खींची जाती है, तब ऊपर की प्रटिया से लगा हुआ झूला, जो _ 
जंजीरों के सहारे सधा है, नीचे उतरता है। उसी प्रकार की एक पटिया 
खिचती हुई छत के ऊर वाले फर्श पर अंटक जाती है, भौर जब उसे आगे 
खींच लिया जाता हैं तो वह (्प्रिग के सहारे ऊपर बढ़कर आने जाने का रास्ता _ 
बन्द कर देती है । कोठरीं सुरंग में जाने के लिए दीवाल के दूसरी ओर श्रबंध _ 


था, और एक छत के समीप वाली पटिया में एक जंजीर लगी हुई थी, जिसके 
खींचने से प॒टिया नीचे आकर सुरंग में जाने का मार्ग खोल देती थी । उसने 

खोल-बन्द कर दोनों परीक्षाएँ करलीं । -. 

कोठरी में पहुँच कर उसने देखा कि एक सुरंग दाहिनी ओर चली गई 
है। वह उस दिश्ञा में काँपते हुए कलेजे के साथ आगे बढ़ी.। लगभग बीस 
कदम जाने के पश्चात्‌ वह बन्द हो गई । यहाँ उसे पहली सुरंग की भाँति दो 
पहिए दीवाल में लगे हुए दिखाई दिए | उसने अनुमान किया कि यहाँ से आगे 
जाने का मार्ग पहले की भाँति खलेगा । 

: उसके मन ने प्रश्त किया कि यदि यहाँ से वह बाहर न निकल सकी तो 
भूख और प्यास से तड़प-तड़प कर मरना पड़ गा। महज इसी शंका से वह 
सिहर उठी । -वह सीढ़ी के नीचे वाले तल्ले पर खड़ी होकर पहिया घुमाने 
लगी । इसी समय उसके मत्त-में पुत: विचार आया कि यदि अलमारी का दर- 
वाजा बाहर से बन्द होगा, तो वह किस प्रकार बाहर निकलेगी । उसका हृदय 
जोर-जोर से धड़कने लगा । आशा का बुझता हुआ दीपक पुत्ः सजग हुआ, 
जब उसने देखा कि हटे हुए पलल्‍ले से मन्द चाँदना आ रहा है। .वहू जल्दी- 
जल्दी -पहिये को घुमाने छगी ।. पूरा तख्ता. दीवाछ में समा.जाने से मटमेला 
प्रकाश दिखाई दिया । वह सीढ़ी के दो डंडे चढ़ कर गह्नर से सिर निकल कर 
बाहर देखने लगी । उसे ऊपर से ऐसा प्रकाश दिखाई पड़ा; जैसा संध्या समय 
होता है । वह एक डंडा और ऊपर चड़ी । उसने देखा कि खुली अलमारी के 
सामने दीवाल हैं, और अलमारी तथा दीवाल के बीच लगभग चार फुट चौड़ा 
गलियारा है, जैसा मन्दिरों में परिक्रमा के लिये होता है। उसने अनुमान किया 
कि उस भुतहे मकान से बाहर निकलने का गुप्त मार्ग इसी मंदिर में है । बह 
सोचने लगी कि इसी समय निकलना उचित होगा, अथवा रात्रि के आगमन 
की प्रतीक्षा करे । उसका मन शीघ्र से शीघक्र वहाँ से निकल भागने के लिए 
उतावला हो रहा था, परन्तु पहचान जाने के भय से उसने कुछ देर प्रतीक्षा 
करना उचित समझा । उसने विचार किया कि इस स्थान पर वह पूर्ण रूप से 
निरापद है । यदि काँग को सुरंग का मार्ग उसके कैद के कमरे से मालूम भी 
हो जाय, तो भी वह यहाँ तक नहीं पहुँच सकेगा । कोठरी में. आने के मार्ग 
का पंता लगाना यदि असंभव नहीं तो कठिन अवश्य है । ऐसे हीं विचारों की 

ऊहापोह में वह पुन: सुरंग में चली आई, और पहिया घुमाकर उसने रास्ता 
बंद कर दिया। 

सीढ़ी के सबसे अन्तिम डंड़े पर बैठकर वह अनेक प्रकार के विचारों में, 
मग्न हो गई | अब उसे विनोद का ध्यान आया। कल रात्रि को वह उसे 
ओषधि के प्रभाव से सुला कर कांग की बुलाई हुई बैठक में भाग लेने आईं 
थी । वह जब रात्रि को घर गई थी, तब विनोद सो रहा था । वह उसे जगाना 
नहीं चाहती थी, तथा प्रात: काल उसके जागने से पूर्व ही वह ज्ञानवापी वाले 
मकान में चली आयी थीं, और वहाँ से कांग से परामर्श करने के लिए भुतहे 
मकान गई, जहाँ, ऐसी विपत्ति में फेस गई। उसको न देख कर विनोद न- 
मालूम क्‍या उपद्रव कर बैठे । चाऊ; होचिन और ली आदि उसे न देख कर 
न मालूम क्‍या अनुमान लगाएँगे, और न मालम क्या कहकर कांग ने उन्हें 
समझाया हो । इन्हीं विचारों में मगन उसे लगभग एक घण्टा बीत गया । 

इसी समय मन्दिर में घड़ियाल बजने लगे | उसे मालूम हुआ कि साँध्य- 
आरती हो रही है। यहाँ से निकलने का उसने यही उपयुक्त अवसर समझा । 
उसने सोचा कि यदि कोई उसे देख भी लेगा, तो वह परिक्रमा करती हुई कोई 
सेविका मालूम होगी । उसने पहिया घुमाकर अलमारी का पल्‍ला खोला, और 
सुरंग के मुहाने से बाहर निकल आई। ऊपर के खाने में उसी प्रकार छेद बने 
हुए थे । उसने पंजों के ऊपर खड़ी होकर पहिया घुमाया, तथा द्वार बन्द कर 
वह परिक्रमा करती हुई मन्दिर के बाहर आ गई । 


ब> कु 


हक 


“3 मणे पदमेहुं” कहते हुए बासबा ने अपनी समाधि तोड़ी । शिष्य वृन्द 
तथा नागार्जुत ने उस बीज मन्त्र का उच्चारण किया, जिससे सभामण्डप गूंज 

गया । इस समय यद्यपि बासबा के नेत्र लाल थे, तथापि चेहरा उत्फुल्ल था। 
उसने नागार्जुन की ओर गं भरे नेत्रों से देखते हुए कहा--“तुम्हारी श्राविका 
गायत्री कलकत्ता से वापास आ गई ।” 

नागार्जुन नें इस कथन को प्रइन समझ कर उत्तर दिया--“मैंने उसके भाई 
भौजाई को सब स्थिति बताकर बुलाने के लिए भेजा है । कल रात्रि तक वह 
नहीं आए, किन्तु मुझे विश्वास है कि वे अवश्य उसको शीघ्र ले आवेंगे ।” 

बासबा मुस्कराने लगा । उसके उस मृदुहास्य से व्यंग्य झाक रहा था । 

नागार्जुन ने उसके हास्य को अविश्वास सूचक समझ कर कहा--“रिमपोचे 
विश्वास कीजिए, वे उसे समझा-बुझाकर अवश्य ले आवेंगे । मैंने जमानत दी 
है कि आनन्द का बाल बाँका नहीं होगा, और न कोई उसे ले जायगा ।” 

बासबा ने हंसते हुए कहा--““मैं तुमको सूचित कर रहा हूँ कि गायत्री आज 
प्रात:काल बनारस आ गई है, और वह इस समय अपने भाई-भोजाई के साथ 
यहाँ आने के लिए परामर्श कर रही है । 

“रिमपोचे क्‍या आपने अपने योगबल से जान लिया है ?”' 

बासबा संतोष के साथ मुस्कराने लगा । 

नांगार्जुन ने उठते हुए कहा--“तब देव, आज्ञा दीजिए, मैं जाकर उसे लिया 
लाऊँ ।” 

“अधीर मत हो नागार्जुन ! तुम्हारे जाने की कोई आवश्यकता नहीं है । 
वह मेरे गुरुदेव को लेकर स्वयमेव आवेगी ।” आनन्द को बासबा गुरुदेव कह 
कर सम्बोधन करते थे । 

नागार्जुन बेठ गए, और साश्चर्यं उसकी ओर देखने लगे । बासबा माला 
फेरने लगे। सभामंडप निस्तब्ध हो गया । कभी-कभी किसी शिष्य के वीजमंत्र 
के उच्चारण से वह भंग हो जाता था ॥ 

माला का चक्र समाप्त होने पर वासबा बोले-#!यदि तुमने गायत्री के 
भाई-भौजाई को बुलाने के लिए न भी भेजा होता, तब भी उसको आना 
पड़ता । वह चाहे जितनी दूर चली जाती, उसे मेरी इच्छानुसार आना ही 


पड़ता ।” 

“तब देव, आप उसे अपने योगबल से बुलाते हैं ? 

“बुलाते क्या, मैंने बुला लिया है ।? बासबा ने इस कथन को कुछ जोर 
देकर कहा । | 

नागार्जुन चुप हो गए । उन्हें कुछ कहने का साहस नहीं हुआ नागार्जुन 
एक सामान्य बौद्ध भिक्षु थे। बौद्ध-धर्म के ग्रन्थों का उन्हें ज्ञान था, किन्तु 
यौगिक क्रियाओं से बिल्कुल अनभिज्ञ थे। वह बासबा की यौगिक शक्ति को 
चमत्कार समझते थे, और मन ही मन उनसे डरने लगे थे । उन्हें पल-पल में 
डर लगता था कि बह कोई ऐसी गलती न कर बैठे, जिससे बासबा रुष्ट हो 
जांय, और उनको कोप भाजन बनना पड़े । 

माला का जब दूसरा चक्र समाप्त हुआ, तब बासबा पुन: बोले--“नागार्जुन 
मैंने अपने योग बल से अपनी छाया उसके पीछे लगा दी थी, जो आठों पहर 
उसके साथ रहती थी । वह जिधर देखती, उधर मेरी छाया देखती ।” 

“देव, तब तो उसका जीवन बड़ा दूभर हो गया होगा ।” 

उसको यह बताने के लिए कि वह मुझसे दूर नहीं भाग सकती, वह 
सदैव मेरी दृष्टि में है, मैंने अपनी शक्ति का उपयोग किया था, जो वस्तुतः 
मुझे करना नहीं था, क्‍योंकि ऐसे चमत्कारिक कार्यों के लिए स्पष्ट मनाही 
है 

“देव, तब आपको नहीं करना था। मैं साधारण सांसारिक रीति से उसको 
लाने का उपांय कर रहां था। मुझे विश्वास था कि उसको बुलाने में अवश्य 
सफल होता ।' 

तुम्हारे कार्य को सुगम करने के उद्देश्य से ही मैंने यह बजित कार्य किया था। 
तुम देखते हो कि मेरे सब साथी तीर्थयात्रा के लिए चले गए हैं, केवल गुरुदेव 
के दर्शनों की अभिलाषा से मैं यहाँ ठहरा हुआ हूँ ।” 

“आपकी वह कामना अब पूरी होने जा रही है।” 

“हाँ गुरुदेव के दर्शन तो अब होंगे ही ।” 

“गरिमपोचे, कृपाकर यह बताइए कि आपने योगबल का जो उपयोग किया 

वह वर्जित क्‍यों है ? ” 

“मैंने उसका उपयोग अपने स्वार्थ-साधन के लिए किया है। स्वार्थ-पूर्त 
की भावना अत्यन्त निकृष्ट है । योग की शक्ति से उसकी पूर्ति हो जाती है अवश्य 
किन्तु उतना ही शक्ति का ह्वास होता है । 

“तब आप तपस्या और साधना से उसकी पूर्ति करेंगे ?” 

“अवश्य ! संतोष केवल इतना है कि मेरी इच्छा गुरु-दर्शनों की है जो 
कोई निन्‍्द्य स्वार्थ नहीं है । 

“यदि कोई निन्द स्वार्थ होता, तब ?” 

“प्रथम तो उसके पूर्ण होने में अनेक बाधाएँ उत्पन्न होती, क्योंकि देविक 
नियमों के विरुद्ध योग शक्ति अपना बल खो देती है। यदि कदाचित्‌ वह पूर्ण 
भी हो जाता तो है इतंने दिनों तक प्रयोग निष्फल हो जाता है ।' 

.. “तब महाराज इस योग शक्ति से लाभ ??? 

योगशक्ति निर्वाण प्राप्त कराने में अत्यन्त सहायक है । देविक होने से 
उसकी गति सत्कर्मों की ओर रहती है। योगशक्ति ऊध्वंगामी है । इसीलिए 
योगी किसी का अहित नहीं करते, भले ही उनके विरुद्ध कोई दुष्कर्म करे। क्षमा- 
शील होना, योगी का प्रथम कत्तंव्य है ।” 

“इसी समय राहुल अर्थात यशोधर ने सभा-मंडप में प्रवेश किया । वह 
बगल में मृगछाका दबाए था, और हाथ में माला लिए हुए था। नागार्जुन ने 
उसको ससीप आने का संकेत किया । बासबा का साष्टांग दण्डवत कर वह 
उसके समीप बेठ गया।” 

नागार्जुन ने ससस्‍्नेह कहा--“वत्स तुम्हारा पाठ समाप्त हो गया ९” 

यशोधर ने सविनय उत्तर दिया-“आचार्य मासपा मुझे तिब्बती भाषा की 
शिक्षा दे रहे हैं। मैंने उस भाषा में यथेष्ट गति कर ली है। यद्यपि अभी 


५ क्‍ बोलने में कुछ कठिनाई होंती है, तथापि समझने लगा हूँ ।” 


बासबा ने उसे सस्नेह दृष्टि से देखते हुये नागार्जुन से कहा- “शिक्षक 


_ मासपा ने बताया है कि यह गीनयेन बड़ी कुशाग्र बुद्धि का है। लामा धर्म 

“तब देव, आप उसे अपने योगबल से बुलाते हैं ? ” । 

“बुलाते क्या, मैंने बुला लिया है ।” बासबा ने इस कथन को कुछ जोर 
देकर कहा । न 

नागार्जुन चुप हो गए । उन्हें कछ कहने का साहस नहीं हुआ नांगार्जुन 
एक सामान्य बोद्ध भिक्षु थे। बौद्ध-धर्म के ग्रन्थों का उन्हें ज्ञान था, किन्तु 
यौगिक क्रियाओं से बिल्कुल अनभिज्ञ थे। वह बासबा की यौगिक शक्ति को 
चमत्कार समझते थे, और मन ही मन उनसे डरने लगे थे । उन्हें पल-पल में 
डर लगता था कि वह कोई ऐसी गलती न कर बैठें, जिससे बासबा रुष्ट हो 
जांय, और उनको कोप भाजन बनना पड़े । 

माला का जब दूसरा चक्र समाप्त हुआ, तब बासबा पुन: बोले--“नागार्जुन 
मैंने अपने योग बल से अपनी छाया उसके पीछे लगा दी थी, जो आठों पहर 
उसके साथ रहती थी | वह जिधर देखती, उधर मेरी छाया देखती ।” 

“देव, तब तो उसका जीवन बड़ा दूभर हो गया होगा ।” 

उसको यह बताने के लिए कि वह मुझसे दूर नहीं भाग सकती, वह 
सदैव मेरी दृष्टि में है, मैंने अपनी शक्ति का उपयोग किया था, जो वस्तुतः 
मुझे करना नहीं था, क्योंकि ऐसे चमत्कारिक कार्यों के लिए स्पष्ट मनाही 
है ।” 

“देव, तब आपको नहीं करना था । मैं साधारण सांसारिक रीति से उसको 
लाने का उपाय कर रहा था। मुझे विश्वास था कि उसको बुलाने में अवश्य _ 
सफल होता ।' 

तुम्हारे कार्य को सुगम करने के उद्देश्य से ही मैंने यह बर्जित कार्य किया था। _ 
तुम देखते हो कि मेरे सब साथी तीर्थ॑यात्रा के लिए चले गए हैं, केवल गुरुदेव 
के दर्शनों की अभिलाषा से मैं यहाँ ठहरा हुआ हूँ ।” 

“आपकी वह कामना अब पूरी होने जा रही है। 

“हाँ गुरुदेव के दर्शन तो अब होंगे ही ।”' 

“'रिमपोचे, कृपाकर यह बताइए कि आपने योगबल का जो उपयोग किया 


शयफयक्ख्यए रब खा 

वह वर्जित क्‍यों है ? ” 

“मैंने उसका उपयोग अपने स्वार्थ-साधन के लिए किया है । स्वार्थं-पूर्त 
की भावना अत्यन्त निकृष्ट है । योग की शक्ति से उसकी पूर्ति हो जाती है अवश्य 
किन्तु उतना ही शक्ति का ह्वास होता है ।” 

“तब आप तपस्या और साधना से उसकी पूर्ति करेंगे ?” 

“अवश्य ! संतोष केवल इतना है कि मेरी इच्छा गुरु-दर्शनों की है जो 
कोई निन्‍्द्य स्वार्थ नहीं है । 

“यदि कोई निन्य स्वार्थ होता, तब ?” 

“प्रथम तो उसके पूर्ण होने में अनेक बाधाएँ उत्पन्न होती, क्योंकि देविक 
नियमों के विरुद्ध योग शक्ति अपना बल खो देती है । यदि कदाचित्‌ वह पूर्ण 
भी हो जाता तो है इतंने दिनों तक प्रयोग निष्फल हो जाता है ।”' 

... “तब महाराज इस योग शक्ति से लाभ ??? 

योगशक्ति निर्वाण प्राप्त कराने में अत्यन्त सहायक है । देविक होने से 
उसकी गति सत्कर्मों की ओर रहती है। योगशक्ति ऊध्तंगामी है । इसीलिए 
योगी किसी का अहित नहीं करते, भले ही उनके विरुद्ध कोई दुष्कर्म करे। क्षमा- 
शील होना, योगी का प्रथम कत्तंव्य है ।” 

“इसी समय राहुल अर्थात यशोधर ने सभा-मंडप में प्रवेश किया । वह 
बगल में मृगछ्धाछा दबाए था, और हाथ में माला लिए हुए था। नागार्जुन ने 
उसको ससीप आने का संकेत किया । बासबा का साधष्टांग दण्डवत कर वह 
उसके समीप बेठ गया।” 

नागार्जुन ने सस्नेह कहा--“वत्स तुम्हारा पाठ समाप्त हो गया ९” 

यशोधर ने सविनय उत्तर दिया-“आचार्य मासपा मुझे तिब्बती भाषा की 
शिक्षा दे रहे हैं। मैंने उस भाषा में यथेष्ट गति कर ली है। यद्यपि अभी 

बोलने में कुछ कठिनाई होंती है, तथापि समझने लगा हूँ ।” 
बासबा ने उसे सस्नेह दृष्टि से देखते हुये नागार्जुन से कहा- 'शिक्षक 
मासपा ने बताया है कि यह गीनयेन बड़ी कुझाग्र बुद्धि का है। लामा धर्म 

की शिक्षा दी जा रही है, और आशा है यह शीघ्र गेत-इसुल* हो जायगा ।” 

“हाँ, रिमपोचे, यह बहुत तेजस्वी युवक है । लामा धर्म पर इसकी बहुत 
निष्ठा है ।” । 

“तागाज न लामाओं का धमं कई शाखाओं में विभक्त है। पुराने समय 
में अनेक त्रिकालदृष्ट महांषियों ने अपनी-अपनी रीति से निर्वाण प्राप्त करने की 
विधियाँ बताई हैं । प्रथम “कदमपा' शाखा है, जिसके अनुयायी लाल शिरस्त्राण 
धारण करते हैं, और लाल रंग उनका चिन्ह है। इस शाखा के जन्मदाता 
श्रषि 'अतीश!' हैं, जो भारत के बंग प्रान्त से तिब्बत लगभग ग्यारहवीं शताब्दि 
में गये थे । चूकि “अतीश बंगाल से गये थे, उनमें शाक्त भावना थी, अतएव 
मदिरा-सेवन एवं विवाह करने की कोई मनाही इस शाखा में नहीं थी। 
परिणाम स्वरूप व्यभिचार तथा अनाचार की बृद्धि होने लगी । तब चौंदहवीं 
शताब्दि के उत्तराध॑ के लगभग महान लामा “त्सोगका-पा” ने पुर।ने धर्म को 
संस्कृति कर “गेलगपा”' शाखा की नींव डाली, जिसका चिन्ह पीला रंग था। 
इस शाखा के अनुयाइयों को ब्रह्मचयंत्रत पालने करना पड़ता है तथा मादक 
द्रव्यों के व्यवहार की स्पष्ट मताही है । महान त्योंग का पा का भतीजा गेदून 
त्रुप्पा प्रथम दलाई लामा अभिषिक्त हुआ। महान त्सोंग-का पा ने '“गन्देन' 
तथा 'सेरा मठों की स्थापना की। गेदून त्रुप्पा ने “ताशी ह्हुनपो” नामक 
मठ पन्द्रहवीं शताब्दि में निर्माण किया, जो दो सौ वर्षों बाद पंछेन लामा का 
निवास बन गया । वस्तुत: हम सब गेलूप्पा शाखा के अनुयायी हैं और हम 
पीला परिधान पहनते हैं। इसके अतिरिक्त “साज्ञा तथा कार्गेयूपा” नामक 
दो शाखाएँ और निकली-किन्तु इनके अनुयायी बहुत अल्प संख्या में हैं । 

नागाजु न तथा यशोधर बड़े ध्यान से सुन रहे थे । नागजुन ने कहा-- 
#लामा धर्म के अनूसार शिष्य को तीन दर्जे पास करना पड़ना है। रंग 
रूटी अवस्था में वह “गी नयेन” कहलाता है, विशारद होने पर “गेत ईसूल” 
और शिक्षा पूर्ण होने पर वह “गी-लांग” उपाधि से विभूषित होता है। पूर्ण 
रूप से लामा पद प्राप्ति के (लिए उसे कम से कम २५० ब्रतों का पालन करना 
होता हैं। निर्वाण प्राप्त करने के लिए पन्द्रह विधियां हैं ।' जिसके द्वारा 
चौरासी सहस्त्र योनियों के दुःखों का विनाश होता है । 

रिमपोचे, तब एक प्रकार से गेलगपा शाखा ही तिब्बत का राज्य-सूत्र संचालन 
करती है, क्‍योंकि दलाईलामा और पंछेनलामा दोनो ही पीले परिधान 
पहिनते हैं ।” 

तुम्हारा कथन सत्य है। तिब्बत का राजधर्म गेलगपा शाखा द्वारा 
संचालित है। प्रथम दलाईलामा गेदून त्रुप्पा ने घोषणा की थी कि उनका पुन- 
जन्म दो वर्ष पश्चात होगा, और उन्हें ढ़ कर राजसिंहासन पर आसीन किया 
जावे । उस समय से दलाईलामा की अवतार प्रथा का सूत्रपात हुआ, जो आज 
तक प्रचलित है ।” 

“गुरुदेव, दलाई लामा का अर्थ क्‍या है ?” 

“तिब्बती भाषा जानते हुए भी तुम इसके अर्थ नहीं जानते ? ” 

“नहीं गुरुदेव, मैं इसका अर्थ नहीं जानता ।” 

“तिब्बत में दलाईहलामा “ग्यालपो रिमपोचे” कहे जाते हैं, जिसका 
शाब्दिक अर्थ है-महामान्यों के महामणि । दलाईलामा, उनकी उपाधि है 
जिसका अर्थ है-बुद्धि के महासागर अथवा अनन्त प्रज्ञा के महांसागर । यह 
उपाधि तीसरे अवतरित लामा 'सोनाम ग्यात्से! को मंगोल राजा अलतान खां 
ने बौद्धधर्म में दीक्षित होने के उपलक्ष में कृतज्ञता रूप में प्रदान की थी । 

“इससे प्रकंट होत। है कि तिब्बत तथा मंँगोल प्रदेश के संम्बन्ध घनिष्ट थे ।” 

“तिब्बत की मंगोल राजाओं ने सदा सहायता की है, यहां तक कि महान 
पाँचवे लामा “लोब सांग ग्यात्से” को उन्होंने समस्त तिब्बत की सर्वोच्च 
राजसत्ता प्रदान की । तथा ल्हासा के समीपस्थ उन जागीरंदारों को अपनी 
सेनाओं से पराजित किया, जो उसके राज्याधिकार को स्वीकार नहीं करते 
थे । लोबसाँग ग्यात्से ने महाशक्तिमान होने पर अपने को बोधिसत्व “चेनरीसे” 
अथवा भगवान अवलो कितेश्वर का अवतार घोषित किया । इसी महान पाँचवे 
लामा ने अपने एक ग्रुरू को 'प्रंछेन एंद्रे नी' उपाधि प्रदान की । 'पंछेन एद्रनी' 
के शाब्दिक अर्थ हैं 'महापूज्य महाग्रुरू', किन्तु तिब्बती उनको पंछेन रिमपोचे 
अर्थात महापृज्य मह॒षि कहने लगे। महान पाँचवे छामा लोवसांग ग्यात्से ने 
उनको शीगात्से प्रान्त के ताशी-ल्हुन्पो मठ का महाधिकारी नियुक्त किया और 

उनको “ओपमे” अर्थात्‌ भगवांन अमिताभ का अवतार घोषित किया, एवं 
उनकी राजसत्ता केवल शीगात्से प्रान्ल में स्वीकार की, किन्तु उनकी आध्यात्मिक 
सत्ता--गुरु होने के नाते सववत्र प्रचारित हुई ।” 

इसी समय विनोद बड़ी अधीर अवस्था में वहाँ आया । नागार्जुन ने 
उसकी विकलता लक्ष्य कर किसी दुर्घटना का अनुमान कर उसे अपने पास 
बुलाकर पूछा--“'क्यों कुशल तो है । बड़े घबढ़ाए हुए दिखाई पड़ते हो ?” 

विनोद बस्तुत: चिनचुन को खोजता हुआ यहां आया था । जब प्रात: 
काल लगभग आठ बजे उसकी नींद टूटी, उसने चिन को नहीं देखा, और जब 
परिचारिका से मालूम हुआ कि वह सूर्योदय के साथ कहीं चली गयी हैं, तब 
उसने अनुमान किया कि वह ज्ञानव्यापी वाले मकान में अपने साथियों से 
मिलने गई होगी। वहां जाने पर उसे मालम हुआ कि चिन वहां नहीं आई, 
तब वह उसे इधर उधर ढृढते हुए सारनाथ आया । उसने अनुमान लगाया 
कि संभव है बौद्ध भिक्षुणी होने के कारण वह संघ के किसी आवश्यक कार्य 
से वहां चली गई हो । वह नागार्जुन के आमंत्रण पर उसके समीप बैठ तो 
गया, किन्तु उसकी दृष्टि कुछ दूर बैठी हुई अनेकों भिक्षुणियों के मध्य चिन को 
ढूँढने में संलग्न थी । 

. उसने नागार्जुन के प्रश्न के उत्तर में कहा--“नहीं, सब ठीक है ।” 

नागार्जुन ने पुनः पूछा-“तुम्हारे पिता, माता और बुआ सकुृशल 
कलकत्ता से लौट आए हैं ??! 

विनोद बड़ी उलझन में पड़ गया था । जब से अविनाश बाबू मणिमाला के 


द 
द 


६ 


साथ कलकत्ता गये थे, वह भी अपने धर नहीं गया था | दिन-रात वह चिन _ 


के साथ उसके नए आवास में रहने लगा था, क्‍योंकि घर में कोई जवाव तलब 
करने वाला न था । यशोधर स्थाई रूप से सारनाथ में रहता था, नौकरों में यह 
साहस न था कि वे कोई प्रइन कर विराग भाजन बने । उसे नहीं मालूम था 


कि अविनास बाबू आदि कलकत्ता से वापस आ गये हैं। उसने गोल उत्तर 


दिया, “हाँ, सब ठीक है ।” 
बासबा ने उसकीं रक्षा कीं । वह यशोधर तथा विनोद का मिलान कर 

रहे थे । उन में अद्भुत सादृश्य देख कर पूछा--''क्या गी-नयेत और इस युवक 
में कोई सम्बन्ध है ?” 

नागार्जुन ने मुदुमुस्कान सहित कहा--' दोनों यमज भाई हैं । जिसने दीक्षा 
ली है, वह इनसे केवल एक घंटा छोटा है । इनका नाम विनोद है ।” 

विनोद ने पुन: उन्हें प्रणाम किया । बासबा प्रहृष्ट मनन से बोले--“तभी 
इतना सादश्य है । नागार्जन, यह दोनों बड़े होनहार मालम होते हैं । 

“हाँ रिमपोचे, यशोधर अर्थात्‌ राहुल तो आप के साथ जा रहे हैं, उसकी 
प्रतिभा का आप परिचय प्राप्त कर चक्रे हैं। आचार्य मासपा का वह प्रिय 
शिष्य है । यह विनोद भी मेघावी, विचारवान, और सत्यनिष्ठ है। इनके 
पितामह मेरे प्रिय शिष्य थे । उनकी बौद्ध-धर्म पर अपार श्रद्धा थी ।” 

“इसी उत्तम वातावरण के कारण ही मेरे गुरुदेव ने इस कूल को अपने 
पुन्जन्म के लिए वरण किया था ।” 

विनोद सोच रहा था कि बासबा अपनी योग शक्ति से चिन का पता 
सहज ही लगा सकते हैं, किन्तु उसको पूछने का साहस नहीं हो रहा था। 
चिन्तित देखकर बासवा ने नागार्जुन से कहा--“आप इससे पूछिए कि यह 
चिन्तित क्‍यों हैं ? 

नागार्जुन ने दुभाषिए की भाँति विनोद से उस प्रश्न को दोहराया । विनोद 
उत्तर देने में हिचकिचाने लगा । उसे भय था कि कहीं उसका प्रेम सम्बन्ध 
प्रकट न हो जाय । बौद्ध-भिक्षणी के साथ प्रेम सम्बन्ध को कोई बौद्ध धर्माव- 

_ लम्बी स्वीकार नहीं करेगा । वह पुन: सोच-विचार में पड़ गया। 

नागार्जुन ने प्रश्न को दोहराया । विनोद को झूठ का सहारा लेना पड़ा । 
उसने कहा--“कल रात्रि से तब्नियत खराब है | शरीर तथा मस्तक में पीड़ा हो 
रही है । ” 

नागार्जुन से उसके उत्तर को सुनकर बासबा मुस्कराने लगे, किन्तु कहां 
कुछ नहीं । विनोद ने अनुमान किया कि यहाँ अधिक देर ठहरना असंगत होगा । 
वह तुरन्त उठ खड़ा हुआ, और नागार्जुन से कहा--' अब मैं जाऊंगा ।” 

नागाजु न ने उठते हुए कहा--“मैं भी तुम्हारे साथ चलूँगा। श्राविका 


१६४ ] [ बंचना 


गायत्री से भेंट करना है ।”' 

विनोद ने पिंड छुड़ाने के उदहं श्य से कहा-““मैं यहाँ से डाक्टर के पास जाऊंगा 
मेरा अंग-अंग दुःख रहा है, यदि कोई औषधि शीघ्र नही लूँंगा, तो ज्यादा 
अस्वस्थ हो जाने का भय है ।” यह कह कर वह किसी उत्तर की प्रतीक्षा किए 
बिना ही चला गया । 

वासबा ने नागार्जुन से कहा-“उसको जाने दो, वह किसी नारी के प्रेम 
से विह्नल है।” 

नागार्जुन ने आपत्ति करते हुए कहा--“यह क्‍या कह रहे हैं, गुरुदेव ।” 

बासबा ने मुस्कराते हुए कहा--“मैं असत्य भाषण नहीं करता, नागार्जुन ! 
यह नवयुवक प्रेम विदग्ध है। आपने उसकी दृष्टि पर ध्यान नहीं दिया । वह 
अमित-सा इधर-उधर ताक रहा था, मानों किसी को खोजता हो ।” 

“संभव, है ऐसा ही हो। आजकल के नवयूवकों का कुछ विश्वास नहीं है । 
कोई नहीं जानता कि कब वे क्‍या कर उठावें।” 

“इन सांसारिक बातों की चर्चा में मैं फँसना नहीं चाहता। सांसारिक 
व्यक्तियों से मिलने पर सदेव धर्म-हानि होती है। इस समय तुम कहाँ जा रहे 
हो?” 

“मेरा विचार था कि श्राविका गायत्री से मिल आऊं ।” 

“ठीक है। तुम उससे कह देना कि वह कल प्रातःकाल मेरे गुरुदेव को 
लेकर यहाँ आ जावे । वह बहुत क्लांत है, आज विश्वाम करे ।” 

“जो आज्ञा, मैं आपका आदेश उसे बता दूंगा ।” 

“उसे भली भाँति विश्वास दिला देना कि मेरे से उसका कोई अहित नहीं 

ग्रेग! । अच्छा जाओ, आज बहुत सा समय ब्यर्थे में नप्ट हुआ । 

यह कहकर वह भजन में लीन हो गए, और नागार्जुन उन्हें साष्टांग 
प्रणाम कर विदा हुए । 

संध्या की शीतल वायु से चिन में नवजीवन प्रस्फूटित हुआ । वह मन्दिर 
से निकल कर उसकी स्थिति का पता छगाने लगी । भुतहा मकान एक अन्धी 
गली के कोने में बना हुआ था । उसके आगे का मार्ग एक विद्ञाल मोटी दीवाल 
रोके हुई थी, जो दरअसल इसी मन्दिर के परकोटे की एक दीवाल थी । मंदिर 
में पंचमुखी रुद्र की मूर्ति स्थापित थी। मन्दिर का प्रांगण बहुत विशाल था, 
जिसे देख कर आइचय होता था कि ऐसी संकीर्ण तथा सुनसान बस्ती में 
इतनी खुली जगह कंसे मिली । चारों ओर फल-फलों के पौधे लगे हुए थे। 
प्रांगण में अनेकों गुमटियाँ बनी हुई थीं, जिनमें विविध देवी-देवताओं की मूर्तियाँ 
स्थापित थीं । दर्शनार्थी भक्तों का समूह जब आरती समाप्त होने पर चलने 
लगा, तो उनमें मिलकर चिन भी जाने लगी । समूह के साथ जाते-जाते जब 
वह गली के मुहाने पर पहुंची, तो उसने अपने को ऐसी जगह पाया, जिससे 
वह बिल्कुल अपरिचित थीं। किसी से पूछ कर वह अपनी ओर किसी का 
ध्यान आकर्षित करना नहीं चाहती थी । परिस्थिति पर विचार करने के लिए 
वह पुन: मन्दिर लौट आई। 

इस समय तक मन्दिर का प्रांगण, जो कुछ क्षणों पहले जनाकीर्ण था, लग- 
भग खाली हो गया था। जो कुछ थोड़े लोग बचे थे, वे विविध देवी-देवताओं 
की अचंना में लगे थे, अथवा हरे-भरे दूब के मैदान में बेठे, कोई स्तवन पढ़ रहे 
थे, या विचार-मग्न थे | वातावरण सर्वथा ज्ान्त और एकान्त-सा था | चिन 
भी उस घास के मैदान के एक अंधेरे कोने में बेठ गई । वह यहाँ पर अपने को 
पूर्णतया सुरक्षित समझती थी, किन्तु आगे अपने को कंसे सुरक्षित किया जाय, 
यह प्रश्न उसको सता रहा था । 
द सबसे पहले उसके सामने यह प्रश्न उपस्थित हुआ कि वह यहाँ से कहाँ 
जाय ? अपने किसी चीनी भित्र के यहाँ जाने से वह किसी भाँति अपनी रक्षा 
नहीं कर सकती थी । प्रथम तो कोई अपने यहाँ आश्रय देने को तैयार न होता 

और कदाचित्‌ कोई तैयार भी हो जाय तो वह देर-सबेर अवश्य उसके रहने की 
सूचता देगा । चाउचित, हो-चिन “वृहत्तर चीन संघ' के मुख्य कार्यकर्त्ता होने 
के कारण काँग के हाथों की कठपुतली थे । वे कभी उसको छिपा कर नहीं रख 
सकते थे, क्योंकि संघ के नियमों में वे जकड़े हुये थे । यदि उसके साथ उनका 
कोई लगाव प्रमाणित हो जाय, तो उनके लिये भी मुृत्यु-दण्ड निश्चित था। 
संघ का प्रहार इतने गुप्त रूप से होता था कि उससे किसी प्रकार नहीं बचा जा 
सकता था । वह व्यक्ति जो सर्देव मित्रता का दम भरता है, और वस्तवुत: उसका 
घनिष्ट मित्र भी कभी था, संघ के आदेश के समक्ष उसको जल्लाद बनना पड़ता 
है । बिना जल्लाद बने उसका निस्तार नहीं था। यदि वह रज्चमात्र आदेश 
की अवहेलना करता, तो वही दण्ड उसके लिए भी निश्चित है। सहयोग 
मिलता था केवल कांर्य सम्पादन में, किन्तु विरोधाचरण में कोई सहायक न 
था । यदि थोड़ा-बहुत विश्वाप्त जमता था किसी पर, तो वह ली-सूंग थी, किन्तु 
वह भी नारी थी--सब प्रकार से असहाय तथा पराश्चिता । इसके अतिरिक्त वह 
रहती थी चा3 के साथ-उसकी लड़की बनकर । चाउ यद्यपि कोमल वृत्तियों 
का था, परन्तु कांग के समक्ष बिल्कुल नि:शक्त था | काँग का मुकाबला करने 
में वह सर्ववा असमर्थ था | हो-चिन भी लगभग बंसा ही था। दोनों कभी 
उसको छि+ कर नहीं रख सकते थे । यदि थोड़ी देर के लिये मान भी लिया 
जाय कि ली-सूंग के दबाव से, अथवा उसके अनुनय-विनय से वे उसको आश्रय 
दे भी दें, तो कितने समय के लिए ? काँग के चले जाने के बाद यह रहस्य 
प्रकट होगा ही, क्‍योंकि कांग के अनेकों ग्रुप्तचर भारत में काम कर रहे हैं, 
और उन सबों से उसको हमेशा छिपाये रखना बिल्कुल असंभव था। कांग कभी 
किसी को क्षमा नहीं करता था | वह॒ महान निर्देयी, घोर अत्याचारी, तथा 
निपट निरंकुश था । उप्तके अत्याचार की अनेकों कहानियाँ उसको याद आने 
लगीं । उसने अपने जीवन में लाखों मनुष्यों को तलवार के घाट उतरवाया था। 
एक-एक रात्रि में उसने सहस्नों का नाम-निशान मिटाया था, जिनमें बाल-वृद्ध 
नारियाँ प्भी थे । उसने शत-शत मनुष्यों को एकत्र कर उनके चारों ओर 
अग्नि लगैवा कर उन्हें गोलियों का शिकार बनवाया था। उनका अपराध केवल 

इतना था कि वे उसके समर्थक नहीं थे, उसकी नीति के पोषक नहीं थे । 
मनुष्यों का रक्त देख कर उसे अपार हुं होता था । ऐप्ती कयायें भी प्रचलित 
थी कि वह मानव-रक्त पीने का आदी था । जब तक उसे एक गिलास ताजा 
मनुष्य-रक्त पीने को नहीं मिलता, उसकी प्यास नहीं बुझती थी । कहते हैं कि 
केवल अपनी प्यास बुझाने के लिये वह प्रत्येक दिन एक मनुष्य का बध करवाता 
था। लोग उसके अप्तीम बल का कारण रक्त-पान बताते थे । प्राय: संघ के 
सभी सदस्य उसके नाम से डरते थे, उसके सामने आने का साहस तो कोई 
बिरला ही करता था | चिन उस घड़ी को कोसने लगी, जब वह कांग से मिलने 
आई थी । यों उससे मिलने की अथवा उद्चके साथ परामर्श करने की कोई 
आवश्यकता नहीं थी, फिर भी वह उससे मिलने आई । शेर की माँद में वह 
क्या लेने आई थी ? इस प्रश्न का उत्तर उसका मन उसे नहीं देता था । चिन 
अपने दुर्भाग्य पर फठ-फट कर रोने लगी । 

थोड़ी देर रोने के पश्चात्‌ उसका मन हल्का हुआ अवश्य, किन्तु उसकी सम- 
स्थाओं का कोई हल नहीं निकला । उसने सोचा कि उसके पास एक फटी 
कौड़ी भी नहीं हैं। जो वस्त्र पहने है, उसके अतिरिक्त एक चिथड़ा तक नहीं हैं । 
यह रेशमी साड़ी भी उसके लिये भार हो रही थी । भार ही नहीं बल्कि उसकी 
शत्रु भी हो रही थी। वह सर्व-साधारण का ध्यान आकर्षित करती थी । और, 
उसको पहने हुये वह किसी से भीख भी नहीं माँग सकती थी । जिस रूप का वह 
सर्देव गर्व करती थी वही उससे शत्रुता कर रहा था। वह जानती थी कि उसके 
रूप के प्रशंसक बहुत मिल जायेंगे, किन्तु सब उसका सौदा करना चाहेंगे। 
निस्वार्थ होकर सहायता करने वाले प्रथम तो मिलेंगे ही नहीं, और यदि कोई 
माई का छाल मिल भी जाय, तो उसीकी भाँति स्वयं दुखी, और निर्धन होगा; 
जिसकी सहायता से लाभ के स्थान पर हानि की अधिक सम्भावना होगी । 
एक दी निश्वास से उसके अन्तर्सन का दुख बाहर आकर बिखर गया । 

पूबं दिशा से हल्का चाँदना प्रकट होकर आकाश में फैलने लगा था। 
मन्दिर के परकोटे की दीवाल की आड़ में छिपा कृष्ण पक्ष की तीज का चंद्रमा 
उदय होकर धीरे-धीरे आकाश के प्राँगण में आने की तैयारी कर रहा था । 

मन्दिर का धवल शिखर चन्द्रिका में स्नान करने लगा था। चिन ने उठने का 
प्रयत्न किया, परन्तु फिर वही प्रश्त सामने आया कि वह जाय कहाँ ? 

उसके मन ने कहा कि वित्तोद के घर क्यों न चला जाय । मणिमाला उसे 
आश्रय भी दे सकती है, और उसकी रक्षा भी कर सकती है । वह संसत्सदस्य 
है । राजनीति में उसका विशिष्ट स्थान है । वह यदि चाहे तो उसके लिये सर- 
कारी संरक्षण भी प्राप्त करवा सकती है । पर तुरन्त उसके सामने दूसरा प्रश्न 
उपस्थित हुआ कि वह ऐसा क्‍यों करेंगी ? उनका संरक्षण प्राप्त करने के लिये 
उसे संघ का गुप्त भेद बताना होगा । उसको यह स्वीकार करना पड़ेगा कि 
वह (ृहत्तर चीन संघ” की गरुप्तचर है । उसे यह भी बतांना पड़ेगा कि उसने 
उनके पुत्र विनोद को अपने मायाजाल में फाँसा है । उनसे वे सब बातें कहनी 
पड़ेगी कि किस प्रकार वह औषधियों के प्रयोग से उनके पुत्र विनोद को निष्क्रिय 
और अफीम का गुलाम बना रही थी, जिससे उसका विवेक, विचार और क्रिया- 
शीलता कालान्तर में नष्ट हो जावे । उसे संघ के कार्यों के भण्डाफोड़ के साथ 
अपना भी भंडाफोड़ करना पड़ेगा | तब भला उसके जैसे गुप्तचर का वह 
विश्वास करेगी ? क्‍या वह उसे सरकार से संरक्षण दिलाने के स्थान में दंड 
दिलाने की व्यवस्था नहीं करेगी ? और विनोद को वह कंसे मुंह दिखलायेगी । 
विनोद से भला वह कैसे स्वीकार करेगी कि वह उससे प्रेम नहीं; बल्कि प्रेम- 
नाटक कर रही थी । वह स्देव उसे अफीम के संयोग से बनाई हुई औषधियाँ 
खिलाती थी, और कमरे का वायु-मण्डल भी ऐसी धूप बत्तियों के धूम्र से सुवा- 
सित रहता था, जो पल मात्र में मनुष्य को निश्चेष्ट बना कर सुला देता था । 
विनोद प्राय: प्रतिदिन सबेरे जागने पर कहता कि वह जागते रहने का उद्योग 
सदेव करता है, परन्तु न मालूम कब उसे नींद दबा लेती है; तब वह हँसकर 
उत्तर देती कि वह स्वयं उसके असमय सो जाने से हैरान रहती है-जो बिल्कुल 
झूठ था । वह सोचने लगी कि कंसे वह इतने बड़े झूठ को स्वीकार करेगी । 
यह सब स्वीकार करने से तो कहीं अच्छा है कि वह आत्महत्या कर ले । उसके 
मन ने तुरन्त सकारा कि सब दुखों तथा दुश्चिन्ताओं से निष्कृत है आत्महत्या 
में । आत्महत्या उसकी सब भाँति रक्षा करेगी । आत्महत्या कर लेने से न उसे 

किसी का आश्रय खोजने की आवश्यकता पड़ेगी, न उसे किसी का संरक्षण प्राप्त 
करने के लिए गोपनीय बातों को खोलना पड़ेगा, और न विनोद और उसकी 
मां की घृणा का पात्र बनना पड़ेगा । किन्तु आत्महत्या का नाम लेते ही उसको 
आँखें अश्रुपूर्ण हो उठी, गला भर आया, और हृदय धड़कने लगा। ज्यों-ज्यों 
हृदय की गति तीब्र होती गई, त्यों-त्यों पसीना छलाट पर केन्द्रित होने लगा, 
उसका मुख सूखने लगा । उसे याद आया कि उसने घंटों से पानी नहीं पिया है। 
वह पानी की तलाश करने लगी । उसे एक ग्रुमटी के पास कुआँ दिखाई दिया । 
उसने वहाँ उठ कर जाने का निश्चय किया, किन्तु पेर न उठे । अब उसकी 
दृष्टि मंदिर के प्रांगण में गई । चारों ओर निस्तब्धता छाई थी। प्राय: सभी 
दर्शनार्थी और उपासक चले गये थे । अपने विचारों में वह इतनी मग्न थी कि 
उसने कुछ लक्ष्य नहीं किया था । 

उस सचन्नाटे को देख कर वह कुछ विचलित हुई । अभी तक अंधेरे कोने में 
बैठे होने के कारण उसकी ओर किसी का ध्यान नहीं गया था । चन्द्रमा अब 
क्षितिज का अतिक्रमण कर आकाश के प्रांगण में आ गया था। वह अन्धकार में 
छिपी वस्तुओं को दिखाने लगा । चिन व्याकुल होकर उठ खड़ी हुई | वह पानी 
पीने के लिए कुएं की ओर अग्रसर हुई । कुयें की जगत पर एक डोल और 
रस्सी पड़ी थी। डोल खाली था; उसमें एक बूंद जल न था। वह स्वयं जल 
खींच नहीं सकती थी। वह काशी की रीति-रिवाज से वाकिफ थी । उसे मंदिर 
के कुएं से जल निकालने का अधिकार न था, क्योंकि उससे कोई पूछ ताछ 
अथवा गोलमाल हो सकता था। उसने सोचा कि जब आत्महत्या ही करना है, 
तब यहां पानी पीने की क्या आवश्यकता है । गंगा या वरुणा का जल पीकर 
ही तो उसे मरना है । वह बिना जल पिये हुये, वहां से चल दी । 

जब मन्दिर से निकल कर वह गली के मोड़ पर पहु'ची, तब फिर प्रश्त 
उपस्थित हुआ कि, वह किधर जाय । वहाँ से उसे न गंगा का रास्ता मालूम 
था, और न वरुणा का | पान की दूकान पर खड़े लोग उसे घूरने लगे । तब 
उसे ज्ञात हुआ कि वह मुख खोले हुए है, इसी से उसका अनुपम सौंन्द्यं उन 
सबको उसकी ओर आकर्षित कर रहा है। वह द्रुत पदों से आगे बढ़ी । आज 

के पहले वह देखने वालों की उपेक्षा करती थी, किन्तु आज उसे भय मालूम 
हुआ । कुछ दूर जाकर उसने भारतीय महिलाओं की भाँति घूंघट निकाल 
लिया । रसिक गुन्डें खाँसने--खखारने लगे, पर वह किसी की ओर ध्यान दिए 
बिना तेजी से आगे बढ़ने लगी । 

थोड़ी दूर जाकर गली सडक से मिल गई । अब उसने पहचाना कि वह 
चाऊ की दूकान के बहुत निक्रट है। उसकी गति तुरन्त स्तब्ध हो गई । वह 
रास्ता उप्तकी दूकान के सामने से जाता था । वह प्रतिकल दिशा में मुड कर 
जाने लगी । भाग्यवश उसे एक खाली रिक्शा मिल गया । उसे ठहरा कर वह 
तुरन्त उसमें बैठ गई, और छतरी तानने का आदेश दिया । रिक्शा वाला उसे 
आइचयं से देखने लगा । अवगुन्ठिता सुन्दरी नारी को अकेले ले जाने में वह 
आगा पीछा करने लगा । चिन वहाँ से शीघ्र से शीघत्र टल जाना चाहती थी । 
उसे हडबडी में यह भी ध्यान न रहा कि उसके पास रिक्‍्शे का किराया देने 
को पैसे नहीं हैं ॥ उसने अपनी घबडाहट को दबाते हुए वरुणा के पुल की ओर 
ले चलने का आदेश दिया । असमंजस में फँसा रिक्शा वाला उसे ले जाने 
लगा । छतरी की आड में उसका मुख यद्यपि दिखाई नहीं पडता था, फिर भी 
वह लम्बे घूंघट से अपने को छिपाए थी, हालांकि उश्चका नौसिखियापन साफ 
प्रकक होता था ॥ 

जब वह जनाकीण पथ से कुछ एकान्त स्थल पर आई, तब उसे ध्यान 
आया कि वह रिकक्‍्शे का किराया कैसे चुकाएगी । उसके पास न कोई आभूषण 

।, और न पैंसे। उसे सहसा याद आया कि उसकी माँ की दी हुई एक 

ताबीज उसकी बांई भुजा पर बँधी है, जो सोने के पत्र से आच्छादित है। 
उसकी स्मृति से उसके जीवन की पुरानी घटनाएँ एक के पश्चात एक 
याद आने लगीं | उसे अपना वाल्यकाल याद आया | पिता की धूमिल छाया 
भी उसके सामने नाचने लगी। उसे उन दिनों की याद आई जब सर्वत्र देश में 
अज्यान्ति छाई हुई थी । खूनी क्रान्ति हो रही थी । मनुष्यों के समूह कीड़ों की 
तरह मारे जा रहे थे । उसक्रा पिता प्रानी सरका” का नौकर था। उस पर 
कई अपराध लगाये गए थे । एक दित वह अकस्मात पकड़ लिया गया, और 

दूसरे दिन चौराहे पर गोली से उड़ा दिया गया । उसको माँ अपने पति को 
मरते देख कर चिललाई: तथा वह उसको बचाने के उहं श्य से उसकी ओर 
दौड़ी, तो उसे भी गोली से भूं त दिया गया । उसका बड़ाभाई जब विरोध में 
कुछ बड़बड़ाया, तो वह भी लाल सैनिकों की संगीन का शिकार बनाया गया । 
वह अकेली रोती-चिल्लाती रही । सैनिकों के नायक ने उठाकर एक वृद्धा को 
सोंप दिया, जो उसको बात-बात पर मारती थी, और उससे बड़ा निर्देय व्यव- 
हार करती थी । उसे कठोर नियन्त्रण में रख कर शिक्षित किया गया, और 
फिर गुप्तवरी की शिक्षा के लिए उसे “'वृहत्तर चीन संघ' को संरक्षता में रखा 
गया । चू कि उसे भारत में काम करना था; इसलिए उसे हिन्दी तथा संस्कृत 
भाषाएं पढ़ाई गई तथा उनको पूर्ण रूप से हृदयंगम करने के लिए उसे काशी 
भेजा गया । यहाँ के एक कालेज में उसे भरती कराया गया । इसके पश्चात्‌ 
उसे बोद्ध भिक्षुणी बताया गया, ताकि वह उसकी ओद में “वृहत्तर चीन संघ 
का नाम बिना सन्देह-भाजन हुए कर सके । 

घटनाओं को याद करते-करते उसे चन्द्रकला की याद हो आई, जिसने 
ससे संस्कृत तथा हिन्दी भाषा की शिक्षा दी थी, और जिसके साथ वह मणि- 
माला के घर गई थी । एक बार उसके मन में आया कि वह उसके यहाँ आश्रय 
पा सकती है, और छिपकर कुछ दिन रह सकती है । फिर यह भी भय हुआ 
कि कहीं किसी तरह भेद प्रकट हो गया, तो वह भी कुत्ते की मौत मारी 
जायगी । उसने उसे मन ही मन प्रणाम किया । उससे निष्कपट स्नेह, और 
बहिन का प्यार पाया था । उसकी स्मृति से उसकी आँखें छलछला आई । 

रिक्शा वरुणा के पुल पर पहुँच गया । रिक्शेवाले ने शुष्क स्वर में 
पूछा कि कहीं आगे चलना है ? चिन ने चौंक कर पूछा--“वरुणा का पुल, क्‍या 
आगया ? ” रिक्शे वाले ने उत्तर दिया--“जी हाँ, अब आगे मैं नहीं जाऊँगा । 
आपको जहाँ जाना हो, पेदल जाइये ।”” 

चिन के मुख से सहसा निकरहू गया-''क्या सारनाथ नहीं चल सकते ? ” 

“आपसे कह दिया कि मैं अब कहीं नहीं जाऊंगा । लाइये किराया 
दीजिए ।” 

“किराया तो मैं सारनाथ पहुंच कर दे सकती हूँ । यहाँ मेरे पास कुछ 
नहीं है ।” 

रिक्शे वाले ने बिगड़ कर कहा--““यह मैंने पहले ही भाँप लिया था कि 
किराया नहीं मिलेगा । जनाना जब गाड़ी में बेठ गया, तो कंसे उतारूँ ? लोग 
मुझको ही बुरा कहते । अच्छा, किराया नहीं है, तो उतर जाइए। आपने 
जहाँ तक पहुँचाने को कहा था वहाँ तक पहुंचा दिया । अब तो पिंड छोड़िये 
महारानी जी !” 

चिन अपने भुजदण्ड से अपनी मां का अन्तिम चिन्ह उतार रही थी। 
उसने उसे देते हुए कहा-मैं बड़ी मुसीबत में फंसी हूं, चोर नहीं हूं । यह सत्य 
है कि मैं तुम्हारा किराया अभी नहीं दे सकती । शायद अभी दे भी न सक्‌ गी । 
यह तावीज लो । यद्यपि इसका मूल्य मेरी दृष्टि में इसके ऊपर मढ़े हुए सोने 
से कहीं अधिक है, लगभग मेरे जीवन के तुल्य है, किन्तु सोना निकाल कर 
बेंच लेना, जिसका मूल्य तुम्हारे प्राप्य किराये से ज्यादा होगा ।” 

रिक्शेवाले ने अपना हाथ खीचते हुए कहा--“नहीं देवी जी, मैं इसे 
लेकर किसी नई मुसीबत में नहीं फसूगा। सोना बेचने जाऊँगा, पकड़ा 
जाऊँगा। मैं हजार कहूंगा कि यह मुझे किराये के बदले में मिला है, लेकिन 
मैरी बात पर विश्वास कौन करेगा ? दरिद्री का विश्वास भगवान भी नहीं 
करता है ? आप जाइये, मैंने किराया भर पाया ।” 

रिक्शे वाले की बड़बड़ाहट एक पथिक खड़ा सुन रहा था। देवयोग से 
वह नागार्जुन थे, जो गायत्री से मिल कर सारनाथ वापस जा रहे थे। रिकक्‍्शे 
वाले की पूरी बकवास सुती थी और उस अवगुठिता नारी को पहचानने का 
प्रयतत कर रहे थे; क्‍योंकि उन्हें चिन का कंठ-स्वर परिचित सा प्रतीत 
हुआ था। 

उन्होंने चिन ने पूछा -“भद्रे, सारनाथ क्‍यों जा रही हो ? रात्रि में 
इस यात्रा का क्‍या प्रयोजन है ? ” 

चिन उनको देखते ही पहचान गई । उसने कोई उत्तर नहीं दिया, और 
चुपचाप रिक्शे से उतरःगई । चिन ने अपना घूघट और खींच लिया । रिक्शा 

वाला जाने लगा । उसको बुलाकर नागार्जुन ने कहा--“लछो अपना किराया 
लेते जाओ । यह एक रुपया है। इस श्राधिका को जहाँ कहीं से भी लाए होंगे, 
वहाँ से किराया एक रुपया से अधिक नहीं होगा । मैं बौद्ध सन्‍्यासी हूं। 
श्राविका को सारनाथ ले जाऊँगा ।” 

रिक्शेवाला रुपया लेकर चला गया। नागार्जुन ने कहा--“श्राविका, 
मेरे साथ निर्भय चलो । तुम्हारा कोई अनिष्ट नहीं होगा । बुद्ध भगवान तुम्हारा 
कल्याण ही करेंगे ।” 

चिन अब अपने को न रोक सकी । वह अपना घु'घट उचाड़ती हुई 
बोली--“भदन्त जी, मैं भी बौद्ध भिक्षुणी हूं, मेरी रक्षा करो ।” 

नागर्जुन ने उसे पहचान कर कहा--“तुम चीनी भिक्षुणी हो श्राविके ! 
अनेकों के साथ तुमने भी उस दिन दीक्षा ली थी ।” 

“हाँ गुरुदेव, मैं चीनी हूं, परन्तु अब चीनी ही मेरे रक्षक के स्थान पर 
भक्षक हो गये हैं। मेरी रक्षा करो ।” 

“देवि, आओ मेरे साथ आओ । भगवान बुद्ध, संघ, और श्रम की शरण 
में जाने से कोई तुम्हारा अहित नहीं कर सकता । यहाँ नहीं, सारनाथ चलकर 
तुम्हारी कथा सुनूंगा । आओ, सवारी का भ्रवन्ध आगे कर लू गा ।! 

चिन आश्वस्त होकर नागार्जुन के साथ सारनाथ चल दी । 


र्४ 


नागार्जुत और चिन यद्यपि दोनों चुपचाप जा रहे थे, तथापि उनके 
मन चुपंचाप नहीं थे । दोनों नाना प्रकार के विचारों में निमग्न थे, और लम्बे 
रास्ते को वे पारस्परिक आलाप तथा विचारों के विनिमय में काटना चाहते 
थे । भदन्त ब्रह्मचारी होने के कारण रात्रि के द्वितीय प्रहर में एक सुन्दरी नारी 

के साथ नि्जन रास्ते पर जाते हुए शरमा रहे थे, और चिन अपनी कहानी 
कहने के लिए उतावली हो रही थी । बह वृक्षों की छाया के नीचे चल रहीं 
थी, और जहाँ किसी पथिक को आते या जाते देखती, तुरन्त दुबक कर उनकी 
सघनता में ठहर जाती । नागार्जुन उसकी इन चेष्टाओं से अधिकाधिक परेशान 
हो रहे थे । 
अन्त में चिढ़कर उन्होंने पुछा--“भद्रे, इस प्रकार तुम क्‍यों छिपती 
चलती हो । इससे लोगों को यदि सन्देह न भी हो तो हो जायेगा ।” 
चिन खिसकते हुए बोली--“इस समय मैं अपने को चारों ओर शत्रुओं 
से घिरी हुई पाती हूं। यद्यपि मैं जानती हूं कि मेरा भय मानसिक और 
निमू ल है, तथापि मेरा शत्रु इतना शक्तिशाली है कि मुझे प्रत्येक पथिक उसका 
गुप्तचर मालम होता है। यह रेशमी साड़ी मेरे लिए काल हो रही है । इससे 
पहचान लिए जाने का पूरा अन्देशा है ।” 
“तब इसको बदल क्‍यों नहीं डालती ?” 
“दूसरा वस्त्र होने से ही तो बदल सकती हूं ।” 
“क्या मेरे उत्तरीय से काम चल जायगा ? मेरे पास इस समय दो 
उत्तरीय हैं, एक अभी मुझे मेरे भक्त से मिला है, और दूसरा मेरा निजी है ।” 
“हाँ, भदन्‍त जी, कृपा करके उनमें से जो पुराना हो वह दे दीजिए ।” 
नागार्जुन ने अपना उत्तरीय उसे दे दिया । उनको कुछ देर प्रतीक्षा 
करने को कह, वह दूर व॒क्षों की ओट में जाकर अपना पट-परिवर्तन करने 
लगी । उसने उत्त रीय को पुरुषों की लुगी की भाँति पहना, और साड़ी के दो 
टुकड़े कर, एक को उत्तरीय के स्थान पर ओढ़ लिया, तथा दूसरे टुकड़े को 
साफा की भाँतिबांव कर उसके नीचे अपने शिर के बाल छिपा लिए | अब 
मुरेठा बाँधे वह एक सुन्दर नवयुवक की भाँति दिलाई पड़ने लगी । द 
अपने मर्दाने वेष में जब वह नागार्जुन के समीप आई, वह उसे पहिचान 
न सके, और एक पग भी आगे न बढ़े, मानों वह युवक कोई पथिक हो, जिससे 
उनका कोई प्रयोजन न हों । 
चिन ने जब उनसे पथगामी होने के लिए कहा तब वह चकित होकर 

उसको देखने लगे । चाँदनी के प्रकाश में भी वह उन्हें अंपरिचितं ही विदित 
हुई । 

चिन गुप्तचर थी । वह ॒वेष-परिवतंन करने की कला में अत्यन्त पटु थी । 
यद्यपि उसके पास पूरे प्रसाधन वेष बदलने के नहीं थे, तथापि जो कुछ उपलब्ध 
हुआ, उसी से उसने इतना परिवतंव कर लिया कि किसी का यकायक पहचान 
लेना यदि सम्भव नहीं तो कठिन अवश्य हो गया । 

चिन ने पुनः कहा--'“भदन्‍्त जी चलिए, मैंने वेष बदल लिया है ।” 

“अरे तुम, तो इस कला में बड़ी कुशअछ मालम देती हो ! ”” 

“गुप्तचर होने के लिए यह कला सीखना अनिवाये है । 

“तब क्या तुम गुप्तचर हो ? ” 

“हां, भदन्‍त जी, दरअसल मैं चीनी गुप्तचर हूँ ।” 

नागर्जुन मानों आकाश से गिर पड़े हो । वह अवाक होकर उसकी ओर 
देखने लगे । 

“तुम क्‍या बौद्ध-भिक्षणी नहीं हो ? 

“गुप्तचरी के लिए बौद्ध-भिक्षुणी बनी हूँ, अथवा यह कहना अधिक उपयुक्त 
होगा कि गुप्तचरी के लिए बौद्ध-भिक्षुणी बनाई गई हूँ ।” 

“बौद्ध-संघ में ऐसी कोई छिपी बात या छिपा काम नहीं है, जिसके जानने 
के लिए किसी छल-छद॒म का आश्रय लेना पड़े ।”' 

“केवल किसी गुप्त बांत या काम का पता लंगाने के लिए ही गुप्तचरी 
नहीं की जाती, वह अन्य अनेक उद्देश्यों से भी की जाती है ।” 

“क्यां अपना उहं श्य बता सकती हो ?” 

“आपसे कुछ छिपाऊँगी नहीं, किन्तु अभी इस प्रंइत का सीधा उत्तर नहीं 
दे सकंगी । जब सारी कहानी सुना दूंगीं, तब आप स्वयं जान जायेगे ।” 

“फिर भी कुछ थोड़ा संकेत तो करो ।” 

“संक्ष प में यह कि इस देश को गाफिल बनाने के लिए ।” 

“क्या मतलब ?” 

मतलब यह है कि इस देश के निवासी चीनियों को अपना भाई, दोस्त 

और मुरब्बी समझते रहें, और इसी भुलावे में रखकर वे भारत की. भूमि पर 
अधिकार कर हें ।” 

“यह तो धोखेबाजी है ।”? 

“भदन्त जी, राजनीतिक भाषा में इसको कटनीति कहते हैं ।” 

“पीठ में छुरा भोंकने का ही नाम कूटनीति है ।” 

“साम, दाम, दण्ड, भेद राजनीति के ये चार अंग बताए गए हैं, किन्तु 
ये पुराने ही गये हैं। इनका चलन उस समय था, जब दुनियाँ में ईमानदारी 
थी, सत्य था और ललत्ंकार कर आमने-सामने लड़ने की प्रथा थी । युद्ध उस 
समय शौर्य, वाहुबल और बुद्धिबल से जीते जाते थे । किन्तु अब युद्ध की कला 
परिर्वातत हो गई है। बल-विक्रम का स्थान वेज्ञानिक श्त्रास्त्रों ने लिया, 
और राजनीति के इन चारों अंगों का स्थान धोखेबाजी ने ले लिया है । वर्ह 
राष्ट्‌ इस युग में जीवत रह सकता है, जो चाँगला हो, धूर्त हो, और किसी 
का विश्वास न करने वाला हो । राष्ट्रों में मित्रता केवल स्वार्थ-साधन के 
लिए होती हैं । उस मित्रताकाल में भी एक दूसरे से सशंकित रहना अनिवाय॑ 
है । जहाँ किसी से जरा भी दरार दिखाई दी, मित्र तुरन्त छात्र हो जाता 
है । सन्वि-पत्र रही की टोकरी में फेंक दिये जाते हैं। इसके अतिरिक्त भदन्‍्त 
जी, आज कल के युद्धों में अपरिमित, तथा असीम धन व्यय होता है, जो किसी 
गरीब राष्ट्र के लिए न उठाया जा सकने वाला भार बन जाता है, इसलिए 
पंचमांगियों की रचना सोची गई, जो बहुत ही अल्पव्यय से कार्य-साधन कर- 
वाते हैं । यह निःशस्त्रीकरण का युग है, अतएव विना शस्त्रों का उपयोग किए 
दूसरों की भूमि पर कब्जा करने के लिए हमारे ज॑से गुप्तचरों की स्थापना 
हुई है, जो अपने रूप-यौवन से देश के नवयुवकों को विषय-वासना में लीन _ 
कर उन्हें व्यभिचारी, लम्पट, बुद्धि-हीन, तथा नशों का व्यसनी बनाकर उनकी 
वास्तविक शक्ति क्षीण कर देते हैं । भदन्‍त जी, कूटनीति का यह एक रूप है ।” 

“भद्रे, तब क्या पंचशील के सिद्धान्तों पर सर्वप्रथम हस्ताक्षर करने वाले 
चीन ने कूटनीति का आश्रय लेकर उस ऐतिहासिक सन्धि-पत्र पर आपने 

हस्ताक्षर किए थे ? क्‍या “हिन्दी-चीनी भाई-भाई” का नारा केवल धोखे की 
हेंटकी हैं? 

“हाँ भदन्‍त जी, यही सत्य है, और कट सत्य है। भारत को धोखे में 
रखने का यह प्रयत्न है, और इसमें वह बहुत दूर तक सफलता थ्राप्त कर चुका 
है, तथा जो अवशेष है, वह आगामी वर्षों में पूर्ण कर लेगा । शिष्ट-मण्डलों 
के पारस्परिक आवागमन से इस देश को आँखों में धूल झोंकी जा रही. है, और 
झोंकी जायगी । राष्ट्रको दो भागों में विभक्त करने का प्रयत्न किया जायंगा । 
उनमें से एक चीन का पक्षपाती होगा, और उनके भूम्याधिकार की निन्‍दा तक 
नहीं करेगा, बल्कि उस कड़वी घूँट को पी जाने के लिए देश को उत्साहित 
करेगा ।”' 

“यह तो बड़ी अकल्याणकारक घटना होगी ! ” 

“भारत का अकल्याण हो सकता है, किन्तु चीन का तो कल्याण होगा ।” 

“क्या देश को चेतावनी देता, अथवा उसको सजग करना उचित न होगा ?” 

“भदन्त जी, चीन का जादू शिर पर इतना चढ़ गया है कि इस समय 
जो भी प्रयत्न किया जायगा, वह चिकने घड़े पर पानी की धार डालने के 
समान होगा । बन्धुत्व और मैँत्री का भूत उसी समय निकलेगा, जब चीन की 
कटनीति के कुछ प्रत्यक्ष उदाहरण सामने आवेंगे ।” 

“इस देश का कुछ भाग उसके अधिकार में चला जावेगा ।” 

“उसे तो अब कोई बचा नहीं सकता । हमारा कथन हमारी चेतावतन्नी 
अरण्य-रोदन सिद्ध होंगे । तकारखाने में भला कहीं तृती की आवाज सुनी जाती 
हैः 

भदन्त नागार्जुन गहरे सोच-विचार में पड़ गए । दोनों चुपचाप सारनाथ 
की ओर चलते रहे । भदन्‍त को चिन्तित देखकर चिन ने पूछा--“क्या सोच 
रहे हैं भदन्‍त जी ! /” 

“सोच रहा हूँ भद्दे इस देश का भविष्य ! पूरे एक सहस्त्र वर्ष पश्चात्‌ यह 
स्वाधीन हुआ है, ओर शिर मुड़ाते ही ओले पड़ने लगे ।” 

“ओले अभी पड़े नहीं हैं, अब पड़ंगे कुछ कालान्तर में । अभी तो बादल 

इकठ्ठे हो रहे हैं ।” 
“इस कूटनीति के यज्ञ में तुम्हारी कितनी आहुति हुई है ? ” 


“बताने से आप चिन्तित होंगे और शायद आप मुझ पर क्रद्ध हों तथा 
मेरा वहिष्कार भी करें ।” 

“शरण में आये हुए को मैं त्याग नहीं सकता, विश्वास रखो भद्दे !” 

“जिसका मैं सर्वगाश कर रही थी, अथवा जिसको वशीभूत करने के लिए 


मुझे नियुक्त किया गया था, वह आपके स्नेह का एक पात्र है ।”' 
“अर्थात्‌ ?” 
“अर्थात्‌ वह विनोद है ! ” 
“श्राविका गायत्री का भतीजा, और म्णिमाला का पुत्र ?” 
“हाँ भदन्‍त जी, वही!” स्वीकार करते हुए उसके नेत्र नत हो गए । 
“तुमने उसका क्‍या अहित किया है, भद्दे !” उसके नेत्र अश्रुसिक्त थे । 
“अधिक हानि नहीं हुई ।मेरा अभियान अभी आरम्भ ही हुआ था । 


“कबसे ? ” 
“जब अविताप बाबू और मणिमाला गायत्री जी को लेने कलकत्ता गए 


थे ।” 
“यह बिल्कूल ताजी घटना है, चार पाँच दिन पहले की ।” 
“हां, यद्यपि शुरुआत कुछ दिन पहले हुई थी, तथापि पूरी कार्यवाही हुई, 


उनके कलकत्ता-प्रवास दिलों में ।'! 
“भद्र , क्या विस्तार से बताने की कृपा करोगी ?” उनका स्वर विनय- 


सिक्त था । 

“आपके सामने अपने अपराध की व्याख्या करतें हुए लज्जा लगती है ।” 
“भद्र , गृप्तचर तो लज्जा नहीं करते ।” 

“अभी उसकी अभ्यस्त नहीं हुई हूँ । मेरा यह प्रथम प्रयास है । 

“क्या तुम अपने किसी अधिकारी, अथवा संचालक के सामने कहते हुए 


भी लज्जा बोध करतीं ? 
“नहीं, क्योंकि वे मेरे दल के होते हैं, तथा उनकी आज्ञा के अनुसार कार्य 

कर रही थी, और अपनी कार्यवाही की विस्तृत रिपोर्ट देना मेरा कत्तंव्य 
होता था ।॥” 

“माना कि वैसी उदारता नहीं दिखा सकती, किन्तु संकेत तो कर ही 
सकती हो ?”” चिन को कुछ व्यंग का आभास मिला । 

“भदन्त जी, यद्यपि आप संसार त्यागी सन्‍्यासी हैं, तथापि नारी जिस 
शक्ति से पुरूष पर विजय प्राप्त करती है, उसके सम्बन्ध में कुछ तो जानते ही 
होंगे ।' ँ 

“वह अपने रूप के आकषंण और हाव-भाव-भरे प्रेम-दर्शन से पुरूष पर 
विजय प्राप्त करती है ।” 

“विनोद पर भी मैंने इन्हीं दोनों अस्त्रों का प्रयोग किया। क्या आप 
अनुमान कर सकते हैं कि नवयुवक का रक्त नारी के स्पशमात्र से कितना गरम 
हो सकता है ? पुरूष को नारी पर विजय पाने में समय अपेक्षित है किन्तु 


नारी को उसकी कोई आवश्यकता नहीं होती । फिर अल्हड नवयुवक तो प्रथम 
कटाक्ष में हीं धराशायी हो जाते हैं ।'' 


“विनोद तब तुम पर आशक्त है।” 

“क्या विनोद में आपने आसक्ति के कोई लक्षण देखे ? ” 

“हां, आज तीसरे पहर वह सारनाथ आचार्य बासबा के शिविर में बडी 
व्याकुल अवस्था में आया था । उसने मेरे प्रश्नों के उत्तर सही-सही नहीं दिए । 
बासबा ने उसके लक्षणों को देख कर तुरन्त बता दिया था कि वह किसी नारी 
के प्रेम में विदग्ध है ।” 

“भदन्त बासबा ने बता दिया ?” 

“हाँ, वह त्रिकालज्ञ हैं, उनसे कुछ छिपा नहीं रहता । वह अपने गुरुदेव के 
दर्शनों के लिए ठहरे हुए हैं ।” 

“विनोद के फुफेरे भाई आनन्द को देखने के लिए, जिसके शरीर में उनके 
गुरुदेव की आत्मा ने पुजेन्म लिया है ?” 

“हाँ, श्राविका गायत्री कल अपने पुत्र को लेकर बासबा के आश्रम में आवेगी ।” 

“तब शायद मैं भी उनके दर्शन कर सकेगी ।” 

“अवश्व, परन्तु तुम्हारे आवास का क्‍या प्रबन्ध करूँ ?” 

“मेरा सुझाव यह है कि मुझे मर्दाने वेष में ही रहने दिया जाय तो बड़ी 
सुगमता से मेरी रक्षा हो सकेगी ।” 

“तुमने अभी तक बताया नहीं कि भय तुमको किस व्यक्ति से है ? वह 
विनोद तो नहीं है ? 

“विनोद भी अब किसी अंश तक हो सकते हैं, किन्तु मुख्य भय है बृहत्तर 
चीन संघ के सदस्यों में से, जिसके गुप्तचरों का जाल समग्र भारत में बिछा 
हुआ है। उसी संघ का उपाध्यक्ष, जो सर्व शक्तिमान हैं, आज प्रात:काल मेरी 
प्रतिष्ठा भंग करने पर उतारू हो गया । तुचछ से तुच्छ नारी की भी अपनी 
प्रतिष्ठा होती है, जिस पर वह अपने को बलिदान कर सकती है । गुप्तचर 
होने से मैं प्रेम का अभिनय करती हूँ, किन्‍्त्‌ अपनी प्रतिष्ठा की रक्षा करती 
हुई वैसा करती हूँ । मैं अभी तक उतनी ही पवित्र हूँ जितनी भारत में 
कन्याएँ समझी जाती हैं। कमलवत्‌ जल में रहती हुई उससे प्रभावित नहीं 
हुई, क्योंकि मुझको ऐसी रहने की शिक्षा दी गई है। जो गुप्तचर स्वयं प्रेम 
में फँस जायगी, वह अपना कार्य ईमानदारी से पूरा नहीं कर सकती । प्रेम में 
फेसने की सजा मृत्यु है। यही भय इन्द्रियों को वश में रखने के लिए सहायक 
होता हैं।'' 

नागार्जुन ने ऊब कर कहा--“ठीक है, मैं समझ गया, अब आगे की 
कथा कहो ।” 

“बृहत्तर चीन संघ के उपाध्यक्ष का नाम है कांग-क्‌ ग। वह निर्देयता, 
पशुता, नृशंसता, क्ररता का अवतार है। मैंने सुना है कि वह मानव-रक्त 
पीने का अभ्यासी है। उसमें अपार बल, साहस और पराक्रम है। शरीर के 
समान उसका मस्तिष्क भी बलवान है। उसकी स्मरण शक्ति भी अद्भुत है । 
वह जिसको एक बार देख लेता है उसे फिर नहीं भूलता, चाहे वह कहीं तथा 
किसी भी परिस्थिति में मिले। उसे वह अवश्य पहचान लेगा । वृहत्तर चीन 
संघ की योजना उसी की बनाई हुई है, और उसी के इशारों से वह संचालित 


होती है ।* 

“उसके सम्बन्ध में कुछ उड़ती खबरें सुनी गई हैं। बहुत चीनियों को 
मैंने उसके नाम से पीला पड़ते देखा है ।” 

“जी हाँ, वह ऐसा ही व्यक्ति हैं। सारांश यह कि दुर्भाग्य से मैं आज 
प्रात:काल उससे मिलने गई । उस समय वह एकांत में कलेवा कर रहा था । 
मदिरा से वह चूर हो रहा था। मुझे देखते ही वह आसक्त हो गया, और 
मुझे अपनी प्रेयसी बनने का लोभ दिया । जब मैंने उसके प्रस्ताव का तिरस्कार 
किया तो क्रुढ् होकर वह मुझे उसी कमरे में बन्द कर चला गया। मध्याह्न 
में उसने मेरे साथ भोजन किया, और जबरन मदिरां मुझे पिलाई । उसके नशे 
में मेरा सर्वनाश हो गया होता, किन्तु देव ने पुन: रक्षा की और वह मुझे बन्द 
कर अपने कमंचारियों के बुलाने पर चला गया । नशे से मैं बड़ी देर तक 
अचेत रही । होश ओने पर बाहर निकलने के लिए छंटपटाने लगी । देव- 
संयोग से मुझे उस कमरे से निकछ भागने के लिए गुप्त मार्ग मिल गया । 
उसके सहारे मैं वहाँ से बाल-बाल बचकर निकल आई । बाहर आकर मैंने 
सोचा कि मेरे कोई साथी मेंरी रक्षा नहीं कर सकते । जहां आश्रय ल्‌ गी, वह 
भी छल-छददम से मारा जायगा, इसलिये वरुणा में डूबने जा रही थी । इसके 
बाद का हाल आप जानते हो हैं । * 

“भद्र , मैं तुम्हारी रक्षा यथाशक्ति करूंगा । जब बुद्ध भगवान की कृपा 
से तुम इतनी कठिन तथा विरोधी परिस्थितियों से बच कर निकल आई हो, 
तब वही करुणा के सागर बुद्ध भगवान तुम्हारी सहायता करेंगे ।” 

चिन ने उनको मार्ग में रोक कर उनके चरन-स्पर्श कर प्रणाम किया, 
उसने गदुगद्‌ कंठ से कहा-“भदन्त! आपके अतिरिक्त कोई भी मेरी रक्षा नहीं 
कर सकता । बुद्ध भगवान की प्रेरणा से ही आप ठीक समय पर मेरी रक्षा के 
लिए पहुंच गए । मैं कृतज्ञता प्रकाश करने के लिए शब्द नहीं ढू ढ़े पा रही हूँ ।” 

“बुद्ध भगवान के प्रति क्ृतज्ञ हो भद्रे ! सारनाथ आ गया है । तुम इसी 
पुरुष वेष में रहो, भूटानी या.सिकिम निवासी बतकर | मैं तुम्हें ' डोरजी” 
कहकर पुकारूँग्रा किन्तु तुम यह बताना कि तुम्हारा जन्म काशी में हुआ है 
और माता-पिता के तुम्हारे बाल्यकाल में मर जाने से पालन पोषण बौद्ध परि- 

में हुआ है । तुम्हारी रक्षा के लिए मैं मिथ्या भाषण भी करूँगा । शिविर में 
पहुँचकर तुम्हें अन्य मर्दाने कपड़े दंगा, और तुम अपना वेश ठीक से परिवर्तित 
कर लेना ।” 

चिन ने नस्तक होकर स्वीकार किया । 

जिस समय मन्दिर के बाहरी प्रांगण में उन दोनों ने प्रवेश किया, उस 
ग्यारह बजने को सूचना, घंटे दे रहे थे । 


र्‌प्‌ 


जब गायत्री श्यामसुन्दर मणिमाला और अविनाश बाबू के साथ बासबा 
के शिविर में पहुँची, उस समय वह आराधना में लीन थे। नागार्जुन उनकी 
प्रतीक्षा कर रहे थे । उन्होंने आनन्द को अपनी गोद में उठा लिया । वह 
उनसे परिचित था । सहर्ष उनकी गोद में चला गया, और विस्मित दृष्टि से 
तिब्बतियों को देखने लगा | अविनाश बाबू इस पचड़े में नहीं पड़ना चाहते थे, 
किन्तु गायत्री के हठ के सामने उन्हें झुकना पड़ा । विनोद ने पिछली रात अपने 
घर में बिताई थी, परन्तु वह उनके साथ न आकर असच्यत्र चिन की तलाश में 
चला गया था। बासबा की योगशक्ति से वह कुछ डरने भी लगा था। बार- 
बार सामने पड़ने से रहस्योद्घाटन का भय था । सारनाथ में सत्र ढृढ़ कर 
उसने पता लगा लिया था कि चिन वहाँ नहीं गई है। वह आज चाउ तथा 
ली- सूँग से मिलकर चिन का पता लगाने का विचार कर रहा था, और इसी 
उद्ं इय से वह उधर चला गया था। 

अपने माता-पिता का आगमन सुनकर यशोधर अथवा राहुल भी अपने 
शिक्षक मासपा के साथ वहां आ गया । उनको प्रणाम करने के पश्चात्‌ वह 
गायत्री के बोला-'“आप गुरुदेव से किसी अनिष्ट की आशंका न करें। वह बड़े 
दयालु और कोमल-हृदय हैं। आपने व्यर्थ ही उनकी इच्छा का तिरस्कार किया ।! 

मणिमाला हँसती हुई बोली--“अच्छा भदन्‍्तजी, आपके आश्वासन से 
दीदी को अवश्य सन्‍्तोष होगा ! कहिए, आपकी शिक्षा कैसी चल रही है ? ” 

यशोधर कुछ शरमा गया । धीमी वाणी में उत्तर दिया--“तिब्बती भाषा 
समझ लेता हूं, किन्तु बोलने में अभी असमर्थ हूं ।” 

“बह भी धीरे-धीरे सीख जाओगे | तुम्हें क्या हम लोगों की याद नहीं 
आती ?” 

“आती क्‍यों नहीं । मैं तो आप लोगों का उद्देश्य साधने के लिए इस पथ 
में आया हूं ।” 

इसी समय शिविर का द्वार खुला और बासबा शिष्यों तथा उपासकों के 
सामने आए । “ऊँ मणे पदमे हुं” की ध्वनि से सभा मंडप गूंज गया | सबसे 
पहले नागार्जुन आनन्द को लिए हुए उनके समक्ष गए । आनन्द को एक क्षण 
मुग्द दृष्टि से देख, तुरन्त साष्टांग प्रणाम करने लगे । उसके नेत्रों से अजस्त्र 
अश्वुधारा बह रही थी, और शरीर रोमाज्वित था। उन्होंने अपने एक शिष्य 
को एक चौकी लाने का आदेश *दिया। उसके आने पर उन्होंने उस पर 
अपना शील चौपते कर बिछाया और फिर आनन्द को उस पर आसीन करने 
के लिए नागार्जुन को आदेश दिया । बालक आनन्द कौतूहलमयी दृष्टि से सब 
देख रहा था, किन्तु न घबड़ाता था, और न रोता था। वह भी बार-बार 
बासबा को देख रहा था। गायत्री कीं आशंका अभी दूर नहीं हुई थी, किन्तु 
मणिमाला आदि की दृष्टियों में केवल कौतूहल था । 

आनन्द के चौकी पर आसीन हो जाने के पद्चात्‌, बासबा ने नागार्जुन 
से पूछा--“हमारे गुरुदेव की मां होने का सौभाग्य किस महादेवी को प्राप्त 
हुआ है ?” 

नागार्जुन ने गायत्री की ओर संकेत किया । 

बासबा ने नागार्जन से कहा--'“इस महाभाग से कहो क्रि जोरवांग मन्दिर 
का अकिचन पुजारी बासबा तुम्हारे चरणों पर नतमस्तक हो प्रणाम करता है । 

नागार्जुन ने अक्षरश: अनुवाद सुनाया । गायत्री संकुचित हो गई, मणि- 
माला का संकेत पाकर वह उठी, और भू-नत होकर प्रमाण करने जा रही 

थी कि बासबा ने उसे रोक कर नागार्जुन से कहा -“मेरे गुरुदेव की जननी होने 
के कारण मेरी प्रणम्य तथा पूजनीय हैं। यह नमित नहीं हो सकती, इससे 
मेरे गुरुदेव का अपमान होगा ।”' 

नागर्जुन से उनके कथन का उल्था सुनकर गायत्री ठहर गई । बासबा ने 
फिर कहा--“मातेश्वरी से पुछो, मेरे किस अपराध से उन्होंने गुरुदेव के दर्शनों 
से मुझे वंचित रखा ? ” 

गायत्री ने उत्तर दिया---'“अपनी अज्ञानता और अनुचित मोह के कारण ।” 

बासबा--'' क्या इस भय के कारण नहीं कि बासबा छुल-छद्म से अपने 
गुरुदेव का हरण कर ले जायगा ?” 

गायत्री पहले संकुचित हुई, फिर साहस के साथ उत्तर दिया--“हाँ, कुछ 
अंशों तक यह भी भय था ।” 

बासबा--“अब क्या वह भय नहीं रहा ?/ 

गायत्री--“नहीं । मुझे आश्वासन भी मिला, और मेरे भय का समाधान 
भी हुआ । । 

बासबा--“यदि बासबा अपने गुरुदेव को माँगे, तो क्या वह स्वेच्छा से दे 
सकोगी ?”! 

गायत्री कोई उत्तर नहीं दे सकी । 

उसके मोन रहने पर बासबा सहास्य बोछा--“'विचलित न हो मातेश्वरी ! 
माता के अधिकार से तुमको कोई वंचित नहीं कर सकता । गुरुदेव को अभी 
मातृ-सेवा लेना है । उनको तुम पाल-पोष कर बड़ा करो । यद्यपि तिब्बत में 
यह रीति प्रचलित है कि किसी महात्मा का पुनर्जन्म प्रमाणित हो जाने पर 
उसका पालन-पोषण तथा शिक्षा, अध्ययन आदि वहीं होता है । जहाँ पूर्व जन्प्र 
में थे, किन्तु यह दूसरा देश है। यहाँ उस नियम का पालन नहीं हो सकता । 
नागार्जुन विद्वान और बोौद्ध-धर्म के निष्णात आचार्य हैं । उनके परामर्श के 
अनुसार गुरुदेव का पालन-पोषण करता । - समय पर असन्‍्त्ज्योति से उनका 
अन्तमनिस स्वयमेव स्फुरित होग्रा, क्योंकि जन्म-जन्मान्तर की तपस्या निर्धारित 
मार्ग अर्थात्‌ निर्बाण-प्राप्ति के मार्ग पर उन्हें अग्रसर करेगी 4 न्‍ँ 

गायत्री ने प्रश्न किया--“क्या मैं उस*“समेय तक जीवित रहूंगी ।” 
बासबा-“जन्म और मरण, शरीर-धारण के दो नाम हैं, जिनका सम्बन्ध 
केवल शरीर से है । वस्तुतः उनका कोई अस्तित्व नहीं है । कर्म करने के लिये 
जीव को साधन की आवश्यकता होती है, उसी से पंच-महाभूतों के सम्मिश्रण 
से शरीर की उत्पत्ति होती है, उसको ही जन्म कहा जाता है। ज३+ उसकी 
शक्ति कर्म करते-करते क्षीण हो जाती है, अर्थात्‌ जब शरीर कर्म करने योग्य 
; नहीं रहता, तब जीव उसको त्याग देता है। त्यागने की इस क्रिया को मृत्यु 
के नाम से पुकारा जाता है। दिन और रात जिस प्रकार समय के सापेक्ष हैं, 
_ उसी प्रकार जन्म और मरण जीव के कर्मरत रहने के सापेक्ष है । इनसे जीव 
तभी मुक्त होता है, जब वह निर्वाण प्राप्त करता है । इसलिए मातेश्वरी, यदि 
तुम्हारे शरीर में कर्मरत रहने की शक्ति रहेगी, तो तुम अवश्य जीवित 
डिहींगी (| 
ग्रायत्री--“कूपा कर आप अपनी योग- शक्ति से बतावें कि मैं अभी कितने 
वर्ष और जीवित रहूँगी ।” 
बासबा--“योग- शक्ति का उपयोग ऐसी बातों के लिए नहीं होता ।” 
.... ग़ायत्री--“किन्तु आपने वर्जित और निषिद्ध वातों के लिए अपनी योग- 
शक्ति का उपयोग किया है ।” 
..._ बासबा लज्जित हो गये । फिर बोले--“मातेश्वरी, तुम्हारे हठ से वाध्य 
| होकर मुझे उसका उपयोग करना पड़ा, किन्तु उससे इतना सन्तोष था कि मेरे 
गुरुदेव के दर्शन हो जाँयगे । उससे जो मेरी शक्ति क्षीण हुई है, उसे कालान्तर 
में तपश्चर्या से पूर्ण करती होगी ।” 
..._ ग्रायत्री--''जहाँ उसके छिये आप तपस्या करेंगे, वहाँ थोड़े परिश्रम से इस 
क्षति को भी पूर्ण कर सकेंगे । 
.._ बास॒बा को निरुत्तर हो जाना पड़ा । उसने विचार करने के पश्चात 
हू प्रयत्न करूँगा महादेवि ! गरुदेव के मुख से ही आपको प्रश्न का उत्तर 
प्राप्त करने की चेष्टा करूँगा । 


गायत्री ते भीत स्वर में पूछा--''क्या आवन्द पर आय कोई यौगिक 

क्रिया करेंगे ? ” 


बासबा ने गम्भीर वाणी में कहा--“हाँ, महाभागे, गुरुदेव को योग-निद्रा _ 


सें सुलाने से ही मालूम हो सकेगा |” 
“तब आप अपनी योग-शक्ति का व्यवहार, न कीजिए। मुझे अपनी मृत्यु 
का समय जानने की अभिलाषा नहीं है।” ह 
“महाभागे, उससे न तुम्हारा और न मेरे गुरुदेव का कोई अहित होगा । 


मुझे गुरुदेव का मन्तव्य जानने के लिए उन्हें योग निद्रा में सुलाना ही होगा, _ 


तभी उनकी अचन्तंचेतना-शक्ति जाग्रत होगी ।” 


“क्या योग-निद्रा में सुलाए बिना आप अपनी योग-शक्ति से नहीं जान 


सकते ? ” 


“सम्भव है कि योग निद्रा से वह फिर न जाग सके ।”” 


“जब मैं उन्हें सुलाऊंगा, तब मैं उन्हें जगाऊगा भी। यह निद्रा मेरी 


योग-शक्ति से उत्पन्न तथा हरण होगी । इसका दायित्व मेरे ऊपर है ।” 
“यह योग-निद्रा क्‍या है ? * 


“नहीं, योग-निद्रा में सुलाए बिना उनका बिचार कंसे ज्ञात हो सकता है ? ” | 


. 


हे 


“मैं अपनी योग-शक्ति से अपने मन का सम्बन्ध गुरुदेव के अन्तेमन अथवा _ 


चेतन-जीव से स्थापित करूँगा । अभी उनकी चेतन-शक्ति इस शरीर के साथ 
सम्बन्धित है; और इस शरीर में अवस्थित मस्तिष्क अपरिपक्व है । शरीर की 


परिपक्वता के साथ वह भी कालान्तर में पुष्ट होकर स्वाभाविक गति पर 


आवेगा । उसके पूर्ब यदि हमें कुछ जानना है तो मस्तिष्क की इस अपरिपक्व | 
अवस्था से उनके चेतन जीव का सम्बन्ध-विच्छेद करना होगा । योग-निद्रा के | 
बल से वह सम्बन्ध-विच्छेद हो जायगा । मस्तिष्क की वे नाड़ियाँ सच्चालित _ 


| 
४ 
। 


| 
॥ 


होंगी, जो अपरिपक्व होने की अवस्था में स्वाभाविक रूप से संचालित होती हैं। 
यह मस्तिष्क ब्रह्मण्ड का सूक्ष्म रूप है, और इसके अगणित कोषों में वह शक्ति 
सन्निहित है, जिनसे ब्रह्मण्ड बना है। मस्तिष्क के कोष योग-शक्ति से जाग्रत | 


होते हैं, और जब वे जाग्रत हो जाते हैं तब ब्रह्मण्ड रहस्यमय नहीं रह जाता । 


किन्तु वह अवस्था प्राप्त होती है जन्म-जन्मान्तरों के कर्म तथा तपस्यारत रहने _ 


। 
| 


| 

से भगवान अवलोकितेश्वर अर्थात्‌ बुद्ध-देव ने अपने शत-शत जन्मों के कर्म तथा 
तपस्या से ब्राह्मण का रहस्य जान पाया। उनके मस्तिष्क के कोष परिपक्व न 
होने पर कर्म-शक्ति के प्रभाव से स्वयमेव स्फुरित हुए, तब गृहस्थ-धर्म को त्याग 
उन्हें निर्वाणमार्ग की ओर अग्रस्तर होना एड़ा ।” 

“आप की बातें मेरी समझ के बाहर हैं । आपसे मेरी इतनी प्रार्थना है कि 
मेरे पुत्र का कोई अनिष्ट न हो । वर्षों की तपस्या के पश्चात्‌ पुत्र का मुख देख 
सकी हूँ । यही मेरे जीवन का आधार है।” 

“महा भागे, आप पूर्व जन्म की कोई तपस्वनी हैं, तभी अवतार लेने के 
लिए मेरे गुरुदेव ने आपको वरण किया है। आप निइचिन्त रहें, उनका अहित 

तो मैं करने में बिल्कूल असमर्थ हूँ और उन्हीं के सम्बन्ध से आप का भी अहित 
नहीं कर सकंता | क्‍या आप आज्ञा देती हैं कि मैं अपने गुरुदेव से आलाप 
करूँ ।! े 

मणिमाला ने गायत्री से कहा--“दीदी तुम ऊहा-पोह में न फेंसो | तुम 
उन्हें निर्भभ होकर आज्ञा दो । बिना तुम्हारी अनुमति प्राप्त किए वह कुछ न 
करेंगे ।! 

“भाभी, यही डर लगता है कि कहीं मेरा आनन्द फिर न जागे, और यदि 
जागे भी तो इनका अनुगामी न हो जाय ।” 

“इसका भय तुम न करो । संसार में यह भ्रम फैला हुआ है कि योग 
शक्ति केवल कपोल कल्पना है, इसका निवारण होने दो । पाश्चात्य जगत आत्मा 
की शक्ति पर विश्वास नहीं करता, उसकी शक्ति का प्रत्यक्ष दर्शन होने वाला 

: है । मुझे बासबा की शक्ति पर विश्वास है। वह कभी अपने गुरुदेव का अहित 
नहीं कर सकते ।” 

गायत्री को नागार्जुन के माध्यम से कहना पड़ा--“मेरी अनुमति है 

कहते-कहते उसके नेत्र अश्रुपुरित हो गए। 
बासबा उनकी अनुमति से प्रसन्न हुए, और आसन पर बंठ कर ऊँ मणे 
पदुमेहु का जप करने लगे। 
सब के नेत्र उन पर टिक गए । 

बासबा जाप करते-करते समाधिस्थ हो गए । आनन्द अभी तक निरचल 
बठा था । उसके समीप गायत्री बंठी थी ।दूसरी ओर नागार्जुन सहारा लिए - 
बेठे थे । उससे कुछ हटकर श्यामसुन्दर मणिमाला और अविनाश बाबू बेंठे बड़े ! 
ध्यान से उसे तथा बासबा को देख रहे थे । यशोधर अथवा राहुल भी बड़े कौतू हल ः 
से वह दृश्य देख रहा था | बहुत दूर हटकर बासबा की शिष्य-म्रण्डली बेठी थी 
उन्हीं के मध्य चित भी पुरुष वेष में बैठी थी । नागार्जुन ने उसे वेष बदलने के | 
लिए तिब्बती वस्त्र दिए थे। वह भी रंग-विरंगे पत्यरों की माला लिए फेर | 
रही थी । उसके सामने कोरलो अर्थात प्रार्थंवा चक्र रखा हुआ था । अनेक | 
रंगों की भस्मों के लेप से उसकी मुखाकृति तथा शरीर का वर्ण धूमित्न तथा 
भूरा हो गया था। कृत्रिम साधनों से उसने दो काले मसे अपने कपोलों के ऊपरी 
भाग में, आँखों के नीचे जमा दिए गए थे, जो असली मालूम होते थे । उसने | 
रात्रि में ही अपना शिर मुड़वा लिया था, जिससे उसमें उतना परिवर्तत आ | 
गया था कि यदि उसके साथी चाउ-चिन, ली-सूंग अथवा हो-चिन देखते गे) 
भी पहिचान न पाते । । 

बासबा के समाधिस्थ होने के कुछ क्षण पश्चात आनन्द के नेत्र बन्द ह | 
लगे । बीच में एक दो बार उसने थोड़ी आँखें खोली, किन्तु वे कुछ भी देखने 
में असमर्थ थीं । धीरे धीरे उसके हाथ-पैर शिथिल्त होने लगे, जैसे निद्रा-मग्ता 
बालक के हो जाते हैं। आनन की प्रभा पहले से अधिक देदीप्यमान होने लगी। 
उसके पश्चात्‌ समग्र शरीर प्रभा-मण्डल हो गया । उसके अबयवों से ऐसी ज्योति 
अंशुएँ निकलने लगीं, जसे अपारदर्शी शीशे के भीतर जलती हुई दीपशिखा से 
निकलती हैं । उसके श्वास की गति में कोई परिवतंन नहीं हुआ था। श्वास- 
नि:श्वास, उसी प्रकार चल रहा था, जस्े सुप्त व्यक्ति का चलता है । जब वह 


। ग 
+ 
। वंचना ] [ १५६ 


 ल 


रे 


गिरने लूगा, तब गायत्री ने उसे सहारा देकर अपनी गोद में लिटा लिया । 
_ उसके शरीर के तापक्रम में कोई परिवर्तेत नहीं हुआ था। एक परिवतंन 
अवश्य लक्ष्य किया गया । उसकी कनपटी के ऊपर, मस्तक के दोनों सिरों की 


नाड़ियाँ कुछ उभर आई थीं। जिनको देखने से ऐसा प्रतीत होता था कि हृदय 
बहुत अधिक मात्रा में उनमें रक्त संचालित करने लगा है। उनका स्फुरण भी 


 दृष्टिगोचर होने लगा । ग.यत्री का बाँया हाथ उसके शिर के नीचे तकिए की 


_ भाँति सहारा लगाए हुए था। उसे प्रतीत हुआ कि शिर धीरे-धीरे गरम हो 
रहा । उसने दाहिने हाथ से उसका कपाल स्पर्श किया | वह सत्य ही इस 
समय बड़ा उंष्ण था । शरीर के ताप से उसका ताप कहीं अधिक था। वह 
ः कछ चिन्तित होने लगी । उसने मणिमाला को उसका शिर-स्पर्श करने का 
संकेत किया । मणिमाला ने भी देखा कि आनन्द का कपाल सामान्य से अधिक 
उष्ण है । हाथ ओर हथेली देख कर वह उप्तकी नाड़ी की गति देखने लगी । 
नाड़ी की गति में कोई विशेषता नहीं थी, वह स्वस्थ बालक की नाड़ी की 
भाँति चल रही थी । उसने शंका-निवारण करने का संकेत किया । श्याम- 
सुन्दर का पितृ-हृदय उनको चिन्ताकुल देखकर व्यथित होने लगा। उन्होंने भी 
आनन्द के हाथ-पेर स्पर्श किए । उन्हें संदेह हुआ था कि वे शीतल हो रहे 


हैं, परन्तु जब वे गरम मिले, तब उन्हें संतोष हुआ । गायत्री ने उन्हें उसका 
_ कपाल छूने का संकेत किया । इस समय तक कपाल और अधिक उष्ण हो 


चुका था | उससे ऐसी गरमी निकल रही थी, जैसे (०५? डिग्री वाले ज्वर 


: पीड़ित व्यक्ति की देह से निकलती है । उससे वह कुछ चिन्तित हुएं। अभी तक 


_ अविनाश बाबू बिल्कुल मौन दर्शो थे । वह बासबा को अधिक देख रहे थे, और 
आनन्द की ओर उनका ध्यान नहीं था। श्याम सुन्दर ने उनका ध्यान आकर्षित 
कर आनन्द का मस्तक निरीक्षण करने का संकेत किया । ध्यान हटा देने से 


क्‍ के कुछ क्षुब्ध हुए और चुपचाप बठने का संकेत कर पुन: बासबा की ओर 


खने लगे । केवल नागार्जन उस सभा में अचल अडिग विश्वास धारण किए 


_ क्रेवल आनन्द पर अपने नेत्र जमाए बंठे थे । 


इसी समय $* मण पद्यमेहु कहते हुए बासबा ने समाधि तोड़ी, और 

आनन्द की ओर देखकर पुन: साष्टांग प्रणाम किया । उनके नेत्र इस समय 
पलाश पुष्प की भाँति लाल थे, शरीर तथा मस्तक पसीने से तर तथा रोम- 
रोम पुलकित हो रहा था । उन्होंने तिब्बती भाषा में कहा--“गरुरुदेव मैं बासबा 
जोरवांग मन्दिर में आपका नियुक्त किया हुआ पुजारी आपसे प्रार्थना करता 
हैँ, कि आप अपने वास्तविक रूप से जाग्रत हों । | 
सबने आश्चय के साथ देखा कि आनन्द अपनी माता की गोद से उठकर 
पद्मासन लगा कर उस चौकी पर बैठ गया, जिस पर बासबा का उत्तरीय 
बिछा हुआ था । ह 
बासबा ने पुन: साष्टांग प्रणाम किया । फिर हाथ जोड़कर-बोले “गुरुदेव _ 
आपको कोई कष्ठ तो नहीं हो रहा है ? ” २ 
आनन्द ने तिब्बती भाषा में उत्तर दिया-“बासबा, तुमने मेरा अद्वान कर | 
मेरी निद्रा में व्याघात डालकर अच्छा नहीं किया । | 
“गुरुदेव, आपने जोरवांग मन्दिर में शरीर त्याग करते समय आदेश दिया क्‍ क्‍ 
था कि अवसर आने पर मैं आपको सावधान करूँ, और इसी निमित्त आपने | 
अपना उस जन्म का शरीर सुरक्षित कराया था, जो आज दिन भी वहाँ 
सुरक्षितः है ।* । | 
“हाँ, मुझे स्मरण है, किन्तु अभी उसका समय नहीं आया था। ब्राह्माण्ड. 
की सब वस्तुयें काल चक्र की गति से बँधी हुई है । अनुकूल ऋतु आने है ही. 
फूल-फल में परिणत होकर पकता है। अनुकूल समय पर मेरा कर्म स्वयमेव 
मुझे निर्धारित मार्ग पर प्रेरित करता ।” । 
“किन्तु जब सहसा मुझे विदित हुआ कि आपने काशी में महाभागे गायत्री । 
की कृक्षि से जन्म ले लिया है और आपने मुग्धावस्था में उस उपदेश 
दोहराया, जिसे आपने अपना शरीर-त्याग करने के पहले मुझे दिया था, । 
मैंने अनमान किया कि काशी में मेरी उपस्थिति आपको ज्ञात हो गई, और 
आप मझे दर्शन देकर कृतार्थ करना चाहते हैं, इसलिए आपको दर्शनों तथां 
आपका उपदेश पुन: सुनने के लिए लालायित हो उठा ॥/' ; 
“उस दिन मेरा जीव कुछ उद्विग्न होकर मस्तिष्क के उस कोष में प्रविष्ड | 


_ बंचना ] [ १६१ 


हो गया था, जहां पूर्व॑जन्म का इतिहास सुरक्षित रहता है, इसलिए उसने गत 


घटनाओं से अपना सम्बन्ध जोड़ दिया, अतएव इस जन्म को कुछ काल के लिए 
भूल गया तथा उसने वहाँ से सूत्र पकड़ा, यहाँ से विच्छिन्न हुआ था । तुम्हारे 
लिए यह कोई आइचर्य का विषय नहीं होना चाहिए, बासबा ।” 

“गुरुदेव, आपकी कृपा से वह ज्ञान मुझे प्राप्त हुआ था, कि्तु मैंने अनु- 
भान गलत लगाया, इसका मुझे खेद है, और मैं क्षमा-याचना करता हूँ । कहते 


हुये बासबा ने पुन: साष्टांग प्रणाम किया । 


“तुम मेरे पट्ट शिष्य हो, तुम्हार लिये कुछ अदेय नहीं है। वह भी एक 
प्रकार से अच्छा हुआ कि तुमको मैंने देख लिया । जोरवांग में सब ठीक है ? ” 

“हाँ, गुरुदेव ! आपकी चलाई परिपाटी से सब कार्य, भजन, पूजन, पठन, 
पाठन उसी भाँति चल रहे हैं, जसे आपके संचालन में चलते थे। वहाँ पर 
आपके पुनरागमन की कब तक प्रतीक्षा की जाय ?” 

आनन्द ने तत्क्षण उनको उत्तर नहीं दिया । उसकी ऐसी मुद्रा हो गई, 
मानों वह कुछ सोच रहा हो । 

थोड़ी देर पश्चात्‌ वह बोला ,'बासबा, आगामी भविष्य मुझे बड़ा भया-वह 


देख पड़ रहा है ।”' 


बासबा ने भयविह वल कंठ से पूछा-“क्या अनिष्ट देख रहे हैं गुरुदेव ? 
._ आनन्द गंभीर वाणी में कहने लगा--““मैं देख रहा हूं रक्त की बहती हुई 
ज्ञादियाँ, जिनमें अगणित नर मुण्ड उतरा रहे हैं। मानव-लोथों के सवत्र ढेर 


लगे हुए हैं। गृद्ध, कुत्ते, श्रृगाल, और कौवे चारों ओर मँडरा रहे हैं। नर- 
 संहार का व्यापार भीषण गति से चल रहा है । बाल-वृद्ध-वनितायें सभी संहार 
! की चपेट में हैं । शताब्दियों पुराने मठ अग्नि की लपटों में फंसे जल रहे हैं । 


| 


परम पवित्र बुद्धस्तान का चप्पा-चप्पा नष्ट हो रहा है । लामाओं का विनाश 


हो रहा है । प्राचीन धर्म का कोई चिह्न नहीं दिखाई पड़ता । बासबा, यह तो 


अत्यन्त भयाकुल दृश्य है ।”” 
बासबा ही नहीं उनकी शिष्य-मंडली और नागार्जुत आदि सभी पीपल 


के पत्ते की भाँति कॉपने लगे । किसी के मुख से कोई शब्द नहीं निकला । 

आनन्द फिर कहने लगा--“'तिब्बत, भगवान बुद्ध के उपदेशों की भूमि 3 
होने के कारण उसे बुद्धस्तान कहना अनुचित न होगा, क्‍योंकि इस देर के 
अतिरिक्त विश्व में और कहीं इतने सम्यक्‌ रूप नें उनके उपदेशों को सक्रिय रूप 
नहीं दिया गया है। विनाश के इस तांडव को देखते हुए यह विदित होता है. 
कि बृद्धस्तान की पवित्र भूमि उत्तर के आततायियों से रौंदी जायगी, उनकी 
तलवारों से उसके निवासी मारे जायेंगे, उनके अग्नि-विस्फोटकों से मठ और 
मन्दिर जलाये जायेंगे । देश की राजप्रणाली में उधल-पुथल होगा । आततायियों 
के प्रहारों से बचने के लिये राज्य के सभी बड़े-छोटे अधिकारियों को बुद्धस्तान 
छोड़कर भगवान बुद्ध की जन्मभमि में शरण लेना पड़ेगा ।” ढ 

बासबा व्याकुल कंठ से बीच ही में बोल उठे--'और गुरुदेव, जोरवांग मठ 
का क्‍या होगा ?” 

आनन्द से दुखित स्वर में कहा--“बासबा जोरवांग मठ का भी निपात 
होगा । जो मेरे पूर्वजन्म में क्रीड़ा-भूमि थी, और इस समय तुम्हारी पूजा- 
तपस्या की भमि हैं, आततायी आक्रमणों से पददलित होगी । बद्धस्तान के सभी 
मठभूलंठित होंगे, उनका कोई अस्तित्व शेष नहीं बचेगा । बासबा, संभव हैं 
तमको भी मेरी वर्तमान जननी की शरण में आना पड़े । 

बासबा, नागार्जुन और उनका शिष्यवर्ग गायत्री को देखने लगा। 
सबको अपनी ओर देखने से संकुचित हो गई, हालाँकि उसने व मणिमाला आदि 
ने आनन्द तथा बासबा के कथोपकथन को समझा नहीं था । चूँकि वार्ता 
तिब्बत की प्राचीन भाषा में हो रहा था, इसलिए यशोधर भी पूर्णरूप से सम 
नहीं सका था । | 

बासबा ने अश्रु-प्रित नेत्रों से पुछा--"क्या तिब्बत का यही भविष्य हैं 
गुरुदेव ?” ; 

“हाँ बासबा । भविष्य का यही विधान प्रतीत होता है । अब तिब्बत में 
नई परम्पराए जन्म लेंगी । नवीन विधान बनेगा । प्राचीन विधान बहुत विकृत 
हो गया है। उसमें परिवर्तन की भावश्यकता आ गई है । समय की गति सदर 
परिवर्तनशील है । 

“गुरुदेव, आप ? | 

आनन्द बोला-““अब मेराजोरवांग जाना नहीं हो सकेगा । भगवान ब्‌द्धदेव 
की जन्मभूमि को छोड़कर जाना अब मेरे लिए असम्भव है । मैं अब कष्ट-बोध 
कर रहा हूँ । मैं पुनः बाल रूप में जा रहा हूँ ॥ जो कुछ तुम्हें बताया है, 
उससे लाभ उठाने का प्रयत्न करना । तुम मुझे अति प्रिय हो, इसी से भविष्य 
का उद्घाटन किया है । हाँ, एक बात याद रखना | तिब्बत छोड़ने के समय 
मेरा पुरातन शरीर नष्ट कर देना ताकि मेरा जीव पुन: उस दिल्ला में न 
भटके ॥/ क्‍ 

यह कहकर आनन्द तन्द्रिल होकर गायत्री की गोद में पूवंबत लेट गया । 
बासबा पुन: समाधिस्थ हुए, और अपने योगबल से उनके जीव को मस्तिष्क 
के उस कोष से मुक्ति दी, जहाँ उसे अवस्थित करवाया था । थोड़ी देर पश्चात्‌ 
आनन्द स्वाभाविक रूप में आ गया । गायत्री ने उसको हृदय से चिपटा लिया | 

बासबा ने समाधि भंग होने पर कहा--“महाभागे, अपने हठ का परिणाम 
मुझे अच्छा नहीं मिला । तिब्बत पर बड़ी भयानक विपत्ति आने की सूचना 
गुरुदेव ने दी है, जो कभी मिथ्या नहीं हो सकती । उन्होंने यह भी बताया है 
कि मुझे भी आपकी शरण में आना पड़ेगा । जब गृरुदेव आपकी शरण में आए, 
तब मेरा आना कोई आइचये का विषय नहीं होगा | आप गुरुदेव को लेकर 
जाइए । मैं भी भविष्य देखने का प्रयत्न करूँगा । 5 

यह कहकर वह आराधना में लीन हो गये । मणिमाला आदि गुरु-शिष्य 
संवादों का खुलासा जानने के लिए व्याकुल थे, इसलिए बासबा की अनुमति 
पाकर नागार्जुन के साथ उन्होंने आश्रम से प्रस्थान किया । 


२७ 


भुतहे मकान का वह कमरा जिसमें चिन कंद थी तीन ओर से गिरा पड़ा 

था । उसे रातो-रात कांग के अनुचरों ने उसकी आज्ञा से गिरा दिया था । जब 
रुत्रि के प्रथम प्रहर के अन्त में काँग नशे में बदमस्त, वासना के हवाई किले 
बनाता, कमरे का ताला खोलकर भीतर आंया, तंब अँधेरें में उसे कुछे दिखाई 
नहीं पड़ा, किन्तु उसनें अनुमान किया कि चिन अन्धकारं से त्रस्त किसी क्रेसी 
पर दुबकी बैठी होगीं। उसने प्रहृष्ट मन से कहां--''कमरे में बत्ती तो थी, 
जला क्‍यों नहीं लिया ।” यह कहंते हुये उसने विद्य त-द्वीप जलाया । उसने 
'जब चिन को कोई चिह्न तंक उसमें न पाया, तंब वह. विस्मय-विमृग्ध होकर 
क्षण भर के लिए. स्तब्ध रह गया । उसका नशा हिरन हो गया, और हतांश 
होकर क्रसी पर बैठ गया । उसमें क्षीण स्वर में कहां--“चाबी मेरे पास थी, 
“फिर चिन॑ को किसने और कैसे मुक्ति दीं।” इंसी समय उसका सेवक अनेक 
प्रकार के व्यञ्जनों से संज्जित ट्रे लिए हुए प्रविष्ट हुआ । जब बिनां किसी 

ओर दृष्टिपात किए वहं ट्रे मेज पर रख तथा मध्याह्न में लाई हुई को लेकर _ 


जाने लगा, तंब कांगे ने उसे ठहरने का आदेश दिया । 

/7: कांग का वह अत्यन्त विश्वासी अनुचर था | उससे उसका कोई कार्य गुप्त 
नहीं था । चिन के इस कमरे में कंद होने को भेंद केवल उसी को मालूम था। 
नारी भगवान को वह रचना है जो सगे सम्बन्धियों, अभिन्न मित्रों, और विश्वस्त 
“सेवकों के प्रति भी अविश्वास की भावनों को जन्म देती है, उनमें कलह उत्पन्न 
कराती है, ओर मरात्मक युद्ध के लिए सन्नद्ध करती है । कांग के मन में अपने 
इस सेवक के प्रति क्षणभर के लिए अविश्वास उत्पन्न हो गया । उसने उससे 
पूछा--'“चिन को क्या तुमने मुक्ति दे दी ?” उसने अनुमान किया कि शायद 
उसके सुनने में भूल हुई है । वह अवाक होकर उसकी ओर देखने लंगा। कांग 
ने अनुमान किया कि वह ढोंग कर रहा है । उसके तप्त मस्तिष्क में यही गलत 

धारणा उत्पन्न हुई। उसने क्रुद्ध स्वर में कहा--'आँखें खोल कर देखो, चिन _ 
इस कमरे में नहीं है। दोपहर के भोजन के समय तुमने जब चाऊ आदि के 
आने" की सूचना दी थी, तब वह मेरे साथ भोजन कर ही रही थी । उसके बाद 


मैं उसे भोजन करती छोड़, बाहर से ताला बन्द कर, अपने साथ चाबी लिए 
चेलां गया । मैं जब आकर ताला खोलता हूँ,, तब उसको गायब पांता हूँ । 

इसमें क्या रहस्य है, उसे मैंने निकाला या तुमने ? हम दोनों के अतिरिक्त यह 
भेद कोई नहीं जानता कि चिन यहाँ आई थीं। उसके साथी चाउ और लीस्सूंग 
आदि भी उसके यकायक अत्तर्धान हो जाने से हैरात हैं । मान लो, यदि उनमें 
से कोई उसको छूड़ाने के: लिए आता भी तो वह तुम्हारी इच्छा या सहायता 
बिना नहीं जाता । इस लिए परोक्ष या अपरोक्ष रूप से उसके भागने-भगाने 
में तुम अवश्य सहायक हुए हो । बताओ, उसे कहाँ छिपाया ? 

वह कांग से पूर्णतः: परिचित था । उसका हृदय बड़े बेग से धड़कने लगा । 
उसने विह्लल कंठ से कहा--“मालिक, मुझे इस विषय में -कुछ नहीं मालूम ? 
मैंने आपके जं।ने के पश्चात्‌. इस भाग में आने का द्वार बन्द कर ताला छगा 
दिया था, जिसकी चाबी मेरे पास बराबर बनी रही | मैंने उसे आपके आने -पर 
खोला । चिन इधर से हरगिज बाहर नहीं गई । सम्भव है कि इस कमरे से 
बाहर निकालने का कोई गुप्त मार्ग हो ?”' 

उसका स्वर विश्वासोंत्वादक था। कांग के मस्तिष्क में भी यह विचार 
सम्रा; गया । उसने मेज पर हथेछी मारते हुए कहा--““शायद, तुम्हारा अनुमान 
सत्य है । इस कमरे से बाहर निकलने का अवश्य कोई गुप्त मार्ग है, जिसे 
चिन खोजते-खोजते पा गई है । आओ, उस मार्ग को ढँढ़ निकालें ।” 

वे दोनों उस गुप्त मार्ग को ढँढ़ने लगे । चारों ओर की दीवाछ देखी, उन्हें 
ठोस पाया। फर्श पर वजनी लोह दंड से आघात किए, किन्तु पोला होने का 
चिह्न नहीं मिला । तीनःअलमारियों के तख्ते उखाड़ डाले गये किन्तु पीछे की 
दीवाल ठोस पाई गई । चोथी अलमारी वह बार-बार छोड़ देते-थे | जब वे 
खोजते-खोज ते हार गये, तब काँग ने कमरे को खोद डालने का निश्चय किया । 
कई अनुचरों की सहायता से उसकी छत गिराई गईं ,दीवाले :तोड़ी गई ; कितु 
कोई मार्ग नहीं दिखाई दिया । अन्त में फर्श खोदने की बारी आई । खोदाई 
का काम कमरे के मध्य भाग से आरम्भ किया गया । वस्तुतः गुप्त मार्ग दोबाल 
के नीचे बनाया गया था, और जो पत्थर लगाए गये थे, वह नींब के पत्थर 
मालूम पड़ते थे । सब फर्श खोद डालने पर भी वह गुप्त मार्य नहीं मिला । जब 
प्रात:काल कीःसफेदी से आकाश मंडित हो गया, तब खोदाई बन्द कर दी 

गई । कोंग भी उस रात नहीं सोया, उसके विश्वस्त अनुचर भी नहीं सोए॥ 
सभी शिथिल हो रहें ये । कांग ने दूसरे कमरे में अड्डा जमाया। तीन ओर 
की दीवॉलें गिरादी गई थीं, किन्तु चौथी दीवाल उतनी अखण्ड थी, जितने में 
अलमारी के कल-पुर्जें लगे थे । यद्यपि कांग की बुद्धि कुछ काम नहीं कर रही 
थी, तथापि वह निराश नहीं हुआ । 

दोपहर के लगभग उनकी नींद टूटी। उनके अंग उस समय भी दुख रहे 
थे। यद्यपि वे सब मेहनत करने के अंभ्यस्त थे, तथापि इतना परिश्रम एक साथ 
रातभर करने का कोई मौका नहीं आया था । अपराह्न में जब वे सब एकत्रित 
हुये, तब कांग ने कंहा-“सब कमरा खोद डाला, लेकिन गुप्त मार्ग नहीं मिला । 
यह मैं मान नहीं सकता कि गुप्त मार्ग नहीं है। चिन हवा होकर बाहर नहीं 
निकल सकती । अभी एक तरफ की दीवाल, अति मोटी होने के कारण छोड़ 
दी गई थी । अब उसे भी खोदना चाहिए ।” 

उसका एक अनुचर बोला--'एक बड़े आश्चय की बात यह हुईं कि मैंने 
दोपहर को दो छुरे अपने कमरे की अलमारी के नीचे वाले तख्ते पर रख दिये 
थे | आज देखा कि वे गायब हैं । मैंने अपने साथियों से पूछा, किन्तु कोई उनको 
लेने वाला स्त्रीकार नहीं करता ।” | 

: काँग को वह प्रसंग पसन्द नं आया । उसने विरक्तिपृर्ण स्वर में कहां--'“तू 

बहुत शराब पीता है, और पीकर होश-हंवास खो देता हैं । उन्हें कहीं दूसरी 
जगह रख कर भूल गया होगा । अलमारी तेरे छरे क्‍या खा जायेगी ?” 

वह उसकी डाँट से डरा नहीं । हाथ जोड़कर बोला--''मेरा अनुमान है 
कि उस अलमारी के निचले तख्ते से गुप्त मार्ग का कोई सम्बन्ध अवश्य है। 
चिन ने वहाँ पहुँच कर उन्हें आंत्मरक्षा के लिए चुरा लिया है ।“ 

कांग के हास्य से कमरा गूंज गया । हँसी थमने पर वोला--““अरे बेवकूफ 
चिन गायब हुई मेरे कमरे से, और वह कंसे तेरे कमरे की अलमारी तंके पहुँच 
गई। त क्‍या अबं भी नशे में है ? 

कुछ हैरानी के सांथ उसने कहा--''मालिक, मैं नशे में नहीं हूँ । आपसे 
प्रांथना है कि आप चलकर उस अलमारी का निरीक्षण करें | अवश्य कोई भेंद 

प्रकट होगा ।”' ! 
दूसरे नौकर ने उसके समर्थन में कहा-“मालिक देखने में क्या हर है । 
काँग ने उठते हुए कहा--“अच्छा चलो, किन्तु यह निरा बुद्ध है ।; सिर्फ 


. छुरा मारने की बुद्धि है, अब डींग मारता भी सीख रहा हैं । देख, अगर तेरे 
. छुरे और कहीं बरामद हुए तो समझ लेना हन्टरों से तेरी पीठ उघेड़ी जाएगी ।' 


उसने स्वीक्रार किया | काँग अपने दल-बल के साथ उस अनुचर के कमरे 


. में गया । जाकर पहले कमरे की तलाशी ली । उन्हें छरे कहीं न मिले-। तब 


वे उसकी बताई हुईं अलमारी की परीक्षा करने लगे । जिस तख्ते पर उसने 
छरे' रखना बताया था, उसको उखाड़ा, ज़ब न उखड़ा तब उसे तोड़ने का प्रयत्न 
होने लगा । वह साखू का तख्ता दो इन्च से अधिक मोटा था। कुल्हाड़ी का 
फल केवल चार-पाँच सूत घुसतां था। जब चारो ओर से आघात होने लगे, 
तब बीच से फठ गया। सन्धि पाकर सरसराती हुई हवा ऊपर को दोड़ी । 
उस सेवक ने हर्षोत्फुल्ल कण्ठ से कहा--“नीचे पोल है | सुनिये : हवा की 


 सरसराहठ ।॥” 


सबने बारी-बारी से वाय का स्पर्श अनभव किथा। काँग ने भी उनका 


समर्थन किया । बड़े उत्साह के साथ फिर क्ल्हाड़ियाँ चलने लगीं ।: तख्ते को 


फटने में देर नहीं लगी । उसका अगला हिस्सा उखाड़ेने पर सुरंग/का द्वार- खुल 
गया, किल्तु पिछला भाग जब किसी भाँति न उखड़ा तब उसको भी टुकड़े-टुकड़े- 
काट कर अलग किया गया । नीचे उतरने के लिए सीढ़ियाँ दिखाई दीं । जिस 
सेवक का कमरा थी, वह हर्ष विद्धल हो गया । काँग ने खिसियाये कण्ठ से कहा- 
“बेशक तुम्हारा अनुमान सत्य निकला । मैं तुम्हें पुरस्कृत करूँगा ।” 

टा्चे के प्रकाश में सबसे पहले बह नीचे उतरा, और उसके पीछे-पीछे सब 
उतरे । कांग सबसे पीछे था । उन्होंने देखा कि एक ओर स्‌रैंग बन्द हो गई है 
और उस्चकी विपरीत दिशा में वह्‌ चली'गई है । सब छोग उधर रवाना हुए । 
उनकी भी दो, तीन, चार के अंक़ दिखाई दिये जिससे उन्होंने वही अनमान 
किया, जो चिन ने किया था। कांग के कमरे के नीचे पहुँच कर उन्होंने देखा 


कि यत्र-तत्र से प्रकाशित रेखायें आ रही हैं । 

कांग ने प्रसन्न कण्ठ से कहा--““बस इसी मार्ग से चिन भाग गई है । अब 
पता लगाओ कि इस सरंग का द्वार कंसे खलता है । 

सब अपनी-अपनी बुद्धि लगाने लगे। उनको दृष्टि दीवाल में लगे हुए 
पहिये पर गई । उन्हें उलट-पलट कर बे घुमाने लगे । अन्त में वे घूम गए, ओर 
मुहाना खुल गया । उससे निकल कर वे कांग के ध्वस्त कमरे में आये । 

कांग ने हाथ मलते हुए कहा - “तीन तरफ की अलमारियाँ उखाड़ी गयी, 
दीवालें तोड़ी गयीं, कितु चौथी दिशा की न दीवाल ही पूरी गिराई गई, और 
न आलमांरी ही तोड़ी गई । व्यर्थ में इतना परिश्रम करना पड़ा ।“ 

एक अनुचर ने उत्तर दिया--“यह दीवाल भी तो डेढ़ दो गज से कम चोड़ी 
नहीं हैं । 

कांग ने सोचते हुए कहा--“दर असल, सुरंग इसी के नीचे बनाई गई है। 
इसी से कहीं पोलापन प्रकट नहीं होता था । इधर का भेद तो खुल गया, अब 
इसके बाहर निकलने का रास्ता ढूँढ़ना चाहिए ।! :' 

बे सब फिर सुरंग में घुसे, और अन्त तक चले गए । वहाँ न उन्होंने कोई 
पहियां देखा, और न कोई ऐसा चिह्न पाया, जिससे अनुमान हो सके कि 
बहाँ कोई गुप्त मार्ग है । " 

जब वे सब प्रकार से निराश हो गये, तब उस अनुचर ने जिसके छरे 
गायब हुए थे कहा--“मे रा अनुमान है कि चिन मेरे कमरे से बाहर निकल कर 
गई है । हम लोग वह कमरा खोदने में जुटे थे, और इधर सब खुला पड़ा था । 
वह इस मांग से निकल कर सुनसान पा मेरे छुरे लिए हुए चली गई । 

बंग को भी सहमत होना प्रड़ा । 


र्‌ प्‌ 


दूसरे दिन प्रात:काल कांग ने वुहत्तर चीन संघ के सदस्य चाउ, हो-चिन 

ली-सूँग को बुला भेजा । उनके आने पर उसने पूछा--“चिन का पता चला ?” 

चाउ ने दुखित कन्ठ से कहा--“नहीं, परतसों प्रात:काल वह केन्द्र में आई 
थी ॥ हो-चिन बाहर गंवा था, सिर में दर्द होने से मैं लेटा था। ली चौयं बना 
रही थी | उसने ली से कहा कि वह आपके पास विनोद के सम्बन्ध में कुछ 
परामर्श करने जा रही है। ली ने चाय पीने का अनुरोध भी किया, किन्तु देर 
होने का बहाना कर वह त्रत्त चली गई। दोपहर को एक आवश्यक काम से 
उसने मिलने के लिए उस मकान में गया, जहाँ वह चार-पाँच दिनों से विनोद 
के पास रहने लगी थी। विनोद घर पर नहीं मिला, किन्तु अपने साथियों से, 
जो उनके नौकर बनकर रहते हैं, मालूम हुआ कि वह जब से गई, तब से लौट 
कर नहीं आई। विनोद भी उसकी अनुयस्थिति से ऋद्ध होकर उसे ढूँढ़ने चला 
गया था। हमें लोग फिर यहाँ आए । आपसे मालम हुआ कि वह यहाँ भी नहीं 
आई थी। नं>मालम वह यंक्रायक कहाँ चली गई १ यह सोच कर कि शायद 
वह किसी दुर्घटना का शिकार हो गई हो, यहाँ के अस्पताल देंख डाले पुलिस 
थाने में जाकर भी दरयाफ्त क्रिया, मगर उसका कोई सराग नहीं मिलता । 
वह हताश होकर कांग की ओर देखने लगा । 

कांग चीरे-धीरे कहने लगा-“'यह एक बड़ा रहस्थपूर्ण प्रसंग उपस्थित हो 
गया है | मेरा अनुमान है कि वह विनोद के प्रेम में फँस गई है और उंसीं की 
अभिसन्धि से अदृश्य हो गयी है ।”' 

चाडे ने कहां--'इस पर सहसा विश्वास नहीं ज॑मता।” 

ली ने दृढ़ता से कहा--“विनोद॑ से वह प्रेम नहीं करती, यह मैं अच्छी तरंह 
जानती हूँ । वह उसकी किसी अभिसन्धचि में फेस भी नहीं सकती । विनोद 
उसे स्वयं ढूंढ़ता फिरता है । परसों से वह न-मालम कितने चक्कर काट चुका 
है। कल चार-पाँच बार आया, और आज भी उसने दो चक्कर लूगाएं। उसकी 
शक्ल साफ पुकार रही थी कि वह चिने के अदृश्य हो जाने से कितना चिंन्तित 
ओर दुखी है । विनोद की इसमें कोई अभिसन्धि नहीं है । 

“तब क्या“उसे पृथ्वी खा गई, या हवा में वह मिल गई ?” कांग ने बना- 

वटी क्रोध के. साथ कहा । ली बोली नहीं । चाउ और हो-चिन भी सोचने 
लगे। 
कांग्र फिर बोला-“'चाहे जो कुछ हुआ हो, इतना सत्य है कि चिना को 
पता नहीं है । या तो वह स्वयं भाग गई है, या किसी कृचक्र में फंसा कर भंगा 
दी गई है । किन्तु संघ के नियमों के अनुसार वह भगोड़ी है, इसलिए संघ की 
अपराधिनी है । उसके साथ वही बरताव भविष्य में बरता जायगा, जो भगोड़ों 
के लिए नियत है, अर्थात्‌ जहाँ जिस समय वह मिले उसे तुरन्त मृत्यु दण्ड 
दिया जाय । न उससे कोई प्रश्न पूछे जांय, और न कोई उसका उत्तर सुना 
जाय ।” " 
उसके सब श्रोता कांप उठे । 
ली ने साहस किया, “अपराध क्षमा हो, यदि वह काशी के गण्डों के किसी 
कुचक्र में फंस गई हो, और बह किसी प्रकार उनके चंगुल से छूट कर भावे 
तब भी क्या उसे मृत्यु दण्ड दिया जाय ?” 
“काशी में रहते लगभग उसको तीन वर्ष हो गये, वह अभी तक यहाँ के 
गुण्डों के कुचक्रों में नहीं फैंसी, क्या परसों ही उसका कृचक्र सफल हुआ ? 
: “दुघेटना कभी भी हो सकती है, उसके लिए कोई समय नियत नहीं 
होता -।” 
कांग ने घुड़कते हुये कहा--“इस प्रश्त पर मैं कोई वाद-बिवाद नहीं करता । 
जो मैंने आज्ञा दी है, उसका यथावत पालन किथा जाय | मैंने जो कुछ निर्णय 
किया है, वह प्रश्न के सभो पहलुओं पर विचार करके किया है ।* 
अब किसी को प्रतिवाद करने का साहस नहीं हुआ । कमरे में सन्नाटा छा 
गया । 
थोड़ी देर पश्चात्‌ वह फिर कहने लगा--“मैं कल प्रात: काल्न दिल्ली के 
लिए प्रस्थान करूँगा । वहाँ से वापस चुंगकिंग चला जाऊंगा ।” 
कोई कुछ न बोला । 
थोड़ी देर मौन रहने के बाद वह गंभीर स्वर में बोला--“यह मैंने लक्ष्य 
किया हैं कि संघ के काम में बहुत शिथिलता आ गई है। आप लोग उतनी 

सरगर्मी, उत्साह तथा मुस्तेदी से काम नहीं कर रहे हैं, जितनी संघ आपसे 
आशा करता है | चिन के अदृश्य हो जाने! से अनुसूचित काम में बाधा पड़ गई 
है। थोड़े दिनों में यह स्वयं प्रकट हो जायगा कि विनोद चिन के भगाने के 
कंचक्र में सम्मिलित है या नहीं । मेरा भी अनुमान है कि वह शायद उसकी 
प्रेरणा से नहीं भागी है। चिन स्वयं भाग गई है । सम्भव है कि वह किसी 
महत्वाकांक्षा से प्रेरित हो कर संघ के साथ विश्वासघात करने के उद्देश्य से 
भागी हो । उसकी जैसी महत्वाकांक्षिणी के लिए कुछ भी असंभव नहीं है 
उसे अपने रूप का अभिमान है, अपनी कुशलता का गवें है । वह संघ के उद्देश्य 
से परिचित है । उसके भेद बेंचकर वह अथाह धनराशि प्राप्त कर सकती है। 
उसके कार्यकर्त्ताओं को गिरिफ्तार कराकर वह मौज से भारत में रह सकती 
है । इसी कारण से अब उससे सावधान तथा सतक रहने की आवश्यकंता है। 
उसका पता लगाइये, उस मुस्तंदी से ज॑से परम शत्रु का पता लगाया जाता है। 
पता लगाने पर उसको तुरन्त कत्ल कर दिया जाबें। इसी में संघ की भलाई 
और परम हित है। मैं चिन को संघ का घोर शत्रू घोषित करता हूँ ॥7 

श्रोताओं को ऐसा प्रतीत हुआ कि वह थक गया है। गिलास में मद्विरा 
ढाल कर वह पीने लगा। कुछ उत्तेजना आने पर उसने कहा--“विनोद को 
फँसाये रखना चाहिये । उसके ज॑से अनेक को फँसाना चाहिए । मैं यहाँ संघ के 
काम के लिए इक्कीस सुन्दंरियों को नियुक्त करता हूँ, जिसका संचालन मेरा 
विश्वासी भूत्य कोर्सिग| करेगा । वे सुन्दरियाँ इसी मकान में रहेंगी । संभंव 
है कि वह इसमें कुछ आवश्यक परिवर्तत करावे । यह मकान खरीद लिया 
जावे | यह हमारे बड़े काम का है । 

आदेश का पिछला भाग सुत्र कंर चांउ और हो-चिन ने दृष्टि विनिमय 
किया । उन्हें ज्ञात हो गया कि अब बनारस केन्द्र का संचालन कोससिंग करेगा। 

चाउ ने सुझाव के तोर पर कहा--“अगर मुनासिब समझा जाय तो मुझे 


3532) फेक) «छछन--- 


कोर्सिंग, कांग के उस भृत्य का नाम था, जिसने सुरंग के गुप्त मार्ग का 


+ पता लगाया था और जिसे उसने पुरस्कृत करने का वचन दिया था ॥ 


रे 

कहीं स्थानान्तरित कर दिया जावे ।” 

काँग ने वक्र भ्रकूटियों के साथ कहा--“'यदि मैं उचित समझता तो वेसा 
स्वयं करता । तुम्हारे परामर्श की राह न देखता ।॥” 

हो-चिन ने चाउ को चुप रहने का संकेत उसके प्र के जते को दबाकर 
किया । 

कांग ने पुनः मदिरा पान करने के पश्चात कहा-“ली सँग तुमको अब 
चिन का कायें सम्पादन करना होगा । विनोद नवयुवक अल्हड़ है ओर बुद्धू 
है । हमें ऐसे ही नवयुवकों की आवश्यकता है । उसे सुन्दर नारी से मोह है- 
चिन से नहीं । चूँकि चित ने सबसे पहले प्रयासःकिया, और वह उससे उलझन 
गया । तुम प्रयास करोगी, तुम भी सफल हो जाओगी । चिन की चाल चलकर 
उसे अपके प्रेमपाश में उलझा सकती हो ।* 

ली-संग ने मस्तक नत कर लिया । उसकी इच्छा या अनिच्छा का पता 
कांग को ने लगा । उसको जानने के लिए वह उत्कंठित भी न था + उसको 
अपना आदेश पालन कराने से मतलब था । वह पुनः मदिरापान में प्रवृत्त हो 
गया । 

उसने पन: कहना आरम्भ किया-“हमारी झतरंज- में विनोद फरजीं का 
पैदल है, जिसके द्वारा उसके पिता फरजीं बन कर हमारी अभिसन्धियों को 
आगे बढ़ाने में सहायक होंगे । ली को चाहिए कि उसकी माँ से जो पालियामेंट 
की सदस्य हैं, अपना सम्बन्ध स्थापित करे, और चिन की भाँति विनोद के 
साथ अलेग न रहें॥ चिन की चाल गलत" थी, और इसीलिये उसका पतन 
हुआ । आशा है कि ली, इस घटना से सबक लेगी ।/' । 

थोंडा सोचने के बाद वह फिर बोला--“चीन राष्ट्र का एक बहुत बड़ा 
अभियान होने वाला है । उसके विषय में इतना ही कहना पर्याप्त होगा कि 
जब वह घटित हो जाय, तंब आप लोग यहाँ की जनता में उसका ओचित्य 
सिद्ध करें ।” 

चाउ ने पूछने का साहव क्रिया-"उस अभियान का कुछ संकेत तो दीजिए ।” 

कांग ने टेढ़ी दृष्टि से देखते हुए कहा-“'उसका स्पष्ट निर्देश मैं पहले कर 


वँचना ] ( २०३ 


चुका हूँ । तुम्हारे जैसे भुलक्कड़ों के लिए फिर कहता हूँ कि वह अभियान तिब्बत 
की ओर होगा । चीन अपने देश की दक्षिणी सीमा हिमालय तक निर्धारित 
करेगा । तिब्बत को स्जतन्त्र रखते से चीन की स्वतन्त्रता सदा खतरे में रहेगी । 
अब चीन आज इतना सबल है कि वह तिब्बत को अपना एक प्रान्त बनाकर 
उसके खनिज पदार्थों से लाभ उठावे । अभी तक श्वेतांगों के समक्ष बह निबंल 
था इसलिए चुपचाप पड़ा रहा, किन्तु उस समय भी उस पर अपनी सार्वभोमिक 
सत्ता उसने बनाये रखी । पंचशील को मान लेने के बदले में भारत ने अपनी 
सेना हटा ली, और तार आदि उपकरण जो श्वेतांगों की अड़ंगा नीति से वहाँ 
स्थापित हुए थे, चीन को पुन: बिना लड़े हुये मिल गये हैं | अपनी सेनाओं के 
गमन के लिए हम बीहड़ स्थलों में जो अगम्य हो रहे थे, सड़कें बनाकर सुगम 
बना रहे हैं । जहाँ वे बन गई , हम तुरन्त तिब्बत पर कब्जा कर लेंगे ।” 

हो-चित ने कहा-““आप निश्चिन्त रहिए, हमारें प्रचार से यहां की जनता 
गाफिल रहेंगी । हम “हिन्दी-चीनी भाई-भाई” आन्दोलन को बड़ी मुस्तंदी से 
चलाएंगे ।” 

“यह तो होना हीं चाहिये, इसके साथ यहाँ पंचमांगी सेना बनाने का 
प्रयत्न बहुत जोर-शोर से होनां चाहिए। जितने लोगों को हम अपना समर्थक 
बना सके, उतना हमारा आगामी कार्य-क्रम संगम बनेगा । ' वृहत्तर चीन संघ 
की स्थापना का एक मात्र उदय यही है।” 

“इसी समय को-सिंग वहाँ आया । उसको कांगने बैठने का संकैत किया, फिर 
अपने वक्तव्य का सूत्र पकड़ा-मैंने तुम्हारी कुछ विशिष्ट सेवाओं के लिए पुरस्कृत 
करने का वचन दिया है । तमको मैं अपनी निजी सेवा से मक्ते कर काशी के 
केन्द्र के संचालन का भर सोपता हूँ । चाउ की सेवायें अन्य दिशा में रहेंगी 
और तुम्हारी अन्य दिशा में । तुम गुप्तचरों का संचालन कर पंचमागी सेना 
बेनाओगे, और चाउ प्रचार द्वारा तम्हारी सहायता करेगा। चिन को पकड़ने 
का भार तुम्हारे ऊपर है, क्योंकि तुम गुप्तचरों के प्रधान होकर काम करोगे। 
तुम्हारा सम्बन्ध मुझसे रहेगा, और यहां की गंति-विधि की सुचनां मेरे पास 
सीधे भेजोगे । किन्तु इससे यह मत समझना कि तुम चाउ से भिन्न ही। दोनों 

मित्र बन कर संघ का उहू श्य पूरा करो । आर्थिक सहायता मुझसे प्राप्त करोगे, 
क्योंकि तुम्हारे निर्दिष्ट काम में व्यय अधिक हो गया । मेरे जाने के पश्चात्‌ तुम 
इस घर में मेरी बताई योजना के अनुसार परिवतेन करोगे, और यहीं तुम्हारा 
आवास रहेगा । बस इतना ही यथेष्ट है ।”' ँ 

: यह कह कर उसने संबको जाने का संकेत किया ॥ को-सिंग को छोड़ कर 
अन्य सभी चले गए । उनके जाने के पश्चात्‌ वे दोनों परामश्शे करने छगे । 


२ 


पिछली रात्रि को जब चिन अपने सिर का क्षौर कर्म करवा रही थी, तब 
उसका हृदय मसोस॒ रहा था । नारी को अपने केशों के प्रति स्वाभाविक प्रेम 
होता है, और जब नवीन अवस्था में वे काटे जाँय.तब उसके दुख की कल्पना 
करना बहुत कठिन है । भुक्तभोगी के अतिरिक्त उसे कोई नहीं. अनुभव कर 
सकता । जब वे कट गये तब उन्हें एकत्रित कर एक वस्त्र में बांध कर उसने 
रख लिया.+ उसके मोह का यह अन्तिम रूप था । दर्पण में अपना मुख देखने 
की उसे इच्छा नहीं हुई, किन्तु फिर भी वहू केश-विहींत आनन., देखना चाहती 
थी । बड़ी ऊहा-पोह के बाद जब उसने दर्पण में अपनी प्रतिच्छाया देखी, वह 
स्वयं अपले को नहीं पहचान सकी । आनन के सब अवयव ज्यों के त्यों थे 
वही आयत लोचन थे, वही कुछ चपटी नासिका थी, वही सुधाधर अधर थे 
किन्तु सब निष्प्रम थे | उप्क नेत्र आंसू ढाल कर संवेदना प्रकट करने लगे । 

प्राणो का भय उसे नारी से नर की भूमिका अदा कराने जा रहा था। वह 
कांग को कोसने लगी, वुहत्तर चीज़ संघ को कोसने लगी और अन्त में अपने को 
कोसने लगी । 

नागार्जन ने उसके लिये एकान्त में पड़ने वाला कमरा खोल दिया था 
क्योंकि इस समय यह प्रबन्ध उनके अधिकार में था | प्रत्यूष वेला में जब वह 
उसे बासबा की सभा में उपस्थित होने के लिए निमन्त्रण देने गये, तब उसका 
परिवर्तित वेष देखकर चकित रह गये । वह इस समय किसी रईस घराने का 
कोमल आकृति का नययुवक बौद्ध भिक्षु दीख पड़ती थी । भस्म आदि लपेटने 
से उसका वर्ण कुछ धूमिल तथा भूरा हो गया था, किन्तु सुकुमारता प्रत्येक 
अवयव से झलक मारती थी । 

नागार्जुन ने उसे देखकर कहा--“तुमने अपने को बहुत कुछ अवध्य 
छिपा लिया है, अब छलामाओं का चोगा पहन लेने से तुम्हारा वेश पूर्ण हो 
जायगा ।” 

यह कह कर वह उसका प्रबन्ध करने चले गए । 

वह सीधे यशोधर के पास गए, और उसे एकान्त में बुला कर कह्म--“तुमने 
लामाओं के पहनने वाले कितने चोगे बनवाये हैं ।' 

यशोधर उन्हें प्रश्न भरी दृष्टि से देखने लगा । फिर उत्तर दिया--““अभी 
तीन मेरे पास हैं ।” 

“उनमें से एक मुझे दे दो ।” 

“आप क्या कीजिएगा ? 

अपने एक नए शिष्य को देना है । वह भी बासबा के दल के साथ तिब्बत 
जाना चाहता ।” 

“तब तो बड़ा अच्छा रहेगा । अपने देश के एक साथी के मिल जाने से मैं 
अकेलापन अनुभव नहीं करूँगा । आप«उनसे मेरा परिचय करवा दीजिए ।” 

“हाँ, करवा दंगा, किन्तु बह एकान्‍्त प्रेमी है, प्रायः सबसे अरूग रहना 
चाहता है । अभी वह मौन ब्रत लिए है ।” 

'कोई हर्ज नहीं, मैं उनसे तभी आलाप करूँगा, जब वह चाहेंगे । त बोलने 
पर भी साथ तो रहेंगे । अकेलापन तो मिटेगा ।” 

“हाँ किन्तु उससे सम्पक बढ़ाने से तुम्हारे काम में बाधा पड़ संकतीं है ॥” 

“अपने काम का पूरा ध्यान रखूंगा ।” 

यशोधर ने एक चोगा निकाल कर दे दिया । 

नागार्जुन ने उसे ले जाकर चिन को दिया। उसने अपने भिक्षु वेश पर 
चोगे को पहन लिया, जिससे उसका समस्त शरीर, स्विर से पेर तक ढक गया। 
अब वह एक नवयुवक लामा दिखने लगी । 

उसके कपड़े पहनने के प्रश्चात नागार्जुन ने बड़ी गम्भी रता के साथ कहा-- 
“डोरजी, क्योंकि अब तुम इसी नाम से विख्यात होंगी, मैं तुमसे एक प्रतिज्ञा 
करवाना चाहता हूँ । । 

चिन ने उत्तर दिया--'बह क्या ?! 

'इस बात की कि तुम नारी होने का अपना गुप्त भेद किसी पर प्रकट 
नहीं करोगी ?' 

“भदन्त जी यह तो स्पष्टतः मेरे हित में हैं ।। अपना भेद प्रकंट कर क्या 
मैं म॒त्य निमन्त्रित करूँगी ?! 

“यह जानते हुये भी, मैं तुमसे प्रतिज्ञा करवाना चाहता हूँ ? 

चिन उनकी ओर विस्मित दृष्टि से देखती हुई बोली--“भदन्त जी आपकी 
तुष्टि के लिए प्रतिज्ञा भी करूँगी, परन्तु मुझे उसका कारण बता: दीजिए, ताकि 
मैं और अधिक सतर्क रहूँ ?' ! । 

'पहले प्रतिज्ञा करो, फिर वह कारण भी बताऊँगा ।' 

चिन ने प्रतिज्ञा की कि वह किसी पर अपनी वास्तविकता प्रकट नहीं 
करेगी । नागार्जुन प्रतिज्ञा सुन कर सनन्‍्तुष्ट होते हुए बोले--'तुम जानती हो कि 
बसबा के दल में विनोद का भाई यशोधर भी जा रहा हैं । यात्रा में तुम्हारा 
ओर उसका साथ रहेगा | शायद तिब्बत में भी कुछ दिनों तुम दोनों साथ 
रहो । हालांकि तुम वहाँ से चीन जाना चाहती हो, किन्तु फिर भी शायद परि- 
स्थितियों के कारण कोई व्याघात उत्पन्न हो जावे । अग्नि ओर तुृणं साथ रहने 
से प्रज्वल्त हो जाते हैं। तम्हें यशोधर की रक्षा करना होगा ॥ :उसको अपने 
मोहजाल में मत फँसाना, जैसे तुमने उसके भाई को फेंसाया था । ४ 

चिन का चेहरा लाल हो गया | उसने-नत नेत्रों से कहा-'गुरुदेव, मैं इतनी 

नीच नहीं हँ ॥ आप लोग नारी को केवल विलासिता का आगार मानते हैं । 
उसके स्त्रीत्व का कुछ अपनी दृष्टि में मूल्य है, नहीं जानते, अथवा। जानते हुए 
भी मानते नहीं ।/' 
मैं तुम्हें अविश्वास की दृष्टि से नहीं देखता, परन्तु मानव-इन्द्रियों को 
प्रेरणा बड़ी शक्तिशालिनी है। यदि उन्हें प्रतिज्ञा के बन्धन में बाँध दिया जाए 
तो उनके निग्रह करने में मत को सहायता मिलती है। केवल इसी विचार से 
प्रतिज्ञा करवाई है, तुम इसका कोई दूसरा अर्थ मत लगाओ ॥! 
“आप विश्वास कीजिए, मैं उनसे दूर-दूर रहुंगी ।* 
.  'मैंने उससे यही बताया है कि तुम एकान्त प्रेमी हो, और अभी मोन ब्रत 
लिए हो । किन्तु यात्रा में इस ब्रत का पालन नहीं हो सक्रता, तुम उससे उतना 
ही बोलोगी, जितना अत्यन्त आवश्यक हो । इसके अतिरिक्त बासबा के: दल में 
स्त्री का प्रवेश निषिद्ध है। यदि उनके किसी शिष्य को तुम्हारा भेद मालम 
हो गया तो भी तुम्हें अत्यन्त कठिनाई का सामना करना पड़ेगा, इसलिए उन 
- छोगों से भी तुम्हें सतक॑ रहना पड़ेगा । गुप्तचर विद्या जानने के कारण तुम 
अपनी पुरुष वेष को भूमिका अच्छी तरह अदा कर सकती हो ।॥' 
“भदन्त जी, आप्र मेरे पिता तुल्य गुरु हैं। आप निश्चिन्त रहिए, मेरा भेद 
कोई नहीं जान पायेगा ।' ै - 
चिन की दृढ़ता से नागार्जुन सन्तुष्ट हुये । 
अपने बस्त्रों से एक थैली निकालते हुए बोले-'“यह अपने व्यय के लिए 
ग्रहण करो | इसमें भारतीय मुद्रा में एक हजार रुपयों के नोट हैं ॥' 
“भदन्त जी, मैं इतने रुपये लेकर क्या करूँगी ? सौ-दो सौ यथेष्ठ हैं ।* 
. *थदि वेसा समझता तो मैं तुम्हें उतने ही,देता ॥ यह मन्दिरं का धन है, 
'जिसकी पर्ति मैं अपने शिष्यों से माँग कर करूँगा । परदेश में पास के धन से 
क्‍ बड़ा मनोबल रहता है। अभी कल तम्हारे पास रिक्शे का किराया न होने से 
म्हें कितनी विपत्ति में फंसना पड़ा था। आज बासबा अपने ब्रबंजन्म के 


._ ग्रुदेव के दर्शत कर, आज ही संध्या समय अथवा कल प्रात:काल तीथे यात्रा 


के लिए प्रस्थान कर देंगे। संभव है कि मुझे कहीं अन्यत्र व्यस्त रहना पड़े, और 


/ 

तुमसे मिलने का अवसर न मिले, इसलिए मैंने अभी सब प्रबन्ध करने का 
विचार किया है।।” . 

“बासबा से मेरा परिचय न कराइयेगा ? 

“बासबा से कहने की कोई आवश्यकता नहीं है । मैं यशोधरु के शिक्षक 
मासपा से तुम्हारे सम्बन्ध में बातें कर उनको तुम्हें शिष्य रूप में ग्रहण करने 
की प्रार्थना करूँगा । बासबां से तम सावधान रहना ।” 

“उनसे मुझे स्वयं डर मालम होता है।” | ह5 के १४ 

“छद्य वेश से रहने से तम्हें उनसे डरना ही चाहिए |: उत्तकी अन्तर्भेदी 
दृष्टि से तुम्हारा भेद छिपा नहीं रह सकता, इसलिए उनसे दूर-दूर रहने में 
ही कल्याण है । उनकी सेकड़ों की मण्डली में तुम सहज ही अपने को उनसे 
छिपा सकती हो | यशोधर को भी मैं सावधान कर दूंगा ।”' | 

“किन्तु उनसे विलग रहने की आपकी आज्ञा है ?” ः 

:“विलग तुम अपने मन से रहोगी, इसीलिए प्रतिज्ञा करवाई है। यात्रा में 
तुम दोनों साथ रहोगे और म्रासपा के पास तुम दोनों तिब्बती भाषा सीखोगे 
बासबा का सब समय उपासना और ध्यान में बीतता है | संघ का सब प्रबन्ध 

सपा करते हैं, इसलिए तुम्हें कोई असुविधा नहीं होगी 4 

“मासपा का स्वभाव कसा है ? ” 

“बड़ा घरेल और प्रेम पर्ण । उसकी प्रकति बड़ी दयाल है वृद्ध होने के 
कारण वह सबके आदर के पात्र हैं। बालक से भी अधिक सरल हैं । उनको 
मेरे ऊपर बड़ी कृपा है । वह मेरे अनुरोध पर तुम्हें अपना शिष्य सहर्ष बना 
लेंगे ।/ । | 

चिन ने कतज्ञतावश नागार्जुन के चरण पकड़ लिए । दयालु नागार्जुन के 
नेत्र अश्र्‌ पूर्ण हो गए | गदगद्‌ कंठ से उन्होंने उसे यात्रा सफल होने का 
आश्षीर्वाद दिया । । 

दूसरे दिन प्रातः:काल आठ बजे बासकब्ना की तीथेयात्रा का मुहुत॑ निश्चित 
हुआ । गायत्री ने नागार्जुन द्वारा प्रार्थना करवाई थी कि वह उसके घर को 
पवित्र करते हुए जायें | ब!सबा ने सहर्ष उसके निमन्‍्त्रण को स्वीकार किया। 

निमन्त्रण मिलने पर उन्होंने मुस्कराते हुए कहा-“यदि मातेश्वरी मुझे स्मरण 
न करती, तब भी मैं उनका आशीर्वाद लिए तथा गुरुदेव को प्रणाम करिए बिना 
प्रस्थान न करता ।” 

नागार्जुन ने उनके उद्गारों को सुनकर परम संतोष प्राप्त किया । वह 
हर्षोत्फुल्ल दुष्टि से उनको देखने लगे । 

बासबा ने उनके मन की स्थिति का अनुमान कर कहा--“नागार्जुन' 
मुझे आन्तरिक दुःख है कि मेरे बुद्धि-दोष से मातेश्वरी को मानसिक कष्ट 
पहुँचा है । मेरा मन मुझे बार-बार धिक्कारता है । मुझे उस समय तक शान्ति 
नहीं मिलेगी, जब तक बह अपनी अन्‍्तरात्मा से क्षमा नहीं प्रदान करेंगी । 

“//रिमपोचे, आप इस विचार को दूर कीजिए । गायत्री के मन में कोई 
दुर्भावना आपके प्रति नहीं है । मैं उसको बचपन से जानता हूँ । साधु-सन्या- 
सियों पर उसकी बड़ी श्रद्धा है ।” 

“जिसको गुरुदेव की माता बनने का सोभाग्य प्राप्त हुआ है, उसके क्षमा- 
शील होने में कोई सन्देह नहीं है, किन्तु इससे मेरे मन को सनन्‍्तोष नहीं हो 
सकता | अपराधी तो मेरा मन है। मैंने अहंकार के वशीभूत होकर अपनी 
योगशरक्ति का प्रदर्शन उस निरीह, सरल तपस्विनी पर किया, जो सर्वंथा अनु- 
चित्त और गंह्य है। योग शक्ति के सिद्धान्तों के विपरीत मैंने आचरण किया 
है, अतएव उसका प्रायश्चित तो मैं करूँगा ही, परन्तु आन्तरिक शान्ति के लिए 
आवश्यक है कि मैं क्षमा प्राप्त करूँ ।” 

“आप विश्वास कीजिए, आपकी इच्छानुसार सब कार्य सम्पन्न होगा। 
इसी सम्बन्ध में मैं यह निवेदत करूँगा कि गायत्री को परम सन्‍्तोष प्राप्त होगा, 
यदि आपकी क्‌पा गीनयेन राहुल, तथा उसके एक साथी पर बनी रहें ।” 

“क्या गीनयेन राहुल ने कोई साथी भी ढूँढ़ लिया है ?” 

“हाँ गुरुदेव, उसका एक़ मित्र भी उसके साथ यात्रा कर रहा है। उसे 
आचाये मासपा ने अपने शिष्यत्व में लेना स्वीकार कर लिया है ।” 

“जब मासपा ने उसे स्वीकार कर लिया , तब मेरी भी अनुमति समझी 
जाय । आश्रम के कुलपति वही हैं । उनका किया हुआ मुझे सदैव मान्य हैं ।?” 

नागार्जुन ने नतमस्तक हो प्रणाम किया। चिन के सम्बन्ध में वह निश्चिन्त हुए । 
बासबा ने पूछा-“गीनयेन राहुल के साथी का नाम क्‍या है ? ” 
नागार्जुन ने सत्य की रक्षा करते हुए उत्तर दिया--'देव, उसका भिक्षु 
नाम डोरजी है।” 
“मैं इसे स्मरण रखंगा । इनकी शिक्षा पूर्ण होने पर, मैं इनको हठयोंग की 
शिक्षा स्वयें दू गा। बिना हठयोग के सन्यासी-धर्म अपूर्ण है ।”! 
“गुरुदेव, आप उनके लिए जो उचित-समझियेगा-वह कीजिएगा ।” 
“नागार्जुन, आप मेरे शिष्यों को स्टेशन भेजने का प्रबन्ध करें। मातेश्वरी 
के यहां केवल गीनयेन राहुल और आप चलेंगे। भीड़-भड़क्के से मैं उनको 
कठिनाई में नहीं डालना चाहता ।” > 
“जो आज्ञा” कह कर नागार्जुन प्रबन्ध करने चले गए । 


३० 


बांसबा के स्वागत के लिए अविनाश बाबू कुछ मित्रों तथा मणिमाला, 
इयामसुन्दर और गायत्री के साथ द्वार पर उपस्थित थे । मुहल्ले में यह प्रचारित 
हो गया था कि आनन्द अपने पूर्व जन्म में तिब्बती लामा बासबा का गुरु था, 
जिसका परिचय उसने स्वयं दिया है, और बासबा ने अनेक परीक्षाओं के बाद 
उसे स्वीकार भी कर लिया है। आनन्द और बासबा के दर्शनों के लिए सड़क 
के किनारे-किनारे भीड़ लगी हुई थी, और अनेक प्रकार*्की मनगढ़न्त कहानियाँ 
भी कही जा रही थीं । प्रत्येक व्यक्ति कोई न कोई पूर्व जन्म से सम्बन्धित कथा 
संप्रमाण सूंना रहा थां। उसके सम्बन्ध में ऐसे उद््‌गार प्रकट किए जा रहें थे, 
मानों वह दैनिक तथा साधारण घटना है और उसका कोई महत्व नहीं है । 
उनमें कुछ कहते थे कि अन्य घटनाओं की जानकारी अंधिक लोगों-कोः इस 
लिए नहीं हुई, क्योंकि वें गरीब घरों की घटनायें हैं, जिन पर सहसा कोई - 

विश्वास नहीं करता । बड़े आदमियों की तुच्छ से तुच्छ बात भी : असाधारण 
बनकर प्रतिष्ठित पत्रों में आदर के साथ स्थान पाती है, परन्तु गरीबों के लिए 
वह द्वार भी बन्द है, हालांकि घटना चाहे जितनी अद्भुत ओर सत्य हो । 
प्रसंग बदलते-बदलते अन्त में गरीब और अमीर की असुविधाओं तथा सुविधाओं 
के निरूपणण और आलोचना में ठहर गया । 

जब अविनाश बाबू की मोटर गाड़ी से बासाब, नागार्जुन और यशोधर 
अपने भिक्ष-वेष में उतरे, तब भीड़ उमड़ पड़ी और उसने उनका मार्ग अवरुद्ध 
कर दिया । भारतीय जनता सभी जातियों तथा धर्मावेलम्बियों के सन्यासियों 
का आदर करती है और जब उनकी शक्ति का प्रचार हो जाता है, तब वह 
सभी प्रकार का भेद-भाव मिटाकर उनके नमन के लिए उत्सुक हो उठती है। 
बासबा की अद्भुत योग-शक्ति का प्रचार अतिरंजित रूप में हुआ था । कथाओं 
ते अनेक रूप ले लिए थे, किन्तु सबका निष्कर्ष यही था कि बासबा में अद्भुत 
योगिक-क्षमता है। उनके चरण छने के लिए उसमें होड़ लग गई । 

पुलिस का कोई प्रबन्ध नहीं किया गया था, क्योंकि उसकी आवश्यकता 
ही नहीं समझी गई थी, और न इनकी भीड़ इकट्ठा होने की सम्भावना सोची 
गई थी । अविनाश बाबू का गला चिल्लाते -चिल्लाते बैठ गया , परन्तु कोई 
उनकी बात नहीं सुनता था । बासबा अपने स्वागत को देखकर चकित हो रहे 
थे । तिब्बत में इतना जन-समुदाय उनके स्वागत तथा चरण-स्प्श के लिए कभी 
नहीं एकत्रित हुआ था। चरण छूने वालों के लिए आशीर्वाद प्राप्त करने की 
कोई चिन्ता नहीं थी, वे अनासक्त भाव से अपना कतेव्य पालन करने के लिए 
लालायित थे । जयजयकार की ध्वनि के समक्ष किसी की बात सुनी नहीं 
जाती थी । 

नागार्जुन और यशोधर के प्रयत्न से बासबा को तिल-तिल बढ़ने का सुयोग 
मिल रहा था । श्यामसुन्दर, विनोद और अविनाश बाबू दूसरी ओर से लोगों 
को हटा-हटा कर रास्ता बना रहे थे । लगभग आध घण्टे के कठिन परिश्रम के 
पद्चात्‌ बांसबा धर में प्रवेश कर सके । गायत्री ने घड़ियाल ओर शंख ध्वनि 
से उनके स्वागत का आयोजन किया था, किन्तु उनके बजाने वालों का कहीं 

पता ने था। वे उस जन-समुद्र में कहाँ डूब गए थे, इसका कोई पता नहीं 
मिलता था | जब घर का मुख्य फाठक बन्द कर लिया गया, तब बासंबा आदि 
को स्वच्छन्दता से श्वांस लेने का अवसर मिला । बासबा भी थक कर चकना- 
चूर हो रहे थे । अपने आसन पर बेठकर वह सुस्ताने लगे । 

थकावट दूर होने पर उन्होंने नागार्जुन से कहा--/“गुरुदेव के देन नहीं 
हों रहे हैं।” गायत्री से पूछने पर मालम हुआ कि वह सो रहा है। बासबा ने 
उसके दयनांगार में जाने की इच्छा प्रकट की । | 

गायत्री, एक थाली में फल-फूल, सुगन्धित द्रव्यों से बताया हुआ गोरोचन 
लिए उनका तिलक करने के लिए आगे बढ़ी, किन्तु बाप्तबा ने हाथ के संकेत 
से उसे मना किया और नागार्जुन से कहा-''मातेश्वरी को समझाओ कि तिलक 
पहले गुरुदेव का होना चाहिए ।” 

इसी समय राहुल अथवा यशोधर आनन्द को गोद में उठाए वहाँ आ 
गया । बासबा ने उसे देखते हो साष्टांग प्रणाम किया, और बड़े आदर से 
उसको गोंद में उठाकर उसके चरणों को अपने मस्तक पर स्पर्श कराया । 
घड़ियाल और शंख बजाने वाले अब घर में आ गये थे, इसे उपयुक्त अवंसर 
समझ कर उन्हें बजाने लगे । 

आनन्द को बासबा की गोद में देखकर गायत्री का हृदय भय से पुत्र: काँपने 
लगा | उसके मातुृ-हृदय को सन्देह था कि कहीं चलते-चलाते बासबा उसे 
मन्त्र-मग्ध न कर जांवबें । वह अच॑ना की थाली लिए हुए आगे बढ़ी। उसको 
देखकर बासबा ने नागार्जन से कहा-अब “मातेश्वरी को कहो कि वह पहले 
गुरुदेव का तिकल करें ।” 

गायत्री ने कांपते हाथों से वैसा ही किया, फिर जब बासबा का तिलक 
करने जा रही थी, बासबा ने नागार्जुन से कहा--“ मातेश्वरी से कहो कि 

बांसबा अपने दुष्कर्म के लिए क्षमा प्रार्थी है । हादिक क्षमा प्राप्त होने पर ही _ 


मैं तिलक करवाऊँगा । 
गायत्री उस कथन को सुनकर कुछ आश्वस्त हुई | उसे सस्तोष हुआ कि 
बासबा अब कोई अपकार नहीं करेंगे। उसने उत्तर दिया--“मैं अकिज्चन 

 उन्रको कैसे अपराधी ठहरा सकती हूँ. । अंपराध मेरा था, जो मैं उनके गुरुदेव 
को लेकर चली गई थी। 

किन्तु इससे बासबा का समाधान नहीं हुआ । उसे स्पष्ट शब्दों में क्षमा 
प्रदान करना पड़ा । गायत्री ने इसके पश्चात्‌ उनका तिलक किया, तत्पदचात्‌ 
भोजन के लिए आग्रह कियां। बासबा ओर नागार्जुत भोजन करने बैठ गए । 
इस अवसर से लाभ उठा कर मणिमाला और अविनाश बाबू एकास्त में यशो> 
धर को ले गये । 

मणिमाला ने अश्र सिक्त नयनों के साथ कहां--“मेरी इच्छा नहीं कि तू 
तिब्बत जा । भारत का प्राचीन साहित्य प्राप्त करने का हमने कोई ठेका नहीं 
लिया है । महादुगम मार्गों में तुझे पैदल यात्रा करनी पड़ेगी, विदेशियों में 
रहना पड़ेगा अनुकूल भोजन की व्यवस्था नहीं होगी । त-मालूम उस समय मैं 
कंसी मूर्ख हो गई थी, जो तुम्हारे पिता के प्रस्ताव पर सहमत हो गई ! ”' 

थशोध र चकित होकर उसका मुख निहारने लगा । 

मणिमाला बोली--'गायत्री दीदी को देखो; वह अपनी सम्तान के लिए 
'कित्नज़ी व्यग्र रहती हैं, ओर एक मैं हूँ जो अपने पुत्र को अनन्त कठित्नाइयों को 
सहने के लिए भेज रही हूँ ।” 

यह्योधर मे अपनी माँ का हाथ पकड़ कर कहा--'माँ अबःप्रीछे लोटना 
नहीं हो ; सकता । हम बहुकःदूर आ-गए हैं । लोगों में :हँसाई तोः होगी ही 
(इसके अतिरिक्त मैं श्री शान्ति से रह न सकगा | माँ, आपने मुझे अपने ही समान 
बताने के उद्देश्य से इस मार्ग /की ओर प्रवुत किया था । अब आप में यह 
कमजोरी कैसे आ गई ? ” ; | 

; “वत्स, उस समय मैंने यह नहीं अनुमान किया था कि पुत्र-वियोग मुझे 

इतना कातर बना देगा ।”” कहते-कहते उसकी आँखें आंसू गिराने लगीं। 
: $ “माँ, भगवान रामचन्द्र तो चोदह वर्षों के लिए वन गग्े थे, ओर कोशल्या 
ने उन्हें आर्शीवाद के साथ सहर्ष विदा किया था । आप भी तो उन्हीं की संतान 
हैं, आधे जीवन तक आपने भारत की स्वतन्त्रता के लिए जंगलों की खाक 
छानी, पग-पग पर ब्रिटिश पुलिस से मुठभेड़ें की, हमेंशा जान हथेली पर लिए 

घूमी, फिर भी आप कांतर हो रही हैं । गायत्री बुआ की बात दूसरी है। वह 
हमेशा ममता-मोह के वातावरण में पली, और रहीं, उनसे आपका मुकाबला 
नहीं हो सकता । मुझे सहर्ष जाने की अनुमति दीजिए |” 

“तू नितान्त अकेला है, राम के साथ उनकी पत्नीं और भाई थे ।” 

“माँ आप के आर्शीवाद से मुझे भी एक साथी मिल गया है। वह आयु में 


.. मुझसे भी छोटा मालम होता है, और वह भी महन्त जी का कोई शिष्य है, 


जो मेरी भाँति तिब्बत के लामाओं का सत्संग करना चाहता है। वह बहुत 
सरल प्रकृति का मांलम होता हैं। वह अभी मोन ब्रत लिए है, इसलिए विशेष 
रूप से बातें नहीं हुई हैं, किन्तु जितनीं भी बातें लिखकर हुई हैं, उनसे मालम 
होता है कि वह मेरा अनुगत रहेगा।” 

“उसका नाम क्या है, और कहाँ का रहने वाला है ?” 

“बह कोई भूटानी मालम होता है, उसका नाम डोरजी है। भदन्तजी 
से ज्ञात हुआ है कि वह काशी में बौद्ध मन्दिर में शिक्षित हो रहा था। उसके 
माता-पिता उसके वाल्यकाल में मर गए थे ।” 

इसी समय अविनाश बाबू जो माता-पुत्र को छोड़ कर किसी कार्यवश 
अपने कमरे में चले गये थे, कुछ पत्र लिए हुए आये, और यशोधर से बोले-.. 
““यशो, यह दो पत्र चीन के कम्युनिस्ट अधिकारियों के नाम हैं । तुम तिब्बत 
से चीन जाने का प्रयत्न करना । वे तुम को हर प्रकार की सहायता या स्वयं 
देंगे, अथवा दिलाने का प्रबन्ध करेंगे। ये चीनी अधिकारी मेरे परम मित्र हैं। 
जब मैं चीन गया था, तब इनके यहाँ ठहरा था, ओर हमारी पहचान हुई थी । 
ये संसार व्यापी कम्यूनिस्ट पार्टी के संचालकों में हैं ।” ।क्‍ 

यशोधर ने देखा कि पत्रों का शिरोनामा चीनी भांषा में लिखा हुआ है। 
अभी तक वह नहीं जानता था कि उसके पिता चीनीं भाषा जानते हैं। वह 
उन्हें गोर से देखता हुआ _बोला--“बाबू क्या आपने चीनी भाषा में पत्र लिखे 
हैं ? 77 ; 
“हाँ, चीन में रहते हुए मैंने उनकी भाषा सीखी थी ।” 
“कभी आपने बताया नहीं ? ” 

“प्रसंग न आने से नहीं कहा ! तुम भी वहाँ जाने के पहले, किसी .चीनी 
विद्वान से उसकी भाषा सीख लेना | चीनी भाषा की अभिज्ञता तुम्हें स्वेत्र 
सुविधा प्रदान करायेगी। और यह तमगा अपनी कमर में बाँध लेना । यह 
अन्तर्राष्ट्रीय कम्यूनिस्ट पार्टी का चिह्न है, जो कम्यूनिस्ट प्रदेशों में तुम्हें 
सर्वाधिकार प्रदान करायेगा । तुम समय पड़ने पर मेरे नाम का व्यावहार कर 
सकते हो । प्राय: सभी देशों के कम्यूनिस्ट अधिकारी मेरे मित्र अथवा परिचित 
हैं, क्योंकि उनके गुप्त मंडल की भारतीय शाखा का मैं सर्वोच्च अधिकारी 
हूँ ॥ यह तमगा सूचित करेगा कि. तुम कम्यूनिस्ट पार्टी के एक प्रमुख सदस्य 
हो । तुम निस्संक्रोच अपना असली परिवय देता, यदि ऐसी कोई आवश्यकता 
उपस्थित हो जाय । 

यशोधर उस तमगे को देखने छगा.। उसके एक ओर लेनिन - की और 
दूसरी ओर चीन के मृत नायक सनयात सेन की . छाप थी, तथा दोनों तरफ 
रूसी तथा चीनी भाषा में कुछ अक्षर खोदकर बनाये गए थे । 

:- अविनाश बाबू ने जेब से दो सिगरेट केस निकाल कर देते- हुए. कहा--“'यह 
भी अपने पास रख लो । यह प्रेषक तथा ग्राहक रेडियो यन्त्र हैं। तुम, इनके 
द्वारा अपने समाचार विश्व भर में भेज सकते हो ॥ सूर्य किरणों से यह अपने 
काम लायक विजली स्वयं उत्पन्न कर लेते हैं । यदि इन्हें केवल एक. बार धूप 

में रख दोगे, तो वे एक सप्ताह के लिए यथेष्ठ शक्ति संचय कर लेगे। 
यह जिन रेडियो-तरंगों पर काम करता है, उनका: साधारण रूप से पता 
लगाना कठिन है । तुम सदेव अध॑ रात्रि के पश्चात्‌ अपने समाचार यहाँ भेजा 
करना । प्रतिदिन भेजना तो कठिन होगा, इसलिए साधारण रूप से प्रत्येक 
गुरुवार को अपनी कुशलता तथा अन्य आवश्यक समाचार भेज दिया करना । 
दूसरा ध्वनि ग्राहक यन्त्र है। उसके द्वारा हमारे समाचार तुमको मालम होते 
रहेंगे ।” 

यह कह कर उन्होंने उन यन्त्रों को संचालित करने कीं क्रिया समझाई । 

मणिमाला मुग्ध नयनों से उन यन्त्रों को देख रही थी। उसने कहा--“'मुझे 
नहीं मालम था कि तुम्हारे पास ऐसे-ऐसे यंत्र भी हैं ! ” 

“तुम्हें बताने की कोई आवश्यकता भी नहीं थी, क्योंकि तुम्हारा मार्ग दूसरा 

हैं, और मेरा दूसरा ।” अविनाश बाबू ने हँसते हुए कहा ।” 

“किन्तु सन्‍्तान के मामलों में हममें कोई मतभेद नहीं है ।”' 

“नहीं है, इसलिए तो मैंने यशो को वे सौंप दिए, जिनसे उसकी रक्षा हो 
सकती है, और तुम्हें प्रति सप्ताह उसका समाचार मिल सकेगा ।” 

“अब अगर कोई संक्षिप्त आकार का वायुयान दे सके तो बड़ा अच्छा 
हो । कहीं आने-जाने की सुविधा हो जाय ।” मणिमाला ने व्यंग्य किया । 

“अभी विज्ञान ने इतने छोटे वायुयान नहीं बनाये हैं, कि जेब में रखकर 
उन्हें ले जाने की सुविधा हो, परन्तु यदि यशोधर अपना सम्बन्ध उन चीनी 
अधिकारियों से जिनके नाम मैंने पत्र दिए हैं, कर लेगा, तो इस तमगे के 
दिखाने से उसे स्वेत्र आवागमन की सुविधायें बिना शुल्क के प्राप्त होंगी । 

“तुम्हें अपने पुत्र के प्रति इतना ध्यान है, धन्यवाद ! ” 

अविनाश बाबू व्यंग्य को पुन: पी गए । 

इसी समय नागार्जुन भोजन समाप्त कर यशोधर को ढूंढ़ते हुए वहां आ 
गए । उन्होंने पूछा--“राहुल, अपने माता-पिता से विदा ले ली ?”! 
यशोधर ने माता-पिता की ओर देखा, तथा उनके चरण-स्पर्श करने के लिए 
बह झुका । इसी समय गायत्री भोजन का थाल लिए वहाँ आई और बोली-- 
“तुम्हें ढं ढ़ते-ड ढ़ते परेशान हो गई । आओ भोजन कर लो । वाह भाभी, तुमने 
यशो को भोजन भी नहीं कराया ?”! 

मणिमाला ने सकूचा कर भोजन का थाल स्वयं ले लिया, ओर यशोधर 
को खिलाने के लिए वह दूसरे कमरे में ले गई । 


--इति पूर्वार्ध-- 


उत्तराद्ध 

समुद्र के धरातल से लगभग दसहजार से सोलह हजार फीट तक ऊचे 
बसे हुये क्षेत्र का नाम तिब्बत अथवा ”'विश्व की छत” है। इस प्रदेश के 
निवासी भोटिया नाम से भारत में अभिहित हैं, जिनमें भूटान के निवासी भी 
सम्मिलित हो गये हैं, क्योंकि दोनों देशों के निवासियों के रूप-रंग तथा रहन- 
सहन की शैली में कोई विशेष अन्तर नहीं है । इस क्षेत्र का क्षेत्रफल लगभग 
पाँच लाख वर्गसील है। इसके पूर्व और उत्तर मैं चीन दक्षिण में नैपाल, भूटान 
और सिकिम ओर पश्चिम में लद्दाख है । इसके दक्षिणी अन्चरू में कैलास 
शिखर और मान सरोवर झील स्थित है, जिसकी गौरव-गाथा भारतीय पुराणों 
में विस्तार सहित वर्णित है । इसी पुण्य भूमि में सिन्धु-सतलूज और ब्रह्मपृत्र के 
उद्गम स्थान है, तथा अतीत पौराणिक काल में यहाँ के निवासी गंध, किन्नर 
आदि नामों से विख्यात थे । . महाभारत में वणित गंघर्वराज चित्ररथ शायद 
इसी क्षेत्र का राजा था । गंधमादन पर्वत इसी अन्चल की पवंतश्रेणी का नाम 
था। उन दिनों और आज भी यहाँ के निवासी चित्र-विचित्र रंगों के परिधान 
पहनते हैं । पत्थर निर्मित मणियों की मालाओं से अपना शारीरिक विन्यास 
करते हैं, और अनेकानेक आकृतियों के स्वरूप धारण कर नाचते-गाते हैं । 

पहाड़ी क्षेत्र में बसा होने के कारण यह यात्रियों के लिए सर्देव दुर्गम बना 
रहा, अतएवं केवल निकटवर्ती तटीय देशों के अतिरिक्त विश्व के अन्य देशों से 
इसका कोई सम्बन्ध स्थापित नहीं हुआ । इसका व्यापारिक सम्बन्ध अधिकाँश 
भारत और लद्दाख से था, और दोनों देशों के व्यापारी वस्तुओं का विनिमय 
करते थे । भोटिये अपने देश से कस्तूरी, मुगछाले, कम्बल, चमर आदि छाते 
थे, और उनके विनिमय में नमक, गुड़, खाँड़ कपड़ा आदि ले जाते थे । इसी 

प्रकार भारतीय व्यापारी उसके दूर-दर अन्चलों में जाकर वाणिज्य व्यापार 
करते थे । तिब्बत में अपनी कोई मुद्रा नही थी। भारतीय सिक्‍कें का चलन 
वहाँ सदा रहा, और अभी चीनियों के आगमन से वह बन्द हुआ है । 

अनेकानेक पहाड़ियों और घाटियों के मध्य बसे होने के कारण, यहाँ के 
निवासी दक्षिणी प्रान्त के एक विस्तृत पठार में गाँव व नगर बनाकर रहते हैं, 
कितु उत्तर तथा पूवे में जो क्षेत्र चीन की सीमा से मिला हुआ है, अधिकतर 
घूमने-फिरने वाली जातियों से आबाद है । ये लोग . अपने ढोर तथा पशुओं के 
साथ ऋतु के अनुकूल यत्र तन्न कन्दराओं या तम्बुओं में रहते हैं। उत्तरी क्षेत्र 
को तिब्बती भाषा में चाँग-तांग कहते हैं । दक्षिणी भाग में तिब्बती सम्यता 
अपने रूप में पत्पी, और समृद्धिवान हुई । दक्षिणी-भाग का सम्बन्ध कई घाटियों 
के दरों से भारत के साथ है । ये दर उत्तर प्रदेश के क॒मायूँ क्षत्र से असम 
तक कई स्थानों में फैले हुंए हैं, जिनसे आवागमन की, विशेष - सुविधा न होते 
हुए भी इधर-उधर के लोग आ-जा सकते हैं । 

वस्तुत: तिब्बत को बुद्धस्तान कहा जाय, तो अनुचित न होगा । यहाँ का 
राज तथा प्रजाधर्म बुद्ध धर्म है, ओर वहु भी अपनी एक विशेष छुंटा लिए हुए, 
जैसा संसार में अन्यत्र कहीं नहीं है । इसका कोई ऐतिहासिक प्रमाण नहीं 
मिलता कि ईसा की किस दाताब्दी में बुद्ध धर्म ने यहाँ प्रथम प्रवेश पाया । 
अनुमान यह होता है कि महान सम्राट अशोक के काल में कुछ बोद्ध-भिक्षुओं 
ने दुर्गंम पथों से इस देश में प्रवेश कर बुद्ध धर्म का प्रचार किया होगा, यद्यपि 
इसके सम्बन्ध में कोई पुष्ट प्रमाण नहीं मिलता । अनेकों जंगली जातियों की 
भाँति पितृ तथा प्रेत पूजा का प्रचलन तिब्ब्रत निवासियों में भी था, और बुद्ध 
धर्म ने उनक प्राचीन विश्वासों कें साथ मिलकर लामाई धर्म को जन्म दिया, 
जिससे अन्य किसी धर्म का मेल नहीं है । यद्यपि इस देश में ब्‌ द-धरं की महा- 
यान शाखा का चलन है, तथापि वह कुछ भिन्‍नता ओर अपनी विशेषता लिए 
हुए हैं । 

ऐतिहासिक प्रमाण ईसा की सातवीं शताब्दी में मिलता है, जब तिब्बत- 
राज सोंगत्सान गोम्पो ने उत्तरीय बरमा तथा चीन १र अधिकार कर चीनी 


वंचना ] [ २२१ 


राजकूमारी वेन-चेंग से विवाह किया । इस विवाह के पूर्व उसका विवाह नेपाल 
नरेश की राजकुमारी अ्रकटी देवी से हुआ था । संयोग की बात है कि इसकी 
दोनों रानियां बोौद्ध-धर्मावलम्बी थीं, जिनकी प्रेरणा से उसने बौद्ध धर्मे स्वीकार 
किया । सोंगत्सान गोम्पो अपने समय का अत्यन्त शक्तिशाली राजा था, और 
उसी ने विधि-विधान बना कर तिब्बत को शक्तिशाली राज्य में परिणत किया। 
हालांकि इस नरेश के पहले भी बोद्ध-धर्मं तिब्बत में प्रचलित था, किन्तु उसका 
सम्यक सम्पादन इसी शताब्दी में हुआ । 

भारत और तिब्बत का अविच्छिन्न सम्बन्ध सदेव रहा । जो कुछ प्रेरणा 
तिब्बत को प्राप्त हुई, वह सब भारत से मिली है। चीन के साथ उनका सदेव 
विरोध रहा, क्योंकि संसांर की सर्वोत्तम घाटियों से युक्त पठार भूमि पर उनके 
दाँत बराबर गड़े रहे । समर के अखाड़ में वे दो समबली पहलवानों की भाँति 
सर्देव क॒षती लड़ते रहे । कभी तिब्बत चीन को दबा लेता और कभी चीन 
तिब्बत को, परन्तु तिब्ब॒तियों ने अपनी स्वतन्त्रता सदेव बनाए रखी । 

मंगोल देश से तिब्बत का घतिष्ट सम्बन्ध रहा । जब चीत से युद्ध छिड़ता, 
तंब मंगोल नरेश तिब्बत की सहायता सेन्‍य बल से करते थे । इसका. कारण 
यह था कि मंगोल नरेश तिब्बत के लामा की अपना धर्म गुरु मानते थे, तथा 
बौद्ध धर्म की दीक्षा उन्होंने उनसे ली थी। यहाँ तक कि 'दलाई लामा” की 
उपाधि भी मंगोल नरेश अलतान खाँ की प्रदान की हुई है। इसके एहले वे 
भयालपो रिम्पोचे के नाम से विख्यात होते थे । जिस प्रकार आज दिन तक 
इंगलेंड नरेश अपने नाम के साथ पोप प्रदत्त “धर्म संरक्षक' ( डिफेंडर आफ 
फेथ) की उपाधि धारण करते हैं, हालांकि पंद्रहबीं शताब्दी के अन्तिम भाग 
से उन्होंने रोमन कंथोलिक सम्प्रदाय से अपना सम्बन्ध विच्छेद कर लिया है; 
उसी प्रकार तिब्बत नरेश 'दलाई लामा” की उपाधि से अपने को विभूषित करते 
हैं; ओर अब तो उनका यही नाम प्रचलित हो गया है । 

तिब्बत में नगरों की संख्या बहुत कम है । मुख्य नगर अथवा राजधानी 
ल्हासा है, जहाँ दलाई लामा का निवास रहता है दूसरा प्रमुख नगर है शीगात्से, 
जहाँ पंचेन लामा का निवास है। दलाई लामा भगवान अवलोकितेश्वर के 


बटर ॥ [ वंचना 


अवतार माने जाते हैं, जो शरीर के निःशक्त हो जाने पर पुन॑जन्म लेकर नया 
शरीर धारण करते हैं । प्रत्येक दलाई लामा के मरने के तीन-चार वर्ष उपरांत 
उस बालक की खोज की जाती है, जिसमें उतका जीवात्मा प्रविष्ट हुआ 
हो । तिब्बत निवासियों का विश्वास है कि मृत्यु के पदचात उन्‍्चास दिनों तक 
दलाई लामा का जीवात्मा “'चो-कोर गायी” नामक झील में निवास करता है, 
तत्पश्चात्‌ वह स्वेच्छा से किसी बालक में प्रवेश करता है। दलाई लामा की 
पहचान अनेक चिह्नों से मठाधीशों तत्वज्ञों तथा योगियों द्वारा की जाती है, 
और प्रमाण मिल जाने पर बालक को शिक्षा के लिए क्रमश: द्रेपुद्ध, सेरा, तथा 
गन्देन मठों में शास्त्र-निष्णात धर्माचार्यों के संरक्षण में रखा जाता है । अट्ठारह 
वर्ष की अवस्था में वह वयस्क होते हैं, और तब स्वर्ण-सिहासन पर आसीन 
किये जाते हैं । धामिक एवं नागरिक सत्ता के वह सावंभौम अधिकारी माने 
जाते हैं। उनके वचन भगवदाज्ञा के समान संपूज्य तथा अतक्ये स्वीकृत होते हैं। 

पंचेन लामा भगवान अमिताभ के अवतार माने जाते हैं । लोवसांग ग्यात्से 
नामक पंचम शक्त लामा ने अपने गुरु 'पंचेनएंद्रेती/! जिसको तिब्बती “पंचेन 
रिमपोचे” कहते हैं, को भगवान अमिताभ का अवतार घोषित कर उनको 
शीगात्से के ताशी-ल्हनपो' नामक मठ का अधीश नियुक्त किया, किन्तु उनकी 
राजशक्ति केवल उसी के सन्निकट क्षेत्र में स्वीकार की । 

दलाई लामा तथा पंचेन लामा में अधिक्रारों की सत्ता के लिए स्देव वैमनस्य 
रहा, और चीती उससे लाभ उठाने की कोशिश सदा करते रहे। वर्तमान 
परिस्थितियों में भी चीन ने पंचेनलामा को अपने दल में मिला लिया है, और 
दलाई लामा के विरुद्ध उन्हें तिब्बत का अधिकारी घोषित किया है । 

तिब्बत का राजतन्‍्त्र धामिक तथा लौकिक सिद्धान्तों का सम्मिश्रण है। 
दलाई लामा दोनों क्षेत्रों के सावंभौम अधिकारी हैं । इनके पश्चात्‌ पंचेनलामा 
का अधिकार माना जाता है। किन्तु फिर भी सीमित क्षेत्र में इन दोनों महान 
अधिकारियों के नीचे बड़े मठों के अधिकारी, अथवा महन्त हैं, जिनको तिब्बती 
भाषा में “चुतुक्तू” कहते हैं। तीन बड़े मठों-द्रेपुद्भ, सेरा और गन्देन के महूँंत्तों 
की गणना इसी श्रेणी में आती है, इनके अतिरिक्त कुछ और छोटे मठाधीशों 

को भी इसमें सम्मिलित कर लिया गया है। इनके स्वामी अपने-अपने प्रथम 
महन्त के अवतार माने जाते हैं । इनको 'रिमपोचे” उपाधि धारण करने की 
अनुज्ञा दछाई लामा की ओर से प्राप्त है, और उंनके वचन आदर के साथ सुने. 
जाते हैं। इनके नीचे छोटे-छोटे मठों के स्वामी हैं, जो तिब्बती भाषा में 'छुबील* 
कान' के नाम से पुकारे जाते हैं । निम्नतम श्रेणी के लामा सन्‍्यासी 'दाब'और 
'त्राप' कहलाते हैं, तथा बड़े महन्तों की सेवा-टहल में रहते हैं । 

राजतन्त्र का संचालन “त्सोन्‍्गदू” नामक ग्यारह व्यक्तियों का राजसमिति 
द्वारा होता है, जिसमें तीनों मठाधीशों को प्रमुखबता मिलती हैं। शासन की 
सुविधा के लिए तिब्बत कई जिलों “दजोंग” में विभक्त है, और प्रत्येक जिला 
एक मठाधीश के आधीन होता है। 

लामाओं को विवाह करने की अनुमति नहीं होती, किन्तु व्यापार और 
खेती करने की अनुज्ञा प्राप्त है। चूंकि लामा ही भूमि के अधिकारी होते हैं, 
इसलिए जो खेती करते हैं वे केवल दास माने जाते हैं, तथा उनको रोटी कपड़े 
के अतिरिक्त कुछ नहीं मिलता । यही रिवाज व्यापार में भी प्रचलित है । 
लामाओं के धन से जो व्यापार किया जाता है, उसका समस्त लाभ वही लेते 
हैं। लामाओं की आर्थिक स्थिति सर्देव अच्छी रहती है, इसलिए अधिक से 
अधिक तिब्बती लामा सनन्‍्यासी होना चाहते हैं । कई मठों में उनके स्थायी 
निवासी लामाओं की संख्या दस हजार है, सेकड़ों की संख्या वाले तो अनेकानेक 
मठ हैं। तिब्बत की उपजाऊ भूमि का लगभग आधे से ज्यादा भाग लामाओं 
के : अधीन हैं । वस्तृत: आर्थिकतन्त्र के केन्द्र महन्त और मठाधीश हैं, और वे 
वही व्यवहार अपनी प्रजा से करते हैं, जो प्राचीन काल में दासों के साथ किया 
जाता था । यह एक आदचयें की बात है कि दलाई लामा का अवतार कभी- 
कभी कृषकों के घर में होता है, जिनको भरण-पोषण की भी सुविधा नहीं होती । 

संक्षेप में यह कि तिब्बत अथवा बुद्धस्तान आज के विश्ब में एक बहुत 
पिछड़ा हुआ राष्ट्र है, और वहां मानव का शोषण आदि काल से चला आता 
है । धर्म तथा पुनर्जन्म की आड़ में उसकी व्यवस्थायें वही चली आती हैं. जो 
मध्य युग के आदि काल में स्थापित हुई थीं, जब शक्ति केवल शक्ति का बोल 

बाला था, जब सबल व्रयाक्त निबंल को अपना दास बना लेता था । समय ने 
अब पलटा खाया है। पुरानी रूढ़ियों की साथ्थकता नष्ट हो चुकी है, इसलिए 
नवीन पद्धतियाँ जन्म ले रही हैं। इतिहास बताता है कि विजेताओं द्वारा 
पुरानी रूढ़ियाँ नष्ट होती हैं, और उनकी नवीन सभ्यता के मिश्रण में नई-नई 
परम्परायें स्थापित होती हैं। आजकल तिब्बंत अथवा बुद्धस्तान में यही हो 
रहा है, ओर वर्तमान रक्त प्रवाह के पश्चात्‌ वह एक दिन नया कलेवर धारण 
कर स्वतन्त्र राष्ट्रों की श्रेणी में अवश्य प्रविष्ट होगा । 


र्‌ 


तिब्बत की राजधानी ल्हासा संसार का एक अनुपम तथा विचिंत्र नगर है। 
इसके मध्य की एक पहाड़ी, पीटाला पर राजकीय आवास है। यह कई फर- 
लांग के घेरे में बना हुआ हैं, तथा इसका शिखर स्वर्ण-खचित है । इसकी परिधि 
में तिब्बत का राजकीय तनन्‍त्र स्थापित हैं, जिसमें सचिवालय, राज-महलरू, तथा 

अन्य सरकारी कार्यालय हैं। पोटाला के बीचों-बीच लाल राज-मन्दिर हैं, जहां 

विभिन्न समय के लामाओं द्वारा विशाल कक्ष, मूर्तियां तथा पूजा-गृह बनवाये 
गये हैं । यदि इसे तिब्बत का हृदय कहां जाय तो अतिशयोक्ति नहीं होगी। 

इसी के एक छोर पर जोरवांग मन्दिर स्थित हैं, जिसके प्रधान पुजारी 
बासबा हैं। जोरवांग मन्दिर बहुत प्राचीन है, ओर इसके महन्त का सम्मान, 
तीनों महामठों के महन्तों के समान होता है, यद्यपि राजकीय तन्‍त्र में उन्हें 
कोई स्थान नहीं दिया गया है । 

बांसबा अपने पूर्वज महन्‍तों की भाँति सदाचारी और योगी माने जाते थे, _ 
ओर उनको वसा ही सम्मान मिलता था । यहाँ का शिक्षालय मासपा के तत्वा- 
वधान में चलता था, तथा वही उसके मुख्य अधिष्ठाता थे। बांसबा को सब 
समय पूजा-पाठ अथवा योग-साधनां में व्यतीत होता था, इसलिए उनको प्रबन्ध _ 
आदि देखने करने का अवकाश नहीं मिलता था । 


4 

चिन और यशोधर अपनी यात्रा समाप्त कर सक्‌शल जोरवांग मन्दिर 
पहुँच गये थे । चिन अपने पुरुष वेष.में थी, और वह इतनी सतकंता से रहती 
थी कि कोई उसके छद्य वश को अभी तक भेद नहीं सका था, यहाँ तक कि 
यशोधर को भी कोई शंका नहीं हुई, जिसका बहुत समय उसके साथ व्यतीत 
होता था । चिन ने अपने सहज कोमल कंठस्वर को भी औषधियों के प्रयोग 
से बहुत कुछ परिवर्तित कर लिया था । वह कुछ इस प्रकार बैठ गया था, 
जैसा इलेष्मा की भयंकर पीड़ा से बैठ जाता है। इसके अतिरिक्त वह मौनत्रत 
का बहाना लेकर पढ़ने के समय के अतिरिक्त बोलती नहीं थी, और यह भी 
एक कारण था, जिससे उसके नारी कंठ का भेद नहीं खुलने पाया। उसे सब 
कोई सुन्दर नवयुवक समझते थे, और उसका डोरजी नाम प्रचलित था। 
चिन का मन पढ़ते-लिखने में नहीं लगता था। वह सदेव नाना प्रकार के 
विचारों में लीन रहती थी। उसकी चिन्ताओं का कोई ओर-छोर नहीं था । 
वह कभी अपने बाल्य जीवन की घटनाओं को सोचती, कभी उन व्यक्तियों की 
याद करती, जिन्होंने उसे गुृप्तचरी के लिए शिक्षित किया था, कभी विनोद 
के सम्बन्ध में सोचती-विचारती कि न मालम उसने उसके अदृश्य हो जाने पर 
क्या अनुमान लगाया हो, और जब कांग की भयावनी आकृति उसके सामने 
आं जाती, तब वह काँपने लगती | इन दिनों चीनियों का आगमन हहासा में 
होने लगा था, और जब कभी वे उसको देख पड़ते वह भय से अपने को छिपा 
लेती । उसे कभी-कभी यह प्रतीत होता कि कांग ने अपना जाल सर्वत्र बिछा 
दिया है, और एक दिन वह अकस्मात पकड़ ली जायगी । कांग की शक्ति के 
. सम्बन्ध में उसने अनेक उपाख्यान अपने साथियों से सुने थे, जौर उसकी 
. कल्पना तथा अनुमान शक्ति उनको अतिरन्जित कर उलके समक्ष अत्यन्त भया- 
. बना चित्र उपस्थित करती थी। वह उस समय अपने को नितान्‍्त बंलहीन 
. और अशक्त पाती थी। इसी भय से वह अपने साथ उन छुरों को सेव कपड़ों 
में छिपाये रखती थी, जो कोर्सिंग के थे, तथा उसके कमरे की अलमारी 
| से सुरंग में गिर पड़े थे, वह जब भुतहे मकान की सुरंग से उसके कमरे के 
| गुप्त मार्ग को ख़ोल कर भाग जाना चाहती थी। उसने निश्चय कर लिया 

था कि यदि वह पकड़ी जायगी, तो वह आत्महत्या कर लेंगी । एक दित अक- 
स्मात उसकी कोठरी में यशोधर ने उन छुरों को देख लिया, जब वह स्नाना- 
गार में स्नान कर रही थी । वह उन्हें देखकर बहुत चकराया। मन्दिर के 
निवासियों को अस्त्र रखने की अनुमति नहीं थी, और न कोई आवश्यकता ही 
थी उनके रखने की । वह जब उनको देख रहा था, चिन स्नान कर अपने कक्ष 
में आई, और उसको उस स्थान के पास खड़ा देखकर, अपनी भूल का अनु- 
मान कर संकुचित हो गई + यशोधर ने उससे सहज भाव से पूछा कि वह इन 
छुरों को क्यों अपने पास रखता है, जिसके उत्तर में उसने कहा कि आत्मरक्षार्थ 
वह उन्हें बनारस से लेकर आया है । मार्ग में अनेक हिस्र पशुओं के मिलने की 
संभावता से उसके अभिभावकों ने उन्हें पास में रखने के लिए परामर्श दिया 


था । यशोधर की शंका निवृत्त नहीं हुई, किन्तु उसने कुछ कहा नहीं । वह 
अपने साथी 'डोरजीं के छह्म नाम तथा वेष से ही परिचित था, उसकी अस- 


लियत से नहीं । 
उस घटना के पश्चात्‌ चिन अधिक सतर्कता से रहने लगी । उसने यशो- 


धर से मिलना और भी कम कर दिया । मौन ब्रत उसका पुत्र: चलने लगा। 
यशोधर जब कभी उससे आलाप करने का प्रयत्न करता, तब वह अपनी द 
अस्वस्थता का बहाना कर देती । नेसगिक शक्तियाँ उसको चिन की ओर 
बार-बार आकृष्ट करती थी । यद्यपि वह अपने मनोनिग्रह से उससे दूर रहने द 
का प्रयत्न भी करता, क्‍योंकि चिन का व्यवहार कभी-कभी इतना बेरुखी लिए _ 
होता था, जिससे वह तड़प उठता था, किन्तु इन बातों क॑ बावजूद वह उसकी _ 


ओर खिचता ही जाता था । चिन को देखे, तथा आलाप किए बिना उमे शान्ति जे 


नहीं मिलती थी । 


यह बात नहीं कि जिन प्राकृतिक शक्तियों के कारण यशोधर बार-बार 


चिन से मिलना चाहता था, उन्होंने चिन के मन को डाँवाडोल न किया हो । 


विनोद का तद्रप यशोघर उसके सामने था । यह भी ठीक है कि उसने विनोद 
से कभी प्रेम नहीं किया था और न उससे प्रेम क रने के लिए उसके मन में 


-कोई भावना या विचार ही उदय हुआ था, किन्तु वे परिस्थितियाँ दूसरी थीं । ;॒ 
है] 
है 


; 

सबसे पहले, वह स्वतन्त्र नहीं थी, एक महा भयानक संगठन की ओर से एक 
विशेष कार्य के लिये उसने प्रेम जाल की रचना की थी ; किन्तु अब परि- 
स्थितियाँ नितान्त बदली हुई थीं। वह अपने चित्त की स्वयं स्वामिनी थी । 
यद्यपि “बुहत्तर चीन संघ” का भय उसे अधमरा किए हुये था, तथापि वह 
स्वतन्त्र थी, और वह केवल एक बहुत दूर की वस्तु रह गया था । उसके 
पुरुष वेष के अन्तराल से उसका नारी-रूप कभी-कभी प्रकट होने के लिये विद्रोह 
करने लगता । कभी-कभी उसकी रातें इन्हीं विचारों की ऊहा-पोह में बीत 
जाती । यदि उसकी उस अवस्था में यशोधर कदाचित वहाँ पहुँच जाता, तो 
वह अपना छद॒मवेश उतार कर फेंक देती, तथा मुक्त कंठ से स्वीकार करती कि 
वह एक नारी है, किन्तु यह विकलता केवल राति के अन्धकार तक रहती । 
प्रातः रश्मियों के आगमन के साथ उसमें दुढ़ता का संचार होता, नागार्जुन के 
सम्मुख की हुई प्रतिज्ञा का स्मरण होता, और तब वह किसी प्रकार शान्‍्त हो 
जाती । कुछ दिनों से उसका यही दैनिक कार्यक्रम बन गया था। इसी से बह 
यशोधर से सद॑व दूर रहने का प्रयत्न करती थी, कुछ अपनी की हुई प्रतिज्ञा 
के कारण और कुछ अपने ऊपर अपना विश्वास खो जाने के कारण । लामाओं 
के पहनने का चोगा-परिधान उसके शरीर के साथ उसके मत के विचित्र भावों 
को छिपाये रखने में बड़ा सहायक हो रहा था, इसी लिये वह उसको क्षण भर 
के लिए भी अपने से विलग नहीं करती थी। केवल रात्रि में जब वह अपने 
कक्ष के द्वार को भीतरी अरगल से बन्द कर लेती, तभी वह उसे उतार कर 
सोती थी । 

तिब्बत में आकर वह एक प्रकार से बिल्कूल पिंजराबद्ध हो गई थी । 
प्राण अब उसके छटपटाने लगे थे । जब वह सुरंग से भागी थीं तब कांग के 
भय से उसकी विचारशक्ति सर्वथा लुप्त हो गई थी, और पुरुष वेष में बासबा 
के दल के साथ तिब्बत में शरण लेने के अतिरिक्त कोई दूसरा मार्ग उसे नहीं 
सूझा था, किन्‍्त्‌ वही उसके लिये अब प्राण घातक बन रहा था। प्रकृति किसी 
भी कृत्रिमता को अधिक दिनों तक प्रश्नय नहीं देती । वह उस कत्रिम आवरण 
को उतरवाने के लिये उसे बार-बार, बावजूद उसके कटु तथा घातक परिणामों 

के आग्रह करती थी--प्रोत्साहन देती थी । 
चिन ने पहले सोचा था कि वह तिब्बत से अपने देश चीन को चली 
जायगी, और वह इतने बड़े देश में कहीं अप्ने को छिपा लेगी झसे इस 
कहावत पर विश्वास था कि दीपक तले हमेशा अऑंधेरा रहता है । कांग उसे 
चीन में नहीं, किन्तु भारत में ढूंढेगा, इसलिए वह स्वदेश में उसकी दृष्टि से 
ओझल रहेगी । उसने जब तिब्बत पहुंचकर आचार्य मासपा से अपनी इच्छा 
प्रकट की, तब उन्होंने वहाँ पहुँचने की व्यवस्था की जांच करवाई नागार्जुन 
ने काशी में रहते समय उनको बताया था कि “डोरजी” चीन की यात्रा करना 
चाहता है, इसलिए जब चिन ते अपनी इच्छा चीन जाने की प्रकट की, तब 
उन्हें कोई आश्चयं नहीं, हुआ, और उन्होंने उसको हर प्रकार से सहायता देने 
का आश्वासन भी दिया । परन्तु जांच करने से मालूम हुआ कि चीन की कम्यू- 
निसठ सरकार ने सब दिशाओं में नाकेबन्दी कर रखी है, ओर कोई तिब्बती 
बिना चीनी अधिकारियों का अनुमति-पत्र प्राप्त किये, चीन में प्रवेश नहीं कर 
सकता । चिन किसी भी मूल्य पर चीनी अधिकारियों के समक्ष नहीं जाना 
चहती थी, इसलिए इधर जाने का मार्ग भी अवरुद्ध हो गया । तिब्बत में 
स्थायी रूप से रहने अथवा पुनः यशोधर के साथ भारत आने के अतिरिक्त कोई 
दूसरा उपाय न था। 
यशोधर तिब्बती भाषा से भली भाँति परिचित हो गया था । वह आसानी 
से तिब्बती बोल और समझ लेता था। उसकी मेधा शक्ति से आचाये मासपा 
ओर उनके शिष्य प्रभावित हुए थे। उसके स्नेहसिक्त व्यवहार से सभी प्रसन्न 
रहते थे । वह भारतीय प्राचीन साहित्य की खोज करने लगा । जोरवाँग मन्दिर 
का पुस्तकालय बड़ा समृद्धिशाली था। ताड्पंत्रों तथा भोजपत्रों पर उसे ऐसे 
अनेक ग्रस्थ मिले, जिनका भारत में नाम निश्चान मिट चुका था । वह उन्हें 
कंठस्थ करने लगा, और अपने अवकाश के समय उनकी प्रतिलिपियाँ भी गुप्त 
रूप से लिखने लगा | वह प्रत्येक वृहस्पतिवार को रेडियो द्वारा अपने पिता अवि- 
नाश बांबू से वार्तालाप करता, और अपने स्वास्थ्य के सम्बन्ध में उन्हें सूचित 
करता तथा उन ग्रन्थों के विषय में भी विवरण देता, जिनका वह पारायण 

करता था । अविनाश बाबू तथा. मणिमाला उसके कार से परम सन्‍्तोष प्राप्त 
करते थे । 

एक दिन वार्तालाप के समय अविनाश बाबू ने उसे उन पत्रों की याद 
दिलाई, जो उन्होंने उसके प्रस्थान के समय लिख कर दिये थे । जब यशोधर ने 
बताया कि वे अभी तक उसी के पास हैं, तब उन्होंने उसे आदेश दिया कि 
वह उनको चीन के अधिकारियों द्वारा उन अधिकारियों को पहुँचा देवे, जिनके 
नाम वे लिखे गये हैं। उन्होंने यह भी बताया कि . रेडियो द्वारा उन अधि- 
कारियों को वह स्वयं सूचित कर चुके हैं। उन्होंने कहा था कि चीनी अधिक- 
रियों के साथ सम्बन्ध स्थापित होने पर वह उस समय सुरक्षित रहेंगा, जब 
तिब्बत पर चीन अपना अधिकार स्थापित करेगा । यशोधर के पूछने पर कि 
क्या चीन तिब्बत पर आक्रमण करेगा, अविनाश बाबू ने आक्रमण को केवल 
सम्भावना बताई, कोई निर्दिष्ट उत्तर नहीं दिया; परन्तु बार-बआर सावधान 
अवश्य किया कि वह अविलम्ब उन पत्रों को पहुँचा देवे । यशोधर बड़ी द्विविधा 
में पड़ा । वह चीनी अधिकारियों से मिलना नहीं चाहता था, क्योंकि तिब्बत 
का वातावरण चीनियों के विरुद्ध बन रहा था । दोनों एक दूसरे को शंकित 
दृष्टि से देखने लगे थे, उधर चीनी सेनिकों के दल क्रमंश: ल्हासा में आ रहे 
थे, और वे तिब्बती जनता को संत्रस्त करने लगे थे। चीनी सेना के अधिका- 
रियों से मिलने के अर्थ थे तिब्बतियों का भविश्वास-भाजन बनना, जो यशोधर 
नहीं चाहता था । 

तिब्बत का राज तंत्र भी शंकित दृष्टि से चीती सेना की हलचल लक्ष्य 
कर रहा था। वह भी तिब्बत की रक्षा के लिये उपाय सोचने लगा | तिब्बत 
की सेनिक व्यवस्था बड़ी कमजोर थी । खाम्पा आदि लड़ाक्‌ जातियाँ उसके 
पूर्वीय-दक्षिणी भाग में रहतीं थीं, और ल्हासा में स्थित तिब्बती सैन्य दल 
बिल्कुल नि:शक्त और आधुनिक शस्त्रास्त्रों के व्यवहार से अपरिचित था। उनके 
पास जंग खाई हुई तलवारें और पुराने जमाने की बन्दू्कें थी ॥ न उनको 
बाकांयदा परेड होती थी, ओऔर न शस्त्रासत्रों का व्यवहार ही सिखाया जाता 
था। उनकी सेनिक साज-सज्जा बिल्कुल मध्य युगीन थी, ओर जो कुछ अस्त्र 

उन्हें भारतीय सेना के प्रस्थान के समय मिल गये थे, उनके अतिरिक्त लड़ाई 
का कोई सामान भी उनके पास नहीं था । तिब्बती राजतन्त्र ने विदेश्ञों से 
हथियार मँगाना चाहा, परन्तु वह केवल चीन के माध्यम से हो सकता था, 
क्योंकि वेदेशिक सत्ता चीत के आधीन थी । तिब्बत आगामी संकट को देख रहा 
था, किन्तु उससे मुकाबला करने के लिए उसके पास साधन नहीं थे । चीन भी 
तिब्बत की विकलता देख रहा था, परन्तु वह उसे इस प्रकार छूठ दिए हुए 
था, जसे बिल्ली चुहे को देती है । 

चीन इस समय, प्राकृतिक कारणों से तिब्बत के दुर्भेद्य मार्गों, को सैन्य 
संचालन के लिए: सुगम बना रहा था । यद्यपि पंचशील के आधार पर जो संधि 
भारत के साथ हुई, उसके द्वारा प्रभुसत्ता चीन को प्राप्त हो गई थी, तथापि 
तिब्बत की राजसत्ता को स्वाधिकार में लेने के साथ बह अन्य विदेशी हस्तक्षेप 
की आशंका -भी करता था, इसलिए अपने पश्चिमी, उत्तरी और पूर्वीय 
अंचलों से टेक, ओर बड़ी तोपों के ले जाने के लिए मार्ग बनाने में व्यस्त 
था । वह उस समग्र क्षेत्र पर कब्जा कर लेना चाहता था, जो लद्दांख से असम 
तक भारत की उत्तरी सीमा बनाता है। वह अपनी योजना को धीरे-धीरे भारत 
को हिन्दी चीनी मंत्री की घूंटी पिलाकर अग्रसर कर रहा था। मार्गों के बनने 
के पहले वह तिब्बत को हड़पने के लिये प्रस्तुत नहीं था, यद्यपि चीनी अजदहे 
ने उसको पूरी तरह से दबोच लिया था । 

चिन ओर यशोधर दोनों तिब्बत की इस स्थिति को संत्रस्त दृष्टि से देख 
रहे थे । चिन को इस अभियान का आभास पहले से था, किन्तु वह अनुमान 
करती थी कि उस योजना के परिपक्व होने में पर्याप्त विलम्ब हैं, और इस 
बीच वह किसी न किसी प्रकार चीन पहुँच जायगी । परन्तु परिस्थितियाँ 
बिल्कुल इसके विपरीत प्रमाणित हो रही थीं । बुद्ध की ढाई हजारबीं जयन्ती 
के पश्चात्‌ तुरन्त ही चीन ने तिब्बत को चारों ओर से जकड़ना आरम्भ कर 
दिया संसार को भुलावे में रखने के लिये उसने अपना शिकंजा कुछ ढीछा कर 
दिया जिसकी वजह से तिब्बत के व्यापारी और भारत के यात्री अभी तक आते 
जाते थे, परन्तु उन पर भी उसके गुप्तचरों की दृष्टि संदेव बनी रहती थी । 

चिन को इन सब बातों का ज्ञान नहीं था । भारत में गृप्तचरी के लिए उसकी 
नियुक्ति हुई थी, और भारेत निवासियों को पंचमाँगी बनाने के लिये उसको 
आदेश प्राप्त थे। उसका और कोई सम्बन्ध चीन सरकार से नहीं था। यह 
भार “बृहत्तर चीन संघ' नामक संस्था ने अपने ऊपर लिया था, जिसका संचा- 
लन काँग के आधीन था, और उसकी अभि सन्धियाँ सर्वथा राजसत्ता से स्वतंत्र 
थी । इन्हीं कारणों से चिन को सरकारी स्तर पर किए गए रक्षात्मक गुप्तचरी 
के कार्यों की कोई जानकारी नहीं थी । बासबा का दल शुद्ध धाभिक दल था, 
इसलिए गुत्तचरों की हलचल उसे मुक्त रखा गया था, यही कारण था, 
कि चिन और यशोधर का उस दल के साथ तिब्बत में आगमन गुप्त रहा, 
तथा किसी चीनी को उसका सुराग न मिला । जयन्ती समारोह के पश्चात ही 
चीन ने तिब्बत के सभी नाकों को बन्द करना आरम्भ कर दिया और भारत के 
साथ भी उसका आवागमन क्रमश: रुद्ध हो गया । 

पहाड़ी उपत्यका के पूर्वीय क्षितिज पर कृष्ण पक्ष की द्वितीया का चन्द्रमा 
तिब्बत को प्राकृतिक सुषमा को अपनी धवल चाँदनी से आलोकित करने का 
प्रयत्न कर रहा था। चिन अपने मन का अवसाद मिटाने के लिए अपने कक्ष 
से बाहर निकली, प्राकृतिक नीर॒वता के आकषंण से वह राजमार्ग को छोड़कर 
पास की पगडंडी से जंगल की ओर जाने लगी । उसे उस दिन अनेक चिन्ताओं 
ने घेर रखा था । वह अपने एकान्त जीवन से ऊब उठी थी । जब से उसने होश 
संभाला था, तब से वह इतने दिन इस प्रकार एकान्त में कभी नहीं रही थी । 
वह अपने मनका गुबार जो कई महीनों से उसके हृदय में जमा हो गया था,बाहर 
निकालने के लिये उतावली हो रही थी, परल्तु प्रश्न था कि वह किस पर 
अपना गुप्त भेद प्रकट करे । ब्रह्मचारियों के बीच में रहने के कारण वह किसी 
तिब्बती पर अपना भेद प्रकट नहीं कर सकती थी, यशोधर के अतिरिक्त अन्य 
कोई उसका साथी नहीं था, और उसके प्रति वह प्रतिज्ञा-बद्ध थी । नागार्जुन 

के उपकार को वह भुलाना नहीं चाहती थी, ओर न उस प्रतिज्ञा को जो उसने 
उनके समक्ष की थी । और, इधर अकेला जीवन भी उसके लिये परम असह्य, 
भार स्वरूप हो रहा था । इन्हीं द्विविधाओं से त्राण पाने का वह मार्ग ढूँढ़ती 
थी, ओर उसे कंवल आत्महत्या के अतिरिक्त कोई अन्य उपाय दिखाई नहीं 
पड़ता था। ह 

चीनी सेनायें दल-बादल के समान तिब्बत में आ रही थी, जिससे प्रतीत 
होता था कि उनकी ओर से कोई सैनिक कारयंबाही शीघ्र होने वाली है । बाहरी 
अञज्चलों के मठों पर उनके अधिकार की कहानियां बराबर आ रही थीं, और 
जिन पर उनका अधिकोर नहीं हुआ था, अथवा जिन्होंने उत्के कथनानुसार 
अपनी सत्ता नहीं सौंपी थी, उनके ध्वस्त होने के समाचार भी ल्‍ल्हासा के निवा- 
सियों को मिल रहे थे । ल्हासा इस समय पूर्णतया संत्रस्त था । यहाँ भी चीनी 
सेनिकों के उपद्रव आरम्भ हो गये थे । ल्हासा के चारों ओर चीनी सेनाओं का 
जाल इस प्रकार बिछ गया कि उसको तोड़ कर बाहर निकलना किसी ल्हासा 
निवासी के लिए असम्भव हो गया था । चिन सब देख समझ रही थी । वह 
चीनी संनिकों का अत्याचार अपनी आँखों से स्वयं देख चुकी थी, जब उसके 
पिता-माता को गोली से उड़ाया और भाई को संगीन का शिक्रार बनाया गया 
था । वह जानती थी कि ल्हासा क्षेत्र के मठ तथा उनके निवासी बकरों की 
भाँति काटे जांयगे, तथा लाल रक्त की नदियाँ बहाकर चीन की छाल सेना 
अपने 'लाल' नाम को सार्थक करेगी । चीनियों द्वारा पकड़े ओर मारे जाने के 
पूर्व वह उनकी यन्त्रणाओं से बचने के लिए स्वयं आत्मघात करना चाहती थी। 
जोरवांग मन्दिर की परिधि में आत्महत्या करना उसे अनुचित प्रतीत होता था। 
मृत्यु के पश्चात उसकी वास्तविकता प्रकट होकर नमाल्म किन-किन महापुरुषों 
को लाडिछत करने का साधन बने, यह भय उसे वहां आत्मघात करने का परा- 
मर्श नहीं दे रहा था। इसलिये वह वहाँ मरना चाहती थी, जहां उसका शव तन 
मिल सके, और न उसको कोई पहचान सके । वह ऐसे स्थान की तलाश में 
निकल पड़ी । 

वह जोरवाँग मन्दिर से कुछ थोड़ी दूर गई होगी कि पगडन्‍्डी की दूसरी _ 

ओर से आता हुआ कोई व्यक्ति दिखाई दिया। वह दुबक कर एक झाड़ी के 
पीछे छिप गई। किन्तु आते वाले व्यक्ति ने उसे छिपते देख लिया था । वह 
भी चौकन्ना होकर उसी स्थान पर ठहर चांरों ओर उसको अपनी दृष्टि से 
खोजने लगा । चन्द्रमा इस समय तक क्षितिज का अतिक्रमण कर गगन के पूर्वीय 
पाश्वे में आ गया था । उसका प्रकाश शर्ने: शने: तीन हो रहा था।., चिन ने 
धवल चांदनी के प्रकाश में पहचान लिया कि आगन्तुक यशोधर है, जो साँध्य 
अ्मण के पश्चात्‌ मन्दिर लौट रहा था। चीनी सेना की हल-चल से-उसको 
मासपा ने मन्दिर से दूर जाने को मना किया था, परल्तु अभ्यासवश वह धूमते- 
घूमते कुछ दूर निकल गया था । चन्द्रमा उदय होने पर वह मन्दिर लोट रहा, 
था, और मार्ग में चिन को छिपते देख कर वह कुछ शंकित हो गया । 
उस व्यक्ति को ढूँढ़ निकलने के लिये उसकी उत्कंठा जाग्रत हुई। उसने भी 
चित को देख लिया, किन्तु पहचान नहीं सका, क्योंकि झाडी की छाया उसके 
मुख पर अन्धकार का परदा डाले हुए थी । 
उसने तिब्बती भाषा में पूछा--''कौन है ?” 

- चिन का जिसको सबसे अधिक भय था, उसको सामने देख कर वह हक्‍की 
बक्की रह गई । उसके मुख से बोल न फूटा । उसका नारी-सुलभ भय उसके 
पुरुष के आवरण से प्रकट होने के लिए उद्योग करने लगा ।_ उसके मन में बह 
कोमल मीठी भावना जो महीनों से घर किये उसका जीवन दूभर बना रही थी, 
अपने अन्तिम समय में अपने प्रिय को देखकर मचलने लगी । उसके शब्द की 
तरंगें उसको निर्दिष्ट पथ से विचलित करने के लिए आतुर होने लगी। मतज्न 
जिसको प्यार करता है, उसे अपने सम्मुख उस समय देख कर जब-वह मृत्यु 
मुख पर स्थित हो, अपने मन के गुप्त भाव को बताने के लिये उसका कुछ 
विकल और चंचल होना स्वाभाविक होता है । किन्तु उसकी प्रतिज्ञा का पिशाच 
उसे पुन: डराने लगा । वह अपने मन के उद्दाम वेग को रोकने का : प्रयत्न 


. करने लगी । 


यशोधर को जब कोई उत्तर नहीं मिला, तब उसे किसी चीनी गुप्तचर 
. होने की शंका हुई । किन्तु वह निरस्त्र था । आत्मरक्षा के लिये उसके पास 

कोई साधन नहीं था । वह आगे बढ़ने में आगा पीछा करने लगा। किन्तु 
साहस कर उसने अपने प्रश्न को पुन: दोहराया, और एक ही छलांग में उसके 
समीप पहुँच कर पीछे से उसको बाहुपाश में दबा लिया। आज उसके स्पर्श 
से चिन का रोम-रोम पुलकित होने लगा । अभी तक उसने अपनी गुप्तचरी 
के दाँव घात में पुरुष-विशेष-विनोद को रोमांचित किया था, जब कि वह 
स्वयं उसके प्रभाव से अछती बनी रहती थी, कितु आज पांसा पलट गया । वह 
स्वयं उस भावना से अभिभूत हो गई, और यशोधर उससे मुक्त रहा । वह 
ज्यों-ज्यों उसको भागने से विफल बनाने के लिये उसे कसता जाता त्यों-त्यों 
वह शिथिल पड़ती जाती थी । उसकी प्रतिज्ञा चरमरा कर टूटने-टूटने हो गई, 
ओर अधिक से अधिक अपनी ग्रींवा और मुड़ा हुआ शिर उसके विशाल स्कन्ध 
से सटा दिया । मुस्कराते हुए चन्द्रमा की किरणें उसके मुख पर पड़ी। उसके 
सुहाग-विभोंर नेत्र उसकी शीतल मयूखों के स्पर्श से लजा कर मुंद गये, किन्तु 
उन्होंने उसको चीनी गुप्तचर होने के सन्देह से भी मुक्त कर दिया। यश्ञोधर 
ने पहचान लियां कि वह अपने साथी डोर जी को पकड़े हुये है । लज्जित होकर 
उसने उसे तुरन्त छोंड़ दिया | परन्तु चिन अपना सब भार उस पर डाल चुकी 
थी । उसके पेरों ने उसका भार उठाने से इनकार कर दिया, वह पथरीली 
भूमि पर गिरने लगी। यशोधर ने अनुमान किया कि उसके अचानक आक्रमण 
से डोर जी भयाकुल हो गया हैं । उसने इस बार उसे मित्र की भाँति सहारा 
देकर उसकी पीठ अपने उर से लगा लिया। चिन अपूर्व शान्ति का अनुभव 
करती हुई, उसे तृषित अधखुले नेत्रों से देखने लगी । उसकी मानसिक उथल- 
पुथल में आत्म हत्या का विचार न-मालूम कहाँ खो गया । 

यशोधर अपने कृत्य से मन ही मन कुछ लज्जित हुआ। उसने चिन को 
साहस बँधाते हुए कहा--“'अरे डोरजी, मैं हू राहुल | सँभलों, होश में आओ । 
डरो नहीं ।” 

चिन ने सुना, और समझा भी, किन्तु उस क्षणिक स्पर्श से उसकी महीनों 
से दबाई हुई प्यास बुझी नहीं, बल्कि ओर बढ़ गई थी । भय के मिस से 
लाभ उठाने के लिए वह बव्यग्र हो उठी । उसने अपनी देह ढीली कर दी और 

बिल्कुल उसके हाथों तथा सीने के सहारे हो गई । अपने अधमुदे नेत्र उसने 
पूरी तरह ;मूँद लिए । | 

यशोधर ने अनुमान किया कि डोरजी सत्य ही मूछित हो गया है। मार्च 
मास की शीतल वायु घाटियों की सन्धि से सरसराती हुई बह रही थी । सत्र 
निर्जंत वातावरण उसे अकेलापन महसूस कराने लगा। उसका अनुभव-हीन 
मस्तिस्क विकार रहित बना रहा । चिन को अपने विज्ञा् उर पर स्थापित 
किये वह धीरे-धीरे पृथ्वी पर बेठ गया | चिन असीम तृप्ति का अनुभव करती 
हुई अपने नेत्र बन्द किये लढ़की रही । 

यशोधर बड़ी विपत्ति महसूस करने लगा । उसगे चिन के मस्तक पर हाथ 
फेरते हुआ कहा-- 

--“डोरजी, डोरजी, होश में आओ ! अपने को सँभालो ! मैं चीनी 
सैनिक नहीं, तुम्हारा सखा राहुल हूँ ।” 

चिन उसके हाथों के स्पर्श से पुलकित हो रही थी । अधिक से अधिक देर 
तक वह इसी भाँति रहना चाहती थी यशोधर के बचनों को सुनते हुए भी उसने 
नहीं सुना। उसका मन आज अपना भेद खोल देने के लिये मचलने लगा । 
उसका हृदय प्रणय-भिक्षा मांगने के लिए व्यग्रता से उसकी प्रतीक्षा को मचलने 
लगा । 

किन्तु इसी समय मन्दिर की ओर से आता हुआ कोलाहल सुनाई दिया। 
यशोधर विकलता के साथ उसे सुनने तथा उसका अर्थ समझने का प्रयत्न करने 
लगा । कुछ देर उपरान्त उसने अपना नाम पूुकारे जाते हुए सुना । कंठस्वर 
आचाय॑ मासपा का था। यशोधर ने अनुमान किया कि संध्या समय की हाजिरी 
के समय उसकी अनुपस्थिति से आचायें कुछ शंकित और व्याक्‌ल हुए हैं, इस- 
लिये अन्य शिष्यों के साथ ढूँढ़ने के लिये बाहर निकले हैं । उनको उसने शंका 
निवृत्त करने के लिये उत्तर दिया--“आचायें, मैं यहाँ हूँ ।”” 

चिन ने भी उस कोलाहल को सुना था । उसका उस समय वहां अचानक 
आ जाना बड़ा कटु मालम हुआ, किन्तु वेहोशी का बहाना अब चल नहीं सकता 
था । मन की समस्त आरकाँक्षाओं को कुचलते हुए उसने अपने नेत्र खोल दिए। 

उसको होश में आते देखकर यशोधर को राहत मिली । 

उसने सन्तुष्ट होकर कहा-'डोर जी, डोर जी, तुम बड़े डरपोक हो । 
इतनी जल्दी सुध-बुध खो देते हो । मोका पड़ने पर तुम शत्र से कैसे लड़ोगे? ”” 

चिन के पास अधिक वार्तालाप के लिये समय नहीं था। उसने बिल्कुल 
बेमन अपना शिर उसके उर से हटाया, और खड़े होने के प्रयत्न में उसके 
स्कन्ध का सहारा लिया | चिन अपने मन की विज्षुव्धता से युद्धरत थी । उसने 
कोई उत्तर नहीं दिया ॥ 

यशोधर ने अनुमान किया कि अभी तक उसका भय दूर नहीं हुआ है, 
इसलिए उसको शान्‍्त करने के उद्ं इय से कहा-““डोर जी, तुमको झाड़ी के 
पीछे छिपते देखकर मैंने अनुमान किया कि कोई चीनी सैनिक या उसका कोई 
गुप्तचर है । मैं शास्त्र विहीन था, इसलिए उसको अवश करने के लिये उछल 
. कर पीछे से भरपूर पकड़ लिया । मैं क्या जानता था कि तुम हो, और तुम बस 
इतने ही में अचेत हो गये । तुम्हारा शरीर इतना शिथिल पड़ गया कि मुझे 
कुछ अन्य अनिष्ट की आशंका होने लगी थी । कहो, अब कैसी तबियत है ?” 

चिन ने लघुमात्र उत्तर किया--'ठीक है ।' 

यशोधर ने उसकी अन्यमनस्कता की ओर ध्यान न देते हुए कहा--साँध्य 
हाजिरी में हम लोगों की अनुपस्थिति से आचार्य स्वयं हम लोगों को ढूंढते हुए 
आ रहे हैं।'' | 

चिन को अब बोलने के लिये बाध्य होना पड़ा । उसने आगसल्तुकों को 
देखते हुए कहा--'आचायये को मेरी बेहोशीं न बताइयेगा ।”' 

“फिर क़्या कहूँगा ? ” 

'जो मन में आवे | अच्छा, यह कह दीजियेगा कि हम लोग शत्रुओं का 
पता लगाने गये थे; अथवा ऐसी ही कोई बात बना दीजिएगा ।” द 

यशोधर ने हंसंते हुये स्वीकार किया | आचार्य मासपा ने उसे पुनः पुकारा। 
यश्योधर और चिन ने आगे बढ़ते हुए उत्तर दिया--'“आचाय॑ं, हम लोग आ 
रहें हैं ।'!# | द 


आचाय॑ मासपा ने उनके समीप पहुँच कर कहा-“शत्रुओं का जाल चारों ५ 


है. 
प् 
; 

ओर बिछा हुआ है, और तुम लोग मेरी स्पष्ट मनाही होते हुए भी बिना आज्ञा 
लिये चल देते हो ! तुम दोनों की सुरक्षा का भार मेरे ऊपर है ।” 

यशोधर ने क्षमा मांगते हुए एक मनगढ़न्त कहानी सुना दी। आचाये ने 
सब सुनकर कहा--“अब भविष्य में कभी किसी व्यक्ति का पीछा न करना । 
ये चीनी बड़े निर्दंयी होते हैं ।” । 

चिन तथा यशोधर बिना तके किये, उतका आदेश स्वीकार कर उनके 
साथ मन्दिर चले गए । 


४ 


जोरवाँग मन्दिर के सभी निवासी गहरी नींद में सोये हुये थे। रात्रि की 
नीरबता उलकों के चीत्कार से और भी भयानक प्रतीत हो रही थी। चिन 
करवटें बदलती हुई बार-बार सोने का यत्न करती, किन्तु नींद उसके पास 
फटकती नहीं थी । संध्या की घटना उसे विशेष रूप से दग्ध कर रही थी। 
उसकी दशा उस व्यक्ति की भांति करुणा-जनक हो रही थी, जो हाथ पैरों से 
बँधा पानी के समीप पड़ा हो, किन्तु प्यास बुझाने में असमर्थ हो। यशोधर 
उसके समीप दूसरी कोठरी में पड़ा था । उन दोनों के बीच केवल एक दीवाल 
का व्यधधान था, किन्तु फिर भी वह कितनी दूर था ! वह स्वयं उस पर 
आसकत थी, किन्तु उसको उसके अथाह प्रेम का आभास तक न था। उसके 
शरीर के स्पर्श का प्रभाव अभी तक वह अनुभव कर रही थी, किन्तु वह साकार 
न होकर अब काल्पनिक हो रहा था | वह उठकर बठ गई । विकलता ने उसे 
चेन से न बैठने न दिया । वह उठकर कोठरी में टहलने लगीं । टहलते-टहलते 
वह पुन: सोचने लगी विगत घटनाओं को, अपनी प्रतिज्ञा को और अपनी 
परावश्वता को । ज्यों-ज्यों वह उसके स्तनिग्ध स्पर्श से प्राप्त सुख को सोचती, 
त्यों-त्यों उसकी प्रतिज्ञा की दुढ़ता शिथिल होती जाती । उसने एक बार निश्चय 

कर लिय्रा कि वह यशोधर पर अपने को प्रकट कर देगी, और स्वयं प्रणय-भिक्ष 
मांगेगी । इस विचर से उसका उद्विग्न मन कुछ शान्त हुआ । 

किन्तु दूसरे ही क्षण उसे स्मरण हुआ कि उसका सिर ब्रह्मचारी की भाँति 
मुंडा हुआ है । उसके पास वह कुन्तल राशि अब नहीं है, जो उसके रूप-लावण्य 
को चमत्कृत बनाती, जो नारी का नेसगिक आभूषण है, जो सुवासित तैल से 
सिक्त होकर सुगन्ध का आगार बन यशोधर को मधुकर की भाँति आकर्षित 
करती । उसके अभाव की टीस उसे व्यथित करने लगी । उस आच्तरिक वेदना 
को शान्त करने के लिए वह जल्दी-जल्दी टहलने लगी । 

फिर उसे ध्यान आया कि वह पुरुष वेष में है, जो रमणीं की कमनीयता 
का संहारक है । उसके पास जितने परिधान थे, वे सब ब्रह्मचारियों के थे, जो 
वेसे ही रसहीन थे, जैसे वे स्वयं होते हैं। वे रस संचार के स्थान पर उनका 
गला घोटते हैं । उसे स्मरण हुआ उस गुलाबी रेशमी साड़ी का, जिसमें उसकी 


छवि निरख कर कांग जैसा पुरुष व्यक्ति मोहित हो गया था। काश, यदि वह 


उसके पास होती और उससे अपने को अलंकृत कर इस अद्ध॑रात्रि में उसके 
समक्ष उपस्थित होती, तब शायद उसे प्रणय भिक्षा न माँगती पड़ती । वह 
मदमत्त पतंग की भांति स्वयं उसकी रूपाग्नि का शिक्रार बन जाता ! वह उसे 
उस दिन की हड़बड़ी में सारनाथ में ही छोड़ आयी थी, तब वह उसे निरथेक 
भार ही न समझती थी, वल्कि संदेह किए जाने का एक आधार भी मानती 
थी । उसके मुख से एक विदर्ध आह निकल कर कोठरी के वातावरण को 
पीड़ित करने लगी । 


दीपक का आलोक शर्ने: शने क्षीण हो रहा था । उसने कृप्पी से उसमें तेल ._ 
डाला । प्रकाश कुछ सजग हुआ, किन्तु उसके मनका अन्धकार दूर न हुआ। _ 


वह अपनी आकृति देखने के लिए उत्कंठित हुई, किन्तु उसके पास दपंण नहीं 
था । ब्रह्मचारियों को दपंण रखने की अनुमति नहीं थी, क्योंकि अपने रूप से 


उसका कोई सरोकार नहीं था | वह अपने में उस प्ररिवर्तत को देखना चाहती _ 
थी, जो तिब्बत के जलवायु से घटित हुआ हो । वह यह भी जानने के लिए 


लालायित थी कि उसके नेत्रों में, बह आकर्षण अब भी विद्यमान है या नहीं | 

जो पुरुष-हृदय में रसोद्रेक करने में समर्थ था। बह निरखना चाहती थी कि 
उसके मंडलीकृत कपोलों में वह लालिमा अभी अवशेष है या नहीं जो पुरुष 
अधरों को कभी ललचाती थी । उसके अधरों में कया अब भी वह रक्ताभ 
लालिमा की छंटा मौजूद है, जो मृदु हास्य के समय रक्तोत्पल कलिका की 
पंखुड़ियों को ललाती थी। उसकी दन्‍्तपंक्ति में वह विद्य ललेखा क्या अब भी 
वतंमान है, जो मोक्तिक माल को श्री हीन करती थी ! वह यह भी जानना 
चाहती थी कि उसके चिबुक का अंश-बुत द्वितीया के चन्द्र के अंशवृत से किसी 
प्रकार न्‍्यून अथवा खण्डित तो नहीं हुआ है! शंख को लजाने वाली उसकी 
ग्रीवा की भाँति लचक कहीं विलुप्त तो नहीं हो गई है ! किन्तु, दपंण न होने 
से उसके मन की अभिलाषा मन में ही रह गई । 

उसकी विचार-श्रंखला सहसा खट-खट की आवाज से टूट गई। बद्ध-रात्रि 
की नीरवता में वह साधारण-खटखटाहट बड़े जोर की जान पड़ी । वह चौंक 
कर कोठरी में चारों ओर देखने लगी, किन्तु यह न जान सकी कि शब्द कहाँ 
से आया है। खटके की आवाज पुन: हुई, और सामने दीवाल का एक पत्थर 
अपनी जगह से उखड़ कर कुछ आगे बढ़ा, और फिर एक दिशा में सरक गया 
चिन विस्फारित नेत्रों से उस बड़े छिद्र की ओर देखने लगी, जिसमें एक मनुष्य 
बड़ी सरलता से प्रवेश कर सकता था। वह किसी नई विपत्ति की आशंका से 
काँप उठी । उसे तनिक भी सन्देह नहीं रह गया कि वह किसी गुप्त मागर्गं 
अथवा सुरंग का मुहाना है । उसकी घिग्घी बंध गई, और स्थिर नेत्रों से उसके 
द्वार से किसी शत्रु अथवा मित्र के आगमन की प्रतीक्षा धुकधुकाते हृदय से 
करने लगी । । 

दूसरे क्षण सुरंग के मुहाने से एक सिर निकला, और वह कोठरी के भीतर 
की अवस्था देखने लगा। उस तेजोमय किन्तु सौम्य चेहरे को देखते ही चिन 
ने पहचान लिया कि वह आचार्य मासपा का है । चिन के हृदय कीं धड़कन कम 
होने लगी, और उसने तुरन्त झपट कर अपना चोगा परिधान, जिसे उसने 
उतार दिया था, जिसके न होने से उसका स्त्री-रूप जाना जा सकता था, हड़- 
बड़ा कर पहन लिया । उस क्षीण प्रकाश में मासपा उसका नारी रूप न देख 

सके । उन्होंने मुंह पर उंगली रखकर उसे चुप॑ रहने का संकेत किया । चिन 
चुप तो रही, किन्तु अनेक शंकायें उसके मस्तिष्क में उठने लगीं । 

मासपा से सुरंग के मुहाने से बाहर निकलकर भयहारी मृदुल वाणी में कहा- 
“बत्स; भयभीत न हो । अत्यन्त आवश्यक प्रयोजन से अध॑-रात्रि में इस गुप्त 
मार्ग से तेरे कक्ष में आया हूँ, जिनके व्यवहार करने का आदेश केवल आसंत्न 
महासंकट काल में ही है ।'' 

चिन ने परम्परा के अनुसार मासपा को साष्टांग प्रणाम किया, और उत्तका 
कथन सुनने के लिए वह उत्सुकुता से प्रतीक्षा करने लगी । 

मासपा बड़ी करुण वाणी में बोले-''वत्स, तुम और यपशोधर हमारे भगवान 
बुद्धव की जन्मभूमि के निवाप्ती हो। नागार्जुन ने तुम दोनों की शिक्षा 
तथा सुरक्षा का भार मुझे सौंप था। जितना मुझे ज्ञान था, उतना मैंने इन 
वर्षो में तुम दोनों को देकर शिक्षित किया | तुम्हारा अनुशासनपूर्ण-आचरण 
सदेव संतोषप्रद, और आदर्शरूप रहा है। तुम दोनों मुझे अति प्रिय हो । रिम- 
पोचे बासबा भी तुम दोनों से प्रसन्न हैं, और उनकी इच्छा थी कि वह तुमको 
हठयोग की शिक्षा स्वयं दें, किन्तु अब परिस्थितियाँ बिल्कुल प्रतिकल हो गई 
हैं। चीन हमारे देश पर अपना अधिकार जमाना चाहता है। उसकी सेनाओं 
ने ल्हासा को घेर लिया है । नगर के बाहर निकलने के सब मार्गों पर उनका 
कड़ा पहरा हैं।' 

च्िन ने नत नेत्रों से कहा-“'गुरुदेव, हमें मालम है ॥ चींनी सेनाओं का 
आक्रमण किसी भी क्षण हो सकता है ।”' 

“हम भी यही आशंका कर रहें हैं । धर्म को रक्षा तभी हो सकती है, जब 
जन की रक्षा हो । तिब्बत पर ऐसे संकट आते रहे हैं, और उनका परिहार 
भी सदा होता आंया है। अतएवं ऐसी वपित्ति की अवस्थाओं में सुरक्षा के 
लिए हमारे पूर्वजों ने सवंत्र गुप्त मार्गों की रचना की है, जिनसे शत्रु की आँखों 
में धूल झोंक कर निकला जा सके । आज मैं उसी गुप्त मार्ग से तुम्हारी कोठरी 
में आया हूँ, और रिमपोचे बासबा की अनुज्ञा से उनका रहस्य तुमको बताने 
के लिए गुप्त रूप से उपस्थित हुआ हूं, ताकि तुम दोनों बिना हम लोगों की 

सहायता के उनका स्वयं व्यवहार करने योग्य हो जाओ, तथा संकट से अपनी 
रक्षा करते हुए स्वदेश जा सको । आजकल की परिस्थितियों के विषय में कोई 
कुछ नहीं कह सकता । बस इतना ही अलम्‌ है कि सब कोई विकट से विकट 
संकट का सामना करने के शिए त॑यार रहे । आओ वत्स, मैं उन गुप्त मार्गों 
के खोलने-बन्द करने की शिक्षा देता हूँ । ध्यान से देखो और समझो, क्‍योंकि 
थोड़ी भी भूल से प्राण संकट में पड़ सकते हैं ।” 
चिन उत्कंठित होकर मासपा को देखने और गुप्त मार्ग का रहस्य जानने 
के लिए आत्रता से प्रतीक्षा करने छगी। मासपा ने उस दीवाल की और, 
जहाँ सुरंग का मुहाना था, इन्गित करते हुए कहा--“ध्यान से देखो गुप्त मार्ग 
के मुहाने की दीवाल में उसके सामान्तर दो खूटियाँ कपड़े टांगने के लिए लगी 
हुई हैं, और वे इतनी ऊँचाई पर बनाई गई हैं, जो हाँथ से पकड़ी जा सकती हैं । 
वस्तुत: यही दोनो खूटियाँ सुरंग के मुहाने को घ्वोलने तथा बन्द करने की चाबियाँ 
हैं। भुलांवा देने के लिए इसी ऊचांइ पर चारों दीवालों में इसी प्रकार की 
खंटियाँ जड़ी हुई हैं, किन्तु हमको केवल इन्हीं दोनों से मतलब है । जब सुरंग 
की ओर से मुहाना खोछा जायगा; तब कोठरी से बन्द करने के किए बाई 
तरफ की खूंटी का व्यवहार होगा । इन लकड़ी की खूंटियों के अन्दर मजबूत 
इरपात के चिपटे पत्तर हैं, जो चौकोर जड़े हुए पत्थर की पटिया की सन्धि में 
प्रविष्ट हो जाते हैं, तथा उसके दाहिनी तरफ के जोड़ तक खींच कर पहुँचाए 
जा सकते हैं। जब यह/ बाई खूंटी खींच कर वहाँ तक लाई जायंगी, तब 
मुहाना बन्द हो जायगा । अन्तर केवल इतना होगा खूंटी इस जोड़ के बजाय 
उच्च जोड़ पर चिपक जायगी, जिसका भेद साधारण रूप से लक्षित नहीं होगा । 
जब भीतर से द्वार खुलता है, तब यह खूँटी बाई ओर सरकती हुई इस स्थान 
पर जाती है, जहां-वह इस समय है । समझ गए ? अच्छा सुरंग का म्‌हाना 
बन्द करो । ै 
चिन ने वसा हीं किया । थोड़े ही परिश्रम से खूंटी सरक कर बाई ओर आने 
लगी' और उसके हटने के साथ ही मुहाने की पटिया अपनी जगह पर आकर 
खटंके के साथ स्वयमेव बैठ गई । मासपा ने प्रसन्न होकर कहा--'शाबाश ! ” 

चिन भी उल्फुल्ल नेत्रों से उन्हें देखने लगी । 

मासपा फिर बोले-''यदि तुम को इसको इस कोठरी से सुरंग का मुहाना 
खोलना है तब तुमको दाहिनी ओर की खुूंटी इस्तेमाल करना होगा। बाई 
. ओर की खूंटी तब तक अपनी जगह से नहीं हिलेगी, जब तक सुरंग के भीतर 
से मुहाना नहीं खोला जायगा । इस खुूंटी के नीचे भी उसी भाँमि फौंलाद॑ं 
का पत्र है, जिसे कुछ जोर देकर आगे खींचता होगा , इसको आगे खींचने 
से मुहाने की पटिया उतना आगे सरक आयगी, जितनी उसकी मोटाई है, ताकि 
वह दीवाल से सटी हुई सरक सके । इसके पश्चात ख़ूँटी को बाई दिशा में 
वेसे ही संधि से खींचते हुए दूसरी चौकोर पटिया तक ले जाओ सुरंग 
का मुह खुल जायगा । अब तुम इसको मेरी बताई हुई विध के अनुसार 
खोलो ।” 

चिन को समझने में कोई कठिनाई नहीं हुई । काशी के भुतहे मकान में 
बह-इसी प्रकार की रचना देख चुको थी। उसने खूँटी को आगे खींचा, ओर 
महाने की पटिया आगे सरक आई । जब उसने बाई ओर उसे सरकाया तो 
उसने सरक कर मुहाना खोल दिया । मासपा उसकी हस्तलाघवता देख कर 
पुन: प्रसन्न हुए । 

उन्होंने उसकी पीठ ठोंकते हुए कहा--“शाबाश, देखो सुरंग का दरवाजा 
खुल गया, अब तुम इसमें प्रवेश कर सकते हो । सुरंग के भीतर भी इसी प्रकार 
की खूटियाँ लगी हुई है, और यही व्यवस्था है । केवल इतना ध्यान रखना कि 
जब तुम कोठरी से सुरंग में जाओगे, तब मुहाना उधर से बंद करने के लिये 
इसी खूटी क॑ पीछे जो खूटी हैं, उसका इस्तेमाल करोगे, और सुरंग के भीतर 
से इस कोठरी में आने के लिए उसके दूसरे ओर की खूटीं को कुछ पीछे धक्का 
देकर इस पटिया को आगे सरकाओगे, और खूंटी को खींच कर दूसरे सन्धि- 
स्थल तक ले जाओगे । अब सुरंग के भीतर प्रवेश कर इस मुहाने को बंद 
करो ॥/ 

मासपा सुरंग में जाने के लिये आगे बढ़े । चिन ने उन्हें याद दिलाने के 
अभिप्राय से कहा- “गुरुदेव सुरंग में अन्धकार होगा, क्या दीपक ले लू ?” 

मास्पा ने सुरंग के मुख में प्रवेश करते हुए कहा-“नहीं दीपक लेने की 
कोई आवश्यकता नहीं है, भीतर प्रकाश का प्रबन्ध है। 

आचाय॑ मासपा के पीछे-पीछे चिन ने भी उस सुरंग में प्रवेश किया । वह 
मन ही मन सोच रही थी कि क्‍या सभी पुराने मकानों में गुप्त मार्गों का 
प्रबन्ध होता है ? 

सुरंग के भीतर पहुँच कर चिन ने शीतल वायु का संस्पर्श अनुभव किया । 
मासपा ने टटोल कर एक आले से सूत की लचब्छी ओर चक्रमक पत्थर तथा 
लौहखंड निकाला और उनसे अग्नि प्रकट कर लच्छी में फूंक कर लौ पेदा 
की, फिर एक मोमबत्ती उप्ती आले से निकाल कर उसे प्रज्वलित किया । 

मांसपां बोले--“वत्स इसी भाँति यहाँ हर एक द्वार के समीप वाले आले 
पर प्रकाश करने का सामान सुरक्षित रहता हैं । नि:शेष हो जांने पर पुनः नया 
सामान रखने की व्यवस्था रहती हैं। कदाचित किसी एक द्वार के समीपस्थ 
आले का सामान समाप्त हो जाय, और दुबारा रखा न जाय तो दूसरे आलों 
के सामान से काम निकाला जा सक्रता है। इस सुरंग में कई ताख हैं, 
और उनमें सवंत्र सामान रखा हुआ है ।” 

मासपा ने आगे-पीछे हटकर कई आलों का निरीक्षण कराया। इसके 
पश्चात जब चिन ने उनकी बताई हुई विधि से सुरंग का अपनी कोठरी में 
खुलने वाला द्वार बन्द कर दिया, तब वस्तुस्थिति जानने के लिये सुरंग के दोनों 
सिरों को वह देखने लगी । 

मासपा ने चिन का ध्यान आकर्षित करते हुये कहा-“दिखो प्रत्येक मुहाने 
पर अंक लिखे हुये हैं, जो कोठरी की संख्या बताते हैं। यह सुरंग कई मील 
लम्बी है। इसका एक सिरा मुख्य मन्दिर के तल भांग से आरम्भ होता है, 
ओर दूसरा सिरा काई-च नदी,के किनारे सुदूर एक गुफा में बनी हुई बुद्ध-मूर्ति 
के नीचे निकलता हैं । इस सुरंग का पूरा भेद तुम दोनों को आज बताऊंगा । 
अब तुम राहुल की कोठरी का गुप्त मार्ग खोलो । विधि वही हैं, जो तुम्हारी 
कोठरी का द्वार खोलने के लिये है ।” 

चित ने यशोधर के कक्ष क! द्वार खोलकर देखा | कक्ष में अन्धकार था, 

(और शय्या पर वह निर्भय सोया हुआ था । मोमबत्ती को एक ओर स्थापित कर 
चिन ने मासपा के संकेत से उसे जगाया। यशोधर हड़बड़ा कर उठ बेठा । 
क॒छ क्षणों के लिए वह तहबुद्धि-सा होकर उन दोनों को पहचानते का प्रयत्त 
'करने लगा । | | 

मासपा ने उसके कन्धे पर हाथ रख कर कहा--““वत्स राहुल, मैं मास॒प्रा 
हैं, और यह तुम्हारा साथी डोरजी है ।”' 

यशोधर अभी तक समझे था कि वह कोई स्वप्न देख रहा है । मासपरा के 
शब्दों को सुनकर उठा खड़ा हुआ और भूमिष्ट होकर प्रमाण किया, फिर प्रश्न 
भरी दृष्टि से उनको देखने लगा । 

मासपा ने धीरता के साथ कहा--/“बत्स राहुल, तुम स्वयं उस संकट को 
(देख रहे हो, जो पविन्न बुद्धस्तान पर. आ गया है। चीनी अजदहे के दाँत 
हमारे देश पर गड़ गये हैं । शीघ्र ही चीन और तिश्बत में युद्ध छिड़ने वाला 
है + मैं चाहता हूँ कि तुम अपने;साथी के साथ भारत वापस चले जाओ ।” 

“देव, यह कंसे सम्भव है कि हम आपको इस संकट के समय छोड़ कर 
चले जांय ।” 

“प्रथम, तुम दोनों इस देश के निवासी नहीं । दूसरे; भारत : तक तुम्हें 
सुरक्षित पहुँचाने का हमारे ऊपर दायित्व है। तीसरे, तुम्हारी शिक्षा लगभग 
समाप्त हो गई; अतएव तुम दोनों को यह देश छोड़ देना चाहिए ।” 

“परन्तु गुरुदेव, मित्र के संकट काल में भारतीय प्रीठ दिखाता नहीं 
जानते । कन्धे से कन्धा भिड़ाकर छड़ने और मरने की परम्परा हमांरे देश 
कीः हैं ॥/! 

“तुम्हारे देश की परम्परा से में परिचित हूँ । परन्तु परिस्थितियों से लाभ 
उठाना चाहिए | तिब्बत में चीन से भिड़ने की शक्ति नहीं है। हम सबको देश 
छोड़ कर तुम्हारे देश में. शरण लेना पड़ेगा । एक साथ हम लोग चल भी नहीं 
सकते । छोटी-छोटी दुकड़ियों में बँटठकर हम लोग पलायन करेंगे । इसी उहूँ श्य 
से मैं इस गुप्त मार्ग का भेद तुमको बताने आया हूँ, ताकि किसी भी समय 
तुम दोतों यहाँ से निकलकर जा सको । परिस्थितियाँ इतनी गम्भीर हो रही 

हैं कि न-मालम कब क्‍या हो जाय ! ” 

“गुरुदेव, हम लोग आपके साथ ही क्‍यों न चलें ? 

“चलने में कोई आपत्ति नहीं हैं, किन्तु हमारे साथ कोष भी होगा, और 
हमारी गति बहुत मन्थर रहेंगी । इसके अतिरिक्त कोष के साथ केवल चुने 
हुए व्यक्ति ही चल सकते हैं । तुम भारतीय हो चीनी तुमसें बोलेंगे नहीं । 
इसके अतिरिक्त तम भारतीय कान्सल जेनरल से अपना सम्बन्ध स्थापित कर 
सकते हो, और वह तुम्हारी सुरक्षा के लिए प्रत्येक उपाय करेंगे । 

“फिर आप यह गुप्त मार्ग का भेद क्‍यों बता रहे हैं ? / 

“इसलिए कि कल सूर्योदय होने पर कसी घटनायें घठने लगें, कुछ कहा 
नहीं जा सकता । कांशाग* तथा त्साँगदू $ की बेठके बराबर हो रही हैं। 
उनका मत है कि तिब्बत यथासंभव शीघ्र छोड़ दिया जाय ॥ चीनी हमारी गति 
विधि निरख रहे हैं, और कई तिब्बंती अंधिकारी उनसे मिल गये हैं। पंचेन- 
लामा इस संकट में, शायद चीन का साथ देंगे ऐसी आशंका की जा रही हैं ।7 - 

“क्या तिब्बत दो दलों में विभक्त हो गया है ? ” " 

“मालम तो ऐसा ही होता है। अपनी सेना पर भी हमारा विश्वास नहीं 
रह गया । कौत हमारी तरफ है, और कौन चीनियों का मित्र है, यह प्ररखना 
मुश्किल हो रहा है। जाने-माने व्यक्तियों तक ही हमारा परामर्श सीमित 
रहता है ।” हि | 

“तब आप लोग क्‍यों देर कर रहे हैं ? ज्यों २ आप देर करेंगे, त्यों २ 
चीनियों का जाल दृढ़ होता जायगा, ओर नाकेबन्दी हो जाने से निकल भागना 
भी मुश्किल होगा ।” 

“नव वर्ष का त्यौहार शीघ्र ही मनाया जाने वाला है । उसमें खूब धूम- 


धाम रहेगी । हसारे यहाँ यह पर्व उसी भाँति मनाया जाता है, जैसा तुम्हारे 
देश में होली का त्योहार मनाया जाता है। उसी अवसर का लाभ उठाकर 


# काशंग-तिब्बती मंत्रिमंडल 
 त्साँगदू-राष्ट्रीय परिषद 

हम यहाँ से प्रयाण करेंगे । संभव है कि मुझे भी कोष के साथ जाना पड़े, इस 
लिए समय रहते तुम दींनों को सावधान कर इस गुप्त मार्ग का भेद बता देना 
उचित प्रतीत हुआ । ऐसी ही रिमपोचे बासबा की आज्ञा प्राप्त हुई है ।” 

“आज्ञा पालन करना हमारा धर्म है, अतएवं ''''*'*' । 

“तुम दोनों की अनुशासन-दृढ़ता से हम सब बहुत प्रसन्न हैं। अब अधिक 
समय नहीं है । परौ फटने के पहले-पहले मुझे रिमपोचे बासबा की सेवा में 
उपस्थित होना है ।” 

“चलिए, मैं सेवा में प्रस्तुत हूँ ।” 

चिन उनका वर्तालाप सुन रही थी या नहीं, ठीक से नहीं कहा जा सकता । 
वह बार-बार कनखियों से यश्ोधर को देखकर अपने मानप्तिक विचारों को 
सुलझाने में व्यस्त थी । 

मासपा ने सुरंग में प्रवेश करते हुए कहा--/“इन गुप्त द्वारों को खोलने बन्द 
करने की विधि मैंने डोरजी को समझा दिया है | तुम उससे जान लेना मैं अब 
तुमको इस गुप्त मार्ग से निकलने की विधि बताऊँगा ।” फिर चिन से कहा-- 
“डोरजी, तुम इस द्वार को बन्द कर हमारे पीछे २ आओ । ठहरने से देर होने 
का भय है। रास्ता सोधा है, मैं राहुल को लेकर आगे चलता हूँ ।” 

चिन द्वार बन्द कर थोड़ी देर में उत्के पास पहुँच गई । सुरंग सीधी चली 
गई थी । उसकी जमीन कहीं समतरू और कहीं ऊबड़-खाबड़ थी । छोटे-छोटे 
कीड़े-मकोड़े सत्र थे, परन्तु वे मनुष्य के आगमन के साथ ही इधर-उधर हट 
जाते थे । 

लगभग ढाई मील तक वे चुपलाप चले गये । सुरंग में ही कहीं-कहीं उन्हें 
जमीन नम मिली, ओर कहीं-कहीं झरता हुआ पानी किसी पहाड़ी सोत की 
सूचना दे रहा था | पानी बहने के लिए नालियां बनी हुई थीं, जिनसे बहकर 
बह किसी गह वर में गिर रहा था । आगे सुरंग बन्द दिखाई दी । वहां पहु चने 
पर मासपा ने कहा--“अब हम सुरंग के दूसरे मुहाने पर आ गये हैं। इसी 
स्थान के ऊपर एक अन्धी गुफा हैं, जिसके एक कोने में बुद्ध भगवान की मूर्ति 
स्थापित है । यह पानी नदी में जा रहा है । झरने के समीप तुम बाहर को निक- 


वँंचेनां ] - [ २४७ 


लते हुए जिन शिलां खण्डों कों देंखंतें हो, वंस्तुतः ऊंपर॑ पहुँचने के लिये यह 
सोपान है। मैं यहां ठहरा हूँ, डोरजी तुम ऊपर जाकर द्वार खोलों। रीति 
वही है जिससे इस सुरंग के संब द्वार खुलतें हैं। उसी मांति खूटियों को 
घुमाना होता है, और बुद्ध भगवान की मूति अपने स्थान से हटकर बाहर 
निकलने का मार्ग दे देती है। सबसे ऊपर पहुँच जाने पर तुम्हें दोनों खूंटियाँ 
मिलेगी । भीतर से खोलने के लिये दाहिनी खूंटी का उपयोग करो, और बन्द करने 
के लिये बाँई खूंटी का । जाओ निर्भय होकर इस सोपान पर चढ़ जाओ ।” 

चिन आदेश पाकर दीवाल का सहारा लिये ऊपर चढ़ गई। उसने दाहिनीं 
खूंठी को हटाने का प्रयत्न किया, किन्तु वह तनिक भी अपने स्थान से नहीं 
हिली । उसने अपनी सारी शक्ति लगा दी, फिर भी वह टस से मस नहीं हुई । 
वह निराश होकर मासपा से बोली-““गुरुदेव यह खूंठी अपनी जगह से नहीं 
हिलती ? ” मासपा ने पुछा-“'क्या उसको तुमने खींचकर ऊंचे उठाया है ? 
चिन को अपनी भूल मालम पड़ी । उसने लज्जित कंठ से उत्तर दिया--““गुरुदेव 
भूल हुई, क्षमा कीजिएगा ।” 

यह कहकर उसने उसे खींचकर ऊंचा किया । वह ऊपर बड़ी सरलता से 
चढ़ गई। अब उसने पूर्वोक्त विधि से दाहिनी ओर घुमाया । बुद्ध की प्रतिमा 
एक ओर सरक गई, और ठंडी वायु का प्रबल क्षोंका उस सुरंग में प्रविष्ठ 
हुआ । मासपा उसके लिए पहले से तैयार थे। वह मोमबत्ती को एक कोने में 
वायु के मार्ग से दूर ले जाकर हाथ की आड़ किये हुए थे । 

मासपा ने पूछा--“द्वारं खुल गया डोर जी ? ” 

चिन ने प्रसन्न कंठ से उत्तर दिया--“'हां, गुरुदेव, मैं अब ऊपर जाता हूँ। 
गुफा के द्वार पर चाँदनी मालूम होती है ।”” 

“चलो, हम लोग भी वहां आते हैं [” 

मासपा ने यशोधर को ऊपर चढ़ने का आदेश दिया, उसके पीछे-पीछे वे 
स्वयं चढ़े ।यशोधर ने देखा कि बुद्ध की प्रतिमा एक ओर हटी हुई है । वहाँ की 
दीवाल में भी वैसी ही दो खूँटियाँ लगी हुई हैं । 

मासपा ने इस बार यशोधर से सुरंग का द्वार बन्द कराया। चिन गुफा के 

द्वार पर उनके आंग्रमेन की प्रतीक्षा में खड़ी चाँदनी की छंटा निरख रही थी 
जहाँ वह खड़ी थी, वहाँ से एक पगडन्डी ज्ञीचे काई-चू नदी तक गई हुई थी 
नदी में बहुत दूर -तक रेत पड़ी हुई थी। लगभग आधे ज्मील के आगे सर्प की 
भाँति बल खाती हुई तदी को धारा बह रही थी । पवत्र सनसनाता हुआ 
शरीर को शीत से रोमांचित कर रहा था । क्र 

मासपा ने उंगली से संकेत करते हुए कहा--इस पगडडी से नदी पार 
करो । यह अति नि्जन स्थान है. । इसके आगे दक्षिण दिशा में उंत पहाड़ों के 
पीछे ची घाटी है, जिसको पार कर तुम खांपाओं के देश में पहुँच जाओगे जो 
सब भाँति सुरक्षित है। वहाँ अभी चीनियों का 'प्रवेश नहीं हुआ है ।' 

यश्योधर ने प्रकृति निरीक्षण करते हुए कहा--यहाँ से यह प्रान्त कितना 
सुन्दर मालूम होता है !” 

मासपा ने सगर्ब कहा--“प्राकृतिक छटा के लिये हमारा देश सर्वोत्तम है । 
यह देवताओं की निवास-भूमि हैं । पावंती के पिता हिमवान इसी प्रदेश के 
स्वामी थे, और कलास शिखर भी इसी पृण्य भूमि में है ॥ इस देश का .विस्तार 
दक्षिण में समुद्र तक चला गया है, जहाँ कपिल वस्तु, राजगृही, गया तथा 
' सारनाथ है, जो भगवान बुद्ध की क्रीड़ा भूमि रही है ।” 

यशोधर ने सवितय प्रतिवाद किया--“दे व, अपराध क्षमा हो, जिन स्थानों 
का आपने नाम लिया है, वे सब भारत के नगर हैं तथा उसके विहार राज्य 
में स्थित हैं। सारनाथ उत्तर प्रदेश में है।'' 

मासपा ने गम्भीर वाणी में कहा--““वत्स यह विभाजन, राजनैतिक है, 
धार्मिक नहीं । धर्मं के अनुसार यदि देशों का विभाजन हो, तो ये क्षेत्र इस 
देश-धर्म से सम्बन्धित होने के कारण-बुद्धिस्तान के क्षेत्र में ही आयेंगे । पृथ्वी 
का विभाजन दरअसल सागर करता है, पहाड़ तो पृथ्वी तल को सुरम्य बना- 
कर गौरव प्रदान करते हैं । वस्तुतः उनसे देश का विभाजन नहीं होता ॥' 

“प्रन्तु पहाड़ . सीमाये.तो निर्धारित करते हैं । - 

“हाँ, वे राजनीतिक सीमा अवश्य बनाते हैं । मैंने तो धारमिक सीमा की 

विवेच ना की है । प्राचीन काल में बिहार-बंगाल का घनिष्ट सैम्बन्ध तिब्बत से 
रहा था । शक्ति अथवा तान्त्रिक धर्म हमें इसी देश से प्राप्त हुआ है। हठथोग 
का ज्ञान भी इन्हीं देशों के धर्माचार्यों से मिला है । हम लोग अब पुन: संकटा- 
पन्न होने १र इसी देश में शरण लेंगे ।” | 

“भारत की परम्परा है संकटापन्नों को शरण देने की । न मालूम आजतक 
कितने देशों के लोगों ने अपनी विपत्ति के ससय यहाँ व्यतीत किये हैं, और वे 
सब हमारे देश में इस प्रकार घुल-मिल गये हैं, कि अब उनके स्वतन्त्र व्यक्तित्व 
का पता ही नहीं चलता । भारत ने इधर मनुष्यों को बराबरी का दर्जा देकर 
स्वदेशी बनाया है। अपनी रोटी में दूसरों को बराबरी का हिस्सा दिया है। 
कभी किसी देश पर आक्रमण कर किसी की स्वाधीनता अपहृत नहीं को । 
उसने उनके साथ ऐसा म तथा स्नेह पूर्ण व्यवहार किया है कि वे अपने देश को 
भूल गये हैं । 

“वृत्स, मैं यह अच्छी तरह जानता हूँ, तभी तो हम लोग भारत जाने का 
विचार कर रहे हैं । आओ, अब चलें । पौ फट रही है। अभी हमें अपने 
स्थान पर पहुँचने में लगभग आधा घन्टा लग जायगा, तब तक प्रात:काल हो 
जायगा । | 

यह कह कर मासपा ने गुफा में प्रवेश किया । इस बार उन्होंने यशोधर 
से नीचे सुरंग में जाने का मार्ग खुलवाया | सुरग में पहुँच कर उन्होंने उसी से 
उसका मुहाना भी बन्द करवाया । 

जब वे सब अपने-अपने कक्ष में पहुँचे, तब पक्षी चारण की भाँति बोलने 
लगे थे, और पूव॑ दिशा से प्रात:काल चारण की भाँति सूर्य भगवान के आगमन 
की सूचना देता हुआ शने: शर्नें: पश्चिम की दिशा की ओर अग्रसर हो रहा था। 

चिन की समग्र रात्रि जागते हुए कटी थी । वह क्लान्त होकर अपनी शय्या 
पर गिर पड़ी, और क्षण मात्र में गहरी निद्रा में निमग्न हो गई । यशोधर स्व- 
भावानुसार प्रातकृत्य में सलग्न हो गया । 


है 


विनोद जब कई महीनों के अनवरत परिश्रम और खोज के पश्चात्‌ चिन 
का पता लगाने मैं अप्तमर्थ रहा, तब वह उसक्री ओर से निराश हो गया । 
अकस्मात्‌ एक दिन वह ढूंढ़ते-ढूंढ़ते महिला विद्यालय कीं ओर, जा पहुँचा, 
जहाँ चिन की सखी, तथा अध्यापिका चन्द्रकला शिक्षिका थी | चिन से वह 
चन्द्रकला की प्रशंसा बहुत बार सुन चुका था। उसके मन में उससे मिलकर 
चिन की अन्य सखियों के सम्बन्ध में जानने की उत्कन्ठा सहसा जाग्रत हुई। 
किन्तु उसका मन उस विद्यालय के अन्दर प्रवेश करने में आगा-पीछा करने 
लगा। चन्द्रकला से उसका कोई विशेष परिचय नहीं था । कई महीने पहले 
बुद्ध जयन्तीं के अवसर पर उसने उसे अपनी माँ के पास चिन के साथ देखा- 
भर था, हलाँकि चिन सर्देव प्रसंग उपस्थित होने पर उसके गुणों तथा मृदुल 
स्वभाव की प्रशंसा करते अघाती न थी। उसके मन ने कहा कि शायद चिन 
ने अपने गुप्त छिपने के स्थान से उसके साथ पत्र व्ययहार किया हो, और 
उससे कोई सुराग मिले । फाटक पर पहुँच कर, वह खड़ा हो गया, और भीतर 
जाने का कोई बहाना सोचने लगा । उसे बतं मान स्थिति का कोई ज्ञान नहीं 
था । उसे नहीं मालम था कि चन्द्रकला अभी तक इस विद्यालय में अध्यापिका है, 
या कही अन्यत्र चली गई है। वह चन्द्रकका को इस समय पहचान भी नहीं 
सकता था । उसकी आक्ृति की केवल ध्‌ंधली छाया उसके मस्तिष्क में थी । 
वह यह भी न सोच पा रहा था कि कँसे वह अपना परिचय उसको देगा । वह 
इसी प्रकार के बिचारों की उधेड़बुन में था कि एक महिला रिक्‍्शे से उतर कर 
विद्यालय के फाटक पर आई और विनोद को भीतर झाँकते-ताकते देखकर पूछ 
बैठी--““महाशय जी, आप यहाँ क्‍यों खड़े हैं, और क्या ताक झाँक-कर रहे हैं ? 

विनोद की. विचार-तन्द्रा टूटी । चश्मा धारिणी, प्रौढ़ तथा अप-टू-डेट साज- 
सज्जा से मण्डित महिला के इस आकस्मिक प्रश्न से वह कुछ घबड़ा गया, और 
शुन्य दुष्टि से उसको देखने लगा । ) 

महिला ने तुरन्त उत्तर न पाकर वक्र दृष्टि से पुछा--आप कौन हैं; 
कृपया अपना परिचय देने का कष्ट करें | यहाँ क्‍यों ताक-झाँक लगाये हैं ?” 

विनोद को स्पष्ट आभास मिला कि महिला उसे शंकित दृष्टि से देख 
रही है । वह कुछ और संकृचित हो गया । वह कोई उपयुक्त उत्तर सोचने 
लगा । ु 

महिला ने इस बार अधीर होकर पूछा-- “आप की शंकित दृष्टि बता रही 
है कि आप किसी सदुद्देश्य से यहां नहीं खड़े हैं। मैं इस विद्यालय की प्रधान 
अध्यापिका हूँ । आप की गतिविधि से मुझे सनन्‍्देह होता है | कृपया अपना 
परिचय दीजिए ।” । 

प्रत्यक्ष आरोप सुनकर विनोद ने घबराहट के साथ कहा--..'“आप इस 
विद्यालय की प्रधान अध्यापिक्रा हैं, जानकर प्रसन्नता हुई | मेरा नाम विनोद 
है। मैं यहाँ की कम्यूनिस्ट र्टी का मंत्री हूँ, और अपने व्यक्तिगत कार्य से इस 
विद्यालय की अध्यापिका सुश्री चन्द्रकला जी से मिलना चाहता हूँ ।” 

महिला का वक्र दृष्टि से देखना अभी बन्द नहीं हुआ था । उसने पूछा-- 
“आप एक जिम्मेदार संस्था के मंत्री हैं, आप विद्यालय में प्रवेश कर चन्द्रकला 
जी से मिल सकते थे | इस तरह ताक-झाँक करना संस्था के लिए घातक सिद्ध 
हो सकता है ।'' 

“बस्तु स्थिति यह है कि मुझे यह ठीक नहीं मालूम कि चन्द्रकला जी इसी 
विद्यालय में पढ़ाती हैं, अथवा ३१ह अब भी यहाँ हैं या नहीं ? ” 

“तब आप चन्द्रकला जी से परिचित नहीं हैं । क्या चन्द्रकला जी आपको 
जानती हैं ? 

“कोई डेढ़ वर्ष पहले, एक बार उनको देखा था, जब वह अपनी एक चीनी 
शिष्या के साथ मेरे घर गई थीं ।” 

“आप की कहानी में अतेक अंन्तर्क थोयें निकलती आती हैं। आइये अन्दर 
चलिए ।” । 

यह कह कर महिला विद्यालय के परकोटे में प्रविष्ट हुईं। विंनोंद उसके 
पीछे-पीछे अपराधी की भाँति चलने लगा । 

अपने कमरे में पहुँच कर उसने विनोद को बेठने के लिए संकेत किया, 
और स्व्रयं अपने स्थांन पर बैठकर उस दिन की डाक देखने लगी । 

इसके पश्चात उसने ठेलीफोन उठाकर एक्सचेन्ज को पुलिस हेड क्वार्टर से 
तार का सम्वन्ध जोड़ने का अदेश दिया । जब दूसरा सिरा जुड़ा गया, और 
प्रशत हुआ कि वह किससे बात करना चासती है, तब प्रधान अध्यापिका ने 
कहा- मैं महिला विद्यालय की प्रधान अध्यापिका डाक्टर स्नेहलता बोल रही 
हैँ । क॒पा कर गुप्त जी डिप्टी सुपरिन्‍्टेण्डेण्ट पुलिस को फोन दे दीजिये ।”! 

उनके पूछने पर उसने कहा--"यदि आप मेरे विद्यालय में आने का कंष्ट 
करें, तो बड़ा अच्छा हो ।' 

गुप्त जी ने पुछा-“कहिए, क्या काम है ?” 

स्‍्नेहलता ने कनखियों से विनोद को देखते हुये उत्तर दिया-“एक सज्जन 
यहां संदिग्ध! अवस्था में पकड़े गए हैं। इधर कई दिनों से इस विद्यालय की 
लड़कियों को कुछ नवयुवक छेंड़ा करते हैं, उनकी शिकायतें आप के पास भेज 
चुकी हूँ । ऑप कृपया आकर इन सज्जन से पूछ-ताँछ करने का कष्ट करें ।! 

“अभी दस मिनट के अन्दर आता हूँ । आप उनको रोके रहिए ॥” 

स्नेहलता ने धन्यवाद देकर टेलीफोन रख दिया । 

वार्तालाप सुनते हुये विनोद का चेहरा लाल हो रहा था । उसके मानसिक 
भावों को जानने के उहूं श्य से स्नेहलता ने कहा-''आप यहां बैठिये । मिस्टर 
गुप्त को मैंने बुलवाया है, उनको सन्तुष्ट करने कें बाद आप जाइयेगा ।” 

फिर एक कागज के टुकड़े पर चन्द्रकला को आफिस बुलाने का आ देश 
लिखकर चपरासी को बुलांकर दिया । 

विनोद सब देखता रहा, किन्तु बोला कुछ नहीं । स्नेहलता ने अन्य कामों 
की ओर ध्यान दिया । थोड़ी देर में चन्द्रकला ने चिक उठाकर भीतर आने की 

अनुमति माँगी । स्नेंहलता की अनुमति पाकर जब वह भीतर प्रविष्ट हुई, तब 
विनोद नें उसे पहचान लिया, और कुछ बोलता चाहा; किन्तु स्नेहलता ने उसे 
चुप रहने का संकेत करते हुए चन्द्रकला से पूछा--“क्या आप इन महाशय को 
जानती हैं ? ! - 

चन्द्रकला ने कई महीने पहले विनोद को सरसंरी दृष्टि से देखा था, इसलिए 
वह उसे पहचानने में असमर्थ रही 

उसने सिर हिलाते हुए कहा--/'यह सौभाग्य मुझको प्राप्त नहीं है । 

सस्‍्नेहलता मुस्कराई, और मन ही मन सस्तृष्ट हुई। उसे अब विश्वास! हो 
गया कि विनोद एक आवारा नवयुवक है, जो किसी दुरभिसंधि से यहां आया 
था। ; 

बह विजय दर्प से विनोद को देखती हुई बोली-''यह आप के सामने 
चन्द्रकला जी उपस्थित हैं । आप के सम्मुख कह रहीं हैं कि वह आपको नहीं 
पहचानती । फिर कंसे आप इनसे मिलने आये थे ?” 

विनोद ने घीरता के साथ कहा--“यह तो मैं पहले ही बता चुका था कि 
कई महीने पहले बुद्ध-जयन्त्री के अवसर पर यह अपनी एक चीनी शिष्या सुश्री 
चिनचुन के साथ मेरी मां से मिलने मेरे घर गई थी, मैंने तब इनको सरसरी 
दृष्टि से देखा था । इसके बाद मैं त्र॒ इनमे मिला, ओर तर इनको. देखा।ही ; 
इसीलिये मैं इनसे मिलने में विद्यालय के दर पर खड़ा .आगा-पीछा कर रहा 
था, कि आप आ गई ।” " 

चिनचुन के साथ जाने की घटना का उल्लेख करने से चन्द्रकला को वह 
पुरानी घटना स्मरण हो आई जब उसने बुद्ध-जयन्ती के अवसर पर चीनी 
कमारियों की भिक्षुणी-दीक्षा के समारोह पर मणिमाला को बातचीत करने के 
लिए मना किया था, और जब उसे ज्ञात हुआ कि वह संसत्सदस्या तथा प्रसिद्ध 
क्रान्तिकारिणी है, तो क्षमा याचना के लिए उनके घर पर चिनचुन के साथ 
गई थी । 

उसने विनोद को गौर से देखते हुए कहा-“'मैं तो संसत्सदस्यता श्रीमती 
मणिमाला जी के घर चिन के साथ गई थी, किन्तु अविनाश बाबू के अतिरिक्त 

मैंने किसी अन्य पुरुष को नहीं देखा था ।” 

विनोद ने रक्ताभ कपोलों से कहा--““मैं उनका बड़ा पुत्र हूँ मेरा छोटा 
भाई यशोधर भिक्ष की दीक्षा लेकर आजकल तिब्बत में है ।” 

“हाँ याद आया, चिन ने अपने एक पत्र में आपका जिक्र किया था। क्‍या 
आप का नाम विनोद बाबू है ९” 

“हाँ मेरा नाम विनोद है। चिन आज लगभग डेढ़ वर्ष से लापता है। 
उसी के सम्बन्ध में जानकारी प्राप्त करने के लिए आप से मिलना चाहता 
था।” 

: इसी समय डिप्टी सुपरिस्टेण्डें्ट श्री गुप्त ने चिक्र उठाकर कमरे में प्रवेश 
किया । स्नेहलता ने उठकर सम्मान प्रदर्शित क्रिया, और कहा-'“आइये, अपने 
अपने शब्दों का यथावत्‌ पालन किया | दस मिनट के अन्दर आप आ गये ।”” 

श्री गुप्त ने उड़ती हुई नजर सब पर डाली । विनोद को पहचान कर 
पूछा-“कहि?, विनोद बाबू, आप यहाँ कंसे ? कम्युनिस्टों ने कप्रा बालिकाओं 
को भी अपने दल में भर्ती करने की कोई योजना बनाई है ?” यह कह कर वह 
हँसने लगे । 

फिर स्नेहलता से पूछा-““कहिये, आपका वह आसामी कहाँ है, जिससे 
पूछ-ताछ करने के लिए आपने मुझे बुलाया है ।” 

डाक्टर स्नेहलता अब बड़ी द्विविधा में पड़ी । विनोद के सम्बन्ध में उसकी 
धारणा गलत साबित हुई । अविनाश बाबू तथा मणिमाला के नाम से वह 
भलीभांति परिचित थी, हालांकि उनको देखने या उनसे मिलने का कोई 
सुयोग नहीं आया था । 

उसने विनोद की ओर संकेत करते हुये कहा--'आप शायद इन सज्जन को 
पहचानते हैं ? 

श्री गुप्त ने उत्तर दिया-“हाँ, बखूबी । भला काशी का कौन आदमी 
इनको तथा इनके माता-पिता, अविनाश बाबू तथा मणिमाला जी को न जानता 
होगा ! आप यह सब क्यों मुझसे पूछती हैं ? क्या आप इनको नहीं जानतीं ? 
क्या आप ने इन्हीं से पूछ-ताँछ के लिये मुझे बुलाया था ।” 

विनोद ने हेंस कर कहा--'जो हाँ, मेरी ही शिनाख्त के लिये। प्रधान 
अध्यापिका जी ने आप को कष्ट दिया है। बात यह है कि एक चीनी भिक्षणी 
जो हमारी कम्युनिष्ट पार्टी की सदस्या थी, अकस्मात काशी से लगभग डेढ़ 
वर्ष पर्व अन्तर्धान हों गई । नहीं जानता कि वह स्वेच्छा से चली गई हैं, या 
किसी ने उसको ह॒त्या कर दी है । हत्या की जाती तो, लाश मिलना जरूरी 
था।*' 

श्री गृप्त ने बीच में टोक कर कहा--““हमारे पुलिस दफ्तर में कोई रिपोर्ट 
किसी चीनी भिक्षुणी के गुम होने की नहीं है । सम्भव हैं कि कोई गुप्त प्रेम 
का मामला हो, और उसने गंगा में ड्ब कर आत्महत्या कर ली हो ।” 

“अब तो ऐया ही क॒छ निष्कर्ष निकालना होगा। चिन इसी विद्यालय 
को छात्रा थी, और चन्द्रकला जी के साथ उसकी मित्रता थी। मैं आज अक- 
स्मात्‌ इधर से जा रहा था कि विद्यालय को नाम-पट्टिका दिखाई दी। तब 
याद आया कि शायद चन्द्रकका जी को उसका कुछ हाल मालूम हो, और 
शायद उसने कोई पत्र-व्यवहार इनसे किया हो । किन्तु चद्रकला जीं से मैं 
विशेष रूप से परिचित न था । केवल एक बार इनको देखा था, कितु चिन से 
इनकी तारीफ सुनता था । मिल या न मिल, इसी विचार में था कि प्रधान 
अध्यापिका जी आ गई, और मुझे उचक्क़ा समझ कर प्रश्नोत्तर के लिए ले 
आई ॥” | 

श्री गुप्त ठठाकर हँस पड़े | स्नेहहता मन ही मन लज्ज्ञित होकर नीचे 
देखने लगी । 

श्री गुप्त ने हँसते हुये कहा--“'बाह स्नेहलता जी, खोदा पहाड़ और निकली 
चुहिया ! ” 

स्नेहलता ने अपनी झेंप मिटाने के उहं श्य से कहा--गलती इन्सान से 
ही होती है । विनोद बाबू को संदिग्ध अवस्था में देखकर मुझसे गलती हो गई, 
आशा है कि वह इसके लिए मुझे क्षमा करेंगे ।” 

विनोद ने उठते हुए कहा-“आप का सन्‍्देह निवृत्त हो गया, अब तो 
जाने की अनुमति है न?” फिर चन्द्रकला से कहा-“यदि कभी चिन का 

समाचार मिलें, तो कृपा कर सूचित. करने का कष्ट करें ।”! 

स्नेहलता ने उठते हुए कहा--““जब तक आप क्षमा नहीं करेंगे, तब तक 
जाने की अनुमति नहीं मिलेगी ।”' ः 

“इस औपचारिकता की आवश्वकता नहीं है। मुझे परमः सन्‍्तोष है कि 
आंप अपनी अभिरक्षितों की प्रतिष्ठा के प्रति जागरूक हैं ।”' 

चन्द्रकला ने विनोद से कहा-''चिन के सम्बन्ध में बातें करने के लिए 
आपके घर आऊंगी, आप किस समय घर पर मिलते हैं ?” 

“घर में मिलने का समय कुछ निश्चित नहीं है, मेरा अधिकांश समय पार्टी 
के कार्यालय में बीतता है । वहां आप अपनी सुविधानुसार मिलसकती हैं ।” 

“घर पर जाने से आप की माता जी से भी साक्षातकार हो जाता | बहुत 
दिनों से उनसे मिली नहीं हूं ।” 

स्नेहलता बीच में बोल उठी--“चन्द्रकला जी, जब आप विनोद बाबू के 
घर जाएँ तम मझे भी अपने साथ ले चलिएगा । मणिमाला जी के दर्शनों की 
बड़ी अभिलाषा है ।” | 

श्री गुप्त ने हंसते हुए कहा-आप शायद बिनोद बाबू की माता जी का 
बिख्यात नाम नहीं जानतीं ! वह काश्ञी में 'भाभी” के नाम से परिचित हैं 
ओर अविनाश बाबू, 'भया' के नाम से ।”! 

स्नेहलता--'अरे ! क्‍या भाभी और विनोद बाबू की माता एक ही 
व्यक्ति हैं 

श्रो गुप्त-“जी हाँ ।” 

स्नेहलता--““उनका नाम मैंने बहुत सुना है। जब्र मैं पढ़तीं थी, तब उनके 
साहस की कहानियाँ सना करती थीं। विनोद बाबू, मैंने आपके प्रत्नि बड़ा 
अन्याय किया है !-” 

श्री ग॒प्त--“कहावत है कि जिसका परिणाम सखद है, वह सब ठीक है । 
आप अपने मन में कोई मैल न लाइए, बिनोद बांबू बड़े सहृदय व्यक्ति हैं; अन्य 
कम्यूनिस्टों से सवंथा भिन्न हैं ।' 

स्‍्नेहलता--“'बेशक; यदि विनोद बाबू की ज़गह कोई दूसरा अति साधारण 

कोटि का कम्यूनिस्ट होता, वह तो नीचे की धरती ऊपर उठा लेता ॥” 

श्री गुप्त ने विदा माँगते हुए कहा--“अच्छा अब विदा दीजिए स्नेहलता 

गरी ! आइए विनोद बाबू, मेरे पास पुलिस की गाड़ी है । जहाँ कहियेगा, वहां 

पहुँचा देगा । 

“चलिए, जब आप पुलिस देल-बल के साथ आये हैं, तब खाली कंसे 
जांयगे ? औपचारिक गिरफ्तारी न सही, स्नेह की गिरफ्तारी हुई। बाहर 
बैठा चपरासी तो यही समझेगा कि पुलिस किसी लोफर--उचक्के को गिरफ्तार 
करके ले गई !” विनोद के साथ सब हँसने लगे । 

चन्द्रकला ने कहा--“और यदि कहीं आस-पास में कोई प्रेस रिपोर्टर हो, 
अथवा आ जाय, तो स्थानीय पत्रों के सांध्य संस्करण की सु्खियां होंगी-- 
“कम्युनिस्ट पार्टी के प्रधान मन्‍्त्री की गुन्ड़ागर्दी में गिरफ्तारी ।” 

पुन: सब हँसने लगे । 

श्री गुप्त ने विनोद का हाथ पकड़ कर खींचते हुए कहा--““चलिए विनोद 
बाबू, आज आपने अच्छा मजाक किया !/ 

स्नेहलता और चन्द्रकला ने उन्हें नमस्क्रार कर विदा दी । उनके जाने के 
बाद स्नेहलता ने कहा--कभी-कभी कैसी भोंड़ी भूल हो जाती है! ” 

चन्द्रकला ने उसका परिताप दूर करने के उद्देश्य से कहा--“भूल से भलाई 
भी तो पैदा होती है। इसी बहाने आप का परिचय विनोद बाबू से हो गया, 
और भाभी जी से भविष्य में होने की संभावना उत्पन्न हुई ।” 

स्नेहुलता ने शिर हिलाकर अनुमोदन किया । 


६्‌ 


चिन के गुम हो जाने से 'बृहत्तर चीन संघ! के कार्यकर्ताओं को महान 

आश्चयें हुआ. था। काँग द्वारा नियुक्त गृप्तचर विभाग के संचालक को-सिंग 
की सारी युक्तियाँ विफल हुई और चिन का कोई सुराग न मिला । आत्महत्या 
के अतिरिक्त कोई अन्य उचित निष्कर्ष नहीं निकलता था। को-सिंग ने कांग 
की चिन के प्रति अनुरक्ति, तथा उसको गिरफ्तार कर कमरे में बन्द करना, 
तथा उसकी मकान के गृप्त मार्ग से भाग निकलने कीं कथा बिल्कुल गुप्त रखी 
थी, यहाँ तक कि कमरे का गिराया जाना भी किसी को बिदित नहीं होने पाया । 
उसने उस बड़े कमरे को दो छोटे कमरों में विभक्त कराया, तथा इसी प्रकार 
के छोटे-छोटे अन्य कई परिवतंन कराए। कांग का विश्वासपात्र होने से कोई 
उसके कार्यों का प्रतिवाद करने का साहस नहीं करता था । उसके उद्धत, तथा 
उच्छु खल होने के कारण उससे कोई आलाप भी नहीं करता था। उसका 
मदिरा-सेवन परिधि के बाहर निकल गया था। अब वह चोबीसों घन्टे नशे 
में धुत रहता, साथ ही उसकी अन्य पाशविक वृत्तियाँ भी उभर कर ऊपरी 
सतह पर आ रही थीं । वह सर्देव जा-बेजा बोला करता, इसलिए प्राय: सभी 
उससे दूर-दूर रहते थे । 

प्राय: विश्वस्त नौकर अपने स्वामी का अनुकरण करने गौरव-बोध करते 
हैं। को-सिंग भी काँग के पदांकों पर चलने का विचार करने लगा । कांग ने 
गुप्तचरों की प्रधात चिन को वरण किया था, इसलिए को-सिंग को यह स्वेथा 
उचित जान पड़ा कि वह उसकी उत्तराधिकारिणी ली-सूँग को अपनी प्रेयसी 
बनावे । 

ली-सूंग पर वह डोरे डालने लगा । किस्तु उसकी दुरभिसन्धि को समझते 
ली को देर न लगी। वह अत्यन्त सावधानी से रहने लगी । वह जब कभी 
भुतहे मकान में उसे बुलाता, वह हो-चीन या चाउचिन अथवा दोनों को साथ 
लेकर उससे मिलने जाती । को-सिंग इससे बहुत कुढ़ता था, परन्तु स्पष्ट रूप से 
कछ कह भी नहीं सकता था। जब वह एकान्त में बात करने की इच्छा प्रकट 
करता, तब उसको किसी कमरे में बैठाकर स्वयं उससे बात करने के लिए 
एकान्त कमरे में चली जाती । विशेष कुछ कहने को होता न था, इसलिए इधर- 
उधर की अनगंल बातें जब वह करने लगता, तब लीसूंग विनय पूर्ण शब्दों में 

किसी काम का बहाना बनाकर वहाँ से चली आती थी । इससे उसे और भी 
कढ़न होती थी । 

को-सिंग के व्यवहार से हो-चीन तथा चाउचिन भी बहुत असन्तुष्ट रहते 
थे। ली-संग ने उसको को-सिंग की दुरभिसन्धि का आभास दे दिया था, इससे 
वे दोनों सतकंता से उसको रक्षा करते थे। ली-सूंग भी आत्मरक्षा के लिए 
रिवाल्वर और छुरा अपने साथ रखती थी ।॥ हो-चीन तथा चाउ-चिन को 
शिष्यता में उन दोनों अस्त्रों के प्रयोग में उसने पटुता भी प्राप्त कर ली थी। 
बह चीनी और जापानी व्यायामों द्वारा अपने शरीर को दृढ़ तथा लचीला बना 
रही थी । उसे आशंका थी कि एक न एक दिन उसकी भिड़न्त को-सिंग के साथ 
होगी, और वह उसके लिए अपने को पूर्णतया तैयार कर रही थी । 

यद्यपि कोई स्पष्ट सूत्र नहीं मिला था, तथापि ली-सूंग शंका करने लगी 
थी कि उसकी सखी चिन के गुप्त होने में काँग का प्रत्यक्ष, अथवा अप्रत्यक्ष हाथ 
अवश्य है। काँग से मिलने के लिए चिन उससे मिलकर आई थी, और यदि 
वह बीच में गायब नहीं हो गई, या किसी षड़यन्त्र से गुम नहीं कर दी गई, 
तब वह अवश्य कांग की जानकारी में गायब की गई है, अथवा उसकी इच्छा 
के विरोध में वह या तो मारी गई, अथवा किसी दुर्घटना में फैसकर मर गई । 
को-सिंग द्वारा बार-बार उसकी आत्महत्या पर जोर देने का अर्थ वह यही 
लगाती थी । उसने अपना सन्देह चाउ तथा हो-चीन पर भी प्रकट कर दिया 
था । परिस्थितियों के अध्ययन से वे दोनों भी इसी परिणाम प्रर पहुंचते थे । 
. इसीलिए जब ली-सूंग को को-भथिंग की नियत बिगड़ने का आभास मिला, उसने 
. चाउ को, जिसे वह पिता के सदृश मानती थी, अपनी आशंका बताई । उसने 
. हो-चीन के साथ परामर्श कर उसकी रक्षा करने का बचन दिया और एकबार 
काँग से भी टक्कर लेने का इरादा कर लिया । 
विनोद ते चित के गुम होने के बाद, अपना बंगाली टोला वाला मकान 
. छोड़ दिया था, और चीनी नौकरों को, जो वृहत्तर चीन संघ के सदस्य थे; 
इनाम देकर बरखास्त कर दिया । वे सब ली-सूँग के साथ चाउ के घर में 
रहने और उसकी दूकान में काम करने लगे थे। विनोद अपना सब सम्बन्ध 

उन लोगों से तोड़ कर कम्युनिस्ट पार्टी के संचालन में जुट गया । चाउ और 
हो-चिन से उसकी भेंट प्रायः पार्टी' के कार्यालय में होती थी। कांग की 
योजना के अनुसार चिन का स्थान ली-सूँग को ग्रहण करना था, परस्तु विनोद 
के साथ विश्वासवात करने को उसका मन गवाही न देता था । वह उस ओर 
से उदासीन हो गई । जब कांग ने अपने एक पत्र में विनोद का हाल पूछा, 
तब बहाँ से जो रिपोर्ट गई उससे वह बहुत अपनन्तुष्ट हुआ, तथा अपने दूसरे 
पत्र में ली-सूंग को उससे सम्बन्ध स्थापित करने की ताकीद की। चाउ ने 
विनोद को अपने घर ले चलने का बहुत प्रयत्न किया, वह स्देव कोई न कोई 
बहाना बनाकर टालता रहा । जब विनोद किसी प्रकार चाउ के घर नहीं 
गया, तब ली-सूँग को स्वयं पार्टी के कार्यालय में आना पड़ा । विनोद छसकी 
ओर आकर्षित नहीं हुआ । वहाँ पर इतने व्यक्तियों का आवागमन हुआ करता 
था, जिससे कोई अवसर ली को अपनी माया फैलाने का नहीं मिलता था। 
एक दिन ली ने बिनोद को चाय पीने का निमन्त्रण दिया, जिसे उसने स्वीकार 
नहीं किया । एक दिन वह उससे मिलने के लिए उसके घर गईं, परस्तु घर में 
वह नहीं मिला । मणिमाला अब अधिकतर दिल्‍ली रहती थी, और धवि- 
नाश बाबू भी प्राय: उसके साथ रहते थे । गायत्री से अवश्य उसकी भेंट हुई,कितु 
उनके साथ उसकी पटरी नहीं बेठी । गायत्री इन दिनों परदेशियों से बहुत 
घबड़ाती थी, तथा उनको अधिक मुंह न लगाती थी । उसने दो तीन मिनठ 
बेठाकर तथा साधारणरूप से सत्कार कर उसे विदा कर दिया । ली अब स्वतः 
विनोद की ओर आकर्षित होने लगी। उसका प्रन स्वयं गुप्तचरी करने के 
विरुद्ध हो गया। वह चिन के प्रति विनोद के प्रेम की गहराई जात्तती थी, 
इसलिए वह उसकी अधिक कंद्र करती थी । एक दिन उसने अपनी कठिनाइयाँ 
चाउ से वर्णन की जिस्हें सुन कर उसने कहा कि विनोद स्वयं स्वेच्छा से अपनी 
पोजना के अनुसार काम कर रहा है, इसलिए उसे छेड़ना ठीक नहीं है । ली ने 
आदववस्त होकर सांस ली । 

विनोद में कुछ ऐसा आकषंण था, जो बार-बार लीं को उसकी ओर घसी- 
हता था । वह धीरे-धीरे उसे स्वयं प्यार करने लगी । अपनी हार से वह कभी 

: क्रभी खीझ उठती थी । चिन के प्रति सखीत्व॑ तथा स्‍्नेंह के भाव ईर्ष्या में परि- 
णित होने लगे । वह चिन से किसी भांति उन्नीस नहीं थी । यदि उसमें कोई 
कमी थी तो यह कि वह चंचल नहीं थी । वह कुछ सौम्य और शानन्‍्त प्रवृत्ति 
की थी। उसको क॒त्रिमता से आन्तरिक घृणा थी, इसीलिए उसमें उन हावभावों 
का अभाव था, जो चिन में प्रचुरता के साथ थे । 
जब सै उसे को-सिंग की बदनीयती का आभास मिला, तबसे वह विनोद 
की ओर अधिक आकर्षित होने लगी । इसका कारण यह था कि विनोद को- 
. घ्विग की अपेक्षा अधिक शॉक्तशाली था, तथा उसके माता-पिता का मान- 
सम्मान कहीं अधिक था । मणिमाला इन दिनों डिप्टी मिनिस्टर हो गई थी, 
ओर गृह विभाग उसके अधिकार में था | कभी-कभी वह यह भी सोचती थी 
कि यदि को-सिंग ले उस पर अधिक जोर-जन्न किया, तो वह वृहत्तर चीनसंघ 
का भंडाफोड़ कर मणिमाला के संरक्षण में चली जायगी । इसीलिए वह चित 
की भांति विनोद को झूठे प्रेम-प्रपंच में बाँघना नहीं चाहती थी | जिस व्यक्ति 
का बहुत ध्याव किया जाता है, जिसकी चर्चा मन अपने आप करने लग्रता है, 
उसीके प्रति प्रेम का अंकुर जन्म लेता है तथा उत्तरोत्तर मनन और ध्यान से 
बह पुष्ट होकर पल्‍लवित होगे लगता हैं । प्राय: नित्य ही .विनोद का प्रसंग 
उसके घर में उठता था, और रात्रि के एकरास्त में वह उसके सम्बन्ध में विचार 
भी करती थी । इस सतत विचार व मनन से उसमें अनुरक्ति उत्पन्न होती गई 
थी । इसके अतिरिक्त विनोद का कुछ ऐसा पौरुषेय व्यक्तित्व था, जो नारी 
मात्र को आकर्षित करता था । ली-सूँग, जितना उसके सम्बन्ध में सोचती थी 
उतना ही उसका मनाम्बर भीग कर भारी होता था । अपने प्रति विनोद की 
अन्यमनस्कता भी उसके आकर्षण का निवारण नहीं कर सकी । निषिद्ध 
वस्तुओं की ओर आकर्षित होना मानवस्वभाव की चंचलता है । अतएवं विनोद 
जितना उससे दूर भागता, उतना ही उसके समीप जाने के लिए उतका मन« 
तुरंग अधीर होता रहता था। कभी-कभी मानव स्वयं अपने मन को समझ 
नहीं पाता । विवेक कुछ और कहता है, तथा मन कुछ और । उस समय 
: व्यक्ति की स्थिति बड़ी कठिन हो जाती है। कुछ ऐसी ही दशा छी-सूंग की हो 

रही थी । 

मनुष्य अपने मन की बात और विशेषकर अपनी व्यथा कहने के लिए 
कोई अन्तरंग साथी ढूँढ़ता है। वह साथी भी अपनी जाति का होना चाहिए, 
नारी अपने मन के कपाट किसी पुरुष के सामने, चाहे वह उसका कितना हीं 
घनिष्ट क्‍यों न हो, नहीं खोल सकती । पुत्री अपनी माता से ही अपनी भान- 
सिक पीड़ा कहती है, पिता से नहीं । ली-सूंग भी अपनी जाति की किसी 
सहेली को ढूँढ़ती थी, चिन के गुम हो जाने से वह स्थान रिक्त था। किसी 
अन्य गुप्तचर के साथ उसकी घनिष्टता नहीं थी, और न परिस्थितियों तथा 
को-सिंग के स्पष्ट निषेध से कोई उसके पास फटकता था । वह सर्वथा अपने 
को अकेली पाती थी । उसका मन घम फिरकर पन: अपने विचारों 
की कुण्डलिका में समा जाता; जहाँ केवल विनोद से सम्बन्धित मदल भावनाओं 
की असीम राशि एकत्रित रहती थी। 

ऐसे ही ऊहा-पोह में उसके दिन बीतने लगे, किन्तु विनोद का प्रतिबिम्ब 
जो उसके मानस पटल पर खिंच चुका था, उसके मिटाये न मिटा, बल्कि वह 
उत्तरोत्तर उज्ज्वल तथा प्रखर होने लगा। 

एक दिन वह अपने मकान के छज्जे पर बेठी पथारोहियों को अन्यमनस्क 
भाव से देखती हुई, विनोद के सम्बन्ध में सोच रही थी । उसकी दृष्टि सहसा 
राजपथ 'पर जाती हुई चन्द्रकला पर पड़ी । ली-सूग उससे भलीभाँति परिचित 
थी, क्योंकि वह भी चिन के साथ उसके विद्यालय की छात्रा थी। उसने उसे 
पुकार कर उसका ध्यान अपनी ओर आकर्षित किया । ली-सूँग के बुलाने पर 
वह ऊपर गई । 

ली-सूँग ने जीने पर उसका स्वागत करते हुए कहा-“बाह, बहिन जी 
आप तो हम लोगों को बिल्कूल भूल गई ! ” 

चन्द्रकला ने मुस्कराते हुए उत्तर दिया-“यही उपालम्भ मैं आप को भी 
दे सकती हूँ । जब तक चिन थी, तब तक आपके भी दर्शन होते थे, और उसके 
अन्तर्धान होने से आपके दर्शनों का भी सोभाग्य जाता रहा ।” 

उसका हाथ पकड़ कर वह बैठके में ले आई, और सोफा पर उसे बेठाकर 

स्वयं उसकी बगल में बैठती हुई बॉली--“चिन के गुम हो जाने से हम लोग 
बड़ी विपत्ति में पड़ गए हैं । मेरी तो शामत ही आ गई है ।! 

“कशल तो है ! क्‍या बात है ? ” 

“एक दुख हो तो बताऊ, मैं अपने चारों ओर विपत्ति ही विपत्ति देखतो 


नह मो) 


| 
| “जब इतनी विपत्तियाँ हैं, तब उनमें से एक तो बता ही सकती हो.। 

“चिन के न होने से मैं बहुत अकेलापन महसूस करती हूँ ।” 

“क्यों, तुम्हारी साथिनें बहुत सी भिक्षुणियाँ हैं, अकेली क्यों हो ? ” | 

“उनसे मेरी पटरी नहीं बैठती । इसके अतिरिक्त हमें एक-दूसरे से मेल- 
मिलाप बढ़ाने की मनाही है । ः 

“ऐसे कठोर नियम तो किसी संस्था में नहीं होते । सामाजिक प्राणी होने 
से मनुष्य नितान्त एकाक़ी जीवन नहीं व्यतीत कर सकता ।! 

“किन्तु समाज का त्याग करने के बाद हीं भिक्षुणी की दीक्षा मिलती 
है “जन साधारण का समाज त्याग कर वह संघ के समाज में प्रवेश करती 
है, जिसके ध्येयों में अन्तर है अवश्य, परन्तु है वह भी समाज ही ।” 

“उस समाज में मेरी कोई आस्था नहीं है ।” 

“फिर दीक्षा क्‍यों ली थी ? ” 

“इसका उत्तर मेरे पास नहीं है ।” के 

“स्वेच्छा से नहीं, क्या किसी के दबाव से ली थी ? ” 

“सत्य तो यही है, किन्‍्त॒ आप किसी से यह व्यक्त न. कीजिएगा |. मैं 
आपको चिन की भाँति प्यार करती हूँ ।”” 

“मैं कभी विश्वासघात नहीं करूँगी । आप निश्चिन्त रहिए। किसके दबाव 
से आपने दीक्षा ली थी ?” 

“आज नहों, किसी अन्य दिन बताऊगी ।” 

“जब मेरी परीक्षा ले लोगी ?” 

“ऐसी बात नहीं, किल्तु यह स्थान उपयुक्त नहीं है ।” 


२६४ ] [ बंचना 


“तब किसी दिन मेरे घर पर चाय पीने के लिए आइये ।” 

“अवश्य आऊंगी । मेरा मन यहाँ बहुत ऊबता है ।” 

“जब आपका मन ऊबे, तब आ सकती हैं । विद्यालय के घंटों के अतिरिक्त 
मैं बिल्कुल स्वतन्त्र हे । हाँ कभी-कभी घूमने चली जाती हूँ । आप के आने- 

- जाने से साथ-साथ चला करूँगी ।” / 

“आपका प्रस्ताव स्वीकार करती हूँ ।” 

“तब फिर आप कल संध्या समय आवेंगी ?” 

“अवद्य ।” 

“यह कह कर चन्द्रकला ने विदा ली। ली-सूँग पुन: अपने विचारों में लीन 
हो गई। 


की 


चन्द्रकका के मिल जाने से डूबती हुई ली को सहारा मिला । उसे एक 
ऐसा व्यक्ति तो मिला, जिससे वह अपनी कठिताइयों को कहकर उनके निरां- 
करण के लिए दिल खोल कर परामर्श कर सकती थी । उसकी सहदंयता से 
वह भली-भाँति परिचित थी, किन्तु उसके विषय में वह केवल इतना ही 
जानती थी कि वह संसार में अकेली है, और उसका,कोई सगा-सम्बन्धी नहीं 
है, तथा विद्यालय के छात्रावास की अधीक्षिका हैं। उसके निर्मल व्यव- 
हार से सभी सन्तुष्ट रहते हैं, और अपने तन, मन तथा धन से अनेक सम्बल- 
हीन छात्राओं की सहायता में बह तत्पर रहती हैं । वह विद्यालय की छात्राओं 
की कई संस्थाओं की संचालिका है तथा उनमें देश, समाज तथा साहित्य की 
सेवा के प्रति रुचि उत्पन्न करने में सहयोग देती है । 

एक दिन यही सब सोचते-सोचतें यकायक उसकी दृष्टि विनोद पर पड़ी जो 
शिर झुकाये रास्ते-रास्ते जा रहा था। उसको देखते ही उसका मन अधीर 
हो गया । मार्ग पर अनेक नर-नारी जा रहे थे। नारी होने के कारण उसे 
किसी पुरुष को बुलाकर अपनी ओर आकर्षित करने का साहस नहीं हुआ, कितु 
ऐसा स्वर्ण अवसर वह हाथ से जाने देना नहीं चाहती थीं। उस समय कोई 
अन्य व्यक्ति घर में नहीं था, जिसको भेजकर वह उसे बुलवाती । विनोद अपने 
विचारों में इतना तल्‍लीन था कि किसी ओर देखता तक न था। यंत्रवत्‌ वह 
चला जा रहा था| एक बार ली के मन में आया कि नीचे जाकर स्वयं उसे 
लिवा लावे, ओर इसी विचार से वह उठी भी, किन्तु उसके मन ने तुरन्त शंका- 
की कि यदि वह उसको झिड़क दे अथवा ओने में इन्कार करे, तो उसको 
मर्माहत पीड़ा तो होगी ही, साथ में पथरोहियों के सामने लाड्छित भी होना 
पड़ेगा । उसका उत्साह कुण्ठित हो गया। अपनी विवंशता से उसकी आँखों में 
आंसू छलछला आये । उसकी मानसिक पीड़ा ने सूक्ष्म रूप लेकर विनोद के 
हृदय को झंकरित किया । उसे सहसा विस्मृता चिन की याद आई । उसने 
अनुभव किया कि यह मार्ग उसका चिर परिचित है। चाउ की दूकान के सामने 
पहुँचते ही, उसका शिर स्वत: ऊपर उठ गया, और उसकी दृष्टि ली के अश्र्‌ - 
पूरित लोचनों पर जाकर टिक गई । उसको दृष्टि-भ्रम हुआ कि मानों छज्जे 
पर चिन खड़ी है। क्षण भर के लिए परों ने आगे चलने से इनकार कर दिया, 
और वह रूमाल से आँखें मल कर अपने भ्रम को परिष्कृत करने का उद्योग 
करने लगा । ली को स्वर्ण अवसर मिला, ओर उसने उसे ऊपर आने का संकेत 
किया । यद्यपि विनोद का म्रम मिट गया था, और उसने ली को पहचान भी 
लिया, तथापि उसके मन ने उसको ऊपर जाने की प्रेरणा नहीं दी । ठीक उसी 
समय ली ने अपने आसुओं को पोछने का प्रयत्न किया, जिसे विनोद ने स्पष्ट 
रूप से देखा । रमणी के आंसुओं कीं शक्ति अपरिसीम है, उसने सदेव धीर व 
परुष पुरुषों को भी बरवस अपनी धारा में बहा दिया है । बिनोद के पैर स्वत: 
चाऊ की दूकान की ओर अग्रसर हो गये, किन्तु उसके प्रच्छन्न विवेक ने अपना 


. अन्तिम प्रयत्न किया, और वह वजाय ऊपर चढ़ने के, उसकी दूकान में प्रविष्ठ 

हो गया | ली ने ऊपर से झांक कर देख लिया,कि वह दूकान के अन्दर चला 
गया है । अपना आपा खोकर वह उप्तको पकड़ने के लिए नीचे व्यस्तता के 
साथ दोड़ी । 
दूकान के अन्दर प्रवेश करने पर विनोद अप्रतिभ होकर इधर-उधर 

देखने लगा । चाउ तथा हो-चिन उस समय वहाँ मौजूद नहीं थे । विक्रेता 
सेवक सब विनोद से अपरिचित थे । उसके समय के सब व्यक्ति को-सिंग के 
उलठ-फंर से बदल गये थे। प्रायः सभी उसके ग्रुप्तचर थे, जो अपनी रिपोर्ट 
उसको दिया करते थे । उसे साधारण ग्राहक समझ कर उनमें से एक उसकी 
अभ्यथथंना करता हुआ दौड़ा और टूटी-फूटी हिन्दी में पूछा-''आपको क्‍या 
चाहिए ?” विनोद कुछ उत्तर देने जा रहा था कि ली वहाँ आ गई, और 
उसने उसको अपनी तरफ मुखातिब करने के लिये उसके स्कन्ध को पीछे से 
स्पर्श किया । विनोद ने पलट कर देखा, और ली की छलछलाती हुई आंखों से 
उसके नयन मिल गये । उसका मन अस्थिर हो उठा । ली कुछ भी बोलने में 
असमर्थ थी । उसने उसका गरेबान खींचते हुए अपने साथ ऊपर चलने का 
संकेत किया । इसी समय उसके अश्रु-विन्दु बिवशता से उसके अरुणाभा मण्डित 
कपोलों पर ढुलकने लगे । विनोद बिना कोई प्रतिवाद किए उसके पीछे-पी छे 
जाने लगा । को-पभिंग के गुप्तचर अवाक होकर उन दोनों की ओर देखने लगे । 
उनके जाने के पद्चात्‌ वे सब एकत्रित हो गए, और उनमें जो प्रधान था । उसने 
अपने अधीन कमंचारियों से पूछा--'यह कोन है ? 

उनमें से एक बोला--“इतना जानता हूँ कि यह पार्टी के एक अधिकारी 
हैं, शायद मंत्री हैं अथवा किसी अन्य जिम्मेंदारी के पद पर प्रतिष्ठित हैं ।” 

प्रधान ने सोचते हुए कहा--“'पार्टी की बैठकों में मैंने इसे देखा अवश्य है ॥ 
किन्तु ली से भी इसका परिचय है, यह नहीं जानता था ।” 

दूसरे ने कहा--“'परिचय ही नहीं घनिष्टवा भी है। देखा नहीं कि उसकी 
भांखें डबडबाई हुई थीं, ओर मुख से बोल नहीं फूटता था !” 

प्रधान--“'तब इसका अर्थ है कि ली इस युवक से प्रेम करती है ।” 

तीसरे ने कहा--''इसमें भी कोई सन्देह है। शायद दोनों में कुछ मतभेद 


ई. 

या लड़ाई-झगड़ा हो गया है । इसी लिए उसको मनाने के लिए वह नीचे आई 
थी और त्रियांचरित्र कर उसे ऊपर बुला ले गई ।” 

प्रधान--''इसकी सूचना को-सिंग को तुरन्त देना चहिए | इस विषय में 
उनका आदेश स्पष्ट है कि जो कोई ली से मिलने आवे अथवा जहाँ वह जाय 
उसकी सूचना तुरन्त दी जाय । अभी वह युवक अवश्य कुछ देर तक बैठेगा । 
अभी मान लीला आरम्भ होने जा रही है। तुममें से कोई जाकर को-भथिंग को 
सूचित कर आवे ।” 

आदेश पाकर उनमें से एक सेवक को-सिंग को सूचना देने के लिए चल 


दिया । 
जब विनोद ली के साथ अपने चिर परिचित कमरे में पहुँचा, वह उदासी 


के साथ उसकी प्रत्येक वस्तु को देखने लगा । सब सजावट वैंसी ही थी, जेसी 
चिन के सामने थी । देखते-देखते उसकी पुरानी स्मृतियाँ सजग हों कर उभरने 
लगी । वह आंखें बन्द कर उसी सोफा पर बैठ गया, जिस पर उसका प्रथम 
प्रेमालाप चिन के साथ हुआ था । 

ली चुपचाप उसकी मानसिक स्थिति का निरीक्षण कर रही थी । उसने 
उसमें व्याघात पहुँचाना उचित न समझा । वह उसक्रो पुरानी स्मृतियों में 
विभोर देखकर बोली--“विनोद बाबू वया सोच रहे हो ? /' 

उसकी कोमल वाणी ने विनोद को आंखें खोलने के लिए विवश किया । 
उसने शून्य दृष्टि से उसे देखा, और फिर उन्हें बन्द कर लिया। 

ली उसके पांस सोफा पर बेठ गई और उसको अंगुलियाँ पकड़ती हुई 
बोली--“चिन को अभी तक आप नहीं भूल सके ? ” 

विनोद ने कोई उत्तर नहीं दिया । 

वह फिर बोली--/“मैं भी उसे नहीं भूल सकी । चिन इन सबको दुख देकर 

न-मालूम कहाँ अदृश्य हो गई ।” 

“यह क्‍या तुम सच कह रही हो ?”” बिनोद ने सक्रोध पूछा । 

“तब क्या आप सोचते हैं कि हम लोगों ने उसे कहीं छिपा दिया है ” 

“मेरा तो यही अनुमान है |” 

“आपका अनुमान गलत है। उसके गम होने से हम सब उसी प्रकार 
चिन्तित तथा दुखी हैं, जितने आप हैं । हम लोग अपनी तमाम शक्ति के बाव- 
जूद उसका पता लगाने में असमर्थ रहे । न-मांलूम उसे पृथ्वी निगल गई, या 
भाष होकर वह वायु में उड़ गई ।”' 

“साफ-साफ क्‍यों नहीं कहतीं कि तुम लोगों ने उसे चीन भेज दिया है। 
उसने एक भारतीय से प्रेम किया, इसलिए उसको तुम लोगों ने दंड दिया है । 
संभव है कि तुम लोगों ने उसकी हत्या कर दी हो ।” 

“यह क्या-कहते हैं आप ! मैं अपनी प्राण प्रिय सखी की हत्या में क्या 
शामिल हो सकती हूँ ?” 

“चीनी बड़े निर्मेम होते हैं, वे सब कुछ करने में समर्थ हैं ।?' 

“विनोद जी, यह आप न कहिए, चीनियों की भावनाएँ वैसी ही हैं, जेसी 
भारतीयों की होती हैं । सुष्टि के सभी व्यक्ति समान होते हैं ।*' 

“नहीं, चीनी अन्य मनुष्यों से भिन्न हैं। उनकी संस्कृति अलग है, उनके 
विचार पृथक हैं, उनकी भावनायें विलग हैं, उनका संसार ही विचित्र है ।” 

५चिन के इतने समीप होते हुए भी आप ऐसा सोचते हैं ? मैं पूछती हें, 
चित एक चीनी होते हुए भी क्‍या आपसे प्रेम नहीं करती थी ? 

“कभी-कभी सोचता हूँ कि उसका प्रेम केवल एक दिखावा मात्र था, वह 
आन्तरिक मन से नहीं, बल्कि किसी अभिसन्धि से प्रेम का स्वांग रचती थी।” 

ली का हृदय दहल गया । उसे संदेह होने लगा कि विनोद को चीनी षड़- 

यन्त्र का कुछ आभास मिल गया है | उसका मुख विवर्ण हो गया । इसी समय 
विनोद की बन्द आँखें सहसा खुल गई, और वे ली का अम्तस्‌ देखने का प्रयत्न 
करने लगीं । ली उसकी दृष्टि के भाँखें न मिला सकी, और उसका चेहरा उतर 
गया । उसके हृदय की गति तीव्र हो गई । विनोद यकायक हँसने लगा ॥ उससे 
ली और भयभीत होकर पृथ्वी की ओर देखने लगी । 

विनोद ने कहा--“ली, मेरे अनुमान को तुम्हारी यह भीत दृष्टि सत्य 
प्रमाणित कर रही है ।” 

“नहीं” नहीं विनोद बाबू आप ऐसा न सोचिए ! ” ओर फिर सहसा उसके 

मुँह से निकल गया--““मैं सत्य हीं आप से प्रेम करती हूँ ? 

“क्या कहा, तुम मुझ से प्रम करती हो ?” कहकर बह पुनः हँसने लगा । 

उसके तिरस्कार से ली ने सुध-बुध खोकर अपने हृदय के कपाट खोल दिए 
थे। विनोद के प्रश्न से उसको अपनी स्थिति का ज्ञान हुआ । वह लाज से 
लहु-लुहान हों गई। इस प्रंकार अपना प्रेम प्रकट करने का विचार उसके 
घन में कभी उदय नहीं हुआ था। वह न जानती थी कि विनोद के विषय मे 
सोचते-सोचते उसका मानसिक प्रतिबन्ध अत्यन्त शिथिल और क्षीण हो गया है, 
जो जरा से प्रतिघात से छिन्न-भिन्न हो सकता हैं बिता जाने, बिना किसी 
पूर्व सूचना के । वह अपराधी की भाँति उसकी ओर देखकर उसकी उपहास पूर्ण 
हँसी के रुकने की प्रतीक्षा करने लगी । 

बिनोद ने व्यंग किया--“एक चिन थी, जो प्रेम करते-करते स्वयं अदृश्य 
हो गई, अब तुम प्रेम की माया फंलाने जा रही हो। धन्य हो तुम चीनी 
नारियो ! भगवान ही तुमसे बचावे ! ” 

ली अप्रतिभ होकर उसे देख रही थी । उसके मुख से केवल इतना निकला 
“काश, मैं अपना हृदय आपको दिखा सकती ।' 

बिनोद ने पुन: अट्टटास किया और कहा-“अच्छा यह बताओ कि तुम 
लोग मेरे पीछे क्‍यों पड़ी हो ? 

ली ने उत्तर न दिया । अपनी वेदना छिपाने के लिए परदे के पीछे चली 
गई । विनोद भी जाने के लिए उठ खड़ा हुआ । 

ली का भेद जानने के लिए को-सिंग का एक दूत प्रधान की आज्ञा से जीने 
पर खड़ा उनकी वार्ता सुन रहा था। विनोद की पगध्वनि सुनकर वह नीचे 
उतर गया । 

'ली विनोद को गमनोद्यत देख कर, आँसुओं को पोछती हुई पुनः: कमरे में 
आ गई और उसका दामन पकड़ कर बोली--“विनोद बाबू, आप यों अविश्वास 
लेकर न जाइये। मेरी बात भी सुन लीजिए ।” 

विनोद ठहर गया, ओर अपना दामन छुड़ाते हुए बोला--“'लो एकबार 
मैंने धोखा खाया, किन्तु अब न खाऊंँगा। चिन के धोखे में फंसकर मैं एक वर्ष 

मारा-मारा फिरा। खाना-पीना और सोना हराम हो गया । अब पुनः नारी 
की मोहनी में नहीं फसूंगा ।”' 

“विनोद बाबू मैं धोखा नहीं देती, सत्य ही आपसे प्रेम करती हूँ ।” कहते- 
कहते उसके नेत्र छुलक आए । 

“इसके लिए मैं उत्तरदायी नहीं हूँ।'” उसके स्वर की ककंशता ली के हृदय 
में तीर की तरह चुभने लगी । 

वह इतनी मर्माहत हुई कि भूमिष्ठ होकर उसने उसके पर पकड़ लिए, 
और रोते-रोते कहा--“'तुम्हारे सिवाय मेरा इस संसार में कोई संबल नहीं है । 
एक चिन थी, वह चली गई, ओर अब तुम हो । तुम भी कया मुझे परित्याग 
कर इस निष्ठरता के साथ चले जाओगे ? ” 

विनोद उसके इस अप्रत्याशित कार्य से घबड़ा गया । वह हत-बुद्धि होकर 
उसकी ओर देखने लगा । उसको उठाने की चेष्टा में वह नीचे झुक रहा था 
कि को-सिंग ने प्रवेश किया । उसको जैसी रिपोर्ट मिली थी, वैसा ही दृश्य 
उसके सामने था। क्रोध से उसका चेहरा तमतमा उठा, किन्तु उस भाव का 
दमनकर वह जोर से हँसने लगा । हँसी की ककंशता से उन दोनों का ध्यान 
भंग हुआ । ली उसको देखते ही झपाटे से उठ खड़ी हुईं । विनोद भी हटकर 
दूर खड़ा हो गया । 

को-सिंग ने बज्भगंभीर स्वर से कहा-“'मेरे दूत ने ठीक ही रिपोर्ट दी थी 
कि मानलीला हो रही है। आप कोन हैं, जो हमारी चीनी नारियों को पथ- 
भ्रष्ट करने का दुस्साहस करते हैं। यद्यपि इस समय तो आप अपराधी नहीं 
जान पड़ते, सारा अपराध इस क्तिया का है, जो आपको घसीट कर ऊपर लाई, 
और शायद जब आंप राजी नहीं हुए, तब यह प्र पकड़ कर आपके हृदय में 
करुणा का भाव उत्पन्न करने की चेष्टा कर रही थी । मैं इसको उचित दंड 
दूंगा। आप शीघ्र यहाँ से विदा हो जाइए । मैं विश्वास दिलाता हूँ कि यह 
अब पुन: आपको नहीं सताएगी ।' 

यह कह कर वह विनोद को जाने का संकेत करने लगा । विनोद ने वहाँ 
ठहरना उचित न समझा, और कुछ सोचता हुआ नीचे उतर गया । 


!  . 


विनोद कमरे से बाहर निकल गया । जब वह इस अप्रत्याशित दृश्य पर 
विचा रता हुआ जीने से उतर रहा था, तब उसने कान में को-सिंग के यह 
शब्द पहुँचे-“कतिया आज़ तेरा भेद खुल गया । अब मुझे मालम हुआ कि तू 
वृहत्तर चीन संघ की सेवा कैसे करती है ? इसी जबान के प्रेम में फंसकर संघ 
का काय भूल जाने पर जिस तरह चिन, कांग की कोपभाजन बनी और संसार 
से बिदा हुई, उसी भाँति तुझे भी क॒त्ते की भाँति मारा जायगा ।” 

चिन का नाम सुन कर विनोद के पैर स्तंभित रह गए। यद्यपि को-सिंग 
चीनी भाषा का प्रयोग कर रहा था, जिसका कुछ थोड़ा ज्ञान चित के संसगं से 
उसे प्राप्त हुआ था, किन्तु वियोग की अवधि में वह विस्मृत सा हो गया था । 
चिन के नाम ने उस ज्ञान को सज़गता दी और को-विंग का कथत कुछ-कुछ 
उसकी समझ में आया । वह ली का उत्तर सुनने के लिए ठहर गया । 

ली का सन्देह, कि चित के यकायक अदृश्य होने में कांग का हाथ है, 
को-सिंग के शब्दों से सत्य में परिणत हो गया । पहले उसका मुख विवर्ण हुआ 
किन्तु तुरन्त ही आत्म रक्षा के विचार ने उसे सतंक कर दिया उसने अपने वक्ष, 
स्थल में छिपाई हुई पिस्तौल को टटोल कर निश्चय किया कि वह यथा-स्थान 
सुरक्षित है । उसने अपने वस्त्र के ऊपर वाले बटन खोल कर उसे क्षण मात्र में 
बाहर निकालने का उपाय कर लिया, किन्तु को-सिंग के लग्राए हुए अभियोग के 
बचाव में कोई उत्तर नहीं दिया । 

उसके मौन से क्रुद्ध होकर को-सिंग पुनः: बोला--“अब मालूम हुआ कि तू 
क्यों मेरे प्रस्ताव की अवहेलना करती थी ? .तू खुद इस हिन्दुस्तानी कत्ते से प्रेम 
करती है । मैंने अपने कानों से तेरी प्रेम-भिक्षा के शब्दों कों सुता और उप्तके 
पैर पकड़ना देखा है । तू इन्कार नहीं कर सकती । मैं सोचता था कि वृहृत्तर चीन 
संघ का कार्य क्यों इतना ढीला चल रहा ! यह अब ज्ञात हुआ कि जिनको 

गुप्तचरी का काम सुपुर्द है, वे अपना कतंव्य पालन न कर प्रेम की रंगरेलियों 
में मस्त हो रहे हैं । " 

“प्रेम दिखाकर भारतीयों को पंचमांगी बनाने का ही काम मुझे दिया गया 
था, और वहीं मैं कर रही थी । आप शायद नहीं जानते कि विनोद एक प्रभाव- 
शाली भारतीय तथा यहाँ की कम्यूनिस्ट पार्टी का प्रधान संगठक एवं मन्‍्त्री है । 
उसकी माँ गृहविभाग में डिप्टी मिनिस्टर है। उसका पिता अखिल भारतीय 
स्तर पर कम्यूनिस्ट पार्टी का संचालक हैं। कांग ने उसको तुरुप का पत्ता समझ 
कर उसको वशीभूत करने के लिए चिन को उसके प्रीछे लगाया था। किन्तु आज 
आप से मालूम हुआ कि कांग ने उसको मरवा दियी है, और उसकी मृत्यु के 
बाद उन्होंने वह भार मुझे सौंपा, तब से मैं उसको अपने बश में करने के लिए 
बराबर चेष्टा कर रही हूँ, किन्तु हत्थे चढ़ता ही न था। आज मौका मिला 
तो आपने आकर उसे भंग कर दिया ।” 


अच्छा ! मेरे ऊपर दोष मढ़कर .अपनी साजिश छिपाना चाहती है ? 
क्या तू नहीं जानती कि मैं इस क्षेत्र का सर्वोच्च अधिकारी हूँ, मेरे निर्णय 
पर कोई हस्तक्षेप नहीं कर सकता । तेरा छल मैं अच्छी तरह जान गया हूं । 
तू एक ढेले से दो शिकार करती है। संघ के का के बहाने चिन भी इसी . 
हिन्दी क॒त्ते के प्रेम में फेस गई थी, और उसने मेरे स्वामी कांग के प्रस्ताव को 
ठुकरा दिया था, जिसके लिए उसको मौत के घाट उतारा गया । उसी प्रक्रार 
तू भी इस कुत्ते से प्रेम करने के कारण मेरी प्रेयसी बनने में हीला-हवाला 
करती है, इसलिये जो दंड चिन को प्लिला है, वही तुझे भी मिलेगा । यदि 
कत्ते की मौत से बचना चाहती है, तो मेरे प्रस्ताव के अनुसार मेरी प्रेमपात्री 
बनना स्वीकार कर, और उसका प्रमाण मैं आज की रात्रि में, नहीं-नहीं, अभी 
इसी क्षण चाहता हूं ।” 

यह कहता हुआ वह ली को अपने बाहु पाश में आबद्ध करने के लिए दोनों 
हाथ फैलाए हुए अग्रसर हुआ। इस समय उप्तकी आकृति रीछ के समान 
भयावनी थी । महीनों की दबी हुई ज्वाला उसके मदिरोन्मत्त नेत्रों से फूट रही 
थी। भय तथा लज्जा दोनों तिरोहित हो चुके थे । 

उसकी भयावनी आकृति से ली भयभीत हरिणी की भाँति पीछे हटने 
लगी ।कमरा शून्य था, उसकी रक्षा करने वाला कोई नहीं था । अब उसे अपने 
अन्तिम सम्बल का अवलम्ब था। उसने द्वुत पदों के पीछे तथा तिरछे हटकर 
उसकी फैली हुई भुजाओं से अपने को दूर हटा लिया और चपला की चपलता 
से अपने वक्षस्थल में छिपाये हुए रिवाल्वर को निकाल कर उसकी भोर तानते 
हुए कहा--“सावधान, नराधम, सावधान ! यदि एक कदम भी आगे बढ़ा 


. अथवा वार किया तो गोली का शिका र बनेगा । 


है 
है 


उसकी वाणी गम्भीर थी भीरुता का लेश भो नहीं था। जिस प्रकार 
आक्रामक वन्य पशु अपने सम्मुख सहसा प्रज्वलित अग्नि-पुञ्ज देखकर क्षण भर 
के लिए संत्रस्त हो उसी स्थान पर स्तम्भित हो जाता है, कोसिंग भी उसी 
प्रकार पृथ्वी पर गड़-सा गया । उसने गुर्राते हुये कह--“हूँ, तेरा यह साहस 
और दर्प ! 


“साहस या दप नहीं, आत्मरक्षा का प्रयत्न है |? 

“समझ ले, यह सौदा बहुत महँगा पड़ेगा ।” 

“अपने प्राणों से अधिक नहीं ।”? 

“पहले तेरा द्प चुर-चूर कर लूँ, तब तेरे प्राणों की बारी आवेगी ।/! 
“तेरे से जो कुछ बने, वह कर लेता, अभी कमरे के बाहर निकल ।” 
“यदि न निकल ? !! 


“तो प्राणों से हाथ धोना पड़ेगा । कुपित नारी सिहनी से कम नहीं होती । 
में सावधान हूँ, तू बातों में लगाकर मेरा ध्यातव बटाना चाहना है। इस रिवा- 
ज्वर में ६ गोलियां भरी हुई हैं । सेफ्टी-क्लिपं खुला हुआ है, और मेरी तजंनी 
घोड़े पर है। यह समझ ले कि तू मेरी ओर बढ़ा नहीं कि मैंने घोड़ा दबाया, 
और उसके दबाते ही तेरा धड़ निर्जीव हो कर गिर पड़ेगा । चल मेरे कमरे से 
बाहर निकल ।” 


कोसिंग को पीछे हटने के अतिरिक्त और कोई दूसरा उपाय नहीं था । 
बह उलटे पैरों पीछे हटने लगा। वह्‌ उसकी ओर पीठ फिराकर नहीं जाता 

चाहता था | इतने सहज में हार मानने के लिए उनका मन तैयार नहीं होता 
था। वह उसकी सावधानता में किसी छिद्र को खोज रहा था । 

द्वार पर पहुँचकर उसने कहा--“ली, अब भी समय है, मेरा प्रस्ताव 
स्वीकार कर ले | तुझे मैं कांग से मांग लूगा। वह मेरी मुट्ठी में है। इस 
देश पर चीन का अधिकार होने से मैं यहां का सर्वोच्च शासक कांग के द्वारा 
नियुक्त किया जाऊंगा । वह यह बचन दे चुका है। तेरे इस व्यवहार से मैं 
रुष्ट नहीं, वरन्‌ प्रसन्न हूँ । तू सत्य ही मेरे जैसे पुरुष की प्रेयसी होने की 
उपयुक्त पात्र है ।”' 

ली ने कोई उत्तर नहीं दिया, वह पूर्ण सतकंता से उसकी प्रत्येक गति का 
सूक्ष्म निरीक्षण कर रही थी । 

जीने पर खड़ा विनोद उनका कथोपकथन सुन रहा था । जो कुछ उसने 
सुना और समझा, उससे उसे स्पष्ट आभास मिल गया कि ये चीनी किसी 
भारत विरोधी गुप्त षड़यन्त्र में सम्मिलित हैं, चिन तथा ली की किसी विशेष 
कार्य के लिए नियुक्त हुई है, और चिन ने कोई अपना या संघ का काम साधने 
के लिए ही उसे प्रेम जाल में फेंसाया था । चिन के कार्य-कलाप उसके मस्तिष्क 
में चलित चित्रों की भाँति तेजी के साथ घूमने लगे। वह पहले अपने ऊपर 
क्षुब्ध हुआ, और फिर चीनियों के संगठन से । वह समग्र दृश्य स्वयं देखने के 
लिए आतुर था, किन्तु उनके मध्य प्रवेश करना उसे अनधिकार चेष्टा प्रतीत 
हुईं, इसलिए मन मारे वहीं खड़ा रहा । जब उसे प्रतीत हुआ कि को-सिंग आ 
रहा है, वह जाने के लिए उद्यत हुआ, त्योंही उसे चीत्कार सुनाई दिया । 
उसने ली का कंठस्वर स्पष्ट पहचाना और विद्य्‌ त-वेग से जीने के ऊपर 
चढ़ गया । ज्योंही वह कमरे में प्रवेश करने के लिए उसके द्वारपर पहुँचा, 
रिवाल्वर चलने की गड़गड़ाहट से कमरा प्रतिध्वनित होने लगा। सहसा एक 
गोली आकर उसके बाहुमूल में प्रविष्ट हो गई । आघात से व्याकुल होकर बह 
वहीं पर गिर पड़ा । गिरते-गिरते उसने देखा कि कमरे के भीतर को-सिंग 
लहू-लुहान पड़ा है, और ली भी गिरी हुई रिवाल्व्रर चला रही है, उसके चारों 
ओर खून बिखरा पड़ा है। उसने कुछ कहना चाहा, किन्तु मुख से शब्द 


बंचना | [ २७५ 


निकलने के पहले ही वह अचेत हो गया । 

जब को-सिंग द्वार पर पहुँच कर ली को प्रलोभन दे रहा था, वह केवल 
उचित मौके की तलाश में था । यद्यपि ली भी सतक थी, तथापि दोनों के 
बीच पर्याप्त व्यवधान हो जाने से वह कुछ अपने को निरापद समझने लगी थी। 
इसी अवसर पर उसे खाँसी उठने के आसार मालम पड़े । वह उसके वेग को 
दबाने का प्रयत्न करने लगी, किन्तु खाँसी दाबने से दबती नहीं, वरन्‌ वेगवती 
होती है। जहाँ वह खाँसने छगी, को-सिंग को मांगी मुराद मिली। उसने 
पलक झपकते ही अपने वस्त्र से छुरा निकाला और ली पर फेंक कर वार 
किया । छूरे का वार ली के पेट पर पड़ा । वह भरभरा कर गिरी अवश्य, कितु 
दाहिने हाथ से बराबर गोलियाँ दागती रही। उसके रिवाल्वर की चार 
गोलियाँ को-सिंग के मस्तक, हृदय, पेट और जानु में लगीं, और तत्क्षण उसकी 
इहलीला संवरण हो गई। उसके रिवाल्ब॒र की पांचवीं गोली, को-सिंग के 
धाराशायी होने से विनोद के बाहुमूल में जा लगी, जो कमरे में जाने का 
प्रयत्न कर रहा था । 

गोलियाँ दगने की गड़गड़ाहट नीचे दुकानदारों तथा पथारोहियों ने भी 
सुनी । वे सब ऊपर को ओर अस्त-ब्यस्त दौड़े । दूकान का प्रधान कमंचारी 
सबसे आगे था । कमरे के रास्ते में विनोद पड़ा था, उसको पेरों से हटाकर वह 
कमरे में प्रविष्ट हुआ । सबसे पहले उसने को-भथिंग की परीक्षा की। उसका 
समस्त शरीर शोणित से भरा हुआ था । चारों क्षत-स्थानों से रक्त बह रहा 
था । प्रथम दृष्टि में ही उसे ज्ञात हो गया कि को-सिंग निर्जीव है, और 
आघात के साथ ही उसके प्राण-पखेरू उड़ गए हैं . 

वह धड़कते हुए कलेजे से ली की ओर बढ़ा । ली पेट के बल पड़ी हुई 
थी । अपने दाहिने हाथ में वह अब भी रिवाल्वर पकड़े थी, किन्तु पकड़ शिथिल 
थी । रिवाल्वर की नली छूते से ज्ञात हुआ कि बह अब भी गरम है।॥ उसने 
उसके नथुनों पर हाथ लगा कर मालूम किया कि वह अभी मरी नहीं है-- 
धीरे-धीरे साँस आ रही है । 


किसी ने पुलिस के द्रतगामी दल को सूचना दे दी थी पुलिस पूरे दल- 

बल के साथ आ गई | जब प्रधान कर्ंचारी ली को उल्लटने जा रहा था कि 
पुलिस वहाँ पहुँच गई, और उसे हाथ लगाने को मना कर दिया | 

पुलिस ने सबको तिकालकर कमरे की सब वस्तुएँ अपने अधिकार में ले ली । 
दूकान के सभी कर्मचारी हिरासत में ले लिए गए, और उसके चारों ओर 
पुलिस का घेरा पड़ गया । 


ढ़ 


दूसरे दिन जब चिन कीं नींद टूटी, तब पहर भर दिन चढ़ गया था । 
उसके कक्ष का मुख्य द्वार पूर्वाभिमुख होने से वह सूर्य की लड़खड़ाती किरणों 
के प्रकाश से, जो द्वार के छिद्रों से प्रवेश कर रही थीं, भर गया था। इतनी 
देर तक सोने का अभ्यास उसे नहीं था। वह हड़बड़ा कर उठ बैठी । इस 
समय उसका मस्तिष्क शल्य था। पिछली रात्रि की घटनायें विस्मृत थीं । 
उसकी अलसाई दृष्टि उस. दोवाल पर पड़ी, जहाँ सुरंग में प्रवेश-मार्ग था । 
उसे भूलीं घटनायें स्मरण होने लगीं । उसे पहले यही प्रतीत हुआ कि वहं सब 
स्वप्न था, इसका निर्णय करने के लिए वह उस दीवाल के पास गई। उसने 
खूँटी को अपनी ओर खींचा । उसके आगे खिंच आने पर दीवाल की पढिया 
अपनी मोटाई के बराबर खिंच आई, और जब उसने उसे हटाया तो वह उसे 
सरकाती हुईं उस स्थान तक ले गयी जहाँ दीवाल पर लगे पत्थरों का जोड़ 
था | खूठी भी एक सन्धि-स्थल पर आकर ठहर गयी, और सुरंग का द्वार 
खुल गया । अब उसे नि३चथ हो गया कि वह सब स्वप्न नहीं, सत्य था। उसने 
बताई गई रीति से सुरंग का द्वार बन्द किया और कोठरी का द्वार खोलकर 
बाहर आई । 

भ्रस्य दिनों जोरवाँग मन्दिर में प्रात:काल बड़ी चहल-पहल रहती थी। 

विद्यार्थी और बोद्ध भिक्षु 'ऊँमणे पदमे हु" का जाप करते थे, निजमन्दिर में 
घण्टे-घड़ियाल बजते थे, और सवंत्र प्रमुदित जीवन की लहर देख पड़ती थी । 
किन्तु आज सवंत्र सन्नाठा था। कहीं भी जीवन का लक्षण दृष्टिगोचर नहीं होता 
था । उसका माथा ठनका । वह दौड़ती हुई, निज-मम्दिर की ओर गई ॥ वहाँ 
भी आज निस्तब्धता छाई थी । मन्दिर में केवल बासबा अपने कुछ विश्वस्त 
शिष्यों के साथ बैठे पुजा-जाप के बजाय परामर्श कर रहे थे। वह पाठशाला 
की ओर बढ़ी । वहाँ न मासपा थे, और न छात्र । समस्त पाठशाला शूम्य 
थी । बासबा के पास जाने का उसे साहस न होता था, और दूसरा कोई कहीं 
दिखाई नहीं पड़ा । वह यशोधर को ढूंढ़ने छगी । उसके मन में विचार 
आया कि शायद वह भी अभी तक उसीकी भाँति सो रहा हो । उसको जगाने 
के लिए वह उसके कक्ष की ओर व्याकुलता के साथ दोड़ी । यशोधर की कोठरी 
उसकी कोठरी के बगल में थी । उसके द्वार की कुन्डी बाहर से बन्द थी इसी- 
लिए यह साफ हाजिर था कि वह कोठरी में नहीं है । मन्दिर की शून्यता उसे 
काटने लगी । उसका हृदथ किसी विपत्ति की आशंका से छटपटाने लगा। वह 
अपनी कोठरी के द्वार पर बैठ कर स्थिति पर विचार करने लगी। 

वह सोचने लगी कि न-मालम कौन भीषण काँड सहसा घटित हो गया 
है । चीनी सेनाओं से ल्हासा नगर की नाका बन्दी बहुत दिनों से चल रही 
थी, और नगर में भी अशांति के लक्षण इधर कई दिलों से प्रकट हो रहे थे। 
पाटोला के मार्ग असंख्य नर नारियों से भरे रहते थे। सर्वत्र युद्ध के चिहन 
प्रस्फुटित हो रहे थे । चिन ने अनुमान किया कि शायद चीनी सेना से युद्ध 
आरम्भ हो गया है। उसे स्मरण हुआ कि मासपरा ने पिछल्नी रात्रि को सुरंग 
का रहस्य बताते हुये स्पष्ट रूप से इगित किया था कि चीनियों से शीघ्र ही 
संघर्ष होने वाला है। किन्तु उपके मन ने प्रश्न किया कि यशोधर कहाँ है ? 
क्या वह भी युद्ध में सम्मिलित होने के लिए चला गया है । यह विचार आते 
ही वह उठ खड़ी हुई, और यशोधर की कोठरी का द्वार खोल कर रहस्य-भेद 
करने की चेष्टा करने लगी । किन्तु कोठरी में उसे ऐसा कोई चिह्न नहीं मिला 
जिसके आघार पर वह अनुमान करती कि वह युद्ध-क्षेत्र में गया है । वह 

उसकी प्रत्येक वस्तु देखने लगी । सामान भी कुछ अधिक नहीं था, दो अंग-रखे 
जैसा तिब्बती पहना करते हैं, खूंटियों पर टंगे थे, और ओढ़ने बिछाने के कम्बल 
थे। उसने बिछाने वाला कम्बल उघाड़ कर चारपाई की भी जाँच की, किन्तु 
वहाँ उसे कोई वस्तु नहीं मिली । 
उसने चारपाई सरकाने का प्रयत्न किया, किन्तु वह खिची नहीं । उसने 
देखा कि उसके चारो पाये गडढों में घुसे हुए हैं। सिरहाने की ओर से उसको 
पकड़ कर पायों को ऊपर उठाया । पाए उठ गए और उसके नीचे गड़ढा कुछ 
चोड़ा दिखाई दिया । उसने सोचा कि ये गढ़े बनाए हुए हैं, तथा उनको बनाने 
वाला यशोधर के अतिरिक्त कोई अन्य नहीं है, क्योंकि उसके कमरे की चारपाई 
इधर-उधर सरकाई जा सकती थी, और छात्रावास की समस्त कोठरियों में 
एक समान प्रबन्ध था । सबके फर्श पक्के थे । उसने अनुमान किया कि यज्योधर 
ने किसी गुप्त उ्दं श्य से फर्श में गढ़े बनाकर चारपाई के पायों को उनमें स्था- 
पित किया है। इन गढ़ों के अन्दर उसने कुछ गुप्त वस्तुएँ अवश्य छिपाई हैं । 
उसकी उत्सुकता सजग हुई । उसने चारों पायों को गढ़ों से निकाल कर चार- 
पाई दूर रखी । शिरहाने के एक गढ़े में वह हाथ डालकर टटोलने लगी । 
चारों ओर उँगलियाँ घुमाते हुए, उसे एक दिशा में गढ़ा अधिक गहरा प्रतीत 
हुआ, जिससे उसने अनुमान किया कि वहाँ की मिट्टी हटाकर उसे पोला किया 
गया है । उसका हाथ बड़ी सुगमता से उस पोल में समाने लगा। पाँच छ: 
इन्च की दूरी पर उसे डिबिया के आकार की कोई वस्तु मिली | उसे बाहर 
निकाल कर वह देखने लगी । डिबिया खोलते ही वह पहचान गई कि यह 
टान्जिस्टर द्वारा संचालित ध्वनि-प्रेषक यन्त्र है । 
वृहत्तर चीन संघ, की ओर से उसे भी ऐसे यन्त्र मिले थे, और उनको 
संचालित करने की युक्तिओं से वह सर्वधा परिचित थी। उनके मन ने कहा 
कि दूसरे गढ़े में इसी प्रकार ध्वनि-ग्राहक यन्त्र भी होगा । उसने दूसरे गढ़े को 
ढँढ़ना आरम्भ किया । उसकी आँखें हर्ष से चमकने लगीं, उसने उसकी पोल से 
बैसी ही एक डिबिया निकाली, और जब उस्ले खोला तो उसका अनुमान सत्य 
प्रमाणित हुआ । वह दोनों चीजों को देखकर सोचने लगी कि क्या यशोघर भी 

| गुप्तचर है ? 


उसने पाँयते के पाँयों के गढ़ों को देखना आरम्भ किया । उससे उसी 
भाँति कपड़ों का एक छोटा बस्ता मिला । वह उत्सुकता से उसे खोलकर देखने 
लगी । उसमें उसे वे पत्र मिले जो यशोधर को बिदा करते समय अविनाश 
बाबु ने चीनी अधिकारियों के नाम दिए थे । पत्र चीनी भाषा में लिखे थे । वह 
बड़ी उत्सुकता से उन्हें पढ़ने लगी । उनमें यशोधर का परिचय देकर लिखा था 
कि वह किसका पुत्र है, ओर किस कारण से तिब्बत भेजा गया है । उसकी सब 
भांति रक्षा की जाय, और उसकी इच्छानुसार उसे पहुँचाने का पूरा प्रबन्ध 
किया जावे । चिन उन नामों से परिचित थी, जिनको पत्र लिखे गये थे | वे 
चीन के प्रभावशाली अधिकारी थे, ओर उनका घनिष्ट सम्बन्ध वृहत्तर चीन 
संघ से भी था । अनेकानेक विचारों की वह केन्द्र बन गई। उसे विश्वास हो 
गया कि यशोधर चीन का नहीं, भारत का गुप्तचर हैं।. 
उसने चौथा गढ़ा खोजना आरम्भ किया । वहां उसे एक टीन की छोटी सी 
डिबिया मिली । उसके खोलने पर उसे वह तमगा मिला, जिसके दोनों ओर 
आक्ृतियाँ बनी थीं, तथा उनके नीचे किसी सांकेतिक भाषा में कुछ खुदा हुआ 
था । चिन इसको भी तुरन्त पहचान गई | सुरक्षा के लिए उसको भी ऐसा ही 
एक तमगा मिला था | वह जानती थी कि चीन तथा रूस की कम्यूनिस्ट पार्टी 
इसके रखने वाले की रक्षा करने के लिए बाध्य हैं, अब यशोधर के गृप्तचर 
होने में उसे तनिक भी संदेह नहीं रह गया । अभी तक जिन मुदुल भावनाओं 
का वह अपने अन्तर हृदय में पोषण कर रही थी, वे यशोधर की वास्तविकता 
जानकर मुरझाने लगीं । उसके मन ने कहा कि जिसको अपने जीवन का आधार 
बनाने का विचार तू कर रही थी, वह भी शरत्रु-पक्षी निकला । उसका मन मसो- 
सने लगा । अपनी आन्तरिक मनोवेदना से वह शिथिल पड़ने लगी। उसका नारी 
हृदय सम्बल-हीन हो गया । वह अपने को नितान्‍्त एकाकी जानकर उन वस्तुओं 
को निरखती हुई फूट-फूटकर रोने लगी । 
कछ देर रोने के पश्चात उसका मन हल्का हुआ । वह भविष्य का कायें- 
क्रम सोचने लगी | यशोध र का गुप्त भेद जानकर उस पर विश्वास करने के लिए 

वह अब तेवार न थी। उसने सोचा कि उसकी गुप्त वस्तुओं को वह उसी 
भाँति छिपा देवे, जेसी रखी थीं, किन्तु वे उसके लिए भी उतनी ही प्रभाव- 
शाली थीं, जितनी यशोधर के लिए। इनकी सहायता से वह चीनियों के ब्यूह 
से सुरक्षित निकल कर अपनी इच्छानुसार भाग सकती थी । जब ल्हासा चीन 
की सेनाओं से घिरा हुआ है, और बाहर निकलने के सब मार्ग बन्द हैं, तब 
उनकी उपादेयता और भी बढ़ गई है । वह उनको अपने अधिकार में रखने की 
बात सोचने लगी । अन्त में उसने कहीं अन्यत्र छिपाने का निर्णय किया । इस 
निर्णय के साथ ही प्रश्न स्थान का उपस्थित हुआ। उसकी कोठरी में ऐसा 
कोई गुप्त स्थान नहीं था, और न इतनी जल्दी बनाया जा सकता था । सोचते- 
सोचते उसे गुप्त सुरंग का ध्यान आया । उस विद्ञाल जगह में वह आसानी से 
कहीं भी उनको छिपा सकती थी । फिर सोचा कि वे वस्तुएँ इतनी छोटी हैं, 
जिन्हें आसानी से वह अपने चोगे में छिपा सकती है । इस प्रकार वे सर्देव उसके 
पास रह कर उसकी सहायता पहुँचा सकती हैं। उसने उनको अपने चोगे की 
भीतरी जेबों में छिपा लिया । फिर चारपाई को यथास्थान रख, कम्बल विछा- 
कर गशोधर की कोठरी से बाहर आ गई । 

अब भी बाहर सन्नाटा छाया हुआ था। दिन का दूसरा प्रहर लगभग 
समाप्तप्राय था। वह पुन: घुमती हुई पाठशाला की ओर गई । वहाँ इश्त समय 
कोई छात्र नहीं था, पहले की भाँति सवंत्र त्रासजनक निस्तब्धता छाई थी । वहाँ 
से लौटकर जब वह निज-मन्दिर की ओर वहाँ का हाल चाल लेने जा रही 
थी, तब उसके भवन से निकलते हुये मासपा पर उसकी दृष्टि पड़ी । वह आतु- 
रता से उनकी ओर दोड़ी । उसकी पगध्वनि ने मासपा को पीछे देखने के लिए 
बाध्य किया । चिन को देखकर वह ठहर गये । 

उसके समीप आने पर मासपा ने प्रश्न किया--“डोर जी, तुम अभी तक 
यहीं हो, गुप्त मार्ग से भागे नहीं । मैंने गत रात्रि को उस गुप्त मार्ग का भेद 
बता दिया था ।” 

“हाँ गुरुदेव, किन्तु मुझे कोई सूचना इस स्थांन को त्याग करने की नहीं 
मिली, मैं आज बड़ी देर तक सोता रहा । जब से उठा हूँ, तब से इधर-उधर 

घूमता-फिरता हूँ । सर्वत्र सन्नाटा है। कहीं कोई नहीं दिखाई देता ।” 

“दिखाई कौन दे ? सब विद्यार्थी और मन्दिर के सेवक भाग गये हैं । क्या 
तुमको नहीं माल्म कि चीनी सेनापति ने आज प्रात:काल मन्दिर घेर लिया, 
और वे कुछ विद्यार्थियों को जिनमें राहुल भी था, गिरफ्तार कर ले गये हैं ।” 

“राहुल गिरफ्तार हो गया ?” 

“हाँ, उसकी गिरफ्तारी से अन्य विद्यार्थी और सेवक आतंकित होकर भाग 
गए। मेरा अनुमात था कि तुम भी राहुल के साथ गिरफ्तार हो गये हो, 
अथवा गुप्त मार्ग से भाग गए होगे। परन्तु अब मालूम हुआ कि तुम अपनी 
कोठरी में पड़े सो रहे थे। इतना हलकम्प हो गया, और तुम सोते रहे, आइचयं 
है, 

“प्राय: ऐसा होता नहीं, किन्तु आज न मालूम क्‍यों, मैं सोता ही रहा ? ” 

“सेवकों के भाग जाने से आज भोजनगृह में हड़ताल है। अभी हम लोग 
घटनाओं से उत्पन्न परिस्थिति पर बासबा के साथ परामर्श कर रहे थे। आज 
रात्रि को मन्दिर खाली कर देने का निवचय हुआ है। बासबा और मैं केवल 
रह जांयगे ।” 

“किन्तु मैं भी आपको छोड़कर कहीं नहीं जाऊंगा ।” 

“अच्छा, इस प्रइन पर फिर विचार करेंगे । अभी चलो, कुछ खाने-पीने का 
प्रबन्ध किया जावे ।” 

“मैं अभी प्रातकृत्य से निवृत्त नहीं हुआ ? ” 

“मैं भोजनगृह चलता हूँ, तुम वहाँ आकर मुझसे मिलो । किन्तु मन्दिर की 
सीमा! का उल्लंघन मत करना। संभव है कि चीनी सैनिक इधर-उधर छिपे हों ।”” 

“मैं सावधान रहुंगा।” 

यह कह कर चिन शीघ्रता से चली गई। मासपा ने भी भोजन-गृह की ओर 
प्रस्थान किया । 

भोजन आदिसे निवृत्त होकर चिन अपनी कोठरी में आकर विश्राम 
करने लगी । मासपा राजकमंचारियों के सांथ परामर्श करने चले गए उन्होंने 
बताया था क्रि तिब्बत की राजकीय परिषद 'त्सोंगदू” का अधिवेशन कई 
दिनों से निरन्तर चल रहा है। चीनियों ने आक्रमण कर राजभवन पर गोले 
बरसाना आरम्भ कर दिया है। स्थिति बड़ी जटिल हो गई है, ओर यह 
विचार चल रहा है कि दलाईलामा तिब्बत त्याग कर कहीं अन्यत्र शरण 
लेवें। तिब्बत में दो दल हैं। एक चीनियों से सहानुभूति रखता है, और 
दूसरा उनका कट्टर विरोध करता हैं। इस समय ऐसी परिस्थिति है कि शत्रु- 
मित्र की पहिचान मुश्किल है। तिब्बत की सैनिक शक्ति चीनियों के मुकाबले 
में बहुत कमजोर है। लड़ कर प्राण तथा देश-रक्षा नहीं हो सकती । अधिक- 
तर “त्सोंगदू” के सदस्य दलाईलामा को देश छोड़ने का परामर्श दे रहे हैं । 
समय प्राप्त करने के लिए दोनों पक्षों में पत्र-व्यवह्ार चलाया जा रहा है । 

चिन इन समाचारों से अत्यन्त भयभीत हुई, और वर्तमान परिस्थिति पर 
विचार करने के लिए वह एकान्त खोजती हुई अपनी कोठरी में आ गई। 
अभी तक रक्षा के लिए वह यशोधर पर निर्भर थी, किन्तु जबसे उसका गुप्त 
भेद खुला, तब से वह उसकी ओर से निराश हो गई । एक ग्रुप्तचर का दूसरे 
गुप्तचर पर विश्वास करना मू्खेता है। दोनों के स्थार्थ भिन्न होने से उनके 
रास्ते जुदा-जुदा हैं। यदि वह भागे भी तो इस बीहड़ प्रदेश में अकेले किस 
प्रकार प्रवेश करे। चीन जाने का कोई प्रश्न ही न था। केवल भारत में 
उसे आश्रय मिल सकता था। भारत इतना विशाल देश है, जहां वह अपने 
को आसानी से छिपा सकती है। वह भारत की भाषा और सामाजिक रीति 
रिवाज तथा रहन-सहन से बखूबी परिचित है । वह भारतीय बन कर सहज ही 
जीवन के शेण दिन बिता सकती है। उसके पास नागार्जुन के दिए हुए एक 

; सहस्त्र रुपये अभी तक ज्यों के त्यों मौजूद हैं, जिनसे प्रारम्भिक खर्चे निकल 
सकता है, और जीविका के लिए वह किसी पाठशाला में अध्यापिका के रूप 
में कार्य कर सकती है । इसी प्रसंग में उसे चन्द्रकला का ध्यान आया। अभी 
तक उसकी जीवन गति अन्य दिशा में मुड़ी हुई थी, इस लिए वह उसे बिल्कुल 
भूल गई थी। भारत में आश्रय लेने के विचार से उसकी स्मृति सजग हो गई। 
पुरानी घटनायें उसे याद आने लगीं। उसी से संम्बन्धित विनोद तथा ली भी 
उसके मस्तिष्कि में झांकने लगे । पुरानी स्मृतियों ने उसको रोने के लिए 
मजबूर कर दिया । वह फफकने लगी । 
रुदन के पश्चात्‌ विश्रान्ति आती है। उसे दूर करने के लिए उसने जल 
पिया । शोतल जल ने नव-स्फूरति प्रदान की। वह कोठरी में घूमने लगी। 
कुछ देर घूमने के पश्चात्‌ वह उस दीवाल के समीप खड़ी हुई, जहां सुरंग में 
जाने का द्वार था । उसने बताई हुई रीति से ढ्वार खोला, और उसके अन्दर 
प्रवेश करने का विचार करने लगी। उसने द्वार को बार-बार खोलने बन्द 
करने की आवश्यकता महसूस नहीं की, क्योंकि उसकी कोठरी का द्वार अन्दर 
से बन्द था, और मन्दिर में सिवाय मासपा तथा बासबा के कोई नहीं था । 
वे दोनों भी 'त्सोंगदृ' की बेठक में भाग लेने चले गए थे । मासपा ने उसे यही 
बताया था । अतएव एक प्रकार से जोरवाँग मन्दिर में केवल वही एक मात्र 
निवासिनी थी ! मन्दिर की शुन्यता के कारण उसका अन्तर बाह्य सभी शून्य 
हो रहा था । उसका मस्तिष्क शून्य था, उसमें विचार करने की शक्ति स्वेथा 
लुप्त हो गई थी। वह अन्यमनस्कता के साथ सुरंग में प्रविष्ट हुई । 
सुरंग के भीतर उतना अन्धकार नहीं था जितना वह भय करती थी । 
सूक्ष्म मलिन चाँदना था, जैसा गोधूलि बेला के कुछ समय पश्चात्‌ निशा 
आगमन के समय होता है । सरसराती हुई वायु बरावर चली आ रही थी। उसे 
कल रात्रि को मासपा ने सुरंग से बाहर जाने का मार्ग दिखाया था, किन्तु 
वह कहां से उसमें प्रविष्ठ हुए थे, नहीं बताया था | बाहर निकलने की दिशा 
के प्रतिकूल वह जाने छणी । उसने अनुमान किया कि इस प्रतिकूल दिशा में 
चलने से वह मन्दिर के अन्य गुप्त मार्गो का पता लगाने में समर्थ होगी । वह 

सुरंग में बिना किसी अन्य प्रकाश को सहायंतां के बड़ी आसानी से जा सकती 
थी, किन्तु उसके गुप्त भेदों का पता लगाना कठिन था, इसलिए उसने मोम- 
बत्ती जलाना उचित समझा । जहाँ वह थी, वहीं आस-पास कोई ऐसा ताक 
ढूँढ़ने लगी, जहाँ मोमबत्तियाँ रखी हों, क्योंकि मासपा ने बताया था कि प्रत्येक 
द्वार पर ऐसी व्यवस्था है। किन्तु जब थीड़ी देर खोजने के बाद भी ऐसा कोई 
ताक पाने में असमर्थ रही, तब उसने अपनी कोठरी वाले द्वार के ताक से मोम- 
बत्ती निकाल कर जलाई, तथा प्रकाश में उसका सूक्ष्म निरीक्षण करने लगी। 
उसने देखा सुरंग की लम्बाई उस प्रकाश में आऑकना कठिन है। वह चारों 
ओर दृष्टिपात करती हुई धीरे २ आगे बढ़ने लगी । थोड़ी दूर जाने पर उसे 
ताक और खूँटियाँ दिखाई, पड़ीं, जिनसे उसने अनुमान किया कि यह भी एक 
मार्ग इस सुरंग में प्रवेश करने का हैं। उसने उत्सुकता वश उसे उसी विधि से 
खोलने का प्रयत्न किया, किन्तु उसे सफलता नहीं मिली । बड़ी देर तक उसने 
नई २ युक्तियां कीं, किन्तु प्रवेश द्वार नहीं खुला । हार कर वह आगे बढ़ी । 
कुछ देर चलने के पश्चात्‌ सुरंग बाई दिशा को घमी थी। इस मोड़ पर भी 
खूंटियां थीं । द्वार का अनुमान कर वह उसे भी खोलने का प्रयत्न करने लगी, 
परन्तु पहली जंसी असफलता उसे यहाँ भी मिली | वह जब लगभग पचास-साठ 
कदम गई होगी, तब ऐसे स्थान पर पहुँची जहाँ दाहिने-बाए जाने के लिए सुरंगें 
थीं। वह एक प्रकार से चोराहा-सा था। वह किस मार्ग का अनुसरण करे, 
इसका वह निश्चय नहीं कर सकी | उसने दाहिनी दिशा की सुरंग की ओर 
प्रस्थान किया । कुछ दूर चलने के पश्चात्‌ वह एक बड़े मण्डप में पहुँची, जिसके 
चारों ओर अनेक खुूंटियाँ लगी थीं। उनकी बनावट से उसने अनुमान क्रिया 
कि वह जोरवांग के मन्दिर के ठीक नीचे है, और ये सब उसकी विविध कोठरियों 
से इसमें उतरने के मार्ग हैं । अब वह वहाँ खड़ी होकर दिशाओं का अनुमान करने 
लगी । निज मन्दिर पूर्वाभिमुख था, इसलिए वह उसकी प्रतिकूल दिशा को 
सन्मुख रखकर खड़ी हुई । अब उसकी पीठ की ओर पूर्व साधने पश्चिम, दाहिने 
उत्तर और बाएं दक्षिण दिल्यायें थी। तीनों दिशाओं की खूंटियां बता रही थीं 
कि वहाँ सुरंग में प्रवेश करने के मार्ग हैं । सामने वाले मार्ग से वह आई थी। 

अब उसने अपने को मंदिर के शिखर पर खड़ी होने की ऋलपना की । उसे स्पष्ट 
प्रतीत हुआ कि पश्चिम दिशा वाला मार्ग, अर्थात्‌ जिससे वह आई है, पोटाला 
के गुप्त कक्षों तक पहुंचने के लिए है। उसके मन ने प्रश्त किया कि वह पुनः 
लौटकर पोटाला स्थित राज मंदिरों का निरीक्षण करे। उधर जाने के पहले 
उसने मन्दिरों के सभी द्वारों को खोलकर देखने का निश्चय किया । दो दिशाओं 
के द्वारतो पहले द्वारों की भाँति नहीं खुले किन्तु जब उसने उत्तर दिशा के 
द्वार को खूंटियाँ खींची, तो वे सरक गई, और ऊपर चढ़ने को सीढ़ियाँ दिखाई 
दीं। वह सहमती हुई ऊपर चढ़ने लगी। दस सोपानों के उपरान्त उसे वैसी 
ही व्यवस्था दिखाई दी और खूंटी घुमांकर उसने द्वार खोला । ऊपर निकल 
कर उसने अपने आपको बासबा के निजी कक्ष में पाया । इस कक्ष से वह भली 


. भाँति परिचित थी, क्‍योंकि उसको अन्य विद्यार्थियों के साथ व्याख्यान सुनने के 


लिए मासपा वहां ले आया करते थे । इस समय वह कक्ष बिल्कुल शून्य था। 
मन्दिर के बाहर भीतर सब शून्य था | बासबा और मासपा दोनों त्सोगंदू की 
बैठक में गये हुए थे । 

वह बासबा के निजी कक्ष को बड़े ध्यान से देखने लगी । यद्यपि वह कई 


बार वहाँ आ चुकी थी, तथापि उसको उसने पूरी तरह देखा नहीं था,- क्योंकि 


उसका भेद प्रकट हो जाने का भय सर्देव उसे बासबा से दूर रहने का उपदेश 


: देता था। वह उनके व्याख्यान के समय सबसे पिछली पंक्ति में बेठती थी, और 


अर 


उसके समाप्त होने पर सबसे प्रथम उठ जाती थी । उसका गुप्तचरी-स्वभाव 
इस एकान्त को एाकर उस कक्ष का सर्वेक्षण करने के लिए उत्साहित करने 
लगा । सबसे पहले उसने उसका द्वार उढ़का दिया, ताकि कोई भूला-भटका आ 


; भी जावे तो वह यही समझे कि बासबा ध्यान कर रहे हैं। अब निर्भभ होकर 


| 
। 


उसने प्रत्येक वस्तु देखने का विचार किया । 

कमरे में कोई विशेष सामान नहीं था। एक मृगछाला, कुछ ओढ़ने- 
बिछाने के कम्बल, कोरलो, और अनेक रंगों की मालायें थीं। उसका ध्यान 
उस कक्ष में लगी हुई खूंटियों की ओर गया। यह अनुमान कर कि शायद 


इनमें कोई किसी गुप्त मार्ग को खोलने में सहायक हो, वहू बताई हुई 


२८६ ] [ वंचना 


रीति से प्रत्येक को खींचने लगी। दक्षिण दिशा की दीवाल पर लगी हुईं खूँटी 
सरकी, ओर पटिया ने सरक कर एक द्वार का मुहाना खोला। वह डरती 
हुई उसमें प्रविष्ट हुई। नीचे उतरने के लिए सीढ़ियां दिखाई दीं। वह द्वार 
बन्द कर नीचे आई, तथा आगे जाने का मार्ग उसने उसी विधि से खोला । 
इस समय वह एक विशाल कक्ष में थी। उसमें सैकड़ों बड़े-बड़े ताँबे के देग 
रखें थे । एक देग का ढक़्कन उसने डरते-डरते उठाया । मोमबत्ती के प्रकाश 
में उसने देखा कि वह स्वर्ण-मुद्राओं से भरा है। अब उत्सुकता से वह जिस भी 
देग का ढक्क्न उठाकर देखती, उसे स्वर्ण-मुद्राओं, आभूषणों अथवा रत्नों से 
भरा पाती । इतनी धनराशि की उसने कभी कल्यना ही नहीं की थी। वह 
आइचये-विमुग्ध हो कर उसके मूल्य का अनुमान करने लगी, किन्तु उसने अपने 
को असमर्थ पाया । तृषित नेत्रों से उन्हें देखती हुई वह विचारने लगी कि यह 
अनन्त राशि सहस्त्रों वर्षो के संचय का परिणाम है। उसका मन उस धन- 
राशि से कुछ उठा लेने का हुआ। उसने कुछ स्वर्ण मुद्रायें उठायीं भी, किन्तु 
विवेक ने उसे ऐसा अवम काम करने का परामर्श नहीं दिया । इधर धामिक 
संस्थान में रहने से उत्तकी मनोवृत्ति तथा संस्कारों में कुछ परिवर्तत भी हुआ 
था। मंदिर के द्रव्य को लेने के लिए उसकी सद्वृत्तियाँ उसे बारम्बार निषेध 
करने लगीं । वह उन्हें सतृष्ण नेत्रों से देखती हुई आगे बढ़ीं । उस कक्ष से मिला 
हुआ उसे एक दूसरा कक्ष दिखाई दिया। वहाँ प्रवेश करने पर उसने देखा कि 
उसमें विविध प्रकार के शस्त्रास्त्र रखे हुये हैं ॥ वहां पुरानी से पुरानी चाल की 
बन्दूकों से लगाकर आधुनिक काल तक की बन्‍्दूकें, पिस्तौल, रिवाल्वर रखे 
हुए थे। प्रत्येक अस्त्र के साथ उसके कारतूस भी टंगे थे । उनको देखकर वह 
अपना लोभ संवरण नहीं कर सको । उनके मन ने कहा कि आत्मरक्षां के 
लिए उसे एक रिवाल्वर और कारतूस लेना आवश्यक है। इनको मन्दिर और 
उनके निवासियों की रक्षा के लिए ही रखा गया है | मन्दिर निवासिनी होने के 
नाते उसे लेना पाप नहीं है। उसने उनमें से एक छोटा रिवाल्व॒र कारतूसों को 
पेटी के साथ अपने चोगे के नीचे छिपा लिया । 

इसके बाद वह आगे बढ़ी । यहाँ पर भी एक तरफ की दीवार में दो 


फ कलमशटार 

खूँटियां थीं, किन्तु वे खाली थीं-- उन पर कोई चीज टेंगीन थी उसने अनु- 
मान किया कि शांयद इसके द्वारा किसी अन्य कक्ष में पहुँचा जा सकता है। 
वह उन्हें खींचने लगी। वह खिंची अवश्य, किन्तु सरकी नहीं। उसने 
अनुमान किया कि इस ताले को खोलने के लिए कोई दूसरी विधि है। वह 
उसे खोजने लगी। उसकी दुष्टि अकस्मात एक छोटी कील पर पड़ी । वह 
उसे आगे-पीछे दबाने लगी । पहले वह हिली नहीं, किन्तु जब उसने उसे पूरी 
शक्ति से सामने खींचा तो वह खटके के साथ कुछ बाहर निकल कर ठहर 
गई । अब उसके खूंटी खींचने से दीवाल की एक पटिया पू्वंवत सरक गई 
तथा द्वार प्रकट हो गया । अब उसकी समझ में आ गया कि यह कील ताले 
का काम करती है । इसका भीतर प्रवेश कर देने से खूँटी का सरकना बन्द 
हो जाता है । 

बह घड़कते हुए कलेजे से उसमें प्रविष्ट हो गई | उच्चने अब अपने को 
एक सुरंग में पाया । इधर- उधर देखने से मालम हुआ कि वह उसी मण्डप 
में पुनः पहुँच गई हैं, जहाँ से उत्तर की दिशा की खूँटी खींच कर बासबा के निजी 
कक्ष में पहुंची थी । अब उसे ज्ञात हो गया कि ताला बन्द होने के कारण वह 
पहले इस गुप्तद्वार को खोलने में असमर्थ रही थी। उसने अनुमान किया कि जो 
गुप्त द्वार उसके खोले नहीं खुले थे, वे सब कील रूपी ताले से बन्द कर दिए 
गए हैं। सम्भव है कि उनमें भी द्रव्य अथवा हथियार या अन्य वस्तुयें रखी 
हों । वहाँ खड़ी होकर वह सोचने लगी कि अब बासबा के कक्ष में जाने की 
कोई आवश्यकता नहीं है, क्‍योंकि उसके मुख्य द्वार को उसने कंवल उढ़का 
दिया था, कुण्डी चढ़ाकर बन्द नहीं किया । वह पीछे लौटी । जब वह चौमुहाने 
में पहुँची, तो उसके मन में विचार आया कि पोटाला पहुँच कर वहाँ के 
राजमहलों की सर करे। उसके सामने की सुरंग पोटाल जाती थी। बाई 
ओर उसके कक्ष में जाने का मार्ग था, किन्तु दाहिनी ओर का मार्ग किधर 
जाता था, इसका ज्ञान वह प्राप्त नहीं कर सकी थी । 

उसको मोमबत्ती अब नि:शेष हो चली थी। दूसरी मोमबत्ती लेने को 
वह आस-पास के ताकों पर दुष्टि दौड़ने लगी, किन्तु वे सब खाली थे । उसे 

मासपा के बचन याद थे कि प्रायः सब द्वारों के पास प्रकाश कें उपकरण मौजूद 
रहते हैं, किन्तु यहाँ एक भी मोमबत्ती नहीं थी, चकमक पत्थर और सूत 
की लच्छियां अवश्य रखी थीं। उसने सोचा कि मोमबत्ती लेने के लिये उसे 
अपने कक्ष की ओर ले जाने वाली सुरंग में प्रवेश करना पड़ेगा । वह उधर ही 
अग्रसर हुई । 

इसी समय उसे कुछ व्यक्तियों की बातचीत का शब्द सुनाई दिया। शून्य 
स्थान में शब्द की प्रतिध्वनि बड़ी दूर तक जाती है । वह चौंक़ी, और अपनी 
सुरंग में अकऋर उसने मोमबत्ती बुझा दी, तथा एक ओर दुबक कर खड़ी हो 
आगस्तुकों की बातें सुनने तथा समझने का प्रयत्न करने लगी ।॥ थोड़ी देर में 
मासपा का कंठ स्वर उसने स्पष्ठ मालूम पड़ा । उसने अनुमान किया कि दूसरे 
व्यक्ति अवश्य ही बासबा होंगे । वह शीघ्रता से सुरंग में अपने कक्ष की ओर 
चली । सुरंग में प्रवेश करते समय वह अपने कक्ष का द्वार खुला छोड़ आई थी, 
इससे उसके ढंढ़ने में कोई तकलीफ नहीं हुई । जब वह अपने कक्ष के गुप्त द्वार 
में पहुँची, शब्द की प्रतिध्वनि से उसे मालूम हुआ क्रि मासपा और बासबा अब 
मण्डप में पहुंचे हैं। उसने शीघ्रता से अपने कक्ष में आकर गुप्त मार्ग. बन्द 
कर दिया । इस समय वह बड़ी उत्तेजित दशा में थी। परिस्थिति.पर विचार 
करने के लिए वह अपनी शय्या पर लेट गई | . 


११ 


ल्हासा नगर को चीनी सेना ने परिवेष्ठित कर रखा था | उसके सभी 
नाकों पर चीनी सिपाही तैनात थे, जो व्यक्तियों को प्रत्नेश तो करने देते थे,कितु 
निकलने नहीं देते थे । ल्हासा से बाहर जाने का अनुमति-पत्र चीत्ती अधिकारियों 
से लेना पड़ता था, और वह किसी तिब्बती को शायद ही मिलता था। उन्हें 

पंचमांगियों से आभास मिल गया था कि दलाई लामा देश छोड़ कर भारत 
में शरण लेने का विचार कर रहे हैं, इसलिए वे किसी को निकलने नहीं देते 
थे। शरीर रक्षक्रों सें रहित होकर दलाई लामा को चीनी कंम्प में उपस्थित 
होने का आदेश दिया गया था, जिसे त्सोंगदू ( राजसभा ) स्वीकार नहीं कर 
रही थी । तिब्बत में आतंक तथा घबड़ाहट फैलाने के उद्द श्य से उन्होंने पोटाला 
पर गोलावारी भी शुरू करदी थी, जिससे कुछ विशेष क्षति तो नहीं हुई, कितु 
उससे तिब्बतियों को विश्वास हो गया कि चीनी सेना बहुत शीघ्र दलाई लामा 
को गिरफ्तार कर लेगी । उन्हें भय था कि दलाई लामा की गिरफ्तारी से 
तिब्बत के राजतन्त्र का सवंथा नाश हो जायगा, और बाहरी संसार से कोई 
सहायता प्राप्त त हो सकेगी । राष्ट्र संघ का सदस्य न होने के कारण उसका 
स्वतन्त्र अस्तित्व संसार के राष्ट्रों द्वारा स्वीकार नहीं किया गया । भांरत के 
अतिरिक्त तिब्बती कहीं पलायन भी नहीं कर संकते थे । | 

जब त्सोंगदू ने निश्वय कर दिया कि दलाई लामा भारत की ओर प्रयाण 
करें, तब प्रश्न यह उठा कि वह क्रिस मार्ग से निकल कर जाँय । उस दिन नव 
ब्ष का त्योहार मनाने में तिब्बरती जनता व्यस्त थी । खाम्पा जाति के सैनिकों 
से ल्हासा कम्पायमान हो रहा था, और प्रत्येक क्षण यही प्रतीत होता था कि 
संघर्ष छिड़ने वाला है । राज सभा के सदस्यों ने उन्हें ऐसी ही स्थिति उस समय 
तक बनाये रखने के लिए आदेश जारी किये थे, जब तेक दलाई लामा ल्‍्हासा 
से बाहर न चले जाँय । ऐसी कठिन स्थिति में परामर्श के लिए जोरवांग के 
प्रधान योगी तथा पुजारी बासबा को निमन्त्रित किया गया । वह मासपा के 
साथ गुप्त मार्ग से राजमहल गए । 

वहाँ पहुँच कर उन्होंने देखा कि सब के चेहरे उतरे हुए हैं, और भयाकुरू 
दृष्टि से सब सभासद उनके आगमन की प्रतीक्षा कर रहे हैं। सभासदों ने उठ- 
कर उनकी अम्यर्थना की, और एक विश्वस्त कमंचारी उनको लेकर एकान्त 
कक्ष में गया । उसने कहा--“रिममोचे आप देख रहे हैं कि तिब्बत पर चीनी 
सेना अधिकार करने के लिये सन्नद्ध है। आज नव वं के उत्सव के कारण 
चीनी अधिकारी रुक गये हैं, किस्तु कल वे अवश्य दलाई लामा को गिरिफ्तार 

कर लेंगे। उनकी गिरफ्तारी के साथ ही तिब्बत की राजसत्ता लुप्त हो 
जायगी ।' 

बासबा ने लघु-मात्र उत्तर दिया-“जानता हूँ ।” 

“रिमपोचे, आप दिव्य दृष्टि से देखिए कि तिब्बत का क्‍या भविष्य है ?” 

“जो कुछ तिब्बत में घटित होने वाला है उसका ज्ञान मुझे भारत में ही 
हो गया था । ः 

“आपको भारत में ही ज्ञान हो गया था ?” उसने आइश्चयं से पूछा । 

“यहां के प्रधान-प्रधान अधिकारियों को मैंने भारत-यात्रा के पश्चात बता- 
कर सावघान कर दिया था ।” 

“किन्तु आपने मुझे नहीं बताया, कभी आभास भी नहीं दिया ! ” 

“उस समय आप इस पद पर प्रतिष्ठित नहीं थे ।” 

“अब आप ही इस संकट को टालने की क्षमता रखता है, अन्य कोई भी 
तिब्बत में नहीं हैं ।'' 

“मैं सेवा के लिए सर्वथा प्रस्तुत हूँ ।” 

अधिकारी कुछ भाश्वस्त हुए । फिर बोले-“चीनी घेरे से किस प्रकार 
निकला जाय ? चीनी सेनायें किसी को ल्हासा के बाहर नहीं जाने देतीं ।” 

बासवा विचार मग्न हो गए। अधिकारी उनका मुख देखने लगा । 

थोड़ी देर प्रतीक्षा करने के पश्चात्‌ उसने पूछा--“'रिममोचे, क्या सोच रहे 
हैं ? 99 

“निकलने का उपाय ही सोच रहा हूँ ।” 

“आप दिव्य दृष्टि का उपयोग कीजिये ।” 

“दिव्य दृष्टि की नहीं, दिव्य शक्ति की आवश्यकता है ।” 

“अर्थात्‌ ? ” 

अर्थात्‌ यह कि मुझे अपनी सम्पूर्ण शक्ति लगाकर प्रकृति में बिघटन उप- 
स्थित करना होगा, और वह महा कठिन कार्य है ।” 

“प्रकृति में विघटन उपस्थित करने की क्या आवश्यकता हैं ?” 

“उसके बिना चीनी सेना के घेरे से धन और आप किस प्रकार निकल कर 

जायेंगे ? ” 

“हाँ आचाय॑प्रवर, द्रव्य तो ढोकर ले जाना ही होगा, और उसके साथ 
लगभग तीस-चालीस नर-नारी होंगे । बिना द्वव्य के परदेश में स्थित और भी 
त्रासजनक होगी ।” 

“हाँ द्रव्य ले जाना अनिवायें है । राजकीय कोष के अतिरिक्त मेरे मन्दिर 
के कोष में भी अपार द्रव्य हैं, जिसको तिब्बत में छोड़ना मू्खता है। चीनो 
इस कोष पर अधिकार करने के लिए प्रत्येक उपाय करेंगे ।” 

“हाँ रिमपोचे, आप का विचार ठीक है । चीनी तिब्बत के राज कोष पर 
दाँत गड़ाए हैं । आप के अतिरिक्त दूसरा कोई राजकोष की रक्षा नहीं कर 
सकता ।” 

“इसीलिए तो प्रकृति में परिवर्तत के साथ मोहिनी माया का भी प्रयोग 
करना पड़ेगा ।” 

“मोहिनी माया क्‍या है ? ” 

प्राकृतिक वायु में वेसुध करने वाले तत्वों का योगबल से समावेश करना 
पड़ेगा, ताकि इस ओर उनका ध्यान न जावे ।” 

“और प्रकृति में विघटन.कैसे होगा ।”' 

“अन्धड़ और झंझा उत्तन्न करना होगा, ताकि चीनी सैनिक अपनी रक्षा 
में लगे रहें, और पीछा करने में असमर्थ हो जायें । 

द अधिकारी प्रसन्न होकर कहने लगा-''यदि ऐसा हो सके तो राजकोष और 
: राज पुरुष सभी सुरक्षित निकल जायेंगे ।” 

|... “इतने से ही काम नहीं चलेगा, आंगे का भी प्रबन्ध करना पड़ेगा ? ” 
“बह क्‍या रिममोचे ९”! 

“राज्य कर्मंचारिवों की अदूरदाशिता से ही यह परिस्थिति उत्पन्न हुई है + 
क्या आप नहीं जानते कि चीनियों के पास वायुयान हैं ? उनके द्वारा आपके 
दल का पता लगाना कोई कठिन कार्य नहीं होगा । भारत के अतिरिक्त आप 
का 


। 


त्र शरण ले नहीं सकते, और वहाँ तक आपको पहुँचने में दस-यारह दिन 


से कम नहीं लगेंगे, जब कि आप रात-दिन चलते रहेंगे ।” 
जि 


खत 

“आप का अनुमान सत्य है, रिमपोचे ।” 

“फिर उनके विमानों की दृष्टि से भी बचना आवश्यक हैं, नहीं तो उनके 
एक ही बम के आप लोगो का चिह्न तक अवशेष नहीं रहेगा । क्या आप लोगों 
ने इसकी भी कल्पना की है ? ” 

“नहीं, रिमपोचे, इस ओर तो हमारा ध्यान भी नहीं गया था ।” 

“इसीलिए तो मैं कहता हूँ कि तुम लोगों को बुद्धि मारी गई है। संकट 
काल में बुद्धि और धेय॑ सजग रखना ही वीरता है ।”” 

“सत्य ही रिमपोचे, हम लोगों की बुद्धि पंगु हो गई है | तिब्बत की रक्षा 
अब आप के ऊपर निर्भर हैं।” 

“अपनी शक्ति से अनुसार अब राज-पुरुषों की रक्षा करने का प्रयत्न 
करूँगा । देश की रक्षा करने का समय निकल गया ।” 

“क्या सत्य ही तिब्बत चीनियों के अधीन होगा ?” 

“हाँ अभी तो ऐसा ही प्रतीत होता है। कुछ वर्षों तक तिब्बत में चीन का 
शासन अवश्य स्थापित रहेगा, किन्तु बह स्थायी नहीं होगा ।”” 

“वह अवधि कितनी होगी ? ” 

“काल चक्र को भेदना मानव शक्ति के बाहर हैं ।”' 

“किम्तु उसका आभास तो आप को प्राप्त हो सकता है।'' 

“संकेत बताते हैं कि अभी उसमें बिलम्ब है, चीनियों की सत्ता नष्ठ होने 
पर ही यह संभव होगा ।” 

“चीनीं सत्ता का परा भव क्या निकट भविष्य में संभव नहीं है ? ” ह 

“चीन अंति दुर्धध॑ देश है। उसकी सैनिक शक्ति अपार है । उसके पास 
शिक्षित सैनिकों की संख्या दो करोड़ सत्तर लाख है, जिसमें पैंतालीस लाख ' 
सन्नद्ध सैनिक हैं, शेष दो करोड़ पच्चीस छाख आवश्यकता पड़ने पर बुलाये जा 
सकते हैं , इसके अतिरिक्त जनपंद-सैस्य की कोई गणना प्राप्त नहीं है । 
के तीसरे महायुद्ध की भूमिका चीन से प्रारम्भ होगी । अभी वह अपने अणु- 
बमों का परीक्षण कर रहा है, जिस दिन उसको सफलता मिल जायगी,. 
वह शवेतांगों से अधिकृत देशों की मांग करेगा, फिर उनको हस्तगत करने के 


| | कं 2 या खमों 3 >*<ू न 


बचना ] [ २९३ 


लिए युद्ध की घोषणा करेगा ।” 

“रिमपोचे, तब तो विश्व का संहार हो जायगा ।” 

“सुष्टि का संहार नहीं होता, उसका एक अंश ही नष्ट होता है, हाँ इस 
महायुद्ध में उसका एक विशाल भाग नष्ट होगा ।” 

“किन्तु संसार के राजनैतिक युद्ध का भय दूर करने के लिए निःशास्त्री- 
करण की योजनायें बन रही हैं |” 

“आंशिक सफलता उन्हें मिलेगी । युद्ध के बिना चीन का पराभव नहीं हो 
सकता, इसलिए प्राकृतिक शक्तियाँ उसको लड़ने के लिए बाध्य करेंगी । संहार 
के बिना निर्माण नहीं होता । पुरानी पद्धतियाँ नष्ट होने पर ही नई पद्धति 
स्थापित होती है । आगामी भविष्य में जो नई पद्धति स्थापित होगी, वह नई 
विचारधारा भारत में जन्म ले चुकी है। उसके एक सन्त गाँधी ने उसे पराधी- 
नता से मुक्त किया, अब उनका शिष्य तथा दूसरा सन्त विनोबा अपने गुरु के 
विचारों को काये रूप में परिणित करने के लिए अलख जगाए है । संसार यदि 
अपनी रक्षा करना चाहता है तो उसको उसी महापुरुष की वाणी और उपदेश 
के अनुसार चलना पड़ेगा ।” 

“रिमपोचे, हम लोग इसलिए भारत की शरण में जा रहे हैं ।” 

“वह भगवान्‌ अमिताभ तथा अवलोकितेश्वर की जन्म-भूमि है । वहाँ के 
_ जल-वायु में त्रय-ताप नष्ट करने की सामथ्य है, क्योंकि अनेकानेक सम्तों महा- 
पुरुषों, और स्वयं भगवान के अवतारों से उसका कण-कण तप:पूत है, उसका 
वातावरण शुद्ध है, शान्तिदायक है। वह संसार का गुरु है, भागवत शक्तियों 
का आगार है, भगवान की क्रीड़ा-भूमि है । मेरे गुरुदेव ने भी इन्हीं कारणों से 
उस पुण्य-भूमि में पुनर्जन्म लिया है। उन्होंने इस संकट की सूचना, जिससे आज 
तिब्बत ग्रस्त है, बहुत पहले, जब हम छोग भगवान बुद्ध की ढाई हजारवीं जय- 
न्‍ती के उपलक्ष में गये थे, मुंझे दी थी । उन्होंने दिव्य दृष्टि से सब देख लिया 
थां, और वहों उसका परिणाम भी बता दिया था, तिब्बत का एकमात्र सहायक 
भारत है, ओर वही उसकी प्राणप्रतिष्ठा पुन: करेगा ।” 

“सत्य ही हमारा कल्याण भगवान बुद्धदेव की कृपा से वहीं होगा ।” 

“निस्प्न्देह । 

“किन्तु वहाँ तक पहुंचना बड़ा दुस्तर हो रहा है ।'' 

“भगवान अमिताभ की क॒पा से वह सहज हो जायगा।” द 

“किन्तु रिमपोचे आपने जो वायुयानों द्वारा हमारे ढँढे जाने कों बात 
सुनाई है; उससे हमें बड़ा भय हो रहा है। चीनी वायुयान हमें बहुत शीघ्र ढूँढ 
निकालेंगे, और तब हमारी मृत्यु निश्चित है ।”' 

“नहीं कालचक्र ने यह विधान नहीं रचा है । प्राकृतिक शक्तियाँ वेज्ञानिक 
उपकरणों से अधिक शक्तिशाली हैं । जब आप लोग बुद्ध भगवान की जन्मभूमि 
की ओर प्रस्थान कर रहे हैं, तब प्राकृतिक शक्तियाँ उन्की प्रेरणा से आपकी 
तिब्बत के राजतन्त्र की, रक्षा अवश्य करेंगी ।”' 

“आपकी वाणीं अभय प्रदान करती है, किन्तु मन की चंचलता शंका भी 
उत्पन्न करती है ।॥” 

“मानव स्वभाव प्रत्येक वस्तु अथवा विचार का प्रत्यक्षीकरण चाहता है, 
अथवा प्रमाण माँगता है । वह प्राकृतिक शक्तियों को विज्ञान से बांधना चाहता 
है, किन्तु विज्ञान उनका मुखापेक्षी है, उनका स्वामी या कर्त्ता नहीं । प्राकृतिक 
शक्तियों का भण्डार, असीम, अगाध और अपार है, योगियों के ध्यान से भी 
परे है, अगम्य है, उन पर विज्ञान शासन नहीं कर सकता | विज्ञान तो केवल _ 
उनके वाह्य रूप का अल्प मात्र दर्शन करता है। प्राकृतिक शक्तियाँ सूक्ष्म हैं । 
इतनी सूक्ष्म, जिनकी कल्पना मनुष्य का मस्तिष्क करने में स्वेथा अक्षम है। 
सूक्ष्म का ज्ञान केवल सूक्ष्म तत्वों से, और उतना ही जितना मानव-मस्तिष्क 
ग्रहण करने में सक्षम है, हो सकता है । उसके लिए साधना, तपस्या और अथक 
परिश्रम की आवश्यकता होती है । अनेकानेक जन्मों की सतत साधना से ही 
उसका कुछ वास्तविक आभास मिलता है ।॥” 

“किन्त रिमपोचे, हमारा बचाव किस प्रकार होगा, इसका आभास देकर 
हमारी जड़ता नष्ट करें ।” 

“इतना शंकालू न हों । जो कुछ भगवान तथा गुरु की कृपा से मुझे 
सूक्ष्म शक्ति प्राप्त हुई है, उसका भगवान अवलोक़ितेश्वर की कृपा से उपयोग 
कर आप लोगों के शिर बादलों के दल से बराबर छिपाये चलते रहने का 

प्रयत्न करूँगा । बादलों का परदा इतना मौटां रहेगा कि वायुयानों को उनके 
ऊपर उड़ना पड़ेगा और वे अपने समस्त वेज्ञानिक उपकरणों से आपके दल को 
देखने में असमर्थ रहेंगे। बादल तभी फटेंगे जब आप भारत-सीमा में प्रवेश कर 
जायेंगे, यह मैं आप को विश्वास दिलाता हूँ ।” 

बालकों की भाँति प्रसन्नता से अधिकारी ने ताली बजाते हुए कहा--““थदि 
ऐसा हो सके रिमपोचे, तब हम लोग निश्चय ही सुरक्षित पहुँच सकेंगे ।' 

“कालचक्र का ऐसा ही विधान प्रतीत होता है। यदि ऐसा ही विधान है 
तो अवश्य मेरा क्षुद्र प्रयत्न उसे पूर्ण करने में सक्षम होगा, और यदि उसका 
कोई अन्य अथवा विपरीत विधान है, तब मेरा उद्योग विफल जाथगा । कह 
चुका हूँ कि काल-चक्र से बलवान और कोई दूसरी शक्ति नहीं है । योगी उसी 
काम में हाथ डालते हैं, जिसका उन्हें आभास मिल जाता है कि वह काल-चक्र 
के विधान के प्रतिकुल नहीं है ।” 

“तब काल-चक्र का विधान तिब्बत के राजतन्त्र के अनुकूल है ?” 

“हाँ प्रतीत तो यही होता है ।” 

“तब तिब्बत का राजतन्त्र जीवित रहेगा ।” 

“निस्सन्देह । अच्छा अब आप लोग यात्रा का प्रबंध करें, और मैं अपने 
मन्दिर में जाकर भागवत शक्तियों को आप लोगों की रक्षा के लिए प्रेरित 
करने का आयोजन करता हूँ । * मण पदमेहुँ ।” 

अधिकारी ने प्रसन्न चित्त से बासबा को भू-नत होकर प्रणाम किया । 
बासवा ने निश्चिन्त, निस्पुही रूप में अभय की वर्षा करते हुएं मासपा के साथ 
गुप्त मार्ग से जोरवाँग मन्दिर की ओर प्रस्थान किया । 


है 


तिब्बत के नव वर्ष के प्रथम दिन का उत्साह यक्रायक प्रबल झंझा के उठने 
से फीका पड़ने लगा। नागरिक जो सड़कों पर रंगरेलियाँ कर रहे थे, घरों में 

त्राण पाने के लिए छिपने लगे, किन्तु खाम्पा सैनिक पूर्ववत विविध प्रकार की 
क्रीड़ाओं में संलग्न रहे, क्योंकि उन्हें त्सोंगद्‌ का आदेश था कि उत्साह में 
कोई कमी न दिखाई जावे, और न वे सड़कों को जनशून्य होने दें । कुछ लोग 
इधर-उधर टोलियों में बटे हुए झंझा की प्रबलता पर टीका-टिप्पणी कर रहे 
थे । इस असमय में आँधी के आने से उनके उत्साह का कार्य क्रम बिगड़ गया 
था, और उनमें से कितने ही देव को कोस रहे थे । कोसने वालों में चीनी 
सिपाही भी थे । सैनिक अनुशासन के कारण वे अपना स्थान छोड़ नहीं सकते 
थे, किन्तु वायू की प्रबल तरंगों में छोटे-छोटे बालू के कण उनकी आँखों में घुस 
कर उन्हें देखने के अयोग्य बना रहे थे। प्रायः सभी अपनी आँखों को मलते 
हुए बंठे या खड़े थे, और वे उन अनेक पशुओं को देखने में असमर्थ थे जो 
अपनी पीठ पर मिट्टी तथा रेत के बोरों के नीचे तिव्बत के राजकोष का द्रव्य 
छिपाये चले जा रहे थे । सैनिकों और उन पशुओं के बीच चक्राकार पवन इतने 
वेग से चलकर बालू की दीवाल उठा रहा था जिसको भेदना कठिन ही नहीं 
वरन्‌ असम्भव-सा था । यदि किसी सेनिक की दृष्टि उधर गई भी, तो उसे 
स्पष्ट कुछ न दिखाई दिया । उसको बोरों की बाल, वायु में उड़ती हुई बालू 
के साथ एकाकार होकर यही अनुमान कराती थी कि पशुओं की पीठ पर कोई 
बोझ नहीं है, और वे तूफान से त्राण पाने के लिये भागे जा रहे हैं । उनके पास 
इधर-उधर जो राजसेवकर देहाती वेष में उनकी रक्षा करते निर्दिष्ट स्थान के 
लिए जा रहे थे, वे धूल तथा रेत के पढें में विल्कल छिप गये थे । चीनी सेनिकों 
की उन पर दृष्टि नहीं पड़ी । 

तूफान तीसरे पहर के अर्धांश में आरम्भ हुआ था, और ज्यों-ज्यों संध्या 


का आगमन समीय आ। रहा था, त्यों-त्यों उसका वेग प्रबलतर हो रहा था । 
चत॒र्थ प्रहर के आरम्भ में वह इतना भीषण तथा उम्र हो गया कि चीनियों 
की समस्त नाकाबन्दी शिथिल पड़ गई, और सभी सेनिक अपने-अपने स्थानों 
को छोड़ तम्बुओं में शरण लेने लगे । तम्बू भी घरे-बाँधे न रहते थे। बालू 
में गड़े हुए खूंटों को तम्बुओं में भरी हुई वायु उखाड़ कर फेंक रही थी, और 
जब तक वे एक खूँटा ठोक कर पुन: गाड़ते, तब॒ तक वह दूसरी ओर का खूँटी 

उखाड़ डालती । झंझा इस समय एक महा नटखट पिशाच अथवा प्रेत के रूप 
में उन सैनिकों कों नाकों चने चबवा रही थी । वे जहाँ आंखें खोलते, कोई 
किरकिही उनमें प्रविष्ट हो जाती और बालू के छोटे-बड़े कणों को साथ लिये 
वायु उनके मुख पर थपेड़े मारती थी। वे व्याकुल होकर यत्र-तत्र शरण 
लेने के लिए भाग गये, और नाके तिब्बत के राज-पुरुषों को निकालने को 
सुविधा देने के लिए खाली छोड़ गये । 

यद्यपि संध्या होने में अभी पर्याप्त बिलम्ब था, तथापि सूर्य. बिम्ब धूल- 
कणों से इतनां आच्छादित हो गया था कि उसके प्रकाश की प्रखरता नष्ट हो 
गई थी, और कुछ गजों के आगे देखना असम्भव हो गया था। पश्चिमीय 
क्षितिज पर स्थित भगवान अंशुमाली इस क्षेत्र के लिए अंशुओं से रहित 
होकर काई-चू नदी को पार करते हुए तिब्बत के राजघराने को अभय प्रदान 
करने लगे । नदी के नाके पर एक भी सैनिक नहीं था । किसी ने इनसे कोई 


प्रदन नहीं पूछा, किसी ने कोई बाधा उपस्थित नहीं की । 
काई-चू नदी के उस पार शीघ्रगामी अश्वों का प्रबन्ध किया गया था। 


सबके निरापद पहुँच जाने पर, वे “नेथांग', जो ल्हासा से दक्षिण तीस मील की 
दूरी पर आबाद था, की ओर तूफान के साथ तूफान की गति से रवाना हो 
गए । उस समय उनके सामने केवल आगे बढ़ने की लगन थी ओर आश्चर्य की 
बात थी कि जिस अंधड़ से भयभीत होकर चीनी सैनिक अपने प्राण बचाने 
के लिए छिप गए थे, वह इन शरणाथियों को कोई रुकावट नहीं डाल रहा था, 
वरन्‌ उनके घोड़ों में नव-स्फति भर रहा था । वह अधिकारी जिससे बासबा 
का वार्तालाप हुआ था, बार-बार उनको स्मरण करता हुआ मन ही मन प्रणाम 
कर रहा था। उसे कभी-कभी अनुभव होता कि बासबा राजपुरुषों के 
दल के सामने वायु-वेग से चलते हुए उन्हें पथ प्रदर्शित कर रहे हैं । 

अधंरात्रि के लगभग नीथांग गाँव में सब देशत्यागी पहुँच गये, क्योंकि 
यहीं पर सब्र के मिलन का निश्चय हुआ था । आगे बड़ा दुरूह मार्ग था। 
भयानक तथा दुर्गंम पथ की चढाई थी। प्रात:काल होने के पहले वे त्साँगपो 
अर्थात्‌ ब्रह्मपुत्र नदी को पार करना चाहते थे, किन्तु उनकी गति इतनी तीवु 

थी कि वे सब ब्राह्म-मुह॒त में ही पहुँच गये, हालांकि उन्हें सत्रह हजांर फूट की 
ऊँचाई पर स्थित ची-दरें की चढ़ाई चढ़ कर नीचे घाटी में उतरना पड़ा था, 
और बह भी पैदल ! 

इसके आगे का मार्ग सवंथा सुरक्षित था। यह प्रदेश खाम्पाओं से आबाद 
था, जो चीनी सेनाओं से निरन्तर युद्ध कर रहे थे। ज्यों ही प्रातःकाल का 
सूर्य निकला, त्योंही प्रचण्ड वायु के झोकों ने न-मालूम कहाँ से गहरे काले 
बादलों को एकत्रित करना आरम्भ किया, और देखते-देखते घटाटोप अन्धकार 
छा गया, केवल पथ की सूक्षम रेखा दिखाई पड़ती थी । 

पिछले दिन के चतुथ प्रहर से यात्रा आरम्भ हुई थी, अतएव विश्राम करने 
के लिए कुछ देर ठहरना आवश्यक था, हालांकि वें सब उतनी थकावट*महसूस 
नहीं करते थे, जितना उनको भय था। उन्होंने दिन को विश्राम करने तथा 
रात्रि को चलने की योजना बनाई थी, किन्तु प्राकृतिक अवस्था ऐसी बन गई 
थी कि दिन ओर रात्रि एक समान हो गए । 

यद्यपि तिब्बत के अधिकारियों का पलायन गुप्त रखा गया था, तथापि 
जब वे खांम्पाओं से शासित प्रान्तों में पहुंचे, तब जगह-जगह पर जनता उनका 
स्वागत करने के लिए तयार खड़ी मिली। तिब्बत के ये प्रान्त अत्यन्त दुर्ग 
माने जाते थे । उनमें केवल वहाँ के निवासी ही विचरने की शक्ति रखते थे । 
खाम्पाओं से शासित होने के कारण यह क्षेत्र चीनियों की शासन-सत्ता के 
बाहर था और अभी तक पूर्ण स्वतन्त्रता का अनुभव कर रहा था। अतएव 
तिब्वत के अधिकारियों को किसी चीनी सैनिक का सामना नहीं करना 
पड़ा, वरन्‌ जैसे बालक हाथों-हाथ एक दूसरे की गोद में पहुँचाया जाता है । 
उसी प्रकार वे भी खम्पा स्वयंसेवकों से रक्षित गाँव-गाँव निरापद पहुंचाए 
जा रहे थे । 

यह यात्रा पूरे पन्द्रह दिनों में समाप्त हुई, वे सब के सब भारत के प्रान्त 
असम की सीमा में प्रविष्ट होकर चीनियों की गिरफ्तार से सर्वथा बाहर आ गए । 
पलायन के दिनों में कोई चीनीं वायुयान उन्हें देख नहीं सका, यद्यपि उन्होंने 
कई बार उनको घड़घड़ाहुट अवश्य सुनी यी । बादलों का स्तृप उनकी रक्षा 

करता हुआ उनके साथ-साथ चल रहा था | जिस दिन वे सब भातर-सीमा में 
प्रविष्ट हुए, उसी दिन सूर्य को आच्छादित रखने वाला बादलों का वह समूह 
आकाश में विलीन हुआ । जब सब सुरक्षित भारत की सीमा में आगए, तब 
प्रधान अधिकारी ने उत्तर की ओर मुख कर बासबा को अनेक प्रणाम किए, 
तथा उनकी कृपा के लिए उन्हें असंख्य धन्यवाद दिए । बासबा ने उन्हें सुरक्षित 
रूप से भेजने का जेंसा आश्वासन दिया था, वेसा अपने वोगबल से समस्त 
धन-जन सहित सब को भगवान बुद्ध की जन्मभूमि में भेज दिया । 


(उपय क्त परिच्छेद में वाणित घटना ऐतिहासिक तथ्य है, औपन्यासिक 
कल्पना नहीं । विज्ञान अभी तक पंचतत्वों को वशीभूत करने में समर्थ नहीं 
हुआ है। कभी होगा, यह अपेक्षित है । >जलेखक ) 


३ 


तिब्बत स्थित चीनी सेना के प्रधान सेनापति ताई-लूँग अपने शिविर में 
वृहत्तर चीन संघ के उपाध्यक्ष काँग के सामने दक्षिण-पूवे एशिया; आस्ट्रेलिया, 
और दक्षिणी अमरीका का मानचित्र खोले बैठे थे । दोनों के मुख गम्भीर थे, 
और बे किसी अति गहन विषय पर वार्तालाप कर रहे थे। काँग के सामने 
मदिरा की बोतल और सोने का गिलास रखा हुआ था, जिसमें में वह मदिरा 
डाल कर पन्द्रह-बीस मिनटों के अन्तर पर पी लेता था । ताई-लग मदिरा 
सेवन नहीं करता था। वह चाय पीने का अभ्यासी था, इसलिए एक बड़े 
बतेन में चाय भी रखी थी, जिसे वह कांग के मदिरा सेवन के साथ पीता था । 

कांग ने मदिरा की चुस्की लेते हुए कहा-“जेनरल, तुम्हारे सामने एक 
बहुत विषम और विशाल काये है। उसके सम्पादन का भार मैं तुम पर 


३०० ] [ वंचना 


डालना चाहता हूं ।” 

ताई-लुग ने विनमृता के साथ उत्तर दिया-“'मेरी सेवायें चीन के लिये 
सदा समर्पित हैं। आप आदेश दीजिये, उनका पालन मैं यथाशक्ति करूँगा ।* 

“तुम से ऐसी ही आशा है, तभी यह गुप्तभेद तुम पर प्रकाशित करता 
हैँ । अभी इसको अपने ही तक सीमित रखना, किसी अन्य पर चाहे वह कितना 
ही तुम्हारा विश्वास-पात्र हो, व्यक्त न करना । यह भेरी निजी योजना है, 
जिसे मैं सुविधा और समय आते पर कार्याविन्‍्त करूँगा ।” 

“आपका विश्वासपात्र होने से मैं अपने को धम्य तथा गौरवान्वित 
मानता हूँ ।” 

“अच्छा, सुनिए । यह तो आप जानते ही हैं कि चीन की आबांदी दिन 
प्रति दिन बढ़ रही है । अभी वह लगभग पंसठ-सत्तर करोड़ से कुछ अधिक है, 
और जिस गति से उसमें वृद्धि हो रही है, उसके देखने से अनुमान होता है कि 
दस वर्षों में अस्सी-पचासी करोड़ हो जायगी ।”? 

“हाँ, उससे बहुत अधिक ही होगी । यदि पांच प्रतिशत प्रतिवर्ष के अनुपात 
से वृद्धि-क्रम मान लिया जावे तो पंतीस करोड़ की वृद्धि होती है। इस प्रकार 
दस वर्षों में एक अरब पांच करोड़ की जनसंख्या हो सकती है ।” 

“ठीक है, परस्तु मैं इस संख्या में लगभग बीस पचीतत करोड़ व्यक्तियों को 
घटा देता हूँ, जो आगामी युद्धों में, जिनकी मैं योजना बना रहा हूं मारे 
जायेंगे। इसलिए मैं केवल पेंसठ-करोड़ हीं आंकता हूँ ।” 

“हाँ, अब हिसाब ठीक बेठ गया ।” 

काँग मदिरा की चुस्कियां लेने के बाद कहने लगा-“इस बड़ी आबादी के 
बसानें, तथा भरण-पोषण का भार हमारे ऊपर है। चीन के अधिकार में 
जितनी भूमि अभी है, वह उसके लिए पर्याप्त नहीं है। हम मक्षिकाओं की 
भाँति रहते हैं, हमारे पास खेती करने की पर्याप्त भूमि नहीं है, हमारे सभी 
साधन, अति सीमित तथा अपर्याप्त हैं, और सत्य यह है कि हम इतनी बड़ी 
जनसंख्या का पालन नहीं कर सकते हैं ।'' 

“इसमें कोई सन्देह नहीं । आबादी की समस्या को हल करने के लिए ही 

हम तिब्बत पर अधिकार जमाने जा रहे हैं ।” 

“परन्तु तुम क्या समझते हो कि इस मुट्ठी भर पहाड़ी ऊसर भूमि 
से हमारी समस्या हल हो जायगी ?” * 

“नहीं । किन्तु इस भूमि पर अधिकार किए बिना हम किसी दिशा में 
बढ़ भी तो नहीं सकते । उत्तर और पश्चिम में रूस है, जो हमारा एकमात्र 
सशक्त मित्र है, और पूर्व में सागर है, अतएव तीनों दिशाएँ हमारे लिए अवरुद्ध 
हैं ।” 

“ठीक, अब केवल दक्षिण दिल्ला में हम प्रसार कर सकते हैं ।” 

“हाँ, और वही हम कर रहे हैं। तिब्बत के अधिकृत होने पर अपनी 
सीमायें. हिमालय तक ले जाकर अपनी स्थिति दुढ़ करेंगे और इसके 


कांग ने उसे आगे बोलने न दिया, और बीच ही मैं कहा-“'मैं समझ गया 
कि तुम्हारा संकेत बरमा, तथा भारत की ओर है ।”' 

“हाँ, मैं यही कहने जा रहा था ।” 

“परन्तु मैं नहीं चाहता कि तुम भारत पर अधिकार करने की दिशा में 
सोचो । उस पर सैनिक अधिकार हम नहीं करेंगे, न उससे समारो समस्या 
सुलझेगी । भारत की आबादी पाकिस्तान को मिलाकर लगभग चीन के बराबर 
अथवा कुछ नन्‍्यून है । प्रथम तो हम भारत पर सेनिक अधिकार कर नहीं 
सकते, और मान लो कि हम अधिकार करने में सफल भी हो जांय, तो उससे 
हमारी आबादी के बसाने की समस्या कभी हल नहीं हो सकती । भारत में भी 
चीन की भांति नव जागरण हुआ है । वह अपनी स्वतन्त्रता के लिए, अपनी 
विल-तिल भूमि के लिए लड़ेगा और संसार के समस्त देश इसकी सहायता के 
लिए दौड़ पड़ेंगे, यहां तक कि हमारा मित्र रूस यातो तटस्थ रहेगा, या फिर 
वह भी उसकी सहायता करेगा, क्‍योंकि रूस भी चीन की जनसंख्या से मन ही 
मन डरता है, और उसका नाश चाहता है। किन्तु बरमा पर अधिकार करना 
हमारे लिए उपयोगी होगा, क्योंकि उसकी आबादी कम है और उसके तट से 
भारतीय द्वीप-समूह समीप है । किन्तु अभी बरमा का प्रश्न छोड़ो ।” 

“आप का विचार सत्य है। परिस्थितियों से यही प्रमाणित होता है।”' 

“किन्तु भारत को मैं अछता नहीं छोड़ना चाहता । उस पर मैंने शान्त 
युद्ध के द्वारा अधिकार जमाने की योजना बनाई है ।” 

“यह शान्त युद्ध कैसा ? अभी तक दो ही प्रकार के युद्ध, एक शीत तथा 
दूसरा उष्ण सुने गए हैं, आज आप तीसरे प्रकार का युद्ध शान्त युद्ध बता रहे 
हैं, कृपा कर इस पर प्रकाश डालिए ।” 

कांग अपने स्वभावानुप्तार बहुत सन्तुष्ट हुआ । उसने मुस्कराते हुए कहा- 
“यह मेरी अपनी योजना है। यह युग शान्ति युग है । विश्व के सब देश उष्ण 
युद्ध को समाप्त करना चाहते हैं, इसीलिये नि:शस्त्रीकरण की योजनायें, बन, 
बिगड़ और पुन: बन रही हैं। अंण्‌, हाईडोजन बमों तथा अन्य आणविक 
अस्त्रों के आविष्कार से विश्व भयग्रस्त है । वह सोचता है कि उष्ण-युद्ध होने 
से प्रलय हो जायगी, परन्तु मैं ऐसा नहीं सोचता ।”” 

“क्या आपका विचार है कि आणविक शत्त्रों के प्रयोग के बाद भी संसार 
का संहार नहीं होगा ? ” ः 

“नहीं, मैं यह नहीं सोचता । आगविक युद्ध से प्रजयक्राल अवश्य उपस्थित 
होगा, क्योंकि उनकी संहारक शक्ति चर-अचर सभी का नाश करेगी ।” 

“फिर, आप क्‍या सोचते हैं ?”” 

कांग ने पुन: मंदिरा पान के पश्चात्‌ कहा-“भारत अहिसा में निष्ठा 
रखता है, वह पश्चिमीय प्र॑जातन्त्र प्रणाली को अपनाये हैं । चतुरता इसी- में है, 
जब हम शत्र को उसी के अस्त्रों से पराजित करें, अर्थात्‌ हम प्रजातन्त्र प्रणाली 
का उपयोग कर अहिसक युद्ध लड़कर अपता कार्य-साधन करें।' 

“वह किस प्रकार ?” ताई-लज्भध विस्मृत दृष्टि से कांग को निरखने 
लगा । 

कांग मन ही मन प्रप्तन्न होता हुआ बोला-“आजक की प्रणाली से 
उष्ण युद्ध में दैनिक व्यय लाखों रुपयों का होता है, और एक वर्ष के युद्ध में 
अरबों रुपया खर्च करना होगा, तथा परिणाम भी अनिश्चित-सा रहेगा । 
यदि हम इस घन का अर्धांश खर्च कर भारत में चीन-अनुयायी पंचमांगी सेना 


हू 


है 

बनाने में सफल हों, तो हमारा उह्द श्य पूरा हो जायगा । भारत के सभी कम्यु- 
निष्ट प्राय: रूस तथा चीन के मुखापेक्षी हैं, और अधिकांश चीन के । इस धन 
से हम कम्युनिष्ठटों को चीन-मेत्री आन्दोलन चलाने में सहायता देवें, और भारत 
के किसी संसद चुनाव में हंम उन भारतीयों को जो चीन के प्रति वफादार हों, 
प्रत्याशी बनाकर धन तथा प्रचार से सहायता पहुँचावें, तो निश्चय ही चीन- 
समर्थकों का एक बहुत बड़ा दल उसका सदस्य हो जायगा । भारत में अभी 
'मत' का मूल्य कुछ रुपयों पर निर्भर रहता है, और वहाँ के निवासी बहुत 
नगण्य मूल्य में उसे बेचने को तैयार रहते हैं । उनमें देश प्रेम की भाव॑ना अभी 
जागृत नहीं हुई, वे केवल अपने क्षुद्र स्वार्थ-साधन में रत रहते हैं॥ उनकी इस 
कमजोरी से हम लाभ उठावेंगे ।” 

“यह इतना सरल नहीं है । न भारत की जनता इतनी मूर्ख है, और न 
वह पंचमाँगी बन सकती है जैसा आप अनुमान करते हैं । परन्तु फिर भी बहस 
के लिए यदि हम स्वीकार कर लें कि भारतीय संसद में चीन समर्थक दल,पहुँच 
गया, तो उससे क्या लाभ चीन को होगा ? यह तो आप पहले ही कह चुके हैं 
कि भारत एर चीन अधिकार नहीं करेगा ।” 

“यह तो हमारी योजना की भूमिका मात्र है | ज॑ंसा मेरा अनुमान तथा 
प्रयत्त है, उसके अनुसार यदि भारतीय संसद में हमारे समर्थेक्ों ने अपना बहु- 
मत बना लिया, तब हमारे उहं श्य की प्राप्ति अति सुगम हो जायगी | परन्तु 
मान लीजिए कि बहुमत नहीं बना, किन्तु, एक तिहाई अथवा उससे कुछ कम 
अधिक संख्या में हमारे समर्थक पहुँच जाते हैं, तब भी हमारी योजना सफल 
होगी, किन्तु कुछ कठिनता के साथ । तब हमें अपने सैनिक बल का भय प्रद- 
शित करना पड़ेगा ।” 

“क्षमा कीजिएगा, अभी आप की योजना का कोई आभास नहीं मिला ।” 

“घैयं रखिए । मेरी योजना है कि भारत का वह भूखण्ड हमारे अधिकार 
में आ जावे, जिससे बंगाल की खांड़ी अर्थात्‌ हिन्द महासागर तक हमारी 
सेनाएं सुगमता तथा अबाध रूप में पहुँच सके । यह भूखण्ड सिकिम तथा 


. भूटान से आरम्भ होकर बिहार तथा अड़ीसा अथवा बंगाल के पश्चिमी समुद्र 

तट पर समाप्त होता है । यदि हम समघ्त ब्रिहार प्रान्त की मांग करेंगे तो 
भारत उसको बिना युद्ध के नहीं देगा, किन्तु हम युद्ध करना नहीं चाहते ।”? 

“यह विचित्र बात है कि आप भारत के संरक्षित स्िकिम,भूटान और 
उसका प्रदेश बिहार अपने अधिकार में लेना चाहते हैं, और वह भी बिना युद्ध 
के ! समझ में नहीं आता कि यह कंसे सम्भव हो सकता है ? '? 

“जिससे भारत युद्ध न करे, हम को अपनी माँग में कुछ कमी करना 
होगा । हम भारत से सौ-सवा सौ मील या इससे भी कम चौोंडे गलियारे की 
माँग करेंगे, जिसमें बौद्धों के तीर्थ स्थान आ जाँय । भारत में बौद्ध तीर्थ हैं, 
सारनाथ, गया, कपिल वस्तु राजगृही, लुम्बिनी आदि । तिब्बत के संरक्षक के 
रूप में हम बौद्ध धर्ं की संरक्षकता सहज ही हस्तगत कर संसार में अपने को 
* उसका भी संरक्षक घोषित कर सकते हैं । इस युद्ध में दलाई लामा को हम 
गिरफ्तार कर उनक्रे द्वारा यह माँग प्रस्तुत करेंगे कि चूंकि तिब्बत बौद्ध -प्रदेश 
अथवा बुद्धस्तान है, इसलिए भारत स्थित समस्त बौद्ध तीर्थ, तिब्बत के अधीन 
होने चाहिए ।” 

“ठीक हैं किन्तु इस माँग को भजा भारत क्‍यों स्त्रीकार करेगा ?” 

“भारत को स्वीकार करना पड़ेगा । धर्म के आधार पर भारत का 
विभाजन हो चुका है, और एकमात्र उसी कारण से मुस्लिम प्रदेश पाकिस्तान 
बना है । इसी उदाहरण पर हम तिब्बत के द्वारा बौद्ध -तीर्थों की माँग करेंगे, 
जिसका हमारे समर्थक भारतीय संसद्-सदस्य, जी-जान से समर्थन करेंगे, 
तथा हम प्रचार द्वारा इस माँग का औ चत्य प्रमाणित करते रहेंगे । इसके 
अतिरिक्त भारत के बोद्ध, जिनमें वहाँ के हरिजनों तथा निम्न जातियों की 
अधिकता है ; क्योंकि वहाँ के अनुसूचित जातियों के नेता अग्बेष्कर बौद्ध 
हो जाने से उनके अनुगामियों की पर्याप्त संख्या बौद्ध हुई है, सवर्णीय हिन्दुओं 
से निरन्तर लांक्षित तथा घृणा किये जाने के कारण धर्म के नाम पर हमारा 
समर्थन करेंगे। उनको उकसाना बिल्कुल कठिन नहीं होगा । जहाँ उनके 
नेताओं को थैंलियां भेंट की गई, वे बड़ी खुशी से हमारी मांग का समर्थन कर 
अपने दिलों का संचित आक्रोश निकालेंगे ।” 


0 पक अमन, लकी / की के फ डिनर आशन्क 

“आप की योजना बड़ी द्रदर्शी है।” ताई-लँग ने हर से कहा । 

“हाँ, यह तो मेरी योजना का प्रथम चरण है । अब दूसरा चरण सुनिये- 
सम्प्रति काल में हिन्द महासागर की उपयोगिता, अन्य दो प्रशान्त तथा अत- 
लान्तिक महासागरों से अधिक हो रही है। संसार के वे भू-भाग, जिन पर 
इवेतांगों ने जबरिया एकाधिपत्य कायम कर लिया है, जैसे इन्डोनेशिया, आस्टु - 
लिया, तथा दक्षिणी अमरीका, सब हिन्द महांसागर के तटीय देश हैं । अतएव 
जो राष्ट्‌ इस महासागर पर अधिकार रखेगा, वह इन देशों को भी अधिकृत 
कर सकेगा । ये सभी प्रदेश उपजाऊ हैं, और लगभग -गर आबाद हैं । हमारी 
अरबों चीनी जनता इन भू-खण्डों में बड़ी सुविधा के साथ रह सक्रती है । दुनिया 
के मुट्ठी भर श्वेतांग सीनेजोरी से इन विज्ञाल क्षेत्रों पर अपना प्रभुत्व जमाये 
हैं, और दूसरे देशों के निवासियों को घुसने नहीं देते । उनके इस एकाधिपत्य 
को हमें तोड़ना है । ये प्रदेश अब चीन अथवा पीतांगों के होंगे, ओर वहाँ अब 
हमौरी जनता रहेगी ।” 

ताई-लुंग ने हर विभोर होकर कहा--“इस योजना के लिए मेरी हादिक 
बधाई स्वीकार कीजिए ।” 

कांग बड़ी निश्चिन्तता के साथ मदिरा सेवन करने लगा । उसने सगवे ताई- 
लग की ओर देखते हुए कहा-“हिन्द महासागर पर चीन का आधिपत्य जमाने 
के लिए हम भारत से सौ-पसवा-सोौ मील चौड़े गलियारे की माँग करेंगे, और 
जिस प्रकार हम उसे प्रस्तुत करेंगे, वह अवश्य ही भारतीय संसद्‌ द्वारा स्वी- 
क॒त होगी । आगे हमारा अभियान होगा, हिन्द महासागर के द्वीप समूहों और 
आस्ट लिया पर अधिकार जमाने की ओर | बंगाल की खाड़ी में हम एक वि- 
शाल समुद्री बेड़ा बनावेंगे । चीन का दक्षिणी भू-भाग वीयेतनाम तक कम्यूनिस्ट 
प्रदेश है। कैन्टन से लगाकर वहाँ के बन्दरगाहों तक हमारा दूसरो बेड़ा रहेगा । 
जब ये दोनों बेड़े पूव और पद्चिम से केची के दो फलों की भाँति इन देशों की 
ओर अभियान करेंगे, और हमारी हवाई सेना उनकी रक्षा करेगी, तब इ्वेतांगों 
की शक्ति हमारा मुकाबला नहीं कर सकेगी, तथा चीनी अजदहा इन प्रदेशों 
को बड़ी आसानी से हड़प ज़ायगा । श्वेतांगों की शक्ति ताश के पत्तों की भाँति 

ढह जायगी ।” 

ताई-लुग ने ह॑ से ताली बजाते हुए कहा--““बड़ी अपूर्व योजना है । इस 
योजना के पूर्ण होने से निश्चय ही चीनी जनता को बसने के लिए विशाल भू- 
भाग मिलेंगे, और इनके खनिज पदार्थो पर अधिकार हो जाने से हमारा राष्ट्र 
संसार का सबसे सशक्त राष्ट्र होगा ।” 

“बेशक, अब श्वेतांगों का एकाधिपत्य नहीं रह सकता । बीसवीं शताब्दी 
का उत्तराध पीतांगों की उत्कर्षता तथा खवेतांगों के क्षय का है । 

“किन्तु पश्चिम के - श्वेतांग राष्ट्‌ बलवान हैं, उनकी संहारक शक्ति अपूर्व॑ 
है ।” 

“हमें इसका भय नहीं है । आणविक शस्त्रों का सुजन अब किसी एक राष्ट्‌ 
के एकाधिकार में नहीं है । हम उनका निर्माण कर रहे हैं। यदि वे आणविक 
शस्त्रों का उपयोग करेंगे तो हम भी उसका उत्तर उन्हीं शस्त्रास्त्रों से देंगे । 
वे अपनी मुट्ठी भर आबादी के बल पर हमें पराजित नहीं कर सकते । यदि 
उनके एक सेनिक के बदले हमारे चार सेनिक मरेंगे, तब भी हम सबल बेठेंगे । 
अन्तिम अधिकार पदादिक सेना द्वारा ही होता है। हमारे पास अभी तीन 
करोड़ से अधिक सेना तेयार है, जो क्षणमात्र में रण प्रांगण में उतारी जा 
सकती है । इसके अतिरिक्त हमारी सैन्य शक्ति में करोड़ों की वृद्धि अति अल्प 
अवधि में हो सकती है। क्योंकि हमारी जनसंख्या संसार में सबसे अधिक है । 

ताई-लुंग कुछ बोलने वाला था कि उसकी दृष्टि शिविर-रक्षक पर पड़ी । 
उसको देख कर उसने पूछा-''क्यों, क्या कहना चाहते हो ? ” 

उसने उत्तर दिया--“जोरवांग मन्दिर के विद्यार्थी गिरफ्तार होकर आ गये 
हैं, उनके लिए क्‍या आदेश है ? 

कांग ने पूछा--''कितने विद्यार्थी पकड़े गये हैं ? ” 

उसने उत्तर दिया-““इसका सही उत्तर तो नायक ही दे सकते हैं । वैसे 
यहाँ पर वे दस-बारह दिखाई देते हैं । 

“अच्छा, उनमें से जिसका नाम यशोधर हो, उसे मेरे सामने उपस्थित 
करो ।” 

शिविर रक्षक के जाने के पश्चात्‌ ताई-लुग ने पूछा-- (क्या आप इस 
यज्योधर नाम व्यक्ति को जानते हैं ? ” 

“सूरत से तो नहीं जानता, किन्तु यह भारत की कम्यूनिस्ट पार्टी के एक 
प्रांतीय संचालक किसी अविनाश बाबू के पुत्र हैं, जिनकी रक्षा के लिए रूस तथा 
चीन की कम्यूनिस्ट पार्टी के प्रधानों ने मुझसे आग्रह किया है। यह यशोधर 
हमारे बहुत काम का व्यक्ति सावित होगा । हमें इसके द्वारा तिब्बत के गुप्त 
भेद जानने में सुविधा होगी, क्योंकि जोरवांग मन्दिर का घनिष्ट सम्बन्ध तिब्बत 
के राजतंत्र से है । जिसमें कोई सन्देह न हो, इसलिए उसको अनेक विद्यार्थियों 
से मामूली पूछ-तांछ कर एक दिन बाद छोड़ दीजियेगा । मैं तब तक इस यशो- 
धर को टटोलता हूँ कि यह हमारे लिए क्रितना उपयोगी हो सकता है।” 

ताई-लुग उसे सैनिक अभिवादन कर विदा हो गया, और कांग आनन्द से 
यश्योधर की प्रतीक्षा करता हुआ मदिरा सेवन करने लगा । 


3४ 

अनेकानेक आशंकाओं का भार लिए जब यशोधर कांग के सामने उप- 
स्थित हुआ, तब दोनों एक दूसरे को विस्मत दृष्टि से देखने लगे । यद्यपि दोनों 
एक दूसरे से अपरिचित थे, तथापि काँग को प्रतीत हुआ कि वह पहचाना हुआ 
है, किन्तु उसे कहाँ और कब देखा है, यह उसे याद नहीं आ रहा था। उसने 
अनुमान किया कि शायद अपनी भारत यात्रा में उसे देखा हो। उसका स्मरण 
आते ही चिन का चित्र उसके सामने आ गया, और उसके साथ बिनोद 
का भी । चिन के गुम होने के पश्चात्‌ उसके मन में अपने प्रतिद्वन्दी 
विनोद को देखने की इच्छा हुई थी, और चाउ ने उसको दिखाया भी था, किन्तु 
. परिचय का आदान-प्रदान नहीं कराया । विनोद की तेजस्वी आक्ृति उसके मन 
| में घर कर गई थी, और वह क्षण भर के लिए मुग्ध होकर उसकी पौरुषेय 
४ कान्ति को देखता तथा सराहता रहा । जीवन में सबसे बड़ी हार उसको चिन 

से मिली थी | वह अपनी हार से तिलूमिला रहा था। विनोद को देख कर 
यद्यपि उसकी तिलमिलाहट बढ़ी थी, तथापि उसके मन को स्वीकार करना 
पड़ा था कि जो नारी विनोद से प्रेम करेगी, वह उससे प्रेम करना स्वीकार नहीं 
करेगी । विनोद के प्रति उसका द्वेष कुछ तीब्र हो गया था, किन्तु वह जानता 
था कि चिन के भाग जाने में विनोद सर्वंथा निर्दोष है, इसलिए उसने उससे 
प्रतिशोध लेने का विचार त्याग दिया था | उसने कोसिंग को बता दिया था कि 
चिन का पता विनोद के जरिये चलेगा, इसलिए वह उस पर अपनी दृष्टि रखे । 
पुरानी बातों का स्मरण करते-करते उसने यशोधर से सहसा प्रश्न किया-- 
“तुम्हारा नाम विनोद है ?” 6 

यशोधर अपने बड़े भाई का नाम सुनकर चौंक पड़ा । उसने सिर हिला- 
कर नकारात्मक उत्तर देते हुए कहा--“नहीं,मेरा नाम यशोधर है, विनोद मेरे 
बड़े भाई का नाम है । 

“विनोद तुम्हारा बड़ा भाई है, किन्तु तुम में और उसमें कोई अन्तर नहीं 
मालम होता । उम्र और शक्ल सूरत में दोनों यकसां दिखाई देते हो ! 

“हम दोनों जुड़वां भाई हैं, वह कुछ घन्टे पहले पैदा हुए थे ।” 

“अब समझ में आया कि तुम दोनों में क्‍यों अन्तर नहीं हैं । अविनाश बाबू 
तुम्हारे पिता का ताम है ? 

“हाँ. ॥ 

“तुम कब तिब्बत में आये थे, और क्‍यों ?” 

“बौद्ध धर्म के ग्रन्थों के अध्ययन के लिए | मैंने भी बुद्ध भगवान की ढाई 
हजारवीं जयन्ती पर बौद्ध धर्म की दीक्षा लेकर भिक्षु व्रत स्वीकार किया था । 

“जब कई चीनी कुभारियाँ भिक्षुणी हुई थीं ? ” 

“जी, हाँ ।” 

“तुम्हारा किसी चीनी भिक्षुणी से आलाप हुआ था, उनमें से क्या किसी 
के साथ परिचय है ? 
“हाँ एक दो को जानने का अवसर मिला था, किन्तु घनिष्टता किसी से 
तहीं हुई ।” 


वँचना ] [ ३०६ 


“पचिन-चुन अथवा छी-सूँग को जानते हो ? ” 

“हाँ उन को जानता हूँ, क्योंकि एक दो बार वे दोनों मेरी माँ से मिलने 
आई थीं।” 

“तुम्हारी माँ से मिलने ? ” 

“हाँ, मेरी माँ भारतीय संसद की सदस्या हैं, अब आज-कल डिप्टी मिनि- 
स्टर हैं । 

“अच्छा श्री मती मणिमाला जी तुम्हारी माँ हैं ? 

“जी हाँ ।” 

“तब तो तुम मेरे बहुत घनिष्ठ निकले । यद्यपि अपनी भारत यात्रा में 

उनसे परिचय नहीं हुआ, तथापि मैं उनका बहुत प्रशंसक हूँ । ऐसी नारियों 
से ही भारत गौरवान्वित हुआ है। वह तो पहले क्रांस्तिकारी दल से सम्बन्धित 


“जी हाँ ।” श 

“तुम मेरे पत्र तुल्य हो, और उसी प्रकार तुम्हारे साथ व्यवहार होगा । 
आओ , मेरे पास इस कर्सी पर बैठ जाओ । अभी तक शायद तुमने जलपान भी 
न किया होगा । तुम्हे जो तकलीफ हुई है, उसके लिये क्षमा करना । अब सबसे 
पहले जलपान कर लो, फिर निश्चिन्तता के साथ बात करेंगे ।” 

यशोधर ऐसे अच्छे व्यवहार की आशा नहीं करता था । कांगे के व्यवहार 
से वह चकित रह गया । चीनी सेना में आने पर उसने काँग की कठोरता के 
सम्बन्ध में कई कहानियाँ सुनी थीं, उनके आधार पर उसने एक शुष्क, दृढ़, 
एवं हृदय हीन व्यक्ति की कल्पना की थी, परन्तु साक्षात्‌ होने पर उसका भ्रम 
निवारण हुआ और उसक्रे सस्‍्नेहसिक्त व्यवहार का उस पर गहरा प्रभाव पड़ा । 
जब उसके सामने अनेक प्रकार के स्वादिष्ट भोजनों सहित टू आई, तब उसे 
विश्वास करना पड़ा कि जो कुछ उसने सुना था, वह गलत था । अपने सैनिकों 
के प्रति कठोर अनुशासन रखने से, वे उप्तके विरुद्ध विभिन्न आरोप लगा रहे 
थे । वह शान्ति के साथ प्रात:आहार करने लगा । 

पिछली रात्रि को जब मांसपा जोरबांग मन्दिर के गुप्त मार्गों का भेद 
बताकर गये थे, तब प्रात:काल की सफेदी आसमान पर छा गई थी, और वह 
समय उसके सोकर उठने तथा नित्यकर्म करने का था। चिन तो थकाबट के 
कारण सो गई थी, परन्तु यशोधर न सो सका, वह॒ दैनिक कर्म में लग गया । 
स्तानादि से निवृत्त होकर वह ज्योंही पूजन के लिए मन्दिर में प्रवेश कर रहा 
था । त्योंही चीनी सैनिक उसको गिरफ्तार करने के लिये पहुँच गये । उन सब 
विद्यार्थियों को पकड़ लिया, जो उनके सामने पड़े । यशोधर भी उनमें फँस 
गया । उन्होंने सब के नाम-धाम पूछे और जब उन्हें मालूम हुआ कि पकड़े 
गए विद्यार्थियों में यशोधर मौजूद है, तब आगे धर-पकड़ नहीं की और उनको 
लेकर चले गए । यज्योधर को अत्यन्त गुप्त रीति से गिरफ्तार करने का आदेश 
मिला था, क्‍योंकि कांग की योजना उसको अपना गुप्तचर बना, मन्दिर के भेद 
जानने की थी। 

जब सुमधुर भोजन पेट में गया, तब आलस्य ने उसे धर दबाया और 
वह बैठे-बठे ऊंघने लगा। कांग उससे आलाप के लिए आया, किन्तु उसको 
ऊँधते देख कर उसके सोने का प्रबन्ध करके चला गया । उसो शिविर में 
उसके लिए शबय्या बिछा दी गई, और वह निश्चिन्तता के साथ सोने लगा । 

तीसरे प्रहर के अर्धाश में उसकी नीद टूटी । उस समय तूफान आरम्भ 
हो गया था। वह हड़बड़ा कर उठ बैठा । शिविर में अपने को पाकर वह 
आश्चयं से इधर-उधर देखने लगा । गहरी नींद ने प्रात:काल की घटनाओं को 
विस्मृत कर दिया था, धीरे-धीरे वे याद आने लगीं । तूफान प्रतिक्षण. प्रबल 
होता जा रहा था। अभी तक उसके शिविर का द्वार ही हवा के क्षोंकों से 
झूल रहा था और जब हवा भर जाने से पूरा शिविर डगमगाने लगा, तब वह 
उछल कर चारपाई से कद कर उससे बाहर आया । बाहर आते ही वायु के 
थपेड़ों से व्याकुल होकर उसे पुनः उसमें शरण लेना पड़ा । पवत्त की उग्र 
सनसनाहट के साथ चीनी सैनिकों का त्रस्त हाहाकार उसे अशान्त तथा 
अस्थिर बनाने लगा । किसी ने उसकी खबर न छी, और न कोई उसकी 
सहायता के लिए आया । सब अपने-अपने प्राण बचाने में छगे थे । वह अकेला 


वंचना ] [३११ 


शिविर को बचाने में असमर्थ थां। शिविर के खूंटे उखड़ रहे थे, और जब 
तक वाह उनको पुन: गाड़े, तब तक पवन ने उसे आकाश में उड़ा कर 
उस पर पटक दिया । यशोधर शिविर के मोटे कपड़ों से ढंक गया | वह 
अपने को उससे मुक्त करने का प्रयत्न करने लगा, किन्तु वह इस समय द्रोपदीं 
का चीर हो रहां था । वायु उसे बार-बार कपड़े के परतों में उलझा देती 
थी । उसका दम घुटने लगा। बड़े परिश्रम के उपरान्त उसे तम्बू का एक 
छोर मिला । वह ज्योंही उससे निकल कर उठने का प्रयत्व करने लगा, त्योंही 
छोटे कंकरों तथा रेंत के कणों से पूरित वायु के प्रबल झोकों ने उस पर प्रहार 
करते हुए गिरा दिया । उसकी आखें बन्द होने के कारण वायु के प्रहार से 
बच गई , नाक, गाल ओर कान पीड़ा से जलने लगे । अंधड़ का वेग चक्राकार 
था, वह चारों ओर से प्रहार कर रहा था। उसकी समझ में न आया कि वह 
,कहाँ भाग कर अपनी रक्षा करे | चीनी सेना के समस्त शिविर ढह गये थे । 
उनका करुण आतंनाद बाय के प्रबल गर्जन-तर्जन में छिप गया था, फिर भी वह 
उसके साथ सम्मिलित होकर उसे और भयावह बना रहा था । 
चीनी सैनिक व्याकुलता से इधर-उधर दौड़ रहे थे, किन्तु पवन भी सर्वत्र 
उनका पीछा कर रहा था। उन्हें मुहुतें भर का विश्वाम नहीं लेने देता था । 
बह थपेड़ों पर थपेड़े मार रहा था, और उनसे त्राण पाने का कोई उपाय न 
| था। उनके शिविर गिर पड़े थे, उनके कपड़े लत्ते उड़ रहे थे, उनकी सारी 
_ व्यवस्था अस्तब्यस्त होगई थी। जिस शिविर में कांग तथा सेना के उच्च 
अधिकारी थे, उसकी रस्सियों को अनेक सैनिक थामे हुए खूँटों को बाहर 
_ उखड़ने से रोक रहे थे । उसका द्वार बन्द किए अनेक सैनिक उसके सिरों को 
: दाबे हुए थे, जिसमें हवा प्रवेश न कर सके, परन्तु वह सूक्ष्म दरारों से भी 
घुस कर तम्बू को उखड़ाने की चेष्टा कर रही थी । मनुष्य की शक्ति सीमित 
है। रस्सियाँ पकड़े-पकड़े सैनिकों के हाथ जलने लगे । कंकरों की मार से 
उनके गाल भी लह-ल॒हान होने लगे, और गदन से उसके छोटे-छोटे कण 
घुसकर उनके शरीर को भी भेदने लगे। सैनिक अनुशासन शिथिल्‍रू पड़ने 
लगा और उसके साथ उनकी दृढ़ता भी ढीली पड़ गई। सबंत्र ऐसी 

गड़बड़ी फेल गई मानों पवन का यही उद्देश्य था। उसने हुमक कर अपना 
जोर लगाया और दूसरे क्षण शिविर धरशायी हो गया । सैनिक बेचारे रेत 
में लुढ़कने लगे । कांग तथा उच्च -प्रदस्थ सेनिक कर्मचारी धूल में लोटने 
लगे । चूँकि शिविर के बाहर-भीतर सैनिकों की संख्या बहुत थी, इसीलिए 
अपने ऊपर शिविर की छत उठाकर उन्होंने उसके बैठने का प्रबन्ध किया । 
अब पवन अपने सामने की समस्त रुकावट दूरकर चुका था, वह गेंद की 
भांति शिविर को ठोकर देकर मारने रूगा। ऐसे अंधड़-तृफान का सामना 
उन्होंने अपने जीवन में कभी नहीं किया था। भगवान को वह स्मरण कर 
नहीं सकते थे, क्योंकि उन्होंने माक्स तथा ऐजेल को अपना कर उनको देश 
से निष्कासित कर दिया था। उन्हें केवल अपनी शक्ति का भरोसा था, किन्तु 
वह अंधड़ से लड़ते-लड़ते क्षीण हो गई थी । अब हैरानी से वे एक दूसरे का 
मुख निहार रहे थे। प्राणों का मोह उन्हें कुछ सचेत करता, किन्तु अंधड़ के 
झोंके उन्हें परास्त कर उनका मखौल उड़ाते थे । 

यशोधर उस तूफान में गिरता-पड़ता जिधर जाता, उधर ही तम्बुओं की 
रस्सियों में उलझ कर गिर पड़ता। मार्ग का उसे कोई पता. नहीं मिलता 
था । इस समय वहां का समग्र भाग बालुक़ा का वृत्ताकर विशाल क्षेत्र बन 
रहा था। उसके मन में विचार उदय हुआ कि इस अवसर का लाभ उठाकर 
बह क्‍यों न भाग जावे ? यद्यपि कांग के व्यवहार से उसे कोई शिकायत नहीं 
थी, मित्र की भाँति उसने उसका स्वागत-सत्कार किया था, तथापि वह शत्रु- 
पक्षी था। तिब्बत को अ पने अधीन करने के लिए उसका प्रथास था ओर 
बही तिब्बत इस समय उसके लिए शरणस्थल बना हुआ था । बासबा और मासपा द 
उसके गुरु थे । डोर जी उसका सहपाठी और सखा था। इसके विपरीत चीनी. 
उसके अपरिचित, आततायी तथा क्षत्रु थे। उसने अनुमान किया कि इस 
प्रकार की आवभगत करने की परम्परा चीनियों की नहीं है। वे प्राय: अन्य 
मनुष्यों से घृणा करते हैं। केवल अपने स्वार्थ की पति के लिए वे मित्रता 
करते हैं। हालांकि उसके पिता ने चीनी अधिकारियों को उसके विषय में 
लिखा है, लेकिन इस स्वागत सत्कार का यही एकमात्र कारण नहीं हो 

सक्रता। अवश्य इसके पीछे उनकी कोई गुप्त अभिसन्धि है। संभव है कि वे 
उसके द्वारा जोरवाँग मन्दिर का भेद जानना चाहते हों । भेद बताना विश्वास- 
घात करना होगा, मासपा जैसे आचायं, और बासबा जंसे योगी को 
कष्ट में डालना होगा । इस तूफान में कौन कहाँ गया है, इसका पता लगाना 
मुश्किल है। उसे अब डोर जी के साथ तिब्बत छोड़ देना चाहिए। यद्यपि 
ल्हासा की नाकाबन्दी है, और कोई बाहर नहीं जाने पाता, तथापि इस समय 
उनकी व्यवस्था सब अस्तव्यस्त है। वह बड़ी आसानी से उनके घेरे से निकल 
सकता है अब उसे जोरवांग मन्दिर पहुँच, डोर जी को साथ लेकर देश छोड़ 
देना चाहिए । 

यह विचार आते ही वह मार्ग ढूँढने लगा, किसी प्रकार वह चीनी शिविरों 
को पार कर एक ऐसे स्थल पर आया, जहां से वह परिचित था | आश्चयें की 
बात यह थी कि वह ज्यों-ज्यों चीनियों के शिविरों से दूर होता जा रहा था, 
त्यों-त्यों वायु का वेग कम पड़ता जाता था, मानों अंधड़-त्‌फान केवछ उनको ही 
त्रस्त्र करने तथा उनका प्रबन्ध बिगाड़ने के लिए उदय हुआ है। पोटाला के मार्ग 
पर अब भी जनता उत्सव मना रही थी । अंधड़ ने उसे अधिक परेशान नहीं 
किया था । यशोधर उनको देखता हुआ जोरबाँग मन्दिर की दिशा में शीघ्रता 
से चलने लगा । 

लगभग अध॑रात्रि के समय बासबा की समाधि टूटी । मासपा उनके पास 
बैठे एकटक उनको देख रहे थे। बासबा ने “>म्रणे पद्म हुं कह कर एक 
दी्घ नि:शवास लेते हुए कहा-““मासपा, तिब्बत के राजतन्त्र की रक्षा भगवान 
अवलोकितेश्वर की कृपा से हो गई। प्रायः सभी राजपुरुष चीनियों के घेरे से 

सुरक्षित निकल कर ननेथांग पहुँच गये हैं। वहाँ से वह भारत की सीमा की 
थोर प्रस्थान करेंगे ।” 

मासपा ने उन्हें भू-नत होकर प्रणाम किया, फिर कहा-''रिमपोचे, आँधी- 
तूफान का वेग अब कम हो रहा है ।” 

“उसकी अब कोई आवश्यकता नहीं रह गई । प्राकृतिक तत्वों को संचा- 
लित करने में मेरी साधना नि:शेष हो गई है । योगबल से मैंने पवन को प्रेरित 
कर चीनी सेनिकों की घेरा बन्दी को वितष्ट किया, और प्रभुकृपा से सभी 
सुरक्षित पहुंच गए । हां, यह तो बताओ, मेरी आज्ञानुसार तुमने मन्दिर के 
कोष को निष्कासित कर राजपुरुषों के पास पहुँचा दिया था ?” 

“जी हां, आपके समाधिस्थ होने पर मैंने राज-सेवकों को बुलाकर गृप्त 
मार्गे से काई-चू नदी के तट पर समस्त कोष पहुँचा दिया है।” 

“बहुत ठीक, और शस्त्रास्त्र तथा बारूद ?” 

“शस्त्रास्त्र भी भेज दिये हैं। जितने कारतूस थे, सब दे दिए हैं, केवल 
वारूद बची है, उसे भी आपकी आज्ञानुसार सुरंग के मंडप में जो इस स्थान के 
ठीक नीचे है, इकट्ठा करवा दी है ।” 

“ठीक, और सुरंग का द्वार जो पोटाछा तथा राजमहलों की ओर जाता 
है, उसका क्‍या प्रबन्ध किया ?” 

“उसे पत्थरों से चुनवा कर मार्ग अवरुद्ध कर दिया है। अब इधर-उधर 
से अ।वागमन बन्द हो गया ।”! 

“यह तुमने बहुत उत्तम किया और तुमने वर्तिकायें मण्डप से सुरंग के 
बाहरी. द्वार तक लगा दी हैं, जिससे अग्ति बाखूद के ढेर तक पहुँच सके ? ” 

“जी हाँ, पुरानी वर्तिकायें, जो ऐसे अवसरों के लिए बनी रक्‍्खी थीं, 
उनको बारूद के घोल से सिक्त कर सुरंग की समस्त लम्बाई में बिछा दी हैं 
जब हम लोग मुख्य द्वार पर पहुँच कर उसमें अग्नि लगा देंगे, तो वह बड़ी 
सुगमता से बारूद के ढेर तक पहुँच जायगी ।” 

एक दी निश्वास लेकर बासबा बोले--' कालचक्र की गति अगम्य है । 
कौन जानता था कि इस प्राचीन मन्दिर का अग्निदाह मेरे हाथों सम्पन्न होगा, 

और भगवान की प्रतिमा जिसकी हम शतादिब्यों से पूजा करते आए हैं, अपने 
हाथों विसर्जन करना होगा, ताकि चीनी म्लेच्छ उसको म्रष्ट न कर सकें ।” 

कहते-कहते उनके नेत्र अर्श्न प्रित हो गए। मासपा भी व्यथा से पीड़ित 
होकर रोने लगे । रु 

बासबा ने आंसुओं को पोंछते हुए कहा-“और गुरुदेव के गत जन्म के 
शरीर के सम्बन्ध में क्या करना चाहिये ?” 

' आदेश दीजिए रिमपोचे ।”” 

: “क्या तुमको स्मरण नहीं है कि भारत में जब उनका जीव महाभागे 
गायत्री की क॒क्षि से नव कलेवर प्राप्त कर आनन्द के रूप में प्रकट हुआ थां, 
और मैंने योगबल से उनके मस्तिष्क के उस कोष को, जिसमें गत जन्मों की 
स्मृतियाँ संचित रहती हैं, संचालित कर आलाप किया था, तब _ उन्होंने बार्ता- 
लाप के अन्त में आदेश दिया था कि तिब्बत अथवा बुद्धस्तान त्यागने के पूर्व 
उनके शरीर का अग्निदाह कर देता ।” 

“हाँ रिमपोचे, भली भांति स्मरण है।” 

“अब एक मात्र वही कत्तंव्य शेष रह गया है। क्या कुछ सेवक अभी हैं, 
या सबको बिदा कर दिया ? 

“सेवकों को तो मैंने बिदा कर दिया है, किन्तु भारतीय विद्यार्थी डोर जी 
तथा यशोध र मोौजद हैं । 

“यशोधर क्या चीनियों की कंद से छुटकर आगया ?” 

“आपको कृपा से उसकी भी मुक्ति हुई है । 

“मैंने तो उसके छुड़ाने का कोई प्रयत्न नहीं किया ?” 

“आपने प्रत्यक्षरूप से नहीं, किन्तु परोक्ष रूप से तो किया ही है ।” 

“अपना आशय स्पष्ट करो मासपा !”! 

“रिमपोचे, आपने जो योगबल से पवन संचालित कर झंझा तथा अंधड़ 
. की उत्पत्ति कर चीनी स्ैना की नाकाबन्दी विघटित की, उसी अवसर का लाभ 
उठाकर यशोधर मन्दिर वापस आ गया ।”? 

“वह भाग आया है, अनुमति पाकर नहीं आया ??” 

“हां, रिमपोचे, चीनियों की अनुमति लेकर नहीं आया ।” 

“उससे यद्द पूछा कि चींनियों ने यहाँ के विद्यार्थियों को क्यों पकड़- 
वाया था ? ” 

“उसे स्वयं नही ज्ञात है कि उसको तथा अन्य विद्यार्थियों को गिरफ्तार 
करने में उनका कया उद्देश्य था। उसके माता-पिता का नाम पूछ कर उसके 
साथ बड़ा सद॒व्यवहार किया, भोजन कराया, और उम्रके सोने का प्रबन्ध 
भी कर दिया, क्‍योंकि गतिरात्रि को वह सो नहीं सका था, इसलिए ऊंँघ रहा 
था। जब सोकर उठा, तब आँधी शुरू हो गई थी। तम्बुओं के गिर पड़ने 
से उनका प्रबन्ध अस्त-व्यस्त हो गया, और वह उस अवसर का लाभ 
उठाकर चला आया। न उसको किसी ने देखा और न उसने किसी से 
अनुमति ली ।” 

“मेरा अनुमान है कि वे लोग यहाँ का भेद जानना चाहते होंगे। उन्हें 
इस मन्दिर की प्राचीनता मालूम है, इसलिए अनुमान करते होंगे कि यहां पर 
अवश्य धनराशि रखी होगी, उस्ती का प्रता लगाने के छिए विद्यार्थियों को 
गिरफ्तार कराया था। 

“यही विवेचना सत्य प्रतीत होती है ।” 

“इन दोनों भारतीयों का क्या प्रबन्ध क्रिया जाय ?” 

“आप निर्देश कीजिए ।” 2 

“मैं तो शरीर त्यागने का विचार कर रहा हूँ, तुम इन दोनों को साथ 
लेकर भारत चले जाओ । तुम से चीनी नहीं बोलेंगे ।* 

“रिमपोचे, आप शरीर त्यागने की क्‍यों सोच रहे हैं? अभी आपका समय 
पूर्ण नहीं हुआ है ।” 

“हाँ, समय तो पूर्ण नहीं हुआ, किन्तु इस भयंकर पाप का प्रायश्चित 
करना होगा । 

“आपने कौन-सा भयंकर पाप किया है, रिमपोचेः ? 

“प्राकृतिक तत्वों में बलात्‌ भयंक्रर विघटन उत्पन्न करता श्रकृति के प्रति 
अपराध है ।” 

“यह तो आप ने तिब्बत की राजसत्ता उसके राज तन्‍्त्र सुरक्षित करने के 
उद्देश्य से किया है इसमें आप का कोई स्वार्थ-साधन नहीं हुआ, इसलिये अपराध 

नहीं है ।” 

“हाँ, तुम्हारी व्याख्या ठीक है, परन्तु इस शरीर को रखने से कोई लाभ 
नहीं है । यहाँ की लीला समाप्त हुई, अब आगामी जीवन में अवशिष्ट तपस्या 
पूरी करूँगा । न्‍ 

“क्या भारत चलकर बड़ गुरुदेव के दर्शन न कीजिएगा ।” 

“वह लालसा तो अभी मन में है । 

“सदुलालसा अपूर्ण रखने से जीव उसको पूर्ण करने के लिए पुन्जेन्म लेता 
है ।!! 

“हाँ धर्म का विधान ऐसा ही है ।” 

“तब फिर आप क्यों अवेध काये करते हैं। आप हमारे साथ भारत चलिए 
और बड़ गरुदेव को शिक्षित क्री जिए/ जिस प्रकार उस जन्म में उन्होंने आप 
को किया था । ऋण उतारने फल र अब शायद जीवन में फिर नहीं 
मिलेगा ।” कक ५ 

“अच्छा, विचार करूँ का शक्षर यदि सो न गया हो तो उसको मेरे 
पास भेज दो । मैं चीनियों के समाचार जानना चाहता हूँ ।” 

मासपा उनका संकेत संमझ कर उठ खड़े हुए, और यशोधर तथा डोर जी 


> को ढूँढ़ने चले गये । 

संध्या समय यशोधर बोस मन्दिर के प्राँगण में पहुँचा । चतुदिक शुन्य 
बातावरण देखकर किसी आकस्मिक दुर्घटना की आशंका से उसका माथा 


३१८ ] [ बंचता 


ठनकने लग । उसे भय हुआ कि कहीं चीनियों ने उसकी गिरफ्तारी के बाद 
मासपा और बासबा आदि को भी गिरफ्तार कर, मन्दिर को न उजाड़ दिया 
हो । परन्तु तोड़-फोड़ के लक्षण कहीं न दिखलाई दिये, और न कहीं कोई चीज 
बिखरी अथवा अध्तव्यस्त मिली । इससे उसको कुछ ढाढ़स हुआ, किन्तु अन्ध- 
कार और स्मशान जंसे सन्नाटे से वह घबड़ाने लगा । डोर जी अथवा चिन 
से भी उसकी भेंट न हुई | वह रहस्य जानने के लिए मन्दिर की ओर गया, 
परन्तु वहाँ भी कोई न मिला । बासबा के कक्ष के द्वार बन्द दे, किन्तु बाहर 
से जंजीर खुली थी । उसने द्वार खोलकर देखा, भीतर बासबा समाधिस्थ थे 
उसकी आशंका कुछ कम हुई । अब उसे निश्चय हुआ कि मासपा भी कहीं 
अवश्य होंगे । बासबा के कक्ष का द्वार उढ़काकर वह उन्हें खोजने चला । 
पाठशाला में जहाँ उनका कक्ष या, जाने से ज्ञात हुआ कि वहां बिल्कुल सूना 
हैं, और मासपा के कक्ष का द्वार बाहर से बन्द था। व्रहाँ से वह पाठशाला 
गया । उसके निरीक्षण से मालम हुआ कि दोपहर का भोजन बना था, किन्तु 
बहुत थोड़ी मिकदार में | एक ताक पर कुछ बना भोजन भी रखा था। जब 
उसे कोई न दिखाई दिया, तब वह । कुन्नी ठरी की ओर घूमा। 

उसकी कोठरी का द्वार खुला था| 'रीत़' कर उसने प्रकाश किया, 
और उसको अग्रयवस्था देखकर उसे आश्चर्य हुआ । वह प्रत्येक वस्तु को अपने 
क्रम से रखता था, और जब प्रात:काल गया था, तब सभी चीजें यथा स्थान 
करीने से सजी थीं। उसने अनुमान किया कि किसी ने उपकी अनुपस्थिति में 
कोठरी की तलाशी ली है । पहले उप्रका ध्यान अपनी चारपाई की ओर गया 
जहाँ उसने ध्वनि-प्रसारक यन्त्र छिपाये थे । चारथाई को गढ़ों से बाहर निकाल 
कर उसने अन्दर हाथ डाल कर टटोलना शुरू कियां । गढ़ा बिल्कुल खाली 
था | क्रम से उसने सभी गढ़ों में हाथ डाला, किन्तु उसकी सब्र वस्तुएँ गायब 
थीं । अब उसे निश्चय हो गया कि किसी ने अवश्य उसकी वस्तुए निकाल 
ली हैं। वह संत्रम्त दृष्टि से उन गढ़ों को दुबारा देखने लगा। उसे पुन: 
निराश होना पड़ा वह शिर झुका कर अत्यन्त मलीन मन से विचारने लगा 
कि चीनियों को किस प्रक्रार उन वस्तुओं की सूचना मिली जो वे उठाकर ले 

गए । मन्दिर के किसी व्यक्ति की ओर उसका ध्यान नहीं गया । 
इसी समय द्वार पर एक छाया दिखाई दी, ओर तुरन्त ही वह अन्धकार 
में अदृश्य हो गई । उसे किपी शत्रु पक्षी गुप्तचर का भय&हुआ । आवेग प्रेरित 
होकर एक ही छलांग में उसने कोठरी का दरवाजा लांघ कर उस छाया को 
पीछे से पकड़ लिया | छाया खिलखिला कर हँस पड़ी। यश्योधर ने हूँसी 
पहचान कर उसे छोड़ दिया । वह चिन थी, जी यशोघर के प्रत्येक कार्य की 
निरीक्षण करती हुई उसका पीछा उसके मन्दिर प्रवेश के समय से इतनी साव- 
धानी से कर रही थी कि उसको किसी प्रकार का सन्देह नहीं हुआ था। 
चिन ने निर्णय कर लिया था कि यशोधर गुप्तचर है । इस एकान्त अवस्था में 
वह क्‍या करता है, वह जानने के लिए आकल थी । वह अपनी चोरी से उत्पन्न 
प्रतिक्रिया देखने के लिए, उसके द्वार पर आई, और उसको द्वार के सम्मुख 
बैठा देख कर वहाँ से भाग कर छिपी भी, किन्तु यशोधर की क्षिप्रता से 
पकड़ गई । 
यशोधर ने पूछा- “डोर जी, क्‍या तुम नहीं पकड़े गए ?” 
चिन हँस रही थी, उसने कोई उत्तर नहीं दिया । 
यशोधर ने कुछ तीक्र स्वर में पूछा--' तुम इस संकट के समय हँस क्‍यों 
रहे हो । मैं घंटों से परेशान ढूँढ़ता-फिरता हूँ, तुम कहीं त दिखाई दिए । 
_ अब तक तुम कहाँ थे, और दूसरे सब विद्यार्थी तथा आचार्य मासपा आदि 
कहां हैं । क्या वे सब चीनियों द्वारा पकड़ लिए गए ? गुरुदेव बासबा तो 
अवश्य अपने कक्ष में बंठे समाधिस्थ हैं । मैंने मन्दिर और पाठशाला, पाक- 
शाला आदि सभी छान डाले, डिन्‍्तु कहीं कोई दिखाई न दिया। प्रात:काल 
तक सब ठीक टीक था । मेरी गिरफ्तारी के बाद ही कोई गुरुतर कांड घटित 
_ हुआ है। मैं तो व्याकुल हूँ, रहस्य जानने के लिए उत्कंठित हूँ, और तुम हंस 
._ रहे हो । बताओ, यह सब कंसे हो गया ? ” 
जब चिन की हँसी न थमी, तब उसने उसे झकझोरते हुए कहा-“तुम 
_ क्यों हँस रहे हो, मेरी ससझ में नहीं आता ? यह क्या हँसने का समय है ?” 
| “मैं हँस रहा हूँ तुम्हारा पर्दा फाश हो जाने से । जिस भेद को तुम इतने 

दिनों से छिपाए थे वह आज प्रकट हो गया ।” 

“क्या मतलब ?” 

“अब मतलब पूछते हो ? तुम्हारा भेद क्या तुम से छिपा हैं ? ” 

“मैं किसी भेद को छिपाये हूँ, यह मुझे स्त्रयं नहीं मालूम ।” 

» वाकई, तुम बड़ी चतुर गुप्तचर हो ।'” 

“क्या कहा, मैं गुप्तचर हूँ ?” 

“और नहीं तो क्या तुम सीधे-सादे विद्यार्यी हो ।” 

“विद्यार्थी के अतिरिक्त मैं दूसरा कुछ नही हूँ, यह विश्वास दिलाता हूँ ॥” 

“ठोस प्रमाणों के समक्ष बचतों का कोई मूल्य नहीं है ।” 

“तुम्हें आज क्या हो गया है डोर जी ?” 

“यही प्रश्न मैं तुम से पूछता हूँ । तुम सीधे-सादे विद्यार्थी से चीनियो के 
गुप्तचतर कैसे और कब हो गए ?” 

“मैं चीनियों का गुप्तचर हूँ ! 

“भारत के गुप्तचर होकर आज कल चोीनियों का साथ दे रहे हो । तुम 
प्रत्येक सन्ध्या को टहलने के बहाने उनके शिविर में जाकर यहाँ के भेद उनको 
बताते थे ।” 

“यह गलत है ।” 

चिन ने बिना ध्यान दिए कहा-“मालम होता है कि तुमने आज प्रात:- 
काल अपने वायरलेस द्वारा उनको सूचना दे दी कि वे तुम को आकर पकड़ 
कर ले जाँय, ताकि तुम उस गुप्त मार्ग का भेद उनको बता दो, जो रात्रि में 
मासपा ने हम दोनों को बताया था ।! 

“तुम क्या कह रहे हो, होश में आओ नहीं तो "''''।”! 

“नहीं तो क्‍या चीनियों से पकड़वा दोगे ? 

यशोधर दाँत किटकिटा कर रह गया । वह अपना क्रोध दमन करने का 
प्रयास करने लगा । | 

चिन ने अपने चोंगे से घ्वनि-प्रेषक यन्त्र दिखाते हुए पूछा-“'इसे पहचानते 
हो ? 7 

यद्यपि अन्धकार था, परन्तु डिबिया का आकार स्पष्ट मालूम पड़ता था। 
उसे पहचान कर उसने कहा--“हाँ, यह मेरा यन्त्र तुमने चुराया है ? 
क्‍ “यह देखो, ध्वनि-ग्राहंक यन्त्र भी है ।” 

“तब मेरे दो पत्र तथा तमगा भी तुम्हारे पास होगा ? ” 

“हाँ वे भी हैं। मैंने उन पत्रों को पढ़ लिया है, और उनको जानता हूं, 
जिनको वे लिखे गये हैं। तुम्हारा तमगा भी मेरे पास है जिसके जरिए कम्यु- 
निस्ट देशों में सुरक्षा प्राप्त होती है, तथा पुलिस अधिकारी तंग नहीं करते, 
और न पार-पत्र आदि की आवश्यकता होती है” 

“ मैं अभी तक चिन्तित था कि उन्हें कौन ले गया ? मेरा अनुमान था कि 
मेरी गिरफ्तारी के बाद चीनियों ने मेरी कोठरी की तलाशी लेकर उन चीजों 
को चुरा लिया। वे वस्तुयें तुम्हारे पास हैं, जानकर चिन्ता दूर हुई ।” 
“लेकिन मैं इन्हें मासपा को देने का विचार कर रहा हूँ ।” 

“नहीं, ऐसी नासमझी न करना । इस गम्भीर परिस्थिति में उनका दूसरा 
अर्थ लगाया जायेगा ।” 

“ क्यों, वह भी वही अर्थ लगायेंगे, जो में लगा रहा हाँ । 

“अर्थात्‌ ?” 

“अर्थात्‌, यह कि तुम भारत के गुप्तचर हो, ओर अपने पिता से आदेश 
पाकर अब चीनियों की सहायता कर रहे हो ।” 

“मैं कहता हूँ कि यह तुम्हारा ख्याल गलत है ।”” 

“मैं केसे मान ले ?” 

““इन वस्तुओं को मेरे पिता ने यात्रा के समय अपनी कुशलता का समा- 
चार देने के लिए दिया था, और यदि चीनियों के कुचक्र में फेंस जाऊ तो रक्षा 
के लिए वे पत्र तथा तमगा दिए थे । इन वस्तुओं की आवश्यकता न पड़ने पर 
| मैंने उन्हें छिपा रखां था ।” 
| “छिपाया था बड़े यत्न से, किन्तु मैंने पता लगा ही लिया ।” 
“समझ में नहीं आता कि तुमने कैसे उस छिपी जगह का पता पा लिया ।” 
| “क्योंकि मैं भी गुप्तचर हूँ ।” 

“तुम गृप्तचर हो यह, क्‍या कह रहे हो डोर जी ! ” 

“मैं सत्य कह रहा हूँ । जब तुम्हारा भेद प्रकट हो गया, तब मैं भी अपना 
परिचय तुम पर प्रकट- करता हूँ, ताकि हम पुन: मित्र बतकर इस देश को साथ- 
साथ छोड़ सकें ।” 

“क्या हमारी तुम्हारी मित्रता में कभी व्याघात पहुँचा है ? ” 

: #/अब आगे मित्रता में व्याघात त पहुँचे, इसलिए मैं अपना भेद प्रकट कर 
रहा हूँ । | 

“मैं विश्वास दिलाता हूँ कि मैं गृप्तचर नहीं हँ । भारतीय संस्कृति के 
पुरातन ग्रन्थ जो भारत में लोप हो गये हैं, उनके अध्ययन के लिए ही में आया 
था। इस सन्दर्भ में तुम मुझे गुप्तचर कह सकते हो । ये तिब्बती लामा बिना. 
बौद्ध हुए अपने ग्रन्थों का अध्ययन किसी को नहीं करने देते, इसलिए मैंने दीक्षा 
ली, और दो वर्षो से यहाँ अध्ययन कर रहा हूँ ।” ह 

“यह तो आधी बात हुई ।” 

“नहीं इतनी ही पूर्ण है ।” ; 

“ध्वनि-प्रेषक यंत्र क्यों रखते हो ? । 

“कहा तो, माता-पिता को अपनी क॒ शलता का समाचार देने तथा वहाँ के 
हाल जानने के लिए मैं उनका व्यवहार किया करता था ।” 

“चीनियों को समाचार नहीं देते थे ? ”” प 

“नहीं उनसे मेरा कोई सम्बन्ध नहीं है ।!' 

“फिर आज तुम क्‍यों पकड़े गये थे ? ” 

“मैं स्वयं नहीं जानता और न मुझसे किसी ने कोई प्रश्न पूछा। एक 
अधिकारी ने मेरे माता-पिता का नाम पूछा था, और उन्हें जानकर मेंरा 
अतिथि जैसा सत्कार किया । रात्रि को न सोने के कारण मैं ऊँधने लगा, तब 
उसने मेरे सोने का प्रबंध कर दिया । जब सोकर उठा, तभी अंधड़ तूफान आ। 
गया और सब चीनी शिविर ढ़ह गये । सेना का सब प्रबन्ध अस्तव्यस्त हो 
गया, और मौका पाकर मैं भाग आया ।” 


९ जे #- 3) 

“और कोई उल्लेखनीय बात नहीं हुई ? ” 
“एक बात मेरी समझ में नहीं आती कि उस चीनी अधिकारी ने पहली 


; दृष्टि में मुझे विनोद, जो मेरे बड़े भाई का नाम है, कह कर कंसे पुकारा !” 


“क्या कहा, उसने तुम्हें विनोद समझा ? ” 
“हाँ, शायद तुम नहीं जानते कि विनोद मेरा यमज भाई है। हमारी 


शकक्‍लों में कोई अन्तर नहीं है।” 


चिन स्वयं विचारों में तल्लीन हो गई थी। उसको चुप देख कर उसने 
कहा--“हाँ एक बात उसने और पूछा था । मेरे साथ बुद्ध की ढाई हजारवीं 
जयन्ती पर कई चीनी कुमारियों ने भी भिक्षुणी की दीक्षा ली थी। उनमें मेरे 
जान पहचान की दो लड़कियाँ थीं, एक का नाम चिनचुन था, और दूसरी का 
नाम ली-सूँग । दोनों मेरी माता के पास आती थीं । उनके सम्बन्ध में भी 


. उसने पूछा था ।” 


| 
| 


चिन ने भयाकूल कंठ से पूछा-“'क्यां पूछा था ?” 
“यही कि क्‍या मैं चिन तथा ली-सूँग को जानता हूँ ?” 
 * फिर तुमने क्‍या उत्तर दिया ?” 
“मैंने वही कहा, जो सत्य था ॥” 
“भला बताइये तो, क्‍या उत्तर दिया ?” 
“यही कि उनको मैंने अपनी माँ के पास आते-जाते देखा था, उनसे मेरी 
कोई घनिष्टता नहीं हुई ।” 
“क्या उसने यह नहीं पूछा कि वे इस समय कहाँ हैं ९” 
“जहाँ तक याद है ऐसा कोई प्ररइन नहीं किया ।” 
“चिन को क्‍या तुम पहचानते हो ?” ॒ 
“एक -दो बार दूर से देखा था अब तो बहुत समय बीत गया । अब नहीं 
पहचान सकता ।” 
* इसी समय मासपा मन्दिर का कोष ओर शास्त्रास्त्र निकलवा कर मन्दिर 


: क्षे क्षेत्र का निरीक्षण करते वहाँ आ गये । दोनों ने प्रणाम किया + यज्योधर को 


देख कर मासपा चकित रह गये । उसका हाल जानने के लिये उन्होंने अपने 

साथ चलने का संकेत किया । यशोधर उनके पीछे-पीछे चल दिया । चिन 
आशंकाओं का बोझ लिये अपनी कोठरी में चली गई । 


है 


रात्रि के पिछले पहर में बासबा अपने गुर के सुरक्षित रखे हुए कंकाल 
को जलाकर निरिचिन्त हुए । तैल से सिक्त हड्डियों के ढाँचे को जलने में उतनी 
ही देर लगी, जितनी तृण की राशि को लगती है। तैल के अतिरिक्त जिब 
ओषधियों का लेप उस पर चढ़ा था, उन्होंने भी बारूद का काम किया | उन 
से ऐसे चमकदार स्फुलिग निकलते थे, जैसे आतिशबाजी के अनारों से निकलते 
हैं । जब अग्नि हड्डियों में प्रविष्ट हुई तो छोटे पटाखों ज़ैसे शब्द निकलने 
लगे | चिटचिटाती हुई हड्डियाँ लाल पीली लछौ निकालती हुई जलने लगीं। 
चन्दन की लकड़ियाँ तो शरीर जलने के बाद भी बहुत देर तक जलती रहीं 
और उनके सुवासित धूम से वातावरण सुगन्धित हो गया । 

शरीर के पंचतत्व में मिल जाने के परचात्‌, बासबा ने उसके फूल को 
एकत्रित कर स्वर्ण-कलश में रखा, तथा उसका अवशिष्ट भाग जो लकड़ियों 
की राख में मिल जाने से उठाया न जा सक्रा था, उसे अपने शरीर में लपेट 
लिया । उनका संकेत पाकर मासपा ने भी भस्म-स्नाव कर डाला | यशोधर 
तथा चिन को भस्म-स्नात करने का आदेश न मिलने से वे दूर खड़े देखते रहे । 

भस्म-स्नान के समाप्त होने पर बासबा के संकेत से मासपा ने स्वर्ण-कलश 
उठा लिया, और उनके पीछे जाने लगे । यशोधर और चिन ने भी उनका 
अनुसरण किया । जब बासबा अपने कक्ष के द्वार पर पहुँचे, तब उनकी दृष्टि 
इन दोनों पर पड़ी [उन्होंने मासपा से एक विचित्र भाषा में, जिसको यंशोधर 
और चिन ने कभी नहीं सुना थां, कुछ कहां और कक्ष में चले गये | मासपा 
ने उनके पास आकर कहा-“वत्स, अब तुम लोगं शयन करो प्रातः 

काल कुछ दिन चढ़े हम लोग यह स्थान त्याग कर देंगे । तुम दोनों भी सुरंग 
के गुप्त मार्ग से निकल काई चू नदी के तट पर मिलना। सूर्योदय से एक 
 प्रहर के बीच अवश्य ही यह स्थान छोड़ देना, बल्कि यह कहना उचित होगा 
 क्रि एक प्रहर के पहले-पहले नदी तट पर पहुँच जाना । इसमें किसी तरह की 
भूछठ न हो ।” उन्होंने कोई प्रश्न पूछने का अवसर उन्हें नहीं दिया और 
शीघत्रता के साथ चले गए । अर 

उनके जाने के पश्चात्‌ यशोधर ने जाते हुए चिन से कहा--“आज के 
पहले मैंने गुरुदेव को इतना घबड़ाया हुआ नहीं देखा । गम्भीर से गम्भीर 
स्थिति में वह पहाड़ की तरह अचल रहने वाले हैं । इसके पीछे अवश्य कोई 
रहस्य है ।” 

“गृप्तचर बुद्धि जाग्रत होने से ही ऐसी शंक्रा गुरु-वाक्य में कर रहे हो ।” 

“डोर जी, मैं तुम से कह चुका हूँ कि मैं गुप्तवर नहीं हूँ ।” 

“मैं इन प्रमाणों के समक्ष कैसे मान लू कि तुम गुप्तचर नहीं हो ॥” 

“इसका प्रमाण तुम्हें मिल जायगा, मेरे ध्वनि-प्रसारक तथा ध्वनि-ग्राहंक 
यन्‍्त्रों से । वे दोनों एक ही किलो साइकल पर मिले हुये हैं । तुम यन्त्र चालित 
करो, मेरे पिता की बातचीत तुम्हें सुनने को मिलेगी ।” 

“अच्छा, परीक्षण करता हूँ | पहले यह बताओ कि तुम किस स्थान से 
यन्त्र-चालित करते थे ??? 

“मन्दिर के शिखर से, क्योंकि वही सबसे ऊँचा स्थान है, जहाँ से वायु 
तरंगें निविध्न पहुँच सकती हैं ।'' 

“तब मन्दिर के शिखर पर चलो । कौन से मार्ग से जाते थे, पिछले था 
अगले ? ” 

“मैं पिछले मार्ग से जाया करता था । अगला मार्ग पाठशाला से जाता 
है, जहां विद्याथियों के मिलने की सम्भावना रहती थी । पिछला मार्ग बिल्कुछ 
सूना रहता है, उबर सीढ़ी न होने से कुछ चढ़ना-उतरना पड़ता है ।” 

“जब तुम चढ़-उतर सकते हो, तब मैं भी चढ़-उतर लंगा ।” 

यशोधर उसको लिए हुए मन्दिर के पिछले भाग में गया, ओर परकोटे 

की दीवाल पर उछल कर चढ़ गया । चिन उतना ऊँचा उछलने में असमर्थ 
थी, इसलिए उसको सहारा देकर उठाना पड़ा। वहाँ से वे दोनों छतों पर 
चढ़ते हुए बराबर आगे बढ़ते गए। कई स्थानों पर चिन को सहारा देकर 
चढ़ाना पड़ा | अन्ततोगत्वा वे दोनों मन्दिर के ऊपरी मण्डप पर पहुँच 
गये । 
चिन ने अपने चोगे से दोनों यन्त्रों को एक स्थान पर स्थापित किया 
ध्वनि-प्रतारक यन्त्र चालू करने पर यशोधर ने चिन को एक विशेष पुर्जे को 
घुपाने के लिए कहा । चिन के पूछने पर कि इसे क्यों चलाया, यशोधर ने 
उत्तर दिया कि इसके चलाने से पिता जी के घ्वनिग्राहक यन्त्र में घण्टी बजने 
लगेगी, और उसे सुनकर वह अपना ध्वनि-प्रसारक यन्त्र चलायेंगे | यह कह 
कर उसने अपने ध्वनि-ग्राहक यन्त्र में उसी प्रकार एक पुरजा घुमा दिया । 
कछ देर तक प्रतीक्षा करने पर उसके ध्वनि-ग्राहक यन्त्र की घण्टी बजने 
लगी । उसे सुन कर यशोधर ने कहा-“'पिता जी बात करने के लिये तैयार है, 
बोलो, तुम बात करोगे या मैं ।” 
चिन ने पीछे हटते हुए कहा-“'नहीं, तुम बात करो ।' । 
यश्ोधर ने कहा--“मैं यशोधर बोल रहा हूँ ।” / 
ध्वनि-ग्राहक यन्त्र से शब्द आया-“मैं अविनाश, बोल रहा हूँ । कहो, तुम 
अच्छे हो ?” ॥ 
“हां, आपके आशीर्वाद से मैं बिल्कुल स्वस्थ हूँ ।” । 
“क्या समाचार हैं ? ” | 
“समाचार बहुत बुरे हैं । यहां चीनी सेनाओं की हलचल बढ़ गई है। 
शायद, बहुत जल्द चीनी कब्जा कर लेंगे । आज शाम को बहुत भीषण अंधघड़ 
आने से उनकी दशा अस्त-व्यस्त हो गई है । आज प्रात:काल मुझे वे पकड़ कर 
ले गये थे । वहां एक भीमकाय व्यक्ति के समक्ष मुझे पेश किया गया। उसने 
मेरा नाम-घाम पूछ कर मित्रवत व्यवहार किया, ओर समुचित खानें पीने को. 
व्यवस्था कर मुझे शयन करने की अनुमति दी, किन्तु तूफान की घड़घड़ाहट 
से थोड़ी देर बाद में जाग पड़ा । अंबड़ इतना प्रबल था कि चीनी सेना के सब. 

|. शिविर उखड़ गये, और धूल तथा कंकरों की मार से सभी त्राहि-त्राहि करने 
लगे । अवय र पाकर मैं निकछ भागा ।” 

अविनाश बाब बोले--“अभी कुछ देर पहले मुझे अंधड़ की सूचना मिल 
चुकी है । तुम्हारा वहाँ रहना अब ठीक नहीं है। कल तुम चीनी शिविर में 
चले जाना । वहाँ के अधिकारी तुमको भारत पहुँचने का प्रबन्ध कर देंगे । मेरे 
कहने के अनुसार ही उन्होंने तुम्दें पकड़ बुलाया था। तुम अपने पत्र चीनी 
अधिकारी को दे देना, और तमगा भी दिखा देना । यद्यपि इनकी कोई जरूरत 
नहीं है, तथापि देने में कोई हर्ज नहीं । उनसे देने, दिखाने से तुम्हारी प्रतिष्ठा 
बढ़ेगी । चीनी तुम्हारे शत्रु नहीं, मित्र हैं, उनसे तुम्हें कोई भय नहीं 
होना चाहिए ।” 

यशोधघर ने कहा-“जो रवाँग मन्दिर के पुजारी बासबा और मासपा ने 
स्थान त्याग करने का आदेश दे दिया है |” 

“यह तुम्हारे हित में है । तुम वहां से सीधे चीनी सेना में जाकर उसी 
भीमकाय अधिकारी से मिलना । मैं उन्हें प्रात:काल के पहले-पहले समुचित 
सूचना भेज दूंगा ।' 

“जो आज्ञा, परन्तु मेरा विचार है कि मैं अपने आचाये - के साथ 
आऊ ? 

“नहीं अब तुम उनका साथ छोड़ दो । उनके साथ रहने से तुम विपत्ति 
में पड़ सकते हो । मेरी आज्ञा का यथावत पालन करो ।” 

“किन्त मेरे साथ एक और भारतीय प्रवासी है, क्या उसको साथ लेकर 
चीनी सेना में नहीं जा सकता ? ” 

“यह बताकर तुमने बहुत अच्छा किया । तुम अपने प्रवासी मित्र को भी 
अपने साथ ले जाना । मैं चीनी अधिकारियों से उसके विषय में भी कह दंगा । 

हारे साथ वे उसकी भी रक्षा करेंगे । तम्हारी माँ अच्छी तरह हैं। आज 
विनोंद न-मालूम कंत्ते और क्‍यों यहाँ के चीनी जूते वाले की दूकान पर गया 
था । शायद जूता खरीदने गया होगा उस दूकान के ऊपर के कमरे में बह 
चीनी भिक्षुणी रहती थी, जो तुम्हारे साथ दीक्षित हुई थी, और कई बार 


औ२८ | [ वंचेनां 


घर भी आ चुकी थी | उससे और एक चीनी पुरुष से झगढ़ा हो गया ।॥ दोनों ह 
ने एक दूसरे पर आक्रमण किया। चीनी पुरुष ने छुरे का प्रहार कर उसे गिरा 


दिया, और भिक्ष णी ने गोलियों से उसकी इहलीला समाप्त कर दी । चीनी 
पुरुष तो तत्काल मर गया, किन्तु भिक्षुणी घायल अस्पताल में है । उसकी 


। 


द 


दशा चिन्ताजनक है। गोली चलने की आवाज सुनकर विनोद अपने स्वभावा- _ 
नुसार रक्षा करने के उद्ृं श्य से ऊपर चढ़कर गया, कमरे के द्वार पर पहुंचते | 
पहुँचते एक गोली उसके बाहुमूल में लगी । अभी तक वह अचेत पड़ा है । 
गोली आपरेशन से निकाल ली गई है, किन्तु शायद शिर के किसी मर्मस्थल _ 
पर चोट पहुँचने से अचेत है | डाक्टर कोई भय की बात नहीं बताते । संमव _ 


है प्रातः:काल तक चेतना आ जाय ।” 


ि 


“यह तो बड़ा दुखद समाचार है। आजकल चीनियों के उत्पात सर्वत्र _ 


बढ़ रहे हैं ।” 


“यह तो कोई उनका आपसी झगड़ा था। उससे विनोद का कोई सम्बन्ध 
नहीं है, यह परिस्थिति से स्पष्ट प्रमाणित होता है। पुलिस जांच कर रही 


है । क्रमश: सब भेद प्रकट होगा । तुम विनोद की कोई चिन्ता न करो। 


चीनी अधिकारी तुम्हें वायुयान द्वारा भेजेंगे, और इस प्रकार तुम तीन-चार 


दिनों में स्वयं यहां आ जाओगे मैं इनसे अनुरोध करूँगा कि वे तुम्हें वायुयान 


से भेजें, ताकि तुम उस दुर्गम क्षेत्र की कठिनाइयों से बच सको । हमारा 
आशीर्वाद जानना, और कल अवश्य चीनी सेना में चले जाना। बस इतना 


ही यथेष्ठ है ।” 


वार्तालाप समाप्त होने पर यशोधर ने देखा कि चिन के नेत्रों से अश्र्‌ - 


धारा वह रही है, और उसका शरीर कांप रहा है । 

यशोधर ने भोत कंठ से पूछा--'डोर जी, क्‍या हुआ, तुम रो क्‍यों रहे 
हो?” 

प्रशन्‍न सुन कर चिन की रुलाई बढ़ गई | उसके मुख से अनायास निकल 
गया--''तब ली मारी गई । क्या हम लोगों के भाग्य में यही बदा है ९ 

यशोधर स्पष्ट रूप से उसका कथन नहीं सुव सका था । उसके शब्द 

उसासों में फंसे रहने से अस्पष्ट थे । 

यशोधर ने उसके आँसुओं को पोछते हुए कहा--“न-मालूम तुम क्‍यों रो 
रहे हो । रोना तो मुझे चाहिए, क्‍योंकि मेरा भाई विनोद आहत हुआ है, और 
अभी तक अस्पताल में अचेत है । 

“अरे हाँ, विनोद भी तो आहत हुआ है !” रुदन करते हुए चिन ने कहा । 

“पिता जी ने कहा है कि चीनी पुरुष तत्काल मर गया, तथा भिक्षुणी 
मरणासन्न है ।” 

''वह मर जायगी, हम सब का ऐसा ही अन्त होगा ।” 

“क्या तुम उस चीनी भिक्षुणी से परिचित थे ? ” 
चिन ने परिस्थिति सँभालते हुए सिर हिलाकर नकारात्मक उत्तर 
दिया । | 

यशोधर ने पुछा-''हम सबक्रा ऐसा ही अन्त होगा-इन शब्रों का अर्थ 
मेरी समझ में नहीं आया ।” 

चिन ने परिस्थिति सभाल ली थी । उसने उत्तर दिया--“जब चीनियों ने 
हमें घेर लिया, तत्र मृत्यु निश्चित है ।” 

“किन्तु हम लोग तो चीनी सेना में कल प्रात:काल स्वयमेव चलेंगे। पिता 
जी का यही आदेश है। चीनी तिब्बतियों के शत्र हैं, कितु हमारे साथ मित्रता 
का व्यवहार करेगे । वे हमें वायुयान द्वारा भारत भेजेंगे ।” 

मैं चीनी सेना में नहीं जाऊंगा । आचार्य मासपा के कथन के अनुसार 
काम करूँगा।” 

“उनके साथ जाने से पकड़े जाने का भय है ।” 

“चीनी सेना को आत्म समर्पण करने की अपेक्षा उनके साथ जाना कहीं 
श्रेयस्कर है। जब पकड़े जाने की बारी आवेगी, तब देखा जायगा। दो-दो 
हाथ चलाने को तो मिलेंगे । चीनी सेना में जाकर कुछ किये-धरे न होगा । 
बन्दियों की भांति कुढ़कुढ कर मरना पड़ेगा । यहाँ स्वछन्द वातावरण में 
. लड़ते भिड़ते मरना कहीं श्र यस्कर है ।”” 

“अच्छा, अब नीचे चलो । हम लोग इस समस्या पर पुनः विचार 

करेंगे ।” 
“अब तुम्हारा रास्ता अलग है, और मेरा अछूग ।” ह ड 
यह कह कर चिन शीघ्रता से चल दी । इस बार उतराई थीं, इसलिए 
वह ब्रिना किसी सहारे के नीचे उतरती चली गई। यशोधर उसके पीछे- 
पींछे चलता रहा । अपनी कोठरी के पास पहुँच कर चिन बिना उसकी ओर 
ध्यान दिए दरवाजा खोल कर प्रविष्ट हो गई, और भीतर से उसने 


कृण्डी बन्द करली । यशोधर अपनी कोठरीं के बाहर खड़ा होकर बिचारने 
लगा। । 


बट 
प्रत्यूष बेला में चीनी सेताओं ने पोटाला घेर लिया, और राजमहल पर 
 गोलाबारी आरम्भ कर दी | खाम्पा सैनिकों ने उनके प्रत्युत्तर में चीनी सेना _ 
पर आक्रमण किया । दोनों में युद्ध होने लगा । पिछले दिन की आँधी से क्षुब्ध _ 
चीनी अपनी जान पर खेल कर युद्ध कर रहे थे, ओर खाम्पा तिब्बतेश्वर को 
भागने का अधिक से अधिक समय देने के लिए युद्ध कर उन्हें संत्रस्त करने 
लगे । ल्हासा निवासियों को विदित हो गया था कि तिब्बतेश्वर देश त्याग कर 
भारत में शरण लेने के लिए पलायन कर रहे हैं। इससे वे बड़ी निश्चिन्तता 
से चीनियों का मुकाबला कर रहे थे । | 
मटठी भर खांपा सेनिक चीनियों के समक्ष कब तक ठहरते ? घण्टे-डेढ़ 
घण्टे के युद्ध में पोटाला लाशों से पट गया॥ ताई-लँग और कांग चुने हुए 
सैनिकों के साथ, थिन्वतेश्वर के आवास “नारबुलिगका” राजमहल में प्रविष्ट 
हुए । वे उनको गिरफ्तार करने की योजना बना चुके थे, ओर समझते थे कि 
भगवान बुद्ध का अवतार कहलाने वाले तिब्बतेश्वर कुछ ही समय में उनके बन्दी 
बनने वाले हैं । जितना वे तिब्बत पर अधिकार करने के लिए आतुर नहीं थे, । 

उतना उनको बन्दी बना उनकी महिमा लोप करने के लिए व्यग्र थे। सातवीं 
शताब्दी से तिब्बतेश्वर देवत्व का किरीट धारण करते आये, और अब तक 
उनकी सत्ता को किसी राज्य के अधिपति ने चुनौती नहीं दी थी । यहाँ तक कि 
चीनी नराधिपों ने भीं उन्हें वही सम्मान अतीत काल में दिया, तथा कभी 
उनकी महिमा को लघु करने का प्रयत्न नहीं किया । चीन के करोड़ों निवासी 
लामाई धर्म पर आस्था रखते थे तथा उन्हें भगवान बुद्ध का अवतार मान कर 
उसी भक्तिभाव से नमन-पूजन करते थे, जंसा तिव्बती करते आये हैं। दीन 
के कम्यूनिस्ट नेता इसे पाखन्ड कहते, और उसका दलन करने के लिए वे 
विशेष रूप से उत्सुक थे । संसार में घामिक तीथथे तथा क्षेत्र अनेक हैं, संत नबी 
और पैगम्बर भी अनेक उत्पन्न हुए, किन्तु किसी देश का शासक पीढ़ी दर 
पीढ़ी भगवान का अवतार माना जाकर इतनी शताब्दियों तक पूजित नहीं 
हुआ । कालचक्र सबको खाता चला गया | चीनी कम्यूनिस्ट अपने को कालचक्र 
का पर्याय मानते हैं । अपने को पुरानी रूढ़ियों, परम्परागत विश्वासों का संहार 
स्वीकार करने में वे गोरव अनुभव करते हैं । भगवान की सत्ता को लोप करने 
के लिए वे सर्दंव तुले रहते हैं । वे मानव को समस्त शक्ति का केन्द्र समझते हैं, 
ओर उसी की प्रधानता मान्य कराने का प्रयत्न करते हैं | वे स्वीकार नही 
करते कि मानव एक सीमित आकार का प्राणी है, अतएवं उसकी शक्ति भी 
सीमित हैं । ब्रह्माण्ण विश।ल है-इतना विशाल कि मानव की अंक गणना 
समाप्त हो जाती है, किन्तु उसकी सीमायें फिर भी वेसी ही और उतनी ही दूर 
बनी रहती हैं । । 

ताई-छुग और कांग के आश्चर्य का ठिकाना न रहा, जब उन्हें “ज्ारबु- 
लिगका” का राजमहल जन शून्य दिखाई दिया । तिब्बतेश्वर का स्वर्ण-सिहासन 
अपने स्थान पर शोभित था, राजमहर की सजावट भी उसी प्रकार थी, किन्तु 
सब निर्जन था। बड़े-बड़े विशाल प्रकोष्ट भाँय-भाँय कर रहे थे । उनकी बात- 
चीत प्रतिध्वनित होकर कभी-कभी उन्हें चौंका देती, और ऐसा प्रतीत होता कि 
वहाँ का शून्य मुर्खारत होकर उनका उपहास कर रहा है । 


३३२ ] [ बचना 


ताई-लुग ने अधीरता के साथ कहा--“मालम होता है कि चिड़िया उड़ 
गई ॥!! 

कांग ने हँसते हुए कहा--““अरे भाई, वह भगवान था, अन्तर्थात हो गया ।/! 

दोनों हँसने लगे । 

“हम ऐसे भगवानों को प्रकट कराना भी जानते हैं ।” ताई-लु ग ने संगवं 
कहा । 

“अब वह यहाँ नहीं, भारत में प्रकट होंगे । कल के अधड़ का लाभ उठा 
कर सभी भाग गए, परन्तु उनको भारत पहुँचने के लिए लम्बी यात्रा करनी 
: पड़ेगी । सैनिकों को चारों दिशाओं में भेजो, वायुयानों से उनकी गति-विधि 
का पता लगाओ | उनको आदेश दो कि वे जहाँ मिलें, बमों के प्रहार से उड़ा 
दें । ल्हासा की जनता को इतना पीसो कि वह अपने भगवान का पता बताने 
के लिए मजबूर हो जाय । खाम्पा सैनिकों को इतना त्रास दो कि वे उन 
भंगोड़ों का भेद उगल दें ।” 

“आपके आदेश के अनुसार काये होगा । जिनक्रा जरा भी लगाव उन 
भगोड़ों के साथ मालम हुआ, उनको इतना कठोर दण्ड दिया जायगा कि पत्थर 
भी पिघल जाय । अभी तक तिब्बतियों ने चीन का रोष नहीं देखा है, उसकी 
एक झाँकी इनको शीघ्र देखने को मिलेगी। बच्चे बूढ़े, नर-नारी सभी को 
चीनी अजद॒हा उदरस्थ कर लेगा । 

“हाँ ऐसा ही करो | हम लोग चंगेज व तंमूर के अधिकारी हैं । वे महा 
पुरुष नगरों को होली में परिवर्तित करते थे, और फिर उसको बुझाते थे 
नर-रक्त से | तुम भी ल्हासा को जलाकर स्मशान में परिणत कर दो, सभी 
जीवित प्राणियों की बलि चढ़ा दो । तिब्बत को इस प्रकार नष्ट करो कि 
उसकी गाथा सहस्त्रों वर्षों तक गाई जाय । जितने मठ यहाँ हो, उनको उजाड़ 
दो । लामाओं को तलवार के घाट उतार दो । प्रत्येक नागरिक की सम्पत्ति 
जब्त कर लो । मैंने सुना है कि जोरवांग मन्दिर में अपार द्रव्य है ।” 

“हाँ ऐसे ही समाचार मुझे भी मिले हैं। मैंगे उसके चारो ओर गुप्त रूप 
से नाकाबन्दी करवा दी थी । जहाँ तक मेरा अनुमान है, वहाँ का कोष अभी 

तक बाहर नहीं निकला है ।” 

“इसीलिए तो वहाँ जा रहा हूँ । तुम यहां का प्रबन्ध करो । यदि वह 
भारतीय वहाँ मिल -गयां, जो अन्बड़ में हमारी गिरफ्त से निकल भागा था, 
तब बहुत काम निकलेगा। उसे वहाँ के गुप्त मार्गों का ज्ञान अवश्य होगा ।” 

“उसी के पिता ने वायरलेस द्वारा कुछ घण्टे पहले आलाप किया था ?” 

“हाँ, वह अपने पुत्र को बचाने के लिए उद्विग्न है। कहता था कि उसको 
वायुयान से भेज दो, जेसे हम लोग उसके नौकर हैं ! तिव्बत के पश्चात्‌ जब 
भारत की ओर हमारा अभियान होगा, तब उसे हमारी शक्ति का कुछ थोड़ा 
ज्ञान होगा ।” 

“यदि वह उसके कथनानुसार चीनी शिविर में आ जाय, तब उसके साथ 
कैसा व्यवहार किया जाय ?” 

“वही व्यवहार जो तिब्बतियों के साथ हो। इस समय वह ॒तिब्बत का 
नागरिक है, भारत का नहीं ।” 

“भारतीय राजदूतावास कोई आपत्ति नहीं करेगा ? ” 

“इसका भय नहीं है । उसकी माँ अवश्य कुछ हंगामा उठा सकती है, 
क्योंकि वह डिप्टी मिनिस्टर है। अच्छा अभी, उससे छेड़-छाड़ न करना । 
उसको आराम से रखना, तब तक मैं जोरवाँग मन्दिर से वापस आ जाऊंगा । 
वह यदि वहीं मिल गया, तब मैं उसको अपने साथ ले आऊंगा । उसके साथ 
कसा व्यवहार किया जाय, यह हम लोग बाद में निश्चय करेंगे ।” 

यह कह कर कांग ने चुने हुए सैनिकों को लेकर जोरवांग मन्दिर की ओर 
प्रस्थान किया । उसके जाने के पश्चात्‌ चीनी सैनिक लूट पाठ करने में लग 
गये । ठिबव्बतेश्वर का स्वर्ण ध्रहासन विविध उपकरणों के आघातों से चूर्ण-चूर्ण 
हो गया । स्वर्ण एकत्रित कर सैनिक कोष में भेज दिया गया । साज-सज्जा तथा 
अलंकार युक्त मूर्तियां खण्ड-खण्ड कर जूतों के नीचे रोंदी जाने लगीं। देश-वि- 
देशों के कालीन उठवाकर चीनी शिविरों में भेज दिए गए, राज महल की 
दीवारें और मंडप स्वर्णखचित तथा रत्नजटित था । सेनिक उसको निकालने- 
बिगाड़ने में लग गये । न-मालूम कहां एक बिल्ली छिपी बेठी थी | वह अवसर 

पाकर प्राण-रक्षा के लिए अपने आश्रय-स्थान त्षे निकज्ञ कर भागने लगी। 
चीनी सैनिकों ने उसे घेर लिया और शोर मचाने लगे कि भगवान बुद्ध बिल्ली 
के रूप में प्रकट हुए हैं। जब उसके निकलने का मार्ग चारों ओर से अवरुद्ध 
हो गया, तब आत्मरक्षा के लिये उसने अन्तिम प्रयास किया | वह उछल कर 
ताई-लुग की गरदन पर सवार हो गई, और उसकी श्वास-नली में अपने 
पैने दांत गड़ा कर झूल गई। ताई-लुग पृथ्वी पर गिर पड़ा । सैनिकों 
ने उसकी गरदत छूड़ाने के अनेक प्रयास किये, किन्तु वे सब निष्फल हुए। 
ताई लुग की श्वांस की नली क्षत-विक्षत हो गई, और उसके प्राण पखेरू 
उड़ने का प्रयास करने लगे। सैनिकों ने बिल्ली की पूछ पकड़ कर खींचना 
शुरू किया, परन्तु वह अपने प्राणों की परवा न कर उसकी नली दबोचे हुए, 
उसकी छाती पर पर जमाए उसी भाँति हिला-झुला रही थी, ज॑से वह चूहे 
मारती हैं। एक सेनिक ने किरिच से उसे छेद-छेद कर मारना शुरू किया, 
किन्तु वह मरते-मरते; ताई-लु ग को भी अपने साथ ले गई। 

एक चीनी बौद्ध, जिसको नए शासन में जबरिया सेनिक बनाया गया था, 
एक कोने में खड़ा उनके कृत्य देख रहा था। उसके मुख से सहसा निकल 
गया-''क्या यह भगवान बुद्ध के उपहास करने का प्रत्यक्ष प्रमाणं है ?” उसने 
एक दी निःश्वास के साथ मन ही मन प्रणाम किया । 

ताई-लुग को मृत्यु के साथ तिब्ब्रतेश्वर के राजमहल की तोड़-फोड़ 
समाप्त करदी गई। सेनिक उदास मन से उसक्रा शव उठाकर चीनी शिविर 
में ले गए । 

यशोधर के सामने यह एक बड़ी समस्या उत्पन्न हो गई, कि वह अपने पिता 
का आदेश पालन करे अथवा मासपा से काई-चू नदी के तट पर मिलकर 
उनके साथ पलायन करे । उसका मन चीनियों पर विश्वास करने की गवाही 
नहीं देता था । इधर मासपा के साथ भागने में अनेक मुसीबतों का सामना 
था, और यह भी निश्चित न था कि वह सही सलामत उस भयानक बीहड़ भूमि 
को पारकर भारत-सीमा में प्रवेश कर सकेगा । डोरजी ने चीनी सेना में उसको 
साथ जाने से स्पष्ट इनकार कर दिया था। उसके कथन से यह निश्चित था - 
कि वह मासपा का साथ करेगा । वह उसके साथ भारत से आया था, और 
अब तक साथ-साथ रहा था | उसको इस प्रकार अकेला छोड़ने को उसका 
मन नहीं होता था। शेष रात्रि उसने इसी उधेड़-बुन में व्यतीत की । 

प्रात:काल होने पर वह उठकर अपनी कोठरी से बाहर आया, और चिन 
रूपी डोरजी का द्वार बन्द पाकर प्रात-कृत्य से निबटने के लिए. चला गया । 
जब तियमानुसार वह भगवान बृद्ध की प्रतिभा का पूजन करने के लिए गया, 
तो उसने देखा कि मूर्ति अपने स्थान पर नहीं है। मांसपा, अथवा बासबा के 
भी दर्शन नहीं हुए । उसे ऐसा प्रतीत हुआ कि मन्दिर बिल्कुल शुन्य है, उन 
दोनों ने प्रतिमा लेकर मन्दिर त्याग दिया है । 

खिन्न मन से वह अपने निवास स्थान की ओर चला | इस समय चित 
की कोठरी का द्वार खुला हुआ था, किन्तु वह वहाँ न थी। उसने अनुमान 
किया कि डोरजी गुप्त मार्ग से चला गया है। उसने उसका अनुसरण कर 
उसको समझा-बुझाकर ले आने का विचार किया। उसने उसकी कोठरी में 
प्रवेश किया, वहाँ का गुप्त द्वार उसने खोला, फिर उसे बन्द कर वह 
सुरंग में उतर गया। उसने मोमबत्ती जलाकर प्रकाश उत्पन्न किया, और 
शीघ्रता से सुरंग के बाहर निकलने वाले द्वार की ओर चला। सुरंग मिट्टी 

के तेल की बू से भरी थी। यह बू कहाँ से आ रही है जानने के लिए वह 
उतावला हो गयां, परन्तु उसे कुछ पता न लगा । उसका इरादा था कि वह 
डोरजी को सुरंग के बाहर निकलने के पहले ही पकड़ ले, इसलिए वह कुछ दूर 
चलने के पश्चात्‌ दोड़ने लगा । मील-डेढ़ मील का मार्ग उसने बड़ी शीघ्रता 
से तय किया, परन्तु डोरजी का कोई चिह्न न मिला । वह जानता था कि 
झरने के बगल से ऊपर चढ़ना उसके लिये कठिन है, वह क्षण भर वहीं खड़ा 
होकर दम लेने और विचारने लगा । सहसा उसके मन में यह विचार आया 
कि उसने सुरंग में प्रवेश करने में बहुत जल्दी कर दी । डोर जी भी उसी की 
भाँति प्रात-कृत्य से निवृत्त होने के लिए गया होगा । जितना वह॒सोचता, 
उतना उसे यही विश्वास होतां था कि सुरंग में प्रवेश करने के पहले उसे 
मन्दिर में स्वंत्र-ढूँंढ़ लेता था यह विचार आते ही वह पीछे लोट पड़ा । 
इधर चिन भी अनेक विचारों में निमग्न रहने से सो न सकी थी । ली की 
मृत्यु के समाचार से वह अत्यन्त कातर हो गई थी । विनोद के घायल होने की 
खबर से उसे पीड़ा हुई थी । यद्यपि उसने बिनोद से कभी प्रेम नहीं किया था, 
तथापि अनेक दिनों तक साथ रहने से एक प्रकार का मोह उत्पन्न हो गया था, 
और यशोधर के प्रति उसका मानसिक आकषंण भी कुछ दूर तक उस मोह 
को बढ़ाने में सहायक हुआ था । उन दोनों के आहत होने का रहस्य प्रकट न 
होने से वह अनेकानेक अशुभ कल्पनायें कर रही थी। यद्यपि उसने कांग के 
तिव्बत पहुँचने का समाचार नहीं सुना था, और न उसने यशोधर से उसकी 
आकृति के बारे में पूछा था, तथापि उसने यशोधर के द्वारा जो वर्णन अपने 
पिता से करते सुना, उससे यह शंका हो गई थी कि यशोधर से विनोद तथा ली 
के सम्बन्ध में प्रश्न पूछने वाला या तो स्वयं कांग है, अथवा उसका कोई विश्वासी 
अनुचर । उसकी भयावनी आक्ृति उसके कांग होने की परिचायक्र थी। यह 
विचार आते ही वह सिर से पेर तक कांप उठी । 
अपनी प्राण-रक्षा के लिए उसने यशोघर का साथ छोड़ने का निश्चय कर 
लिया । उसे विद्वास था कि यशोधर अपने पिता के उपदेशानुसार चीनी सेना 
में जायगा और उसका स्वयं वहाँ जाना मुत्यु-मुख में प्रवेश करने के तुल्य 

होगा । उसने मासपा के साथ तिब्बत त्यागने का निश्चय किया । 
जब यशोघर ने प्रात:काल उसका द्वार खटखटाकर खुलवाने का प्रयत्न 


किया, तब वह जागती थी; किन्तु उसने द्वार नहीं खोला और चुपचाप पड़ी 
रही । जब उसके चले जाने का इतमीनान हो गया, तब अपनी कोठरी का द्वार 
खोल कर वह मन्दिर के पिछवाड़े चली गई, तथा वहाँ से मन्दिर की छत पर 
चढ़ कर एक कोने में छिप कर बंठ गई । उस स्थान से वह यशोधर का आना- 
जाना देख सकती थी । उसने यशोधर को प्रात कृत्य से निपट कर आते देखा, 
मन्दिर में पूजा करने के लिए प्रवेश करते देखा, और निराश मुद्रा में वापस 
लौटते देखा । उसे वहाँ से अपनी कोठरी नहीं दिखाई देती थी । वह बड़ी देर 
तक उसकी प्रतीक्षा करती रही, किन्तु जब उसने उसे कहीं न देखां, तंब वह 
नीचे उतरी । चारों ओर उसकी टोह लेती हुई वह अपनी कोठड़ी में आई। 
यशोधर की कोठड़ी का द्वार बाहर से बन्द देखकर उसने अनुमान किया कि 
“वह उसकी ओर से निराश होकर चीनी सेना में चला गया है।” 
वह॒ निद्चिन्त होकर अपनी कोठरी में बैठ कर अपना सामान बाँधने लगी। 
नागार्जुन के दिए हुए एक हजार रुपयों के नोटों को उसने अपनी कमर में बांधा 
और अपने वस्त्रों की एक छोटी गठरी बनाई । को-सिन के कमरे की अलमारी 
से लाये हुये दोनों छुरे अब भी उसके पास थे; उसने उनको अपने चोगे में 
छिपाया । मन्दिर के शस्त्राग,र से लाये रिवाल्वर में उसने क्रमश: छः: कारतूस 
भरे, शेष कारतूसों की पेटी उसने अपने अँगरखे के नीचे कंधे में पहनली। 
इस समय वह अपने को बिल्कूल अकेली समझती थी। जब उसने यशोधर 
को मन्दिर से निराश मुद्रा में लौटते देखा था, तब उसे विश्वास हो गया था 


कि बासबा और मासपा मन्दिर त्याग कर चले गये हैं। उसे मासपा के वचन 
याद थे कि “तुम दोनों पहर भर दिन चढ़ने के पहले-पहले मन्दिर त्याग, गृप्त 


मार्ग से आकर काई-चू नदी के तठ पर मिलो ।” उसने अनुमान किया कि 
यद्यपि अभी एक घड़ी से अधिक दिन नहीं चढ़ा है तथापि उसको शीघ्र से 


शीघ्र स्थान छोड़ देना चाहिये। वह उठ कर बताई हुई विधि से सुरंग का 
द्वार खोलने लगी। 
सुरंग का द्वार उसने अभी खोला ही था कि उसे मन्दिर की ओर कुछ 

खटपट सुनाई दी । उसने अनुमान किया कि शायद माँसपा अभी गये नहीं। 
वह उत्सुकता से अपनी कोठरी के द्वार के बाहर आकर खड़ी हो गई, तथा 
इधर-उधर देखने लगी | वहां से उसे कुछ दिखाई न पड़ा, इस लिए कुछ दूर 
आगे बढ़ गई। इसी समय सहसा मन्दिर के प्रांगण में अनेक चीनी सैनिक 
प्रवेश करते दिखाई दिए। उन सैनिकों में जो सबसे आगे झूमता हुआ चल _ 
रहा था, उसको वह पहली ही दृष्टि में पहचान गई । वह कांग था, जो मदिरा 
के नशे से सदांध था। ज्योंही वह भागी, त्योंही उसकी दृष्टि उस पर पड़ 
गई । कांग ने अनुमान किया कि भागने वाला व्यक्ति यशोधर है। वह उससे 
एकान्त में बात करना चाहता था इसलिए उसने अपने सेनिकों को वहीं ठहरने 
तथा मन्दिर में खोज करने का आदेश दिया, और स्वयं उसको पड़कने के लिए 
दौड़ पड़ा । चिन उस समय अपनी कोठड़ी का द्वार बन्द कर रही थी। कांग 
ने उछल कर दोनों किवाड़ों के बीच में अपना पैर डालकर पटों को बन्द होने 
से रोक दिया । चिन और कांग को आँखें चार हुई । काँग ने पहचाना कि यह 
यशोधर नहीं है, किन्तु शक्ल उसकी जानी पहचानी है। जब तक कांग अपने 
हाथ लगा पटों को धक्का दे, तब तक चिन अपनी सम्पूर्ण शक्ति से दोनों पटों 
को बन्द करने लगी । काँग का पर पटों के बीच में दब जाने से घायल हो 
गया । पीड़ा से छटपटाहद होने छगी और उसके साथ अदम्य कोध भी उत्पन्न 
हुआ । उसने बल. पूर्वक पटों को घकका दिया। चिन उसके बल के समक्ष 
नितांत क्षुद्र थी। वह उछल कर पीछे हट गई और रिवाल्वर निकाल कर 
गोली चलाने जा रही थी कि कांग भीतर आ गया । जब से उसकी आखें 
चिन की आंखों से मिलीं थीं तब से उसकी चेतना उसके मस्तिष्क के स्मृति- 
कोष में चक्कर लगा रही थी । बिजली की तरह उसके मन में यह विचार 
कौंध गया कि यह चिन है ।. जब रिवाल्वर तानते हुए उसने उसे देखा, और 
उसके चेहरे पर गोर किया तो उसे निश्चय हो गया कि यह पुरुष वेष में चिन 
ही है। उसने रिवाल्वर की किचित परवा न करते हुए बज्ज गम्भीर शब्द 
में कहा--“अरे भिक्षुणी नहीं, भिक्षु-वेष में मैं चिन को देख रहा हूँ । खूब 
मिली, आशा के विपरीत मिली; काशी में चरकां देकर निकल भागी, अब 

कहां जायगी ?” 

चिन की दशा ऐसी हो रही थी जेसे महान अजगर के सामने निरीह 
हरिणी के शावक की होती है। जैसे वह अवश हो जाता है, वसे ही वह 
लाचार हो गई। उसकी शक्ति क्षीण हो गई। रिवाल्वर के घोड़े को पकड़े 
हुए उसकी तज्जती उसको दबाने में असमर्थ हो गई। इसी समय सुरंग के 
भीतरी द्वार पर यशोधर आ गया । उसने सुरंग का द्वार खुला देख कर अनु- 
मान किया कि डोरजी अभी सुरंग में आने वाला है। सम्भव है उसको देखकर 
वह उसके साथ चलने से इन्क्रार कर दे, इसलिए एक कोने में खड़ा होकर 
उसके आगमन की प्रतीक्षा करना उसने श्रेष्ठ समझा । उसने मोमबत्ती जमीन 
पर स्थापित कर दी । वह इतनी उजलत में था कि उसकी दृष्टि उस बारूद 
के घोल से सिक्त कपड़े की रस्सी पर नहीं पड़ी, जो उस जगह से अति निकट 
पड़ी थी, जहां उसने मोमबत्ती जमाई थी । वह अत्यन्त उत्सुकता से चिन के 
आने की प्रतीक्षा करने लगा । चिन तो नहीं आई, प्रत्यूत ये शब्द उसके कानों 
में पड़े-/बो लिए, चिनचुन जी, अब आप भाग कर कहां जायेंगी ? विनोद 
के साथ काशी में गुलूछरें उड़ाती थी, और यहां उसके भाई यशोघर के साथ 
मौज कर रही हो; वृहत्तर चीन संघ ने क्‍या इसी दिन के लिए तुझे पाला 
और गुप्तचरी की शिक्षा देकर सारनाथ भेजा था ? कया तुझे ये हिन्दुस्तानी 
छोकरे महामहिम कांग के मुकाबले में अच्छे जेंचे ? विनोद घायल होकर 
अस्पताल में पड़ा है, तेरी साथिन ली मेरे सेवक को-सिन द्वारा मारी गई, और 
आज तू मेरे हाथों क॒त्तों से नुच॒वाई जायगी । देख तो, मैं किस तरह सता- 
सता कर तेरी जान लेता हूँ! ” 

यशोधर इन शब्दों को सुनकर स्तंभित रह गया । उसके मन ने प्रश्न किया 
कि डोर जी क्‍या छद॒म वेष में नारी है ? उसने उस घटना की पुनरावत्ति 
सुनी, जो प्रात:काल के कुछ देर पहले अपने पिताजी से सुनी थी । उसके पैर 
थरथर काँपने लगे, और उसी कँपकपाहट में उसका पैर मोमबत्ती से लग गया, 


जो धक्का लगने से फर्श पर गिर पड़ी । उसकी लौ का जहाँ रस्सी से स्पर्श 


हुआ, वह स्फुलिंग छोड़ती उत्तरोत्तर मन्दिर के भीतरी भागकी ओर सुलगती 

आगे बढ़ने लगी । यशोधर का ध्यान उस ओर नहीं गया । इस समय उसका 
मानसिक संतुलन नष्ट हो चुका था । 

अब उसके कान में शब्द आये, जिन्हें चिन कह रही थी-“कांग ! जानले, 
जिस प्रकार ली ने तेरे अनूचर को-सिन को मारा, उसी प्रकार तू मेरे हाथ 
से मरेगा । एक कदम भी बढ़ा तो इस रिवाल्वर की छ: गोलियाँ तेरे शरीर 
में बिधी दिखाई देंगी । नारी स्वभाव से भीरु होती है, परन्तु उसके साहस की 
भो थाह किसी पुरुष ने आज तक नहीं पाई है । मेरी मृत्यु तो निश्चय ही है 
लेकिन तू भी बच कर नहीं जाने पायेगा ।”' 

उसने कांग का उत्तर सुना । वह कह रहा था-“तू इस खिलोने का डर 
दिखाती है । तेरा पुरुष वेष अवश्य है, परन्तु वस्तृत: तू नारी है। पुरुष नारी 
से कभी भय नहीं खाता । यह तो बता, तू कैसे यहां तक आई ?” 

“इसको जानकर तू क्‍या करेगा ?” 

« “मैंने उस भुतहे मकान की सुरँग का पता लगा लिया, जहाँ से तू भागी 
थी, परन्तु अब तू किसी सुरंग से नहीं भाग सकेगी । यद्यपि तेरे पीछे किसी 
सुरंग का द्वार देख रहा हूँ, पर तू भाग नहीं सकती । कांग की आँखों में आज 
तक कोई धूल नहीं झोंक सका है ? ” 

“मैं तुझे मार कर इसी सुरंग से जाऊंगी ।” 

“तेरी रक्षा कोई करे, तभी तो इस सुरंग से भाग सकेगी। इस मन्दिर 
को मेरे सिपाहियों ने घेर लिया है ।” 

“याद रख मैं आजन्म ब्रह्मचारिणी हूँ । मेरा सतीत्व मेरी रक्षा करेगा ??? 

“वेश्या का भी क्‍या कोई सतीत्व होता है ?” 

“इसका ज्ञान तुझे आज हो जायगा। आज अपने माता-पिता का प्रति- 
शोध लूंगी ।”” 

“जंसा तेरा पिता क॒त्ते की मोत मरा था, वैसे ही तु आज तड़प-तड़प कर 
मरेगी ।” 

“देख, वहीं स्थिर रह, एक कदम भी आगे बढ़ाया" लत लल नहीं 
मानता तो ले ।”” 

इन शब्दों के बाद ही यशोधर ने उछलने का शब्द सुना, और उसके साथ 
रिवाल्वर चलने का फटाफट शब्द सुनाई पड़ा । उत्सुकता उसे सुरंग के द्वार 
पर घसीठ लाई। उसने देखा कि कांग घायल अवस्था में भूमि पर पड़ा है; 
ओर चिन उसे ठोकरें लगा रही है। इसी समय उसे कोठरी के द्वार पर कांग 
के सैनिक दिखाई दिए । कांग को भूं-पतित देखकर उन्होंने दौड़ कर चिन को 
पकड़ लिया । चिन का रिवाल्वर छीत लिया गया था, किन्तु इसी समय सह्त्रों 
बमों के एक साथ विस्फोट होने से जेसा भयंकर रव उत्पन्न होता है, उससे 
भी भयंकर शब्द आकोश में गज गया, और समस्त मन्दिर नींव सहित उड़ 
गया । मासपा द्वारा मन्दिर के नीचे मण्डप में एकत्रित कराए हुए बारूद के ढेर 
में यशोधर द्वारा गिराई गई मोमबत्ती से बारूद के घोल से सिक्त रस्सी जलती 
हुई वहां तक अग्नि ले गई, और उसके स्फुलिगों ने विस्फोट कर दिया । मंदिर 
की नींव तक उड़ गई, और उसके साथ ही कांग के समस्त सेनिक भी उड़ गए । 
चिन की कोठरी की छत गिर गई । चिन तथा कांग के सनिक बड़े-बड़े शिला 
खण्डों के नीचे दब गए । सुरंग के अन्दर रहने के कारण यशोधर पर शिलाखंड 
तो नहीं गिरे, किन्तु भूकम्प के भयंकर धक्के ने उछल कर बहुत दूर सुरंग में 
एक ओर फेंक दिया । 


श्‌ ७ 


काई-चू नदी के तट की एक कन्दरा में मासपा और बासबा बैठे हुए डोरजी 


रूपी चिन तथा यशोधर की प्रतीक्षा सूर्योदय से कर रहे थे । यह तट जनशून्य था 


चीनी सेना के सैनिक कुछ दूर पर नदी की नाकाबन्दी किए सतंक खड़े थे। 
उन्हें तिब्बतेश्वर के पलायन का हाल नहीं विदित था । ज्यों-ज्यों देर हो रही 
थी, त्यों-त्यों दोनों चिन्ताकुल दृष्टि से सुरंग के मुहाने की ओर देख कर 

प्रतिक्षण उनके आगमन की प्रतीक्षा कर रहे थे । जब दो घड़ी के लगभग दिन 
चढ़ आया, तब बासबा की उद्विग्नता बढ़ी और उन्होंने कहा--““मासपा, अभी 
तक वे दोनों नहीं आये । अभी बहुत काम करना है। चीनी सेना की हलचल 
बढ़ने लगी हैं । 

“उनके न आने का कारण समझ में नहीं आता । मैंने रात्रि में आपकी 
आज्ञानसार उनको समझा दिया था कि पहर भर दिन चढ़ने से पहले सुरंग से 
निकल कर नदी तट पर आ जाना । वे दोनों आज्ञाकारी एवं अनुशासन को 
मानने वाले हैं। उनमें अवज्ञा का भाव मैंने कभी नहीं पाया । 

“किन्तु आज तो उन्होंने आज्ञा-पालन में त्रुटि दिखाई है। इतनी गम्भीर 
परिस्थिति में उन्हें समय का मूल्य मालूम होना चाहिए था ।” 

“परिस्थिति की गम्भीरता का ज्ञान उन्हें नहीं है ।' 

“यशोधर तो चीनी शिविर से भाग कर आया था, उसे गम्भीर परिस्थिति 


का अनुमान कर लेना चाहिए ।” 
“हां अनुमान तो उन्हें अवश्य कर लेना “चाहिए, यद्यपि स्पष्ट रूप से मैंने 


उन्हें कुछ नहीं बताया था, कि हम लोग तिब्बत त्याग कर भारत सीमा की 


ओर प्रस्थान कर रहे हैं ।” 
“एक घड़ी तक और प्रतीक्षा करो | यह भी सम्भव है कि सुरंग का 


खोलना भूछ गए हों, अथवा कहीं तुमने हड़बड़ी में उनके द्वार न बन्द कर दिए 


हो । प्राय: ऐसा हो जाता है ।” 


“नहीं रिमपोचे, मैंने सब मार्गों में ताछा बन्द कर दिया था, केवल उन 


के द्वार खले छोड़ दिये थे ।” 
“प्रतीक्षा करने के अतिरिक्त हम कुछ नहीं कर सकते ।” 


मासपा ने आकाश की ओर देखते हुए कहा--“रिमपोचे, अंधड़ तो शान्त _ 


हो गया है, किन्तु बादल उमड़ते आ रहे हैं ।” 
“बादलों के दल यदि आकाश को आच्छादित न करेंगे, तब तिब्बतेश्वर 


की रक्षां कैसे होगी चीनी वायुयानों से ?” 


॥ 

“रिमपोचे, तब यह आप की ही योजना है ! 

“भगवान बुद्ध अवलोकितेश्वर ने मेरे द्वारा यह कार्य सम्पन्न कराया है । 
मैं तो निमित्तमात्र हूँ, प्रेरणा और शक्ति उन्हीं की है ।” यह कह कर उन्होंने 
प्रणाम किया । 

“भारत सीमा में तिब्ब॒तेश्वर को पहुँचने के लिए लगभग दो सप्ताह तक 
का समय चाहिए । 

“जब तक वे भारत सीमा में सक्‌ृशल नहीं पहुंच जांयगे, तब तक इसी 
प्रकार आकाश मेघाच्छन्न रहेगा 

“क्या मेघों के नीचे उनके वायुयान नहीं उड़ सकते ? ” 

“उड़ सकते हैं, किन्तु वे पवंतों के शिखरों से टकराकर च्ूर-चूर हो 
जांयगे । स्वरक्षा की भावना उन्हें ऐसा करने से रोकेगी ।” 

“क्या वे अपनी दूरबीनों के प्रयोग से उनकी गति-विधि का पता नहीं 
लगा छेंगे ?” 

“प्वानव-रचित यन्त्र श्राकृतिक शक्तियों के सम्मुख निस्तेज, निष्क्रिय हो 
जाते हैं । उन्हें धूम के अतिरिक्त पृथ्वी तल की कोई वस्तु नहीं दिखाई देगी ।” 

मासपा ने भूनत होकर क॒तज्ञता सहित बासबा के चरण स्पशे करते हुए 
कहा -“रिमपोचे, आप भगवान अमिताभ के अवतार से किसी प्रकार कम 
नहीं हैं, जो प्रकृति को अपनी इच्छानुसार संचालित कर सकते हैं ।” 

“मासपा, मेरी तुलना भगवांन अमिताभ से करने का पाप मत करो। 
योगशक्ति उन्हीं को प्राप्त होती है जिन पर प्रभु क्रपा करते हैं । प्रभु ने यह 
शक्ति मुझे इसीलिए प्रदान की, क्योंकि उनको तिब्बतेश्वर की रक्षा करना 
अभीष्ट था । बिना उनकी इच्छा के प्राकृतिक तत्वों के संचालन की बात तो 
बहुत दूर है, वृक्ष का एक पत्ता भी नहीं हिलाया जा सकता। मनुष्य की 
अपनी शक्ति अत्यन्त सीमित और नगण्य है । केवल उसके भरण-पोषण के लिए 
जितनी शक्ति चाहिए, उतनी ही उसको प्राप्त है । * 

“किन्तु विभिन्न प्रकार के आविष्कार मनुष्य के द्वारा हो रहे हैं ? ” 

“जब तक उन आविष्कारों का सम्बन्ध उसके भरण-पोषण तक सीमित 

रहता है, तब तक वे सुखकर और उपादेय हैं, भौर जहाँ उन्होंने उस परिधि 
का उल्लंघन किया, वे उसके संहार के साधन बन जाते हैं । प्रकृति के साथ 
सह-यात्रा मानव जीवन को सुखी और सम्पन्न बनाती है, उसके विरुद्धाचरण 
से वह घातक हो जाती है ।” 

इसी समय जोरवांग मन्दिर में विस्फोट हुआ, और भयंकर रव दिशाओं 
में व्याप्त हो गया । विस्फोट का धक्का वहाँ तक पहुंचा, और वे दोनों भूमि 
पर लुढ़क गये । मेघाच्छन्न आकाश में अग्नि-प्रकाश को छो इतनी ऊँची उठी, 
जिससे दिश्वायें लाल वर्ण से रंग गई । आकाश के ब।दल तक रक्ताभ हो गए । 
विस्फोट की प्रतिध्वनि पहाड़ों से टकरा कर पुनः: आकाश ओर पृथ्वी को कम्पा- 
यमान करने लगी । शिलाओं के छोटे-छोटे खण्ड उड़कर ब।सबा और मासपा 
के चारों ओर विखर गये । कन्दरा में बेठे होने के कारण वे दानों उनके आ- _ 
घातों से बच गए, किस्तु थोड़ी दूर पर नाकाबन्दी किए चीनी सैनिक बुरी तरह 
आहत हुए । उस आघात से अनेक के पघ्विर फट गए, किसी का हाथ टूट गया, _ 
और किसी का पैर। अछता कोई नहीं बचा । सत्र त्राहि-त्राहि का चीत्कार _ 
उठने लगा । कितने ही चीनी बौद्ध सैनिकों ने उसे देवी प्रकोप समझकर तिब्ब- 
तेश्वर को संत्रस्त करने का प्रतिफल अनुमान किया। वे सभी सैनिक अनुशासन 
की परवा न कर भूनत हो “नारबुलिगका” की दिशा में प्रणाम करने लगे । 

बासबा और मासपा एक दूसरे से प्रश्न करने लगे । द 

बासबा ने कहा--“यह तो मन्दिर का विस्फोट मालूम होता है। अभी 
तुमने वर्तिका में तो अग्नि स्पर्श नहीं कराया, फिर विस्फोट कंसे हुआ ? ” | 

“यही तो मैं भी सोच रहा हूँ । यशोधर और डोरजो के निकल आने पर 
अग्नि स्पर्श कराने का आदेश आपने दिया था ।” ह 

“किन्तु उनके आने के पहले ही विस्फोट कैसे हो गया ।” 

“सम्भव है उनकी मोमबत्ती असावधानता से उसी वर्तिका पर गिर पड़ी 
हो, अथवा और कोई दुर्घटना हुई हो ।” 

“मन्दिर के विस्फोट से इस पर्वत को कोई हानि नहीं पहुंचेगी, इससे 
सुरंग भी सुरक्षित रहेगी, क्योंकि वह इस पर्वत को काट कर बनाई गई है, परन्तु 

धमाका अवश्य पहुंचेगा । उससे वे भयभीत हो सकते हैं ।” 

“यदि आज्ञा हो तो जाकर देख आऊँ और उनको लिवां छाऊ ।”? 

“ऐसी अवस्था में जाना ही पड़ेगा ।” 

मासपा ने आदेश पाकर तुरंत बुद्ध-मन्दिर में प्रवेश कर सुरंग का प्रवेश 
द्वार खोला, और नीचे उतर गए । उनको प्रकाश की कोई आवश्यकता नहीं 
थी । परों से टटोल कर उन्होंने वर्तिका ढूँढ़ने का प्रयत्न किया, किन्तु वह जल 
गई थी । बारूद का धूम सुरंग में भरा हुआ था। मासपा खांसते हुए त्वरित 
पदों से आगे बढ़ते गए । मार्ग में उन्हें कहीं कोई न मिला। जब वे यशोधर 
की कोठरी के सामने पहु चे, तब्र ध्वस्त दीवारों से प्रकाश छन-छन कर आ रहा 
था, और पास ही यशोधर अचेत खड़ा था । मासपा घड़कते हुए हृदय से उसकी 
नाड़ी-परीक्षा करने लगे । जब उसे चलते हुए पाया, तब उन्हें परम सनन्‍्तोष 
हुआ । वे उप्चको चैतन्य करने के प्रयत्न में अपने उत्तरीय से हवा करने लगे । 
थोड़ी देर के प्रयत्व से उसे होश आ गया । उसने नेत्र खोल कर चारों ओर 
देखा, फिर मासपा को पहचान कर संभ्रम उठने का प्रयत्न करने लगा । 

मासपा ने सस्नेह उसके सिर पर हाथ फेरते हुए कहा--' क्यों अब कैसी 
तबियत है ? 

“बिल्कूल ठीक हूँ | आप कंसे आये ? ” 

“जब तुमको आने में देर हुई, ओर विस्फोट हो गया, तब यह देखने के 
लिए कि तुमसुरक्षित हो या नहीं आया हूँ । सुरक्षित होने की दशा में तुमको 
और डोर जी को भयने साथ ले जाना चाहता हूँ । डोरजी कहाँ हैं ? ” 

यशोघर ने स्विस्तार हाल वर्णन करने के पश्चात्‌ कहा--“पता नहीं 
डोरजी जीवित है या मर गया ?” 

“तो उसको देखा जावे । संभव है कि अभी प्राण शेष हों ।”” 

“किन्तु देव, वह पुरुष वेष में नारी थी । कांग की बातचीत से तो यही 
मालूम हुआ ।” 

“पुरुष वेष में वह नारी थी ?” संत्रस्त स्वर में उन्होंने पूछा । 

“हाँ गुरुदेव हम सब लोगों को उसने भ्रम में रखा । चीनी शिविर में 
जिस सेनापति से मेरा आलाप हुआ था, उसका नाम कांग था । ऐसा मालूम 
होता है कि कांग उसको पहले से जानता थां। उसने शायंद उसको गुप्तचर के 
रूप में भारत भेजा था। वहाँ उसका सम्पकक मेरे बड़े भाई विनोद से हुआ, 
जो कांग की इच्छा के प्रतिकूल था। कांग ने उसे वहीं कद कर रखा था, 
वहां से वह किसी गुप्त मार्ग द्वारा निकल भागी ओर पुरुष के छद॒म वेष में 
हम लोगों के साथ चली आई ॥” 

“किन्तु वह नागार्जुन के मारफत आई थी, इसलिए उनको उसका भेद 
अवश्य ज्ञात रहा होगा । उन्होंने तुम्हारी भाँति उसकी भी सिफारिश की थी ।” 

संभव है कि उन्होंने भी धोखा खाया हो, जिस प्रकार हम सब ठगे 
गए हैं नए 

“हो सकता है, किन्तु विश्वास नहीं होता । उन्होंने कहा था कि वह भूटान 
का निवासी है, जिसके माता-पिता का देहान्त बचपन में हो जाने से, उसका 
पालन-पोषण वहाँ के किसी बौद्ध मन्दिर में हुआ है । यह उन्होंने जान-बूझ कर 
मिथ्या भाषण किया है ।” 

“अब हम लोग भारत चल ही रहे हैं, इसका निर्णय वहाँ हो जायगा ।' 

“यदि उन्होंने धोखा दिया है, तो अपराध अमाज॑नीय है | हम लोगों के 
संस्थानों में नारियों का आगमन निषिद्ध है। हमें इसके लिए कठोर प्रायश्चित 
करना पड़ेगा ।”! 

“चलिए उसको देख लिया जाय कि वह अभी जीवित है या मर गई ।” 

“देखने में क्या लाभ ! वह अवश्य मर गई होगी । उसकी प्रवञ्चना 
का फल उसे अवश्य मिला होगा ।” 

“यदि आज्ञा मिले तो मैं ही जाकर देख आऊ ।” 

“ब्रह्मचारी होने से तुम्हारा जाना भी निषिद्ध है ।” 

“गुरुदेव मृत होने पर पुरुष तथा नारी का भेद मिट जाता है। उसके प्रास 
मेरी कुछ वस्तुयें हैं, उनको लेना आवश्यक है।” 

“तब जाओ, ले आओ , किन्तु नारी स्पर्श के पाप का तुम्हें प्रायश्चित करना 
पड़ेगा ।” 

“जो विधान आप बतायेंगे वह करूँगा ।” 

मासपा नहीं गए । सुरंग का द्वार नष्ट होने से बच गया था। वह उसी 
प्रकार से उन्मुक्त था । उसने चिन की कोठरी में प्रवेश कर देखा कि एक बड़े 
शिलाखण्ड के नीचे उसका सिरो भाग चकनाचूर हो गया है । कांग और दूसरे 
चीनी संनिक भी शिलाखण्डों के नीचे दबे पड़े थे । यशोधर ने बड़े संकोच के 
साथ उसका चोंगा अलग किया । नारी अंग प्रयत्क्ष हो गए । वहं नेत्र बन्द किए 
हुए उसके बस्त्र को टटोलने लगा । उसकी जेब में ध्वनि प्रेषक और ग्राहक यंत्र 
मिले अवश्य, किन्तु वह भी टूट-फूट गये थे । मालूम होता था कि कोई शिला- 
खण्ड उस स्थान पर भी गिरा था, जहाँ वे छिपाये गये थे। चींनी अधिका रियों 
के जो पत्र उसके पिता ने दिए थे, वे वैसे हो कपड़े में लिपटे हुए थे । उनका 
कुछ बिगाड़ नहीं हुआ था, तमगा अवश्य बदशक्धल हो गया था। केवल पप्रों 
को लेकर शेष वस्तुयें वहीं छोड़ दी, किन्तु तत्क्षण उसके मन में विचार आया 
कि इनको मासपा को दिखाना अनुचित है। उसने उनके टुकड़े-टुकड़े कर वहीं 
बिखेर दिये । अन्तिम दृष्टि चिन के शव पर डाल कर वह मांसपा के पास 
लौट आया । 

मासपा ने पूछा-“ले आये ? '' 

“वे लाने योग्य नहीं रहीं, सब टूट-फूट गई हैं।डोर जी का मुख 
बिल्कुल कुचल गया है, पहचाना भी नहीं जाता ।” 

'जिस मुख से उसने इतना बड़ा असत्य भाषण किया, उसका यही परिणाम 
है । चलो शीघ्रता से हम लोग निकल चलें | गुरुदेव सुरंग के बाहर प्रतीक्षा 
कर रहे हैं ।'' 

"सुरंग का द्वार तो बन्द कर द्‌ ! ” 

“कर सकते हो, किन्तु उसकी कोई आवश्यकता नहीं । मन्दिर नष्ट हो 
गया ।” कहते-कहते उनके मुख से एक दीर्घ नि:श्वास निकल गया। 

यशोधर सुरंग का द्वार भीतर से बन्द कर मासपा के पीछे-पीछे चल 

कर दूसरें द्वार पर आया । यहाँ पहुँचकर मासपा ने कहा-“वबत्स,आज 
मुझ को भी गुरू से छछ करना पड़ेंगा । यदि उन्हें कह दिया जायगा कि डोर 
जी पुरुष के छद॒म वेष में नारी थी, तब इसका घातक प्रभाव उन पर पड़ेगा । 
संभव है प्रायश्चित रूप में वे शरीर त्याग कर दें, इसलिए इस भेद को हम 
लोग अपने तक ही सीमित रखेंगे | केवल उप्तकी मृत्यु की सूचना देता, मैं मौन 
रहूँगा।” 

यशोधर ने शिरनत कर स्वीकार किया । वे दोनों द्वार खोंल कर बाहर 
आये तथा उसे बंद कर बासबा के सामने उपस्थित हुए | यशोधर ने डोर जी 
के चीनियों द्वारा पकड़े जाने, तथा विस्फोट द्वारा उसके मरने की सूचनायें दी। 
बासबा ने कोई विशेष पूछ-ताछ नहीं की । 'ऊ मणे पदमे हुं' कह कर वे उठ 
खड़े हुए, और त्वरित पदों से भारत सीमा की ओर रवाना हो गये । 


२१ 


मणिमाला बड़ी व्यग्रता से ली का मृत्यु -वक्तव्य, जो उसने मरने के कुछ 
देर पहले मेजिस्ट्रेठ के समक्ष दिया था, पढ़ने लगी । उसका आशय इस प्रकार 
था। 

“मेरां नाम ली-सूंग है, नहीं जानती कि यह माता-पिता का दिया नाम 
है अथवां वृहत्तर चीन संघ के संचालकों का ।॥ मेरे माता-पिता कौन थे, 
उनका क्या नाम था, नहीं जानती । उनको देखने की धूमिल याद भी नहीं है । 
मेरा पालन-षोषण चीन के शंघाई नगर से बीस-पच्चीस मील दूर बाँग गांव 
के सरकारी अनाथालप में हुआ था । उस अनाथालूय के अधिकारियों से ज्ञात 
हुआ था कि मेरे पिता चांगकाई शेक के समथेकों में थे । चीन की लाह क्रांति 
के अवसर पर उन्होंने उनकी ओर से युद्ध किया था, और पराजित होने पर 

वह सपरिवार मार डाले गये । चूँकि उस समय मेरी अल्पावस्था थी, 
इसलिए मुझे छोड़ दिया और सरकारी अनाथालय में भरती करा दिया ॥ 
अनाथालयं के कर्मचारी बड़े निर्देयी स्वभाव के थे और कठोर अनुशासन रखते 
थे। उनसे सभी बच्चे भयभीत रहते थे। वे उनकी आज्ञाओं का पालन करते 
हुए भी मार -पीट से बचते न थे । 

अनांथालय में प्रविष्ट होने के बाद मैं बहुत दिनों तक बीमार रही । 
मेरी कोई देख-भाल भी नहीं करता था, किन्तु न-मालूम क्‍यों मरी नहीं । 
वहाँ एक बुढ़िया चांगविन नाम की कुछ दयालु स्वभाव की थी ; इसलिए कि 
वह किसाव घराने की थी, तथा उसका पुत्र लाल सेता में लड़ते हुए मारा 
गया था । वह मुझे अवश्य प्यार करती थी । वह अन्य अधिकारियों के सामने 
बड़ी कठोरता का व्यवहार करती, एकान्‍्त में वह अपना स्नेह मुझ पर उड़े- 
लती थी, इससे मेरा लगाव उसके प्रति बढ़ता गया । वह मुझे सिखाती थी कि 
अधिकारियों के समक्ष में कभी भूल कर उसका स्नेह प्रदर्शत न कहूँ, नही तो 
वे उसको कहीं अन्यत्र स्थानान्तरित कर देंगे ॥ मैं उसको खोने के लिये तेयार 
न थी, इसलिए किसी से कुछ नहीं कहती थी । अपनी भावनायें और अपने 
विचार अपने ही तक सीमित रखने की आदत पड़ गई थी । 

कुछ दिनों बाद मेरी शिक्षा शुरू हई। चीनी भाषा> पढ़ाने के साथ मुझे 
व्यायाम भी सिखाया जाने लगा | चीनी भाषा की पढ़ाई समाप्त होने पर 
मुझे विदेशी भाषायें भीं सिखाई जाने लगी, जिनमें जापानी, हिन्दी और 
अंग्रेजी मुख्य थी । इसके अतिरिक्त मुझे तेरना घुड़सवारी, दौड़ना छुरे चलाना, 
बन्दूक से निशाना छूगाने का भी अभ्यास कराया जाता था । यह ॒शिक्षाक्रम 
मेरी सोलह वर्ष की अवस्था तक चलता रहा। इसी बीच मेरी एक मात्र 
आधार बुड़िया चांगविन का देहान्त हो गया । उसकी मृत्यु का प्रभाव मेरे 
ऊपर बहुत पड़ी, जिसे अधिकारियों ने भी लक्ष्य किया ॥ उन्होंने मुझे पहले 
शंघाई भेजा, फिर वहाँ से कन्टन । कैन्ठन में मुझे एक भारतीय परिवार के 
साथ रहना पड़ा, जहाँ मैं उनकी सेवा-टहल करती थी, और भारतीय आचार 
विचार को अध्ययन करती थी । उस परिवार के साथ रहने से मुझे अच्छी 

तरह हिन्दी बोलने का अभ्यास हो गया । कुछ महीनों पश्चात्‌ वहां से मुझे 
चुज्ध-किंग भेजा गया । 

चंंगकिंग में मेरी भांति मेरी समवयस्क कई युवतियां आई थीं। उनमें 
से अधिकांश भारत की विभिन्न प्रांतीय भाषायें जानती और बोलती थी । 
हम लोगों को एक दूसरे से परिचित होने का अवसर दिया गया । वहाँ मालप 
हुआ कि हम सबको भारत जाना है, और वहाँ के चीनी-परिवारों के साथ 
मिल कर उनके सम्बन्धियों के रूप में रहना है। यहां हमें यह भी बताया 
गया कि हमें अपने देश चींन की सेवा के लिये विशेष काम सम्पादित करता 
है | उन्होंने बताया कि हमें भारतीयों के साथ घनिष्टता बढ़ाकर उनके 
मस्तिष्क में चीन के प्रति अनुराग उत्पन्न करना है | घनिष्टता बढ़ाने का उपाय 
बताया गया, भारतीय नवयुवकों से प्रेम सम्बन्ध स्थापित करना तथा अन्य 
प्रलोभनों से उनकी विचार धारा को भारत-विरोधी बंनाना | इसलिए हमको 
चतुर नारियों के द्वारा प्रेम के विविध अभिनय सिखाये गए, जैसे रोना, हँसना 
कटाक्ष करना, मुस्कराना, कोप करना, पुलकित होना आदि । हपें अपनी 
इन्द्रियों के दमन करने का भी अभ्यास कराया गया । गान तथा नृत्य की 
भी शिक्षा दी गई । जब हम इस कला में निष्णात हो गई , तब वृहत्तर चीन 
संघ के तीन प्रमुख सदस्यों की समिति के समझ्ञ हमें उपस्थित किया गया, 
जिन्होंने हमारी परीक्षायें लीं, तथा उत्तीर्ण होने पर हमें भारत के विविध 
नगरों में चीती परिवारों के साथ रहने के लिये भेज दिया । मेरा कायं क्षेत्र 
काशी स्थिर हुआ और चाउ-चिन की पुत्री के रूप में मेरे रहने का प्रत्नन्ध क्रिया 
गया । 

इसी प्रसंग में वृहत्तर चीत संव का कुछ परिचय देना असंगत न होगा । 
लालक़ांति के पश्चात्‌ कुछ दूर दृष्टा चीनी राजनीतिज्ञों ने अमरीका की 
क्यू-क्लक्स-क्लेन के आधार पर विशिष्ट प्रभावशाली व्र्याक्तयों की एक समिति 
बनाई । क्यू-क्लैक्स-क्लैन की स्थापना दक्षिणी संयुक्त राज्य अमरीका के गोरे 
निवासियों ने काले नीग्रो लोगों को देश से निर्वासित करने तथा उनके साथ 
कोई सामाजिक सम्बन्ध न रखने के उद्दृश्य से की थी। वृह्त्तर चीन संघ 

का उद्द श्य एक विज्ञाल पैमाने पर था । वह रवेतांगों को भारत, इन्डोनेशिया 
के द्वीप समूह, आस्ट्रे लिया और दक्षिणी अमरीका से निकाल कर उनमें चीनियों 
को बसाना चाहता था। चीन की आबादो दिन प्रतिदिन बढ़ रही थी, और 
अकेले चीन देश में सब का गुजारा नहीं हो सकता था। भारत को छोड़कर 

अन्य प्रदेशों की आबादी बहुत कम और वहां भूमि के बड़े-बड़े खंड अछते पड़े 
हैं, जिन पर न खेती होती है, और न कोई अन्य उत्पादन । ये क्षेत्र मुट्ठी 
भर एव्ेेतांगों के अधिकार में हैं, और वे किसी अन्य एशिया वास्ती को इनमें 
प्रवेश नहीं करने देते । जो थोड़े बहुत चीनी वहाँ वाणिज्य-व्यवसाय करते 
हुए रहने लगे हैं, उनके निकालने की भी चेष्टाएँ हो रही हैं । एशिया से 
सम्बन्धित प्रदेशों का सुदूर निवासी योरोपियनो का अधिकार उन्हें असह्य 
हो रहा है । भारत के उत्तरी प्रदेशों को वे इसलिए अपने अधीन करना 
चाहते हैं, ताकि भारतीय महासागर पर उनका आधिपत्य स्थापित हो सके । 
किन्तु भारत एक सशक्त राष्ट्र है, उसकी जनसंख्या भी उसके समतुल्य यदि 
नहीं, तो कुछ ही थोड़ी है, इसलिये वे उससे लंड़कर अपनी शक्ति क्षीण करना 
नहीं चाहते थे । परन्तु बंगाल की खाड़ी में विकास पाने के लिये उनको कुछ 
भूमिखन्ड भूटान से समुद्र तक अवश्य चाहिए था, इसलिये उन्होंने एक ऐसी 
योजना बनाई, जिसमें सांप भी मरजाय और छाठी भी न टूठे । 

: उनके सामने धर्म के आधार पर भारत-विभाजन का एक ताजा उदाहरण 
था। वे सोचने लगे कि धर्म को आधार बनाकर भारत का पुन: विभाजन 
कराने की योजना बनानी चाहिए। चीन के कम्युनिस्ट राष्ट्र हो जाने से उसका 
कोई राजकीय धर्म नहीं था, किन्तु तिब्बत बौद्ध घर्मानुयायी था, और भारत में 
भी बोढों की संख्या काफी है, तथा बौद्ध तीर्थ, और उसके पृज्य स्थान भारत 
में हैं। रतएबव यदि चीन तिब्बत पर अपना अधिकार करले, तो उसके धर्म का 

ः संरक्षकत्व स्वत: उसे प्राप्त हो जाता है और वह उस आधार पर भारत से 
उस प्रदेश की मांग कर सकता है, जहाँ बौद्धों के तीथं हैं। ये बोद्ध तीर्थ हैं- 
; सारनाथ, कपिलवस्तु, राजगृही, गया आदि, अर्थात्‌ वतंमान उत्तर प्रदेश का 
पूर्वीय अंचल और बिहार राज्य बोद्ों का प्रदेश घोषित किया जा सकता हे। 

यदि वे दोनों प्रदेश समूचे न मिल सकें, तो कम से कम सौ दो सो मील चौड़ा 
गलियारा ही मिल जाय, जिसमें ये सब तीर्थ आ जावें । गलियारा भिलने से 
भी चीन का उद्देश्य स्रिद्ध हो जाता है, और उसको बंगाल की खाड़ी में 
निकास मिल जाता है । इन्हीं सब उद्दे श्यों को पूर्ण करने के लिये एक संगठित 
योजना बनाई गई, ओर उप्तका प्रारम्भिक कार्य सम्पादन करने का भार हमें 
सौंपा गया । 
इसी उहं श्य से चीन ने भारत के साथ मैत्री की और वांड्‌ग, सम्मेलन में भाग 
लिया, पंचशील के सिद्धांत अपनाए और भारत-चीन मेत्री संघों की स्थापना 
कराई तथा कालान्तर में चीनीं-भारतीय शिष्ट-मंडलों का आवागमन भी 
होने लगा, और दोनों देशों की संस्कृति के उत्थान के लिए लोक गीत तथा _ 
नृत्यों का पारस्परिक प्रदर्शन भी आरम्भ हुआ । चीनी गुप्तचर इन शिष्ट- 
मंडलों के सदस्यरूप में आकर बसने लगे, ओर सर्वेत्र उनका एक सुदृढ़ संगठन । 
बन गया । 
इस योजना को आड़ में एक बहुत बड़ा प्रपंच छिपा हुआ था । चीनी ह 
गुप्तचर जिनमें नारियाँ भी पर्याप्त संख्या में थी, भारतीयों के साथ 


| 


बेतकल्लुफी के साथ मिलते-जुलते, ओर उनके मन में चीन के कारनामों का _ 
विशद वर्णन कर उसके प्रति भक्ति तथा आसक्ति उत्पन्न करते थे। चोनी 
नारियाँ उन्हें अपने मोहजाल में फंसाकर उन्हें पंचमांगी बनाती थी, और ई 
जिनको आर्थिक कष्ट था, उनको आर्थिक सहायता करती थीं । इन पंचमांगियों 
द्वारा भारत में ऐसा जनमत बनाना अभीष्ट था, जो चीन की मांग-- 
बुद्धस्तान अथवा तिब्बत की सीमा समुद्र-तट तक बढ़ाने का समर्थन करे, _ 
और पाकिस्तान के उदाहरण पर बौद्ध घमं के लिए देश के विभाजन का _ 
ओऔचित्य प्रमाणित करे । इस योजना के अन्तर्गत यह भी था कि भारतीय 

संसद्‌ में चीन समथंकों को इतनी संख्या में भेजा जाय जो. वहाँ यदि बहुमत 

न बना सकें, तो भी इतना प्रबल अल्प मत बनावबें, जिसकी माँग “अल्प संख्यकों 

के अनुसार ठुकराई न जा सके । भारत धर्म-सापेक्ष देश है। “बोद्धधर्म खतरे 


कु - 
में” का नारा जहाँ बुलन्द किया गया, समस्त बौद्ध उसका पक्ष लेंगे, तब थोड़े - 

ही प्रयत्न से चीन का उद्देश्य पूरा हो जायगा, तथा पाकिस्तान की भांति 
बुद्धस्तान भी बन जायगा । 

देवयोग से इसी अवसर पर भगवान बुद्ध की ढाई हजारवीं जयन्ती का 
समारोह भारत में आयोजित हुआ | चीन ने इससे पूरा-पूरा लाभ उठाने की 
योजना बनाई। भारतीयों को आकंषित करने के लिए अनेक चीनी नवयुवकों 
और चीनी नवयुवतियों को बौद्ध धर्म में दीक्षित करा कर उन्हे छद॒म-भिक्षुणी 
बनवाया । उनके वेष भिक्षूणी के थे, परन्तु उनके कर्म गुप्तचरों के थे । वे 
नवयुवकों को अपने जाल में फाँस कर अफीम मिश्रित औषधियाँ सेवन कराकर 
उनकी विचार तथा कत्तंव्य शक्ति को लुप्त करने लगीं । इसी प्रकार हमारी एक 
सखी चिन-चुन ने काशी के प्रसिद्ध क्रान्तिकारी अविनाश बाबू के पुत्र विनोद 
को वशीभूत किया, तथा उसने चीन के प्रति निष्ठा उत्पन्न की । विनोद बाबू प्रेम 
में इतने विभोर हो गये कि वह चिन के साथ एक मकान में पृथक रहने लगे; 
किन्तु इसी समय हमारे वृहत्तर चीन संघ का उप-सभापति कांग-कुग भारत 
आया, और चिन से उसका कुछ विवाद हो गया, जिससे या तो उसने उसको 
मरवा दिया, अथवा वह उसके भय से कहीं ऐसी गम हो गई, जिसका पता अभी 
तक नहीं चला ।.कांग जातें समय काशी शांखा के संचालन का भार अपने 
विश्वस्त नौकर को-सिन को दे गया था । उसकी क॒दृष्टि मेरे ऊपर हुई, और 
वह मुझे तंग करने लगा । मैंने यह बात अपने सांथियों से बताई । उन्होंने मुझे 
सतक रहने का उपदेश दिया, तथा छरेबाजी और पिस्तौल चलाने का अभ्यास 
जो छूट गया था वे पुनः कराने लगे। देंवयोग से इनके अभ्यास से ही मेरी 


इज्जत-आबरू उस दिन बची । उसी दिन विनोद वाबू मेरे घर के सामने से 


गुजर रहें थे। चिन के अदृश्य हो जाने पर उनको फेसाये रखने का भार मुझे 
सौंपा गया था। किन्तु मेरा मन छल करने की गवाही नहीं देता था । वस्तुत: 
मैं भी उनसे प्रेम करने लगी थी। छल-क्पट का आचरण करना मुझे नहीं 
सुहाता था, किन्तु विनोद बाबू मुझसे प्रेम नहीं करते थे । उनके मन में चिन 
अब भी बसी हुई थी, इसलिए मेरे अनेक प्रयत्नों के बावजूद वह मेरी ओर 

आकर्षित नहीं हुए । मैं उसके सामने अपना दिल खोलना चाहती थी, परन्तु 
कोई अवसर नहीं मिलता था । वे पार्टी के काम में तन-मन से जुटे हुए थे । 
उस दित अनायास उनको घर के सामने देख कर मैं अपनी इच्छा का दमन न 
कर सकी और उन्नको ऊपर आशणे का संकेत किया । वह ऊपर तो नहीं आये 
किन्तु चाऊ की जूतों की दूकान में चले गए । मैं नीचे जाकर ऊपर ले आई। 
चाऊ की दुकान में को-सिन के गुप्तचर काम करते थे, उनमें से किसी ने जाकर 
को-सिन को सूचना दी । जब मैं विनोद बाबू से बातें कर रही थी, तभी यका- 
यक को-सिन आ गया । वह विनोद बाबू को वहां से जाने का आदेश देकर 
मेरी इज्जत-आबरू लेने पर उतारू हो गया । मैंने रिवाल्दर निकाल कर उसको 
धमकाते हुए कमरे के बाहर निकलने का आदेश दिया । वह पिस्तौल के भय 
से पीछे अवश्य हटा, किन्तु दरवाजे पर पहुंचकर उसने मेरे, ऊपर छुरा फेंक 
कर बार किया को-सिन पक्का छरे-बाज था | उसका निशाना मेरे पेट पर लगा। 
मैं भी उस पर रिवाल्वर की गोलियाँ चलाती गई, जब तक मुझे होश रहा ॥ 
मैं नहीं जानती कि विनोद बाबू को मेरे रिवाल्वर की गोली कंसे लगी । संभव 
है कि वह गए न हों, और जीने पर खड़े होकर हमारा वाद-विवाद सुनते रहे 
हों, को-सिन से मेरी रक्षा करने के लिए ऊपर चढ़ आये हों, और कोई गोली 
उनके लग गई हो । अपने रिवाल्व॒र की गोली से विनोद बाबू को आहत करने 
का मुझे आन्तरिक दुख है । भाग्य से गोली किसी घातक स्थान में नहीं लगी, 
इसलिए अपने प्रियतम की हत्या के अपराध से मैं बाल-बाल बच गई। आशा 
है कि वे मुझे मृत जानकर मेरे इस अपराध की माजंना के लिए क्षमा प्रदान. 
करेंगे । को-सिन के मारे जाने से मुझे कोई दुख नहीं हुआ, बल्कि मेरे इस कार्य 
से अनेक कुमारियों की रक्षा हो गई । 

मैंने यह वक्तव्य अपने पूर्ण होश-हवास में तथा स्वेच्छा से दिया है, जिसमें 
उल्लिखित घटनायें बिल्कुल सत्य हैं । 

निशान अँगूठा-ली-सूंग, गुप्त वर वृहत्तर चीन संघ की शाखा काशी । 

इसके पश्चात्‌ मेजिस्ट्रंट की तसदीक ओर उसके हस्ताक्षर थे । 

मणिमाला ने वक्तव्य पढ़कर एक दीघे नि:श्वाश के साथ स्वगत कहा-- 
“उफ इतना बड़ा षड़यन्त्र ! भगवान की क॒पा से ही यह भेद खुल गया, नहीं 
तो भारत को अनेक कठिनाइयों से मुकाबला करना पड़ता । बाहर के दुश्मनों 
से बचा जा सकता है, परन्तु आस्तीन के साँपों से कैसे बचा जाता ? विनोद 
भी इस षड़यन्त्र कां शिकार बन गया था, और यशोधर तो चीनियों के गढ़ 
में है। भगवान उसकी रक्षा करें। मैंने उसको तिब्बत भेजकर जीवन में सबसे 
बड़ी मूर्खंता की है। अब उसकी किस प्रकार रक्षा की जाय ।” सोचते-सोचते 
उनकी आंखों से अजस्र अश्र्‌ -धार बहने लगी | 


हि 
करवट बदलते हुए विनोद के मुख से एक हलकी कराह निकल गई । पार्स 
में बैठी परिचारिका ने मुदु स्वर में कहा-“जब आप को करवट बदलना 
होता है, तब आप मुझ से क्‍यों नहीं कहते ?” 
विनोद ने कोई उत्तर नहीं दिया । नर्स धीरे-धीरे उसके शिर पर हाथ फेर 
कर सान्‍्त्वना देने लगी । विनोद अपने विचारों में निमग्न हो गया । 
अस्पताल के प्राइवेट वार्ड में विनोद की चिक्रित्सा का प्रबन्ध किया गया 
था । ली की गोली से आहत होने के पश्चात्‌ पुलिस ने उसको अस्पताल भेज- 
कर अविनाश बाबू को सूचना दी थी । कम्युनिस्ट पार्टी का मन्‍्त्री होने के नाते 
उसे प्रायः सभी पुलिस अधिकारी जानते-पहचानते थे । उन्हें यह भी मालम था 
कि उसकी मां उप-गृहमन्त्राणी है, अतएव पुलिस के सभी अधिकारी अपना 
अपना कत्तंव्य पालन करने के प्रति जागरूक और सतक थे। अस्पताल के 
 डाक्टरगण भी उसी प्रकार सचेष्ट थे, और आवश्यकता से अधिक कार्य-तत्परता 
दिखला रहे थे । उसी दिन शाम को उसके स्कन्ध का आपरेशन किया गया, 
ग 

और गोली निकाली गई, किन्तु उसने बाहुमुल की हडडी को तोड़ दिया था । 
हड़डी बंठाकर यथोचित चिकित्सा होने लगी । ५ 
चेतना आने पर उसका सर्व-प्रथम प्रश्न था कि छीं बच गई है या नहीं, 
किन्तु डाक्टरों के आदेशानुसार उसे कोई उत्तर नहीं मिला। अविनाश बाबू 
और मणिमाल्ला दिल्‍ली से श्याम सुन्दर तथा पुलिस का तार पाकर दूसरे दिन 
सबेरे वाययान से आए, और सीधे अस्पताल जाकर उन्होंने प्रधात चिकित्सक 
से भेंट की । वह उन्हें आश्वासन देकर विनोद के पास ले गया, जो उस समय _ 


होश में थे । ्फ़्छी 
मणिमाला ने अश्रपूरित नेत्रों के साथ पुछा-“बिनोद, अब कसी तबियत 
है । दर्द कसा है ? ” 
बिनोद ने हाथ जोड़कर माता-पिता को नमस्कार किया, और मीठी किक. 


सहित कहा-“अब तो बिल्कूल अच्छा हूँ । मामूली दर्द है ।” 
मंणिमाला को पुलिस-रिपोर्ट मिल चुकी थी । उसने घटना के सम्बन्ध में 
कोई प्रश्न नहीं किया । ॥ 
विनोद ने अविनाश बाबू से कहा-“बाबू जी, आज आप पार्टी के कार्या-_ 
लय चले जाईयेगा | कई आवश्यक मामलों पर आज निर्णय लेता होगा।” 


अविनाश बाबू ने कहा--“तुम उसकी चिन्ता न करो | । 
विनोद कुछ देर मोन रहने के बाद बोला--“चीन के सम्बन्ध में कुछ 
भयानक समाचार मिले हैं। पार्टी की पालिसी निश्चित करना है ।” श्र 


मणिमाला ने हस्तक्षेप करते हुए कहों--“मुझे कुछ ऐसे समाचार मिले हैं, 
जिनसे प्रकट होता हैं कि चीन कोई गहरा षड़यन्त्र कर रहा है । उसने भारत 
की सीमा तक पक्के मार्ग बनाए हैं और चीनी धीरें-घीरे भारत की ओर बढ़ 
रहे हैं ॥ अंतएव हमें चीन से संतंके रहना है ।” 

»हाँ, इसी प्रकार के समाचार कलिम्पोंग से आए हैं, इसीलिए तो उन पर 

विचार करंने के लिंए मैंने कार्यकारिणी की बैठक बुलाई थी । मु 

“तम इन चिन्ताओं को छोड़ो, पहले स्वस्थ हो; फिर राजनीति सोचना । 

इसी समय सुपरिस्टेन्डेन्ट पुलिस ने कमरे में प्रवेश किया, और अभिवेदिन 

कर ली का मृत्यु-वक्तव्य मर्णिमालों को देते हुये कहा-“कृपा कर सबसे पहले 
इस पर घ्यान दीजिए । यह देश रक्षा से सीधा सम्बन्ध रखता है ।” 

मणिमाला ने ली का मृत्यु वक्तव्य लेकर अपने थेले में रख लिया, और 
कहा-''आपर तीसरे पहर आइयेगा; तब तक मैं इंसे पढ़ लँगी ।” 

विनोद ने पुछा-“क्या है माँ ? 

पुलिस सुपरिस्टेन्डेन्ट ने मणिमाछा को उसके विषय में कुछ न कहने का 
संकेत किया, और स्वयं उत्तर दिया-“/घटना की विस्त॒त रिपोर्ट है, आप से 
उसका कोई सम्बन्ध नहीं है।'' 

विनोद ने पूछा-““ली-सूंग को मैंने घायल होते देखा था, वह जीवित 
है!” 

“उसको चिकित्सा हो रही है।” 

“क्या आप मेरा बयान नहीं छेंगे ?' 

“आपके स्वस्थ होने पर आपक्रा बयान लिया जायगा, अभी हम दूसरे 
मामले की जांच कर रहे हैं ।” 


“क्या वह चीनी मर गया, जिसने ली पर वार किया था ? मैंने उसे छरा 


चलाते देखा था।” 


“आप धैयें रखिए कोई जल्दी नहीं हैं ।” 
“मैं बयान देने के लिए समर्थ हूँ। आपने बताया नहीं कि क्‍या वह आक्रा- 
मक चीनी मर गया, अथवा उसकी भी चिकित्सा हो रही है ? ” 

“वह मर गया है ।” 

विनोद ने निश्चिन्तता की साँस ली। 

डाक्टर ने मणिमाला से कहा--“विनोद बाबू अब बिल्कुल निरापद हैं 
आप जा सकती हैं । उनके स्वास्थ्य की सूचना मैं बराबर भेजता रहँगा। 
मणिमाला ने विनोद के सिर पर हाथ फेरते हुए कहा--“अब मैं जाकर 


। गायत्री दीदी को भेजती हूं, और तुम्हारे आहार का प्रबन्ध करती हूँ |” 


“आप बुआ जी को क्‍यों तकलीफ दीजियेगा । यशो का कोई समाचार 


+ मिला है ?” 

“उसका समाचार कई दिनों से नहीं मिला । उसके लिए भी 
चिन्तित हूँ ।” 

अविनाश बाबू ने कहा--““आज रात्रि को उसका समाचार प्राप्त करने 
का प्रयत्न करूँगा । तुम उसके लिए चिन्तित न हो, जहाँ तक तक अनुमान है, 
वह स्वस्थ और ठीक है । 

इसी समय चन्द्रकला ने व्यस्तता के साथ प्रवेश किया । वह कमरे को 
मनुष्यों से भरा पाकर वापस लौटने लगी । ः 

मणिमाला ने उसे रोकते हुए कहा--“क्यों वापस जा रही हो । विनोद को. 
देखने आई थी क्या ? वह अब ठीक है ।” | 

चन्द्रकला ने अभी तक मणिमाला को धबड़ाहट के कारण नहीं पहचाना. 
था । उसने उन्हें प्रणाम करते हुए कहा--“आप कब आई ?” श 

“अभी आ रही हूँ ।आप तो प्रसन्न हैं? आप आज कल क्या कर 
रही. है १? ढ 

“आपकी कृपा से सब ठीक है। अभी अभी समाचार पत्र में मैंने इस 
हत्याकांड का समाचार पढ़ा । अपनी सखी ली-सूंग की गोली से विनोद बाबू 
के आहत होने का समाचार पढ़कर अवाक रह गई, और उनका स्वास्थ्य जानने. 
के लिए भागी आ रही हू । कल संध्या को हीं ली से भेंट हुई थी, और उसके. 
थोड़ी देर बाद हत्याकांड हो गया ।” ; 

“ली ने विनोद को गोली नहीं मारी, वह आक्रामक चौनी पर अपने 
बचाव में गोली चला रही थी । इत्तिफाक से विनोद उसकी लपेट में आगया।” 

“सुना है कि ली भी उस आततायी के छरे से घायल हो गई है ।” 

“हां, यह सत्य है ।” 

“क्या मैं उसे देख सकती हूँ ?” 

डाक्टर ने हस्तक्षेप करते हुए कहा-“नहीं, पुलिस की आज्ञा नहीं है ।” 

पुलिस सुपरिन्‍्टेन्डेन्ट ने कहा-“आप घटना घटित होने के पहले ली-सूँग 
से मिली थी ?”! 

“जी हाँ, मैं उसके घर के सामने से जा रही थी। वह छज्जे पर खड़ी 

थी। उसने मुझे ऊपर बुलाया और हम॑ लोग कांफी देर तक बातें करती 
रहीं । मैं कुछ देर और बंठती, किन्तु स्वोदय समाज की आवश्यक बैठक थीं, 
इसलिए शीघ्र चली आईं थी ।” 

“क्यां आप संत विनोबा के सर्वोदय समाज में काम करती हैं ? 

“जी हाँ, मैं उसकी एक सेविका हू, और काशी शांखा की संचालिका 
हर | ४४ 

“आप के बयान की आवश्यकता होगी । आप कहां मिलेंगी ?”” 

“मैं स्थानीय महिला विद्यालय में संस्कृत भाषा की अध्यापिका हूँ। मेरा 
नाम चन्द्रकला है । मैं छात्रावास की अधीक्षिका भी हूँ” 

“आवश्यकता पड़ने पर मैं आप को कष्ट दूँगा ।” 

“अवश्य, जो कुछ जानती हूँ, बता दूंगी ।” 

“ली-सूंग को आप कबसे जानती हैं ? 

“ली-संग और उसकी सखी चिनचुन मेरी छात्राएँ थीं लगभग तीन वर्ष 
पूर्व वे दोनों संस्कृत पढ़ने आती थीं।” 

चिनचुन का नाम सुनकर विनोद सचेष्ट हुआ । उसके मुंदे नेत्र स्वतः 
खुल गए । 

“वे स्कूल की छात्रा नहीं थीं ? ” 

“एक प्रकार से थीं, और नहीं भी थीं ।”” 

“दो विरोधी बातें केसे एक साथ हो सकती हैं ?” ' 

““इस प्रकार कि वे विद्यालय को शुल्क देती थीं किन्तु पढ़ती थीं केवल 
संस्कृत तथा बौद्ध-ग्रन्थ । हिन्दी-चीनी-मेत्री-संघ/ की सिफारिश से उन्हें 
विद्यालय में प्रविष्ट किया गया था, परन्तु इसके अतिरिक्त वे अन्य विषय नहीं 
पढ़ती थी ।” 

“विद्यालय में बिना भर्ती हुए भी वे अपनी निजी शिक्षिका नियुक्त कर 
सकती थी ।” 

“यह विद्यालय के नियमों के विपरीत था | विद्यालय की किसी शिक्षिका 
को प्राइवेट ट्यूशन बर्जित है ।”” 

“आपने अभी कहा कि आप विनोद बाबू को देखने आई थीं, तो क्‍या 
आप विनोद बाबू को पहले से जानती हैं ? ” 

”हाँ उनसे कुछ थोड़ा सा परिचय है । एक बार वह मुझ से चिनचुन का 
हाल जानने के लिये मेरे विद्यालय भी गये थे ।” ०» 

पुलिस सुपरिल्टेन्डेन्ट ने हँसते हुए कहा-“शायद आप उस घढना का 
जिक्र करती है, जब आप की प्रधान अध्यापिका डाक्टर स्नेहलता ने फोन के 
बाद मेरे सहकारी मिस्टर गुप्त को बुलवाया था, और उन्होंने विनोद बाबू से 
परिचित न होने के कारण अभद्र व्यवह्वर किया था ॥ भिस्टर गुप्त ने वह 
घटना मुझे बताई थी । 

जी हाँ ।” 

“ चिनचुन का कोई हाल मिला ? ” 

“जी नहीं, वह न-मालूम कहां अदृश्य हो गई ।” 

मणिमाला ने पूछा--“चिनचुन शायद वही चीनी लड़की है, जो यशोधर के 
साथ भिक्षु धर्म में दीक्षित हुई थी । वह अदृश्य कंसे हो गई ? संभव है कि 
किसी बौंद्ध-बिहार में चली गई हो ॥” 

“बौद्ध बिहार में जाती तो उसके साथियों को मालम होता ?; ली >ी 
नहीं जानती थी कि वह कहाँ चली गई । उन सबका अनुमान है कि उसने 
गंगा में डूब कर आत्महत्या कर ली, अथवा किसी ने उसे मार कर उसकी 
लाश गायब कर दी ।” 

“भला उप्तको कौन मारेगा ? ” । 

पुलिस सुथरिल्टेन्डेन्ट ने कहा--'ये चीनी उतने निरीह नहीं हैं जितने ऊपर 
से दिखाई पड़ते हैं । ये लोग हत्या करने में बड़े सिद्धहस्त होते; हैं। इनकों 
छरेबाजी के भयानक प्रयोग में विशेषज्ञ समझिये । इनके ग्रढ़ में 
घुसना मौत को आमन्त्रित करना है | इनकी क्‌चालों से: इन्हें कोई देश प्रश्नय 
नहीं देता । भारत ही एक ऐसा सीधा देश इन्हें मिला है, जहाँ ये स्वच्छ- 
न्दता के साथ बिहार करते हैं ।” 

डाक्टर ने घड़ी देखते हुए कहा-“अब राउन्ड पर जानें का समय है ॥ मैं 

आज्ञा चाहता हूँ ।” 

मणिमाला ने कहा--“'हम लोग भी अब जायेंगे ।” फिर चन्द्रकला से कहा-- 
“यदि आपको अवकाश हो तो कुछ देर बैठकर विनोद से बातें कर उसका मन 
बहलाए, तब तक मैं जाकर गायत्री दीदी को भेजती हूँ ।” 

“मुझे पूर्ण अवकाश है। आंज विद्यालय बन्द है । मैं विनोद बाबू: के पास 
बेठी रहँगी । जब तक वह नहीं आएगी ।” 

यह कहकर मणिमाला, और अविंताश बाबू चले गये । चन्द्रकला कर्सी 
खींचकर विनोद के पास बैठ गई ॥ 


२३ 


चन्द्रकला अपने विचारों में मग्न मोन बेठीं थी। बिनोद के भी नेत्र 
मुँदे हुए-थे । जब कभी चन्द्रकका अपने विचारों में उलझी उसकी ओर दृष्टि- 
पात करती, वह यह न तय कर पाती थी कि वह सचमुच सो रहे हैं, अथवा 
उसी की भांति विचार-मस्त हैं, जिनको रोगी के पास बैठने का अभ्यास 
नहीं हैं, अथवा जो स्वभाव से वाग्विलासी होते हैं, बे अधिक देर तक चुप 
नहीं बैठ सकते । बिना बोले उन्हें कल नहीं पड़ती । लगभग वैसी ही स्थिति 
चन्द्रकला की थी ; वह पुनः बेठी-बैंठी ऊबने छगी | अन्त में अपनी बोलने 
कीं आदत से लाचार होने के कारण, उसने सहसा पूछा-“विन्नोद बाबू, क्‍या 
आप सो रहे हैं ?”” 

विनोद ने, जो वस्तुत: सो नहीं रहा था, अपनी आँखें खोल कर उसकी 
ओर. प्रश्न भरी दृष्टि से देखा । चन्द्रकछा ने: मुस्कराते हुए कहा--“यदि 
आप सो नहीं सकते, तो फिर कुछ बातें ही करिये । चुप रहने से मेरा मन 
घबड़ाता है ।” 

“कहिये क्‍या बातें की जाय, और किस विषय पर ९” 

“अच्छा बताइये कि आप कब ली के घर पहुँचे थे । मैं भी उस दिन उससे 
मिली थी” 

“मैं जानता ही नहीं कि आप कब गई थीं ? ” 

“लगभग तीन-या चार के मध्य गई थी, और आप ?” 

“मैं चार या पाँच के मध्य पहुँचा था।” 

“जब मैं गई थी, तब ली को मैंने बड़ी उद्विग्न दशा में पाया था ।” 

“जब मैं गया था, तब मैंने भी ली को बड़ी उद्दविग्न परिस्थिति में 
देखा था ।” । क्‍ 

“बह बहुत अकेलापन महसूस करती थी। चिन के वियोग में वह बहुत _ 
दुखी थी ।” 

“हाँ, यही मेरा भी अनुमान है।”” 

“चित न मालूम कहाँ चली गई ? ” 

“मुझे मालूम होता है कि वह अब इस संसार में नहीं है ।”” 

“आप ऐसा क्‍यों समझते हैं ।'” 

“उस चीनी ने, जिसने ली पर छूरे का वार किया था, ली से कहा था 
कि किसी कांग नामक चीनी ने उसे मरवा दिया है ।” 

“इन चीनियों की महिमा क॒छ समझ में नहीं आती ।” 

“शायद ये लोग छल से भारत पर अपना अधिकार जमाना चाहते हैं ?” _ 

“यह आप किस आधार पर कहते हैं ? ” ! 

“मैंने स्पष्ट सुना है कि चीन में कोई वृहत्तर चीन संघ है, जिसका 
उद्देश्य है भारत को पराधीन बनाना । भाई-भाई के प्रपंच में वे हमें धोखे में 
डालना चाहते हैं ? ” 

“आप से और चिन से तो बहुत घनिष्टता थी ?” 

“मुझे तो वह और ली, तथा अन्यचीनी भिक्षु णियाँ सब चीन की गुप्त- 
चर मालम पड़ती है। पहले चिन कार क्षेत्र में अवतरित हुई, फिर ली। उन 
दोनों का उद्देश्य था नवयुवकों को पथम्रबष्ट करना ।” 

“बया ली ने ऐसी कोई इच्छा प्रकट की थी ?- 

“हाँ, उसने स्पष्ट शब्दों में अपनी भावना व्यक्त की थी ।” 

“अच्छा ! चिन का भेद तो मुझे मालम था, किन्तु ली का नहीं ।” 

''चिन की मृत्यु के पश्चात्‌ वह भार ली को सौंपा गया था ।” 

“इसका आप को कंसे ज्ञान हुआ ? ” 

“यद्यपि मैं चीनी भाषा पूरी तरह नहीं समझता तथापि जो कुछ थोड़ा 
ज्ञान है, उससे मैंने ली और उसके साथी के मध्य हुये आलाप से यही समझा 
था। ली ने मुक्त कण्ठ से यह स्वीकार भी किया था |” 

“तब तो ये चीनी बड़े विश्वासघाती हैं ! ” 

“ये स्वभावत: विश्वासघाती होते हैं । ये आस्तीन के साँप हैं, जिस थाली में 
खाते हैं, उसी में छेद करते हैं।' 

“लेकिन ली और चिन बड़ी भोली मालूम पड़ती थी ।” 

“वे अपने भोलेपन के भीतर विष छिपाए थीं ।” 

“अब आपका क्‍या रुख होगा ?” 

“अब मैं अपनी पार्टी त्याग दूँगा ।” 

“क्यों ? पार्टी का इसमें क्या दोष है ?”' 

“उसके दृष्टिकोण से मैं अब सहमत नहीं हूँ ।” 

“अर्थात्‌ १ 97 

“अर्थात्‌ यह कि वे पर-मुखापेक्षी हैं। उनकी स्वतन्त्र नीति नहीं हैं। हमें 
यह न भूलना चाहिए कि हम भारतीय पहले हैं, भारत हमारा देश है ओर 
हमारा एक स्वतन्त्र अस्तित्व है। जिस प्रकार योरोप के वृक्ष हम अपनी भूमि 
में स्थापित नहीं कर सकते, उसी प्रकार हम विदेशी सिद्धान्तों को भी अपने 
देश में पनपा नहीं सकते । सिद्धांतों की वेदी पर हम देश का बलिदान नहीं 
कर सकते ।”! 

“साम्यवाद की विचारधारा का उद्भव तो भारत में ही हुआ था। 
सच्चा साम्यवाद तो सर्वोदय में है, जहाँ निम्नतम स्थिति में रहते हुए व्यक्ति 
को सबके बराबर प्रतिष्ठित करने की चेष्टा सन्नचिहित है। मनुष्य मनुष्य में 

कोई भेद नहीं है, पृंजीपति . और मंजदूरे में कोई विभिन्नता नहीं है, शासक 
और शासित दोनों एक ही इकाई के दो सिरे हैं ।” 

“मैं इन्हीं विचारों की उधेड़बुन, आज प्रात:काल से कर रहा हूं। 
पश्चिम का साम्यवाद वर्ग-संघर्ष को जन्म देता है। संत्र्ष शात्ति मूलक नहीं, 
वरन्‌ ईर्ष्या, द्वेष और विग्रह उत्पन्न करता है । उद्देश्य-प्राप्ति के लिए साधनों 
की आवश्यकता होती है, साधनों से उद्देश्य के रंग रूप पर प्रभाव पड़ता है । 
प्रकाश की रेखाओं से वस्तुओं की यथास्थिति ज्ञात होती है, किन्तु उन के 
अभाव में वस्तुयें अन्धकार में लुप्त होकर अपना निजत्व खो देती हैं, उसी 
प्रकार साधन यदि निर्मेठ, अहिसक, एवं सुनियमानुकल होंगे, तब साध्य भी 
कल्याणकारी और शान्ति-दायक होगा ।” 

“सत्य है विनोद भेया, बिल्कुल सत्य है। क्षमा कीजियेंगा, मैं आपको 
“बाबू” न कह कर “भैया! पुकारने लगी ।” 

“यदि यह सोभाग्य मुझे दो बहिन, तो मेरे जीवत का एक बहुत बड़ा 
अभाव पूर्ण हो जायगा । भाई के जीवन में एक बहिन न होने से बहुत बड़ा 
सूनापन रहता है। कया उस शून्य को तुम पूरा करोगी बहिन ?” 

कहते-कहते विनोद का कण्ठ अवरुद्ध हो गया । 

चन्द्रकला उसका हाथ पकड़ते हुए बोली--“'किल्तु भैयां, मैं गरीब हूँ, 
अनाथ हूँ ।', 

“किन्तु स्नेह से तो तुम भरी-पूरी हो । पैसा पश्चिमीय साम्यवाद का 
मापदण्ड भले ही हो, किन्तु वह हमारे देश का नहीं हो सकता | यहाँ का माप- 
दण्ड है स्नेह, जो स्वयं पवित्र होते हुए, उसको भी पवित्र करता है, जिसे 
दिया जाता है, और वह भी पवित्र होता है जो देता है। स्नेह अपने प्रतिदान 
में केवल स्नेह मांगता है, पैसा नहीं । भाई रहते, बहिन निस्संबल नहीं होती 
और बहिन रहते भाई पथ भ्रष्ट नहीं होता ।” 

“आज मेरे जीवन का यह परम पुण्य दिवस है, जो तुम्हारा जेसां भाई 
अनायास ही पाया ।” 

“और बहिन, क्या तुम अपने सौभाग्य में मेरे सुख की कल्पना भूल 

जाओगी ?” 

इसी समय गायत्री, आनन्द को लिए हुए प्रविष्ट हुई । उसके नेत्र अश्रु- 
पूरित थे और पैर कांप रहे थे। जब से उसने बिनोद के आहत होने का 
समाचार सुना था, वह जल-हीन मीन की भांति उसको देखने के लिए तड़प 
रही थी । डाक्टरों ने उसके आने की अनुमति नहीं दी। मणिमाला ने जब घर 
पहुँच कर उसे अस्पताल जाने को कहा, वह उस भांति दोड़कर जाना चाहती 
थी, जैसे गाय बन्धन से छट कर अपने बछड़े को प्यार करने के लिए आतुरता 
से दौड़ती है ।”. ! 

बह विनोद से कुछ कहना चाहती थी, किन्तु जो कुछ उसके मन में थां, 
बह उसके मानसिक बवण्डरमें खोन्‍ः्सा गया। जब उसका कण्ठ नहीं फूंटा; 
तब उसके मेन के उद्वेश को बताने का भार उसके अश्रुओं ने उठा लिया ॥ 

विनोद ने मुस्कराते। हुये कहा--''बुआ, मैं अब बिल्कुल अच्छा हूँ ॥ तुम 
घबड़ाओ नहीं, मेरा कुछ वहीं बिगड़ा ।” 

गायत्री ने कुछ कहने का फिर उद्योग किया, किन्तु वह क्ृतकारये नहीं हुई। 
विनोद हँसकर अपनी स्वस्थतां का परिचय देने लगा । 

४ गायत्री अपने मन को शान्‍्त करने के लिए एक कुर्सी पर बेठ गई 
आनन्द उसको - छोड़ कर विनोद के पास चला गया। उसने: कहा--“दादा, 
अम्मा रोती हैं ।* 

“हां भेया आनन्द, तुम्हारी-अम्मा ख॒शी से रो रही हैं ।” 

“दादा, क्या खशी से भी रोया जाता हैं। मंझ तो जब कोई डाँटता-मारता 
है, मैं तब रोता हूँ । । 

“जब बहुत खुशी होती है, तब भी आदमी रोने लगता है ।” 

चन्द्रकला नेपूछा--“यह लड़का बड़ा सुन्दर है !” हर 

“यह भी तृम्हारा छोटा भाई है। जानती हो, यह उस जन्‍म के 
लामा हैं ? 

१2२ 'सच है ह ५ 

“हाँ, क्या: तुमने दो वर्ष. पहले यह बात नहीं सुत्री थी? छहर' में तो 

इसकी बहुत चर्चा हुई थी । समाचार पत्रों में भी इस घटना का वर्णन छिपा 
था । सैकड़ों आदमी इसके दर्शन के लिये आते थे ।” 

“इसकी भनक तो मेरे कानों में भी आई थी; परन्तु मैंने कपोल-कल्पना 
समझा था।”' 

“नहीं यह विल्कूल सच है ।” 

“इसका हाल जरा विस्तार से बताइए ।” 

“बातें यों हुई कि एक दिन सहसा आप त्रिपिटक का पारायण हमारे पूजा 
गृह में करने लगे । बुआ जी उसे सुनकर मुझे बुला ले गई । मैंने देखा कि आप 
ध्यान में मग्न ऐसी भाषा में धारा- प्रवाह बोल रहे हैं, जो मेरी समझ में नहीं 
आई । बुआ जी मेरी माँ और पिता को बुलाकर ले आई । यशोधर टेप-रिकार्डर 
ले आयां, जिसमें उसने इनके शब्दों को भर लिया । मेरे यहाँ एक बौद्ध सम्यासी 
नागार्जुन आया करते हैं। वह उस टेप-रिकार्डर को लेकर एक बौद्ध लामा 
बासबा के पास गए और उनको सुनाया । संयोग से वे वही शब्द थे, जो उनके 
गुरुने अन्तिम समय में उपदेश के रूप में उनसे कहे थे। बासबा को वे शब्द 
याद थे । उन्होंने बताया कि इस उपदेश को उनके गुरु ने जो ह्हासा के 
जोरबाँग मन्दिर के महन्त थे, अपने देह त्याग के पूर्व उनको सुनाया था, जिस 
में उन्होंने यह इच्छा जाहिर की थी कि उनका शरीर सुरक्षित रखा जावे और 
वह अगले जन्म में पुनः आवेंगे । लामाओं के विश्वास के अनुसार उनके महन्तों 
का पुनजन्म हुआ करता है । बासबा ने आनन्द को देखने की इच्छा प्रंकट की । 
किन्तु बुआ जी राजी नहीं हुईं और आनन्द को लेकर कलकत्ता भाग गई । 
बासबा ने योगबल से उनका पता लगा लिया ओर मैंने ट्रंककाल कर उनसे 
बातचीत की । बुआ जी डरती थीं कि यदि बासबा आनन्द को देख लेगा, तो 
भगा ले जावेगा । इसी डर से बह आती न थीं। अन्त में माँ और बाबू कलकत्ते 
गये तथा ब्रुआ जी को आश्वासन देकर लिवा लाये । बासबा की भेंट आनन्द से 
हुई । उन्होंने योगशक्ति द्वारा आनन्द को अचेत कर उसको पूव॑जन्म की याद 
दिलाई । आनन्द ने बासबा से बातें की और बताया कि तिब्बत में भयानक 
रक्त पात होने वाला है, वहाँ के राजतंत्र में भारी उथल-पुथल होगी और वहाँ 

के बहुत से निवासी भारत में आकर शरण लेंगे । बासबा को इस भविष्यवाणी 
से महान शोक हुआ ।” 

मैंने सुना था कि आप का छोटा भाई भी तो उनके साथ तिब्बत गया 
था?” 

हाँ वह भारत के प्राचीन ग्रन्थों की खोज में गया है ।” 

“अभी तक आए नहीं ?” 

“नहीं, इधर तिब्बत पर चीन के आक्रमण के समाचार कलिम्पोंग से मिले 
हैं । सुना है कि चीन ने तिब्बत पर अधिकार कर लिया है, और लछामाई शासन 
का अन्त कर दिया है। तिब्बतेश्वर कहीं भाग गए हैं, जिनका पता नहीं लग 
रहा है । वहाँ के बौद्ध मठों पर चीन का कब्जा हो गया है ।” 

“इस लड़ाई-झगड़े में आप के भाई पर विपत्ति आ सकती है ।” 

“उसका प्रबन्ध कर लिया गया है। वहाँ की कम्यूनिस्ट पार्टी के नेताओं 
को सावधान कर दिय गया। है । जाते समय भी पिता जी ने उसको वहाँ के अधि- 
कारियों के नाम पत्र लिख कर दिए हैं । उसको ध्वनि प्रेषक तथा ग्राहक यन्त्र 
भी पिता जी ने दिये थे, जिसके द्वारा वह अपनी कुशलता का समाचार प्रति 
सप्ताह भेजा करता था । इधर पिछले हफ्ते से उसका कोई समाचार नहीं मिला 
है । सम्भव है पिता जी को मिला हो । उनसे इस विषय में कोई बात नहीं हो 
सकी, क्योंकि बहुत से अन्य व्यक्ति मौजूद थे ।” 

“जब तक उनका समाचार नहीं मिलता, तब तक चिन्ता का विषय है ।” 

“इसमें क्या सन्देह, परन्तु जहाँ तक अनुमान है उसका बाल बाँका नहीं 
होगा । मैंने भी कलिम्पोंग, पीकिग और ल्हासा के अधिकारियों को सचेत कर 
दिया है ।” 

“क्या आप छोगों का सम्बन्ध चीन से है ! ”” 

“हाँ संसार के सभी कम्यूनिस्टों का सम्बन्ध एक दूसरे से रहता हैं। जिस 
प्रकार पूजीवादी देश संगठित हैं, उसी प्रकार कम्यूनिस्ट देश भी हैं ।” 

क्षभी आपने कहा था कि कम्यूनिस्ट पार्टी से सम्बन्ध विच्छेद कर देंगे ।” 

“हाँ, मैं अब उनका साथ नहीं दे सकता । मैं भारतीय पहले हूँ, कम्यूनिस्ट 
बाद में । इसके अतिरिक्त चिन तथा ली से जो कुछ सुना है उससे स्पष्ट हो 
गया है कि चीन के विचार हमारे देश के प्रति मित्रता के नहीं हैं। बह क्‌ट- 
नीति से काम ले रहा है, और सर्वत्र उसके गुप्तचर भारत के विरोध में काम कर 
रहे हैं। ये गृप्तचर इस देश में पंचमाँगियों को जल्म दे रहे हैं । अब यह 
अनुमान दृढ़ हो रहा है कि चीन भारत पर आक्रमण की तेयारी कर रहा है । 
मैत्री दिखा कर देश को गाफिल रखना चाहता है, और अपनी स्थिति मजबत 
कर वह एक दिन भारत पर अवश्य आक्रमण करेगा । गुड़ दिंखा कर वह पत्थर 
मारेगा ।” 

“आप सर्वोदय में काम. कीजिए | दोनों का उद्देश्य एक हैं, केवल साधनों 
में अन्तर हैं। वसधघेव कटम्बकम” भारत का ही तो नारा है -! ॥ 

“हाँ, मेरा झुकाव इसी ओर हो रहा है | सर्वोदय ही सच्चा समाजवाद है, 
जहां हर एक इकाई स्वतंत्र होते हुए भी समस्त “स्व॑'में सन्निविष्ट है; पृथक _ 
होते हुए भी एकत्रीभूत है। स्वराज्य का विकसित रूप सर्वोदय में ही मिलता 
है। व्यक्ति की इकाई के साथ गाँव की इकाई बनती हैं, और समस्त गाँवों की 
इकाइयाँ राष्ट्र कीडकाई बनाती हैं । न कोई निम्नस्तर है,,और न कोई उच्च 
जिस प्रकार भगवान की चार विभूतियों जल अग्ति, प्रव_्त और आकाझ्य पर 
समस्त जीवों को समानाधिकार प्राप्त है, उसीः प्रक € भूमि पर होना 
चाहिए | मनुष्य ते: जब भूमि पर अधिकार करने का प्रयत्न किया है तब से 
कलह-विग्रह ने जन्म लिया, और मानव की इकाई पहले परिवार, फिर गाँव, 
देश और फिर राष्ट्र में विभजित होती गई । विभाजन-की क्रियायें ज्यों-ज्यों 
बढ़ती गई, त्यों-त्यों लोभ ईष्या, द्घ और मत्सर की मात्रायें भी बढती गई । 
यदि संसार से यद्धों को विदा करता है, तब सबसे पहले भपम्ि को भी अन्य 
तत्वों को भाँति स्वतंत्र करना होगा ॥ । | 


“यही सर्वोदय की पुकार है ।” 7 । 56 एज 
“यह सर्वोदय की प्रथम सीढ़ी है । सर्वोदय का व्यापक रूप समस्त मानवता 

प 

और समस्त जगत है ।”” |; 


हि 
रे 

गायत्री ने, जो अब स्वस्थ हो चुकी थी, चन्द्रकला की ओर संकेत करते 
हुए पूछा--“बिनू यह बहन जी कोन है ? ” 

विनोद ने हँसते हुए कहा--“बुआ जी, यह आप की बहिन जी नहीं, मेरी 
बहिन जी हैं ।” 

गायत्री चकित होकर चन्द्रकका की ओर देखने लगी । चन्द्रकला ने भूमिष्ट 
होकर उनके चरण स्पर्श करते हुए कहा--“बुआ जी, बिनू भेया ने आज मुझे 
अपनी बहिन बनाकर मेरे जीवन के सूनेपन को मिटाया है । मैं बिल्कूल अनाथ 
थी । माता-पिता का देहान्त मेरे बाल्यकाल में ही हो चुका था| मामा-मामी ने 
परिवरिश की । मामा काशी के विख्यात पण्डित मधुसूदन शास्त्री थे, जिन्हें 
तीन वेद कंठस्थ थे, और काशी की पण्डित मंडली के शिरमौर समझे जाते थे । 
उनके भी कोई सन्‍्तान नहीं थी । भाई बहिन मिलने का सौभाग्य वहाँ भी न 
मिला । उन्होंने मुझे पुत्रवत्‌ शिक्षा दी, और जो कुछ उनके पास था वह सब 
दिया । किन्तु अधिक दिनों तकवे भी जीवित न रहे; मैं जब उन्नीस वर्ष की 
हुई, तब मामा-मामी का देहान्त हो गया । दोनों चार-पाँच दिनों के अन्तर में 
मर गए । मैं पुनः संसार में अकेली रह गई । मेरे मामा के मित्र महिला विद्या- 
लय के मैनेजर थे, उन्होंने मुझे उसमें संस्कृत पढ़ाने के लिए नियुक्त कर दिया । 
घर में अकेले रहना संभव नहीं था, इसलिए छात्रावास की अधीक्षक भी बना 
कर उसमें मेरे रहने का प्रबन्ध कर दिया । बुआ जी, बस इतना ही मेरा परि- 
चय है।”' 

: गायत्रो उसकी कहानी से द्रवित हो गई। उसको भी अपना बाल्यकाल 
स्मरण आया । उसने भी अपने माता-पिता को मृत्यु के पश्चात्‌ मामा-मामी 
के यहाँ आश्रय लिया था, किन्तु अन्तर इतना था कि उसके मामा, अर्थात्‌ 
अविनाश बाबू के पिता, को छत्र-छाया उस पर बहुत दिनों रही, तथा उनका 
पुत्र उसको भाई के रूप में प्राप्त हुआ था । 

उसने उसे हृदय से लगाते हुए कहा --“बेटी, कालचत्र ने जब तुम्हें हम 
लोगों से मिला दिया है, तब तुम्हारे सब अभाव पूर्ण हो जायगें । बिनू के रूप 
में यदि तुमने भाई पाया है, तो मैं तुम्हारी माँ बन कर अपनी कन्या-सन्तान 

का अभाव पूर्ण करूँगी । कन्या के बिना दान कम अधूरा रहता है। कन्यादान 
प्रजापति का दान है।” 

चन्द्रकला ने गदगद कंठ से पूछा-“तब आपको मैं माँ कहूँगी ? 

गायत्री ने उसे स्नेह -विभोर होकर हृदय से चिपटाते हुए कहा--“हाँ, बेटी, 
कहो, कहो, बार-बार कहो ।” 

चन्द्रकला ने स्नेह-वारि बरसाते हुए कहा --“माँ ! ” 

गायत्री का कंठ तो मूक हो गया, किन्तु उस एकाक्षरी सम्बन्ध के उत्तर 


में उसके हृदय-कोष का संचित स्नेह आखों से प्रवाहित होकर उसके मस्तक 
ओर कपोलों को चूमने लगा । 


२४ 


मणिमाला ने सक्रोध' ली का मृत्यु-वक्तव्य अविनाश बाबू के सामने पटकते 
हुए कहा-“'लीजिये पढ़िये, अपने चीनी मित्रों के काले कारनामें । आप 
चीनियों की भित्रता का बहुत दम भरते थे, उन्हें भाई-भाई कहते आपका कंठ 
कभी थकता नहीं था। अब उन्हीं दोस्तों और भाइयों की करतूतें भी जान 
लीजिए । यह एक चीनी गुप्तचर का मुत्यु-वक्तव्य है, जो किसी प्रकार भिथ्या 
अथवा कल्पित नहीं हो सकता ।” 

अविनाश बाबू ने बिना कुछ उत्तर दिये, ली का वक्तव्य उठा लिया, 
और वह उसे पढ़ने लगे। मणिमाछा, उसकी प्रतिक्रिया उत्सुकता से देखने 
लगी । 

अविनाश बाबू ज्यों-ज्यों उसे पढ़ते जाते, त्यों-त्यों उनका चेहरा निष्प्रभ 
होता जाता था । उसे आद्योपान्त पढ़कर उनके मुख से निकल गया--““बहुत 
बड़ा षड़यन्त्र है। बहुत बड़ा धोखा है ।” 

“अब तो आपकी आंखें खुली ! ” कहते-कहते मणिमाला अपनी क्षुब्धता 
में खो गई । 

अविनाश बाबू अपराधी की भाँति चुप रहे। वक्तव्य-पत्र को बार-बार 
उलटने पलटने लगे । उनके नेत्र नत थे, और मुख कान्ति-हीन । 

“मैं हमेशा कहती थी कि विदेशियों पर विश्वास करना अनुचित है, 
इनसे अपकार के अतिरिक्त उपकार नहीं हो सकता, परन्तु आप कभी मानते 
न थे। चीन ही क्‍यों, दुनियां भर के कम्युनिस्ट आपके सगे हो गए थे, और 
स्वदेशी सरकार को आप शत्रुता की दृष्टि से देखते थे । गलतियाँ किससे नहीं 
होतीं । यदि आप कोई गलती समझते हैं, तो यहां प्रजातन्त्र है; आप उन 
गलतियों को सुधारिए । गलतियां सुधारने का दायित्व आप पर भी उतना ही 
हैं, जितना सरकांर पर । किन्तु गलतियों को सुधारने के लिए आप जयचन्द 


ओर विभीषण तो न बनें ।”' 
अविनाश बाबू निरुत्तर रहे । सत्य का गला घोटना वह न जानते थे। 


प्रतिवाद करने की क्षमता उनमें नहीं रही थी । 

“किसी की भी गलतियां निकालना सहज है। जिसके भी स्वार्थ को 
आघात पहुँचा, वही विरोधी होकर गालियां सुनाने लगा, किन्तु वस्तुस्थिति 
कोई देखने-समझने को तैयार नहीं होता । उसके लिये न दिल है, और न 
दिमाग है, और शायद अवकाश भी नहीं है । जिस रंग के चश्में से देखिए, 
उसी रंग की दुनियां दिखाई देगी । स्वार्थ का चश्मा हटाकर फिर उघड़ी 
आँखों से देखिए, समझिये और विचारिये । परिस्थितियों को नजर-अन्दाज न 
कीजिये, हिमालय से भी उच्च उहं श्यों की ओर ध्यान दौड़ाइये, अपनी वित्त 
हीनता और जनसंख्या का लेखा-जोखा कीजिए, प्रतिगामियों के समूह की 
गणना कीजिए, विदेशियों द्वारा संचालित विविध कुचक्रों, तथा प्रचारों को 
हृदयंगम कीजिये ; फिर किसी को दोष दीजिए ।” मणिमाला बोलते-बोलते 
भावावेश से थक गई । 

अविनाश बाबू ने शुष्क स्वर में कहा-“जो कुछ कहना शेष रहा हो, वह्‌ 
. भी कह डालिए ।” 

“कहूँ क्या ? दूसरों की थाली का भात सदा सुहावना लगता है । चीन 
के उन्नयन की गाथा गाते आप नहीं थकरते । अपने परिश्रम को उनके समक्ष 
हेय समझ कर निन्‍्दा करते हैं, किन्तु क्या आप नहीं जानते कि जो कुछ 
उन्होंने प्राप्त किया है, वह लाखों करोड़ों व्यक्तियों का खून बहा कर पाया 
है । पश्चिमीय कम्यूनिज्म की नींव सदा खून पर उठती है, इंसीलिये वह 
मानवीय सद्गुणों से नितान्त रिक्त रहती है । वहाँ न अपना घर है; ओर न 
परिवार ; न अपनी सन्‍्तान है, और न पत्नी | जो कुछ, है सब 'स्टेट ' का 
हैं । मानव स्नेह लेकर उत्पन्न होता है, और आपकी विचार धारा उसका 
गला घोट देती है। वह वैयक्तिक शान्ति और सुख की कामना करता है, और 
आप उसका व्यक्तित्व ही मिटा देते हैं । उसका अपना कुछ, रंचमात्र आधार 
भी नहीं रखते । उसे कम्यून की मशीन का एक [.५रऊा  बनाकर- उसके 
व्यक्तित्व को नष्ट कर देते हैं, किस लिए ? इसलिये कि जिसमें बड़े छोटे का 
भेद मिट जाय, धनी-निर्धन का भेद मिट जाय, सब बंराबरं हो जांय ; परन्तु 
क्या आप अपना लक्ष्य प्राप्त कर सके हैं? जिस शोषण को आप मिटाना 
चाहते हैं, वह आपकी प्रणाली से और उग्र तथा प्रचंड होता है #॥ आप तो 
इतना शोषण करते हैं कि व्यक्ति को निर्जीव, निष्क्रिय, निस्तेज बनाकर उसका 
दिल और दिमाग तक नष्ट कर देते हैं। उसके विचारों को बन्‍्दी बनाते हैं, 
उसके मुख पर ताला बन्द करते है, उनके जजबात का खून करते हैं। आप 
तो इतना शोषण करते हैं कि इन्सान का कयाफां ही बदल जाता है। वह 
इन्सान से मशीन बन जाता है, फिर भी आप कहते हैं कि हम समता स्थापित 
करते हैं ! 

अविनाश बाबू ने थकित स्वर में कहा-““इस वक्तव्य से मेरी आंखें खुल 
गई हैं, मणि ।”' 

“ठीक है कि आंखें देर में खुली हैं, किन्तु खुल गई हैं. यही सन्‍्तोष है। 
सुबह का भूला यदि शाम को आ जाता है, तो वह भूला नहीं कहा जाता । 
देखिए, कम्युनिस्ट देश पाशविक बल से केवल रोटी के बंदले में काम करवाते 
है । वह भी जबरिया मशीनों का काम वे मनुष्यों से लेते हैं । सर्वत्र पार्ठी के 

 गुप्तवर काम करते हैं। वे पिता के हाथों पुत्र का गला कठवाते हैं, और 
पत्नी, भाई, सन्‍्तान सब एक दूसरे के प्रति गृप्तचरी करते हैं। किसी के 


जीवन में शान्ति नहीं है, किसी को सनन्‍्तोष नहीं है। आप लोग हिटलर की 
बुराइयों के पुल बाँधते हैं, उसके संचालित गेस्टापों से क्या कम्यूनिस्टों का गुप्त- 


. चर विभाग, किसी प्रकार कम है ? आप कहते हैं कि चीन ने बड़ी उन्नति 


कर ली है, मैं पूछती हूँ कि क्‍या वे अपना अन्त-संकट दूर करने में समर्थ हुए 
हैं ? क्या चीनी जनता भारतीयों की अपेक्षा अधिक सुखी रहती है ? अनेका- 
नेक दानवी प्रयत्नों के बाद भी क्‍या वे भारत से अधिक उत्पादन कर सके 
हैं? यह सर्वांगीण उन्नति जो आप अपने देश में, इतने अल्पकाल में देखते 
हैं, वह तब है, जब भारत की जनता सरकार के साथ पूर्ण सहयोग नहीं देने 
पाती आप जंसे नेताओं के बहकाने से, भारत को समृद्धिवान बनाने का 
स्वप्न देखते हैं विदेशियों के बल से । आप सेनिक-शक्ति के अतिरिक्त किसी 
दूसरी शक्ति पर, जिसमें मानवता नष्ट न हो, वरन्‌ विकसित हो, विश्वास 
नहीं करते । मैं आपको विश्वास दिलाती हूँ कि यदि भारत की जनता अपना 


सहयोग दे, तो पाँच वर्षों का काम तीन वर्षो में पूर्ण हो सकता है ।” 


“किन्तु चीन पर विश्वास का सूत्र तो आपकी सरकार से ही आरम्भ 


: हुआ है !” 


“हमारी नीति है सबकी सदाशयता पर, सबसे मेत्री रखने की । मैत्री- 
भाव में छल-कपट का स्थान नहीं है। हम मित्रता का भाव बढ़ाते हैं, और यदि 
कोई छरा छिपाए भी अपना हाथ मैत्री के लिए बढ़ाता हैं, तो हम उस छरे 
की परवा नहीं करते । विश्वासघात आज तक कहीं नहीं फलीभूत हुआ है। 
उसकी प्रतिक्रिया में विश्वासघाती स्वयं नष्ट होता है। भारत हजार वर्षों 
तक विदेशियों द्वारा आक्रान्त रहा, किन्तु जहां वह स्वतन्त्र हुआ, वह संसार 
की नेतिकता का नेतृत्व करने लगा । आज किसी राष्ट्र को भारत के प्रति 
अविश्वास नहीं है, सन्देह तक नहीं है। वह निर्भव है, अपनी शान्ति तथा 
मेत्री की नीति पर अचल है, अडिग है। उसकी वाणी सीधी है-सरल है, 

कटनीतिक दाँव-पेंच से मुक्त रहती है। जो वह कहता है, उस पर संसार 
सोचता है, विचार करता हैं, और आत्म-निरीक्षण करता है। मैं पूछती हूँ कि 
वया चीन को भी यह मान्यता प्राप्त है ? 

अविनाश बाबू पुन:चुप रहे । वे अपने में बहुत लज्जित हो गए थे । 

मणिमाला फिर कहने लगी-“आइए, हमारे साथ सहयोग कीजिए । 
अपनी शक्ति को बिखेरिए नहीं - नेतागीरी के चक्कर में मत पड़िए। पार्टियों 
की अभी कोई आवश्यकता नहीं है । अभी हमें निर्माण करना है । उसको 
एकांगी मत बनाइए । ईर्ष्या और द्वेष को त्यागिए, और सब के कन्धे से कन्धा 
मिलाकर निर्माण काये में जुट जाइए । जमेनी ध्वस्त होकर भी पन्द्रह वर्षों 
में पहले से भी अधिक विकसित हो गया है, क्‍योंकि वहाँ कोई पार्टी एक 
दूसरे के पर पीछे नहीं घसीटती थी । आपको स्वतन्त्र हुए एक शताब्दी से 
अधिक हो गया है। आप अपनी पार्टी को ध्वंसक कार्यों में प्रवृत्त करते हैं। 
आपके सम्मुख समूचे देश की तस्वीर नहीं हैं, अपने-अपने स्वार्थों की क्षुद्र 
तस्वीरें हैं, संकुचित ध्येय हैं आपके । आपको परवा नहीं कि देश का अहित 
हो रहा है आपकी विरोधी नीतियों से । आप तो केवल नेता बने रह कर 
आत्म-सम्पन्नता को देश-सेवा समझ बेठे हैं। स्वार्थ का त्याग किए बिना उसकी क्‍या 
उन्नति सम्भव है ?” 

“अब बस करो मणि, तुम बहुत कटु होती जा रही हो । तुम क्‍या मुझको 
वेईमान और गद्दार समझती हो ? ” 

“मैं कदापि ऐसा नहीं सोच सकती | हम दोनों ने कन्धे से कन्धा मिला 
कर देश की आजादी की लड़ाई लड़ी है। हम एक दूसरे को भली-भाँति 
जानते और समझते हैं। आजादी के बाद हम लोगों में मत-भिन्नता हुई । 
आप कम्यूनिस्ट हो गए, ओर मैं प्रजातांत्रिक । लक्ष्य दोनों का एक है-केवल 
मार्ग विभिन्‍न हो गए हैं। इतना तो आप स्वीकार करेंगे ही ।” 

“इसमें संदेह को गुंजायश नहीं है ! 

“आप विनाश के द्वारा लक्ष्य प्राप्त करना चाहते हैं, अर्थात्‌ आप अपने 
विरोधियों का हनन अथवा उन देशवासियों का खुन करना चाहते हैं, जो 

आपके दृष्टिकोण से सहमत नहीं हैं, दूसरे शब्दों में आप एकतन्त्रीय शासन 
स्थापित करना चाहते हैं।” 

“डीक, इसके सिवाय दूसरा शी घ्रकर उपाय ही नहीं है। राष्ट्र को एकमना 
होने के लिये यह खून खराबी आवश्यक है ।” 


“बहुत ठीक, परन्तु आप रक्‍तपात का साधन अख्त्यार कर देश को एकमना 
बनाना चाहते हैं ।! 

“हां, 'ऋण शेषश्च, अग्नि शेषश्च वर्धयति पुन: पुन: । इस अग्नि अर्थात्‌ 
बुराई, भ्रष्टाचार को नि:शेष करने से ही कल्याण है ।” 

“परन्तु यह बताइए कि क्या कीचड़ से कीचड़ धुलता है ? रक्तपात एक 
जघन्य कर्म है, यह तो आप स्वीकार करेंगे ही ।” 

“सदुद्देश्य के लिए रक्तप्रात जघन्य नहीं, वरन्‌ आशीर्वाद है ।” 

“आपके दृष्टिकोण से आर्शीर्वाद है, परन्तु थोड़ी देर के लिए आप अपने 
को उन भुष्टाचरियों के स्थान पर रख लीजिए। उस समय क्या आप इस 
रक्तपात का ओऔचित्य स्वीकार करेंगे ? ” 

“नहीं, परन्तु एक भ्रष्ट व्यक्ति के विचारों का कोई मूल्य नहीं ।” 


“परन्तु मनुष्य वे भी हैं। आप भ्रष्टता नाश करने के लिये व्यक्ति का 
नाश करते हैं ।” 


“वेशक, साँप और साँप की मां, दोनों को मारना चाहिए, ताकि साँप 
उत्पन्त ही न हो सकें । आप यदि चाहें कि साँप अपना विष त्याग दे, तो 
क्या यह सम्भव है ? !' 

“आप विष को नष्ट कीजिये, विष नष्ट होने पर साँप निरीह है ।” 

“किन्तु उसकी सनन्‍्तान तो विषपूर्ण होगी ॥” 

“ऐसा वातावरण बनाइये कि साँप अपनी काठने की आदत भूल जाय ।” 

“आप प्रकृति को बदलना चाहती हैं, यह असम्भव है ।” 

“आप भी उसी प्रकार मानव-प्रकृति को नष्ट करना चाहते हैं, जो 
असम्भव है । आपके प्रयत्न से वह कुछ समय के लिये रुक भले ही जाय, 
किस्तु वह कालान्तर में आपके यहाँ किसी अन्य रूप में पनपने लगेगी। 

भ्रष्टाचार का जन्म होता है शक्ति से प्रभुता से । अधिकारी ही सदैव भ्रष्ट 
होते हैं, जन साधारण नहीं, क्योंकि उनमें शक्ति का अभाव है । अतएवं जिस 
भ्रष्टाचार को आप निपातित कर रहे हैं, इसकी क्या गारन्टी है कि आप 
स्वयं उसके शिकार नहीं हो जाँयगे । कम्यूनिस्ट देशों का भुष्टाचार क्‍या 
समाप्त हो गया है ? वहाँ सब एक दूसरे की जान के ग्राहक बने रहते हैं । 
कोई शान्ति से नहीं रहता। भृष्टाचार ने केवल अपना रूप बदला है वहाँ । 
वह एक वगें को छोड़कर समस्त जाति में छा गया हैं?” 

“फिर आप भुष्टाचार किस प्रकार मिटाना चाहती हैं ।” 

“हृदय परिवतेन से । मानव में दो विचार-धारायें बराबर चलती हैं, 
एक पशुत्व की और दूसरी मनुष्यत्व की। मनुष्यत्व की भावना को पृष्ट 
कीजिये, पशुत्व की शक्ति स्वतः क्षीण होती जायगी ।” 

“परन्तु यह महाकठिन ही नहीं, वरन्‌ असम्भव है ।” 

“आप केवल अपनी सदाशयता पर विश्वास करते हैं, दूसरों को इससे 
रहित मानते हैं। क्या भगवान ने एक केवल आप और आप के अनुयायियों को 
ही सदाशयता का एकाधिकार सौंपा है ? ”' 

“नहीं, ऐसा तो मैं नहीं कहता ।” 

“फिर आप अपने विचारों को क्‍यों दूसरों पर जबरिया लादना चाहते 
है ? क्‍या इस विचार के मूल में आप के एकाधिकार की भावना छिपी हुई 
नहीं है ? आप बुराई का नाश भलाई से कीजिए। आप ईंट का जबाब 
पत्थर से नहीं, फूलों से दीजिए । आप यह न भूल जाइए कि आप का विरोधी 
भी मनुष्य है, उसको भी जीने का अधिकार उतना ही है, जितना आपको | 
आप अपने सुशासन से, सद्विचारों से सदभावनाओं से उसकी बुराई का नाश 
क्यों नही करते ? माना, यह कठिन है, सु-साध्य नहीं है, किन्तु जितनी थोड़ी भी 
सफलता आप को मिलेगी वह ठोस होगी । मनुष्य अनुकरण करने कां प्राणी 
है । यदि वातावरण शुद्ध होगा तो उसका प्रभाव भी उस भुष्ट आदमी पर 
पड़ेगा । जिस प्रकार हवा और जल के प्रवाह को कोई रोक नहीं सकता 
उसी प्रकार वातावरण का प्रवाह है। उससे भुष्ट से भूष्ट व्यक्ति भी प्रभावित 

हुए बिना नहीं रह सकता । सुधारने का मार्ग तपस्या और त्याग से होता है, 
आपाधापी से नहीं । अच्छे साधनों से विपरीत फल नहीं प्राप्त हो सकता । 
बुराई को बुराई द्वारा मिटाने से बुराई उत्पन्न होगी और भलाई से बुराई मिटाने 
से चाहे देर भले ही हो, किन्तु वह सदा के लिए जायगी । आंगुलिमाल जंसा 
भयानक व्यक्ति भी भगवान बुद्ध की भलाई के प्रभाव से अपनी बुराई छोड़ 
बेठा था ।” 

इसी समय गायत्री ने आकर कहा-“ठुम दोनों की बहस कभी समाप्त 
होगी या नहीं ? तुम दोनों को बकवास का रोग हो गया है। जानती हो भाभी, 
आज मुझे एक पुत्री मिल गई है !” 

मणिमाला ने मुस्कराते हुए कहा--“कहाँ मिली ? क्‍या किसी ने उस 
कन्या को अपना अपकर्म छिपाने के लिए कड़े घर में फेंक दिया था ? ” 

“तुम्र क्या बकती हो भाभी ? मैंने पली-पलाई विद्वान, शिक्षित पुत्री पाई 
है, जिसको देखकर तुम्हें सचमुच ईर्ष्या होगी ।” 

“ननद के सौभाग्य से मैं कभी ईर्ष्या नहीं करूँगी, क्योंकि वह मेरी भी 
उतनी ही है, जितनी तुम्हारी । बताओ तो, वह कौन है ? ” 

“अच्छा सुनो, कह चन्द्रकला है। आज बिनू ने उसे धमं-बहिन बनाया 
और मैंने उसे धर्म-पत्री ।” 

“वही चन्द्रकका, जो आज बिन को देखने आई थीं बदहवासी की हालत 
में ओर महिला विद्यालय में पढ़ाती है ? ” 

“हाँ, वही चन्द्रकलां जो रूप, गुण, और शील, स्वभाव में सत्य ही चन्द्र 
की पूर्ण कला है। वह बेचारी अनाथ है। एकाकी है, नहीं एकाकी थी, अब 
नहीं है, क्योंकि उसको बिनू जंसा भाई मिला है और मेरी”।” 

गायत्री अपनी आत्म प्रशंसा करते-करते रुक गई। मणिमाला ने सहँस्थि 


उसका वाक्य पूरा किया-“ओर तुम्हारी जंसी साक्षात्‌ स्नेह, वात्सल्य की 
अवतार-माँ ।/” 


£भाभी, तुम तो व्यंग्य बोलती हो ! ” 
मणिमाला ने उसे चिपकाते हुए कहा--“नहीं दीदी, मैं सत्य कहती हूँ । 

तुम हो वस्तुत: त्यागमयी, स्नेहमयी, वात्सल्यमयी भारतीय माँ की प्रतीक, जो 
भारत का एक मात्र गौरव है। तुम्हारे स्पर्श से पूत भावनायें जन्मती, फूलती- _ 
फलती है। तुम्हारी वाणी से मन का कल॒ष धूल जाता है, और तुम्हारे सत्संग _ 
से समस्त विकार नष्ट हो जाते हैं | दीदी, मैं सत्य कहती हूँ, इसमें अतिरेक न 
समझो, व्यंग्य न मानो ।”” क्‍ 

उत्तर में वह कुछ कहना चाहती थी, किन्तु मणिमाला ने उसके कपोलों 
को चूमते हुए कहा-“बस चुप रहो, प्रतिवाद न करना ।” 

दोनों हंसने लगी । अविनाश बाबू भी अपने मन का क्षोभ भूल कर 
निनिमेष दुष्टि से उन दोनों का स्नेह-बन्धन देखने लगे । 


र्‌र्‌ 


बासब। ने अपने साथियों के साथ उसी मार्ग का अनुसरण किया, जिससे 
दो दिन पूर्व तिब्बतेश्वर ने यात्रा की थी। यद्यपि माप्र॒पा वृद्धथे और यशोधर 
युवक तथापि वे साथ-साथ जा रहे थे और दोनों में न-मालूप कहां की शक्ति 
आ गई थी कि वे तनिक भी थकावट नहीं महसूस करते थे । और, बासबा उन 
दोनों की अपेक्षा अधिक चल रहे थे। आकाश मेघाच्छन्न था। बसन्‍त काल 
की वायु जो मेघागमन से शीतल हो गई थी, उन्हें पग-पग पर उत्साह तथा 
नवशरक्ति प्रदान कर रही थी । मध्यान्ह में वे ची दरें के तिकट पहुँच गए और 
आगे की चढ़ाई पर ज्यों ही चढ़ने लगे, बासबा की दृष्टि एक लता पर पड़ी, 
जिससे हाथ-हाथ भर लम्बी कई फलियाँ लगी थी । बासबा ठहर गए, और 
मासपा को उन फलियों को तोड़ने का आदेश दिया । यशो४र भी उनकी सहा- 
यता करने लगा । उस लता में लगभग पचास साठ फरलियाँ लगी थी । कुछ 
थोड़ी तोड़ने के पश्चात्‌ मासपा ने पूछा-..“'रिमपोचे, क्या सब फलियाँ तोड़ ली 

जाँय या कुछ छोड़ दी जाँय । 

बासबा ने उत्तर दिया--''सब तोड़ कर अपने उत्तरीय में बाँध लो । इन 
फलियों के टूट जाने के पश्चात्‌ लता में पुन: आठ दस दिलों के अन्तर पर 
इतनी अथवा कुछ न्‍्यूनाधिक फलियां निकल आवेंगी । जब संयोग से सहायता 
अनायास मिल गई, तब तुम दोनों इसको पहचान लो । यात्रा और योगसाधन 
के लिए यह परमावद्यक वस्तु है ।” 

यशोघर और मासफपा बड़ी बारीकी से लता की पत्तियों, को देखने लगे । 
उसकी पत्तियां शंख के आकार की थीं-अर्थात्‌ टहनी के समीप गोल, उसके 
आगे गोलाई मोटी होती हुई, ढलावदार और सिरे पर बिल्कूल पतली थी । 
लता की ऊँचाई लगभग तीन फुट थी, और वह॒ एक देवदारु वक्ष के सहारे 


ऊपर चढ़ रही थी । 
बासबा ने समीप आकर कहा-“इस लता का नाम है 'सांगिका!'। यह 


प्रायः ऊच्े-ऊ थे पहाड़ों पर ही उत्पन्न होती है। इसकी फलियों के बीजों में 
क्षुधा हरने की शक्ति है । एक फली के बीज, जो चावलों की तरह होते हैं, 
एक बार खा लेने से चार दिनों तक भूख नहीं लगती ओर न शक्ति क्षीण 
होती है | योगाम्थासी को सूक्ष्म से सूक्ष भोजन करने का आदेश है, और 
इससे अधिक सूक्ष्म भोजन दूसरा नहीं है । यह मल नहीं उत्पन्न करती । अन्न 
खाने से योग-अम्यास के पहले उदर-कोंषों का परिष्कार करना पड़ता है, 
जिसकी क़्ियायें अलग हैं । 'सांगिका' के बीज खाने मे एक बार का परिष्कार 
किया हुआ उदर-कोष चार दिनों तक काम करता है । प्रथम तो प्यास बहुत 
कम लगती है ओर जो कुछ जल पिया भी जाता है, वह मूत्र रूप होकर 
निकल जाता है ।” 

मासपा ने प्रसन्न होकर कहा--“तब तो यह बड़ी अनोखी वस्तु है। इससे 
हमारे भोजन की समस्या हल हो जायगी।” 

“हाँ, मैं इस लता को खोजते हुए यात्रा कर रहा था।” 

यशोधर इसी समय सहसा “हाय” करके बंठ गया। मासपा और बासबा 
उसकी ओर प्रश्न भरी दृष्टि से देखने लगे । 

मासपा ने पूछा--“क्या हुआ राहुल !” 

यशोधर ने अपना बायाँ पैर दोनों हाथों से दबाए, कराहते हुए कहा-- 
“किसी विषधर बिच्छू ने डंक मार दिया है।” 

बासबा ने मासपा को एक ओर घसीटते हुए कहा--'तुम उघर न आओ 
नहीं तो तुम भी व्यंथा से पीड़त हो जाओगे ।” 

मासपा भयाकुल दृष्टि से पृथ्वी की ओर देखते हुएं पंगडण्डी पर आ गए | 
बासबा ने पृथ्वी पर बैठ कर एक दूसरी लता की कुछ पत्तियाँ लेकर अपनी हथेली 
में रगड़ी और उनके रस को यश्योधर के क्षत स्थान पर टपकोा दिया। उसका 
स्पर्श होते ही व्यथा कम होने लगी । यशोधर ज्यो-ज्यों उनके आदेशानुसार 
रगड़ता गया, त्यों-त्यों चढ़ता हुआ विष कम होने लगा, और लगभग पाँच 
मिनट में वह धृर्वंवत्‌ स्स्वथ हो गया । 

पीड़ा समाप्त होने पर यशोधर ने पूछा-““रिमपोचे, बिच्छे तो कहीं दिखाई 
नहीं देता । शायद वह लतांओं में छिप गया है ।” 

बासबा ने मुस्कराते हुए कहा--'“वत्स, बिच्छ ने नहीं इस लता के कांटे ने 
चुभकर तेरे शरीर को व्यथित किया था ।” 

मासपा और यशोधर ने एक साथ प्रइन किया--“लता के काँटे से वृश्चिक 
दंशन कीं व्यथा उत्पन्न हुई ? यह बड़ी भयंकर लता है ! ” 

बासबा ने उत्तर दिया--'भगवान अवलोकितेश्वर की प्रकृति बड़ी विचित्र 
है। प्राय: सांगिका के निकट ही यह वृश्चिक लता उसकी रक्षा के लिए उत्पन्न 
होती है ? फलियों को तोड़ते समय यदि असावधानी से पर वृश्चिक लता पर 
पड़ जाता है, तब उसमें वृश्चिक-दंशन की पीड़ा होने लगती है, और तोड़ने 
वाला अपने काये को छोड़ देता है। इसी वृश्चिक लता के बिल्कूल समीप यही 
दूसरी लता उत्पन्न होती है जो वुश्चिक दंशन की पीड़ा को शान्‍्त करती है । 
वृश्चिक लता से मैंने तुम्हें सावधान नहीं किया, इसका मुझे कोई ध्यान नहीं 
रहा ।” 

मासपा ने पूछा-“'रिमपोचे, क्‍या तीनों लतायें सदेव साथ-साथ उत्पन्न 
होती हैं ?” 

“नहीं, सांगिका के निकट वृश्चिक लता और विष निवारण करने वाली 
लता अवश्य, उत्पन्न होगी, किन्तु सांगिका के बिता भी ये दोनों लतायें उत्पन्न 
होती हैं । वृश्चिक लता के पास उसका विष निवारण करने वाली लता अवश्य 
होगी । वृश्चिक लता दंशन होने के पश्चात्‌ उसके समीप ही इस दूसरी लता 
को ढूँढना चाहिएं। इसका रस लगाते ही विष की पीड़ा दूर हो जायगी ।” 

“प्रकृति ने यह अच्छा कौतुक किया है।” 

“कोतुक नहीं, सांगिका की रक्षा की है। सांगिका में एक बड़ा दोष यह 
है कि वह बिना चरिनि-संस्कार किये यदि खाई जायगी, तो पेट फुला देगी 
और असह्य वदना होगी | अग्नि में शोधने से यह दोष मिट जाता है। राहुल, 
अब तुम्हारी पीड़ा दूर हुई ?” | 

यशोधर साँगिका को फलियां अपने उत्तरीय में बाँध कर बासबा के पीछे 
पीछे रवाना हुआ । | 

पहाड़ की चढ़ाई आरम्भ हो गई। ची दर्रा समुद्र-स्तर से लगभग अठारह 
हजार फूट ऊचा है । हिमाच्छादित होने से वहाँ की यात्रा बड़ी कठिन है। पवन 
की-गति यहाँ पर लगभग तीस-चालीस मील प्रति घन्टा होती है, जिससे पैर 
उठते नहीं । पगडन्डी के दोनों तरफ भयंकर तल रहित खाइयाँ भी हैं, और 
यदि वायु के झोंके से पैर डगमगा गए, तो मृत्यु निश्चित है। 

यशोधर ने भय-विह्धुछ कंठ से कहा--“गुरुदेव यहाँ तो पैर टिकते ही 
नहीं ।” 

लगभग ऐसी ही स्थिति मासपा[ की भी थी। उनके लम्बे चोंगे वायु-वेग 
से उड़कर उनकी गति में बाधा पहुँचा रहे थे । बासबा ने उनकी स्थिति देखकर 
कहा-“थोड़ी देर बैठ जाओ । वायु का वेग कम हो जायगा ।" 

इसी समय उन्हें वायुयानों को घड़घड़ाहट सुनाई दी, किन्तु बादलों का 
परदा उन्हें छिपाये था। बासबा ने कहा--“शत्रुओं को तिब्बतेश्वर के जाने की 
सूचना प्राप्त हो गई है । वे अपने वायुयानों से उन्हें खोज रहे हैं ।”? 

मासपा ने आकाश की ओर देखते हुए कहा-“'क्या ये बादल हमसे अधिक 

ऊँचाई तक फंले हुए हैं।”” 

“हाँ, इनकी तह ऊपर और मोटी हो गई है । साधारण रूप से बादलों की 
ऊँचाई इतनी अधिक नहीं होतीं, परन्तु तिब्ब॒तेश्वर को भारत की सीमा 
तक निविध्न पहुँचाने के लिए भगवान अवलोकितेश्वर ने यह घना परदा डाल 
दिया हैं । हम भी इस समय बादलों की साधारण ऊँचाई से ऊपर हैं, किन्तु 
हमें भी वे नहीं देख सके, और न हम उन्हें ।” 

मासपा ने उन्हें प्रणाम करते हुए कहा-“'रिमपोचे यह सब आप की शक्ति 
से ही सम्पन्न हुआ है ।” 

“नहीं मैं क्षुद्र व्यक्ति हेँ, मुझे ऐसी सामथ्यं नहीं है । मेरी प्रार्थना को 
भगवान ने स्वीकार किया है. इसलिए मैं उनका आभारोी हूँ ।” 

वायु का वेग इस समय तक कम हो गया था । बासबा के संकेत से दोनों 
उठ खड़े हुए और दरें से नीचे उतरने लगे । 

३१ माचं सन्‌ १६५६ को प्रात:काल तिब्बतेश्वर भारत सीमा में सुरक्षित 
पहुँच गए। भारतीय जनता ने उनका स्वागत उसी प्रकार किया, जंसा वह 
अपने आदरणीय धामिक नेताओं का करती है। तेजपुर तक सुरक्षित पहुँचने 
के लिए उनके साथ भारतीय सेना का एक दस्ता तैनात था । तेजपुर पहुँचकर 
उनकी रेलयात्रा आरम्भ हुई, और वे अपने साथियों समेत भारत के अतिथि 
स्वीकृत हुए । 

बासबा उनके पीछे-पीछे यात्रा कर रहे थे । जब उनके सुरक्षित पहुँच जाने 
का विश्वास उन्हें हो गया, तब उन्होंने एक संध्या को मासपा को बुलाकर 
कहा--'“मासपा मेरा, कार्य समाप्त हो गया । तिब्बतेश्वर भारत की सीमा में 
प्रविष्ट हो गए हैं। अब मैं प्रायश्चित करूँगा ? ” 

मासपा ने विकल स्वर में पूछा--'कंसा प्रायश्वित रिमपोचे ? ” 

बासबा ने विहंस कर कहा--“'मैंने प्रकृति के साथ बलात्कार किया है ।” 

“कंसे रिमपरोचे ? ” 

“प्रकृति की सहज गति में मैंने अपनी साधना के बल से उलट-फेर किया 
है, जो नियमों के विपरीत है ।” 

“किन्तु उद्देश्य तो सर्वंथा वेब तथा उचित था ?” 

“हाँ सदुद्द ईय होने से ही मुझे सफलता भघमिली, किन्तु काय॑ तो प्रकृति 
की शक्तियों के संचालन का था, जो मनुष्यमात्र के लिए वर्जित है । ऐसे कार्यों 
के करने की व्यवस्था इसी प्रकार के अवसरों के लिए है, किन्तु उसके साथ 
प्रायश्चित का भी विधान है ।” 

“ऐसे विधान का प्रयोजन ?”! 

“प्रयोजन है, इसीलिये उसकी ब्यवस्था की गई है ?” 

“रिमपोचे, कृपया वह प्रयोजन बताने का कष्ट करें ।” 

“मांनव में जो अहंभाव है, उसको नष्ट करने के लिये प्रायश्चित की 
व्यवस्था है।” 

“आप में उसका सर्वंथा अभाव है ।” 

“यह अहंकार इतना स॒क्ष्म है कि जरा सी सन्धि पाकर वह मानव पर 
अपना अधिकार जमा लेता है | भहंभाव शरीर के साथ संलिप्त रहता है, 
क्योंकि इसकी उत्पत्ति उसी भाव से होती है । शरीर का नाश होने पर वह 
भाव स्वयमेव नष्ट हो जाता हैं ।” 

“क्या आप प्रायश्चित; अपना शरीर त्यागकर करना चाहते हैं ? ” 

“हाँ मासपा, इसके अतिरिक्त दूसरा कोई उपाय नहीं है । शरीर बनने के 
साथ ही मस्तिष्क का निर्माण हुआ है, और जब तक जीव किसी दूसरे शरीर 
में प्रवेश नहीं करता, तब तक मस्तिष्क का परिवतंन भी नहीं होगा। इस 
शरीर की क्रिया आगामी जीवन में बिलुप्त हो जायगी ।” 

“अर्थात्‌ नष्ट हो जायगी ।”' 

“नहीं क्रिया कोई नष्ट नहीं होती केवल अतीव सूक्ष्म रूप होकर अधे- 

चेतन अवस्था में नए शरीर के मस्तिष्क कोषों में निवास करने लगती है और ई॒ 
नवीन शरीर के धर्म के समक्ष वह कुछ काल के लिए अचेतन हो जाती है, | 
क्योंकि नव-शरीर का धर्म पहले सम्पन्न होता है। अर्ध-चेतन अवस्था की _ 
क्रियायें अववर और वातावरण पाकर पुनः चैतन्य होती है, तब वे नव-शरीर _ 
की क्रियाओं को संचालित करती हैं । इसी को भाग्य और अन्‍्तःप्रेरणा कहा. 
जाता है। समस्त बाह्य जगत के कार्यो की नींव रूप वे होती है।” । 

“और अन्‍न्तर्जगत की क्रियाओं का संचालन कंसे होता है ? ” ४ 

“जिस प्रकार चकमक पत्थर के द्वारा प्रकट किया हुआ अग्ति का क्षुद्र 
स्फूलिग, सूखे सूत्र को अपना रूप दे देता है, उसी प्रकार नव शरीर के द्वारा 
की गई कोई घटना, पुरानी क्रियाओं को जाग्रत कर देती है। जहां से गत 
हारीर की क्रिया खंडित हुई थी, वहाँ से नव-शरीर के द्वारा यह क्रिया आरंभ _ 
होती है । जीव अपने एक शरीर से निर्वाण प्राप्त नहीं करता । उसे अनेकानेक 
शरीर घारण कर सतत संघ्रषं करना पड़ता है। भगवान बुद्ध को जो ज्ञान 
प्राप्त हुआ था, वह उनके एक जीवन के प्रयत्न के फलस्वरूप नहीं था। उन्हें 
भी अपने अनेक जन्मों में प्रयास करना पड़ा थां। उसकी पूर्णता तब हुई जब 
उन्हों ने कपिलवस्तु के राजकुमार का शरीर धारण किया ।” 

“किन्तु देव, आप यदि जानबूझ कर शरीर त्याग करेंगे तो क्या यह 
आत्महत्या नहीं होगी ९ आत्महत्या तो पाप है ।” 

“यह विचार केवल सांसारिक जनों के लिए है, जिसमें वे तनिक से क्षुब्ध 
होने पर स्वचेष्टा से शरीर न त्यागें । इसके अतिरिक्त प्रायश्वित के लिए जो 
शरीर-त्याग होता है, वह आत्महत्या नहीं है । एक न्यायालय किसी जघन्य 
अपराध पर दोषी को प्राणदण्ड देता है, उसे तुम हत्या नहीं कहते । उसे दण्ड 
कहते हो । यहां पर मेरा मन न्यायाधीश है, वह इस शरीर द्वारा सम्पन्न किये 
गये अनुचित कार्य अथवा अपराध के लिए प्राण दन्ड का विधान नियमानुसार 
करता है, अतएव यह आत्महत्या नहीं है, केवल प्राणदण्ड है ।” 

“मैं वैध तथा अवैध धर्म का विश्लेषण नहीं करना चाहता मेंरी प्रार्थना 
है कि आप हम लोगों को निराधार न छोड़ें ।” 

“निराधार कैसे ? अब तुम्हें और तिब्बतेश्वर को भारत का आश्रय 
प्राप्त हो गया है। भारत अपने अतिथियों का आदर करना जानता है। 
यह उसकी अत्यन्त प्राचीन परम्परा है। भारतीय अपने अभ्यागतों को सर्देव 
गुरु मानते आये हैं, और फिर शरणार्थियों की तो वे अपना जीवन देकर रक्षा 
करते हैं । मानवता का उच्चतम विकास यदि विश्व में कहीं हुआ है, तो वह 
भारत की पृण्यभूमि है, जिसके कण-क्रण में वायु की एक एक लहर में उसके 
सपूतों की तपस्या सूक्ष्मातिसूक्ष्म रूप में व्याप्त है। मासपा तुम सुरक्षित हो, 
तिब्बतेश्वर सुरक्षित है, और राहुल का तो यह देश ही है ।”” 

“परन्तु रिमपोचे, आप के बिना मैं ही जीवित रह कर क्‍या करूँगा ?” 

“मासपा, तुममें शरीर के प्रति मोह जाग्रत हो रहा हैं। शरीर केवल 
निर्वाण-प्राप्ति का साधन मात्र है। उसके साथ मोह निर्वाण-मार्ग का 
बाधक है ।” 


“रिमपोचे, मुझसे भी एक गुरुतर अपराध हो गया है | उसका प्रायश्चित 
मुझे भी करना है ।” 

“,मासपा, तुम किसी म्रमवश ऐसा कथन कर रहे हो । तुमसे कोई अपराध 
नहीं हो सकता ।” 

“रिमपोचे, मैंने मोहवश एक नहीं दो-दो अपराध किये हैं ।”” 

“अच्छा तुम्हीं बताओ | ! 

“प्रथम अपराध यह है कि मैंने आप के साथ प्रतारणा की है ।”' 

“मुझसे तुम ने छल किया है, सहया विश्वास नहीं होंता ? '” 

“'रिमपोचे, डोर जी नामक क्षात्र वस्तुत: पुरुष नहीं था ।” 

“तब फिर वह क्‍या था ?” 


“वह पुरुष-में नारी थी, और सभवत: चीनी गुप्तचर थी, जो भारत में 
काम कर रही थी | उसका किसी अधिकारी से मत-भेद या ऐसा ही कुछ 
अपराध हो गया, और वह उसके कोप से बचने के लिए पुरुष वेष में हमारी 
शरण प्रें तागार्जुन द्वारा आई । उन दिनों हम लोग सार॒ताथ में थे । हमारे 


३८६ ] [ वंचना | 


दल के साथ राहुल की मित्र बत कर वह चली आई ।'' 
“राहुल क्या उसकी प्रवंचना से परिचित था ? 
“नहीं रिमपोचे, राहुल ही नहीं, हम सब भी उसकी वास्तविकता नहीं जान 

सके । यह रहस्य-भेद राहुल के द्वारा ही हुआ है, क्योंकि उसने डोर जी का. 
कथोपकथन एक चीनी अधिकारी काँग के साथ सुना था, जब हम लोग उन 
दोनों की प्रतीक्षा सुरंग के बहिर्माग पर कर रहे थे, और मन्दिर में सहसा 
विस्फोट हुआ था ।” | 
|; 

डर 


“मैंने तूम को उनको लिवा लाने के लिये स॒रंग मार्ग से भेजा था ।” 

“मैं जब राहुल की कोठरीं के गुथ्तद्व।र पर पहुँचा, तब मुझे राहुल अचेत 
मिला । बिस्फोट के प्रभाव से वह अचेत होकर गिर पड़ा था। मन्दिर के अन्य 
भाग गिर गये थे, किन्तु सुरंग सुरक्षित थी । मैंने राहुल को सचेत किया और 
डोरजी के सम्बन्ध में पूछा । उसने डोरजी की कथा सांगोपांग वर्णन की, जो 
कुछ उसने सुना और देखा था । तब मुझे मालूम हुआ कि डोर जी वस्तुत 
पुरुष नहीं था ।” 

“ठीक है परन्त इसमें तमने प्रवंचना क्या की ? ” 

“मैंने इस भय से कि आप इस गुप्तचर अपराध के लिए कोई कठोर 
प्रायश्वित न करें, इसलिए मैंने राहुल को डो रजी की वास्तविकता छिपाने के _ 
लिए आग्रह किया और इस प्रकार आपसे छुलू किया । 

“हां, किसी सीमा तक तुम्हारे ऊपर दोष आता है, परन्तु इसके लिए 
दूसरा प्रायश्चित हैं ; प्राणंदण्ड कदापि नहीं । . 

“परन्तु रिमपोचे पढ़ाते समय कभी-कभी मेरा उसके शरीर से स्पर्श हो 
गया है, अत: मेरा शरीर नारी-स्पर्श से अपवित्र है। जब तक अज्ञात था, तब. 
तक मैं अपराधी नहीं था, किम्तु अब जब से यह ज्ञात हुआ है, तब से इसके 
प्रति मेरे मन को अत्यन्त घणा हो गई है । मेरा जीव इस अपवित्र भार र धर 
वहन करने में असमर्थ है | मैं स्वयं इसको शीघ्र से श्ञीघ्र त्यागने के यु 
उत्सुक हूँ । न्‍ 

बासबा ने सोचते हुये कहा -“'हां, यह प्रश्न अवश्य विचारणीय है । हू हि 

मुझे ऐसा प्रतीत होता है कि इस नारी के आगमन से साथ ही हमारे पुण्य स्थान 
तथा देश पर आपत्ति आना आरम्भ हुआ है। भगवान अवलोकितेश्वर स्वयं इस 
अपवित्रता से क्षुब्ध हुए, और उन्होंने अपने उस पृण्य-मंदिर को नष्ट करने 
की प्रेरणा हमें दी। उनको इस अनियमितता तथा अनाचरण से कितनी 
माभिक पीड़ा हुई होगी, इसकी कल्पना करते हुए मेरा मन सिहर उठता है। 
अब मुझे वे अनेक दुःस्वप्न याद आ रहे हैं, जो मैं प्रायः नित्य जोरवाँग मन्दिर 
में रहते हुए देखा करता था; उनका कारण यही डोर जी नामक नारी का 
मन्दिर की पुण्प-भूमि में आगमन था ।” 

“जैसे किसी दुर्गन्धित पदार्थ के आ जाने से समस्त वातावरण दूषित हो 
जाता है, उसी प्रकार इस चीनी नारी के आगमन से मन्दिर भ्रष्ट और अपवित्र 
हो गया है ।” 

“अन्ततोगत्वा, हमारी पृण्य भूमि का निपात इन चीनियों द्वारा होना था, 
और वही हुआ भी । एक चीनी नारी ने हमारे मन्दिर का विस्फोट कराकर 
नाश कराया, और चीनी सेना तिब्बतेश्वर को जन्म भूमि से विलग करने का 
कारण बनी ।” 

यशोधर अभी तक मौन बेठा, उनका संवाद सुन रहा था, हाथ जोड़ कर 
सहसा बोल उठा--“गुरुदेव यदि अपराध क्षमा हो, तो एक प्रश्त पूछे ।” 

बासबा ने स्वीकृति का संकेत किया । 

“क्या नारी इतनी हीन और अपवित्र हैं कि उसक्रे स्पर्श मात्र से, अथवा 
किसी स्थान पर उसके जाने से वह स्थान ही मअ्रष्ट हो जाता है, और इतना 
भ्रष्ट कि उस स्थान तथा शरीर का नाश करना पड़े ?” 

“नहीं वत्स, नारी न हीन है और न अपवित्र । वह पुरुष की अर्धागिनी है, 
किन्तु संसारियों के लिए, गृहस्य-धर्म पालन के लिए उससे सृष्टि उत्पन्न होती 
है, इसलिए वह सदेव संपूज्य है । परन्तु लामाई धर्म में कुछ ऐसे नियम बनाए 
गए हैं, जिनमें नारी का बहिष्कार होता है, और वह केवल योग-साधना के लिए 
हैं। यौगिक क्रियाओं की साधना में नारी की कोई आवश्यकता नहीं है, इसलिए 

दर्शन तक वजित किया गया है। अतएवं मनीषियों ने ऐसे धामिक क्षेत्रों में 
उनका आवागमन तक निषिद्ध ठहराया है। नियमों का पालन तथा उल्लंघन र 
ही पाप और पुण्य है। नियमों के अभाव मैं समाज का रूप संगठित समाज 
नहीं, वरन्‌ विश्रुखल समूह हो सकता है, लगभग बैसा ही, जैसा पशुओं का 
होता है । अतएवं जहाँ-जहाँ नियमों का उल्लंघन होता है, उसके लिए प्रायश्चित 
अथवा दण्ड का विधान है। 

“गुरुदेव, अपराध क्षमा हो | जानबझ कर किये गए कर्म से ही दोष या 
अपराध लगता है । डोर जी नारी थी, इसका ज्ञान उसके अतिरिक्त किसी को _ 
नहीं था, फिर उसके स्पर्श से हम सब पापी हो गये ? हमने अपने ज्ञान में उसे _ 
स्पर्श नहीं किया ।' 

“अपराधी न होते हुए भी हम अपवित्र हो गए | दर्शन तथा स्पर्श से जो 
प्रतिक्रिया उत्पन्न होती है, वह और अधिक अपवित्र बनाती है। किसी स्थान _ 
पर मल गिर जाने से स्थान की पवित्रता तो अवश्य नष्ट हुई, और उसके स्पर्श 
से वायू समस्त वातावरण को अपवित्र कर देती है। जोरवांग मन्दिर के 
परकोटे में शताब्दियों से किसी नारी ने प्रवेश नहीं किया था; केवल इस 
नियम के सतत पालन से एक परम्परा अथवा धारा स्वतः: बन गई । इस नियम _ 
का उल्लंघन जिस व्यक्ति के द्वारा होगा, वही अपराधी होगा । इस उदाहरण 
में डोर जी ने, जानो अथवा अनजाने इस नियम को भंग किया, तो वह स्वयं _ 
अपराधिनी हुई, और उसको दण्ड भोगना पड़ा, अर्थात्‌ उसके अतिरिक्त सभी ॒ 
मन्दिर निवासी सुरक्षित निकल आये, केवल उसे चीनी आतताइयों के साथ ः 
प्राण-त्याग करना पड़ा ।” ! ॥ 

“उसको अपराध का दण्ड मिल गया, किस्तु हमने तो कोई अपराध नहीं _ 
किया है !/' शक 

“ब्रह्माण्ड की समस्त चर-अचर वस्तुओं में गृरुत्व-आकर्षण होता है। डोर _ 
जी के आगमन से उसकी आकषंण रेखायें स्वतः फैलने लगीं । उससे मन्दिर _ 
के नारी-हीन वातावरण में उसकी आकर्षण रेखाओं से कुछ विघटन प्रारभ हुआ 

और उसके निरन्तर निवास से उसका वातावरण बरांबर प्रभावति होने के 
कारण भूष्ट हो गया । उसकी आकर्षण रेखाओं ने हम सब को स्पशे किया। 
यदि हम उसके आगमन से परिचित होते, तो हमारी मानसिक शक्तियाँ उससे 
संघर्ष करतीं, और हमारे ऊपर उसका प्रभाव न पड़ने पाता । हमारी शक्ति 
सतत साधना से बलवती थी, वह उसके दूषित प्रभाव को नष्ट करने में समर्थ 
होती । उसका ग्रुप्त निवास हमारी शक्तियों को जाग्रत रूप में उद्बोधित करने 
में असमर्थ रहा, परन्तु वह सदेव अपने प्रभाव से परोक्ष रूप से उन्हें दूषित 
करती रही । इसलिए उसके निवास का यह घातक परिणाम हुआ कि वह स्वयं 
नष्ट हुई, ओर मन्दिर को भी अपवित्र होने के कारण ध्वस्त होना पड़ा । पवित्र 
शक्तियों ने हमारे मन को अज्ञातरूप से प्रभावित कर मन्दिर के तलघर में 
विस्फोटक द्रव्यों के रखने की प्रेरणा दी तथा ऐसी परिस्थितियाँ कालचंक्र ने 
उपस्थित की, जिससे उसका निपात हो ।” 

“देव इसको अधिक स्पष्ट कीजिये ।?/ 

“नियमों के दृढ़ पालत से उस स्थान का ऐसा वातावरण बना, जो नारी 
के गुरुत्व-आकरषंण से सवंथा मुक्त था । डोर जी के आने से वह वातावरण 
क्षुब्ध हुआ। यदि हम उसे निष्कासित कर देते, तो बिगड़ा हुआ वातावरण 
कालान्तर में शुद्ध हो जातां, परन्तु हमने ऐसा किया नहीं । इसलिये उस नारी से 
विमुक्त वातावरण ने स्वयं को नष्ट करना उचित समझा और उसने हमको, 
जो उस मन्दिर के अधिष्ठाता थे, प्रेरित कर हमें निमित्त बना अपना 
विनाश कराया ।”” 

“गुरुदेव, मन्दिर नष्ट हो गया, और डोरजी नामक नारी नष्ट हो गई, अब 
आप लोगों के शरीर त्याग की कोई आवश्यकता प्रतीत नहीं होती । तपस्या 
ओर साधना से हम अपना शरीर डोर जी के दूषित गुरुत्वाकषर्ण से मुक्त कर 
सकते हैं ।”” 

: / हाँ, यह सर्वथा शास्त्र-सम्मत है। मासपा प्रायश्चित के द्वारा अपने को 
शुद्ध कर सकते हैं ?” 

“और रिमपोचे, आप ?” 

“मैंने प्रकृति-विरुद्ध आचरण किया है। प्रकृति को अपनी इच्छानुसार 
संचालित करने का प्रयास किया, जो अवलोकितेश्वर भगवान की कृपा से ४ 
सफल भी हुआ, परन्तु यह कर्म ऐसे विचारों को जन्म देगा, जिससे अहंकार की ह 
सुष्टि होगी, जो योग साधना के मार्ग में बाधक होगे । अतएव उससे बचने के 
लिए मनीषियों तथा त्रिकालज्ञों ने उस शरीर को, जिसके द्वारा यह कार्य सम्पन्न 
हुआ, त्यागने का विधान रचा । शरीर तो कार्य करने का माध्यम मात्र है। _ 
उसके विकृत हो जाने पर उसका त्यागना सर्वथा उचित है ।” | 

मासपा ने कहा-“'रिमपोचे, आप मेरे प्रायश्चित की व्यवस्था देते हैं, 
परन्तु मेरा अन्तर्मंम इस अपवित्र शरीर को धारण करने की अनुमति नहीं 
देता ।” 

“मनुष्य के अन्त्ंन की प्रेरणा सर्वोत्तम है। यदि तुम इस शरीर के 
साथ सम्बन्ध रखने के इच्छुक नहीं हो, तब उसका त्यागना ही श्रेष्ठ है, नहों 
तो योगसाधना में सर्देव अपवित्रता का विचार बाधक होगा । अतएव वत्स 
यशोधर, तुम और मासपा जंगल से शुष्क लकड़ियों को इकट्ठा कर दो 
चिताओं की रचना करो, एक मेरे लिए और दूसरी मासपा के लिए। उन 
चिताओं में अग्नि-प्रवेश कर अपनी गुरु-दक्षिणा के ऋण से मुक्त होना ।” 

“किन्तु गुरुदेव, क्या प्रायश्चित का यही विधान मेर लिये लागू नहीं 
होगा ? ” ु 

“नहीं, अभी तुम्हारा शरीर नया है | प्रायश्चित के द्वारा वह शुद्ध हो 
सकता है। मासपा का शरीर वृद्ध हो चला है, उनकी इच्छानुसार उसका 
निपात होने में उसके जीव का कल्याण होगा । इसलिये मैं तुम्हारे शरीर-त्याग 
करने की व्यवस्था नहीं दे सकता । मध्यान्ह के पहले पहले चिताओं का रच _ 
जाना आवश्यक है, क्योंकि चिताओं में अग्नि-प्रवेश ठीक मध्यान्ह काल में _ 
होना चाहिए ।” 

यशोधर निरुत्तर हो गया। वह ॒ मासपा के साथ सूखी छकड़ियां एकत्र 
करने लगा । इतने दिनों के सम्पर्क ने उसके हृदय में उन दोनों आचार्यों के 
प्रति श्रद्धा और भक्ति के साथ-साथ मोह भी उत्तन्‍्त कर दिया था। बह उन्हें 

अपना ही समझने छगा था। बासबा से अधिक मासपा से उसका लगाव था, 
क्योंकि वह उस्हीं के सम्पर्क में अधिक रहा था । मासपा भी उसको अम्य शिष्यों 
की अपेक्षा अधिक स्नेह-दृष्टि से देखते थे, तथा उसके प्रति दयालु और सहन- 
शील रहते थे । जब वे दोनों बासबा की दृष्टि से ओझल लकड़ियाँ बीन रहे थे, 
तब अवकाश पाकर यशोधर मासपा के चरण पकड़ कर बोला--'“गुरुदेव, आप 
अग्नि-प्रवेश न करें ।” इसके आगे वह कहने में असमर्थ हो गया । भावावेश से 
उसका कण्ठ अवरुद्ध हो गया । 

मासपा के भी नेत्र सूखे न रहे । उन्होंने उसे कण्ठ से लगाते हुए कहा- 
“वत्स, अधीर न हो। मुझे सन्‍्तोष है कि तुम निरापद अपनी जन्मभूमि 
में पहुँच गए हो। मेरा दायित्व पूर्ण हो गया । अब मोह ममता मत फैलाओ | 
तुम्हारे निष्कपट स्नेह से मैं भली-भाँति परिचित हूँ। मुझे अब अपना कत्तंव्य 
पालन करने दो ।” कहते-कहते वह स्वयं अधीर हो गए । 

“गुरुदेव, तब मैं भी आपके साथ अग्नि-प्रवेश करूँगा।” 

“नहीं वत्स, यह तुम्हारे ववस के अनुकल नहीं है। इस शरीर द्वारा 
तुम्हारी साधना अभी पूर्ण नहीं हुई है। प्रथम इस शरीर का सदुषयोग कर 
लो । शास्त्रों का ऐसा ही विधान है ।” 

“परन्तु आपका वियोग तो मैं सहन नहीं कर सकता ।” 

“जो कुछ मैं जानता था, वह सब तुम्हें बता दिया है। साधना करना 
अब तुम्हारा काम है। शारीरिक वियोग क्षणिक है। आगामी जीवन में हम॑ 
फिर मिलेंगे, क्योंकि जीवों का पारस्परिक स्नेह-बन्धन उन दोनों को आगामी 
जीवन में पुन: मिलाता है ।” 


मासपा ने आदेशपूर्ण स्वर में कहा--“राहुल सावधान हो। मैं तुम्हें 
अग्नि प्रवेश की आज्ञा नहीं दे सकता । मोह-ममता को त्यांग करो, वे जड़ता 
के चिन्ह हैं । क्या मेरी शिक्षा निरर्थक करोगे ? ” 

यश्योधर ने आसुओं को पोंछते हुए कहा--“आपकी इच्छा के विपरीत कुछ 
नहीं करूँगा, किन्तु मन नहीं मानता ।” 

“साधक को पहले अपने मन को वशीभूत करना होता है। मेरा आशीर्वाद 
तुम्हारी सतत रक्षा करेगा। चलो, शीघ्रता से काष्ठ इकट्ठा करो । समय 
बहुत अल्प है । ठीक मध्याह्न में अग्नि-प्रवेश का मुह॒तं रिमपोचे ने स्थिर किया 
है । उसमें एक विपल का भी अन्तर न होना चाहिए ।” 

यह कह कर वह श्षीघ्रता से काष्ठ भारों को उठाकर एक स्थान प्र 
डालगे छगे । यशोधर को भी वैसा ही करता पड़ा । फिर दोनों में कोई वार्ता 
नहीं हुई । 

कुछ घड़ियों में काष्ठ समुचित मात्रा में इकट्ठा हो गया। मासपा ने 
दोनों चिताओं को पास-पास सजाया | जब,चिता बनकर पूर्ण हो गई, तब 


बासबा ने आकर कहा--““राहुल, हम यतियों को अग्नि-दान देने की परम्परा 
शिष्यों द्वारा प्रचलित है। शिष्य पुत्र स्थांनीय होता है, अतएवं मैं ओर मासप्रा 


दोनों चिता रोहण कर समाधिस्थ होते हैं। तुम अग्नि लिए तैयार रहो, जब 


सू्ये आकाश के मध्य भाग में प्रवेश करे, तब तुम इसे प्रज्वलित कर देना। 
समय का ज्ञान शलाका-प्रणाली से ज्ञात करते रहना | और यह द्रव्य लो, जो मैं 
मन्दिर के कोष से ले आया था। इसमें स्वर्ण, रत्न, और भारतीय मुद्रायें हैं । 
अपने घर तक पहुँचने के लिये जो आवश्यक हो, उसे ऋण-रूप में ले लेता ॥ 
घर पहुँच कर इस निधि को पूर्ण कर तिब्बत के शरणाथियों के कोष में जमा 
कर देना । मेरे गुरुदेव को, जो तुन्हारी बुआ गायत्री की कुक्षि से उत्पन्न हुए हैं, 


मेरे शत-शत प्रणाम निवेदन करना । तुम योगसाधना में स्देब प्रवृत्त रहो। . 


यही मेरा अन्तिम आशिर्वाद है। #मर्णे पद्मे हुं ।” 

यशोधर ने उनको साष्टांग प्रणाम किया। बासबा ने उसके शीश को 
छकर आशीर्वाद दिया। इसी प्रकार मासपा ने भी उसे आश्षीर्वाद दिया। वे 
दोनों काष्ठासनों पर बेठ कर समाधिस्थ हो गए। यशो तीन अंगुल की 
शलाका पृथ्वी पर स्थापित कर समय की गणना करने लगा । जहाँ मध्याह्न- 
काल आया, यशोधर ने गुरुदेव की आज्ञानुसार उनको चिताओं में अग्निप्रवेश 
कर दिया । लाल लाल लपढों ने क्षणमात्र में उनके काष्ठवत्‌ शुष्क शरीरों को 
अपने मुख में छिपा लिया । 

यशोधर का अश्रु प्रवाह उसक्री मानसिक अग्नि को शर्नें: शर्ते: बुझाने का 
प्रयत्न करने लगा । ठीक उसी सप्रय तिब्ब्र॒तेश्वर ने भारतीय सीम। में रेल-यात्रा 
आरम्भ की । 


श्छ 


अविनाश बाबू ने मणिमाला के कमरे में प्रवेश करते हुए सोत्साह कहा-- 
“सुनतीं हो, यशो सकुशल भारत आ गया है । तेजपुर से उतका तार आया है।” 

मणिमाला के कमरे में चन्द्रकला, गायत्री, विनोद और श्यामसुन्दर बेठे 
आगामी कार्यक्रम पर परामर्श कर रहे थे। आनन्द एक ओर बैठा खिलौनों 
के साथ खेल रहा था । अविनाश बाबू की ओर सबका ध्यान तुरन्त आक्रृष्ट 
हो गया । 

सबसे पहले गायत्री ने कहा-“भगवान को कोटिश:ः धन्यवाद है। भैया 
जरा वह तार दिखाइये ।” 

अविनाश बाबू ने तार समाचार का लिफाफा उसकी ओर बढ़ा दिया, 
किन्तु मणिमाला ने झपट कर उसे पहले ही ले लिया । गायत्री हाथ फैलाये 
ही रह गई । 

जब लिफाफा उसे न मिला, तब गायत्री ने मणिमाला का हाथ पकड़ते 
हुए कहा -“'पहले मैं पढ़गी भाभी !” 

“दीदी, मैं उसकी माँ हूँ, पहले मैं पढँगी ।” 

“भाभी, मैंने उसको पाल-पोस कर बड़ा किया है, मेरा अधिकार पहले 
है ।॥” 

“दीदी, मैंने उसे जन्म दिया है, मेरा अधिकार पहले है।” 

“यदि वस्तुत: तुम इसकी माँ होतीं, तो क्या उसे भगवा पहना कर घर 

से निकालतीं ओर दुगंम पहाड़ों में सन्‍्यासियों के साथ जाने की प्रेरणा देती ।” 

“इसके लिए मुझे दोष न दो, अपने भाई से छड़ो, जिन्होंने पिता के अधि- 
कार का उपयोग कर मेरे ऊपर अत्याचार किया, और मेरी इच्छा के विपरीत 
उसको जंगलों और पहाड़ों में भटकने के लिए भेज दिया ।” 

इसी वाद-विवाद में मौका पाकर चन्द्रकला ने मणिमाला के हाथ से 
लिफाफा छीन लिया और वह भागकर कमरे के बाहर जातो हुई बोली-- 
“सब से पहले अधिकार बहिन का है। अम्मा और मामी मुझे भुलाए ही 
देती हैं ।” 

चन्द्रकला अब गायत्री को अम्मा, और मणिमाला को मामी कहती थी । 
गायत्री ने उसे गोद ले लिया था, तथा अब वह उसके आग्रह से उसके साथ 
रहने लगी थी । वह उनमें इतनी हिल-मिल गई थी, मानों वह वहीं जन्मी 
हो । उसके निष्कपट स्नेह की छाप सबके मानस-पटठल पर पड़ी थी और सब 
उसे प्यार करते थे । 

चन्द्रकला के लिफाफा छीन लेने पर अविनाश बाबू ने हँस कर कहा-- 
“दो बिल्लियों की लड़ाई में बन्दर ही लाभ उठाता है।” 

मणिमाला ओर गायत्री झेंपी दृष्टि से एक दूसरे को देखने लगी | 

चन्द्रकला ने लिफाफा खोल कर पत्र निकालते हुए कहा--“मैं अपने साथ 
सबको लाभान्वित कहूँगी, अर्थात्‌ जोर से पढंगी, ताकि आप सब लोग सुन 
लें। विनोद भाई, आओ मेरे साथ तुम भी पढ़ो । बहिन को भाई के लिए 
कुछ भी अदेय नहीं है ।” 

बिनोद की उत्सुकुता कुछ कम नहीं थी । चन्द्रकला के निमन्त्रण पर वह 
उसके समीप चला गया । चन्द्रकला ने तार का फार्म उसे पकड़ा दिया, और 
पढ़ने को कहा । ै 

विनोद ने जो कुछ पढ़ा, उपम्तक आशय था--“मैं आचार्य बासबा और 
मासपा के साथ तिब्बतेश्वर का अनुसरण करता हुआ, अट्ठारह दिनों की यात्रा 


के पश्चात तेजपुर पहुँच गया । कलकत्ता होकर हांबड़ा-दिल्ली मेल से मुगल- 


सराय पहुंचूंगा । -यशोधर ।” 


# गाव ४ %७७४४४०४: 


; 

गायत्री ने पूछा--“विनू यह तो बताओ, तेजपुर से काशी का कितने दिनों 
का रस्ता है | 

मणिमाला ने कहा--“विनू, मत बताना ।” 

“विन्‌ तुम्हारा लड़का है, लेकिन मेरा भी भतीजा हैं । मिनिस्ट्री की शान 
यहाँ भी दिखा रही हो, यह न भूल जाना कि जनता होने के नाते मैं तुम्हारी 
स्वामिनी हूँ ।” 

“हाँ मैं ऐसी सेविका हूँ जिसका हुक्म आप लोगों को मानना होता है ।” 

“हनुमान जी ज॑ंसे सेवक को इच्छा भगवान रामचन्द्र कब टाल सकते थे । 
बस्तुतः सेवक ही स्वामी पर शासन करता है । भक्त के बश में हैं भगवान ।” 

अविनाश बाबू बोले--“सेवक का जब स्वार्थ-भाव लुप्त हो जाता है, तब 

ह स्वामीत्व प्राप्त करता है । त्याग से जो शक्ति प्राप्त होती है, वह अजेय 
है।” | 

“महात्मा गाँधी, और संत विनोबा ने स्वार्थ को त्याग कर ही महत्ता 
प्राप्त की है। सच्चा त्याग वस्तुतः निजत्व की भावना का त्याग है। ज॑ंसा कहा 
भी है-- 

अय॑ निज: परोवेत्ति गणना लघुचेतसां । 

उदार चारितांनाम्‌ वसुधवहि कृटुम्बकम्‌ । 

“यही संत बिनोवा का मूल मंत्र है ।” सहास्य चन्द्रकला ने योग दिया । 

“तुम अब सर्बोदयी हो गयी ?” 

“हाँ मामा जी, मैं और विनू भेया दोनों सर्वोदिय में काम करेंगे ।”” 

“साम्यवाद का सच्चा स्वरूप भी वही है।” 

“अच्छा, अच्छा अब खरबूजा रंग पकड़ने लगा ! ” मणिमाला ने हँसते 
हुए कहा । 

“अरे इसमें तअज्जुब की बात क्‍या है। खरबूजा खरबूजे को देखकर रंग 
पकड़ता ही है। यह लोकोक्ति निस्सार नहीं है।” 

“इसका मतलब यह है कि आप अब कम्यूनी चोगा उतार कर सर्वोदयी 
चोगा धारण कर रहे हैं ? 

“कम्यूनिज्म और सर्वोदय में जहाँ तक सिद्धास्तों का प्रश्न है, कोई 
अन्तर नहीं है । परन्तु साधनों में अन्तर अवश्य है ।” 

“मामाजी, साधनों के अन्तर से साध्य में भी अन्तर आता है । वस्तुत: 
साध्य को उत्कुष्टता साधना से बनती है। अनुपात से औषधि के गुणों में 
अन्तर आ जाता है ।” 

तुम्हारे कथन में कुछ सत्यता अवश्य है, चन्द्रकला । क्रान्तिकारी होने के 
नाते उसी पद्धति पर मेरा विश्वास जमा रहा, और पश्चिमीय कम्यूनिज्म के 
सिद्धान्त मेरे मनोकूल प्रतीत हुए । पश्चिमीय भोतिकवादी होने से वह भौतिक 
साधनों का आश्रय लेता है, परन्तु भारतीय सिद्धान्त इसके विपरीत सूक्ष्म 
आत्मिक तत्वों पर आधारित होने से सवंदा कल्याणमय हैं ।'' 

“अस्तु, सुबह का भूला यदि शाम को घर पहुँच जाय तो बह भूला नहीं 
कहाता !” मणिमाल। ने फिकरा कसा । 

“हमें क्या मालूम था कि सिद्धत्तों की आड़ में विश्व-विजय की अभि- 
सन्वि छिपी हुई हैं | विनोद ने पिता की सहायता की । 

“यह तो साधारण बुद्धि रखने वाला व्यक्ति भी सहज ही समझ सकता है 
कि भौतिकवादी विदेशी कभी निःस्वार्थ सहायता नहीं करेंगे । जरा साम्यवाद 
का ढिढोरा पीटने वाले देशों को देखिये, वहाँ स्वाथ्थंवाद नग्न रूप में ताण्डव 
कर रहा है । नेतृत्व अर्थात्‌ एकराधिकार प्राप्त करने के लिए एक ही सिद्धांतों 
के अनुयाथियों की उसी प्रकार हत्यायें की जाती हैं, जैसे राज्य प्राप्त करने के 
लिये उसके उत्तराधिकारियों में रक्तपात करने की परम्परा चली आती है ।” 
मणिमाला ने अविनाश बाबू पर पुनः प्रहार किया । 

“मामी जी के कथन में बहुत कुछ सत्यता है।” चन्द्रकला ने समंथन 
किया । 

“सिद्धांतों के लिए कोई नहीं जुझता। जूझन होती है अपनी महत्वा- 
कांक्षाओं की पूर्ति के लिए । जनता को पश्ु बल से पंगु बनाकर पशुओं 
की भाँति उन्हें हाँकने की क्रिया का नाम कम्यूनिज्म है। मुट्ठी भर व्यक्तियों 
में समझौता होकर पार्टी बनती है, और वह सत्ता अपना कर देश भर के 

व्यक्तियों की वैयक्तिक स्वतंत्रता हर लेती है।वह मानव को मानव नहीं 
रहने देती वरन्‌ उन्हें मशीन का एक पुर्जा बनने के लिए मजबूर करती है। 
पार्टी की दशा और भी शोचनीय होती है, वहाँ एक दूसरे से सभी शंकित 
रहते हैं । वे यह भी नहीं जानते कि दूसरे दिन का प्रात:काल उन्हें देखने को 
मिलेगा या नहीं । आप ही बताइये कि इसके अतिरिक्त कम्पूनिज्म का क्‍या 
कोई दूसरा रूप हें ?” मणिमाला ने पुनः प्रहार किया । 

“एकमना होने के लिए ऐसा किया जाता है । मानव-स्वभाव चंचल है, 
और वह बिना दबाव, अथवा भय के एक दिशा में प्रवत्त नहीं होता ।” 

“होता है, यदि उसके लिए प्रयत्न क्रिया जाय । किन्तु उसके लिए नेता 
को तपस्या और त्याग करना पड़ता है । महात्मा गाँधी ने समग्र भारत वर्ष 
की जनता को आजादी प्राप्त करने के लिये एकमन और एक-प्राण करने में 
सफलता पाई थी । आज संत विनोबा अपने त्याग तथा तपस्या से समता की 
भावना जन-जन में भर रहे हैं। तिलूंगाना में जो कम्यूनिस्ट नहीं कर पाये, 
वह सन्त ने कर दिखाया । विनोबा का मूल भंत्र स्वार्थ-त्याग आज सबके 
हृदय में घर करने लगा है ।”' चन्द्रकला ने कहा । 

गायत्री ने उनके वाद-विवाद से ऊब कर कहा-“जहाँ दो राजनीतिज्ञ 
वेठेंगे, वहाँ की शान्ति अवश्य नष्ट हो जायगी। उधर वर्षों के पश्चात्‌ मौत 
के मुख से निकल कर लड़का घर आ रहा है और इधर राजनीति के पचड़े 
उठाये जाकर आपस में नोंक-झोंक चल रही है । चाहिए था घर को बन्दनवारों 
से सजाना, भगवान की पूजा करना, भगवान का प्रसाद बाँटना, और यहाँ 
हो रहा है वाद-विवाद, झगड़ा ! मैं तो तुम लोगों की राजनीति से ऊब 
गई हूँ ।” 

विनोद ने अपनी बुआ के समंथन में कहा--“आप विल्कुल ठीक कहती हैं, 
बुआजी ।” 

“बस, यशो आ जावे, मैं उसको लेकर अलग रहेंगी, फिर तुम सब आपस 
में कटना जूझना | घर में भी राजनीति, बाहर भी राजनीति ! अजीब 
तमाशा है ।” 

“बात यह है कि तुम्हारी भाभी के मन में जो बुग्ज भरा हुआ है,वह 
कंसे दूर होगा, जब तक''''*''***** ।” अविनाश बाबू ने स्वरक्षा में कहा । 
“सारा दोष तो मेरा है। तबेले की बला बन्दर के सिर ।”” | 
“मामी जी, बन्दर नहीं बँदरिया अर्थात्‌ मेरे सिर पर रहने दीजिए ।” 
यह कहकर चन्द्रकला हँसने लगी । उसकी हँसी में सबों ने योग दिया । 
हास्य की धारा में वातावरण की शुष्कता बह गई। 
गायत्री ने कहा--“मैंने पूछा था कि तेजपुर से मुगलसराय तक कितने 
दिनों कां रास्ता है, इस साधारण प्रश्न का जवाब नहीं मिला है ।” 
“रेल का टाइम-टेबुल देखूं तो बतलाऊँ ।” विनोद ने उत्तर दिया । 
_ “देखो न, क्या उसके देखने के लिए किसी पण्डित से मुहुतं निकलवाना 
पड़ेगा ।” 
. “तब आइए, हम लोग दूसरे कमरे में चलें ।”” 
ठीक है, मैं भी यही चाहती हूँ !”? 
“अम्मा जी, क्या मैं भी चल सकती हूँ ।” घन्द्रकला ने पूछा । 
“नहीं तू भी राजनीतिज्ञ है, तू अपनी मामी-मामा के पास ठहर ।” 
यह कहकर गायत्री शीघ्रता से विनोद के साथ चली गई । 


श्री भगवान रामचन्द्र के आगमन से कौशिल्या को जितना हादिक हुए हुआ 
होगा, उससे यदि अधिक नहीं तो समतुल्य अवश्य यशोधर के प्रवास से आग- 
मन पर गायत्री को हुआ । जब दाढ़ी मूछों से मण्डित यशोधर गाड़ी से सर्व- 
प्रथम गायत्री के पैर छूने के लिए झुका, वह घबड़ा कर दो पग पीछे हट गई 
और चकित दृष्टि से उस नवयुवक को देखने लगी। मणिमाला और अविनाश 


बाबू उसकी घबड़ाहट देख खिलखिला कर हूँस पड़े । 


बंचना ] [ ३६६ 


मणिमाला ने हँडते हुए कहा-यशो, अपना नांम बताकर पहले अपना 
परिचय दो, तब तुम्हारी बुआ चरण-स्पर्श कराएगी । इतने दिनों में तुझे भूल 
गई हैं ।'' 

गायत्री ने एक बार मणिमाला और दूसरी बार यशोधर को देखां। उसके 
मन ने प्रश्व किया कि क्‍या यही यशोधर है, जो कुछ वर्ष पहले तिब्बत 
गया था ? 

यशोधर ने गायत्री के चरण-स्पर्श करते हुये कहा--'बुआ जी, मैं यशोधर 
आप को प्रणाम करता हूँ ।” 


वाणी पहचान कर गायत्री का भ्रम दूर हो गगा, उसने अश्र्‌-पुरित नेत्रों 
से उसे उठाते हुए कहा-“बेटा यशों, तू इतना बदल गया ।” कहते 
कहते विद्चल हो उसने उसका शिर चूम कर बलेया ली। इसके बाद उसकी 
ठोड़ी पकड़ कर उसे देखते हुए बोली-'तू अब दाढ़ी मूछों वाला हो गया ! ”” 


यशोधर हँसने लगा । इसके पश्चात्‌ उसने क्रमश: मगिमाला, अविनाश 
बाबू और विनोद के चरण-स्पर्श किए। नागार्जुन एक ओर खड़े उनका 
मिलन देख रहे थे । जब यशोधर ने उनकी चरण वन्दना को, तब नागार्जुन 
ने आशीर्वाद देकर पूछा--“महात्मा बासबा और मासपा को कहाँ छोड़ 
आये ?” 

बासबा और मासपा का नाम सुनकर गायत्री का मुख अकस्मात पीला पड़ 
गया । वह भयाकुल दृष्टि से चारों ओर देखने लगी । सबों ने गायत्री का यह 
भाव परिवतंन लक्ष्य किया । बासबा से सम्बन्धित घटनायें, जो अभी तक 
विस्मृत थीं, उभर आई और वह रेल के डिब्बे की ओर देखने लगी । 

यशोधर ने उत्तर दिया-“उन दोनों ने अग्नि-समाधि ले ली ।” 

नागार्जुन ने पूछा-“अग्नि समाधि ले ली, क्या मतलूब ?” 

कुछ अपराधों के प्रायश्चित स्वरून वे दोनों चितारोहण कर समाधिस्थ 


हुए और मैंने उतकी आज्ञानुसार चिता मैं अग्नि लगाई। उन्होंने निर्वाण प्राप्त 
कर लिया ।” 

“ऐसा उनसे क्या अपराध हुआ ?” 

“महाँषि बासबा ने तिब्बतेहर के देश-त्याग में सहायता देने के लिए 
प्राकृतिक शक्तियों को अपनी योग शक्ति से सँचालित करने का अपराध 
किया था ।” 

“वह किस प्रकार ?”! 

“चीनी सेनाओं ने ल्हासा के चारों ओर इतना कड़ा घेरा डाल रखा था 
कि कोई पक्षी पर नहीं मार सकता था | तिब्बत की राज्य सभा ने तिब्बतेश्वर 
को अविलम्ब देश त्याग कर भारत मैं शरण लेने का परामर्श दिया। किस्तु 
प्रश्न था कि कंसे चीती सेनाओं के घेरे से निकला जाय ! लड़-भिड़ कर 
निकलना असम्भव था, क्योंकि चीनी सेना संख्या में अधिक थी और उनके 
पास आधुनिकतम हथियार थे, जिनका मुकाबला तिब्बती सेना कदापि न कर 
सकती थी । केवल देविक सहायता से वह सुरक्षित तिब्बत त्याग सकते थे । 
अतएव एक राज कमंचारी ने इस कार्य के लिए बाप्बा की सहायता मांगी । 
बासबा ने देशहित और राज्यहित के लिए सहायता देना स्वीकार किया । 
नव वर्ष के प्रथम दिन तिब्बत त्यागने की तिथि निश्चित हुई थी । तिब्बतेश्र 
के साथ उनके सभासदों और कोष को भी ले जाना था । इतने व्यक्तियों तथा 
सामान के साथ उनके घेरे से तब तक निकलना सम्भव नहीं था, जब ठक कोई 
ऐसी प्राकृतिक हलचल न उत्पन्न की जावे, जिध्षसे उनका घेरा स्वयमेव नष्ट 
हो जाय और वे स्वयं अपनी प्राण-रक्षा में संडगन हो जाँय । इस उद्वं श्य से 
बासबा ने अपने योगबल से भयंकर अंधड़ उत्पन्न किया, जिससे उनकी सारी 
व्यवस्था भंग हो गई । अकस्मात्‌ उसी दिन मुझे चीनी शिविर में उनके एक 
शक्ति शाली व्यक्ति काँग ने पकड़ मँगवाया था । काँग ने मेरा परिचय प्राप्त 
कर बड़ी उदारता से मेरे साथ व्यवहार किया और मैं भोजन कर सो गया। -: 
जागने पर देखता हूँ कि बड़ा भीषण तूफान उठा हुआ है। अपने जीवन में 
ऐसी विकराल आँधी मैंने न देखी और न सुनी थी । उनके शिविर आंधी में उड़ 
रहे थे, उनके खूँटे उखड़ गये थे। बन्धन टूट गए थे । रेत की कंकणियों को _ 
उड़ाती हुई झंझा थपेड़े मार रही थी, रेणु के छोटे-छोटे कण उनकी आँखों में 

बरबस घुसकर उन्हें अन्धा बना रहे थे। उस आंधी तूफान से उनका समस्त 
प्रबन्ध उलट-पलट गया । ऐसा अवसर पाकर तिब्बरतेश्वर बिना किसी कठिनाई 
के उनकी आंखों के नीचे से होकर निकल गये, और रातोरात चलकर उनकी 
पकड़ से बाहर हो गए ।”” 

मणिमाला ने पूछा--“चीनियों के वायुयान भी क्‍या उस आंधी में नष्ट 
हो गये थे ? वे तो बड़ी सुगमता से उनका पीछा कर सकते थे ।” 

“इसका प्रबन्ध भी महर्षि बासबा ने किया । उन्होंने ठिव्बत के उस प्रान्त 
के आकाश को, जिधर से उनके जाने की योजना बनी थी, अत्यन्त घने बादलों 
से आच्छादित कर दिया, जिनको बेधकर देखना असंभव था। चीनियों के 
वायु यान उड़ते थे, किन्तु वे तिब्बतेश्वर को देखने में असमर्थ थे । एक दिन 
जब हम लोग ची दरें पर थे, चीनी वायुयानों का रव हमने सुना, किन्तु घटा 
टोप बादलों के कारण न वे हमें देख सके और न हम उनको ।” 

'क्या उनके वायूयान बादलों के नीचे नहीं उड़ सकते थे ?“ 

“प्रयत्न उन्होंने अवश्यं किया होगा, परन्तु वे सफेल नहीं हुये । पृथ्वी तल 
के समीप उड़ने की क्षमता इसलिये नहीं थी कि पहाड़ों के श्वंगों से टकराने 
का भय था । महर्षि बासबा ने अपने प्रबन्ध में कोई सन्धि नहीं छोड़ी ।”? 

“यह तो बड़ी आश्चये-जनक घटना है” 

“हाँ मां, योग का ऐसा चमत्कार आधुनिक यूग में न देखा और न सुना 
गया है । और इससे भी अधिक चमत्कारिक बात यह है कि बादल उतने दिनों 
तक बराबर छाये रहे , जितने दिनों तिब्बतेश्वर को भारत-सीमा तक पहुंचने 
की आवश्यकता थी ।” 

“अर्थात्‌ बादल पन्द्रह-बीस दिनों तक बराबर छाए रहे ?” 

“हाँ, और वे उसी दिन फटे तथा सूर्य भगवान के दर्शन हुये, जब तिब्बते- 
श्वर और हम भारत सीमा में सुरक्षित पहुँच गये।”” 

“इतने दिनों तक सूर्य बिल्कूल नहीं निकला ? ” 

“नहीं, एक क्षण के लिये भी नहीं । पवन भी इतना प्रबल था कि पैर 
पृथ्वी पर टिकते ही न थे, किन्तु फिर भी हवा की प्रचंडता हमारे चलने में 

बाधक नहीं थी, बल्कि यदि मैं कहँ कि वह हमें ठेलती हुई अग्रसर कर रही 
थी, तो अतिशयोक्ति न होगी ।पृथ्वी पर चलते हुये भी हमें यही प्रतीत होता 
था कि मानों हम हवा में उड़ रहे हैं। ऊची-नीची घाटियाँ, ऊबड़-खाबड़ मार्ग 
हम बिना किसी श्रम के और थकान महसूस किये पार करते हुए अग्रसर होते 
जाते थे। महीनों का रास्ता हमने केवल अट्ठारह दिनों में पार किया ।” 

“रास्ते में तुम्हारे खाने-पीने की क्‍या व्यवस्था थी ? किसी कृषक अथवा 
भेड़ चराने वालों के घर रात्रि में अवश्य ठहरते रहे होंगे ? ” 

“नहीं माँ । गुरु करपा से हमें भोजन की कोई आवश्यकता नहीं हुई। 
महर्षि के आदेशांनुसार हमने 'सांगिका' नामक लता की बहुत सी फलियाँ 
तोड़कर अपने पास रख ली थीं। चार-चार दिनों के अन्तर में हम एक-एक 
फली भग्नि में भून कर उसके बीज खा लेते थे, जिसमें हमें भूख-प्यास कुछ न 
लगती थी । हमारा शरीर इतना हलका हो गया था कि हमें उसका कोई 
भार प्रतीत नहीं होता था । रात्रि में केवल डेढ़-दो प्रहर विश्राम करते थे, 
पत्थरों की शिलाओं पर, और एक कम्बल से हमारा जाड़ा मिट जाता था। 
यह सब सांगिका के प्रभाव से होता था । अन्न खाने से ही सरदी-गरमी 
सताती है । मैं तो अब इस सिद्धांत पर पहुँचा हूं कि अन्न ही सब रोगों की 
जड़ है ।” 

विनोद ने सहर्ष पूछा--“यशो, सांगिका की कुछ फलियां अपने साथ लाये 
हो क्‍या ? ” ! 

“हमने उस लता से बहुत फलियाँ तोड़ ली थीं । उसमें से बहुत कम खर्च 
हुई है, शेष मेरे पास हैं।” 

“जरा देखूँ तो, बड़ी अद्भू त वस्तु है। अभी तक हम सुनते ही थे कि 
पहाड़ों पर ऐसे फल-फूल, कन्द-मूल है, जिनको खा लेने से भूख नहीं लगती, 
जिनका व्यवहार तपस्वी और साधक करते हैं ।” 

यशोधर ने अपना उत्तरीय खोंछ कर सब फलियां विनोद को पकड़ा दीं। 
एक-एक उठाकर सब लोग देखने लगे । 

विनोद ने कहा-“ये तो लुबिया की फली की भांति हैं ।” 

“जी हां, इनको कच्चा नहीं खाया जाता । अग्ति में भूनने से इनके बीज, 
जो चावल की तरह होते हैं, पक जाते हैं। एक फली में आठ5-दस बीजों से 
अधिक नहीं निकलते । उनमें से जो कच्चे रह गये हों, उन्हें फेंक देना. चाहिये। 
बीज पकने पर बित्कूल भात-कणों के समान श्वेतवर्ण के हो जाते हैं । छः 
सात बीज खाकर पानी पी लेने से, थोड़ी देर बाद ऐसा मालूम होता है कि 
मानों अभी भर पेट खाया है। चार दिन तक न भूख लगती है और न प्यास 
है, परन्तु बीच-बीच में जल पी लेना चाहिए, जिससे रक्त में जल की 
कमी न होने पावे ।” 

“भूख बिल्कूल नहीं लगती ? 

नहीं, किसी वस्तु के खाने की इच्छा तक नहीं होती, यहाँ तक कि दूध 
पीने की भी नहीं । केवल जल पीजिये, यद्यपि प्यास सताती नहीं । गुरुदेव 
बताते थे कि योगियों के कश होने का यही कारण है कि वे जल भी नहीं 
पीते, इससे रक्त गाढ़ा होकर सूखने लगता है; और प्राणायाम से वह संचा- 
लित होता रहता है ।”! 

“कमजोरी बिल्कुल नहीं आती ?” 

“नहीं, वरन्‌ इसके विपरीत अदम्य तेज और शक्ति रहती है । 

“बड़ी अद्भुत बात है । काश, यदि इसकी खेती की जाने लगे, तो संसार 
की अन्न-समस्या का अन्त हो जाय ।” 

“परन्तु भैया, यह गृहस्थों के लिये नहीं है | यह बड़े दुर्गंम स्थानों में स्वत: 
उत्पन्न होती है, और प्रकृति भी बड़ी सतकंता से इसकी रक्षा करती है। इस 
लता के समीप चारों ओर वृश्चिक लता होती है, जिसका काँटा छ जाने से 
बिच्छ के डंक मारने की सी पीड़ा होती है । अनजान व्यक्ति यदि इसकी फलियां 
तोड़ने का प्रयत्न करेगा, तो वह वृश्चिक छता के कांटों का शिकार होगा, 
ओर वह तोड़ना भूल कर प्राण बचाने के लिए भागा-भागा फिरेगा। मैं उन 
कांटों का शिकार हो चुका हूँ ।” 

“अच्छा ! तुम ठीक कैसे हुए ? क्‍या बासबा ने मंत्र-बल का प्रयोग 
किया था ।” 

“नहीं भैया; उन्होंने मन्त्र बल का प्रयोग नहीं किया, और न उसकी कोई 
आवश्यकता ही थी । इसी वृश्विक लता के समीप एक दूसरी लता पैदा होती 
है जिसका रस क्षत-स्थान पर लगा देने से विष तुरन्त उतर जाता है। वही 
उन्होंने किया ।” 

गायत्री ने कहा--“भगवान की महिमा अपरम्पार है । 

नागाजु न ने कहा-“'वत्स तुम इस सांगिका लता का गुण बखान करने 
लगे, और प्रस्तुत विषय भूल ही गए। आचार्य बासबा को अग्नि-प्रवेश करने 
की क्‍या आवश्यकता हुई ?” 

“भदंत जी, उनका कहना था कि उन्होंने अपनी योगशक्ति से प्राकृतिक 
नियमों का उल्लंघन, उनको स्वेच्छानुसार संचालित करके किया है। यह 
उनकी दृष्टि में यौगिक शास्त्र के अनुसार महान अपराध था। इससे अहंकार 
उत्पन्न होने की संभावना रहती है, जो योग-साधकों के लिए वर्जित है तथा 
गुरुतर अपराध होने के कारण प्रायिश्चत अपेक्षित है ।” 

“यह तो उन्होंने लोक-कल्याण के लिए किया था, स्थार्थ-साधना के लिए 

नहीं ।” ४ 

“इससे अधिक परोपकार, देशोपकार और क्या होगा, किन्तु वह किसी 
प्रकार माने नहीं, यद्यपि आचाय॑े मासपा ने भी उन्हें तकों से परास्त करने 
का यत्न किया था ।” 

“और आचार्य मासपा ने क्‍यों प्राण त्याग किये ? ” 

“इसके मूल कारण आप ही थे भदंत जी ! ” 

“मासपा के प्राण त्याग करने का कारंण मैं था ? वत्स, तुम क्‍या 
कहते हो ? ” 

“डोर जी को तो आपने ही मासपा के साथ भेजा था ! / 

डोर जी का नाम सुनते ही नागाजुन का चेहरा उतर गया। वह भीत | 


दृष्टि से उसकी ओर देखने लगे । 
“डोरजी ने कया अंपना भेद प्रकट कर दिया था ?” 
“उसने नहीं, किन्तु घटनाओं ने स्वयं प्रकट कर दिया ।” 

“वह कैसे ?”' 

यशोधर ने विनोद की ओर देखा, फिर कहा--“उसकी कहानी बड़ी 
है, और यह उपयुक्त अवसर भी नहीं है । 

नागाजूु न चुप होकर सोचने लगे। 

गायत्री ने कहा-“क्या स्टेशन पर ही सब बातें हो जाँयगी १ घर नहीं 
चला जायगा ?” कहते-कहते उसकी दृष्टि चन्द्रकला पर गई, जो एक ओर 
दुबकी खड़ी आनन्द का मन बहला रही थी । उसने उसे बुलातें हुए कहा-- 
“अरी चन्द्रा, यहाँ आ, अपने भाई से नहीं मिलेगी क्‍या ? ” 

यशोधर की दृष्टि उधर गई | गायत्री के अह्वात पर वह यशोधर के 
समीप आई, और प्रणाम करती हुई बोली-“भैया, आप प्रसन्न तो हैं । 

यशोधर ने प्रश्त भरी दृष्टि से मणिमाला, और गायत्री की ओर देखा। 
गायत्री ने मुस्क्राते हुए कहा-“यह मेरी दत्तक पुत्री है। नाम चन्द्रकला 
है। विनोद की बीमारी में मैंनें इसे अतायास पाया, यह पहले विनोद को 
धरमं-बहिन बनी, पीछे मेरी पुत्री । महिला विद्यालय में संस्कृत प्राध्यापिका 
थी, किन्तु मैंने नौकरी छुड़वा दी, अब मेरे साथ रहती है। तेरे प्रवास में 
मैंने यह पुत्री पाई है।” 

“वाह बुआ जी, तब तो मैं फिर प्रवास में जाऊगा, जिससे तुमको दूसरी 
पुत्री मिल जाय ।” उसके कथन से सभी हँस पड़े । 

गायत्री ने हँसते हुए कहा-' प्रवास मैं अब क्‍यों जाने दूंगी । अब तेरे 
रहने से एक दूसरी कन्या अपनी पुत्र-बध्‌ बनाकर जाऊंगी। बहुत जल्द तेरे 
गले में वह सांकल डाल दूंगी, जो तुझे घर से जकड़ देगी। भाभी, यशो का 
विवाह मैं करूगी और विनू का तुम करना । ठीक है न ?” 

“तुम दोनों का विवाह करना दीदी । इन दोनों को तुमने ही पाल-पोस 
कर बड़ा किया है । ये दोनों तुम्हारे ही बच्चे हैं ।” 

“नहीं मैं अन्याय नहीं करूँगी । बड़ा तुम्हारा है और छोटा मेरा ।” 

अविनाश बाबू ने कहा-“हिस्सा बांट घर में करना। बाजे वाले प्रतीक्षा 

कर रहे हैं ।” 
“ यशोधर ने पूछा-“बाबू जी, बाजे वाले कंसे ? ” द 
“यह सब बातें अपनी बुआ से पूछी, मैं कुछ नहीं जानता । सब उन्हीं का 
प्रबन्ध है ।” | 
मणिमाला ने हँसते हुए कहा-“तू प्रवास से लोटा है, इसलिए तेरे 
स्वागत में दीदी ने पुलिस बेंड मँगवाया है । गाजे-बाजे से तेरा प्रवेश घर में 
होगा । रास्ते भर रुपयों-पैसों की उछाल होगी । घर में अलग बाजे बजेंगे । 
सत्यनारायण की कथा कराई जायगी, एक सौ आठ ब्राह्मणों को भोजन का 
निमन्त्रण दिया गया है। हवन, जप, यज्ञ सब होंगे और न-मालम वह क्‍्या- 
क्या करेंगी, बस वही जानती हैं ।', | 
यशोधर ने चकित होकर पुछा--“बुआ जी, आप यह क्‍या तमाशा कर 
रंही हैं ?” 
“तू पूछने वाला कौन है ? जो मेरा मन है, वह करती हूँ । चल, गाड़ी _ 
में बेठ ।” 
“चन्द्रकला ने हँसते हुए कहा--“'भंया, मोटर फूलों से सजाई गई है ।” 
“तू चुप रह चन्द्रा, तेरे विवाह में इससे चोगुना करूँगी, तू यज्यों से ईर्ष्या 
मत कर ।? 
यह कह कर वह॒ यशोधर का हाथ पकड़ कर घसीटती हुई सबसे आगे 
चली । सब लोग उनका अनुसरण करने लगे । 

रात्रि के एकान्त में भी मणिमाला को नीद नहीं आ रही थी। वह 
विकलता से करवटें बदल रही थी। उसका मस्तिष्क अनेक चिन्ताओं से 

दुखित, क्लाम्त और परेशान हो गया था। उसका विचार-कोष भेवर की 
भाँति मंडरा रहा था, जिसमें कोई एक विचार स्थिर नहीं रहने पाता । वह 
अजीब उल्झनों में पड़ी हुई उन्हीं में डूब-उतरा रही थी । 

उसकी विकलता देखकर अविनाश बाबू ने पूछा-“क्या बात है ? नींद 
नहीं आती क्‍या ९” 

उसने कोई उत्तर नहीं दिया, जैसे उसने सुना ही न हो । 

थोड़ी देर प्रतीक्षा करने के पश्चात्‌ उन्होंने फिर पूछा-“बोलती क्‍यों नहीं, 
क्या बात है ?” 
मणिमाला ने रुद्ध कण्ठ से कहा--“क्या बोल ? घर में और बाहर जब 
विरोधाग्नि प्रज्वक्तित है, तब क्या छिसी को नींद आ सकती ?” 

“अब तो घर में कोई विरोध नहीं है । मैंने तुम्हारे नेतृत्व में चलना 
स्वीकार कर लिया है। जब घर का विरोध मिट गया, तब बाहर के विरोध 
का मुकाबला किया जा सकता है ।” 

“तुम्हारा क्या विश्वास ? अभी जब धक्का लगा, तब तुम्हारी बुद्धि ठीक 
राह पर आई, किन्तु वह कब तक स्थिर रहेगी, नहीं कहा जां सकता ।” 

“मेरा ऐसा अविश्वसनीय आचरण तो कभी नहीं रहा ! 

“जब हम दोनों क्रान्ति में संलग्न थे तब नहीं था, किन्तु बाद में परिवतेन 
हो गया । ऐसा परिवतंन, जिसने देश को पुनः गुलाम बनाने का रास्ता 
खोला । सरहद पर चीनियों की हलचलें बढ़ रही हैं। तिब्बत के पश्चात्‌ 
अब उनका आक्रमण भारत पर होगा, ।|और हमारे देशवासी ही उनकी 
सहायता करेंगे, यह कसी विडम्बना है ! विनोद और तुम आगे बढ़कर उनका 
स्वागत करोगे ! ”' 

“कैसी बातें तुम करती हो ! मेरी आँखें खुल गई हैं ।” 

“किन्तु उनको बन्द होते क्‍या देर लगती है। जहाँ सिद्धान्त का भूत 
सवार हुआ, वहाँ तुरन्त परिवर्तन हो जायगा ।” 

“जब इतना अविश्वास है, तब मेरे पास कोई उपाय नहीं है ।” 

“उपाय है, यदि उसे करने का बीड़ा आप उठायें। विश्वास बातों से 


४०५६ ] [ वंचनां . 


नहीं कर्म से होता है ।”' 

“तुम मुझसे कौन काम करवाना चाहती हो ? ” 

“मैं नहीं करवाना चाहती, आप स्वयं स्वेछा से करें। प्रायश्चित मन के 
परिवर्तन से होता है, और जो काम प्रायश्चित के लिए आवश्यक हैं, वे 
यदि निष्ठा पूर्वक किये जाते हैं, तब विश्वास भी उत्पन्न होता है। विश्वास के 
लिए कर्म आवश्यक है ।” 

“कहता तो हूँ श्रीमती जी, आप मुझसे प्रायक्चित में कोन सा काम 
करवाना चाहती हैं ?” 

“आप स्वयं क्‍यों नहीं सोच सकते ? ” 

“देवी जी को जो अभीष्ट हो, वह करने में सद्य:ःफल की प्राप्ति होगी ।”” 

“देखिए, व्यंग्य मत बोलिए ।/! 

“मैं व्यंग्य नहीं, तथ्य कहता हूँ, जब आपका नेतृत्व स्वीकार कर लिया है 
तब आपका आदेश पालन करूँगा | यदि क्रान्ति में मैं तुम्हारा नेता था, तो 
अब शान्ति में तुम नेतृत्व करो, मैं तुम्हारा अनु गमत्न करूँगा ।” 

“यदि यह बात आप सत्हृदय से कहते हैं, तब आप अपने अनुगाभियों 
को चीन से लड़ने के लिए सन्नद्ध कीजिए । जो पंचमाँगी बनाए गए हैं, उनको 
देश के प्रति वफादार बनाइए । वे देश का सौदा न कर उस पर अपने प्राण 
निछावर करें । 

“इसमें क्या कोई सनन्‍्देह है ! मैं विश्वास दिलाता हूँ कि अपनी: पार्टी के 
सदस्यों को देश-रक्षा के लिये तेयार करूँ॥ । तुम भी सहयोग करो ॥” 

“मैं तो आपसे सहयोग मांगती हूँ मेरा तो यह कत्तंग्य ही है। जिंतने 
चीनी देक्ष में रह रहे हैं, उनकी कड़ी निगरानी की जा रही है । उनकोः 
पंजीबद्ध किया जा रहा है। उनको तो सहज ही दबाया जा सकता है, 
क्योंकि उनका रूप खुला हुआ था । असली डर तो है - भारतीयों से, जिन पर 
चीन के कम्थूनिज्म का रंग चढ़ा हुआ है, ओर उसी के लिये आपक्रा सहयोग 
चाहती हूँ । आप उस पार्टी के संचालकों में थे, मुझे उनके नामों को' सूची 
दीजिए, ताकि उन पर निगरानी रखी जा सके ।” 

“यह तो विश्वासघात होगा ।” 

“देखिए आई न वही कठिनाई ! देश के साथ जो गद्दारी कर रहे हैं, उन 
गंद्दारों का नाम बताने को आप विश्वासघात कहते हैं ? 

“जब तक कर्म प्रकट रूप नहीं धारण करता, तब तक कानून लाचार रहता 
हैं। केवल विचार-मात्र कभी दण्डनीय नहीं है ॥” 

“यह ठीक है, अभी कानूनी काररवाई कहाँ की जा रही है ? सावधानी 
और सतकंता की ओर यह पहला कदम है। निगरानी रखना सतर्क 
रहना है ।” 

“यदि मैं स्वयं उनको रास्ते पर ले आऊँ तब ? अभी तक उनको चीन के 
विश्वासघात का पता नहीं है। जब मैं ली का मृत्यु-वक्तव्य तथा यशोधर का 
वर्णित वृत्तान्‍्त बताऊंगा, तब मुझे विश्वास है कि उनके विचारों में उसी 
प्रकार परिवर्तन हो जायगा, जंसा मेरे में हुआ है ।” 

'तब आप हृदय-परिवतंन में विश्वास करते हैं ? 

“बेशक, परिस्थिति परिष्कत हो जाने से दृष्टिकोण भी परिवर्तित होना 
स्वाभाविक है।” 

“तब हमारे देश को कम्यूनी सिद्धान्तों की कोई आवश्यकता नहीं है ! ” 

अविनाश बाबू अपनी स्वीकारोक्ति से फेस गए । उन्होंने कोई उत्तर नहीं दिया 

“बोलिए, उत्तर दीजिए ।” 

“तुम तो बकीलों-सी जिरह करती हो ।” 

“मैंने जिरह कहाँ की ! आप हृदय-परिवतंत का समर्थन करते है, इसी 
आधार पर मैंने भी प्रश्न किया है |” 

“देखिये, जहाँ तक साध्य का प्रश्न है, उनमें कोई अन्तर नहीं है, केवल 
साधनों में यह अन्तर लक्षित होता है ।” 

“साध्य तो गौण हैं, वस्तुत: साधन ही प्रधान हैं । साधनों से ही साध्य 
की महत्ता घटती-बढ़ती है । कम्यूनिज्म एक साधन है, जिसमें विद्रोह, हत्या, 
खून-खराबी निहित है, उसमें एक मानव पार्टी की मशीन का पुरजा होकर 
अपनी मानवीय भावनाओं का खून करने के लिये तैयार किया जाता है। वह 

कालान्तर में हत्या तथा रक्तपात का समर्थक बन जाता हैं, भर्थात्‌ वह मनुष्य 
से पशु हो जाता है । हमें ऐसा राजतन्त्र न चाहिए | हम इन्सान को इन्सान 
बने रहने देना चाहते हैं। आप के ही कथनानुसार जब व्यक्ति को परिस्थितियों 
का ज्ञान हो जायगा, तब स्वयमेव उसमें परिवर्तत होगा । मनुष्य विवेकशील 
प्राणी है। उसका विवेक जाग्रत कीजिए, वह स्वयं आप से सहयोग करेगा ।”” 

“इस व्यर्थ की बकवास से कया मतलब ! आप जैसा कहेंगी, वैसा किया “ 
जायगा ।” 

“अब मैं आप का ध्यान घर की ओर आकर्षित करती हूँ | आपको यह 
मालूम हो गया है कि विनू चिन नामक चीनी सुन्दरी के मोहजाल में फंस गया 
था, ओर वह मुख्यतः: उसी के आकर्षण से देशविरोधी संगठन में सम्मिलित 
भी हुआ ।” 

“हाँ, ली के वक्तव्य और यशोधर के कथन से इसकी पुष्टि होती है ।”” 

“तब इन वयस्क पुत्रों का विवाह करना क्‍या आवश्यक नहीं है ? ” 

“किन्तु उनकी सहमति भी तो होनी चाहिए ।” 

“डाक्टर रोगी की सहमति की कोई परवाह नहीं करता ।” 

“आपरेशन के पहले उसकी या उसके अभिभावक की सहमति आवश्यक 
होती हैं ।'' 

“विवाह आपरेशन नहीं है । 

“इससे बड़ा आपरेशन शायद ही कोई दूसरा हो ।” 

“यदि ऐसा है तो स्वर वृत्तियों का तो आपरेशन होना ही चाहिए।” 

“ठीक है कीजिये, किन्तु मेरा ऐसा विचार है कि विनू अब प्रायश्चित 
करने जा रहा है। योवन की लहर उसे कुछ समय के लिए पथ-म्रष्ट कर 
दूसरी दिशा में ले गई थी, किन्तु अब वह संभल गया है । वह अब सर्वोदय की 
ओर अग्रसर हो रहा हैं। इसके अतिरिक्त उसके मन में अब चीनियों के प्रति 
विद्वेषाग्न सुलग रही है, वह जब तक देश को सन्नद्ध नहीं कर छेगा तब तक 
विश्राम नहीं लेगा । और इसीलिए वह विवाह भी नहीं करेगा ।” 

“मैंने सोचा था कि चन्द्रकला से यदि उसका विवाह कर दिया जाय तो 

ठीक रहेगा ।” 

“किन्तु वह उसे बहिन बना चुका है ।” 

“मैं भी तो तुम्हें नेता और दादा कहती थी, किस्तु''''।” 

“वह पतन मेरी ओर से हुआ था ।” 

“नहीं, दोनों ओर से समान-रूप में हुआ था ।” 

“चलो आज तुमने स्वीकार तो किया ! ” यह कह कर वह हँसने लगे। 

“पुरुष और नारी दोनों एक दूसरे के प्रक हैं। जब वे साथ साथ रहते 
हैं, और कोई ऐसी बाधा नहीं है, जिससे विवाह न हो सके, तब प्रकृति उनमें 
पारस्परिक आकषंण उत्पन्न कर देती है ।” 

“किन्तु यहां बाधा है । चन्द्रकला को गायत्री ने गोद लिया है और विनू 
उसे बहिन मानता है ।” 

“मैं समझती हूँ कि गायत्री दीदी को भी यह सम्बन्ध मन्‍्जूर होगा ओर 
विनू भी अपने मन से उस संकोच को दूर कर सकेगा ।” 

“मैंने जब तुम्हारा नेतृत्व स्वीकार कर लिया है, तब मैं अपनी ओर से 
कोई थधिवाद उपस्थित नहीं करूँगा ।”” 

“ठीक है, तुम यदि मौन रहोगे, तो मैं सब ठीक कर लूंगी ।” 


“आप की अब दोनों चिन्तायें दूर हुई! ? यदि कोई तीसरी चिन्ता हो, तो 
वह भी बताइये ।” 

“यशो के लिए क्‍या सोचते हो ? ” 

“यदि एक सुझाव रखूँ तो क्या उस पर विचार करोगी ?” 

“हाँ, शौक से कहिये ।” 

“मेरा सुझाव है कि यशो का विवाह यदि चन्द्रकका के साथ कर दिया 
जाय तो दूध-दोहनी दोनों रह सकती हैं ।” 

“कैसे ??' 

“वबिनू भी धर्मंसंकट में नहीं पड़ेगा, और गायत्री को अधिक रुचिकर 
होगा ।” 

“और विन ?” 

“जैसा में कह चुका हूँ, वह विवाह के लिये कदापि तैयार न होगा । 
ओर फिर उससे, जिसे वह अपनी बहन बना चूंका है ! उसके लिये कोई 
दूसरी लड़की ढूंढ़ लो, या वह्‌ स्वयं अपने लिये ढूँढ़ लेगा । युग की पुकार 
के अनुरूप हमें इस प्रश्न को उन्हीं पर छोड़ देना चाहिए | दहेज प्रथा का तभी 
अन्त होगा ।” 

किन्तु हमारे सामने दहेज का कोई प्रश्न नहीं है । हमारे-तुम्हारे विवाह 
में भी नहीं था ।”” 

जब युवक-युवतियां स्वेच्छा से विवाह सम्बन्ध करेंगे, तब उनके अभिभा- 
बकों में दहेज मांगने या देने कोई प्रइन ही न उठेगा ।? 

“किन्तु इससे पुरानी परम्परा नष्ट हो जायगी । समाज में व्यभिचार बढ़ 
सकता है । 

“हमें अपने युवक-युवतियों पर विश्वास करना चाहिए । इस बड़ी बराई 
को मिटाने के लिए यदि थोड़ी बुराई का सामना करना पड़े तो, वह हमें करना 
ही चाहिए ।” 

“इन सामाजिक प्रश्नों को छोड़ो । तुम चाहते हो कि चन्द्रकला का विवाह 
यशोधर से कर दिया जाय ? ” 

“हां, मेरा सुझाव तो यही है, फिर तुम्हारी ज॑सी इच्छा ।” 

“यहाँ इच्छा का प्रश्न नहीं है, गृहस्थी की व्यवस्था का प्रश्न है ॥ मैं 
स्वीकार करती हूँ कि यह सुझाव उत्तम है ।/! 

“घन्यवाद ! आप अब निश्चिन्त होकर सोयिए। कल प्रात:काल गायत्री 
से बात करना और चन्द्रकला का भी मत जानने का प्रयत्न करना ।” 

“हां, ऐसा ही करूंगी । ” 

इसके पद्चात्‌ पति-पत्नी में कोई संलाप नहीं हुआ । 

दूसरे दिन प्रात:काल की चाय पीने के लिए दम्पति बंठे ही थे कि अविनाश 
बाबू अपने घर के बाहर कोलाहल सुन कर चौोकन्‍्ने हुए और उत्कंठित नेत्रों से 
उस ओर देखने लगे । मणिमाला ने प्यालों में चाय ढालते हुये कहा--''पहले 
चाय पी लीजिए, फिर उधर ध्यान दीजिए । यह॒ तो आजकल की दैनिक 
घटना हो रही है ।” 

अविनाश बाबू चुपवाप चाय पीने लगे । 

मणिमाला ने चाय पीते हुए कहा-“नागार्जुत ने ही छिपाकर चिन को 
यशोधर के साथ भेजा था, और उसने यह भेद हम लोगों पर प्रकट नहीं 
किया ।” 

“किसी का गुप्त भेद प्रकट करना भी तो अनुचित है। एक प्रकार से 
उसने हमारे साथ भलाई की, जो चिन को भारत के बाहर भेज दिया। उसके 
यहां रहते हुए संभव था कि ली क॑ साथ जो कांड घटित हुआ है, बैंसा ही विनू 
क॑ साथ होता । विनू का गुप्त प्रणय भी समाज में प्रकट नहीं हुआ ।” 

“किन्तु ली के हत्याकान्ड में विन का नाम आ ही गया। जनता की दृष्टि 
में हम लोग कुछ गिर गये हैं ।” 

“नहीं, ऐसी बात नहीं है, बस्तुतः वह उसकी रक्षा के लिए ही गया था, 
और यही बात जनता जानती है ।” 

“मेरा मतलब था, चीनियों के साथ हमारे वंश के सम्पंक की ।” 

“उससे कया हानि होती है ? चीनियों के प्रपंच में समग्र भारत फंस गया 
फिर हमारी क्‍या बिसात ! ” 

“चीनियों ने हमें बुरी तरह धोखा दिया हैं। बिल्कुल पीठ में छुरा भोका 
है । मैंने कल तुम्हें एक बड़ा गम्भीर समाचार नहीं बताया ।” 

“राज-काज के गुप्त भेदों को मैं जानना भी नहीं चाहता ।' 

“वह अब गुप्त नहीं रहा | आज या कल वह समाचार अवश्य दैनिक 

पत्रों में छप जायगा ।” 

“तब फिर तुम बता सकती हो, यदि तुम्हारी ऐसी ही इच्छा हो ।” 

“वह मैं तुम्हें अवश्य बताना चाहती हूँ, क्योंकि जिसकी हम आशंका कर 
रहे थे, वह घटित हो गया ।” 

“अर्थात्‌ 2 

“अर्थात्‌ यह कि चीनियों ने मेक मोहन रेखा का उल्लंघन कर भारतीय 
भूमि पर अधिकार कर लिया है ।” 

“बाँध बांधने के पहले ही बाढ़ आ गई ?” 

“हाँ, हम कोई प्रबन्ध नहीं कर सके, और चीनियों ने तिब्बत को अधीन 
करने के पश्वात्‌, भारत की ओर अपने पग बढ़ाना आरंभ कर दिया है। लेह 
से लेकर असम तक के पहाड़ी प्रदेश पर अपना अधिकार जमाकर, अपनी 
चौकियां बेठा दी हैं । समग्र यातायात बन्द कर दिया है, और हमारी चौकी 
के जवानों को पकड़ ले गये हैं ।” 

“युद्ध छिड़ने की स्थिति उत्पन्न हो गई है ! ” 

“हाँ, यदि हम छेड़ना चाहें तो छेड़ सकते हैं, किन्तु हम अपने सिद्धाँतों पर 
दृढ़ रहेंगे । हम अपनी ओर से कोई युद्ध नहीं आरम्भ करेंगे ।”? 

“परन्तु क्या चीनी उस भू-खण्ड को वापस करेंगे ?”' 

“अभी नहीं, किन्तु आगामी परिस्थितियाँ उन्हें हमारी भूमि छोड़ने 
के लिए मजबूर करेगी । हमारी शान्तिवादी नीति कमजोर राष्ट्र की नीति 
नहीं है । ' 

“मैं इस नीति पर विश्वास नहीं करता। “शर्ठ प्रति शाठयं समाचरेत” 
यह हमारी नीति होना चाहिए ।” 

“फिर भारत की नीति और अन्य देशों की नीति में अन्तर क्या होगा ? ” 

“तब अपनी नीति पर दृढ़ रहिये गौर अपना देश विदेशियों को सौंपते 
जाइए ।” 

“नहीं, वस्तुतः: हमारी नीति है अन्याय का जवाब न्याय से दीजिए । जो 
कुछ हमारा गया है, हम उसकी माँग न्यायानुकूछ नियमों के साथ करेंगे, और 

यदि शत्रु आगे कदम उठायेंगे, तब हम उनका मुकाबला अपने प्राणों की बाजी 
लगाकर करेंगे ।” 

“और मान लीजिए कि यदि शत्रु ने यथैच्छित भूमि ले ली है, और वह 
आगे कब्जा नहीं करता ? ” 

“उस समय हम अपनी माँग करेंगे, और भूमि वापस करने के लिए उनको 
मजबूर करेंगे ।” 

“प्रइन तो यह है कि आप उन्हें मजबूर कैसे करेंगीं। मजबूर वे केवल 
किए जा सकते हैं युद्ध से, शक्ति से ।” 

“क्या शक्ति और बल केवल सेना और शस्त्रों तक ही निहित है ?” 

“आजकल के संसार में यही बल सबसे श्रेष्ठ है। नेतिक बल, जिसकी 
आप कल्पना कर रही हैं, वह शस्त्रास्त्रों तथा .सेनिक बल के समक्ष निर्वीय है ।”” 

“ज्तिक बल दरअसल सब प्रकार के बलों की नींव है। हिटलर का 
सेनिक बल और शस्त्रास्त्रों का बल श्रेष्ठ होते हुए भी नेतिक बल से हीन 
था, इसी लिए उसका पतन हुआ । लोभ, मत्सर आदि दूषित तथा असत्‌ कारणों 
से जो आक्रमण कर दूसरों की भूमि अपहरण करता है, वह कदापि स्थायी नहीं 
हो सकता । इन असत्‌ कारणों से ऐसी परिस्थिति स्वयमेव बन जाती है 
जिनसे आक्रमण का पतन होता है। अन्याय और असत्‌ स्थावथित्व नहीं देते ।?” 

“यों तों समझाने के बहुत मार्ग हैं, किन्तु मैं, इसे पराजयवादी 
कहूँगा ।” 

“जरा इस दृष्टि से देखिए, पर्चिमीय देशों अर्थात्‌ यूरोपीय देशों ने 
समस्त एशिया और अफ्रीका के भू-खन्डों को अपने अधिकार में छल, बल, 
कौशल से कर लिया था। उनके शोषण से उन्होंने अपनी श्री-सम्पत्ति बढ़ाई, 
साथ-साथ सैनिक बल भी बढ़ाया, और वे कुछ काल, अथवा यों कहिए, क्‌छ 
शताब्दियों तक उन पर अधिकार जमाए रहे | परन्तु आज क्या स्थिति है। 
ऐसी परिस्थितियाँ स्वयमेव उत्पन्न हो गई हैं, और हो रही हैं, कि आक्रामक 
देश स्वत: उन देशों को स्वतंत्र कर उनका उसी भाँति पोषण कर रहे हैं, जिस 
प्रकार उन्होंने उनका शोषण किया था ।” 

“हाँ अधीन राष्ट्रों को स्वाधीन किया जा रहा है, परन्तु उसके लिए कारण 
विशेष है । युग का चलन ही बदल गया है ।'! 

“इन्हीं को मैं परिस्थितियों की संज्ञा दे रही हूँ । इन अनैतिक कार्यों की 
प्रतिक्रिया इस प्रकार उत्तन्न होकर शक्त हुई कि उसने युग को परिवर्तित कर 
दिया ।” 

“परन्तु समय की भी कोई सीमा होनी चाहिए । शताब्दियों तक जिन्होंने 
उत्पीड़न सहा, वे तो मर कर चले गये, और स्वाधीनता मिली उनके पोत्रों 
अथवा प्रपोत्रों को ।” 

“किन्तु मिली उन्हीं देशों को । उसके निवासियों से नहीं, आप देशों से 
गणना कीजिए । व॒क्षों के पत्ते झड़ते हैं, फिर उत्पन्न होते हैं इसी प्रकार देश 
के निवासी मरते हैं, फिर उत्पन्न होते हैं ।” 

“सीधे प्रश्न पर आइए । क्या आप विश्वास करती हैं कि चीन उन 
भू-खण्डों का जिन पर उसने आधिपत्य जमा लिया है, स्वेच्छा से आपको भेंट 
कर देगा ?”? 

“अवश्य, नेतिक बलसे संसार में ऐसी पस्थितियाँ उत्पन्न होगी, जिससे 
वह मजबूर होकर हमारा प्रान्त हमें वापस करेगा । संसार का दृष्टिकोण बदल 
रहा है । युद्ध से किसी समस्या का हल नहीं होता, यह प्राय: सभी राष्ट्र 
मानने लगे हैं। नंतिक बल से केवल भारत ने स्वतंत्रता प्राप्त की है । इस 
उदाहरण से संसार प्रेभावित हुआ है, और हो रहा है । यदि चीन आगे बढ़ेगा 
तो संसार के राष्ट्र उसकी इस अनैतिकता के विरुद्ध हमारा न्यायोचित समर्थन 
करेंगे । युद्ध से प्रबल शक्ति है अन्य राष्ट्रों की सदुभावना, और सहानुभूति । 
पाशविक बल कभी स्थायी नहीं हुआ है और न वह हो सकता है ।/ 

इसी समय केसरिया साड़ियों से अलूंक॒ृत गायत्री और चन्द्रकला ने प्रवेश 
किया । उनके पीछे विनोद और यशोधर तथा आनन्द, जो अब चलने-फिरने 
लगा था, मन्द-मन्द गति से आ रहे थे । उन सबों के बाँएँ हाथों में छोटी-छोटी 
राष्ट्रीय पताकायें थीं, और दाहिने हाथ में शंख । उन्होंने प्रवेश करते ही शंख- 
ध्वनि की | आनन्द भी उनकी देखा-देखी शंख फूकने लगा, किन्तु वह स्वर न 


बंचना ] [ ४१७ 


निकाल सका । मणिमाला ने उसे गोद में उठाकर उसका मुख चूमते हुए. 
पूछा-बेटा यह क्‍या है ? ” 

उसने बड़े गवे के साथ कहा--“मामी जी, चीनियों ने हमारे देश पर 
हमला किया है, हम देश को जगाने जा रहे हैं |” 

अविनाश बाबू ने गायत्री से हँसते हुए पूछा--“इस स्वाँग का नेतुत्व तुम 
कर रही हो ! ” 

गायत्री ने साभिमान उत्तर दिया--“हाँ भैया, तुमने क्रान्ति कर भारत 
को स्वतंत्र किया, हम सब स्वाधीन भारत को जगाने जा रही हैं कि सब एक- 
मन तथा संगठित हो, द्वार पर खड़े अपनी स्वाधीनता के शत्रु से लोहा लेने 
के लिए तैयार हो जाओ । “जागो, उठो और कर्म में प्रवत्त हो' यही हमारा 
नारा है, और यही संदेश हम भारत के घर-घर पहुँचने के लिए केसरिया बाने 
से निकली हैं।” 

“बिन, यशों, और चन्द्रकला सभी तम्हारे साथ हैं ? 

इसी बीच आनन्द ने मणिमाला की गोद से उतरते हुए कहा-“ और मामा 
जी, मैं भी इनके साथ हूँ । आप मुझे क्यों भूले जा रहे हैं ? ”” ै 

चन्द्रकला ने उत्तर दिया--“हाँ मामा जी, हम सभी माँ के साथ है | हम 
शंखध्वनि से भारत के प्रत्येक वृद्ध, युवा और बालक को जगा कर उन्हें साव- 
धान करेंगी, ओर कहेंगी कि स्वतंत्रता देवी के बलिदान का खप्पर अभी भरा 
नहीं है । अभी और बलिदान की आवश्यकता हैं । यदि आवश्यकता आ जावे 
तो हम सब मिल कर उसे भरने के लिए तैयार रहें, यही हमारा सन्देश है।' 

“यह अभियान तुम्हारा अनोखा होगा । किन्तु इस अभियान में तुमने 
मुझकों आमंत्रित नहीं किया ? ” 

“उसी के लिए तो हम सब आये हैं मेया । गायत्री ने कहा । 

चन्द्रकला ने बगल से एक केसरिया साड़ी निकाल कर मणिमाला को देते 
हुए कहा--“ “मामी जी आइये, इसे पहन कर हमारा नेतृत्व कीजिए ।”” 

उसे लेते हुए मणिमाला ने कहा--अवश्य, अवश्य । यह तो मेरे लिए बड़े 
सोभाग्य की बात हैं। स्वतंत्रता के प्रहरी को सतत सचेष्ट होना आवश्यक है ।* 

'अविनाश बाबू ने कहा--“निस्संदेह स्वतंत्रता प्राप्त करने के पश्चात्‌ 
उसकी रक्षा सतत जागरूकता से ही हो सकती है । प्रमाद और निश्चिन्तता 
उसके हरण का मार्ग बनाते हैं । गायत्री, मैं भी तुम्हारे इस पृण्य-अभियान में 
साथ दूंगा । यद्यपि हमारी संख्या अभी बहुत अल्प है, तथापि उसमें अनेक देश- 
सेंक्कों का बल उस्री प्रकार मिलेगा, जैसे नदी अपने उदगम स्थान में बहुत 
पतली अथवा एक क्षुद्र नाले के रूप में बहती है, परन्तु वह ज्यों-ज्यों भागे 
बढ़ती जाती हैं त्यों-त्यों नदियाँ उस में सम्मिलित होकर उसे एक बविज्ञाल 
नद का रूप देती हैं ।'” 

गायत्री ने विनोद को कुछ संकेत किया । उसने एक केसरिया धोती और 
कुरता अपने थैले से निकाल कर पिता को देते हुए कहा--“अब हमारा प्राय- 
श्चित-कर्मं आज से आरम्भ होता है। हम भारत में बुद्धस्तान हरगिज नहीं 
बनने देंगे। अब भारत का प्‌नविभाजन कदापि न होगा । 

मणिमाला ने पुलकित होते हुए कहा--“'सत्य है विनू, भारत में बुद्धस्तान 
बनाने का स्वप्न उसी प्रकार नष्ट और विल॒प्त हो जायगा, जिस प्रकार निद्रा 
से जागने पर अन्य स्वप्तों का अस्तित्व मिट जाता है ।' 

यह कहकर मणिमाला ने आनन्द से शंख लेकर अपनी पूर्ण शक्ति के साथ 
फूंका । उसके साथ स्रब्रों ने शंखध्वनि की । 

ओर, वह तुमुल शंखनाद आकाश में व्यप्त होता हुआ दिगिदगन्त में 
फैलकर भारत-तिवासियों को जाग्रत करने के लिए पथगामी हुआ । 


इति 

